
१. इस प्रथम भागमें पहली पीढ़ीके उन दि० जैन कुलोत्पन्न 
२६ दिवंगत और ८ वत्तमान वयोवुद्ध महानुभावोंके संस्मरण एवं परि- 
चय दिये गये हैं, जो बीसवीं शताब्दीके लगभग प्रारम्भसे लोकोपयोगी 
कार्य्यों अथवा जैनसमाजके जागरणमें किसी-न-किसी रूपमें सहयीग 
देते रहे हें। 

२. दूसरी पीढ़ीके उन प्रमुख व्यक्तियोंका परिचय जो १६२० के 
आस-पास कार्य्य-क्षेत्रमें आये, द्वितीय भागमें दिया जायगा। पहली 
पीढ़ीके साथ द्वितीय पीढ़ीको बिठाना उपयुक्त नहीं समझा गया । 

३. यूँ तो न जाने कितने त्यागी, विद्वानू, सुधारक, लोकसेवक, 
साहित्यिक, दानवीर और म्‌क साधक जेनसमाजमें हुए और हें; किन्तु 
उन सभीका परिचय पाना, लिखना, लिखाना किसी भी एक व्यक्ति 
द्वारा सम्भव नहीं। यह महान्‌ कार्य तो समूचे समाजके सहयोगसे ही 
सम्भव हो सकता है। ज्ञानपीठ तो एक प्रथाका उद्घाटन कर रहा है । अब 
यह समाजके लेखकोंका कर्तव्य हैं कि वे जिनके बारेमें जानकारी रखते 
हैं, उनके सम्बन्धमें लिखें ओर इस प्रथाकों अधिकाधिक विकसित करें। 
सुरुचिपूर्ण संस्मरणोंका ज्ञानोदय' सदेव स्वागत करेगा । 

४. हम कब तक इतिहासके अभावका रोना रोते रहेंगे ? हमारे 
पूवेजोंका इतिहास जैसा चाहिए वैसा उपलब्ध नहीं है, तो न सही । हमें 
नये इतिहासका निर्माण तो अविलस्ब प्रारम्भ कर ही देना चाहिए । जो 
हमारी समाजकी विभूतियाँ हमारे देखते-देखते ओकल हो गईं, या आज 
भी जिनका दम सनीमत है, उनका परिचय तो शीघ्र-से-शीध्य लिख 
ही डालना होगा। अन्यथा जो उलाहना आज हम अपने पूर्ववर्त्ती 


अकाशकोय ढ्‌ 


लेखकोंको देते रहे हें, वही उलाहना आगेकी पीढ़ी हमें देनेको मजबूर 
होगी । 

५. हमें खेद हैं कि इन महानुभावोंके सम्बन्धमें अत्यन्त प्रयत्न 
करने पर भी कुछ नहीं दिया जा सका--डिप्टी चम्पतराय, पं० चुन्नी- 
जाल, पं० बालमुकन्द, जैनी जीयालाल, जेनी ज्ञानचन्द, तीर्थभक्त ला० 
देवीसहाय, ला० शिव्बामल, ला० जगन्नाथ जौहरी, पं० मेवाराम 
रानीवाले, बा० ऋषभदास वकील, बा० प्यारेलाल वकील, पं ० वृजवासी 
लाल, जिनवाणीभक्त ला० मुसद्दीलाल, रायबहादुर पारसदास । 

६. पुस्तकमें कई महानुभावों का परिचय क़तई अधूरा है। हम 
उनका विस्तारसे परिचय देना चाहते थे । लेकिन उनके कुटुम्बियों, 
समकालीन सहयोगियों-मित्रोंको अनेक पत्र लिखने पर भी सफलता नहीं 
मिली । यहाँ तक कि कई व्यक्तियों की तो जन्म-मरण की तिथियाँ भी 
विदित न हों सकीं; और जो मिलीं भी वें बेतरतीब । कहीं, जन्म- 
'समय तिथि-संवत्‌॒का उल्लेख हे तो मृत्यु-समय तारीख सन्‌ का। 

७. एक-दो को छोड़कर प्राय: सभी चित्र पुराने पत्र-पत्रिकाओंसे 
लेकर नये सिरेसे उनका डिजाइन कराके ब्लाक बनवाये हैँ। यदि चित्र 
सुन्दर मिलते तो ब्लाक भी उतने ही आकर्षक होते ।' कई चित्र तो 
पमिल ही नहीं सके । 


यह एक जलती मशाल है ! 


६ जेः जागरणके अग्रदूत” नामकी एक पुस्तक ज्ञानपीठ प्रका- 
शित कर रहा है। उसमें आपके भी कुछ लेख ले रहा हूँ । 

जानता हूँ इसमें कोई ऐतराज़ तो आपको हो ही नहीं सकता; इसलिए यह 
सिफ़ इत्तला है! 

श्री अयोध्याप्रसाद गोयलीयका बहुत दिन हुए यह पत्र मिला, तो. 
सचमूच मेंने इसे एक मामूली इत्तला ही माना और यह इत्तला बस मेरे 
दिमाशको ज़रा यों ही छूकर रह गई, पर ज्यों-ज्यों पुस्तकके छपे फ़में मेरे 
पास आते गये, में रसमें डूबता गया--जैसे अनेक बार हरकी पैड़ियाँ उतर- 
कर बह्मकुण्डमें नहाया हूँ, और आज जब यह पुस्तक पूरी हो रही हैँ, तो 
भुझे लगता है कि रोज़-रोज़ छपकर हमारे हाथों आनेवाली पुस्तकोंकी- 
तरह यह कोई पुस्तक नहीं है, यह तो एक जलती मशाल है । 

जलती मशाल : जो हमारे चारों ओर फैले और हमें पूरी तरह 
घेरकर खड़े हुए भूतोंकी भीड़-से अंधेरेको चीरकर हमें राह दिखाती है + 
राह; जिसपर हमारे पैर हमें हमारी मंजिलकी ओर लिये चलें और राह- 
जिसपर हमारे दिल-दिमाग़ दूर तक साफ़-साफ़ देख सके ! 

एक घना अँधेरा है, जो हमें चारों ओरसे घेरे खड़ा है। वह अंधेरा 
है-आज' के मोहका । हम हर बातमें आज' को कलसे अधिक महत्त्व 
देते हें । अधिक महत्त्व देना कोई बुरी बात नहीं, अनहोनी घटना भी नहीं; 
क्योंकि हमारी आँखें देखती ही हें, हमारे सामनेकी चीज़--न पीछे, न 
बहुत आगे, पर हम आजके इस मोहमें कलकी उपेक्षा करते हैं । 

कल : जो कल बीत चुका और कल, जो कल आयेगा । एक कल, 
जिसने अपनेको मिटाकर, खपाकर हमारे आजकी नींव रक्खी और एक: 


यह एक जलती मशाल है  धथ 


कल, जो अपनेको छिपाये, गुमनाम रक्‍्खे, हमारे जीवनमहलके गुम्बदोंपर 
स्थापित करनेके लिए सोनेके कलश गढ़े जा रहा है ! 
नींव : जिसके बिना अस्तित्व नहीं और कलश, जिसके बिना व्यक्तित्व 
नहीं; तो 'कल' ही है, जो हमारी सम्पूर्णताकी रचनामें अपनी सम्पूर्णताका 
आत्मार्पण किये जा रहा है और उसके ही द्वारा रचित है वह सम्पूर्णता 
हमारी, जिसके गव॑में, दर्पमें और भुलावेमें पड़े हूम उसकी उपेक्षा करें ! 
कल : जो कल बीत चुका और कल, जो कल आयेगा ! 
५ रथ ८ 
एक घना अँधेरा है, जो हमें चारों ओरसे घेर खड़ा है। यह अँधेर 
है--आजकी उपेक्षाका । हम हर बातमें कलके गीत गाते हैं, कलके सपन 
देखते हें । कल : जो बीत गया, और कल, जिसका अभी कोई अस्तित्व 
नहीं । कलके गीत और कलके सपने कोई बुरी बात नहीं, क्योंकि स्मृतियों 
का आधार है कल और कल्पनाओंका आगार है कल, पर हम कल और 
कलके मोहमें आजकी उपेक्षा करते हें । 
< ५ 7 
आजका मोह, कलकी उपेक्षा, एक अंधेरा ! 
कलका मोह, आजकी उपेक्षा, दूसरा अंधेरा !! 
फिर स्वस्थता कहाँ है ? प्रकाश कहाँ है ? 
स्वस्थता और प्रकाश जीवनके व्यापक तत्त्व हें। स्वस्थता, तो फिर 
सम्पूर्ण स्वस्थता और प्रकाश तो बस प्रकाश ही प्रकाश । एकांगिता अन्ध- 
कार है, समन्वय प्रकाश ! एकान्तवादी दृष्टिकोण हूँ अन्धकार और 
अनेकान्तवादी दृष्टिकोण है प्रकाश ! ! 
हम कल थे, हम आज हैं, हम कल होंगे और यों हमारा अस्तित्व 
कलसे कलतक फैला हैँ। एक कल हमारी बायीं मुट्ठीमें, एक दायोंमें 
और हमारे साँस आजकी हवामें । हम देखें पीछे, हम जियें आज, हम 
बढ़ें आगे । पीछे देखनेका अर्थ है जीवनके अनुभव, आज जीनेका अर्थ है 
जोवनकी साधना, आगे बढ़नेका अर्थ हैं जीवनकी सिद्धिका विश्वास ! 


ज्रे जैन-जागरणके अग्रदूत 


जीवनके अनुभव, जीवनकी साधना, जीवनकी सिद्धि, इनमें किसी 
एककी भी उपेक्षाका अर्थ है खण्डित जीवन और खण्डित जीवन निरचय 
ही खण्डित देहसे बड़ी विडम्बना हैं । 

यह पुस्तक हमें जीवनकी इस विडम्बनासे बचाती और जीवनकी 
स्वस्थ राह दिखाती है। हम उनका अभिनन्दन करें, जो कल आजका 
निर्माण कर गये; हम इस तरह जियें कि कलके निर्माता हों और 
यहीं में कहता हँ--रोज़-रोज़ छपकर हमारे हाथों आनेवाली पुस्तकोंकी 
तरह यह कोई पुस्तक नहीं, यह तो एक जलती मशाल है ! 

हर ८ टर् 

पुरानोंकी स्मृतिका अभिनन्दन, हमारे लिए कोई नई बात नहीं । 
हमारा ही राष्ट्र तो है, जिसने जीवितोंके प्रति श्रद्धाके साथ मृतकोंका 
श्राद्ध करनेकी महान्‌ प्रथाका आविष्कार किया और हमीं तो हैं, जिनके 
आँगनमें प्यारकी स्मृति ताजमहल बन, संसारका सातवाँ आश्चर्य हो गई ! 

पुरानोंकी स्मृतिका अभिनन्दन, हमारे लिए कोई नई बात नहीं, पर 
हमीं तो हैं, जिनका इतिहास दूसरोंका अन्दाज़ बनकर जी रहा है और 
हमीं तो हैं, जिनके पास, अपने शहीदोंकी एक सूची तक नहीं । पुरानी 
बात में नहीं कहता, यही १८५७ से १६४७ तकके स्वृतन्त्रता-युद्धमें बलि 
हुए शहीदोंकी सूची ! 

१८५७; जब घने अंधकारमें पड़े-सोते राष्ट्रके जीवनरमें गैरतकी 
पहली पौ फटी और १६४७; जब कूलमुलाते, करवट बदलते राष्ट्रके 
जीवनमें स्वतन्त्रताका सूर्योदय हुआ । ४३ साल वे; और ४७ साल ये ! 
गैरतसे आज़ादी तकके नये जागरणके पथचिह्न; जो कुछ हमारे चलते 
पैरों रौंदे गये और कुछ समयकी हवासे धंधले पड़ चले । 

हम लापरवाही और प्रमादका मद पिये पड़े रहें और अपनी घड़ीको 
भी उसकी खूराक न दे, गतिहीन रक्‍खें, पर समयकी गतिका रोकना तो 
हमारे वश नहीं ! और कौन-सा कायर है, जिसे समयकी गतिने घुँधला 
कर मिटा न दिया ? तो हम चाहें या न चाहें, समयकी हवा नये जागरण- 


यह एक जलती मशाल्र है १३. 


के इन असुरक्षित धूंधलें पथचिह्नोंको धुन्दकी तरह उड़ानेमें चुकेगी नहीं । 
और ये पथचिह्न ही तो हैं, जो भविष्यमें हमारे नये जागरणके इतिहास- 
निर्माणका बल होंगे । 

जैन-जागरणके अग्रदूत”' अपनी दिशामें इन धघुंघले और मिटे जा 
रहे पथचिकह्लोंको श्रद्धासे, श्रमसे, सतर्कतासे समेटकर सेफमें रख लेनेका 
ही एक मौलिक प्रयत्न है और यह प्रयत्न अपनी जगह इतना सफल रहा 
है कि आज' उसका मान करनेमें चूक भी जाये, तो कल' उसका सम्मान 
कर स्वयं अपनेंको कृृतार्थ मानेंगा । 

4 द 3 ९ 

इस प्रयत्नकी मौलिकतापर हम एक नज़र डालते चलें । हम संक्रान्ति- 
कालसे गुज़र रहे हैं, जब बहुत कुछ पुराना टूट रहा है और नया बन रहा 
है । हर आदमी निर्माता नहीं होता और टूटफूटकी अव्यवस्थामें घबराया- 
सा रहता हैं। अव्यवस्थाकी इसी घबराहटमें आज हम जी रहे हैं और 
इस स्थितिमें नहीं हें कि अपने जागरणका इतिहास लिखनेकों पलौथी 
मार बेठें ! उधर समयकी हवा पुराने पथचिह्नोंके खण्डहरोंका मलवा 
साफ़ करनेमें तेजीसे लगी है, तो आज जो अनिवार्य है, वह यही कि हम 
अपने-अपने हिस्सेकी स्मृतियोंका चयन कर लें । इस चयनमें इतिहासका 
ठोस होगा, तो काव्यकी तरलता भी । यह ठोस भविष्यमें इतिहासका 
ईंट-चूना, तो यह तरलता उसे जोड़नेकी प्रेरणा और यों दोनों ही अत्यन्त 
उपयोगी । 

यह पुस्तक, यह जलती मशाल, इस चयनका महत्त्व बताती, उसका 
तरीका सिखाती और नये जागरणके भिन्न-भिन्न क्षेत्रोंके साधकोंको हाँक 
लगाती है । मेरा विश्वास है कि यह हाँक कण्ठकी नहीं, हृदयकी है और 
कानों तक ही नहीं, दिलोंकी गुफाओं तक गूँजेगी ! 

रथ ५ हर 
, यहाँ जो लेख हैं, वे जीते-जागते लेख हें और 'बकालतन' नहीं, जनता 

की अदालतमें असालतन' आनेवालोंमें हें। वे न उनकी क़लमके आँसू 


ब्छ जैन-जागरणडे अप्रदूत 


हैं, जो पैसे लेकर स्यथापा करते हैं और न उनके ओठोंकी मुस्कराहट, जो 
'दिलके सोते-सोते भी ओठोंसे हँसना जानते हैं । वे उनकी क़लमके करिदमे 
हैं, जो अपने ही दुखमें रोते और अपने ही सुखमें हँसते हें ॥ यही कारण 
है कि भीतरके पन्नोंकी तसवीरोंमें रंगोंकी चमक भले ही कहीं हल्की हो, 
भावनाओंकी दमक हर जगह झलकी हुई हैं। हाँ, उनसे कुछ कहनेकी 
अभिरुचि मुझमें नहीं, जो अध्ययनके लिए नहीं, ग्रेटप देखकर अलमारीमें 
सजानेके लिए ही किताबें ख़रीदते हैं । जानता हूँ ज्ञानपीठका प्रकाशन- 
मानदण्ड उतकी प्यासके लिए भी पर्याप्त है, पर में अपनी सिफ़ारिशका 
आधार उसे क्यों दूं ! 

और अब इस चयनके माली श्री गोयलीयके लिए क्या कहूँ, जो सदा 
'साधनोंकी उपेक्षा कर, साधनाके ही पीछे पागल रहा और जिसके निर्माण 
में स्वयं ब्रह्माने पक्षपात कर शायरका दिल, सिंहका साहस और सपूतकी 
सेवावृत्तिको एक ही जगह केन्द्रित कर दिया | 

हमारे ही बीच हें, वे जो धर्मशाला बनाते हें और हमारे हो बीच हें, 
वे जो मन्दिरोंका निर्माण करते हैं, पर क्या इस पुस्तकका निर्माण धर्मशाला 
और मन्दिरके निर्माणसे कम पवित्र है ? 


सहारनपुर, कन्हैयालाल मिश्र 'प्रभाऊर! 
१८ दिसम्बर १९५१ 


न ँ 
के टेदी“मेदी रेखा 
है ही 

हमारे यहाँ तीर्थ डूरोंका प्रामाणिक जीवन-चरित्र नहीं, आचायोके 
कार्य-कलापकी तालिका नहीं, जैन-संघके लोकोपयोगरी कार्योकी सूची 
नहीं; जैन-सम्राटों, सेनानायकों, मंत्रियोंके बल-पराक्रम और शासन- 
अणालीका कोई लेखा नहीं, साहित्यिकों एवं कवियोंका कोई परिचय 
चहीं । और-तो-और, हमारी आँखोंके सामने कल-परसों गृजरनेवाली 
विभूतियोंका कहीं उल्लेख नहीं; और ये जो दो-चार बड़े-बूढ़े मौतकी 
चौखटपर खड़े हें; इनसे भी हमने इनके अनुभवोंकों नहीं सुना हैं, और 
शायद भविष्यमें दस-पाँच पीढ़ीमें जन्म लेकर मर जानेवालों तकके लिए 
परिचय लिखनेका उत्साह हमारे समाजको नहीं होगा । 

प्राचीन इतिहास न सही, जो हमारी 'आँखोंके सामने निरन्तर गृज़र 
रहा है, उसे ही यदि हम बटोरकर रख सर्क, तो शायद इसी बटोरनमें 
कूछ जवाहरपारे भी आगेकी पीढ़ीके हाथ लग जाएँ । इसी दृष्टि से-- 

बीती ताहि बिसार दे आगेको सुध लेहि 

नीतिके अनुसार संस्मरण लिखनेका डरते-डरते प्रयास किया । डरते- 
डरते इसलिए कि प्रथम तो में संस्मरण लिखनेकी कलासे परिचित 
नहीं । दूसरे अत्यन्त सावधानी बरतते हुए भी यत्र-तत्र आत्म-विज्ञापनकी 
गन्ध-सी आने लगी । नौसिखुआ होनेके कारण इस गन्धको निकालनेमें 
समर्थ न हो सका। तीसरे मेरा परिचय क्षेत्र भी अत्यन्त संकुचित और 
सीमित था। फिर भी साहस करके दो-एक संस्मरण, पत्रोंकों भेज दिये । 
प्रकाशित होनेपर ये अनसंँवरी टंढ़ी-मेढ़ी रेखाएँ भी अपनोंको पसन्द 
आईं, और उन्हींके आग्रहपर ये चन्द संस्मरण और लिखे जा सके । 

इन संस्मरणोंको ज्ञानपीठकी ओरसे पुस्तकाकार प्रकाशित करनेकी 
बात उठी तो मुझे स्वयं यह प्रयत्न अधूरा और छिछोरापन-सा मालूम 
देने लगा। “इन्हीं महानुभावोंके संस्मरण क्यों प्रकाशित किये जायें, 
अमुक-अमुक महानुभावोंके संस्मरण भी क्‍यों न प्रकाशित किये जायें ? ” 
यह स्वाभाविक प्रश्न उठना लाज़िमी था। लोकोदय-प्रन्थमालाके विद्वान्‌ 

और बहशस्वी सम्पादक भाई लक्ष्मीचन्धजीकी सम्मतिसे निश्चय हुआ कि 
ये संस्मरण निम्नलिखित चार भागोंमें प्रकाशित किये जायें-- 

प्रथम मागमें--पहली पीढ़ीके उन दिवंगत और वर्त्तमान वयोवुद्ध 
दि० जेन कूलोत्पन्न विशिष्ट व्यक्तियोंके संस्मरण एवं परिचय दिये जायें जो 
बीसवीं शताब्दीके पूर्व या प्रारम्भमें समाज-सेवाकी ओर अग्नसर हुए । 

द्वितीय भागमें--दूसरी पीढ़ीके उत महानुभावोंका उल्लेख रहे, 
जो १६२० के बाद कार्य-क्षेत्रमें आये । 

तृतीय-चतुर्थ भागयसें--श्वेताम्बर-स्थानकवासी जैन प्रमुखोंके परि- 
चय १६०१ से १६५२ तकके दिये जायें। 

इस निर्णुयके अनुसार प्रथम भागकी जो तालिका बनी, उन संबपर 
किसी एक व्यक्ति द्वारा लिखा जाना क़तई असम्भव और उपहासास्पद 
प्रतीत हुआ । अतः निश्चय हुआ कि प्रत्येक व्यक्तिका संस्मरण एवं 
परिचय सम्बन्धित और अधिकारी महानुभावोंसे लिखाये जायें और 
अधिक-से-अधिक जानकारी दी जाय, ताकि पुस्तक इतिहास और जीवनीका 
काम भी दे सके । 

जितना में लिख सकता था, मेंने लिखा, अनुनय-विनय करके जितना 
लिखवा सकता था, लिखवाया । जीवन-चरित्रों, अभिनन्दन-प्रंन्थों और 
पत्र-पत्रिकाओंसे जो मिल सका, चयन किया । मेरे निवेदनकों मान देकर-- 
महात्मा भगवानदीनजी, भाई प्रभाकरजी, श्री खुशालचन्द्रजी गोरावाला, 
पं० कैलाशचन्द्रजी शास्त्री, ज्योतिषाचाय पं० नेमिचन्द्रजी, पं० नाथराम 
जी प्रेमी, पं० रूपचन्द्रजी गार्गीय, श्री कौदलप्रसादजी, गूलाबचन्द्रजी 
टोंग्या, पं० हरनाथ द्विवेदी, श्री हुकमचन्द्रजी बुखारिया, श्रीमती कन्या 
देवी जैनने संस्मरण एवं परिचय भेजनेकी कृपा की है । इन्हींके बसों 
से पुस्तकर्में तिखार आया है, और इन्हींके सौजन्यसे पुस्तक अपने 
वास्तविक उद्देश्यकी पूति कर सकी है। 
डालमियानगर ( बिहार ) अ० प्र० गोयछोब- 

(० सजी व ध्े 


सर सेठ हुकमचन्द्र 


पूज्य ब्रह्मचारी सीतलप्रसादजीको हम जैनधर्मके सच्चे महात्मा 
मानते हें। धर्मकी वे एक सजीव मूर्ति थे । उनकी धामिक 
निष्ठा और लगनके कारण हमारी उनपर महान्‌ श्रद्धा थी, और 
हम उनके प्रति बहुत पूज्य बुद्धि रखते थे। जवब-जब वे इन्दौर 
पधारते हमें उनके दर्शन करके अत्यन्त खुशी होती थी; और एक 
दिन तो अवश्य उनके साथ जीमते थे । 

वे एक महापुरुष थे । 

स्व० सेठ माशिकचन्द्रजीके साथ उनकी मेरी पहिली भेंट हुई 
थी। उनके अन्तिम दर्शन म के रोहतकमें हुए । रोहतकमें वे अस्वस्थ 
थे और विशेषकर उनके स्वास्थ्यको पूछनेके लिए और उनके दर्शन 
करनेके लिए हम रोहतक गये थे। चूंकि उस महान्‌ आत्मामें 
हमारी अत्यन्त पूज्य ब॒द्धि थी । 

्द् वे हमसे मिलते थे, तब-तव जेन “| 
स्थापनाके लिए अवश्य प्रेरणा करते थे । इस सम्वन्धर्म उनकी बड़ी 
दृढ़ लगन और भावना थी । यह उनकी साथना अपूर्ण रह गई । 


--बीर, ८ अप्रेल, १९४४ 








संस्मरण 


स्ल्‍ गोयलोीय से: 








सः १३ या १४ की बात है, में उन दिनों अपनी ननिहाल (कोसीकर्ला, 
मथुरा ) की जैन पाठशालामें पढ़ा करता था| बालबोध तीसरा भाग 
घोटकर पी लिया गया था और महाजनी हिसाबमें कमाल हासिल करनेका 
असफल प्रयत्न जारी था। तभी एक रोज़ एक गेरुआ वस्त्रधारी--हाथर्में 
कमण्डलू और बग़लमें चटाई दबाये क़सवेके १०-४५ प्रमुख सज्जनोंके साथ 
'पाठशालामें पधारे । चाँद घुटी हुई,चोटीके स्थानपर यूंही १०-५ रक्तीभर 
बाल, नाकपर चश्मा, सुडौल और गौरवर्ण शरीर, तेजसे दीप्त मुखाकृति 
देख हम सब सहम गये । यद्यपि हाथमें उनके प्रमारा-पत्र नहीं था, फिर 
भी न जाने कैसे हमने यह भाँप लिया कि ये कोरे बाबाजी नहीं, बल्कि 
बाचू बाबाजी हें । साधु तो रोज़ाना ही देखनेमें आते थे, बल्कि आगे बैठने 
के लालचमें हम खुद कई बार रामलीलाओंमें साधु बन चुके थे, परन्तु 
कितावी पाठके सिवा सचमुचके जीते जागते साधु भी जैनियोंमें होते हैं; 
इस विलुप्त पुरातत््वका साक्षात्कार अनायास उसी रोज हुआ । में आज 
यह स्मरण करके कल्पनातीत आनन्द अनुभव कर रहा हूँ कि बचपनमें 
मेंने जिस महात्माके प्रथमवार दर्शन किये, वे इस यूगके समन्तभद्र 
ब्र० सीतलप्रसादजी थे । 
विद्यार्थियोंकी परीक्षा ली। देव-दशत और रात्रि-भोजन त्यायका 
महत्त्व भी समझाया । दो-एक रोज़ रहे और चले गये, मगर अपनी एक 
अमिट छाप मार गये । जीवनमें अनेक त्यागी और साधू फिर देखनेको 
मिले, मगर वह बात देखनेसे न आई । 
“तुछसी कारी कामरो, चढ़ौ न दूजी रंग ।” 

सकड़ों पढ़े हुए पाठ भूल गया । जीरेकी बजाय सौंप और धनियेके 
बजाय अजमायन लानेकी मेंने अक्सर भूल की। पर न जाने क्यों 
ब्र० सीतलप्रसादजीको जो पहलीवार देखा तो फिर न भूला । 

उस बोरिया नशींका' दिलीमें मुरीद हू । 
जिसके रियाज्ञों ज़हदमें बृएरिया न हो ॥ 
पे --अज्ञात 

सन्‌ १६१६ में रोल्टऐक्ट विरोधी आन्दोलनके फलस्वरूप अध्ययन 
के बन्धनको तोड़कर सन्‌ २० में में दिल्ली चला आया । उसी वर्ष 
ब्रह्मचारीजीने दिल्‍लीके धर्मपुरेमें चातुर्मास किया । भूआजीने रातको 
आदेश दिया कि प्रात:काल ५ बजे ब्रह्मचारीजीको आहारके लिए निम- 
न्त्णण दे आना, निमनन्‍्त्रण विधि समफाकर यह भी चेतावनी दे दी कि “कहीं 
ऐसा न हो कि दूसरा व्यक्ति तुमसे पहले ही निमन्त्रण दे जाय और तुम मुंह 
ताकते ही रह जाओ |” 

ब्रह्मचारीजीके चरणरज पड़नेसे घर कितना पवित्र होगा, आहार 
देनेसे कौन-सा पुण्य बन्ध होगा, उपदेश-श्रवरासे कितनी नि्जेरा होंगी 
और कितनी देर संवर रहेगा--यह लेखा तो भूआजीके पास रहा होगा, 
मगर अपनेको तो बचपनमें देखे हुए उन्हीं ब्रह्मचारीजीके पुनः दर्शनकी 
लालसा और निमन्त्रण देनेमें पराजयकी आशंकाने उद्विग्न-सा कर दिया, 
बोला-- 

“यदि ऐसी बात है दो में वहाँ अभी जा बैठता हूँ, अन्दर किसीको 
घुसते देखूंगा तो उससे पहले में निमन्त्रणा दे दूँगा ।” 

भूआजी मेरे मनोभावकों न समक कर स्नेहसे बोलीं-- नहीं, 
बन्ने ! (दूल्हा) अभीसे जानेकी क्या ज़रूरत है ! स्वेरे-सवेरे उठकर 
चले जाना ।” 





4 बोरिया अथवा चटाई पर बैठा हुआ तपस्वी। २ ब्त और 
त्यागर्मे । ३ बनावटकोी गनन्‍्ध । 

मजबूरन रातको सोना पड़ा, मगर उत्साह और चिन्ताके कारण नींद 
नहीं आई; और ३-४ बजे ही पहाड़ी धीरजसे दो मील पैदल चलकर धमं- 
प्रे पहुँचा तो फाटक बन्द मिला | बड़ा क्रेध आया- जअभीतक मन्दिरके 
नौकर सोये ही हुए हैं । लोग निमन्त्ररा देने चले आ रहे हें, मगर इन्हें होश 
तक नहीं । ऐसे मूख हें कि एक रोज़ भी दर्वाज़ा बन्द करना नहीं भूलते, 
गावदी कहींके ! 
अन्धेरमं ही दरवाज़ा खुला तो मालूम हुआ कि ब्रह्मचारीजी 
मन्दिरकी छतपर हें । जल्दी-जल्दी सीढ़ियाँ चढ़कर में चाहता था कि 
ब्रह्मचारीजीके पाँव छुकर निमन्त्रश दे दू', कि देखा ब्रह्मचारीजी अटल 
समाधिमें लीन हैं | सहावनी ठण्डी-ठण्डी हवामें मीठी नींद छोड़कर विदेह 
बने बैठ हैं। भक्तिविभोर होकर साष्टाहुग प्रणाम किया और उठकर 
सतकंतासे इधर-उधर देखता रहा कि कोई अन्य निमन्त्रणदाता न आन 
कूदे; और इसी भयसे मन्दिरके आदमीसे तनिक ऊँची आवाज़में पूछ भी 
लिया कि ब्रह्मचारीजी कितनी देरमें सामायिकसे उठेगे, में उन्हें निमन्‍्त्रण 
देने आया हूँ । ताकि ब्रह्मचचारीजी भी सुन लें और अब और किसीका 
निमन्त्रण स्वीकृत न कर लें ! निश्चित समयपर सामायिकसे निवृत्त हुए, 
निमन्त्रण मंजूर किया और सानन्‍्द आहार और उपदेश हुआ । 
तबसे यानी सन्‌ २० से ब्रह्मचारीजीके स्वर्गासीन होनेतक-रोहतक, 
पानीपत, सतना, खण्डवा, लाहौर, बड़ौत, दिल्‍ली आदिके उत्सवोंपर 
पचासों बार साक्षात्कार हुआ, उत्तरोत्तर श्रद्धा बढ़ती ही गई । जैनधर्म 
के प्रति इतनी गहरी श्रद्धा, उसके प्रसार और प्रभावनाके लिए इतना 
दृड़प्रतिज्ञ, समाजकी स्थितिसे व्यथित होकर भारतके इस सिरेसे उस 
सिरे तक भूख और प्यासकी असहयय वेदना को बसमें किये रातदिन जिसने 
इतना भ्रमणण किया हो, भारतमें क्‍या कोई दूसरा व्यक्ति मिलेगा ? 
आज महात्मा गांधीके थडंक्लासमें सफ़र करनेपर लोगोंको आइचर्य होता 
हैं। जबकि उनका थर्डकलास भी फर्स्टसे अधिक उपयोगी बन जाता है 
और साथमें सेवा-शुश्रूषाके लिए एक खासा दल साथ रहता है। पर जैन 

समाजके किसी घनिकने इस तपस्वीकों इण्टरका भी टिकिट लेकर नहीं 
दिया । वही घकापेलवाला थर्डक्लास, उसीमें तीन-तीन वक्‍त सामायिक, 
प्रतिक्रमश । उसीमें जेनमित्रादिके लिए सम्पादकीय लेख, पत्रोत्तर, पठन- 
पाठन अविराम गतिसे चलता था । माग्गेमें अष्टमी, चतुर्दशी आई तो भी 
उपवास, और पारणाके दिन निश्चित स्थानपर न पहुँच सके ती भी उप- 
वास और २-३ रोज़के उपवासी जब सन्ध्याकों यथास्थान पहुँचे तो पूर्ब॑ 
सूचनाके अनुसार सभाका आयोजन, व्याख्यान, तत्त्वचर्चा ! 
४ न जाने ब्रह्मचारीजी किस धातुके बने हुए थे कि थकान और 
भूख-प्यासका आभास तक उनके चेहरेपर दिखाई न देता था ।> 
ब्रह्मचारीजी जैसा कष्टसहिष्णू और इरादेका मजबूत लखनऊ-जंसे 
विलासी हहरमें जन्म ले सकता है, मुझे तो कभी भी विश्वास न होता, 
यदि ब्रह्मचारीजी इस सत्यको स्वयं स्वीकृत न करते । भला जिस शहर- 
वालोंको बग्नेर छिला अंगूर खानेसे कब्ज हो जाय, ककड़ी देखनेसे जिन्हें 
छींक आने लगे, तलवार बन्दूकके नामसे जम्हाइयाँ आने लगें, उस शहरको 
ऐसा नरकेशरी उत्पन्न करनेका सौभाग्य प्राप्त हो सकता है ? परन्तु धन्य 
है लखनऊ ! मुझे तो लखनऊमें उत्पन्न होनेवाले बन्धुओं--लाला 
बरारतीलालजी, जिनेन्द्रचन्द्रजी आदिसे ईर्ष्या होती है कि वे उस लखनऊ 
में उत्पन्न होनेका सौभाग्य रखते हें, जिसे ब्रह्मचारीजीकी बालसुलभ 
अठखेलियाँ देखनी नसीब हुईं और परिषद्के सभापति दानवीर सेठ शान्ति- 
प्रसादजीने जिसकी रजको मस्तकसे लगानेमें अपनेको गौरवशील समझा । 
मुर्भे सन्‌ २७-२८ के वे दुदिन भी याद हैं, जब चाणक्यकों अँगठा 


दिखानेवाले एक मायावी पंडितजीके षड़यन्त्र स्वरूप किन प्लान; सनातन जन 
समाजको स्थापना क्र दी थी | वे इसके परिणामसे परिचित थे । 'ए होने उक्त सरासी स्वायनरी पक उन सती जग जि छा," 


लिए [उन्होंने उक्त संस्थाकी स्थापनासे पूर्व उन सभी जैन-संस्थाओसे त्याग- 


पत्र दे दिया था, जिनसे उनका तनिक भी सम्बन्ध था। क्‍योंकि वे स्वप्न 
में भी उन संस्थाओंका अहित नहीं देख सकते थे कितु जो अवतरित 
ही ब्रह्मचारीजीको मिटानेके लिए हुए थे उन्हें केवल इतनेसे सन्‍्तोष न 


ब्र० सीवलप्रसाद श्शू्‌ 


हुआ | वे ब्रह्मचारीजीके व्यक्तित्वको ही नहीं, अस्तित्वको भी मिटानेके 
लिए दुढ़संकल्प थे। इस भीष्म पितामहपर धर्मकी आड़में प्रहार 
किये गये 

आचाये शान्तिसागरजीके संघको उत्तर भारतमें लाया गया। 
सम्मेद शिखरपर बृहद्‌ महोत्सवका आयोजन किया गया और इस बहाने 
गाँव-गाँव और शहर-शहरमें यह संघ म्रमण करता हुआ सम्मेदशिखर 
पहुँचा । ब्रह्मचारीजीके व्यक्तित्व और प्रभावके ईर्ष्यालू कुछ लोग इस 
संघमें धुस गये और ब्रह्मचारीजीके विरोधमें विष-वमन करने लगे। इन 
धर्मके ठकेदारोंने भोली-भाली धर्मभीरु जनताकों धर्म डूबनेकी दुहाई 
देकर उत्तेजित कर दिया। ब्रह्मचारीजीका बहिष्कार कराया गया, 
और तारीफ यह कि यह बहिष्कार-लीला केवल एक ही जगह करके 
आत्मसुख नहीं मिला । गाँव-गाँवमें यह लीला दिखाई गई । मुनिसंध 
और अखिल भारतीय महासभाका प्रमाण-पत्र ही इसके लिए काफ़ी नहीं 
था, इसपर गाँव-गाँवकी जनताके हस्ताक्षर भी जरूरी थे । मानो वे एसे 
मुजरिम थे कि क़॒त्ल-नामेपर जज़के हस्ताक्षरोंक अलावा चपरासी, पट- 
वारी और चौकीदारके दस्तख़त भी लाज़िभी थे । 


लाओ तो क़स्लनासा मेरा, में भी देख लेँ। 
किस-किसकी मुहर है, सरे महज़र' ज्गो हुई 0 
--अज्ञात 

# यह ऐसी आँधीका बवण्डर था कि इसमें अच्छे-से-अच्छे ब्रद्मचारी 
जीके भक्त उखड़ गये । जो उखड़े नहीं, वह भुककर रह गये । दो-चार 
खड़े भी रहे तो ठुण्ठकी तरह बेकार, कुछ सूक ही न पड़ता था कि क्या 
किया जाय ? उनके ही शहरोंमें उनकी ही उपस्थितिमें यह सब कुछ 
हुआ, पर वे एक आह भी मुंहसे न निकाल सके /[ पुलिसकी बछियोंका 
सामना करनंवाले जैन कांग्रेसी भी इन अहिसकोंकी सभामें बोलनेका साहस 


१ बह क़ाराज़ जिसपर न्यायाधोशोंने निर्णय लिखा हो । 


ड़ 

ने कर सके । बेरिस्टर चम्पतरायजी और साहित्यरत्नश्पं ० दरबारीलालजी 
(वर्तमान स्वामी सत्यभकक्‍्त) जैसे प्रखर और निर्भीक विद्वान्‌ साहस 
बटोरकर गये भी, मगर व्यर्थ । 

पद ब्रह्मचारी न कहा जाय, उसे आहार न दिया जाय, धर्म - 
स्थानोंमें न घुसने दिया जाँय, उसे जैन संस्थाओंसे निकाल दिया जाय, 
उसके व्याख्यान न होने दिये जायें, उसके लिखने और बोलनेके सब साधन 
समाप्त कर दिये जाँय ।” यही उस समयके जन-धर्मोपयोगी नारे उस संघने 

ब्रह्मचारीजीके भक्तोंने उन्हें काफ़ी समकाया कि इस समय समाज 
काफी क्षुब्ध कर दी गई है; सतातन समाजके प्रचारकों छोड़ दीजिये, 
थोड़े दिन भ्रमण बन्द रखिये । भ्रमसामें योग्य स्थान, आहार, व्याख्यान- 
आयोजनोंकी तो असुविवा रहेगी ही, पानी छानकर पीनेवाले बहुतसे लोग 
आपका अनछना लहू पीना भी धर्म समभेंगे ! 
भकतोंने काफ़ी उतार-चढ़ावकी बातें कीं; मगर वे टस-से-मस ने 
हुए। वही धुन अविराम बनी रही। दिवाकर उसी गतिसे चलता 
रहा । आँधियाँ, मेह, तूफ़ान, भूकम्प, राहु, केतु सब मार्गमें आये, मगर 
वह बढ़ता ही गया, उसकी गतिमें कोई बाधा न डाल सका । 
अहले हिम्मत मंज्ञिले मक़्सूद तक आ ही गये । 
बन्दये तक़दीर क्रिस्मतका गिला करते रहे ॥ दे 
--उ्रकदस्त 
उन्होंने सब संस्थाओंसे सम्बन्ध विच्छेद कर लिया था परन्तु 
स्पाह्मद विद्यालयके भू लसे सदस्य बने रह गये । उन्हें यह ध्यान हीन 
आया कि उनका सदस्य रहना भी विद्यालयके लिए घातक समझा 
जायगा। अतः उनको सदस्थतासे पृथक करनेके लिए भी एक सकलर 
जारी किया गया। स्व० रायबहांदुर साहू ज्‌ गमन्दरदासजीके पास भी 
यह श्रस्ताव सम्मत्यर्थ आया। में उनेके पास उस समय मौजूद था । 


० सोतलग्रसाद रण 


वे पत्र पढ़कर विद्धल-से हो गये, मेंने घबराकर सबब पूछा तो चुपचाप 
पत्र सामने रख दिया। में पत्र पढ़ ही रहा था कि बोले--- गोयलीय ! 
उस विद्यालयके उत्सवोंपर जेनेतर विद्वान्‌ तो सभापति हो सकते हैं, जो 
न जाने केसे-कंसे अपने विचार रखते हें और वे ब्र० सीतलप्रसादजी 
सदस्य भी नहीं रह सकते, जिन्होंने उसके निर्माणमें जीवन समपित कर 
दिया है ।” कहते, कहते जी भर-सा आया, मेरे मूंहसे बे साख्ता निकल 
'पड़ा-- 
तेरी गलोमें में न चलूँ, श्रौर सबा चले! 
जो ख़ुदा ही यह चाहे तो, फिर बन्दे की क्‍या चलने ॥ 
- --अज्ञात 
सुना तो उठकर चले गये, फिर उस रोज मुलाक़ात न हो सकी । 
दूसरे रोज़ जो उन्होंने पत्र स्थाह्माद विद्यालयके अधिकारी वर्गको लिखा, 
काश वह परानी फाइलोंमें मिल सके तो वह भी इतिहासकी एक अमूल्य 
निधि होगी । 
४इन्हीं आँवी तूफ़ानोंके दिनों (सन्‌ र८ या २६) में पानीपतमें श्री 
ऋषभजयन्ती-उत्सव था। में और स्वर्गीय पं० वृुजवासीलालजी वहाँ गये 
थे । राजरिके ८ बजे होंगे, सभामण्डपमें हिसाब आदिको लेकर खासी गर्मौ- 
गरम बहस हो रही थी । में सोच ही रहा था कि आज क्या खाक सभा 
जम सकेगी कि प॑ं० वृजवासीलालजी बदहवास-से मेरें पास आये और 
'एकान्तर्म ले जाकर बोले--गोबलीय ! अनर्थ हो गया, अब क्‍या 
होगा ? 
में घबराकर बोला---पण्डितजी, खैर तो है, क्या हुआ ?”' 
वे पसीनकों चान्दपरसे पोछते हुए बोले---'बाबाजी स्टेशनपर बेठे 
हुए हैं” और यह कहकर ऐसे देखने लगे जैसे क्रिली आंगौरुई, 
मरनेकी खबर फैलानेके बाद, उसे पुन:,देखटैअपर होती हं शु शम- 
भते देर नहीं लगी कि ये बाबाजी पे और बजैयों आक़े हैं। बादु/ध्रह 
थी कि पानीपतमें ब्रह्मचारीजीके काफ़ी थे,. उन्होंन+णानेके लिए ऊनहे 

निमंत्रस्य भी दिया था, पर इस हवामें कुछ विरोधी विचारके भी हो 
गये थे, उन्होंने ब्रह्मचारीजीको न आनेका तार दे दिया । 
स्थानीय उत्सक था, कोई अखिल भारतीय तो था नहीं । चाहते तो 
आना टाला जा सकता था; परन्तु विरोधी तार पहुँचनेपर तो मानो उनको 
चुनौती मिल गई कि सब कार्यक्रम छोड़कर पानीपत आगये। वहाँके 
सुधारक भी नहीं चाहते थे कि व्यर्थमें आपसमें मनमुठाव बढ़े और अभि- 
लाषा यही रखते थे कि समयाभाव बस न आ सके तो अच्छा ही है । 
लेकिन जब यकायक उनके आनेका समाचार मिला दो मानों अँधेरे 
में सॉपपर पाँव पड़ गया । अब स्थानीय मनमुटावकी बात तो गौण हो 
गई, उनके मानापमानकी समस्या खड़ी हो गई। ऐसे अवसरोंपर स्थानीय 
कार्यकर्त्ताओंकी स्थिति बड़ी नाजुक हो जाती हैँ । घरमें ही दलवन्दी शुरू 
. हो जाती है| रात-दिनके उठने-बैठनवाले भी विरोध करने लगते है ! 
मित्र भी शत्रु पक्षमें जा खड़े होते हे। खैर, जसे-तेसे ब्रह्मचारीजीको 
सभामें लाथा गया । 
सभाका अध्यक्ष भी उन्हींको चुना गया तो एक दो व्यक्तियोंने कछ 
पक्षियों-जेसी आबाजम फुब्ती कसी । मुझे ही सबसे पहले बोलनेकों 
खड़ा किया गया । अभी मुंह खोला भी न था कि बाहर दर्वाज़ेपर लोग 
लाठियाँ लेकर आ गये । इधर से भी लोग सामना करनेको जा डटे । 
हम परेशान थे कि क्या आज सचमुच हमारे जीतेजी ब्रह्मचारीपर हाथ 
छोड़ दिया जायगा ? उन दिनों में आयंसमाजी टाइप डंडा अपने साथ 
रखता था, लपककर उसे उठा लिया और आवेश भरे स्व॒रमें बोला--- 
“ब्रह्मचारीजी, अब आप व्याख्यान देना प्रारम्भ कर दें, देखें कौन माईका 
लाल आप तक बढ़ता है ।” 
ब्रह्मचारीजी सिहर-से गये, बोले--“भाई शास्त रहो, मेरा व्याख्यान 
करा दो, फिर चाहे मेरा कोई प्राण ही निकाल दे ।5__ 
आखिर पाला सुधारकोंके हाथ रहा और मूटठी भर विरोधी खदेड़- 
कर दूर भगा दिये गये । उन दिनों पानीपतसें पं ० अरहदासजी जीवित 

थे। क्या ही पुरानी वजअ-कतभअके धर्मात्मा जीव थे। उनकी मृत्युसे 
पानीपतकी समाजको बहुत गहरी क्षति पहुँची हैं। आज भी बा० जय- 
भगवातजी वकील जेसे दा्शनिक और ऐतिहासिक विद्वान्‌,पं० रूपचन्दजी 
गार्गीय आदि जैसे धर्मोपकारी मनुष्य पानीपतमें मौजूद हें। इन्हीं 
सबके साहस और सतकंतासे उस रोज़ पानीपतके सुधारकोंका पानी देखने 
को मिला। पहले तो ब्रह्मचारीजीकों केवल धर्मोपदेशके लिए ही निमंत्रित 
किया गया था। अब विरोधी पक्षके इस रवेयेसे चिढ़कर वहाँके कुछ लोगोंने, 
जो विधवा-विवाहके पक्षपाती थे--दूसरे रोज़ एक सार्वजनिक सभाका 
बहुत बड़ा आयोजन किया। कानमें भनक पड़ी कि कुछ लोग ब्रह्मचारीजी- 
की नाक काटनेको फिर रहे हैं । सूना तो में और पं० वृजवासीलालजी 
भोंचक रह गये । हे भगवन्‌ ! जब उन्हींकी नाक चली जायगी, तब 
हमारी नाककी क़रीमत भी क्‍या रहेगी ? पानीपतमें आकर बुरे फेसे । 
बादशाही लड़ाइयोंका पानीपत क्षेत्र रहा है, यह तो इतिहासमें पढ़ा था, 
पर हम भी कभी जा फेंसेगे, यह कभी ख्यालमें भी न आया था। सभा- 
स्थान जैन-अरजन जनतासे खचाखच भरा था, विरोधी भी डटे खड़े थे । 
जहाँ तक ख्याल है उस सभाके अध्यक्ष बा० जयभगवान्‌जी बनाये गये थे । 
प्रारम्भमें ही खड़े होकर उन्होंने जो मौलिक सारगभित, प्रामाणिक, नया- 
तुला भाषण दिया तो में स्तब्ध-सा रह गया ! पानीपत ४-५ बार 
व्याख्यान देने गया था, परन्तु बा० जयभगवानजीका व्याख्यान नहीं सुना 
था। यह तो जानता था कि ये एक सुलभे हुए और दाशनिक व्यक्ति हें 
परन्तु इतना गहरा अध्ययन है और ऐसा मर्मेस्पर्शी भाषण दे लेते हें 
यह नहीं मालूम था। इनके बाद ब्रह्मचारीजीका भाषण हुआ, उनके 
भाषण सैकड़ों बार सुने थे, परन्तु उस रोज-जैसा भाषण फिर सुननेको 
नहीं मिला । सभा शान्त थी और यह मालूम होता था कि किसी जादू- 
गरने मोहनी डाल दी है । | 

सन्‌ ४० में रूःएण होकर रोहतकसे दिल्‍ली आये । २-४ रोज़ रहकर 
लखनऊ जब जाने लगे तो कारमें बैठते हुए बोले--“गोयलीय ! हमारा 

जमाना समाप्त हुआ, अब तुम लोगोंका युग है । कुछ कर सको तो कर 
लो, समाज-सेवा जितनी अधिक बन सके कर लो, मनृष्य-जन्म बार-बार 
नहीं मिलनेका. . .. “कहते हुए गला रुँध गया । में टप-टप रोने लगा, पाँव 
'तो छ सका पर मेहसे न बोला गया । उस समय यह आभास भी न हुआ 
कि समाजके प्रति इतनी -मोह-ममता रखनेवाला व्यक्ति लखनऊ जाकर यूं 
निर्मोही हो जायगा और जिस लखनऊने उसे दिया था, वही हमसे बिना 
'पछु-ताछे अपने उदर-ग छरमें रख लेगा । 

ब्रह्मचारीजीकी मृत्युपर पत्रोंने आँसू बहाये, शोक-सभाएँ भी 
शीतल-होस्टल, छीतल-बी र-सेवा-मन्दिर और शीतल-प्रन्थमालाकी योज- 
नाएँ भी कुछ दिनों बड़ी सरगर्मीसे चलीं, पंर आख़िर सब सीतल- 
स्मारक--शीतल होकर रह गये । 


“+चीर, १५ फरवरी, १६४७ ई० 


न कक का अल कक कक 
इस युगके समन्‍्तमद्र 
साह शान्तिप्रसाद 
पूज्य ब्रह्मचारोजी इस युगके समन्तभद्न थे, पर इस युगने अपने 
समन्तभद्गको पहचाननेमें कितनो देर कर दी ! मन चाहता है, आज वह 
जीवित होते ओर हम उनके इशारे पर अपना जीवन न्‍्यौछादर कर सकते ! 
« पर यह होने का नहीं; ओर आदमो खोकर ही दुलेभ को पहचानता है ! 
पूज्य ब्रह्मचारी सीतलप्रध्नादजी जैन-भारतीके मन्दिरकी देवली पर 
ज्ञान की जो अखंड उद्रोति जला गये हैं, वह युग-युग तक ज्ञाताका मार्ग 
प्रदर्शन करेगी और ज्ञेयको आलोकित करेगी । सच पूछिये तो उन्होंने 
समाजको जीवन देनेके लिए स्वयं अपने जोवनको, और इससे भी अधिक, 


अपने जीवनके उपाज्शित यश की भी बलि चढ़ा दी ! 
हि के दी ली की कं कक कक कक मा अ  क 


कि 
जीवकन-झाँकी 
श्री राजेन्रकुमार, भू० पू० प्रधानमंत्री, जेव-परिवद्‌ 


ब्र ह्ाचारीजीका जन्म लाला मक्खनलालकी धर्मंपत्नी श्रीमती नारायणी 

देवीके उदरसे सन्‌ १८७६ ई० में लखनऊमें हुआ था। जिस गृहमें आप 
का जन्म हुआ, वह कालामहलके नामसे प्रसिद्ध हैं । आपने १८ वर्षकी आयुमे 
मेट्रिक्युलेशनकी परीक्षा प्रथम श्रेणीमें तथा ४ वर्ष बाद रुड़की इंजीनियरिंग 
कॉलेजसे एकाउण्टेण्टशिपकी परीक्षा पास की । परीक्षाएँ पास करनेके बाद 
आपको गवरनंमेंट सविस मिल गई । इतनी शिक्षा प्राप्त कर लेने तथा गव- 
नंमेंट सविस मिलनेसे कोई बाबू सीतलप्रसादजीकी विशेषता या मान्यता 
बढ़ गई हो सो बात नहीं; बल्कि “होमद्दर बिरवानके होल चीकने पात 
वाली कहावतके अनुसार[पूज्य ब्रह्मचारीजीमें वाल्यकालसे ही उन उत्तम 
गुणोंका समावेश पाया जाता था, तथा उनका हृदय उन शुभ भावनाओंसे 
ओत-प्रोत दिखाई देता था, जो गूणा और भावनाएँ उदीयमान नेताके लिए 
उपयुक्‍त होती हैं। इसकी भाँकी ब्रह्मचारीजीके उस सर्वप्रथम लेखमें 
मिलती है जो २४ मई सन्‌ १८५६६ ई० के “हिन्दी जैन गज़ट” में प्रकाशित' 
हुआ था, उस लेखका कुछ अंश निम्न प्रकार हैः-- 

“ते जैनी पंडितो ! यह जैनवर्म आप हो के आधीन है। इसकी 
रक्षा कीजिये, द्योति फेलाइये, सोतोंको जगाइये और तन-मन-ध नसे 
परोपकार और शुद्धाचार लानेकी कोशिश कोजिये, जिससे आपका यह 
लोक झोर परछोक दोनों सुधरे ।” 

१८्वर्षकी आयुवाले उदीयमान समाजोद्धारक सीतलप्रसादके ये लेखांश 
धर्म-प्रचार और समाज-सेवाके सूत्र थे । विज्ञ पाठक देखेंगे कि इन सूत्रों 
का महाभाष्य ही ब्रह्मचारी सीतलप्रसादजीका जीवन कर्म-क्षेत्र रहा हूँ । 

या यों कहिये कि जैत-भवनमें ब्रह्मचारीजीकी जीवनज्योति इनके निमित्त 
ही प्रकाशित रही । 
गृहस्थ, आकस्सिक घदना 

आपका विवाह कलकत्ताके वैष्णव अग्रवाल छेदीलालजीकी सुपुत्रीसे 
हुआ था। आपने अपनी धर्मपत्नीको धार्मिक शिक्षा और संस्कारोंसे आदर्श 
पत्नी बताया था। उन्होंने अपने मानव शरीरकों केवल अपनी गृहस्थ- 
ऋूपी गाड़ीके खींचने ही में नहीं लगाया; बल्कि बीसवीं सदीमें जैन-समाज 
'का उल्कर्ष और जेन-धर्मका अनन्य प्रचार करनेमें लगाया। भावी- 
घटनाओंके घटित होनेके लिए परिस्थितियाँ स्वयं पथ निर्माण कर लेती 
हैं । सन्‌ १६०४ ई० में प्लेगने देशमें नरसंहार करके त्राहि-बराहि मचा दी 
थी। इसी महामारीमें १३ फरवरीको उनकी आदर्श पत्नी, £ मार्चको 
जननी तथा १४५ मार्चको अनुज पन्नालालजी सदाके लिए सो गये । इसे 
हम समाजके लिए भगवानकी गुप्त देन कहें तो अनुचित न होगा हालांकि 
वेदना कितनी तीज हुईं होगी, इसका पाठक स्वयं अनुमान लगा लें । 


अग्ति-परीक्षा 


इस प्रकार एक महीनेमें ही स्तेही संबंधियोंके आकस्मिक वियोगके 
कारण गृहस्थ सीतलप्रसादजीकी जीवन-नाट्यशालासे मोह-यवनिका 
उठ चुकी थी; किन्तु अभी उनकी अग्नि-परीक्षा और भी शेष थी । इसके 
लिए आपने प्रतिदिन सैद्धान्तिक ग्रंथोंके स्वाध्याय और सामाजिक सेवाओं 
द्वारा पर्याप्त बल प्राप्त कर लिया था। एक ओर तो सरकारी नौकरीमें 
पद और वेतनवृद्धिकी बलवती आश्ञा, प्रौढ़ावस्थाकी उठती हुई हिलोरें 
कुदुम्बियों, संबंधियों और सहयोगियोंका पुनः पुनः गृहस्थी बसानेका आग्रह, 
कन्याओंका सौंदर्य्य, योग्यता और उनके पिताओंका संबंध स्वीकार करनेकी 
प्रार्थना आदि, दूसरी ओर गृहस्थ सीतलप्रसादजीके मनमें समाजसेवाकी 
लगन। सीतलप्रसादजी इस अग्नि-परीक्षामें पूरे उतरे। जैन ग्रंथोंके स्वाध्याय 
ने आपके हृदयकों विषय-वासनाओंसे विरक्त तथा समाजसेवाके लिए 

बलिष्ठ बना दिया था। आपने १६ अगस्त सन्‌ १६०५ ई० को अपनी 
सरकारी नौकरीसे त्याग पत्र दे दिया। अब आपके समयका बहुभाग 
उच्चकोटिके ग्रंथोंके मनन करने और समाज-सेवाओंमें व्यतीत होने लगा । 


स्व० सेठ माणिकचन्दजीक साथ 


इसी वर्ष दिसम्बरमें श्री भा० दिगम्बर जेन महासभाका अधिवेशन 
सहारनपुरमें था । इस अधिवेशनके सभापति प्रसिद्ध दानवीर से ० माणिक- 
चन्द्र हीराचन्द्र जे० पी० थे। इसी समय आपका विशेष परिचय सेठ- 
जीसे हुआ। स्व० सेठजी सच्चे कार्यकर्त्ताओंके पारखी थे। आपने 
बैरागी, जिनधर्ममक्त और सच्चे समाजसेवी श्री ब्रह्मचारीजीको अपने 
यहां बंबईमें रहनेके लिए आग्रह किया। श्री ब्रह्मचारीजीने उनके पास 
रहकर उनको धामिक कार्यों और समाज-सेवाके लिए उकसाया और 
अपना सहयोग दिया । स्व० सेठजीने बंबई, सांगली, आगरा, अहमदाबाद, 
शोलापुर, कोल्हापुर, लाहौर आदि स्थानोंमें जैन होडिग हाउस, सभा 
आदि जैनोपयोगी अनेक संस्थाओंको स्थापित किया था। इनमें अधिक- 
तर स्व० ब्रह्मचारीजीका ही हाथ था । स्व० सेठजी प्रत्येक धाभिक और 
सामाजिक कार्यामें पृज्य ब्रह्मचारीजीसे सम्मति लेते थे। सेठजी ब्रह्मचारी- 
जीकी प्रेरणासे अपना व्यापार छोड़कर समाज-सेवाके कार्यों संलग्न 
हो गये । इस प्रकार आपने सन्‌ १६०६ तक स्व० सेठजीके साथ रहकर 


समाज-सेवा की । 
॥। 


दीक्षा, चरित्र-पालन 


श्री ब्रह्मचारीजीके शुद्ध चरित्र-पालनके भाव और संस्कार बाल्य- 
कालसे ही हो गये थे । ब्रह्मचारीजीके पितामह ला० मंगलसेनजी अपने 
समयका बहुभाग श्री गोम्मटसार, समयसार आदि सैद्धान्तिक ग्रंथराजोंके 
अवगाहन और तत्त्वचर्चामें लगाते थे। ब्रह्मचारीजीके चरित्रमें घारमिकता, 
जैनधर्ममें लगत और चरित्रनिष्ठाको निर्माण करनेकी आधार-शिलाका 
न्यास आपके पितामह द्वारा रक्खा जा चुका था। इसको स्वाध्याय, 

सत्संग और आत्ममननने और बढ़ाया । अंतमें आपने ३२ वर्षकी आयूमें सन्‌ 
१६११ ई० के मार्गशीर्ष मासमें श्री ऐलक पन्नालालजीके समक्ष शोलापुरमें 
ब्रह्मचरय-प्रतिमा घारण कर ली। ब्रह्मचारीजी चरित्रके बड़े पक्के थे $ 
शुद्ध-आह्ार, प्रासुक जल, और शुद्धताके बड़े कट्टर पक्षपाती थे । रेलके 
सफ़रमें दो-दो दिन व्यतीत हो जाते थे, पर आप इनमें जरा भी शिथिलता 
नहीं होने देते थे। त्रिकाल-सामामिक, ग्रंथोंके स्वाध्याय आदि दैनिवा- 
चर्यामें कभी कमी नहीं होने पाती थी । 
उनका वेष 

गृहस्थ अवस्थामें लखनवी देशी चलनकी पोशाक और सातवीं प्रतिमा 
धारण करनेके पश्चात्‌ रंगीन गेरुआ शुद्ध खादीकी धोती चादरमें बहुत ही 
भव्य मालूम होते थे। प्रथम रंगीन कपड़े जैनमहिलारत्न मगन बाईजी- 
ने तैयार किये थे । खद्दरका उपयोग उनका चिरसंगी रहा । उनकी झाव- 
यात्रापर भी खहरके तिरंगे झंडे उनके स्वदेशी वेषकी रागिनी गा रहे थे 


उनका भाव 


अध्यात्म रसमें उनका अंतरंग रंगा हआ था । उदास्ता सहिप्णता 
और विश्वकल्याण उनकी अपनी विशेषता थी। जैनोंमें, अजैनोंमें, स्व देश 
में, विदेश में--जैनत्वकी भलक भरनेका प्रयत्न करना उनका द्वासोंका 
मधुर संगीत बन गया था । 
वे पंडितोंगें पंडित थे और बालकोंमें विद्यार्थी | उदारता और 
कट्टरताका उनमें विलिक्षण समस्वय था। आठा हाथका पिसा £ 
मर्यादाके अन्दर हो, जल छना हुआ तथा जशृद्ध हो, गहस्थकी जैनधर्म में 
निःशंकित श्रद्धा हो, वहीं उनका आहार होता थधा। उनका आहार- 
विहार ज्ञास्त्रोक्त था। साथ ही उनका दृष्टिकोरा उदार था। सधारकों 
में वे उम्रतम सुधारक थे। क्रीतियों और लोकमढ़ताओंके लिए 
तो बे प्रलयंकारी ज्वाला थे । जननी जातिकी उन्नतिके लिए उनका हृदय 
तड़पता था । 


० सीतलप्रसाद ड््दे 
असाधारण मिशनतरोी ! 


“आप क्या स्वाध्याय करते हैं ?” जैनोंसे यह उनका पेटेण्ट प्रदन 
था। “जैन घर्मकी छायामें आप भी आत्मकल्याण करें” अजेनोंके लिए 
उनका यह पवित्र संदेश था । इसी रटनामें उन्होंने. अटकसे कटकतक 
और कन्याकुमारीसे रासकुमारीतक भ्रमणा किया। बौद्ध संस्कृति और 
साहित्यसे निकट संपर्क स्थापित करनेके लिए वें लंका भी गये । शहरोंमें 
ही नहीं, देहातोंमें भी उन्होंने जाग्रतिका मंत्र फूंका । 

आप अज॑न विद्वानोंके सामने एक सच्चे जैन मिशनरीकी स्प्रिटसे 
जा पहुँचते थे। आज पंजाब विश्वविद्यालयके वाइस चान्सलर प्रो० वुल्नर 
को प्रभावित कर विश्वविद्यालयमें जेनदशन प्रचारकी जड़ जमाई जा रही 
है तो कल राधा स्वामियोंके साहब” जीको जेनदशेनकी खूबियाँ समभाने- 
दयालबाग्न पहुँच रहे हें । 


तीर्थोद्धारक 
जैन चिह्नोंकी जहाँ गंध मिली, अखंड जैनसंघकी कमनीय कल्पना 
रत ब्रह्मचारीजी वहीं खोजको डट गये । इटावाकी नसियाँ, कलुआ 
पहाड़ आदि अनेक क्षेत्रोंका अनुसंधान और उद्धार आपने किया । अलीगढ़ 
के एक पत्रसे आपको कैलाश यात्रा' का पता चला । उस पुस्तकको आपने 
तीर्थक्षेत्र कमेटीसे प्रकाशित कराया | तीकथ॑क्षेत्रोंके रक्षाथ आपने पूरा 
प्रयत्न किया । 
जेनोंकी बाइबिल 
द्रव्यसंग्रह/! और तत्त्वार्थसूत्र" को वे जैनोंकी बाइबिल” समभते 
थे। जहाँ जाते, योग्य छात्रोंको पढ़ाते। इन ग्रंथोंका अधिक-से-अधिक 
प्रचार करते । 
वे राष्ट्रिय थे ! 
राजनीतिमें उनके विचार कांग्रेसके समर्थक थे। श्री अर्जुनलालजी 
सेठीकी नज्ञरबंदीके विरोधम आन्दोलनका नेतृत्व किया । हज़ारों हस्ताक्षर 
३३ 

कराकर सेमोरियल भेजे; फण्ड स्थापित किये। जेन धनिकों और 
वकील बेरिस्टरोंसे निर्भव होकर सहायताकी प्रेरणा की। राषध्ट्रिय . 
महासभाके प्रत्येक अधिवेशनमें वे शामिल होते थे । 

आप जैन-पोलिटिकल कास्फ्रेंसके जन्मदाताओंमेंसे थे, जिसके द्वारा 
आप जैनों व राष्ट्रिय नेताओंमें संपर्क स्थापित करना चाहते थे । 

कुछ लोगोंने उसमें अडंगा लगाया । इसपर आपने “जैन मित्र” 
हारा उनकी खूब खबर ली । 

काशी स्याद्वादविद्यालयके “अधिष्ठाता” होनेके समय, विद्यालयका 
स्वर्यंसेवक-दल कानपुर कांग्रेसके अवसरपर सेवार्थ गया। 

५ दिसम्बर सन्‌ १६४० ई० के जैनमित्र' में देशसेवा' शीर्षक लेख 
में आपने निम्न भाव प्रकट किये थे-- 

“भारतकी दशा दयाजनक हे, देशसेवा धर्म है--कठिन व्रत है । यह 
एक ऐसा यज्ञ है, जिसमें अपनेको होम देना होता है ।” 

अंतमें आपने जेनसमाजकों उपदेश दिया था कि “अपनेकों भारतीय 
समभो । कांग्रेसका साथ दो ।” 


उनकी प्रचार-इ्ली 


ब्रह्मचारीजी विवादसे कोसों दूर रहते थे । अतएव अपने उप्र-से-उग्र 
आलोचकको भी वे उग्र उत्तर न देते थे । वे अपनी बात, युक्ति तथा 
प्रमाणा सहित कहकर चुप हो जाते थे। 
१६४०ई० में--तारण तरण समाजके कुछ नेताओंने मूर्तिपूजा खंडन 
का आन्दोलन चलाया। शास्त्रार्थ करनेके लिए चैलेंज दिये जाने लगे। 
समाचार-पत्रोंमें वर्ष दो वर्ष तक पृष्ठके पृष्ठ खंडन-मंडनमें रंगे जाने 
लगे। ब्रह्मचारीजी शान्तिपूर्वक्क गतिविधिका अध्ययस करते रहे। 
नवम्बर १६४० ई० में यह आन्दोलन अप्रिय कटुताकी सीमा तक जा 
पहुँचा; तब. ब्रह्मचारीजीने १२ दिसम्बर सन्‌ १६४० ई० के “जैनमित्र' 
द्वारा अपने तरुण तारण भाइयोंको समझते हुए प्रतिपादन किया. कि:-..- 

(१) तारण स्वामीने कहीं भी मू्ति-पूजाका खंडन नहीं किया है; 
निशचय-नयकी अपेक्षा कथन किया हैं । 

(२) तत्त्वाथे-सृत्रकी मान्यता आपको भी है ही। उसमें स्थापना- 
निक्षेपका विधान है । इसलिए सिद्धान्ततः आप मूतिपूजाका बिरोध कंसे 
कर सकते हैं ? 

(३) समोशरणकी रचना आप स्वीकार करते ही हें । उसमें मग- 
बत्‌ पूजन होता ही है । तब आप मूर्तिपूजाका विरोध नहीं कर सकते ! 

इस शीतल-वाणीने जादू कर दिया। वह आन्दोलन ही ठप हो 
गया । विरोधी आन्दोलनके प्रमुख सूत्रधार श्री जयसेनजी (शक्ष॒ल्लक )की 
विज्ञप्ति हम मई “४१ में पढ़ते हैं-- 

“जो पूंजीपति नाना मानसिक अत्याचार करते थे और हाँमें हाँ न 
मिलाने पर पीछी कमंडलु छडानेकी धमकी देते थे, उनकी सेवामें मैंने पीछी 
कमंडल भेज दिये हैं। 

गृहत्यागी-गहस्थ 

वेराग्यभावनाके वशीभूत घर छोड़कर भी वे समाजकी ममतामें 
माँकी तरह लिप्त थे ! अखिल जैन संघ उनका कूटुम्ब बन गया था। 
“अजितप्रसादजी ! तुम्हारी स्त्री चल बसी हे--आओ त्यागी बनो ।. . . . 
ने सही वकालत तो छोड़ ही दो ।” “भाई पन्नालालजी, चम्पतरायजीसे 
काम लेना चाहिए वरना वे फिर बकालतमें जा फसेंगे ।” 

उनके इन दशब्दोंमें--उनके महान्‌ हृदयका चित्रण मिलता हैं। 
वस्तुतः धर्मप्रचार और समाजसुधारके लिए ब्रह्मचारीजीकी आशाएँ-- 
वकीलों, बैरिस्टरों, विद्याथियों और नतवयुवकोंपर खास रूपसे केन्द्रित थीं । 
इस क्षेत्रमें वे सदैव जाग्रत रहकर अपने मिशनका प्रचार करते रहे । 


सहासभामे कार्य . 


पज्य ब्रह्मचारीजी श्री मा० दिं० ' जैन महासभाके कार्यों बाल- 
'अवस्थासे योग देते थे। आप इसके प्रत्येक वाषिक अधिवेशनमें सम्मिलित 

होते थे और इसकी उन्नतिकी चेष्टा करते थे। इसके मुखपत्र “जैन 
गज़ट” में आप समाज-सूधारके लेख देते रहते थे । 
सन्‌ १६०२ ई० में “जैन गज़ट” का प्रकाशन पूज्य ब्रह्मचारीजीके 
नियंत्ररमें लखनऊसे होने लगा । आपके २ या ३ वर्षके अथक परिश्रम और 
लगनने इसको उन्नत बना दिया और उसके फलस्वरूप यह पाक्षिकसे 
साप्ताहिक हो गया । 
जेन-पत्रो का सम्पादन 

“जैनभित्र का संस्थापन पं० गोपालदासजी “बरैया” ने किया था, 
तथा इसका संपादन भी कुछ समय तक उन्होंने ही किया । यह पत्र 
सर्वप्रथम बंबईसे पाक्षिक रूपमें निकला था। सन्‌ १६०६ ई० में पूज्य 
ब्रह्मचा रीजी इसके संपादक नियुक्त हुए । सन्‌ १६२९ तक आपने इसका 
संपादन बड़ी योग्यता, निर्भीकता और श्रमसे किया । आपके संपादन 
कालमें समाज-सुधार, ऐतिहासिक खोज, जैनधर्म-प्रचार, सामाजिक संगठन, 
शिक्षाप्रचार आदि उपयोगी विषयोंपर उच्च कोटिके लेख और आपके 
महत्त्वपूर्ण संपादकीय वक्तव्य निकला करते थे । आप प्राय: प्रत्येक अंकमें 
धर्मात्माओंके लिए अध्यात्मरसका अमृत देते थे और साथ-साथमें “मॉडने 
रिव्यू” आदि अंग्रेज़ी पत्रोंसे इतिहास, कला, पश्राचीनता आदि विषयोंकी 
अच्छी-अच्छी साभग्री संचित करके “जैनमित्र” के पाठकोंको प्रति सप्ताह 
देते थे। “मित्र” द्वारा आपने सच्ची समाज-सेवा और आदर्श धर्म- 
प्रचार किया | ब्रह्मचारीजीने “मित्र” द्वारा समाजमें जाग्रति ही नहीं, 
बल्कि उद्भट लेखकों और सुयोग्य संपादकोंको भी पैदा किया। ब्रह्म- 
चारीजी अनेक जैन नवयुवकोंकों लेख लिखनेकी प्रेरणा करते रहते थे । 

“वीर” का संपादन भी आपके द्वारा बहुत समय तक हुआ हूँ । 
आपके सम्पादकीय वक्तव्य और लेख मार्मिक और उच्च कोटिके होते थे । 
आपने परिषद्के उद्देश्योंके प्रचारमें बहुत महत्त्वपूर्ण कार्य किया हैँ । आपके 
वक्तव्य और लेख नियमित रूपसे ठीक समयपर “वीर'”में प्रकाशित होने 
के लिए प्राप्त होते थे । चाहे सफ्रमें हों, तूफानी दौरेमें हों, रोगशय्यापर 

हों, अथवा सभामें हों, लेखोंके पहुँचनेकी नियामकता ('प्ेलट्प87709) 
कभी भंग नहीं हुईं । आपका सेव यही आदेश रहता था कि “वीर के 
प्रकाशनमें देरी न हो । सनातन जैन” पत्रकी स्थापना भी ब्रह्मचारीजी 
द्वारा ही हुई थी । 
ह जन-साहित्य-सेवा 
ब्रह्मतारीजीकी साहित्यिक सेवा पत्रोंके संपादन तक ही सीमित 
नहीं थी । बल्कि उनके जीवनका बँहुमाग जैन-साहित्यके निर्माणमें बीता 
हैं । आप प्रतिदिन प्रायः १२ घंटे तक लिखते रहते थे। ब्रह्मचारीजी 
द्वारा विभिन्न विषयोंपर रचना किये गये स्वतंत्र-ग्रंथों, भाषा टीकाओं 
और पुस्तकोंकी संख्या लगभग ७७ है; जिनका विभाजन विषयोंके अनुसार 
इस प्रकार हैं:---आध्यात्म-विषयक २६, जेनदशेन और धम्मेसंबंधी १८, 
नेतिक ७, अहिंसासंबंधी २, जीवनचरित्र ५, खोज तथा इतिहास संबंधी 
, ६, काव्य २, कोष १, प्रतिष्ठा पाठ १, तारण साहित्य ६। इन ग्रंथोंके 
अतिरिक्त एक पुस्तक बा० कामताप्रसादजीके पास है, जो शिवच्चनरनलाल 
फंडकी ओरसे प्रकाशित हो रही है। ब्रह्मचारीजीकी अंतिम पुस्तक' 'दिव 
पुरुषार्थ ” है, जिसे उन्होंने कंप रोगमें पूरा किया था। इनमेंसे अनेक 
संद्धान्तिक ग्रंथोंके बड़े-बड़े पो्े प्राकृत और संस्कृत भाषाके हैं, जिनका 
पूज्य ब्रह्मचारीजीने बड़ी सरल और सरस भाषामें अनुवाद किया हूँ । 
आज देशमें लाखों जिन-मक्त इन ग्रंथराजोंका स्वाध्याय कर आत्म-कल्याण 
कर रहे हैं । आपने जिस विषयको लिया है, उसे खूब माँजा है । आपकी 
लेखन-शेली जेसी सरल और सरस है वेसी ही मनमोहक भी है । 
बोदध -साहित्यका गहन-अध्ययत व फल 
ब्रह्मचारीजी बौद्ध तत्त्वज्ञानकी प्राप्तिके लिए लंका और वर्मा गये । 
वहाँ उन्होंने पाली भाषामें बौद्ध-साहित्यका गहन अध्ययन किया और 
“बौद्ध जैन तत्त्वज्ञान” नामक ग्रंथकी हिन्दी व अंग्रेज़ीमें रचना की, जिसमें 
आपने अकाटथ् प्रमाणों और बौद्धिक सिद्धान्तोंसे प्रमाणित कर दिया. हैं 
कि बौद्धदशेनमें मांसाहार या मृतक जीवके मांस-भक्षणका विधान नहीं है। 

विधिध-भाषाओं और लिपियोंका ज्ञान 

पृज्य ब्रह्मचारीजी पठनावस्थासे ही अंग्रेज़ी, हिन्दी और उर्दू भाषाओं 
के ज्ञाता थे, किन्तु आपके ज्ञानकी भूख, तुलनात्मक अध्ययनकी लगन, समाज 
को विविध विषयोंके ज्ञान करानेकी प्रबल इच्छा और धर्म-प्रचारकी 
घुनने संस्कृत, फ़ारसी, पाली, अपभ्न श, प्राकृत, मागधी, कनड़ी, गुजराती 
और मराठी भाषाओंका भी ज्ञान प्राप्त करा दिया था। विशेष बात 
यह है कि यह ज्ञान उन्होंने अपने ही परिश्रमसे उपाजित किया था । 

स्तृत्य समाज-संवा व पदत्रो-सस्सान 

ब्रह्मचारीजीका कार्यक्षेत्र संपूर्ण समाज था । उस समाजकी उलभी 
हुई समस्याओंकी सुलभन, सेवा और अभ्युत्थानके निमित्त उनके इस मानव 
शरीरका सदुषयोग हुआ हू । जिस समय वे समाजके कार्यक्षेत्रमें आये, कोई 
ऐसी व्यवस्थित सभा न थी, जिसके द्वारा समाजमें धर्मंप्रचार, संगठन, 
शिक्षाप्रचार, क्‌ रीतिनिवारण, रूढ़ियोंका दमन और जैन-समाजके स्वत्वों 
की रक्षा हो सके । उस समय समाजमें केवल दि० जैन महासभा थी । 
ब्रह्मचारीजीन इसीमें कार्य किया | इसके द्वारा ब्रह्मचारीजीने समाज 
की स्तुत्य सेवाएँ कीं | समाजमें संगठन, जनतामें जागरण और स्‌ घारोंकी 
उत्सुकता उत्पन्न होने लगी। ब्रह्मचारीजीने स्याद्गाद विद्यालय काशी, 
श्री ऋषभन्रह्मचर्याश्रम हस्तिनापुर, श्री जैन श्राविकाश्रम बंबई, जैनबाला- 
आश्रम आरा, श्री जैन व्यापारिक विद्यालय देहली, तथा अनेक जैन बोडिग 
हाउसों और जैन पाठशालाओंका संस्थापन किया। इधर समाजकी 
अन्य शिक्षेणसंस्थाओं, ग्रंथप्रकाशन समितियों और जैन-धर्म-प्रचारक 
मंडलोंको भी सहयोग और सहायता दी। जैन संस्थाओंके वार्षिकोत्सवों 
में सम्मिलित होता, उनकी उन्नतिका पथरप्रदर्शन करता, नवय वकोंको 
समाज-सेवाके लिए प्रेरित करना, शुद्ध आचरण फैलाना, जैन- तीथोकी 
रक्षा, समाजके स्वत्वोंकी चिन्ता आदि विषयोंने ब्रह्मचारीजीको मूततिमान्‌ 
जन-संस्था बना दियां। यही कारण था कि २८ दिसम्बर सन १६ १३ 
हं० को काशीमें पृज्य ब्रह्मचारीजीके सम्मानके लिए डाक्टर हमेन जेकोबी 

की अध्यक्षतामें जैनधर्ममूषण” पदवीका प्रस्ताव पास हुआ। इस 
प्रस्तावका समर्थन विद्वद्दर पं० गोपालदासजी बरेयाने बड़े मा्भिक शब्दोंमें 
किया था, किन्तु इस महात्माने इस पदवी-दानके समाचार तक अपने पत्र 
में न दिये और न कभी इस पदवीको अपने नामके साथ लिखा ही । 
समाज-संघर्ष 

ब्रह्मचारीजीका कार्यक्षेत्र समाजमें व्यापक हो गया था। उनके 
समाज-सूधार सर्वांगीण और सावंदेशिक थे। उनके लेखों, व्याख्यानों 
और प्रबल-प्रचारने समाजमें स्थान-स्थानपर सुधारक दल पैदा कर दिया 
था। इधर जैन-शिक्षण-संस्थाओंसे जैन विद्वान भी तेयार होकर कार्यक्षेत्र 
में आने लगे । इन विद्वानोंके एक दल और सूधारक दलमें कुछ विचार- 
युद्ध चलने लगा। यद्यपि गुरु गोपालदासजीके जीवनकालमें ही समाजके 
इन दो दलोंमें विचार-विभिन्नता और कार्यक्षेत्रमं पथ-विभिन्नता दिखाई 
देती थी; किन्तु गुरु गोपालदासजीके प्रभाव और कार्यपदुतासे ये दोनों 
दल एक दूसरेके लिए मँदानमें नहीं उतरे थे । गुरु गोपालदासजीके स्वर्ग- 
वास होते ही इस पंडित-दलकी बागडोर स्व० पं० धन्नालालजीके हाथमें 
पहुँची । उधर सुधारक दलने जैन-पग्रंथों (पौराणिक ग्रंथों) की समीक्षा 
कर कुछ पंडितोंके हृदयमें यह आशंका पैदा कर दी थी कि ये सुधारक 
जैनधमंको डुबो देंगे । इन दोनों दलोंमें यह भेदकी खाई बढ़ने लगी । 
महासभाकी  सभासदू-नियमावलीमें बन्दिशें (फक25070८६0॥5 ) 
होने लगीं कि विजातीय विवाह, विधवा विवाह और छुताछतके लोपक 
विचारोंके जन इसके सभासद्‌ न हो सकेंगे; किन्तु कर्मशूर ब्रह्मचारीजी 
इसकी सेवामें ही लगे रहे । इन दोनों दलोंमें स्व० ब्रह्मचारीजीकी स्थिति 
अजीब थी । वे जेन-समाजसे दल-दलको अलग कर समाजका सर्वांगीण 
संगठन चाहते थे। वे शास्त्र-अविरुद्ध समाज-सुधारोंके पक्षपाती थे । 

सन्‌ १६२३ में श्री भा० दि० जैन महासभाका देहली अधिवेशन 
था। महासभाके पत्र “जैनगज़ट” का बहुभाग खंडन-मंडन और व्यर्थके 
लेखोंमें जा रहा था। पत्रका संपादन और प्रकाशन अच्छी तरहसे हो 

इसके लिए सहायक संपादक पदके लिए श्रीमान्‌ स्व० वैरिस्टर 
'चम्पतरायजीका शुभ नाम पेश किया गया; किस्तु पंडित-दलने इसका 
प्रबल-विरोध किया । पूज्य ब्रह्मचारीजीने पंडित-दलको बहुत आश्वासन 
दिया तथा समझाया, किन्तु पंडित-दल अपने हठपर डटा रहा । 
परिषद्को स्थापना 
जब ब्ह्मयचारीजीको पूर्ण निश्चय हो गया कि इस संस्था द्वारा समाज 
की समुचित सेवा और कल्याण न हो सकेगा--इंधर सूधारक-दल भी 
कार्यक्षेत्रके लिए संस्थाकी माँग कर रहा था--तब आपने उसी समय श्री 
भा० दि० जैन परिषदकी स्थापता की । परिषद्‌ द्वरा समाजसेवा और 
अभ्युत्यानका आदरणीय कार्य किया। परिषद्के जन्मकालमें इसपर 
यह घोर संकट आया कि पंडित-दलके प्रबल प्रोपेगेंडाके फलस्वरूप रा० 
ब० सेठ माणिकचन्द्रजीने इसके सभापति पदसे अपना त्यागपत्र दे दिया । 
उस समय नवजात परिषद्‌ शिशुको पुनर्जीवित करनेका इलाधनीय श्रेय 
पूज्य ब्रह्मचारीजीको ही है । परिषद्की स्थापना, रूपरेखा, ढाँचा, तीति- 
रीति और कार्यप्रणाली ये सब ब्रह्मचारीजी द्वारा ही निर्धारित हुई हैं । 
परिषद्की स्थापनासे अनेक जेन-सुधारक काय॑क्षेत्रमें कूद पड़े। 
दस्सा पूजाधिकार, अन्तर्जातीय-विवाह, विजातीय विवाह आदि सुधारों 
का सूत्रपात शुरू हो गया। पंचायती-मरणभोज आदि रूढ़ियोंका मूलोच्छेद 
होना भी प्रारम्भ हो गया । 
उग्र-सुधारक 
समयकी प्रगति और समाजकी विकट परिस्थितिन जैनसमाजमें 
भी उम्रसुधारक दल उत्पन्न कर दिया। यह सुधारक दल प्रचार करने 
लगा कि पुरुषकी भाँति बालविधवाओंका भी पुनविवाह होना असंगत 
नहीं हैं। इस उमग्रदलकी संस्थाका नाम सनातन जैन समाज” था। 
इसकी स्थापना स्व० ब्रह्मचारीजी द्वारा हुई। इस संस्थाको स्थापित 
कर ब्रह्मचारीजीका मुख्य ध्येय समाजोन्नति तथा बालविधवाओंकी विषम 
और दयनीय स्थितिका सुधार करना था । इन्हीं दो उद्देश्योंकी ओर अपना 

दृष्टिकोश रखते हुए वे इस आन्दोलनकी आगर्मे एक दम कूद पड़े । 
उन्होंने अपनी मान, प्रतिष्ठा और पदकी भी चिन्ता नहीं की । उनके 
अनेक धार्मिक सहयोगी मित्रोंनें उनके इस कार्यकों धर्मके विरुद्ध माना; 
परन्तु अनेक सुधारकोंने इसे समयकी अत्यन्त आवश्यकता (?€5थ772 
72८0८४8770ए ) समभकर उनका स्वागत किया । 
सच्चे एकाउप्टेण्ट 

अपनी शिक्षाकों समाप्त कर प्रारम्भमें हम. उन्हें रलवें कम्पनीका 
अच्छी एकाउप्टेण्ट देखते हे, जो अपने धामिक कतंव्यको जेनधर्मके महान्‌ 
दशलाक्षिणी पर्वके दिनोंमें द्फ्तरके साहब द्वारा शास्त्र पढ़नेके लिए 
अवकाश मिलनेपर भी पहिले एकाउसण्टेण्टके उत्तरदायित्वकों पूरा करके 
ही करते हें। आमतौरसे दफ़्तरके कार्यकर्ता अपनी पदवृद्धि और वेतन- 
वृद्धिके लिए लोगोंसे बड़ी-बड़ी सिफारिशें पहुँचवाते हें, किन्तु यहाँ दफ्तरका 
साहब स्वयं बाबू सीतलप्रसादजीकी पदवृद्धि और वेतनवुद्धि करके अन्य 
लोगोंसे कहता हैँ कि आप बाबू सीतलप्रसादजीकों समभावें कि वे इसे 
स्वीकार करें और नौकरी न छोड़ें । बाबू सीतलप्रसादजी किसीकी चिन्ता 
न कर रेलवेकी नौकरीसे त्यागपत्र दे देते हें; किन्तु एकाउण्टेण्टके कार्यको 
वे फिर भी नहीं छोड़ते । वे अपने जीवनकी एक-एक क्षणकी क्रियाओंका 
एकाउण्ट रखते हें । एक क्षण भी व्यर्थ नहीं खोते । वे पूर्वसे ही दिन' 
में करने योग्य कार्य्योकी अपनी डायरीमें नोट कर लेते और रातको चतुर 
व्यापारीकी भाँति उनका मिलान करते और उनकी सफलता-विफलताकों 
देखकर दूसरे दिनकी डायरीमें अपनी दिनचर्थ्या बनाते । यह एकाउप्टेण्ट 
साहब अध्य जनोंकों स्वाध्याय-प्रतिज्ञा, ब्रत, नियम दिलाता, सामाजिक 
काय्यं करनके लिए औरोंको उत्तेजित करना आदिका ठीक-ठीक हिसाब 
( #०००ध४7६ ) रखनेके लिए दूसरोंको भी एकाउण्टेण्ट बनाते। कहने 
का तात्पयं यह.है कि ब्रह्माचारीजी आरम्भमें रेलवेके एकाउप्टेण्ट थे तो 
अपने अन्तिम समय तक अपने तथा समस्त समाजके आध्यात्मिक एका- 
उप्टेण्ट रहे । | 

अपने ही पथपर 

अपने शरीर और संसारसे विरक्त होकर वे आत्मसुखके लिए 
जीवन-साधनामें लगते हें । वे अपने परमार्थवो भी गौण कर समाजको 
समृन्नत बनानेके लिए अपने मानव-शरीरको लगाते हैं। अनेक पारमाथिक 
संस्थाओंको संस्थापित कर उन्हें व्यवस्थित करते हें । स्कूलों, विद्यालयों, 
पाठझ्यालाओंको जन्म देते हैं। सभा-सोसाइटियोंमें योग देते हैं । देशमें 
समाज-सुधारों और जैनधर्मप्रचारके लिए तूफ़ानी दौड़ लगाते हैं। अपने 
जीवनके समयको स्थाद्वाद साहित्यके प्रसारमें कोंकते हें। अतः समाज 
उनकी पालकी उठाता है, किन्तु कतंव्यवश जब वे अन्तर्जातीय विवाह, 
दस्सा पूजाधिकार, और असमर्थ बालविधवाओंके पुनविवाहके लिए अपने 
स्पष्ट विचार प्रकट करते हैँ तो जनता बहिष्कारकी कीचड़ फेंकती है, उनकी 
पदवियाँ छीनती है, उन्हें पथम्रष्ट अन्धा भी कहती है; किन्तु उनकी जीवन- 
साधनाने सुधारकसे सदैव यह कहा-'अपनी राह चल, अपनी आपत्ति और 
आराम, साथियोंके सहयोग और वियोग, जनताकी पालकी और बहि- 
ष्कारकी ओर मत देख ।” 


संस्थाओंकफ लिए 

उन्होंने अपने जीवनको सामाजिक संस्थाओंके संचालनमें ऐसा 
लगाया, जैसे माता अपने कलेजेके लालके लिए लगाती है । भोजन पीछे 
करते हैं पहिले अपने कुटुम्बियों--आश्चित संस्थाओं--के लिए आहारके 
लिए कहते हैँ । जिस प्रकार स्नेहमयी जननी अपने घरको छोड़नेके पहिले 
सोचती हे कि चाहे कुछ हो मेरी सन्‍्तानको हानि न हो, उसी प्रकार ब्रह्म- 
चारीजी उप्र-सधारक होनेके पूर्व अपनी संस्थाओं--स्याह्ाद विद्यालय 
आदिसे त्यागपत्र दे देते हें कि कहीं मेरे कारण इनको हानि न उठानी पड़े । 
जैनमित्र' की सम्पादकी छुट जाती हैँ पर वे जैनमित्र' को नहीं छोड़ते 
अपने लेखों, टिप्पणियों और खोजपूर्ण सामग्रीसे सजाते रहते हें । 

लेखन-कला, प्रचार-प्रधान 

उन्होंने ग्रंथका<, अनुवादक, लेखक और सम्पादकके नाते इस 
युगके जेनियोंमें सबसे बढ़कर प्रचुर-साहित्य समाज और देशके लिए दिया । 
उनकी लेखन-कला, प्रचार-प्रधान रही है । वे इस दृष्टिसे अपने लेखोंको 
नहीं लिखते थे, जिसमें शब्दालंकार हो, किन्तु जिस विषयको भी बे लेते, 
सरल और सरस लेखोंसे पाठकोंके हृदयोंको अपनी ओर खींच लेते थे । 

धर्म और सुधारका समन्वय 

ब्रह्मचारीजी अपने जीवनमें धर्ममय रहें और दूसरोंको भी धामिक 
बनाते रहे । पर कोरे धर्मात्मा न थे, उनके दिल, दिमाग़ और आत्मा 
सुधारोंसे आई थे। वास्तवमें ब्रह्मचारीजीका जीवन उस प्रतिमाके 
समान. था जो धर्मात्माओंकी धर्मरूपी सोनेसे निर्मित मालूम होती थी 
और सुधारकोंको सुधाररूपी रजतसे निर्मित दिखाई देती थी, पर हमारी 
दृष्टिमें ब्रह्मचारीजी धर्म और सुधारके समन्वय थे । वे सच्चे जेनधर्मको 
चाहते थे, किन्तु समाजके अन्धविद्वाससे प्रचलित और रूढ़िसे सने हुए 
धर्मको नहीं चाहते थे । वे आधुनिक धर्मप्रकाशमें सुधार चाहते थे । 

उनका निर्माण 

यद्यपि उनका नह्वर दारीर जगतके पंचतत्त्वोंमें मिल चुका हे, 
किन्तु उनकी आत्मा सदेव अजर और अमर रहेगी--इस हेतुसे नहीं कि 
बह जीव हैं और जीवका स्वभाव निरचय-नयसे अजर और अमर हूँ, बल्कि 
इस दृष्टिसे कि उन्होंने अपनी जीवन-साधनासे समाजमें अनेक स्थानोंपर 
अनेक युवकों और आदर्श महिलाओंका निर्माण किया है । उनके हृदयों- 
में वह मंत्र फूंका है जो जीवन भर देश और समाजकी सेवा करेंगे । जैन- 
धर्मके प्रसारके लिए अपने जीवनकी बाज़ी लगायेंगे । 

| बेचेन बोतराग 

शरीरकी मोह-ममता त्यागने और कषायरहित होने तथा अध्यात्म- 
पथके पथिक होनेसे वे वीतराग थे, किन्तु वे बेचेन-वीतराग थे। उन्हें 
सदेव समाज-हितकी चिन्ता और जैनधर्मके प्रचारकी बेचेनी रहती थी। 

इसी कारणसे थे सातवीं प्रतिमासे बढ़कर आत्म-कल्याणके लिए मुनि न 
बने । वे चातुर्मासमें भी चैनसे ४ माह न बेठते, वहाँकी समाजकों जगाते, 
आम जनतामें जनधर्म प्रचारके लिए व्याख्यान देते, शास्त्रसभा प्रतिदिन 
करते तथा अपने ग्रंथोंका निर्माण करते ) वे इस बेचैनीकों दूर करनेके 
लिए वर्षके ८ माहोंमें दौरा करते थे। सारे भारतवर्ष, लंका और 
वर्मामें घ्मे, पर उनकी धर्मप्रचारकी बेचैनी न गई । थे शरीर छोड़ते हैं 
त्तब भी उनके इ्वासोंसे यह बेचेनी निकलती थी कि में धर्मग्रचारके लिए 
इंगलेंड और अमेरिका न गया । 
जेनी बनाकर ससाज-संबा लेना 

वे केवल जैनधर्मके प्रचारक ही न थे, बल्कि समाज-सुधारक भी 
थे | इटारसीमें जाते हें, अपने कुछ घंटोके प्रचारसे वर्षोके पंचायती 
भगड़ोंको समाप्त कर एक पंचायत बना देते हैं । उपदेश देते हें तो उनके 
उपदेशोंसे वहाँके पं० मूलचन्द्रजी तिवारी (रिटायर्ड पुलिस-इन्सपेक्टर, 
वायस चेयरमैन म्यूनिसिपल कमेटी) उनके परमभक्त और जैनधर्मके 
श्रद्धालु बन जाते हैं। श्रद्धय ब्रह्मचारीजी इन्ही पं० मूलचन्द्रजी तिवारी 
को इटारसीके परिषद्‌ अधिवेशनका स्वागताध्यक्ष बनाकर उनसे समाज- 
सेवा भी लेते हैं । 

विशाल जेनसंघकक प्रथम संयोजक 

श्रद्धेय ब्रह्मचारीजीके लगभग ४५ वर्षके (सयाने होनेसे जीवन- 
पर्यन्त तक) जीवनमें उनको इस बीसवीं सदीमें विशाल जैनसंघके प्रथम 
संयोजकके रूपमें हम देखते हें । इसके लिए उन्होंने समाजमें अनेक स्थानों 
पर अनेक पारमाथिक संस्थाएँ स्थापित कीं। वे समाजके श्रीमानों, 
विद्वानों और योग्य कार्यकर्ताओंसे मिले, उनसे पृथक्‌-पुथक्‌ कार्य्य लिये। 
महिलाओंको जाग्रत करने , उनकी जीवन-साधनाओंकी पूर्तिके लिए जैन- 
महिलाश्रम और जैन श्वाविकाश्रम स्थापित कराये | महिलाओंके जन्म- 
सिद्ध अधिकारोंकी प्राप्तिके लिए उन्होंने अपने मान और प्रतिष्ठा तककी 
चिन्ता न की । बल्कि इस संकल्पकी साधनामें उन्होंने जो उत्सर्ग किया 

है, वह उनके जीवनकी कठिन तपस्या थी। ब्रह्मचारीजी स्वयं आदर्श 
जैन त्यागी थे और समाजमें जैनत्यागियोंकों तैयार करते थे । जैन विशाल 
संघकी योजना उनकी जीवन-साधनाओंसे कहाँ तक हो पाई हैँ और कब 
तक पूरी हो सकेगी, इसका उत्तर उनके श्रद्धालु भक्त, सहयोगी, और खासकर 
उनकी योजनाकी पूर्तिमें संलगन समाजके वर्तमान कार्यकर्त्ता ही दे सकेंगे । 
रोग-पीडा 
.. ब्रह्मचारीजीको कार्याधिक्यके कारण वायुकम्प रोग हो गया था ६ 
जीवनमें लिखाई अधिक करनेसे इसका प्रवेश उनके हाथसे हुआ था। 
बम्बई, दिल्ली, रोहतक और लखनऊमें उनकी चिकित्सा हुई। अन्तिम 
चिकित्सा लखनऊमें हुई और परिचर्य्याका भार पं० अजितप्रसादजी 
एडवोकेटपर था। कुछ स्वास्थ्यलाभ भी हुआ, किन्तु ६ जनवरी सन्‌ 
१६४२ को खड़े हुए थे कि अचानक गिर पड़े, जिससे क्ल्हेकी हड्डीके ४ 
टुकड़े हो गये और १० फरवरीको ४ बजे प्रातः श्री ब्रह्मचारीजीके प्राण- 
पखेरू उड़ गये। उनका देहोत्सर्ग समाधि अवस्थामें हुआ । 
धेय॑-मू्ति 

क़रीब १४ महीनोंमें कष्टकी तीक़-वेदना होते रहनेपर भी ब्रह्मचा री- 
जीके ओष्ठसे कभी भी हाय' शब्द नहीं निकला । असह्य शारीरिक- 
यंत्रणाओंको धैर्यंसे सहते रहे । ब्रह्मचारीजीके आपरेशन करनेवाले डाक्टर 
ने कहा-जीवनमें मेने हज़ारों पुरुषोंके आपरेशन किये हें, किन्तु ब्रह्म 
चारीजी की-सी कष्टक्षमता और धैय्यं नहीं देखा ।” . 

लखनऊमें उनकी शव-यात्राका जलूस बहुत ही आकर्षक था। 
जेन-जनताके अतिरिक्त अजैन जन भी पर्याप्त थे। उनके मृतक शरीरका 
दाहसंस्कार चन्दनादि सुगन्धित वस्तुओंसे किया गया था। 

आज ब्रह्मचारीजी नहीं हैं, पर उनका आदर्श सदेव समाजके सेबकों 
को बल और प्रकाश देता रहेगा। 
--बोर' सीदल झंक १९४४ 





अमर क्मिति 
श्री कामताप्रसाद, अलोगंज 


सा १६१६ या १७ की बात है। में उन दिनों हेदराबाद सिन्धर्मे 

अंग्रेज़ी पढ़ता था । जसवन्तनगरसे मुझे बुलावा आया--बहाँ वेंदी- 
प्रतिष्ठोत्सव था । मेरे बहनोई दानवीर स्व० शिवचरणलालजीके चाचाजी 
की दानशीलताका वह परिणाम था । में वहाँके लिए चला और आगरा 
ठहरता हुआ जसवन्तनगर पहुँचा । आगरा फ़ोर्ट स्टेशनपर मेंने एक 
तीसरे दर्जके डिब्बेमें गेरुआ रंगके कपड़े पहने हुए ऐनक लगाये सौम्यमूर्ति 
संन्यासीको देखा । इत्तफाक़से में भी उसी डिब्बेमें बैठ गया । यह मुझे 
मालूम था कि ब्र० सीतलप्रसादजी भी जसवन्तनगर आनेवाले हैं; परन्तु 
उस समय तक मेरें लिए वह अपरिचित थे, और जब मेंने यह जाना कि 
अ० जी मेरे सामने मोजूद हैं, तो मेरे आनन्दका वारापार न था। मेरा 
उनका केवल धाभिक सम्बन्ध था--सांस्क्ृतिक अनुराग था। मेंने उनके 
लेख पढ़े थे--उनका नाम सूना था । उनके नाम और कामने मेरे हृदयमें 
उनके प्रति आत्मीयताका भाव जाग्रत कर दिया था। में क्ुका उन 
प्रतिभाशालीके पेरोंमें और उनके वरद हाथ मेरे मस्तकपर थे। उन्होंने 
प्यारसे मुझे अपने पास बिठाया और नाम-धाम पूछा। कहा, “क्या पढ़ते 
हो ?” मेरा उत्तर पाकर बोले, “स्वाध्याय भी करते-हो ? ” मेने कहा-- 
“जी हाँ !” तो बोले, “किस शास्त्रका ?” “सागार-पधर्मामृत” नाम 
सुनकर उन्होंने मुझे शाबाशी दी और अन्य लोगोंके प्रश्नोंका उत्तर देने 
लगे । यह मेरे प्रथम दर्शन थे ब्रह्मचारीजीके । और वह सजीव दृश्य 
आज भी मेरे हृदयपर जैसेका तैसा अंकित है । 

टूंडला जंक्शनपर हम लोगोंने गाड़ी बदली | मेंने देखा ब्र० जी 
एक बड़ा थैला और चटाई वगैरह लिये प्लेटफापर उतर आये हैं ।. उनके 
थेलेको देखकर में कौतृहलमें पड़ा--उसमें मला क्‍या हो सकता है? में 

क्या अनुभव करता ? किन्तु जब उन्होंने उसको खोला और उसमेंसे 
अनेक पुस्तक, और पत्र-पत्रिकाएँ निकलीं, तो में समझा, यह ब्र० जीका 
चलता-फिरता पुस्तकालय है। वह थेला उनके साथ हमेशा रहा और 
उसमें होकर ब्र० जीकी मूल्यमयी रचनाएँ प्रकाशमें आईं ! न मालूम 
ब्र० जीका वह पवित्र-स्मृति-चिक्ल अब कहाँ है ? उस थैलेके सहारे बह 
सफर करते हुए भी साहित्य-रचना करनमें सफल हुए थे ! 

टूँडलापर दूसरी गाड़ी आनेमें कुछ देरी थी। ब्र० जीने अपना 
थैला हमारे सुपुर्दे किया और स्वयं प्लेटफार्मके एक छोरपर चटाई बिछाकर 
सामायिक करने लगे । हम लोग द्विविधामें थे कि कहीं गाड़ी न आ जावे ? 
परन्तु ब्र० जी शान्ति और निश्चिन्ततासे जाप करनेमें मग्न थे। जैसे 
गाड़ी आई, वैसे ही वह भी आ गये । हमने देखा, ब्र० जी समयका मूल्य 
जानते हें। वह अपने समयका हिसाब रखते हें । इसीलिए वह रेलकी 
बेमुरव्वत सवारीमें सफ़र करते हुए भी अपनी धर्मचर्याका निविध्न पालन 
कर लेते थे । बक्तकी क॒द्र करना इसीको कहते हें । 


रेलमें एक भकतने उन्हें सोडावाटर मेंट किया । उन्होंने सधन्यवाद 
अस्वीकार किया । वह बोला, बहुतसे साधू इसे पीते हैँ । ब्र० जी हेंसे 
और बोले-“जनी त्यागी और ब्रह्मचारी संयमसे रहते हें । वह हर समय 
और हर एक चीज़ नहीं खाते हें ।” लोगोंमें इसीकी चर्चा होने लगी-- 
उनको अपना वक्त गँवाना था--सफरको पूरा करना था। समयका 
मूल्य वसूल करना उनके बसका न था, परन्तु ब्र० जी समयका महत्त्व 
जानते थे । उन्होंने ताज़ा अंग्रेजी अखबार लिया और लेटे-लेटे उसे पढ़ने 
लगे। मेंने देखा, पढ़ते हुए वह अखबारमें निशान लगाते जाते थे । मनमें 
सोचा, कोई खास बात होगी और उसे पूछा भी । ब्र० जी बोले, यह निशान 
में उन खबरों और खास बातोंपर लगाता हूँ जिनका सार में “जैन-मित्र 
में देना चाहता हूँ। “मित्र' को उपयोगी बनानेके लिए. वह हर समय 
सावधान रहते थे। यही .कारण था कि दिनरात सफरमें रहते हुए भी 
उसका सम्पादन निग्रमित रूपमें सुचारु रीतिसे करते थे .। 


धन्य जैम-आगरणके अप्नदूत 


उसी उत्सवमें मेंने ब्र० जीका भाषण पहले-पहल सुना । वह सीधे- 
सादे ढंगसे सरल भाषामें बोलते थे---जो भी उनके भाषणको सुनता, वह 
प्रभावित हुए बिना न रहता । उनको मेने हिन्दीमें ही बोलते सुना । 
हाँ, जब कोई अंग्रेंज़ी-दां होता तो वह बीच-बीचमें अंग्रेज़ी भी बोलते जाते 
थे। उनके भाषणमें आध्यात्मिकताकी पुट रहती थी । वह अध्यात्ममय 
थे--बह्मनें चर्या करते और आत्मसुधाका रस स्वयं लेते और दूसरोंको देते 
थे। इटावेमें उन्होंने चातुर्मास किया था--किसी संस्थाकी ओरसे 
उनका सावंजनिक व्याख्यान हुआ । विषय था उपकार' ! मुझे इमकान 
न था--में यह अनुमान न कर सका था कि उपकार' पर बोलते हुए, वह 
जैन-सिद्धान्तकी आध्यात्मिकताको जनताके सम्मुख रख देंगे। उन्होंने 
उसका खूब प्रतिपादन किया और फिर उसे राष्ट्रियताके रंगमें भी रंग 
दिया--स्वदेशी व्यवहार भी उपकार' में ला दिखाया ! सुननेंवाले 
दंग थे। ऐसा भाषण उन्होंने नहीं सुना होगा ! 

जसवन्तनगरके प्रतिष्ठोत्सवकी परिसमाप्तिपर वह जाने लगें-- 
हम लोग उनको विदा करने स्टेशन तक गये । मेंने चरण-रज ली । आशी- 
वाद देकर बोले--“देखो, सिगरेट कभी मत पीना, स्कूलके लड़के सिगरेट 
पीकर बुरी संगतिमें पड़ते हें ।” ब्र० जीका कहना सच था। जिस बात 
की चेतावनी उन्होंने म्‌ के दी थी, वह मेरे छात्र-जीवनमें आगे आई थी । 
उनकी शिक्षाका ही शायद यह अज्ञात प्रभाव था कि में दुस्संगतिमें पड़नेसे 
बच गया । वह अपने भक्तजनोंके चरित्रनिर्माणका पूरा ध्यान रखते थे; 
क्योंकि वह जानते थे कि कोरी श्रद्धा और छ.छा ज्ञान, चरित्र बिना अधूरे 
हैं। वह नियम लिवाते थे, परन्तु वही जिनको लेनेवाला सुगमतासे 
पाल सके । 

“दिगम्बर जेन' और जैन-मिन्र' के पढ़ते रहनेसे मुझे लेख लिखनेका 
चाव हुआ । मुझे समाचार-पत्र पढ़नेका झौक़ 'दिगम्बर जैन' के सचित्र 
विशेषांकोंस हुआ। मेंने भी कुछ लिखा। क्‍या ? यह याद नहीं । 
वह शायद समाजोन्न तिके विषधयपर था! डरते-डरते मेंने उसे ब्र० जीके 


| 

पास भेज दिया । शायद तब मेंने ठीक-सी हिन्दी भी न लिखी होगी 
किन्तु ब्र० जीने उसे “मित्र” में प्रकाशित कर दिया। अपना लेख पत्रमें 
छपा हुआ देखकर में बहुत प्रसन्न हुआ। में लिखता रहा ! परिषद्‌ 
की स्थापनाके समय बीर' के सम्पादकका चुनाव होनेको था। शायद 
ब्र० जीने ही मेरा नाम तजवीज़ किया, में असमंजसमें पड़ गया, एकदम 
इतना बड़ा उत्तरदायित्व में कैसे लेता ? किन्तु ब्र० जी व्यक्तियोंसे काम 
लेना जानते थे। मेरे साहसको उन्होंने बढ़ाया । आखिर इस शरतंपर 
मेंने उनकी बात मानी कि बह सम्पादक रहें और में सहायक | वह प्रत्येक' 
अंकमें अपना लेख देते रहें; बाक़ी मैटर में जुटाऊँ ! यही हुआ। शायद 
एक साल वह सम्पादक रहे | बादमें 'बीर' का भार मुझे सौंप दिया ! 
ब्र० जीने मुर्भे लेखक और संपादक बना दिया--निभित्त उन्हींने जुटाया: 
था! - 

इटावेके चातुर्मासमें में उनकी सत्संगतिका लाभ उठानेके लिए 
भादोंके महीनेमें वहीं रहा। श्री मुन्नालालजीकी धर्मशालामें ऊप्र ब्र० 
जी ठहरे हुए थे और उसी धर्मशालामें नीचे हम लोग थे। उस समय मुझे 
ब्र० जीको निकटसे देखनेका अवसर मिला था और में ज़्यादा न लिखकर 
यही कहूँगा कि ब्र० जी ओततप्रोत धर्ममय थे। उनमें राष्ट्रधर्म भी था,. 
समाजधमम भी था और आत्मघर्म भी था । उस समय एक दफा उन्हें लगा-. 
तार दो दिन निर्जल उपवास करना पड़ा, इसमें शारीरिक शिथिलता 
आना अनिवार्य था। ब्र० जी रातको धर्मोपदेश दिया करते थे। हम 
लोगोंने यह उच्चित न समभा कि ब्र० जी वेसी दशामें बोलें । जब उन्होंने 
सु ना, वह मुस्कराये और धर्मोपदेश देनेमें लीन हो गये । उस रोज़ बह खूब 
बोले--अध्यात्म रस उन्होंने ख़ब छलकाया | यह था उनका आत्म-बल ! 

इटावेके चातुर्मासमें उन्होंने मुझे तत्त्वार्थाधिगम सूत्रजी' का अर्थ 
पढ़ाया । मुझे ही नहीं; इटाबेके एक तत्त्वदर्शो अजेन विद्वानुकों भी 
वह जैनधर्मका स्वरूप समभाते रहते थे। आखिर जैनघर्मको उन्होंने 


ब्र० जीसे पढ़ा । जैनपूजामें भक्तिरसकी निर्मल विशुद्धिका परिचय भी 
है| 

स्वयं पूजा करके उन्होंने सबको बताया ! सारांश यह कि अज्ञान अन्ध- 
कार मेटनेके लिए ब्र० जी सदा प्रयत्नशील रहते थे ! 

लखनऊमें परिषदका अधिवेशन था और उसमें मुख्य काय॑ं एक 
अजैन क्षत्रियकों जनधमंकी दीक्षा देना था ! उस क्षत्रियवीरका नाम 
श्री प्यारेलाल था। ब्र० जीने ही उसको जैनधर्मका श्रद्धालू बनाया था 
और. उन्होंने ही उसे जेनधमंकी दीक्षा दी थी। जैनदीक्षा कार्यका प्रचार 
उन्होंने प्लेटफार्म और प्रेससे ही नहीं किया, बल्कि स्वयं अपने कममसे उसे 
मूरतिमान्‌ बनाकर दिखाया ! किन्तु जो जैनी आज अपने जन्मतः जेनी 
भाइयोंसे मिल-जुलकर एक होनेमें संकोच करते हें, उपजातिके मोहमें 
जैनत्वको भुलाते हें, वह भला अजैन बन्धुके जनर्क्ममें आनेपर उसे कैसे 
गले लगाते ? यही कारण है कि ब्र० जी द्वारा रोपा गया जैनदीक्षाका 
पवित्र धर्मवृक्ष पललवित न होकर सूख गया हैं । विवेकशील जेनजग्रत्‌ 
ही इस वृक्षको फिरसे रोप सकता हैं ! 

मेरी इच्छा थी कि ब्र० जी कभी अलीमंज आवें । मेंने उनसे कह भी 
रक्खा था; परन्तु उस दिन वह जैसे आये, वह उनकी सरलता और 
समुदारहृदयताका द्योतक है। में घरमें था--एक लड़केने आकर कहा, 
“आपके साधुजी धर्मशालाके चबूतरेपर बेठे हैं।” मेरा माथा ठनका, 
मनने कहा, क्या ब्र० जी आ गये ? जाकर देखा, सचमुच ब्र० जी आ गये 
हैं। वह बोले, “लो, हम तुम्हारे घर आ गये !” इस वत्सलताका भी 
कोई ठिकाना था। में सक्चाया-सा रह गया और उन्हें आदरपूर्वक घर 
लिवा लाया। उस समय स्थितिपालक जेैनी ब्र० जीकी स्पष्टवादिता 
और सनातन जेन समाज” की स्थापना करनेके कारण उनसे विमुख-से 
हो रहे थे । अलीगंजमें भी कुछ जैनी इस रंगके थे । ब्र० जीका भाषण 
हुआ, सब सुनने आये, वह भी आये जो उनसे असहमते थे। उनके 
सयुक्तिक भाषणको सुनकर सब ही प्रभावित हुए ! 


ब्र० जीको पुरानी बस्तुओंको देखने और उनका इतिहास संग्रह 
करनेकी भी अभिरुचि थी। कम्पिलाजी तीर्थमें जब वह आये, तब हम 

अभी उनके साथ गये । उससे पहिले भी हम कम्पिला गये थे, परन्तु वह चीजें 
न देखी थीं, जो उस रोज़ ब्र० जीके साथ देखीं । इसी तरह इटावेमें ब्न० 
जीने जाना कि असाई खेंड़ामें प्राचीन जिनमूर्तियाँ हें--वहाँके लिए चल 
'यड़े । दोपहर हो गया जब हम लोग वहाँ पहुँचे, भूल और प्यासकी 
आकूलता हम लोगोंके मुखोंपर नाच रही थी। किसीने कहा कि जलपान 
क्र लिया जावे, तब स्थानका निरीक्षण किया जावे ! ब० जी इसे सहन 
न कर सके । सब लोग चुपचाप उनके पीछे-पीछे चल दिये और चहुँ ओर 
जिनमूर्तियोंका पता लगाते फिरे ! ब्र० जीने कई मूर्तियोंके लेखोंकी' प्रति- 
लिपि ली । तभीसे मेने जाना कि प्रतिलिपि कैसे लेते हें और प्राचीन लेखों 
को पढ़नेका भी चाव हुआ ! 


शायद सन्‌ १६२८ के जाड़ोंमें में बम्बई गया था। ब्र० जी जैन 
चोडिज में ठहरे हुए थे । में गया और उनसे मिला । उन्होंने, जैन जाति 
की उन्नतिके लिए किस तरह निःस्वार्थ सेवक तैयार किये जावें, इसपर बहुत- 
सी बातें कीं । जेन-सिद्धान्तके विषयमें भी कई बातें बताई' । जैन-भूगोल 
का ठीकसे अध्ययन नहीं हुआ है, यह भी बताया और कहा कि पृथ्बीको 
गोल माननेमें एक बाधा आती है और वह यह कि गोलाकारके इतर भाग 
का जीव ऊद्ध्वंगतिसे किस प्रकार सिद्धलोकमें पहुँचेगा ! इसलिए जैन 
आान्यता पृथ्वीको नारंगीकी तरह गोल नहीं मान सकतो ! जीवकी 
अनन्तराशिपर भी उन्होंने जो कहा वह सरल और जीको रुचनेवाला 
था। उन्होंने जैन-महिलाओंकी दयनीय दशापर भी अपने विचार दर्शाये । 
उनके विचारोंसे भले ही कोई सहमत न हो, परन्तु वह वस्तुस्थितिके ज्ञापक 
और समयकी आवश्यकताके अनुरूप थे; यह हर कोई माननेकों बाध्य 
होगा । “उस दिन उन्होंने श्राविकाश्रमर्में धर्मोपदेश दिया। में समझा, 
ञअ० जी वह पिता है जो पुत्र-पुतियोंकी समान हितकामनामें हर समय 
क्‍िमग्न रहता है । 
जैन-धर्म-प्रचारकी भावना उनके रोम-रोममें समाई थी। ईसा 
की प्रारम्भिक शताब्दियोंमें जिस प्रकार स्वामी समन्तभद्रजीने भारतक्रे 

इस छोरसे उस छोरतक घूमकर घधर्मभेरी बजाई थी, उसी प्रकार इस 
बीसवीं शतीमें ब्र० जी ने भारतका कोई कोना बाक़ी न छोड़ा, जहाँ उन्होंने 
घर्मामृतकी वर्षा न की हो ! अनेक अजैन विद्वानों और श्रीमानोंको 
उन्होंने जेनघर्मके महत्त्वते अवगत कराया, साधारण जनताकों भी 
उन्होंने धर्मका स्वरूप बताया। भारतमें ही नहीं, वह वर्मा और सीलोन 
भी धर्म-प्रचारकी भावना लेकर गये और यथाशक्‍य प्रचार भी किया। 
यदि सुविधा होती तो वह चीन और जापान भी जाते । यूरुप जाकर धर्म- 
प्रचार करनेके लिए भी वह तैयार थे; परन्तु उनके साथ एक और जैनी 
होना ज्रूरी था जो उनकी संयम-पालनाको निविध्न रखता । यह सुविधा 
न जुट सकी; इसी कारण वह विलायत न पहुँच पाये । योग्य साथी न 
मिलनेके कारण वह कैलाशकी यात्रा भी नहीं कर पाये । जैन-धर्मकी 
स्थितिका पता लगानेके लिए वह सब तरहकी कठिनाइयाँ सहन करनेको 
तत्पर रहते थे । 

निस्सन्देह इस शतीके जैनियोंमें वह एक ही थे। उनके गुणोंका 
स्मरण कहाँ तक किया जावे ? निस्सन्देह ब्र० जीने जैनियोंको सोतेसे 
जगाया---उन्हें ज्ञानदान दिया और सम्यक्‌ मार्भपर लगाया। वह धर्म 
और संघके लिए जीये और धर्म एवं संघके लिए ही उनका निधन 
हुआ । वह आधुनिक जैन संघकी अमर विभति हैं और उनके स्वर्ण-कार्यों 
के भारसे जैन-संघ हमेशा उपकृत रहेगा । 


-बीर' सीतल्ल अंक १९४४ ई० 





।आीरवीं 


जन्म-- पण्डापुर-मथुरा, १८६८ ई० 


समाधिमरण--- ईसरी, २६ जनवरी १६४२ ई० 

लि व्यागी 


क्षललक गणेझप्रसाद वर्णी 
झा निर्भीक त्यागी इस कालमें दुर्लभ है। जबसे आप 
ब्रह्मचारी हुए, पैसेका स्पर्श नहीं किया । आजन्म नमक और 
मीठेका त्याग था। दो लॉगोट और दो चादर मात्र परिग्रह रखते 
थे। एकबार भोजन और पानी लेते थे। प्रतिदिन स्वामि- 
कातिकेयान प्रेक्षा और उमयसारका पाठ करते थे। स्वयम्भू स्तोत्रका 
भी निरन्तर पाठ करते थे । आपका गला बहुत ही मधुर था, जब 
आप भजन' कहते थे, तब जिस विषयका भजन होता, उस विषयकी 
मूर्ति सामने आ जाती थी । आपका शास्त्र-प्रवचन बहुत ही प्रभावक 
होता था । आप ही के उत्साह और सहायतासे स्याद्वादविद्यालयकी 
स्थापना हुई थी। . . .आपकी प्रकृृति अत्यन्त दयालु थी। आप 
मुझे निरन्तर उपदेश दिया करते थे कि इतना आडम्बर मत 
कर । एक बारकी बात हैं, मेंने कहा--बाबाजी ! आपके सदृश्ष 
हम भी दो चहर और दो लँगोट रख सकते हें, इसमें कौन-सी 
बात है ?? बाबाजी बोले--“रख क्‍यों नहीं लेते ? ” में 
बोला- रखना तो कठिन नहीं ह , परन्तु जब बाजारसे निकलूंगा, 
तब लोग क्या कहेंगे ? इसीसे लज्जा आती है ।” बाबाजीने हंसकर 
धि इसी बलपर त्यागी बनना चाहते हो ? अरे, त्याग 
करना सामान्य पुरुषोंका कार्य नहीं है ।. . .हाँ यह कि कहता हूँ कि 
एक दिन तू भी त्यागी बन जायगा ! तू सीधा है, अच्छा है, अब 
इसी रूप रहना ।”. . .लिखनेका तात्पय्ये यही है कि जो कुछ 
थोड़ा-बहुत मेरे पास है वह उन्हींके समागमका फल है । 


--मेरी जोवन-गाथा प्ृ० ८? 















निस्फूहीः 


उस गोयलीय व 








बाण क़द, तुतई-सा मूँह, गोल और चुन्धी आँखें, दाँत ऊबड़- 
छर खाबड़, सर घ्‌टा हुआ बंगन-जैसा गोल, मुँहपर मूंछें नदारद, पाँव 

बेडौल, रंग ताँबे-जेसा, शरीर कृश और भकक्‍तोंका यह आलम कि ग्ररीब- 
अमीर, पण्डित-बाब्‌ सभी पाँवोंमें गिरे जा रहे हें और ये हें कि सिहर- 
सिहर उठ रहे हैं । अपनी ब्रज मातृभाषामें पाँव छूनेको मना भी करते 
जा रहे हें और जो जबरन छते जा रहे हैं, उन्हें धर्मंलाभका आशीर्वाद भी | 
देते जा रहे हैं। 

मेरे अहंकारने इजाजत नहीं दी कि में इनके पाँव पड़ । एक तो 
स्वभावत: मुझे साधु-संन्यासियोंसे बसे ही विरवित-सी रही हे । दूसरे 
बिना परखे-बूझे चाहे जिसके सामने गर्दन झुकानेकी मेरी आदत नहीं है । 
“इनके त्याग-तपकी अनेक बातें सुनी थीं, परन्तु न जाने क्‍यों विदवास कस्तेको 
जी न चाहा और बात आई-गई हुई । 

सम्भवत: उक्त बात १६१८ ई० की होगी । ये चौरासी (मथुरा) 
आये थे। मेरे गुरुदेव पं० उमरावसिहजी न्यायतीर्थ इनके परम भक्‍त 
थे और प्रसंग छिड़नेपर इनका बड़ी श्रद्धा-भक्तिसे उल्लेख किया करते 
थे, परन्तु मुझपर इनका कोई प्रभाव न पड़ा। हाँ, ढोंगी और रंगे हुए 
नहीं हैं, यह उस छोटी-सी आयूमें भी जान लिया था । 

१६२० के बाद जब मेरा दिल्‍ली रहना हुआ तो ये कई बार दिल्ली 
आये-गये । जान-पहचान बढ़ी, पर श्रद्धा-भक्ति न बढ़ी । 

१६२९ में पं० जुगलकिशोर मुख्तारने करोलबाग्र दिल्लीमें वीर- 
सेवासन्दिरकी स्थापना की । मुझे भी “अनेकान्त के प्रकाशन निमित्त वहाँ 
छह माह रहना पड़ा । उन्हीं दिनों बावाजीने भी दिल्लीमें चातुर्मास किया 

था और आश्रममें ही ठहरे थे । आश्रमके नज़दीक ही पहाड़ था, जहाँ लोग 
शौच आदिको जाते थे। में आश्रमकी छतपर खड़ा हुआ था कि देखा १५-२० 
मिनिटके अन्दर ४-५ बार बाबाजी उधरको गये-आये । मनमें बहम-सा 
हुआ, जाकर देखा तो वहाँ रक्‍्तके पतनाले छूटे हुए हैं । देखकर जी घबरा 
गया । हे अरहंत, यह बाबाजीको क्‍या हुआ ? कोई ऐसी-वैसी चीज़ 
तो किसीने नहीं खिला दी | दौड़कर बाबाजीके कमरेमें गया तो सहज 
स्वभाव बोले- भैया, होतो कहा, ये तो शरीर है, यामें तो हजारों रोग 
भरे पड़ हैं, कब कौन-सौ उभर आवेगो, याकी सार-सम्भार कौन करे ? ” 

और फिर लोटा लेकर पहाड़की तरफ चलते हुए। मेंने साथ 
चलते-चलते कहा-“महाराज ! मुझे बहकाइये मत। स्पष्ट बताइये 
* कि किस कारण यह सब हुआ है ।” 

परन्तु वे हैं कि हँसते हुए पहाड़की तरफ़ लपके जा रहे हैं और कहते 
जा रहे हें-“भगय्या, तुम तो बावरे हो, या शरीरकों कितनों ही खबाओ- 
पिवाओ पर ऐड देनेसे नाय चुके । पढ़ो नाय तैने-- 


पल रुधिर राध मल थैली, कीकस बसादितें मैली । 

नव द्वार बहें घिनकारी, अस देह करे किस यारी ॥ 

में दौड़कर शहरसे मुख्य-मुख्य ४-५ जैनियोंको बुला लाया । बाबा- 

जीका यह हाल देखकर उनके भी तोते उड़ गये, दिल धक-धक करने लगा । 

मेरी खुद नब्ज़ रुक-शझककर-सी चलने लगी । बाबाजीके अचानक खतरेमें 

पड़ जानेकी तो चिन्ता थी ही, परन्तु पुलिस खूनकी गन्ध सूंघती हुई आश्रम 

में आ धमकेगी । बाबाजी तो अपनी इच्छासे मर रहे हें, और मुझे उनकी 

सेवा करनेको पुलिस बेमौत उनके पास पहुँचा देगी, यह भय भी कम न 

था, क्योंकि उन दिनों लाहौर और दिल्ली षड्यन्त्रके मुख्य कार्यकर्ता मेरे 
पास आया-जाया करते थे। 

बहुत अनुनय-विनय करनेपर मालूम हुआ कि बाबाजी २०-२५ 

रोजसे भीगे हुए गेहूँ खाकर जीवन-निर्वाह कर रहे हें । उन दिनों महात्मा 

'गान्धीने इस तरहका प्रयोग किया था। इन्होंने सुना तो ये प्रफुल्ल हो उठे । 


की 


गाया आभागीरथ वर्णी ज्छ 


“कौन रोज़ाना आहार करने जानेकी इल्लतमें पड़े ? श्रावकोंको तो आहार 
बनानेमें परेशानी होती ही है, अपना समय भी एक घण्टेसे अधिक व्यर्थ 
ही चला जाता है । यह महात्माजीने निराकुलताका बहुत सरल उपाय 
निकाला । बस आध पाव गेहूँ भिगो दिये और खा लिये, फिर २४ घण्टे- 
को निश्चिन्त । न कहीं जाने-आनेकी चिन्ता, न कहीं गृहस्थोंसे सम्भाषण 
की परेशानी । इतना समय स्वाध्यायके लिए और मिला ।” इन्हीं विचारों 
में निमग्न होकर किसीको बताये बिना २०-२५ रोज़से भोगे गेहूँ चबा 
लेते थे । यों तो बाबाजी २५-३० वर्षसे नमक, घी, दूध-दही नहीं खाते 
थे । केवल उबाले साग और. रूखी रोटियाँ खाते थे । अब जो महात्माजी 
के इस अनोखे आहारके सम्बन्धर्में सुना तो वह उबला साग और अलोनी 
रोटी भी छोड दी । 

परन्तु बड़ोंकी बातें बड़ी होती हें । महात्माजीके ४-५ रोजमें ही 
खूनी दस्त प्रारम्भ हो गये तो डाक्टरोंने उन्हें भीगे गेहूँ खानेसे मना कर 
दिया और इसकी सूचना भी नवजीवनमें निकल गई, परन्तु बाबाजीकों 
नवजीवन कौन पढ़कर सुनाता ? उनका क्रम जारी रहा ! 


अब समझाते हैं तो समझते नहीं, नवजीवन' पढ़नेको देते हें तो 
पढ़ते नहीं, सुनाते हे तो हँसकर टाल देते हैं । मेंने रुँधे हुए कण्ठसे निवेदन 
किया-“महाराज, यह तो महात्माजीकी एक साधना थी। स्वास्थ्यके 
लिए हानिकर सिद्ध हुई तो उन्होंने तक॑ कर दी । वे तो जीवनमें अनेक 
तरहके प्रयोग करते हें । आत्मा और मनके लिए अनू्‌कूल हुआ तो जारी 
रखते हैं, अन्यथा छोड़ देते हें । आपने भी केवल यही जाननेको कि गेहूँ 
चबानेसे शरीर चल सकता है या नहीं, महात्माजीके प्रयोगका अनुकरण 
किया । जब महात्माजी उसे हानिकारक समझकर छोड़ बंठे और जनताको 
भी इसकी हानिसे अवगत कर दिया तब आपको भी यह प्रयोग छोड़ देना 
चाहिए ।” 

ग़रज़ हमारे दिनभर रोने-धोनेसे तंग आकर उन्हें भीगे गेहूँ छोड़ने 
पड़े और फिर वही नमक-घी रहित आहार स्वीकार करना पड़ा । 

एक रोज़ सुबह उठकर देखा तो वाबाजी अपने कमरेसे मस् अपनी 
चटाई और कमण्डलके गायब हैं। बादमें मालूम हुआ कि पहाड़ी-धीरज 
दिल्‍लीके श्रावकोंके अनु रोधपर कुछ दिनोंके लिए वहाँ चले गये हें । 

८-१० रोज बाद जाकर देखा तो उनका पाँव टखनेसे लेकर घुटने 
तक बुरी तरह सूजा हुआ है। उसमेंसे पीप और रक्त बह रहे हैं और 
बाबाजी ठीकरेसे रगड़-रगड़कर उसे और भी लहूलुहान कर रहे हैं और 
मट्टी थोपते जा रहे हें । 

में देखकर खिजलाहटके स्वरमें बोला-“महाराज, किसीको बताया 
भी नहीं, दस डाक्टरोंका प्रबन्ध किया जा सकता था ।” सुनकर खिल - 
खिलाकर हेंसे, फिर बोले-'भैया, तुम तो बड़ी जल्दी घबरा जाते हो, 
शरीर तो मिट्टी है, मिट्टीमें एक दिन मिल जायगो, याकी चाकरी केबलो 
करूँ, तुम ही बताओ ? ” 

मेरी एक न चली, पट ल्एए-लणफर ही एूँव दीऋ कर लिया | 

इतना बड़ा तपस्वी, संयमी, निस्पुही, निरहंकारी, क्षमाशील और 
पूजा-प्रतिष्ठाके लोभका त्यागी मुझे अपने जीवनमें अभी तक दूसरा देखने- 
को नहीं मिला । 

“-- ज्ञानोदय' दिसम्बर १६७५० 


एक स्मृति 
पं० परमानन्द जन शास्त्री 


बा ॥ भागीरथजी वर्णी जेनसमाजके उन महापुरुषोंमेंसे थे, जिन्होंने 

आत्मकल्याणके साथ-साथ दूसरोंके कल्याणकी उत्कद भावनाकों 
मूर्त रूप दिया है । बाबाजी जैसे जेनधर्मके दुढ़श्रद्धानी, कष्टसहिष्णु और 
आदर्श त्यागी संसारमें विरले ही होते हें। आपकी कषाय बहुत ही मन्द 
थी। आपने जैनधर्मको धारणकर उसे जिस साहस एवं आत्मविश्वासके साथ 
पालन किया है, वह सुवर्णाक्षरोंमें अंकित करने योग्य है । आपने अपने 
उपदेशों और चरित्रबलसे सैकड़ों जाटोंको जैनधर्ममें दीक्षित किया है-- 
उन्हें जैनधर्ंका प्रेमी और दृढ़श्रद्धानी बनाया है, और उनके आचार- 
विचार-सम्बन्धी कार्योमें भारी सुधार किया हैं। आपके जाट शिष्योंमेंसे 
शेरसिह जाटका नाम खास तौरसे उल्लेखनीय है, जो बाबाजीके बड़े भक्त 
हैं। नगला जिला मेरठके रहनेवाले हें और जिन्होंने अपनी प्रायः सारी 
सम्पत्ति जैन-मन्दिरके निर्माण-कार्यमें लगा दी है। इसके सिवाय खतौली 
और आसपासके दस्सा भाइयोंको जेनधमंमें स्थित रखना आपका ही काम 
था। आपने उनके धर्मसाधनार्थ जेनमन्दिरका निर्माण भी कराया हैं। 
आपके जीवनकी सबसे बड़ी विशेषता यह थी कि आप अपने विरोधी पर 
भी सदा समदृष्टि रखते थे और विरोधके अवसर उपस्थित होने पर माध्य- 
स्थ्य बृत्तिका अवलम्बन लिया करते थे और किसी कार्यके असफल होने- 
पर कभी भी बिषाद या खेद नहीं करते थे। आपको भवितव्यताकी 
अलंध्य ड्राक्ति पर दृढ़ विश्वास था । आपके दुबले-पतले शरीरमें केवल 
अस्थियोंका पंजर ही अवशिष्ट था, फिर भी अन्त समयमें आपकी मान- 
सिक सहिष्णुता और नेंतिक साहसमें कोई कमी नहीं हुई थी। त्याग 
और तपस्या आपके जीवनका मुख्य ध्येय था, जो विविध प्रकारके संकटों- 
विपत्तियोंमें भी आपके विवेककों सदा जाग्रत (जागरूक) रखता था। 
खेद है कि वह आदर्श त्यागी आज अपने भौतिक शरीरमें नहीं है, उनका 
ईसरीमें २६ जनवरी सन्‌ ४२ को समाधिमरणपूर्वक स्वर्गंवास हो गया 


चच० जैन-जागरणके अग्रदूत 


है ! फिर भी उनके त्याग और तपस्याकी पवित्र स्मृति हमारे हृदयको 
पवित्र बनाये हुए है और वीरसेवामन्दिरमें आपका ३॥ मासका निवास 
तो बहुत ही याद आता हैं । 

बाबाजीका जन्म सं० १६२४ में मथुरा ज़िलेके पण्डापुर नामक 
ग्राममें हुआ था । आपके पिताका नाम बलदेवदास और माताका मानकौर 
था । तीन' वर्षकी अवस्थामें पिताका और ग्यारह वर्षकी अवस्थामें माता- 
का स्वर्गंवास हो गया था । आपके माता-पिता गरीब थे, इस कारण आफ्को 
शिक्षा प्राप्त करनेका कोई साधन उपलब्ध न हो सका। आपके माता- 
पिता वैष्णव थे । अतः आप उसी धर्मके अनुसार प्रातःकाल स्नान कर 
यमुना-किनारे राम-राम जपा करते थे और गीली धोती पहने हुए घर 
आते थे । इस तरह आप जब चौदह-पन्द्रह वर्षके हो गय, तब आजीविका ' 
के निमित्ति दिल्‍ली आये ॥ दिलल्‍लीमें किसीसे कोई परिचय न होनेके कारण 
सबसे पहले आप मकानकी चिनाईके कार्यमें ईंटोंकी उठाकर राजोंको देने 
का कार्य करने लगे । उससे जब ५-६ रुपये पैदा कर लिये, तब उसे छोड़कर 
तौलिया रूमाल आदिका बेचना शुरू कर दिया। उस समय आपका 
जैनियोंसे बड़ा द्वेष था। बाबाजी जैनियोंके मुहल्लेमें ही रहते थे और 
प्रतिदिन जैनमन्दिरके सामनेसे आया-जाया करते थे। उस रास्ते जाते 
हुए आपको देखकर एक सज्जनने कहा कि आप थोड़े समयके लिए मेरी 
दुकानपर आ जाया करो । में तुम्हें लिखना-पढ़ना सिखा दूंगा। तबसे 
आप उनकी दुकानपर नित्यप्रति जाने लगे । इस ओर लगन होनेसे आपने 
शीघ्र ही लिखने-पढ़नेका अभ्यास कर लिया । 

एक दिन आप यमुनास्नानके लिए जा रहे थे, कि जैनमन्दिरके 
सामनेसे निकले | वहाँ पद्मपुराण' का प्रवचन हो रहा था । रास्तेमें आपने 
उसे सुना, सुनकर आपको उससे बड़ा प्रेम हो गया और आपने उन्हीं सज्जन 
की माफ़त पद्मपुराणका अध्ययत किया । इसका अध्ययन करते ही 
आपकी दृष्टिमें सहसा नया परिवर्तन हो गया और जैनघर्मपर दृढ़ श्रद्धा 
हो गई। अब आप रोज़ जिनमन्दिर जाने लगे तथा पूजन-स्वाध्याय 

नियमसे करने लगे । इन कार्योमें आपको इतना रस आया कि कुछ दिन 
पश्चात्‌ आप अपना धन्धा छोड़कर त्यागी बन गये, और आपने बाल- 
ब्रह्मचारी रहकर विद्याभ्यास करनेका विचार किया। विद्याभ्यास 
करनेके लिए आप जयपुर और खुर्जा गये । उस समय आपकी उम्र पच्चीस 
वर्षकी हो चुकी थी। खुर्जामें अनायास ही पृज्य पं० गणेशप्रसादजीका 
समागम हो गया, फिर तो आप अपने अभ्यासको और भी लगन तम्रा 
दृढ़ताके साथ सम्पन्न करने लगे। कुछ समय घर्मशिक्षाको प्राप्त करनेके 
लिए दोनों ही आगरेमें पं० बलदेवदासजीके पास गये और पृज्यपादकी 
सर्वार्थसिद्धिका पाठ प्रारम्भ हुआ । पह्चात्‌ पं० गणेशप्रसादजीकी इच्छा 
अजैन न्यायके पढ़नेकी हुई, तब आप दोनों बनारस गये और वहाँ भेलूपुरा 
की धर्मशालामें ठहरे । 


एक दिन आप दोतों प्रमेयरत्नमाला और आप्तपरीक्षा आदि जैन 
न्याय-सम्बन्धी ग्रस्थ लेकर पं ० जीवनाथ ज्ञास्त्रीके मकान पर गये । सामने 
चौकी पर पुस्तक और १ र० गुरुदक्षिणा स्वरूप रख दिया, तब शास्त्री- 
जीने कहा-“आज दिन ठीक नहीं हे कल ठीक है ।” दूसरे दिन पुनः निश्चित 
समय पर उक्त श्ास्त्रीजीके पास पहुँचे । श्ास्त्रीजी अपने स्थानसे पाठ्य 
स्थान पर आये और आसन पर बंठते ही पुस्तकें और रुपया उठाकर फेंक 
दिया और कहने लगे कि “में ऐसी पुस्तकोंका स्पर्श तक नहीं करता।” इस 
घटनासे हृदयमें क्रोधका उद्बेग उत्पन्न होने पर भी आप दोनों कुछ न' 
कह सके और वबहाँसे चुपचाप चले आये । अपने स्थान पर आकर सोचने 
लगे कि यदि आज हमारी पाठशाला होती तो क्या ऐसा अपमान हो सकता 
था ? अब हमें यही प्रयत्न करना चाहिए, जिससे यहाँ जैनपाठशालाकी 
स्थापना हो सके और विद्याके इच्छुक विद्यार्थियोंको विद्याभ्यासके समु- 
चित साधन सुलभ हो सके । यह विचार कर ही रहे थे कि उस समय 
कामा मथुराके ला० भम्मनलालने, जो धर्मेशालामें ठहरे हुए थे, आपका 
शुभ विचार जानकर एक रुपया प्रदान किया । उस एक रुपयेके ६४ कार्ड 
खरीदे गये, और ६४ स्थानोंको अभिमत कार्यकी प्रेरणारूपमें डाले गये । 

फलस्वरूप बा० देवकूमारजी आराने अपनी धर्मशाला भदैनी घाठमें 
पाठशाला स्थापित करनेकी स्वीकृति दे दी। और दूसरे सज्जनोंने रुपये 
आदिके सहयोग देनेका वचन दिया । इस तरह इन युगल महापुरुषोंकी 
सद्भावनाएँ सफल हुईं और पाठशालाका कार्य छोटे-से रूपमें शुरू कर 
दिया गया । बाबाजी उसके स्‌ परिण्टेण्डेण्ट बनाये गये। यही स्यादह्वादमहा- 
विद्यालयके स्थापित होनेकी कथा है, जो आज भारतके विद्यालयों 
'में अच्छे रूपसे चल रहा है और जिसमें अनेक ब्राह्मण शास्त्री भी अध्यापन 
कार्य करते आ रहे हें। इसका पूरा श्रेय इन्हीं दोनों महापुरुषोंको हे । 

पूज्य बाबा भागीरथजी वर्णी, और पूज्य पं० गणेदप्रसादजी वर्णी- 
'का जीवनपर्यन्त प्रेममाव बना रहा । बाबाजी हमेशा यही कहा करते थे 
कि पं० गणेशप्रसादजीने ही हमारे जीवनको सुधारा हे । बनारसके बाद 
आप देहली, खुर्जा, रोहतक, खतौली, शाहपुर आदि जिन-जिन स्थानों पर 
रहे, वहाँकी जनताका धर्मोपदेश आदिके द्वारा महान्‌ उपकार किया हैँ । 

बाबाजीने शुरूसे ही अपने जीवनको निःस्वार्थ और आदझें त्यागीके 
रूपमें प्रस्तुत किया है । आपका व्यक्तित्व महान्‌ था। जैनधर्मके धामिक 
सिद्धान्तोंका आपको अच्छा अनुभव था। समाधितंत्र, इष्टोपदेश, स्वामि- 
कारतिकेयानुपेक्षा, बृहत्स्वयंभ्स्तोत्र और आप्तमीमांसा तथा कुन्दकुन्दा- 
चार्यके ग्रल्थोंके आप अच्छे मर्मज्ञ थे, और इन्हींका पाठ किया करते थे । 
आपकी त्यागवृत्ति बहुत बढ़ी हुई थी। ४० वर्षसे नमक और मीठेका 
त्याग था, जिह्ला पर आपका खासा नियन्त्रण था, जो अस्य त्यागियोंमें 
मिलना दुलंभ हें । आप अपनी सेवा दूसरोंसे कराना पसन्द नहीं करते 
थे। आपकी भावना जैनधर्मको जीवमात्रमें प्रचार करनेकी थी और 
आप जहाँ कहीं भी जाते थे, सभी जातियोंके लोगोंसे मांस-मदिरा आदिका 
त्याग करवाते थे । जाट भाइयोंमें जैनधर्मके प्रचारका और दस्सोंको अपने 


धर्मनें स्थित रहनेका जो ठोस सेवाकार्य किया है, उसका समाज चिरक्रणी 
रहेगा । 
-अनेकान्त, साचे, १९४२ 

पूज्य बहबाजी' 
श्री खुशालचन्द्र गोरावाला 


बा विहार करते हुए संवत्‌ १६९८२ के अगहनमें मड़ावरा 

भांसी ) पधारे थे। में उस समय महरौनीमें दर्जा ६ (हिन्दी 
मिडिल) में पढ़ता था, लेकिन श्री १०८ मुनि सू्यंसागरजी विहार करते 
मड़ावरा पहुँचे थे, इसलिए आहार-दानमें सहायता देनेके लिए माताजीने मुभे 
भी गाँव बुला लिया था । संयोगकी बात हैँ कि जिस दिन स्व० बाबाजी 
मड़ावरा पधारे, उस दिन मुनि महाराजका मेरे घर आहार हुआ था और में 
आहारदाता था । फलत: अगवानीके समय ही लोगोंने परिचय देकर मुझे 
बाबाजीकी अनुग्नहदुृष्टिका पात्र बना दिया था। बाबाजी इस बार जितने 
दिन मड़ावरा रहे, उतने दिन में यथायोग्य उनकी परिचर्यामें उपस्थित 
रहा । एक दिन अपराह्ृमें वाबाजी अन्य त्यागियोंकी प्रेरणाके कारण 
ग्रामका ऊजड़ क़िला देखने गये । साथमें अनेक बालकोंके साथ में भी था, 
उस समय मेने क़िलेसे सम्बद्ध कुछ ऐतिहासिक किवदन्तियाँ बाबाजीको 
सुनाई । एकाएक बाबाजीन पूछा “तुम क्‍या पढ़ते हो ?” भेरे उत्तर 
देनेपर उन्होंने पूछा “मिडिलके बाद क्या पढ़ोगे ?? “घरके लोगोंका अंग्रेजी 
पढ़ानेका इरादा हैँ ।” उत्तर सुनते ही बोले--“तुम्हारे गाँवके ही पंडित 
गणशप्रसादजी वर्णी हैं, इसलिए धर्म ज़रूर पढ़िओ ।” इसके बाद और 
क्या-क्या हुआ सो तो मुझे याद नहीं, पर इतना याद है कि मिडिलका 
नतीजा निकलने पर जब मँभले भइयाने ललितपुर भेजनेकी चर्चा की 
तो काकाजीन कहौ--क्रिस्तान नहीं बनाना हे, धर्म पढ़ेंगा ।/ में आज 
सोचता हूँ कि मेरी तरह न जाने कितने और बालकोंको धामिक शिक्षा 
बाबाजी की ही उस सत्य प्रेरणासे मिली है, जिसे उनका सहधर्मी वात्सल्य 
कराता था । 


६४ जैन-जागरणक अग्रदूत 


मुझे याद है कि एक त्यागीजीके गुस्सैल स्वभावके कारण हम गांव 

के बालक त्यागियोंकों भी डरनेक्री वस्तु समभने लगे थे, पर माताके समान 
, बाबाजीकी कोमल शिक्षक प्रकृतिनं बाबाओंके प्रति भक्ति बढ़ानेके 

साथ-साथ पूजा, स्तवन आदि पढ़नेमें भी अनुराग पैदा कर दिया था। 
दूसरी बात जिसने उस समय हमें बारबार बाबाजीके पास जानेको प्रेरित 
किया, वह यह थी कि बार-बार पूछने पर भी उन्होंने किसीको एक जगहसे 
दूसरी जगह अपनी चटाई तक भी न बिछाने दी थी, अपना अन्य काम तथा 
वैग्थावृत्ती कराने की तो बात ही क्‍या है । उनमें इस तरह अहंमन्यताका 
तथा पुजानेकी लालसाका अभाव देखकर गाँवके एक हँसमुख व्यक्ति बोले, 
“महाराज ! अबतक जो त्यागी आये वे सेवा कराके सुबहसे शाम तक 
पुण्य तो कमाने देते थे, पर आप तो हाथ ही नहीं लगाने देते ।” इस पर 
बाबाजी मुस्कराये और बोले--- भइया ! हम तो अपने लिए ही परेशान 
हैं, दूसरोंको पुण्यप्राप्ति कराना महापुरुषोंका काम हैँ ।” आज कितने 
ऐसे त्यागी हैं, जो अपनी अवस्थाका ऐसा सच्चा अनुभव करते हों और 
जनसाधारणके सामने प्रतिष्ठाका मोह छोड़कर इतनी सरलतापूर्वक 
कह सकते हों । 

दूसरी बार बाबाजीका पुण्यसमागम काशीके श्री स्याह्द दि० 
जैन विद्यालयमें हुआ था। उस समय में सेठ माणिकचन्द्र परीक्षालय 
बम्बईसे शास्त्री पास कर चुका था और बालकसे किशोर हो चुका था । 
में बाबाजीके सामने गया और वन्दना करके एक तरफ़ बैठ गया । बाबा 
जी छात्रोंस हिलमिल करके बातचीत कर रहे थे और विद्यालयकी स्थापना 
की कहानी सुना रहे थे। पूज्य वर्णीजीका जिक्र आया तो पूछ बैठे-- 
“मभडावरेका कोई लड़का है ?” विद्याथियोंने मेरी ओर संकेत किया 
तो मेरा नाम पूछा और नाम सुनते ही बोले-- तुम तो 'बहुत बड़े हो गये 
हो, में पहिचान भी न सका ।” इसके बाद बाबाजी कई दिन रहे, उनके 
भाषण भी सुननेका सौभाग्य प्राप्त हुआ और कुछ वाक्य अब भी याद - 
हैं। लेकिन जिस भाषणका चित्र आज भी मानसिक क्षितिज पर अंकित 


जाया भसागीरथ बणी दर्ज 


है, वह तो उनका मूक भाषण है, जिसे उनका जागरूक आचरण प्रति- 
क्षण मौन भाषामें देता था। उनके उपकरण, आहार और  विदह्वार सब 
ही अनोखे थे। मैंने देखा--बाबाजीके पास दो लँगोटी, दो चद्दर, एक 
मोटा ओढ़ना, एक छोटी और एक बड़ी चटाई तथा खूरजीमें कुछ किताबें, 
आवश्यक दो या तीन वर्तन और छन्ना आदि दो-एक आवश्यक वस्तुएँ 
हैं। उनका भोजन भी नीरसता और सादगीका आदर्ों था । में बाबाजी 
को भोजन कराने स्वयं ले गया । बहाँ जो देखा, उसे देखकर में दंग रह 
गया । बिना नमक और घीकी खिचड़ी ही अक्सर बाबाजीका भोजन 
होती थी। यदि बड़ा रह्ो-बदल हुआ तो उबली तरकारी या कच्ची 
लौकी ले लेते थे। या कछ फल वग्गैरह भी भोजनके ही साथ ले 
लेते थे, लेकिन इन चीज़ोंकी भी एक तरहसे मिट्टी-पलीत ही होती थी । 
क्योंकि बाबाजी उन सबको भी खिचड़ीमें ही मिलाकर उदरदरीको भर 
लेते थे । इन्द्रियोंका ऐसा दमन और खासकर जि छ्वाका ऐसा पूर्ण नियंत्रण 
बाबाजीकी अपनी विशंषता थी। 

उनका व्यवहार तो और भी अनोखा था। प्रात:कालकी सामाथिक- 
से लेकर सोनेके क्षण तक उनके प्रत्येक कार्यमें एक ही धारा बहती थी । 
उठते-बैठते, बोलते-चालते एक आत्म-चिन्त तन और कषाय-विजयका 
विचार चलता था। हम लोगोंसे अनेक बार विद्यालयकी बाबत बात हुई, 
लेकिन उपसंहार हर बार यही होता था--“देखो ! संसारके साधन 
तो हरएक माता-पिता विरासतमें देता हे, पर इस आत्माको पतनसे ब्चाते- 
जीके यह उद्गार कितने सत्य हें। आज हम अपने सगोंकी बीमारी, घाटे 
आदिकी खबर पाते ही विकल हो जाते हैँ, पर दिनोंदिन बढ़ते भोग-विलास 
में पड़कर, खोखले हुए उनके आत्माको हम देखकर भी नहीं देखते हैं । 
मेने देखा कि बाबाजी प्रतिज्ञा दिलाते थे और उनसे प्रतिज्ञा लेनेमें एक 
आन्तरिक उत्साहका अनुभव होता था, क्योंकि उनकी साधना इतनी 
ऊँची थी कि उसके प्रभावक्षंत्रसे बचकर निकलना ही मुश्किल था। 

प्र 


ध््द जैन-जागरणके अग्नदूत 


बचनेकी बात दूर रही, उनके सामने जानेसे ही मनमें त्याग-शक्तिको 
स्फूति मिलती थी । 

अन्तिम बार स्व० बाबाजीके दर्शन काशझीमें ही संवत्‌ €४ में हुए 
थे। इस बार बाबाजी स्व० बा० छेंदीलालजीके मन्दिरकी धर्मशाला 
में ही ठहरे थे । में भी इसकी एक कोठरीमें रहता था। फलत: बाबाजी 
के समागमका पूरा लाभ प्राप्त कर सका था । वाबाजीकी ्रत्येक प्रवृत्ति 
अन्तर्मुखी हो गई थी, मानो उन्हें अपने अन्तिम समयका भान हो गया हो । 
घरीर काफ़ी दु्वंल हो गया था, लेकिन धर्माचरणमें पहिलेसे अधिक जाग- 
रूक थे। मेंने पूछा-- बाबाजी, ईसरीके उदासीन आश्चमसे क्‍यों चले 
आये, वहाँ अधिक सरलतापर्वक धर्म-साधन द्वो सकता था । बोले-- 
“धर्म-साधन कहीं भी हो सकता हूँ, उसके लिए किसी अखाड़ेकी ज़रूरत 
नहीं पड़ती हँ भी सच, सारी पराधीनताएँ और लौकिक बन्धन 
तो संसार बनाने के लिए आवश्यक हैं, संसार-त्यागमें उनकी क्या आव- 
इयकता है । लेकिन यह बात बाबाजीके सिवा कितने लोगोंने समझी 
हैं ? एक दिन शामको बोले--“लोगोंमें धर्म-प्रेमके नाम पर दम्भ बढ़ता 
जा रहा है। प्रभावनाके नाम पर लोग अपना विज्ञापन करते हें । सेवा 
का बाना धारण कर अपने आपको पूुजवाते हैं ।” मेने कहा--“बाबाजी, 
पूर्ण जागृति हो जाने पर यह सब अपने आप दूर हो जायगा ।” बोले-- 
“भइया ! यह तो विनों-दिन बढ़ता ही जा रहा हैं । शिखरजीकी तेरह- 
पन्‍थी कोठीमें देखो क्‍या हो रहा हूँ ? पर, इस वनमें मोर नाचनेमें 
क्या लाभ हूँ ।” में चुप रहा, पर बाबाजीके हृदयमें समाजके इस आत्म- 
विज्ञापनने इतनों खलबली मचा रखी थी कि, उन्होंने 'मयूर-नृत्य' शीर्षक 
लेख लिखवाया, जो जैनदर्शन अंक ३, वर्ष ५, प० १३१ पर छपा था । 
इसमें बाबाजीन समाजकी कोरी कीति-पिपासाको भूल बताकर, यह 
निवेदन किया था कि, समाजकी शक्तिका उपयोग एक-एक परमाण-ज्ञान 
घढ़ाने और आचरणशील व्यक्ति पैदा करनेमें होना चाहिए । 


--जिन-सन्देश”' ९५ जुलाई १६४२ 





जन्म-- हसेरा (भाँसी ) 

क्वार कृष्ण ४ वि० सं० १६३१ 
दीक्षा-- कुण्डलपुर (दमोह) 

अनुमानत: वि० सं० १६७१ 
चतंमान आयु--- ७७ वर्ष १६ सितम्बर १६५९१ ई० 








हे के 


हा से 


तपसे कृश, तेजसे दीप्त, रंगमें काला, जा स्वच्छ, 
पण्डितोंका पण्डित, बालकों-जैसा सरल स्वभावी, उन्नत ललाट, 
| नेत्र अन्तरंगको देखनेमें लीन अधखुले-से, कीर्ति-प्रतिष्ठासे निलिप्त 
एक ऐसा व्यक्ति वर्षोंसे नंगे पाँव एक लँगोटी लगाये, चादर 
ओढ़े सर्दी-गर्मीकी चिन्ता किये बिना ही गाँव-गाँव और शहर- 
शहरमें जन-जनको अहिंसा-सत्यका उपदेश देता हुआ घूम रहा 
है। वह चलता हैँ तो धनकुबेर उसके पाँवोंमें लक्ष्मी बखेरते 
चलते हैं । विद्वद्वग अपनी सीमाओंमें ही रोक रखना चाहते हें। 
लेकिन वह निविकार बढ़ता ही जा रहा है । वह अपनी डिव्य 
वाणीमें लोक-कल्याणका सन्देश अविराम गतिसे देता हुआ बढ़ 
रहा है, जिसमें जितनी गहरी डुबकी मारनेकी सामथ्यं है, उतना 
ही ले पा रहा है। इस तपस्वीको लोग वर्णी कहते हें । कई 
न उसकी पावन चरण-रज लेकर हम कृतकत्य हो चुके हे । 
अभी १६ सितम्बर १६९५१ को उनका ७८वाँ जन्म-समारोह 
जनताने श्रद्धा-भक््तिपूर्वक मनाया है । हमारी भावना है यह 
सन्त इसी प्रकार धर्मप्रसार दिगदिगन्त करता रहे । . 


-गोयलीय 























जीवन-+रेखा 


प्रो० खुशालचन्द गोरावाला 
कौन जानता था- 


#नुनामय एवं करोति बलावछसम' का साक्षात्‌निदर्शन, 
आल्हा-ऊदलके कारण आबाल-गोपालमें सुख्यात, तथा 
पुण्यशलोका, भारतीय जोन जाफ आक॑, स्वतंत्र भारतमाताका 
अवतार महारानी लक्ष्मीबाईके नेतृत्वमें लड़नेवाले अन्तिम विद्रो- 
हियोंकी पुण्य तथा पितृभूमि बृन्देलखंडपर भी जब सारे भारतके 
दास हो जाने पर अन्‍्तमें दाप्नता लाद ही दी गई, तो कूटनीतिज्ञ गोरे 
विजेता उसे सब प्रकारसे साधनविहीन करके ही संतुष्ट न हुए अपितु 
उन्होंने अनेक भागोंमें विभाजित करके पवित्र बुन्देलखंड नाम 
तकको लुप्त कर दिया । स्वतंत्रताके पुजारियोंका तीर्थेस्थान भांसी सर्वथा 
उपेक्षित होकर ब्रिटिश नौकरशाहीका पिछड़ा हुआ जिला बना दिया 
गया; पर इससे बुन्देलखंडका तेज तथा स्वतंत्रता-प्रेम नष्ट थ हुआ 
और वह अलख आज भी जलती है । इसी ज़िलेके मड़ावरा परगनेमें एक 
हँसेरा नामका ग्राम हूँ । इस ग्राममें एक मध्यवित्त असाठी वेध्य-परिवार 
रहता था। इस घरके गृहपतिको ५० वर्षकी अवस्थामें प्रथम सनन्‍्तान 
प्राप्त हुई, जिसका नाम श्री हीरालाल रक्खा गया था। उनकी यद्यपि 
पर्याप्त शिक्षा नहीं हुई थी, तथापि वे बड़े सूक्ष्म विचारक तथा स्वाभिमानी 
व्यक्ति थे । परिस्थितियोंके थपेड़ोंने जब इनकी आश्िक स्थितिको बिगा- 
डुना शुरू किया तब भी थे शान्त रहे । इन्हीं परिस्थितियोंमें वि० संवत्‌ 
१६३१ में इनके घर एक पुत्रनें जन्म लिया, जिसका नाम गणेशप्रसाद 
(आज पूज्य श्री १०५ क्षुल्लक गणंशप्रसाद वर्णी) रक्खा गया। ज्योति- 
थियोंने यद्यपि बालककों भाग्यवान्‌ बताया था, किन्तु उसके जन्मके बाद 
छह वर्ष तक घरकी आथिक स्थिति हीयमान ही रही । फलतः कनंल 
झ्ारोज द्वारा मड़ावरा-विजयके २२ वर्ष बाद (१८८० ई०) यह परिवार 
भी आकर मड़ावरामें बस गया । 

यद्यपि प्रतिशोध लेनेमें प्रवीण गोरोंने भारतीय शासकोंके सरदारों 
तथा अनुरकत नागरिकोंका कसके दमन किया था, तथापि शाहगरढ़ राजकी 
राजधानी मड़ावरा उस समय भी पर्याप्त धनी थी। नगरवासियोंके धर्मे- 
प्रेमका परिचय दो वैष्णव मन्दिर तथा ग्यारह जैेनमन्दिर शिर उठाकर 
दे रहे थे। फलतः इस ग्राममें आते ही श्री हीरालालजी सम्मानपूर्वक 
जीवन ही न बिताने लगे, अपितु बालक गणेशकों भी यहाँके प्राईमरी तथा 
मिडिल स्कूलोंकी शिक्षाका सहज लाभ हो गया। इतना ही नहीं जैन- 
पुरामें रहनेके कारण चिन्तनशील बालक गणेशके मनमें एक अस्पष्ट जिज्ञासा 
भी जड़ जमाने लगी । उसकी लौकिक एवं आध्यात्मिक शिक्षाएँ साथ-साथ 
चल रही थीं । एक ओर वह अपने गुरुजीके साथ प्रतिदिन संध्यासमय धाला 
(वैष्णव-मन्दिर) में आरती देखने, ड्रामायण सुनने, तथा प्रसाद लेने 
जाते थे तो दूसरी ओर घरके सामने स्थित गोरावालोंके जैनमन्दिरके चबू- 
तरे पर होनेवाली श्ञास्त्रसभा तथा पूजा आदिसे भी आकर्षित हुए बिना 
नहीं रह सके । जैन-मन्दिरकी स्वच्छता, पूजाकी प्राजजल विधि, पूजन- 
पाठकी संगीतमयता, पुराणोंमें हनूमानजीको बानर न बताकर वानरवंशी 
राजा कहना, आदि वर्णन जहाँ विवेकी बालकोंके मन पर अपनी छाप 
डाल रहे थे, वहीं पड़ोसी जैनियोंका शुद्ध आहार-विहार उन्हें अपने 
कुलके राजिभोजन, अनछना पानी, महीनों चलने वाले दहीके जाँवन, 
आदि शिथिल आचारसे खींचता जा रहा था। जब दृढ़ श्रद्धाती पिता 
सामनेके जैन-मन्दिरमें होनेवाली सभामें जाने लगे, तब बालक गणेशको 
भी माता वहाँ जानेसे न रोक सकती थी । संयोगवश १० व्ंकी अवस्थामें 
किसी ऐसी ही सभामें प्रवचनके बाद जब श्रोता नियम ले रहे थे, 
तभी बालक गणेशने भी रात्रि-भोजनके त्यागका नियम ले लिया । 
साँचो देव कौन हे इनमें ?- 

बालक गणेशके मनमें प्रश्न उठता था कि किस धर्मपर श्रद्धा की 
जाय । कौल-घधर्मं तथा दृष्ट धर्ममें किसे अपनाया जाय ! द्विविधा बढ़ती 
ही जा रही थी कि एक रात शालामें प्रसादके पड़े बटे । इन्हें भी पुरोहित 

देने लगे, पर इन्होंने इन्कार कर दिया । फिर क्या था सामने बैठे हुए गुरुजी 
दुर्वाता ऋषि हो गये और डट गया प्रहलादकी तरह बालक गणेश, “में 
रातको नहीं खाऊँगा और न सम्यक्दुष्टि वानर॑वंशी राजा हनूमानको 
वानर मानूंगा । इतना ही नहीं, अब में कलसे शाला भी नहीं आऊँगा ।” 
प्रकृत्या भीरु शिष्यसे गुरुजीको ऐसी आशा न थी, पर हुकका फोड़कर हुक्का 
न पीनेकी प्रार्थना करने वाले दिष्यकी ये बातें व्यर्थ तो नहीं मानी . जा 
सकती थीं। फलतः समभने पर सब करेगा, मन समभानेके सिवा चारा 
भी क्‍या था ।' 

दूसरी परीक्षा--माताके मुखसे “लड़का बिगरत जात हे, देखत 
नइयाँ बारा बरसकों तो हो गओ, जनेऊ काये नई करा देत ।” सुनकर 
पिताने आजाकी अनुमतिपूर्वक कुलगुरु बुडेराके पुरोतको बुलाया, तथा 
यज्ञोपवीत-संस्कारकी पूरी तैयारी कर दी। संस्कारके अन्तमें पुरोतजीने 
मंत्र दिया और आज्ञा दी किसीको मत बताना । ताकिक' बालककी 
समभमें न आया कि हज़ारोंको स्वयं गुरुजी द्वारा दिया गया मंत्र कंसे गोप्य 
हैं । शंका की और कुलगुरु उबल बड़े | माताके पश्चात्ताप और खेदकी 
सीमा न रही । मुँहसे निकल ही पड़ा 'ईसें ब्रिना लरकाकी भली' हती' ।” 
जब प्रौढ़ा माता उत्तेजित हो गई तो बारह वर्षका लड़का कहाँ तक शान्त' 
रहता ? मनकी श्रद्धा छिपाना असंभव हो गया और कह ही उठा-“मताई- 
आपकी बात बिल्कूल ठीक आय, अब मोय ई धर्ममें नई रैने । आजसे 
जिनेन्द्रको छोड़कर दूसरेको नई मानूंगो । में तो भौत दिननसे जाई सोच 
रओ तो के जैन धर्मई मोरो कल्याण करे ।” माता-पृत्रके इस मतशभेदसें 
भी सेठ हीरालाल अविचलित थे । पत्नीकों समझाया कि ज्ञोर-जबरदस्ती- 
से काम बिगड़ेगा, लड़केको पढ़ने-लिखने दो । पढ़ाई चलती रही । स्कूल- 
में जो वजीफ़ा मिलता था, उसे अपने ब्राह्मण साथी तुलसीदासको दे देते' 
थे । इस प्रकार १४ वर्षकी उम्रमें हिन्दी मिडिल पास करनेपरे लोगोंने 
नौकरी या धंधा करनेको कहा पर आन्तरिक द्विविधामें पड़ा किशोर कुछ 
भी निश्चित न कर सका। चार वर्ष बीत गये, धीरे धोरे छोटा भाई भी 

विवाह लायक़ हो रहा था। फलतः १४वें वर्षमें इनका विवाह कर दिया गया। 

यौवन-प्रभातमें संसारमें भूल जाना स्वाभाविक था, पर प्रकृतिका 
संकेत और था। यह वर्ष बड़े संकटका रहा । पहिले विवाहित बड़े भाई- 
की मृत्यु हुई, फिर पिता संधातिक बीमार हुए, जिसे देखकर ११० वर्षकी 
अवस्थारमें आजाको इच्छामरण प्राप्त हुआ और अगले दिन पिता भी 
खल बसे | विधवा जीवितमृत युवती भाभी और बिलखती' वृद्धा माताने 
सारे वातावरणको संसारकी क्षणभंगुरतासे भर दिया। सिरपर पड़े 
दायित्वको निभानके लिए मदनपुरके स्कूलमें मास्टरी शुरू की । ट्रेनिंगका 
प्रश्न उठा और नामंल पास करने आगरा गये, किन्तु प्रारम्भ हो गई 
सत्यकी खोज ।, किसी मित्रके साथ जयपुर गये और वहाँसे इन्दौर पहुँचे । 
फिर माता-पत्नीके भरण-पोषणकी चिन्ता हुई और शिक्षाविभागमें वहीं 
नौकरी कर ली, पर ये थपड़े किनारेपर न ला सके, अतः फिर घर लौट आये। 

तीसरी परीक्षा--घर आते ही पत्नीका द्विरागमन हो गया, 
अवस्थानें विजय पाई। कारीटोरन ग्रामके स्कूलमें अध्यापकी करने 
लगे । पत्नीको बुला लिया, सुखसे समय कट रहा था। ककेरे छोटे 
भाईका विवाह था, अत: उसमें गये । पंक्तिमें सबके साथ बैठकर जीमनेका 
मौक़ा आया, किन्तु भोजन जैनियों-जेसा नहीं था, अत: पाँतमें बैठनेसे इन्कार 
कर दिया । जातिवाले आगबबूला हो गये, जातिसे गिरानेकी धमकी 
दी गई। माताने समभाया-“अब तुम लरका नौंइ हो, समभबूभके चलो, 
अपनो धरम पालो, काये मोय लजाउत हो ।” पत्नी भी अपने संस्कार 
तथा सासके समभानेसे अपना वैष्णव-धर्मं पालनेका आग्रह करने लगी । 
फलत: उससे मन हठ गया । सोचा जो करना हैँ उसे कहाँ तक टाला 
जाय और किसलिए ? “आप सब जनोंकी बात मंजूर है, में अपने आप 
अलग भओ जात ।” कहकर घरसे निकल पड़े । 
तसी मिले सहाय-..- ह 

घरसे चलकर टीकमगढ़ ओरछा पहुँचे । सौभाग्यसे वहाँ श्रीराम 
मास्टरसे भेंट हो गई और इन्होंने जताराके स्कूलमें नियुक्ति करवा दी । 

यहाँ पहुँचनेसे श्री कड़ोरलाल भायजी, पं ० मोतीलाल वर्णी तथा रूपचन्द्र 
बनपुरयाका समागम प्राप्त हुआ। खूब धर्मंचर्चा तथा पूजादि चलती 
थी । बढ़ती आस्थाके साथ-साथ धर्मका रहस्य जाननेकी अभिलाषा भी 
बढ़ती जा रही थी। जवातीका जोश त्यागकी तरफ भुका रहा था, फलतः 
भायजीने समभाया पहिले ज्ञान सम्पादन करो फिर त्याग करना । उन्होंने 
यह भी बार-बार कहा कि माता-पत्नीको बुला लो। अबवे अनुकूल हो 
जायेंगी किन्तु आत्म-शोधके लिए कृतसंकल्प युवक -गणशप्रसादको कहाँ 
विश्वास था । उनके मनमें श्रद्धा बेठ गई थी कि सब जैनी अच्छे होते हे । 
अत्त: उनकी ही संगति करनी चाहिए, शोष लोगोंसे बचना चाहिए । तथापि 
'भावजीकी बात न टाल सकें और माताजीको चले आनेके लिए निवेद- 
नात्मक पत्र डाल दिया, किन्तु इसमें स्पष्ट संकेत था कि “यदि आपने जिन- 
धर्म धारण न किया तो आप दोनोंसे मेरा कोई सम्बन्ध नहीं रहेगा,” पर 
कौन जानता था कि कुछ ही दिनमें वे माता मिल जानेवाली हें जो युवक 
गरणेशको शीघ्र ही पंडित गणेशप्रसाद वर्णीके रूपमें जैन-समाजको देंगी । 


जताराके पासके सिमरा गाँवमें एक क्षल्लकजी विराजमान थे। 
फञ्नतः अपने साथियोंके कहनंपर वर्णीजी भी वहाँ गये। शास्त्र बाँचा 
तथा भोजन करने सम्पन्न विधवा, सिघैन चिरोंजाबाईजीके यहाँ गये । 
भोजनके समय वर्णीजीका संकोच देखकर निस्सन्‍्तान विधवाका मातृत्व 
उमड़ आया और मनसा उन्होंने, इन्हें अपना पुत्र उसी क्षणसे मान लिया, 
किन्तु वर्णीजी आत्मरहस्य जाननेके लिए उतावले थे। सोचा क्षुल्लकजी 
अधिक सहायक हो सकेंगे, पर निकट सम्पर्कन आशाको निर्मूल कर दिया । 
क्षुल्लक जीने युवक गरोशप्रसादको शास्त्र-प्रवचन करके आजीविका 
करनेकी सम्मति दी । इस प्रकार जब वर्णीजी अपनी घूनमें मस्त थे, उन्हें 
क्या पता था कि उनकी धर्ममाताकों यह सब नागवार गुजर रहा है । 
अन्तमें “बेटा घरे चलो” कहकर बे उन्हें अपने घर ले गई । उनको 
घर रखा और पर्यूषण पर्व बाद जयपुर जाकर जैन-शास्त्रोंके अध्ययनकी 
सम्मति दी 4 फलत: पर्व समाप्त होते ही जयपुरको चल दिये । इनके चले 

जानेके बाद माता-पत्नी आई और इन्हें न पाकर भग्न-मनोरथ होकर 
फिर मड़ावराकों लौट गईं । 

लेकिन अभी समय नहीं आया था। मार्गमें गवालियर ठहरे तो वहाँ- 
पर चोरी हो गईं फलतः पासमें कुछ न रहा | वर्णीजीने यद्यपि जयपुर- 
यात्राका विचार छोड़ दिया, तथापि जिस प्रकार कष्ट सहते हुए जतारा 
लौटे और लज्जा संकोचवश धर्ममाताके पास न गये, उसने ही बाईजी 
(सिघ॑न चिरोंजाबाईजी )को आभास दे दिया था कि यह ज्ञान प्राप्त 
किये बिना झुकनेवाले नहीं हें। कुछ समय बाद इनके मित्र धर्मचर्चा 
सुननेके लिए खुरई गये । उनके आग्रहसे यह भी साथ गये । यद्यपि 
टीकमगढ़में ही गोटीराम भायजीकी उपेक्षाने इन्हें शास्त्रश्ष बननेके लिए 
कृत-संकल्प बना दिया था, तथापि यह श्रेय तो खुरईकों ही मिलना था । 
जहाँ खुरईके जिनमन्दिर, श्रावक, शास्त्र-प्रववचन, आदिने वर्णीजीको 
आक्ृष्ट किया था, वहीं खुरईकी शास्त्रसभामें-- यह क़िया तो हर धर्म- 
वाले कर सकते हैं. . . .तुमने धर्मका मर्म नहीं समका । आजकल नतो 
मनुष्य कुछ समभें और न जानें केवल खान-पानके लोभसे जैनी हो जाते 
हैं। तुमने बड़ी भूल की जो जैनी हो गये ।” किये गये व्यंग तथा तिरस्कार 
पूर्ण समाधानने वर्णीजीके सुप्त आत्माको जगा दिया । यद्यपि उनके अंत- 
रंगमें कडवाहट थी, तथापि ऊपरसे “उस दिन ही आपके दर्शन करूँगा जिस 
दिन धर्मका मामिक स्वरूप आपके समक्ष रखकर आपको संतुष्ट कर 
सकूंगा ।” मिष्ट उत्तर देकर अध्ययनका अटल संकल्प कर लिया । 
उस समय तुरन्त कोई मार्ग न सूकनेके कारण वे पैदल ही मड़ावराको 
चल दिये और तीन दिन बाद रातमें घर पहुँचे । 

द्वितीय यात्रा--माताने सोचा जगकी उपेक्षानें शायद आँखें खोल 
दी हें और अब यह घर रहकर काम करेगा। पर उनके अन्तरंगमें तो 
ज्ञानतृषाकी अस्ति प्रज्वलित हो रही थी ? तीन दिन बाद फिर बमरानेको 
और वहाँसे रेशन्दीगिरकी यात्राको पैदल ही चल दिये । वहाँसे यात्रा 
करके ऋुण्डलपुर गये । इस प्रकार तीर्थयात्रासे परिणाम तो विशुद्ध होते 

थे पर ज्ञानवृद्धि न थी। बहुत सोचकर भी युवक वर्णी दिग्थ्रान्तसे चले 
जा रहे थे । रामटेक, मुक्तागिरि, आदि क्षेत्रोंकी यात्रा की, किन्तु मन्दिरों 
की व्यवस्था और स्वच्छताने रह-रहकर एक ही प्रश्नको पुष्ट किया-- 
क्या यहाँ आध्यात्मिक लाभ (ज्ञान-चर्चा) की व्यवस्था नहीं की जा 
सकती ? उसके बिना इस सबका पूर्ण फल कहाँ ?” प्रतीत होता है 
कि मार्गकी कठिनाइयाँ पूर्व बढ्ध ज्ञानवरणीको समाप्त करनेके लिए पर्याप्त 
न थीं, फलत: खुजलीने शरीर पर आक्रमण किया, और बढ़ते हुए शारी- 
रिक कष्ट तथा घटते हुए पैसेन कुछ क्षणोंके लिए विवेक पर भी पर्दा डाल 
दिया । फलतः पैसा बढ़ानेकी इच्छासे बेतूलमें ताशके पत्ते पर दाव लगाया 
और अवशेष तीन रुपया भी खो दिये । फिर क्‍या था शारीरिक कष्ट 
चरम सीमा पर पहुँच गया, उदर-भरणके लिए मिट्टी खोदनेका काम भी 
करना पड़ा, इस श्रम-संयोगने उन्हें सदेवके लिए अकार्य करनेसे विरत 
कर दिया । 


“ज्ञानीके छुनमें त्रिगुप्तिसि सहज टरते”?-गजपंथामें आरवीके सेठसे' 
भेंट हुई और बम्बई पहुँचे । बस यहाँसे विद्वान वर्णीका जीवन प्रारम्भ 
होता है । खुरजाके श्री गुरदयालसिंहसे भेंट हुई, उन्होंने इनके स्थानादि 
की व्यवस्था जमवा दी । इन दिनों वर्णीजी कापियाँ बेचकर आजीविका' 
करते थे तथा पं० जीवारामसे कातन्त्र व्याकरण तथा पं० पन्नालालं बाकली- 
वालसे रत्नकरण्ड पढ़ते थे। संयोगवश इसी समय श्री माणिकचन्द्र दि० 
जैन परीक्षालयकी स्थापना हुई और परीक्षामें ससम्मान उत्तीर्ण होनेके 
कारण वर्णीजीको पं० गोपालदासजीने छात्रवृत्ति दिलाकर जयपुर भेज 
दिया | यहाँ आने पर अध्ययनका क्रम और व्यवस्थित हो गया और 
वे सर्वार्थसिद्धि, आदि ग्रन्थोंकों पढ़ सके । जिस समय कातन्‍्त्रकी परीक्षा 
दे रहे थे, उसी समय पत्नीकी मृत्युका संवाद मिला। वर्णीजीने इसे भी 
अपने भावी जीवनका पूर्व चिह्न समका और शास्त भावसे निवृत्तिमार्ग 
को अपनानेका ही संकल्प किया । ह 

जैनसमाजमें भी सांस्कृतिक जागरण हो रहा था, फलतः: 

मधुरामें महाविद्यालयकी स्थापना हुई और वतेमानमें प्राच्य शिक्षित 
जैनसमाजके महागुरु पं० गोपालदासजी वरैयाने वर्णीजीको मथुरा 
बुला लिया। अध्ययनका क्रम अब व्यवस्थित हो रहा था, तथा 
'पूर्ण शिक्षा प्राप्त करनेका संकल्प दृढ़तर । फलतः गुरुभक्तिसे प्रेरित 
होकर वह काय भी कर देते थे जो नहीं करना चाहिए था। 
यही कारण था कि पं० ठाक्रप्रसादजीके लिए चौदशके दिन बाज़ारसे 
आलू-बेंगनकी तरकारी लानेसे इन्कार भी न कर सके तथा अत्यन्त भयभीत 
भी हुए | क्षक्ष्यके प्रति स्थिरता तथा भीरुताके विचित्र समत्वयका यह 
अनूठा निदर्शन था । बर्णीजी अपने विषयमें स्वयं एकाधिक बार यह कह 
चुके हैं कि 'मेरी प्रकृति बहुत डरपोक थी, जो कुछ कीई कहता था 
चुपचाप सुन लेता था ।” किन्तु यह ऐसा गुण सिद्ध हुआ कि वर्णीजी 
सहज ही उस समयके जैन नेताओं तथा गुरु गोपालदासजी, पं० बलदेव- 
दासजी, आदिके विश्वासभाजन बन सके । इतना ही नहीं, इस गुणने 
वर्णीजीको आत्म-आलोचक बनाया, जिसका प्रारम्भ सिमरा भेजें गये 
जाली पन्नको लिखनेकी भूलकों स्वीकार करनेसे हुआ था। तथा हम 
देखते हें कि इस अवसरपर की गई गुरुजीकी भविष्यवाणी “आजन्म 
आनन्दसे रहोगे” अक्षरश:ः सत्य हुई हे। सच तो यह हूँ कि इसके बाद ही 
आजके न्यायाचार्य पं० गणशप्रसादका प्रारम्भ हुआ था, क्योंकि इसके 
बाद दो वर्ष खुरजामें रहकर वर्णीजीने गवर्नमेंट संस्कृत कालेज 
बनारसकी प्रथमा तथा न्यायमूध्यमाका प्रथम खण्ड पास किया था । 


एक बार बन्दे जो कोई. ..--खुरजामें रहते समय एक दिन 
मृत्युका स्वप्न देखा | वर्णीजीकी अटल जेनघर्म श्रद्धाने उन्हें सम्मेद- 
शिखर यात्राके लिए प्रेरित किया। क्‍या पता जीवन न रहे ? फिर 
क्या था, गर्मीमें ही शिखरजीके लिए चल दिये । प्रयाग आकर अक्षयवट 
देखकर जहाँ भारतीयोंकी श्रद्धालुताके प्रति आदर हुआ, वहीं उनकी अजश्ञता 
को देखकर दया भी आई। वर्णीजीने देखा अज्ञ श्रद्धालु जनताकों 
शुण्डे पण्डे किस प्रकार उगते हैं फलत: उनकी वेदिक रीति-रिवाजों परसे 

बची-खची श्रद्धा भी समाप्त हो गई। शिखरजी पहुँचने पर गिरिराजके 
दर्शनसे जो उल्लास हुआ वह गर्मीके कारण होनेवाली यात्राकी कठि- 
नाईका खयाल आते ही कम होने लगा। उनके मनमें आया “बदि हमारी 
बन्दना नहीं हुई तो अधम पुरुषोंकी श्रेणीमें गिना जाऊँगा”, किन्तु उनकी 
अटल श्रद्धा फिर सहायक हुई और वे सानन्द यात्रासे लौटकर इस लोका- 
पवाद-भीरुतासे सहज ही बच सके । वर्णीजी परिक्रमाकों जाते हैं और 
करके लौटते हैं, पर इस यात्रामें जो एक साधारण-सी घटना हुई वह उनके 
अन्तरंगको करतलामलक' कर देती है । वे मार्ग भूलते हे और प्याससे 
व्याकुल हो उठते हैं, मृत्युके भय और जीवन-मोहके बीच भूलते हुए 
कहते हैं “यद्यपि निष्कामभावसे ही भगवान्‌का स्मरण करना श्रेयोमार्गका 
साधक हैँ । हमें पानीके लिए भक्ति करना उचित न था। परन्तु क्या 
करें ? उस समय तो हमें पानीकी प्राप्ति म्‌वितसे भी अधिक भान हो 
रही थी । ..... . तृषित हो प्राण त्यागूँ ?. .. . . . जन्मसे ही अकिज्चित्कर 
हैँ। आज निःसहाय हो पानीके बिना प्राण गँवाता हूँ । हे प्रभो ! एक 
लोटा पानी मिल जाय यही विनय है ।. . . .भाग्यमें जो बदा हैँ वही होगा, 
फिर भी हे प्रभो ! आपके निमित्तने क्या उपकार किया ?” वर्णीजी 
जब इन संकल्प-विकल्पोंमें डूब और उतरा रहे थे, उसी समय पानी मिल 
जाता है। पूर्व पुण्योदयसे प्राप्त इस घटनाने उनमें जो श्रद्धा उत्पन्न की,. 
उसकी प्रशंसा करते हुए वे स्वयं कहते हें--उस दिनसे धमंमें ऐसी 
श्रद्धा हो गई जो कि बड़-बड़े उपदेशों और शास्त्रोंस भी बहुत ही 
श्रमसाध्य है ।” 
कार्य वा साधयासति शरोरं वा पारतयासि- 

सम्मेदशिखरसे सिमरा वापस गये । टीकमगढ़ रहकर ही अध्ययन 
चालू रखनेका प्रयत्न किया, किन्तु अध्यापक दुलार झासे पशुबलिकों लेकर 
विवाद हो गया और अहिसाके पुजारी वर्णीजीने तय किया मूर्ख रहना 
अच्छा किन्तु हिंसाको पुष्ट करनेवाले अध्यापकसे विद्याजेन करना अच्छा 
नहीं ।” पर जिसकी जीवन-साध ही पाडित्य थी, वह कंसे पढ़ना छोड़कर 

शान्त बैठता ? फलत:ः धर्ममातासे आज्ञा लेकर हरिपुर (इलाहाबाद) 
'पं० ठाक्रप्रसादके यहाँ चले गये । अध्ययन सुचारु रूपसे चल रहा था 
किन्तु संगात्‌ संजायते दोष: । एक दिन साथीके साथ भंग पी ली। नक्षा 
हुआ, पंडितजीने रात्रिमें खटाई खानेकोी कहा, पर आत्तं पाल्य॑ प्रयत्नतः' 
फलतः निशिभोजन त्याग ब्रतकों निभानेके लिए नशेमें भी जागरूक रहे । 
भंग खानेको जैनी न थे” सुनकर गृरुजीके पैरोंमें गिर पड़े और अपने अप- 
राधके लिए पदचात्ताप किया तथा अपने जैनत्वको ऐसा दृढ़ किया कि 'हस्तिना 
ताड्यमानो5पि न गच्छेज्जैनमन्द्रिम' के गढ़ काशीमें भी विजय पाई । 
वर्णीजी ऊँची शिक्षाके लिए काशी पहुँचे । अन्य विद्यार्थियोंके 
समान पोथी लेकर पं० जीवनाथ सिश्रके सामने उपस्थित हुए। नाम- 
कूल-धर्म पूछा गया। प्रक्रृत्या .भीरु पं० गणेश्प्रसादने साहसके साथ 
कह दिया में ब्राह्मण नहीं हूँ ।” पंडित आगबबूला हो गया। अब्राह्मण 
और उसपर भी वेदनिन्दक, कदापि नहीं, मेरे यहाँ त्रिकालमें नहीं पढ़ सकता । 
वर्णीजी भी शमीतरु हें। उनके भीतर छिपा नैयायिक जाग उठा और 
बोले “ईश्वरेच्छा बिना कार्य नहीं होता, तब हम क्या ईश्वरकी इच्छाके 
बिना ही हो गये ? नहीं हुए; तब आप जाकर ईइ्वरसे भमड़ा करो ।” 
विचारे काशीके पंडितके लिए ही यह नूतन अनुभव न था, अपितु वर्णीजीके 
अन्तरंगमें भी नूतन प्रयोगका संकल्प उदित हो चुका था। नागरिकता 
एवं सभ्यताकी रग-रगमें भिदी साम्प्रदायिकतान क्षण भरके लिए वर्णीजी 
को निराश कर दिया । थे कोठीमें बेठ कर रुदन करने लगे और सो गये । 
स्वप्न देखा, बाबा भागीरथजीको बुलाओ और श्रुतपञ्चमीको काशीमें 
पाठशालाका मुहृत्तं करो। फलत: प्रयत्न प्रारम्भ हुआ और दूसरे 
अध्यापककी खोजमें लग गये । तथा बड़ी कठिनाइयोंको पार करते हुए 
पंडित अम्बादास शास्त्रीके शिष्यत्वको प्राप्त कर सके । 
इस समय तक परम त्तपस्वी बाबा भागीरथजी आ चुके थे । 
संयोगवश अग्रवालसभामें वर्णीजी चार मिनट बोले, जिससे काशीके लोग 
प्रभावित हुए । विद्यालयके प्रयत्नकी चर्चा हुई तथा भम्मननालजी सा०, 

कामासे एक रुपया प्रथम सहायता मिली । वर्णीजी तथा बाबाजी निरुत्साह 
न हुए, अपितु उस ठुपयेके चौंसठ कार्ड लेकर समाजके विशेष व्यक्तियोंको 
लिख दिये! । विशुद्ध परिणामोंसे कृत प्रयत्न सफल हुआ । स्व० बाबू देव- 
कुमार रईस आरा, सेठ माणिकचन्द जवेरी बम्बई, बाबू छेदीलाल रईस 
बनारस आदिने प्रयत्नकी प्रशंसा की' और सहायताका वचन दिया। पं० 
अम्बादासजीकों आदि-अध्यापक तथा पं० वंशीधरजी इन्दौर, पं० गोविन्द- 
रायजी तथा अपने आपको आदि-छात्र करके वर्णीजीन काशीके श्री 
स्पादह्गाद दिगम्बर जन विद्यालयका प्रारम्भ किया, जिसने जेनसमाजकी 
सांस्कृतिक जाग्रतिके लिए सबसे उत्तम और अधिक कार्य किया है । 
स्थाह्गाद दि० जैन विद्यालयने जेनसमाजकी बही सेवा की है, जो श्री 
सैय्यद अहमदके अलीगढ़ विश्वविद्यालयने मुसलमानोंकी, पूज्य माल- 
बीयजीके काशी विश्वविद्यालयने बैदिकोंकी तथा पूज्य गांधीजीके विद्या- 
पीठोंने पूरे भारतकी की है । प्रथम दो शिक्षासंस्थाओंकी अपेक्षा स्याद्ाद 
विद्यालयकी यह विशेषता रही है कि इसने कभी भी जैन साम्प्रदायिकता 
को उठने तक नहीं दिया है। यही एक संस्था वर्णीजीको अमर करनेके 
लिए पर्याप्त है, क्योंकि वे इसके संस्थापक ही नहीं हैं, अपितु आज 
जैन समाजकी विविध-संस्थाओंके पोषक होकर भी इसके स्थायित्वकी 
उन्हें सर्देव चिन्ता रहती है । ऐसा लगता हैँ कि वे अपनी इस मातृ-पुत्री 
संस्थाको क्षण भर नहीं भूलते हैं । 

संसारको जितना अधिक वर्णीजी समभते हैं, उतना शायद ही कोई 
जानता हो तथापि इतने गम्भीर हें कि उनकी थाह पाना असंभव है, 
किन्तु विशेषज्ञता तथा गाम्भीयेने उतकी शिशु-सुलभ सरलता पर रंचमात्र 
प्रभाव नहीं डाला हैं । आज भी किसी बातकों सुनकर उनके मुखसे आइचयं- 
सूचक प्लूत “अरे” निकल पड़ता है । यही कारण हैँ कि स्व० बाईजी 
तथा शास्त्रीजी बहुधा कहा करते थे तेरी बुद्धि क्षणिक ही नहीं, कोमल 
भी है। तू प्रत्येकके प्रभावमें आ जाता है ।” 





4. तब एक काडका मूल्य एक पैसा था ! , 

मनुष्यके स्वभावका अध्ययन करनेमें तो वर्णीजीको एक क्षण भी नहीं 
लगता । यही कारण हैँ कि वे विविध योग्यताओंके पुरुषोंसे सहज ही विविध 
कार्य करा सके हैं। यह भी समभना भूल होगी कि यह योग्यता उन्हें अब 
प्राप्त हुई है। विद्यार्थी जीवनमें बाईजीके मोतियाबिन्दकी चिकित्सा 
कराने किसी बंगाली डाक्टरके पास भाँसी गये । डाक्टरने यों ही कहा- 
“बहाँके लोग बड़े चालाक होते हैं,” फिर क्या था माता-पुत्र उसकी लोभी 
प्रकृतिको भाँप गये और चिकित्साका विचार ही छोड़ दिया। बादमें 
. उस क्षेत्रके सब लोगोंने भी बताया कि वह डाक्टर बड़ा लोभी था, किन्तु 
धमंमाताकी व्यथाके कारण वर्णीजी दुःखी थे, उन्हें स्वस्थ देखना चाहते 
थे। तथापि उनकी आज्ञा होने पर बनारस गये और परीक्षामें बैठे गो कि 
मन न लग सकनेके कारण असफल रहे । लौटने पर बाग़में एक अंग्रेज 
डाक्टरसे भेंट हुई। वर्णीजीको उसके विषयमें अच्छा रुयाल हुआ। 
उससे बाईजीकी आँखका आपरेशन कराया और बाईजी ठीक हो गई । 
इतना ही नहीं वह इनसे इतना प्रभावित हुआ कि उसने रविवारकों मांसा- 
हारका त्याग कर दिया तथा कपड़ोंकी स्वच्छुता आदिको भोजन-शुद्धिका 
अंग बनानेका इनसे भी आग्रह किया । 

वर्णीजीका दूसरा विशेष गुण गुणग्राहकता है, जिसका विकास भी 
छात्रावस्थामें ही हुआ था । जब वे चकौती (दरभंगा) में अध्ययन करते 
थे, तब द्रौपदी नामकी भ्रष्ट बालविधवामें प्रौढावस्था आने पर जो एकाएक 
परिवर्तन हुआ, उसने वर्णीजी पर भी अदभुत प्रभाव डाला । वे जब 
कभी उसकी चर्चा करते हें तो उसके दूषित जीवनकी ओर संकेत भी नहीं 
करते हें और उसके श्रद्धानकी प्रशंसा करते हें । बिहारी मुसहरकी निर्लो- 
भिता तो वर्णीजीके लिए आदर्श है। अल्पवित्त, अपढ़ होकर भी उसने 
उनसे दस रुपये नहीं ही लिये क्योंकि वह अपने औषधिज्ञानकों सेवार्थ 
मानता था। धोर-से-घोर धृणोत्पादक अवसरोंने वर्णीजीमें विरक्ति और 
देयाका ही संचार किया है, प्रतिशोध और क्रोध कभी भी उनके विवेक 
और सरलताको नहीं भेद सके हें। नवद्गीपमें जब कहारिनसे मछलीका 

आख्यान सुना तो वहाँके नैयायिकोंसे विशेष ज्ञान प्राप्त करनेके प्रलोभनको 
छोड़कर सीधे कलकत्ता पहुँचे। और वहाँके विद्वानोंस भी छह मास 
अध्ययन किया। इस प्रकार यद्यपि वर्णीजोने तब तक न्यायाचार्यके 
तीन ही खण्ड पास किये थे, तथापि उनका लौकिक ज्ञान खण्डातीत हो चुका 
था। तथा उन्होंने अपने भावी जीवनक्षेत्र-जैन समाजमें शिक्षाप्रचार 
त्तथा मूक सुधारके लिए अपने आपको भली भाँति तैयार कर लिया था । 


जानो ओऔर जानने दो- 

कलकत्तेसे लौटकर जब बनारस होते हुए सागर आये तो वर्णीजीन 
देखा कि उनका जन्म-जनपद शिक्षाकी दृष्टिसे बहुत पिछड़ा हुआ है । 
जब नैनागिरकी तरफ विहार किया तो उनका आत्मा तड़प उठा । बंगाल 
और बू्‌न्देलखंडकी बौद्धिक विषमताने उनके अन्तस्तलकों आलोडित 
और आन्दोलित कर दिया । रथयात्रा, जलयात्रा, आदियमें हज़ारों रुपया 
व्यय करनेवालोंको शिक्षा और श्ास्त्र-दानका विचार भी नहीं करते 
देखकर वे अवाक्‌ रह गये । उन्होंने देखा कि भोजन-पान तथा लेहूगिक 
सदाचारको दृढ़तासे निभाकर भी समाज भाव-आचारसे दूर चला जा 
रहा है। साधारण-सी भूलोंके लिए लोग बहिष्कृत होते हें और आपसी 
कलह होती हैं। प्रारम्भमें किसी विधवाको रख लेनेके कारण ही 
“विनेकावार' होते थे, पर हलवानीमें सुन्दर पत्नीके कारण बहिष्कृत, दिगौडे- 
में दो घोड़ोंकी लड़ाईमें दुबल घोड़ेके मरने पर सबल धोड़े बालेको दण्ड, 
आदि घटनाओंने वर्णीजीको अत्यन्त सचित्त कर दिया था। हरदीके 
रघुनाथ मोदी वाली घटना भी इन्हीं सब बातोंकी पोषक थी। उनके 
मनमें आया कि ज्ञान बिना इस जड़तासे मुक्ति नहीं। फलत: आपने 
सबसे पहिले बंडा (सागर, म० प्रा०) में पाठशाला खुलवाई। इसके 
बाद जब आप ललितपुरमें इस चिन्तामें मग्त थे कि किस प्रकार उस प्रान्त 
के केच्द्रस्थानोंमें संस्थाएँ स्थापित की जायें, उसी समय श्री सवालनवीसने 
सागरसे आपको बुलाया । संयोगकी बात हैँ कि आपके साथ पं० सहदेव 
मा भी थे। फलत: श्री कण्डयाके प्रथम दानके मिलते ही अक्षय-तृतीया 

को प्रथम छात्र पं० मुन्नालाल रांघेलीयकी शिक्षासे सागरमें श्री सत्तर्क- 
सुधा-तरंगिणी पाठशाला” का प्रारम्भ हो गया । गंगाकी विशाल धाराके 
समान इस संस्थाका प्रारम्भ भी बहुत छोटा-सा था | स्थान आदिके लिए 
मोराजी भवन आनेके पहिले इस संस्थाने जो कठिनाइयाँ उठाई, वास्तव 
में वें वर्णीजी ऐसे बद्धपरिकर व्यक्तिके अभावमें इस संस्थाकों समाप्त 
कर देनेके लिए पर्याप्त थीं। आधिक व्यवस्था भी स्थानीय श्रीमानोंकी 
दुकानोंसे मिलनेवाले एक आता सैकड़ा धर्मादाके ऊपर आश्रित थी । पर 
इस संस्थाके वर्तमान विशाल प्राछृगण, भवन आदिको देखकर अनायास 
ही वर्णीजीके सामने दर्शकका शिर भुक जाता है। आज जैन-समाजमें 
बुन्देलखण्डीय पंडितोंका प्रबल बहुमत है, उसके कारणोंका विचार करने- 
पर सागरका यह घिद्यालय तथा वर्णीजीकी प्रेरणासे स्थापित सादूमल, 
पपौरा, मालथौन, ललितपुर, कटती, मड़ावरा, खुरई, बीना, बरुआसागर, 
आदि स्थानोंके विद्यालय स्वयं साभने आ जाते हैं । वस्तुस्थिति यह है 
कि इन पाठ्शालाओं ने प्रारम्भिक और माध्यमिक शिक्षा देनेमें बड़ी तत्परता 
दिखाई हैँ । इन सबमें सागर विद्यालयकी सेवाएँ तो चिरस्मरणीय हें । 
वर्णीजीन पाठशाला स्थापनाके तीर्थंका ऐसे शुभ मुह॒तंमें प्रवर्तन 
किया था कि जहाँसे वे निकले वहीं पाठशालाएँ खुलती गईं । यह स्थानीय 
समाजका दोष है कि इन संस्थाओंको स्थायित्व प्राप्त न हो सका । इसका 
वर्णीजीको खेद हैँ । पर समाज यह न सोच सका कि प्रान्त भरके लिए 
व्याकूल महात्माको एक स्थानपर बाँध रखना अनुचित है । उनके संकेत 
पर चलकर आत्मोद्धार करना ही उसका कत्तंव्य है । तथापि वणित्रय 
(पं० गणेशप्रसाद जी वर्णी, बाबा भगीरथ वर्णी और पं० दीपचन्दजी वर्ण) 
के सतत प्रयास तथा विशुद्ध पुरुषार्थन बुन्देलखण्ड ही क्या अज्ञान-अन्धका- 
राच्छुन्न समस्त जैन-समाजको एक समय विद्यालय पाठशाला रूपी प्रकाश- 
स्तंमोंसे आलोकित कर दिया था। इसी समय वर्णीजीने देखा कि केवल 
प्राच्य शिक्षा पर्याप्त नहीं है, फलत: योग्य अवसर आते ही आपने जबलपुर 
'शिक्षा-मन्दिर' तथा जेन-विश्व विद्यालयकी स्थापनाके प्रयत्न किये । 


, क्षुकुलक गणेशप्रसाद वर्णी पड 


यह सच हूँ कि जबलपुरकी स्थानीय समाजके निजी कारणोंसे प्रथम प्रयत्न 
तथा समाजकी दलबन्दी एवं उदासीनताके कारण द्वितीय प्रयत्न सफल 
न हो सका, तथापि उसने ऐसी भूमिका तैयार कर दी है जो भावी साधकों 
के मार्गको सुगम बनावेगी। आज भी वर्णीजी बौद्धिक विकासके साथ 
कर्मठताका पाठ पढ़ानेवाले गरुकुलों तथा साहित्य प्रकाशक संस्थाओंकी 
स्थापना व पोषणमें दत्तचित्त हें । ऊपरके वर्णनसे ऐसा अनुमान किया जा 
सकता है कि वर्णीजीने मातृमण्डलकी उपेक्षा की, पर ध्यूव सत्य यह हैं 
कि वर्णीजीका पाठशाला आन्दोलन लड़के-लुड़कियोंके लिए समान ख्पसे 
चला हैं। इतना ही' नहीं ज्ञानी-त्यागी मार्गका प्रवर्तेने भी आपके दीक्षा- 
गुरु बाबा गोकुलचन्द्र (पितुश्री पं० जगमोहनलालजी सिद्धान्तशास्त्री ) 
तथा आपने किया हैं । * ४ 

पर स्वारथके कारने- 


आश्चर्य तो यह हैं कि जो वर्णीजी पैसा पास न होने पर 
हफ़्तों कच्चे चने खाकर रहे और भूखे भी रहे और अपनी माता (स्व॒० 
चिरोंजाबाईजी )से भी किसी चीज़को माँगते शरमाते थे, उन्हींका हाथ 
पारमाथिक संस्थाओंके लिए माँगनेको सर्देव फैला रहता है । इतना ही' 
नहीं, संस्थाओंका चन्दा उनका ध्येय बन जाता था। यदि ऐसा न होता 
तो सागरमें सामायिकके समय तन्द्रा होते ही चन्देकी लपकमें उनका शिर 
क्यों फूटता। पारमाथिक संस्थाओंकी भोली सदेव उनके गलेमें पड़ी रही 
है । आपने अपने शिष्योंके गले भी यह भोली डाली है । पर उन्हें देखकर 
वर्णीजीकी महत्ता हिमालयके उन्नत भालके समान विश्वके सामने तन 
कर खड़ी हो जाती हे । क्‍योंकि उनमें “मर जाऊँ माँग नहीं अ्रपने तनके 
काज । का वह पालन नहीं हैं जो पूज्य वर्णीजीका मूलमंत्र रहा हैं । 
वर्णीजीकी यह विशेषता रही हैँ कि जो कुछ इकट्ठा किया वह सीधा संस्था- 
घिकारियोंको भिजवा दिया और स्वयं निलिप्त। वर्णीजीके निमित्त 
से इतना अधिक चन्दा" हुआ है कि यदि वह केन्द्रित हो पाता तो उससे 
विश्वविद्यालय सहज ही चल सकता ? तथापि इतना निर्चित है कि 


मछ जैन-जागरणके अग्रदूत 


असली (ग्रामीण) भारतमें ज्योति जगानेका जो श्रेय उन्हें है, वह विश्व- 
विद्यालयके संस्थापकोंको नहीं मिल सकता । क्योंकि वर्णीजीका पुरुषार्थ 
नदी, नाले और कृप-जलके समान गाँव-गाँवको जीवन दे रहा है । 
वर्णीजीको दयाकी. मूरति कहना अयुक्त न होगा। उनके हृदयका 
करुणास्रोत दीन-दु:ःखीको देखकर अबाधगतिसे बहता है । दीन या आक्रान्त 
को देखकर उनका हृदय तड़प उठता हैं । यह पात्र है या अपात्र यह वे नहीं 
सोच सकते, उसकी सहायता उनका चरम लक्ष्य हो जाता है । लोग वेश 
बनाकर वर्णीजीको आज भी ठगते हैं, पर बाबाजी “कठु बृथा प्रणयमस्य न 
पारयन्ति /” के अनुसार “अरे भइया हमें वो का ठगै जो अपने आपको 
ठग रहो । कथनको सुनते ही आज भी दयामय वर्णीके विविध रूप सामने 
नाचने लगते हैं। यदि एक समय .ल हारसे सड़सी माँगकर लकड़हा रिनके पैरसे 
खजूरका काँटा निकालते दिखते हे तो दूसरे ही क्षण बहेरिया ग्रामके कुआँपर 
दरिद्र दलित वर्गके बालकको अपने लोटेसे जल तथा मेवा खिलाती मूर्ति 
सामने आ जाती है, तीसरे क्षण माग्गेमें ठिठुरती स्त्रीकी ठंड दूर करनेके 
' लिए लगोटीके सिवा समस्त कपड़े शरीर परसे उतार फेंकती श्यामल 
मूति भलकती है, तो उसके तुरन्त बाद ही लकड़हारेके न्याय-प्राप्त दो 
आना पैसोंको लिए, तथा प्रायश्चित्त रूपसे सेर भर पक्‍वान्न लेकर गर्मीकी 
दुपहरीमें दौड़ती हुई पसीनेसे लथपथ मूर्ति आँखोंके आगे नाचने लगती 
हैं। कर्रापुरके कुएपर वर्णीजी पानी पीकर चलना ही चाहते हे कि दृष्टि 
पास खड़े प्यासे मिहतरपर ठिठक जाती हैं । दया उमड़ी और लोटा कएँ 
से भरकर पानी पिलाने लगे, लोकापवादभय मनमें जागा और लोटा- 
डोर उसीके सिपुदं करके चलते बने । स्थितिपालन और सधारका अनठा 
समन्वय इससे बढ़कर कहाँ मिलेगा ? 
जो संसार विष सुख होतो- 
इस प्रकार बिना विज्ञापन किये जब वर्णीजीका चरित्र निखर 
रहा था, तभी कुछ ऐसी घटनाएँ हुईं, जिन्होंने उन्हें बाह्यत्याग तथा ब्रतादि 
अहणके लिए प्रेरित किया । यदि स्व० सिंघेन चिरोंजाबाईजीका वर्णीजी 


क्षुरलक गणेद्यप्रसाद वर्णो घष 


पर पृत्र-स्नेह लोकोत्तर था तो वर्णीजीकी मातुृश्रद्धा मी अनुपम थी। 

फलत: बाईजीके कार्यकों कम करनेके लिए तथा प्रिय भोज्य सामग्री लाने 

के लिए वे स्वयं ही बाज़ार जाते थे । सागरमें शाक फलादि कूजड़िनें बेचती 
हैं। और मँहकी वे जितनी अशिष्ट होती हैं आचरणकी उतनी ही पक्‍की 
होती हें । एक किसी ऐसी ही कुजड़िनकी दुकानपर दो खूब बड़े शरीफा 
रखे थे। एक रईस उतका मोल कर रहे थे और कूजड़ितका मुँह माँगा 
मूल्य एक रुपया नहीं देना चाहते थे, आखिरिकार ज्यों ही वे दुकानसे 
आगे बढ़े वर्णीजीने जाकर वे शरीफे खरीद लिये । लक्ष्मी-वाहनने इसमें 
अपनी हेठी' समकी और अधिक मूल्य देकर शरीफे वापस पानेका प्रयत्न' 
करने लगे। कूजड़िनने इस पर उन्हें आडे हाथों लिया और वर्णीजीको 

शरीफ दे दिये । उसकी इस निर्लोभिता और वचनकी दृढ़ताका वर्णीजी 

पर अच्छा प्रभाव पड़ा और बहुधा उसीके यहाँसे शाक सब्जी लेने लगे । 

पर चोर यदि दुनियाको चोर न समझे तो कितने दिन चोरी करेगा ? 

फलत: स्वयं दुर्बल और भोग-लिप्त मानवोंमें इस बातकी कानाफूसी प्रारम्भ 
हुई, वर्णीजीके कानमें उसकी भनक आई । सोचा, संसार ! तू तो अनादि 
कालसे ऐसा ही है, मार्ग तो में ही भूल रहा हूँ, जो शरीरको सजाने और 
खिलानेमें सुख मानता हूँ । यदि ऐसा नहीं तो उत्तम वस्त्र, आठ रुपया 
सेरका सुगंधित चमेलीका तेल, बड़े-बड़े बाल, आदि विडम्बना क्‍यों ? 

और जब स्वप्नमें भी मनमें पापमय प्रवृत्ति नहीं तो यह विडम्बना शत- 
गुणित हो जाती है। प्रतिक्रिया इतनी बढ़ी कि श्री छेदीलालके बग्मीचेमें 

जाकर आजीबन ब्रह्मचयंका प्रण कर लिया। मोक्षमार्गका पथिक अपने 
मार्गगी ओर बढ़ा तो लौकिक बुद्धिमानोंने अपनी नेक सलाहें दीं। वे 

सब इस क्नतग्रहणके विरुद्ध थीं तथापि वर्णीजी अडोल रहे । 


इस ब्रत-ग्रहणके पदचात्‌ उनकी वृत्ति कुछ ऐसी अन्तर्मुख हुई कि 
पतितोंका उद्धार, अन्तर्जातीय बिवाह आदिके विषयमें शास्त्रसम्मत मार्गपर 
चलनेका उपदेशादि देता भी उनके मनको संतुष्ट नहीं करता था । यद्यपि 
इन दिलों भी प्रति वर्ष वे परवार-सभाके अधिवेशनोंमें जाते थे, तथा बाबा 


झद जैन-जागरणके अप्रदूत 


सीतलप्रसादजीके विधवा-विवाह आदि ऐसे प्रस्तावोंका शास्त्रीय आधार 
. से खण्डन करते थे। बुन्देलखण्डके अच्छे सावंजनिक आयोजन उनके 
बिना न होते थे । तथापि उनका मन बेचेन था । इत सबमें आत्मशान्ति 
न थी । व्यक्तिगत कारणसे न सही समष्टिगत हितकी भावनासे ही 
विरोध और विद्वेषनो अवसर मिलता था। ऐसे ही समय वर्णीजी' बाबा» 
गोक््‌लचन्द्रजीके साथ कुण्डलपुर (सागर म० प्रा०) गये । यहाँ पर भी 
बाबाजीने उदासीनाअम खोल रखा था। वर्णीजीने अपने मनोभाव 
बाबाजीसे कहे और सप्तम प्रतिमा' धारण करके पदसे भी अपने आपको 
वर्णी बना दिया । ज्ञान और त्यागका यह समागम जैन-समाजमें अद्भुत 
था। अब वर्णीजी ब्रतियोंके भी गुर थे, और सामाजिक विरोध तथा 
विद्वेषसे बचनकी अपेक्षा उसमें पड़नेके अवसर अधिक उपस्थित हो सकते 
थे, किन्तु वर्णीजीकी उदासीनतासे अनुगत विनम््रता ऐसे अवसर सहज 
ही टाल देती थी । तथा वर्णी होकर भी उनके सार्वजनिक कार्य दिन दूने 
रात चौगूने बढ़ते जाते थे । 

लोग कहते हैं “पुण्य तो वर्णीजी न जाने कितना करके चले हैं। 
ऐसा सातिशय पुण्यात्मा तो देखा ही नहीं । क्योंकि जब जो चाहा मिला, 
या जो कह दिया वही हुआ ऐसी अनेक घटनाएँ उनके विषयमें सुनी हें । 
नैनागिर ऐसे पव॑ तीय प्रदेशमें उनके कहनेके बाद घंटे भरमें ही अकस्मात्‌ 
अंगूर पहुँच जाना, बड़गेनीके मन्दिरकी प्रतिष्ठाके समय सूखे कुओंका 
पानीसे भर जाना, आदि ऐसी घटनाएँ हें, जिन्हें सुनकर मनुष्य आइचर्यमें 
पड़ जाता हैं। 


काहेको होत अधीरा रे- 

जब वर्णीजी उक्त प्रकारसे समाजका सम्मान और पूजा तथा 
मातुश्री बाईजीके मातृस्नेहका अविरोधेन रस ले रहे थे, उसी समय बाईजी 
का एकाएक स्वास्थ्य बिगड़ा । विवेकी वर्णीजीकी आँखोंके आगे आद्य- 
मिलनसे तब तककी घटनाएँ घूम गई और कल्पना आई प्रकृत्या 
विवेकी, बुद्धिमानू, दयालु तथा व्यवस्था-प्रेमी बाईजी शायद अब और 


छुल्‍लक गणेशभसाद वर्णी घ्य 


मेरे ऊपर अपनी स्नेह-छाया नहीं रख सकेंगी । उनका सरल हृदय भर 
आया और आँखें छलछला आई, विवेक जाया,“ माता ! तुमने क्‍या नहीं 
दिया और क्या नहीं किया ? अपने उत्थानका उपादान तो मुझे ही बनना 
है । आपके अनन्त फलदायक निमित्तको न भूल सकूंगा तथापि प्रारब्धको 
टालना भी संभव नहीं ।” फलत: अनन्त मातृ-वियोगके लिए अपनेको प्रस्तुत 
किया । बाईजीने स्वस्व त्याग कर समाधिमरण पूर्वक अपनी इहलीला 
समाप्त की । विवेकी लोकगुरु वर्णीजी भी रो दिये और अन्तरंगमें अनन्त- 
वियोग-दुःख छिपाये सागरसे अपने परम प्रिय तीथ्थक्षेत्र द्रोणगिरिकी 
ओर चल दिये। पर कहाँ है शान्ति ? मोटरकी अगली सीठके लिए 
कहा-सुनी क्‍या हुई; राजषिने सवारीका ही त्याग कर दिया। सागर 
बापस आये तो बाईजीकी “भैया भोजन कर लो” आवाज़ फिर कानोंमें 
आने-सी लगी । सोचा, मोहनीय अपना प्रताप दिखा रहा हैं। फिर क्‍या 
है अपने मनको दृढ़ किया और अबकी बार पेदल निकल पड़े वास्तविक 
विरक्तिकी खोजमें । फिर क्‍या था गाँव-गाँवने बाईजीके लाड़लेसे ज्योति 
पाई । यदि सवारी न ॒त्यागते, पैसेवाले भक्त लोग आत्म-सुधारके बहाने 
उन्हें वायुयान पर लिये फिरते, पर न रहा बाँस, न रही बाँसुरी । वर्णीजी 
भोपड़ी-मोंपड़ीमें शान्तिका सन्देश देते फिरने लगे और पहुँचे हजारों 
मील, चलकर गिरिराज सम्मेदशिखरके अंचलमें | शायद पूजनीया 
बाईजी जो जीवित रहके न कर सकतीं वह उनके मरणने संभव कर दिया । 
यद्यपि वर्णीजीको यह कहते सुना है “मुझे कुछ स्वदेश (स्वजनपद)का 
अभिमान जाग्रत हो गया और वहाँके लोगोंके उत्थान करनेकी भावना 
उठ खड़ी हुई। लोगोंके कहनेमें आकर फिरसे सागर जानेका निश्चय 
कर लिया। इस पर्यायमें हमसे यह महती भूल हुई, जिसका प्रायश्चित्त 
फिर शिखरजी जानेके सिवाय अन्य कुछ नहीं, चक्रमें आ गया ।” तथापि 
आज वर्णीजी न व्यक्तिसे बंधे हें न प्राज्त या समाजसे, उनका विवेक और 


विरक्तिका उपदेश जलवायुके समान सर्वसाधारणके हिताय है । 
-अर्णी अमभिनन्दन ग्रन्थ 


औऔ--क्कुँलक--+ 


अणोरणीयान महतो महीयान 


पं० कुंलाशचन्द्र सिद्धान्तशास्त्री 


पः क्षुल्लक श्री गणेशप्रसादजी वर्णीकी उपभा देवताओंमेंसे यदि 
किसीसे दी जा सकती है तो शिवजीसे । शिवजीके बाबा भोलानाथ, 
विश्वताथ आदि अनेक नाम हैं और ये नाम वर्णीजीमें भी घटित होते 
हैं । वे सदा सबका कल्याण करनेमें तत्पर हें। कोई भी व्यक्ति अपना 
दुःख-दर्द उनके सामने रखकर उनसे क्रियात्मक सहानुभूति प्राप्त कर 
सकता है । वे किसीको मना करना जानते ही नहीं । उनके मुखसे सबके 
लिए एक ही शब्द तिकलता हुँ--हओ भैय्या ! और राजाओंमेंसे यदि 
किसीसे उनकी उपमा दी जा सकती है तो राजा भोजसे ) राजा भोज 
विद्वानोंके लिए कल्पवृक्ष था। एक बार किसीने यह अफ़वाह उड़ा दी 
कि राजा भोज मर गये । विद्वानोंमें कृहटाम मच गया और एक विद्वान्‌ 
के मुखसे निकल पड़ा--- 


अ्रध्य धारा निराधारा, निरालम्बा सरस्वतोी। 
पणिडताः: खरिडताः सर्दे भोजराजे दिवंगते ॥%' 
इतनेमें ही ज्ञात हुआ कि अफ़वाह भूठी थी, राजा भोज सकशल 
है'। तब वही विद्वान्‌ कह उठा--- 


# अर्थात्‌ आज राजा भोजका स्वर्गवास हो जानेसे धारा नगरी 
निराधार हो गई, सरस्वतीका कोई अवलम्बन नहीं रहा और पशणिडित 
खण्डित हो गये-उनको सन्मान देनेवाला कोई नहीं रहा।! 


क्षुरूछक गणेशप्रसाद वर्णी मर 


अद्य धारा सदाधारा सदालम्बा सरस्वती। 
परिडता मण्डिताः सर्वे भोजराजे भुवं गते ॥'# 

वर्णीजी भी विद्याथियों और विद्वानोंके कल्पव॒क्ष हें। यदि वह 
राजा भोजको तरह किसी राज्यके स्वामी होते तो विद्वानोंको आजीविका 
के लिए किसीका मुँह ताकना न पड़ता । जब वे सुनते हैं कि किसी विद्वान्‌ 
को जीविकाका कष्ट है या किसीने विद्वान्‌की अवहेलना की हैँ, तो उनका 
अन्त:करण आकूल हो उठता है, और वे भरसक उसकी सहायता 
के लिए प्रयत्न करते हुए रंचमात्र भी नहीं सक्चाते । उनका एक सिद्धान्त 
हैं कि यदि हमारे चार अक्षरोंसे किसीका हित होता हो तो इससे अच्छी 
क्या बात है। उनके चार अक्षरोंसे न जान कितने पीड़ित, दुःखी और 
निष्कासित छात्रों तथा विद्वानोंका हित हुआ है । ऐसे भी लोग हैं जो 
उनकी इस उदार वृत्तिकी आलोचना करते हैं और इसलिए 
कभी-कभी वर्णीजी भी संकोचमें पड़ जाते हैं, किन्तु उनका वह संकोच 
उनकी उदार मनोवृत्तिके सामने एक क्षणसे अधिक नहीं ठहरता । ठीक 
ही हैं, क्या किसीके कहनेसे नदी अपना बहना बन्द कर सकती हे, या जलसे 
भरा मेघ बरसे बिब्रा रह सकता है ? 

जिस दिन वर्णीजी अस्त हो जायेंगे, विद्वानोंके सिर बिना मुक्‌ठके 
हो जायेंगे और उनकी जन्मभूमि बुन्देलखण्ड तो सदाके लिए अनाथ हो 
जायंगा । विरले ही महापुरुष ऐसे होते हें, जो अपनी जन्मभूमिको इतना 
प्यार करते हैं । वर्णीजी समस्त भारतकी जैन-समाजके द्वारा आदरणीय 
होकर भी और भारतके विविध प्रान्तोंमें श्रमण करते हुए भी अपनी 
जन्मभूमि और उसके निवासियोंको नहीं भूल सके । बुन्देलखण्डका 
छोटे-से-छोटा अधिवासी भी उनके लिए प्रिय हैं। वे उसके बच्चोंकी 
शिक्षाकी सदा चिन्ता करते रहते हें । 

# अर्थात्‌ आज राजा भोजके जी उठनेंसे धारा नगरी सदाके लिए 
साधार हो गईं, सरस्वतीका अवल्तम्बन स्थायों हो गया और परिडतवर्ग 
मणिडित (भूषित) हो गया। 


९० जैन-जागरणके अग्रदूत 


जैन-समाजमें और विशेष करके बुन्देलखण्डकी जनसमाजमें शिक्षा 
का प्रसार करनेमें वर्णीजीने अथक भअयत्न किया है, और ७७ वर्षकी 
अवस्था हो जाने पर भी वे अपने प्रयत्नसे विरत नहीं हुए हें । 


उनकी बालकों-जैसी सरलता तो सभीके लिए आकर्षक है। उन्हें 
अभिमान छ तक नहीं गया है । सदा प्रसन्न मुख, मीठी-मीठी बातें, पर- 
दुःखकातरता और सदा सबकी शुभ कामना, ये वर्णीजीकी स्वाभाविक 
विशेषताएँ हें । जबसे मेंने उन्हें देखा और जाना, तबसे आज तक मुझे 
उनमें कोई भी परिवतेन दिखलाई नहीं दिया । उत्तरोत्तर उनकी ख्याति, 
प्रतिष्ठा, भकतोंकी संख्या बराबर बढ़ती गई, किन्तु इन सबका प्रभाव 
उनकी उक्त विश षताओं पर रंचमात्र भी नहीं पड़ा । 


वे सदा जनताकी भाषामें बोलते हें, जनताके हृदयसे सोचते हैं और 
जनताके लिए ही सब कुछ करते हैं । इसोसे जनताके मनोभावोंको जितना 
वे समभते हैं, जेनसमाजका कोई अन्य नेता नहीं समभता । वे उसकी 
कमजोरीको जानते हुए भी उससे घृणा नहीं करते, किन्तु हादिक सहा- 
न्‌ भूति रखते हें । इसीसे वे जनसाधारणमें इतने अधिक प्रिय हैं । उनसे 
मिलनेके बाद प्रत्येक व्यक्ति यह अनुभव करता हे "कि वर्णीजीकी मुझ 
पर असीम कृपा हैँ । यही उनकी महृत्ताका सबसे बड़ा चिह्न हँ । सचमुच 
में वे छोटे-से भी छोटे और महान्‌-से भी महान्‌ हें । 


१० सितस्‍म्बर, १९७१ 

महाराज 


जन्म-- उमराला (काठियावाड़ ) 
वि० सं० १६४६ 
दीक्षा-- उमराला वि० सं० १६७० 


वर्तमान आयु--- ६२ वर्ष वि० सं० २००८ 

: काठियावाहु के रत्न 


श्री कानजी महाराज प्रतिभाशाली व्यक्तति हें। उनके परिचयमें 
आने वालॉपर उनकी प्रतिभाका अमिट प्रभाव पड़े बिना रहता ही 
नहीं । उनकी स्मरणशक्ति वर्षोकी बातकों तिथि-वारसहित याद 
रख सकती हैँ । उनकी कुशाग्र बुद्धि हरेक वस्तुकी तहमें प्रवेश करती 
हैं; उनका हृदय वज्रसे भी कठिन और कुसुमसे भी कोमल है । वे 
एक अध्यात्मरसिक पुरुष हें। उनकी नस-नसमें अध्यात्म-रसिकता 
व्याप्त हें। कानजी स्वामी काठियावाड़के रत्न हैं । 


कैफ करें फेफेफेकडे फिडेडकव केक किशिश करी कि कि ८९४ २३३ केडे केक ९ फेकिफिके के 


आत्मयार्थी श्री कानजी महाराज 


>> पं० कंलाशचन्द सिद्धान्तशास्त्री 








सा १६४० की घटना हैँ। श्रमणबेलगोलाके महामस्तकाभिषेकसे 
'६ लौटते हुए अम्बाला-संघ स्पेशल श्री गिरनार क्षेत्रपर पहुँची । 
क्षेत्रके मुनीमसे ज्ञात हुआ कि कानजी महाराज यहीं हें और कल यहाँसे 
चले जायेगे । हम लोग तुरन्त ही उनसे मिलने गये और हमने लकड़ीके 
तह्तेपर बैठी हुई एक भव्य आक्ृतिको देखा, जिसने प्रसन्नमुद्रासे हमारा 
स्वागत किया । यह प्रथम दर्शन था । उसके पदचान्‌ १९४६ में दूसरा 
अवसर उपस्थित हुआ । 

महाराजकी भकक्‍त-मंडलीने सोनगढ़से दि० जैन विद्वत्परिषद्कों 
आमन्त्रित किया और मुर्झ उसका प्रमुख बननेका सौभाग्य प्राप्त हुआ | 
तीन दिनतक चर्चा-वार्ताका आनन्द रहा और जो कुछ सुना करते थे 
उसे प्रत्यक्ष देखनेका अवसर मिला । 

८ 2५ टर् 

कानजी महाराजका जन्म वि० सं० १६४६ के वसाख माससे 
रविवारके दिन काठियाबाड़के उमराला गाँवमें, स्थानकवासी जैन-सम्प्र- 
दायकी अनुयायी दशा श्रीमाली जाततिमे हुआ । आप बचपनसे ही विरागी 
थे। छोटी उम्रमें ही माता-पिताके स्वर्गस्थ हो जानेसे कानजी अपने 
बड़े भाईके साथ आजीविका उपार्जन करनेके लिए पालेजमें चालू दूकान- 
में शामिल हुए, किन्तु व्यापार करते हुए भी आपका दिल व्यापारी नहीं 
था। आपके मनका स्वप्माविक भुकाव सत्यकी खोजकी ओर था। 
'उपाश्नयमें किसी मुनिके आनेका समाचार मिलते ही आप उतकी सेवा और 
धर्म-चर्चाक लिए उनके पास दौड़ जाते थे । इस तरह आपका बहुत-सा 
समय उपाश्नयमें ही बीतता था । आपके सम्बन्धी आपको भगत' कहते थे । 


3 जैन-जागरणके अग्नदूत॑ 


एक दिन आपने अपने बड़े भाईसे साफ़-साफ़ कह दिया कि मुभे 
विवाह नहीं करना, मेरे भाव दीक्षा लेनेके हें। भाईने बहुत समभाया 
कि तुम लग्न करो चाहे न करो, तुम्हारी इच्छा, किन्तु दीक्षा मत लो। 
परन्तु बहत समभाानेपर भी उतका विरागी चित्त संसारमें नहीं लगा। 
दीक्षा लेनेसे पहले आप कितने ही महीनों तक आत्मार्थी गुरुकी खोजमें 
काटठियावाड़, गुजरात और मारवाड़के अनेक गाँदोंमें छमे | अन्तमें 
संवत १६७० में मार्गशीर्ष सदी नवमी, रविवारके दिन उमरालामें ही 
बोटाद सम्प्रदायके हीराचन्दजी महाराजसे दीक्षा ले ली । 

दीक्षा लेनेके पश्चात्‌ आपने श्वेताम्बर आम्नायके झास्त्रोंका गहरा 
अभ्यास किया । आपकी ज्ञानपिपासा और सुशीलताकी ख्याति शीध्र 
ही सौराष्ट्रमें फेल गई । जब कोई भुनि कहता--चाहे जितना उग्र चारित्र 
पालन करो, किन्तु यदि सर्वज्ञ भगवानूने अनन्त जन्म देखे होंगे तो उनमेंसे 
एक भी जन्म घटनेका नहीं ।' आप तुरन्त बोल उठते-'जो पुरुषार्थी है 
उसके अनन्त जन्म सर्वज्ञ भगवानने देखे ही नहीं ।' 

१६७८ में भगवान्‌ कुन्दकुन्द विरचित समयसार ग्रन्थ आपके 
हाथमें आया | उसे पढ़ते ही आपके आनन्दकी सीमा न रही । आपको 
ऐसा प्रतीत हुआ कि जिसकी खोजमें थे, बह मिल' गया। समयसारका 
आपपर अद्भुत प्रभाव पड़ा, और आपकी ज्ञानकला चमक उठी। 

सं० १६६१ तक कानजीन स्थानकवासी साधुकी दक्षामें काठिया- 
वाड़के अनेक गाँवोंमें विहार किया और लोगोंको जैनधर्मका रहस्य सम- 
भानेका यत्न किया। अपने व्याख्यानोंमें आप सम्यस्दर्शनपर अधिक 
जोर देते थे । 'दर्शन-विशद्धिसे ही आत्म-सिद्धि होती है” यह आपका मख्य 
सूत्र रहा हैं। वें अनंक बार कहते-- शरीरकी चमड़ी उख्ाड़कर उसपर 
नमक छिड़कनेपर भी क्रोध नहीं किया, ऐसा चारित्र जीवने अनन्त बार 
पाला हे, किन्तु सम्यग्दर्शन एक बार भी प्राप्त नहीं किया । लाखों जीवों- 
की हिसासे भी मिथ्यात्वका पाप अधिक है।. , .सम्यक्त्व सलभ नहीं है । 
लाखों करोड़ोंमेंस किसी एक विरलेको ही वह प्राप्त होता हे । आज तो 


आस्मार्थी शी कानजी महाराज द्जु 


सब अपने-अपने घरका सम्यक्त्व मान बैठे हें ।” 

इस तरह अनेक प्रकारसे आप सम्यक्त्वका माहात्म्य लोगोंके चित्त- 
पर बेठानेका यत्न करते । प्रायः देखा जाता हैँ कि साधुओंके व्याख्यानमें 
वृद्धजन ही आते हें, परन्तु आपके व्याख्यानमें शिक्षितजन-वकील, डाक्टर 
वरगरह भी आते थे। जिस गाँवमें आप पधारते, उस ग्राममें घर-घर 
धामिक वायूमण्डल छा जाता | तथा जेनधर्मके प्रति अनन्य श्रद्धा, 
दृढ़ता और अनुभवके बलपर निकलनेवाले आपके वचन नास्तिकोंको 
भी विचारमें डाल देते और कितनोंको ही आस्तिक बना देते । 

पहले तो आप स्थानकवासी सम्प्रदायमें होनेसे व्याख्यानोंमें मुख्य- 
तया श्वेताम्बर झास्त्र पढ़ते थे, किन्तु अन्तिम वर्षोमें समयसार आदि 
ग्रन्थोंकों भी सभामें पढ़ा करते थे । यह क्रम सं० १६६१ तक चलता 
रहा, किन्तु अन्तरंगमें वास्तविक निर्ग्रन्थ मार्ग ही सत्य मालूम होनेसे 
सं० १६६१ के चेत्र सुदी १३ मंगलवारकों भगवान्‌ महावीरके जन्म- 
दिवसके अवसर पर आपने धर्म-परिवर्तत कर लिया और सत्यके लिए 
काठियावाड़के सोनगढ़ नामक छोटेसे गाँवमें जाकर बैठ गये । 

जो स्थानकवासी सम्प्रदाय कानंजी मुनिके नामसे गौरवान्वित 
होता था, उसमें इस परिवतंनसे हलचल होना स्वाभाविक ही था, किन्तु 
वह हलचल ऋरमसे शान्त हो गई। जिन लोगोंका उनमें विश्वास था, 
वे ऐसा विचार कर कि 'महाराजने जो किया वह समभकर ही किया 
होगा' तटस्थ बन गये और मुमुक्षु तथा विचारक वर्ग तो पहलेसे भी अधिक 
उनका भक्‍त बन गया। 


परिवतंनके बाद आपका मुख्य निवास सोनगढ़में ही है । आपकी 
उपस्थितिसे सोतगढ़ एक तीर्थधाम-सा बन गया है। विभिन्न स्थानोंसे 
अनेक भाई-बहन आपके उपदेशका लाभ लेने सोनगढ़ आते रहते हें । 
उनके निवास तथा भोजनके लिए वहाँ एक जैन अतिथिगृह है | उसमें 
सब भाई समयसे एक साथ भोजन करते हैं । अनेक मुमुक्षु भाई-बहनोंने 
तो वहाँ अपना स्थायी निवास-स्थान बना लिया है । 


रद जैन-जागरणके अग्रदूत 


सोनगढ़का 'जिन-मन्दिर तथा सीमन्धर स्वामीके समवसरणकी 
रचना दर्शनीय है । कुन्दकुन्द स्वामीके विषयमें ऐसा उल्लेख मिलता है 
कि उन्होंने विदेहक्षेत्रमें जाकर सीमन्धर स्वामीके मुखसे दिव्यध्वनिका 
श्रवण किया था। दर्शनसारमें लिखा है-- 

“जद पठसणंदिणाहो सीमंघरसामिद्ग्विणाणेण । 
श्‌ विवोहह तो समझा कहं सुमग्गं पयाणंति ॥ 

अर्थात्‌-'यदि सोमन्धर स्वामीसे प्राप्त दिव्य ज्ञानसे श्री पद्मनन्दि 
स्वामी, (कन्दकुन्द) ने बोध न पाया होता तो मुनिजन सच्चे मार्गको 
केसे जानते ?' 

कानजी स्वामीकी उक्त उल्लेखपर दृढ़ आस्था हैं। अतः उनकी 
भावनाके अनुसार सोनगढ़में सीमन्धर स्वामीके समवसरणकी रचना 
रचकर उस कुन्दकुन्द स्वामीकों भगवान्‌का उपदेश श्रवण करते हुए 
दिखलाया है । यह रचना दशनीय है । 

सोनगढ़का स्वाध्याय-मन्दिर भी दर्शनीय है । यह एक विशाल 
भवन है, जिसमें कई हज़ार भाई-बहन एक साथ बै5कर महाराजका उप- 
देश श्रवण कर सकते हें । धर्मोपदेशका समय निश्चित है, सुबह ८ से & 
तक और सब्ध्याको ३ से ४ तक । सब श्रोता ठीक समय पर आकर बैठ 
जाते हैं और ठोक समयसे उपदेश प्रारम्भ हो जाता है और ठीक समयपर 
बन्द होता है । समय-पालनकी विशेषता पर बराबर ध्यान दिया जाता 
है । सन्ध्याकी उपदेशके पश्चात्‌ सब भाई-बहन जिन-मन्दिरमें जाते 
हैं और वहाँ आधा घंटा सामूहिक भक्ति की जाती है । 

कानजी महाराजकी समयसार और कुन्दकुन्दके प्रति अतिशय 
'भक्ति हैं । वे समयसारको उत्तमोत्तम ग्रन्थ गिनते हैं। उनका कहना है 
कि 'समयसारकी भ्रत्येक गाथा मोक्ष देनेवाली है। भगवान्‌ कुन्दकुन्दका 
हमारे ऊपर बहुत भारी उपकार है । हम उनके दासानुदास हैं। भगवान्‌ 
कुन्दकुन्द महाविदेहमें विद्यमान तीर्थंकर सीमन्धर स्वामीके पास गये 
थे | कल्पना करना मत, इनकार करना मत, यह बात इसी प्रकार है, 

मानो तो भी इसी प्रकार है, न मानों तो भी इसी प्रकार हे !! 
समयसारकी जो स्तुति वहाँ पढ़ी जाती हैँ, वह भक्तिरससे ओत- 
प्रोत है । यद्यपि वह गुजरातीमें है, किन्तु गुजराती न जाननेवाले पाठक 
भी उसका आशय सरलतासे समझ सकते हें-स्तुति इस प्रकार हे- 
सीमन्धर मुखाथी फूलडां भरे, 
एनी' कुन्दकुन्द गूंथी माल रे, 
जिनजी नो वाणी भली रे । 
वाणी सजी मन लागे रखी, 
जेमाँ समयसार सिरताज रे, 
जिनजी नी वाणी भली रे''“सीमन्चर० ॥ १॥ 
शूंथ्या पाहुड ने गूंथ्यूं पंचास्ति, 
गूंथ्युं म्रवचनसार रे, 
जिनजी नी वाझो भल्ती रे । 
गूंध्यूं नियमसार, गुंथ्यूं रयभणसार, 
शूंध्यूं समयनो सार रे, 
जिनजी नी वाणी भली रे'''सीमन्धर० ॥२॥७ 
स्थाद्गाद केरी' सुवासे भरे लो, 
जिनजीनो ऊँकार नाद रे, 
जिनजी नी वाणी भलीरे। 
बंदु जिनेश्वर बंदु हुं इन्दकुन्द, 
बंदु.. ए अकार नाद रे, 
जिनजी नी वाणी भली रे'“'सीमन्धर ० ॥३॥। 
हैडे! हजो मारा भावे हजों, 
मारा ध्याने हजो जिनवाण रे, 
जिनजी नी वाणी भल्नी रे । 
१ मुखसे। २ इसकी। ३ की । ४ जिनवाणी हमारे हृदयमें होवे, 
जिनवाणी हमारे भावोंमें होवे, जिनवाणी हमारे ध्यानमें होथे । 

श्थ जैन मागरणके अग्नदूत 


जिनेश्वर देवनी वाणीसना वायरा', 
बाजे मने दिन रात रे, 
जिनजी नी वाणी भरी रे ''सीमन्धर० ॥४॥ 

इसमें सन्देह नहीं कि कानजीका व्यक्तित्व बड़ा प्रभावक है और 
वक्‍्तृत्वशैली अनुपम है। उनके प्रभावसे सोनगढ़के जनेतर अधि वासी 
भी अध्यात्म-च्चाके प्रेमी बन गये हैं । अपने सोतगड़के प्र वास-कालमें 
हमें इसका अनुभव हुआ । एक दिन एक व्यक्ति विद्वानोंके वासस्थान' 
पर आकर अध्यात्मकी चर्चा करने लगा। पूछनेपर उसने अपना परि- 
चय देते हुए कहा कि में मुसलमान हूँ, पुलिसमें कान्सटेबुल हूँ और 
प्रतिदिन महाराजका उपदेश सुनने जाता हूँ । 

दूसरे दिन एक विद्वान्‌कों ज्वर आ गया। उन्हें देखनेके लिए 
डाक्टर आया । एक घंटे तक खूब अध्यात्म चर्चा रही । 

किवदन्ती है कि #ण्डन मिश्र एक बहुत बड़े विद्वान थे। जब 
शंकराचार्य शास्त्रार्थके लिए उनके ग्राममें पहुँचे तो उन्होंने ग्रामके 
बाहर कुआँपर पानी भरनेवाली एक स्त्रीसे मण्डनमिश्रका घर 
मालूम करता चाहा । उस पानी भरनेवालीने उत्तर दिया-- 

“स्वतः भ्रमाण॑ परतः प्रमाण कीरांगना यत्र गिरो गिरन्ति । 

द्वारेषि नीडान्तःसल्षिरुद्धा अवेहि तन्‍्सयहनसिश्नथास ॥ 

“जिसके द्वारपर पींजरोंमें बन्द मेनाएँ “प्रमाण स्वतः होता हे 
अथवा परत: होता हूं? इस प्रकारकी चर्चा करती हों, उसे ही मण्डनमिश्र 
का घर समभना । सोनगढ़के विषयमें भी ऐसा ही समझना चाहिए। 
जहाँके वायुमण्डलमें अध्यात्म प्रवाहित हो वही कानजीका निवास 
स्थान सोनगढ है । 


--काशी £ अक्टूबर, १९७१ 


3 चायु । 

वर्तमान आयु-- 


#किषि/पिफिकिलि/पि/पे/र/र/पि/परि/पेटर िपि/ पे: पके गपि/ दे ऐे दि के रे दि पे ।्रि/ पेन स्‍ पे / पे ।रिपि थ्रिप्ि चपि/हि: दे / से! रेशम) 


बाफूका आशीबाोद 


पण्डिता चन्दाबाई द्वारा स्थापित “बनिता-विश्वार्मा' 
देखकर मुझे बड़ा आनन्द हुआ, और मकानकी शान्ति देखकर 

आनन्द हुआ । 
मोहनदास क्ंचन्द गान्धी 


फेफिफिकिरेकरिफेसि रे! रे कं करे के के फटे दे ऐे ऐे हे हे! दे दि: हे! ऐे। ऐेस्के हे! ऐे! के! हे के हे के रेट है! फेक के! ऐे! हे के 


शक्तशक्त भणाः रू 


श्री कन्हेयालाल मिश्र प्रभाकर 


ति मर गया, पत्नीकी उम्र १६ वर्ष हैं। माँ-बाप विलख रहे है 

भाई रो रहे हैं, बहनें बेहाल हैं, शहरभरमें हाहाकार है, पर जिसका 
सब कुछ लुट गया, वह स्नान करके श्वंगार कर रही हैँ, आँखोंमें अंजन, 
माँगमें सिन्दूर और गुलाबी चुनरिया, चेहरेपर रूप बरस पड़ा है, 
अंग्-अंग में स्फ्रणा हैं और जिद्नामें मिश्री, जिनसे कभी सीधे मुँह नहीं 
बोली, आज उनसे भी प्यार । 

शहर भरके लोग एकत्र, युवककी अर्थी उठी, अर्थकेि आगे, नारि- 
यल उछालती, पर्देके उस बीहड़ अंधकारमें भी खुले मुँह गीत गाती, 
ढोलके मद भरे घोष पर थिरकर्त।, उसीकी ताल पर अपनी नई चूड़ियाँ 
खनखनाती, वह १६ वर्षकी सुकुमारी नारी श्मशानकी ओर जाती, भारत 
के चिर अतीतमें हमें दिखाई देती हे । 

उसका पति मर गया, पर वह विधवा नहीं; यह हमारी संस्कृति- 
का महा वरदान है । पतिके साथ रही है, पतिके साथ रहेगी--चिताके 
ज्वालामय वाहन पर आरूढ़ हो, किसी अक्षयलोककी ओर जेसे देहधरे 
ही वह उड़ी जा रही है, जहाँ रूप है, कुरूप नहीं, मंगल है अमंगल नहीं, 
पिलन है, वियोग नहीं । यह भारतके स्वर्णयुगकी महामहिमासयी सती 
है, उसे शत-शत प्रणाम ! 

है जा ज् 

पति मर गया हैं, पत्नीकी उम्र १६ वर्ष है, उसके जीवनमें अब 
आह्वाद नहीं, आशा नहीं, दुनियाके लिए वह एक अशक्‌न हूँ, सासके 
इनेकट डायन, माँके लिए बदनसीब, वह मानव हे, भगवान्‌के निवासका 
पवित्र मन्दिर, पर मानवका कोई अधिकार उसे प्राप्त नहीं । समाज 

और धर्मशास्त्र दोनोंने उसके पथमें ऊँचे-ऊँचे बोर्ड' खड़े किये हैँ, जिनपर 
लिखा है, संयम, ब्रह्मचर्य, त्याग, सतीत्व और वन्दनीय, पर व्यवहारमें 
प्रायः जेठ, देवर, श्वशुर और जाने किस-किसकी पशुताका शिकार । 
रेलवे डिपार्टमेण्टके 'सफरी' विभागके कर्मचारियोंकी तरह जब आव- 
इयकता हो, पिताके घर और जब जरूरत हो इवशुरके द्वार जा कर्तंव्य- 
पालन' के लिए बाध्य, ऐसा कर्तव्य पालन, जिसमें रस नहीं, अधिकार 
नहीं, ममता नहीं, क्रैदीकी मशक्क़तकी तरह अनिवार्य, पर महत्त्वहीन 
और मानहीन ! यह हमारे राष्ट्रके मध्ययुगकी विधवा हैँ, समाजका अंग 
होकर भी, सामाजिक जीवनके स्पन्दनसे शून्य । साँस चलता हूँ, केवल 
इसीलिए जीवित; अन्यथा जीवनके सब उपकरणोंसे दूर, जिसने सब 
कुछ देकर भी कुछ नहीं पाया, बलिदानके बकरेकी तरह वन्दनीय । जिसने 
ठोकरें खाकर भी सेवा फ्री और रोम-रोममें अपमानकी सुइयोंसे विध- 
कर भी विद्रोह नहीं किया । हमारे सांस्कृतिक पतनकी प्रतिबिम्ब और 
सामाजिक ह्ाासकी प्रतीक इस वैधव्यमूर्तिको भी प्रणाम ! 
प्र 4 न 

पति मर गया है, पत्नी १६ वर्षकी हैँ । हेंसनेको उत्सुक-सी कली 
पर विपदाका जब पहाड़ टूटा, माँके विलापका धुवाँ जब आकाशमें भर 
चला, परिवार और पास-पड़ौस जब कलेजेकी कसकमें कराह उठे, तब 
पिताने धीमे, पर दृढ़ स्व॒रमें कहा--रोओ मत, उसकी चूड़ियाँ मत उतारो, 
में अपनी बेटीका पुनविवाह करूँगा तो जैसे क्षण भरको बहती नदी ठहर 
गई। साथियोंने हिम्मत तोड़ी, पंचोंने पंचायतके प्रपंच रचे, सुसराल- 
वालोंने कानूनी शिकंजोंकी खूँटियाँ ऐंठकर देखीं, पर सुधारक पिता दुढ़ 
रहा। उसने यूगकी पुकार सुनी और एक योग्य वरके साथ अपनी पुत्रीका 
विवाह कर दिया, धूमधामसे, उत्साहसे, गम्भीरतासे । कन्याका मन 
आरम्भमें हिरहिराया, फिर अनुकूल हुआ और फिर उसका मन अपने 
तये घरमें रम मथा | पतिके प्रति अनुरक्त, परिवारके प्रति सहृदय और 
अपनी सन्‍्तानमें लीन वह जीवनकी नई नाव खे चली । 

यह हमारे युगकी नई करवट, परम्पराकी नई परिणति, नारीकी. 
असहायताका नया अवलम्ब, समाजके निर्माणकी नव सूचनाका एक. 
प्रतीक है, जिसे आरम्भमें वर्षों पतिका प्यार तो मिला, पर समाजका 
मान नहीं, जिसे परिवार मिला, जिसने परिवारका निर्माण किया, पर. 
जिसे बरसों पारिवारिकृता न मिली, जिसे बरसों नई आबादीके मधुर 
कोलाहलमसें भी थिगत वीरानेकी शून्यताका भार ढोना पड़ा, पर जो धीरे- 
धीरे युगका अवलम्ब लिये स्थिर होती गई और जो आज भी कुलौनताके 
निकट व्यंगकी तो नहीं, हाँ इंगितकी पात्र है । नवचेतनाके इस साधना- 
स्रोतको भी प्रणाम ! - 


६4 हि ज 


पति मर गया है, पत्नी १६ वर्षकी हे। आशाओंके सब प्रदीप 
एक ही भोकेमें बुझ गये । कहीं कोई चहीं, कहीं कुछ नहीं, बस शून्य- 
सब शून्य । स्थिरता जीवनमें सम्भव नहीं, पैर हिलनेकी भी शक्तिसे 
हीन । सहसा हृदयमें एक आलोक, आलोकमें जीवनकी स्फुरणा और 
स्फ्रणामें चिन्तन ! 

पति ! नारीके जीवनमें पतिका क्‍या स्थान हे ? पति ? क्‍या 
विवाह द्वारा प्र(प्त एक साथी ? और विवाह ? आजकी भाषामें एक 
ऐग्रीमेण्ट ? तो यचति मर गया और वह एऐग्रीमेण्ट भंग ! अब नारी 
स्वतन्त्र, चाहे जिधर जाय, चाहे जो करे ? है न यही ? हाँ; तो फिर 
हमारी संस्कृतिमें, इन शास्त्रोंमे, विटाहके ये गीत दयों ? इस हॉके साथ 
जैसे भीतरका, आत्माका सब रस सूख चला । 


फिर चिन्तन, गम्भीर चिन्तन, अन्तरमें भाव-धाराकी सृष्टि । 
जीवनमें साथी तो अनेक हैं, पतिका अर्थ है प्रतीक--ब्रतका प्रतीक, लध्य 
का प्रतीक | पतिब्रतका अर्थ है पतिका क्रत ! पतिकी पूजा ? दुनिया 
कहती है हाँ, धर्म कहता हैं नहीं, पतिका ब्रत, पतिकी पूजा ? यह 
अर्थका अनर्थ है। मानव, मानवकी पूजा करे, मानव ही मानवताका ब्रेत 

हो यह ईश्वरके प्रति द्रोह हैं। फिर ! पतिब्रत--पतिके द्वारा ब्ृत, 
पतिके द्वारा पूजा | पूजा लक्ष्यकी, त्रत साध्यकी प्राप्तिका । 

तब यह लक्ष्य क्या है ?, साध्य क्‍या है । व्यक्तिकी समष्टिके प्रति 
एकता, अणुकी विराटमें लीनता, भेद-उपभेदोंकी दीवारें लाँधकर, अजन्ञान 
गिरिके उस पार हेंसते-खेलते प्रभु-परमात्मामें जीवकी परिणति । 

ओह, तब पति हूं साधन, पति हैँ पथ, पति है अवलम्ब, न साध्य 
ही न लक्ष्य ही ! पर साधन नहीं, तो साध्य कहाँ, पथके बिना प्रिय-प्राप्ति 
कंसी और वह हो गया भंग ? 

भगवान्‌की कृपासे फिर ज्ञानका आलोक । भंग कैसा ! लहर 
जब सरितामें लीन होती है, तब क्या वह नाश है ? बीज जब मिट्टीसें 
मिल वृक्षमें बदलता हे, तब क्या वह नाथ है ? ऊहेँ: यह नाश नहीं है, 
यह परिणति है । पति है लहर, सरिता है समाज, पति है बीज, वृक्ष हें 
समाज । पति नहीं है ! इस नहींका अर्थ हूँ प्रतीककी परिणति । 

नारी लक्ष्यकी ओर गतिशील, कल भी थी, आज भी हैं; यही उसका 
व्रत है । कल इस ब्रतका प्रतीक था पति। आज है समाज | गतिके 
लिए तललीनता अनिवाय है । कल तललीनताका आधार था पति, आज 
हैँ समाज । कल नारी पततिके प्रेममें लीन थी, आज समाजके श्रेममें लीन 
है । यह लीनता स्वयं अपनेमें कोई पूर्ण तत्त्व नहीं, पूर्णताका प्रशस्त पथ 
है । नारीका लक्ष्य अविचल है, जो कल था, वही आज है, पर पथ परि- 
वर्तित हो गया, प्रतीक बदला, साधन बदले, इँगलेंडका यात्री अदनपर 
अपना जलपोत त्याग हवाई जहाज पर उड़ चला । उसे इंगलेंड ही जाना 


था, और इँंगलैंड ही जाना हँं--यात्राके साधनोंका परिवतंन यात्राके लक्ष्य 
का परिवतेन नहीं । 


ज्ञानके आलोककी इस किरणमालामें स्नानकर नारी जैसे जाग 
उठी, जी उठी । निराशा आशाके रूपमें बदल गईं, बेदना प्रेममें अन्तहित, 
स्तब्घता स्फुरणामें, सामने स्पष्ट लक्ष्य, पैरोंमें गति, मनमें उमंग, जीवनमें 
उत्साह । मस्तिष्क सदभावनाओंसे पूर्ण, हृदय प्रेमसे । कहीं किसीका 

कष्ट देखा और पैर चले, कहीं किसीका कष्ट देखा और भूजाएँ उठीं, 
कहीं किसीका कष्ट देखा और मस्तिष्क चिन्तित-विश्वभरके जीवनमें 
ओत-प्रोत, पत्नी अब वह किसीकी नहीं, माता सारे विश्वकी, सबके 
लिए विश्वसनीय, सबके लिए वन्दनीय । 

यह नारीके नारीत्वका चरम विकास है, उसके सतीत्वकी परम 
गति है, उसकी गतिकी अन्तिम सीमा है, जहाँ वह अपना लक्ष्य पाती हैं, 
यही उसके जीवनका गंगा-सागर है, जहाँ वह भगवान्‌-सागरमें लीन हो, 
चरम सुखका लाभ लेती है। निर्माणमयी, निर्वाणमयी नारीकी इस 
नित नूतन मूर्तिको लाख-लाख प्रणाम । 

भारतीय संस्कृतिके सबल साधक गान्धीजीने नारीकी इसी शक्ति 
को, वैधव्यके इसी दिव्य रूपकों हिन्दूर्म' का श्रृंगार कहा है । श्ंगार- 
की इसी दीप्तिसे प्रोज्ज्ल आज एक नारी हमारे मध्यमें है, बरहाय- 
चारिणी चन्दाबाई ! ;क्‍ 
है तर हु 


चन्दाबाई--एक वेष्णव परिवारमें जनन्‍्मीं, राधाकृष्णकी 
रसमयी भक्तिधाराके वातावरणमें पलीं। माकी लोरियोंमें उन्हें श्रद्धा- 
का उपहार मिला; पिताके प्यारमें उन्होंने कर्मठताका दान पाया और 
११ वर्षकी उम्रमें एक सम्पन्न जैन-परिवारमें उनका विवाह हुआ । 

विवाह हुआ; उनके निकट इसका अर्थ है, विवाह-संस्कार हुआ 
और १२ वर्षकी उम्रमें उनका सब हझूुछ छिन गया, वे ठीक-ठीक जान 
भी न पाई और वंधव्यकी ज्वालामें उनका सर्वस्व भस्म हो गया । 

१२ वर्षकी एक सुकुमार बालिका, जो दुनियाकों देखती है, पर 
समभ नहीं पाती ; जो समझती है, अपने व्याकरणसे, अपने कोशसे, 
अपने ही लक्षणसे । इतना विद्याल विश्व और अकेले यात्रा यहाँ भाग्यका 
अस्तित्व हैं, योग्य अभिभावक मिले, पथ बना । वैष्णवकी श्रद्धाका सम्बल' 


अं 

लिए वे चलीं, जैनत्वकी साधनाने उन्हें प्रगति दी । श्रद्धा और साधना 
दोनों दूर तक साथ-साथ चलीं । श्रद्धा समर्पणमयी है, साधना ग्रहणशील, 
श्रद्धा साधनामें लीन हो गई । 

श्रद्धामयी साधना मूक भी है, मुखरित भी । मुखरित साधना, जिसमें 
अन्तर और बाह्य मिलकर चलते हें--बुद्ध, महावीर और गान्धीकी साधना, 
जिसमें आत्मचिन्तन भी है, जगकल्याण भी । यही पथ चन्दाबाईजीने 
चुना । विगत वर्षो्में उन्होंने जो आत्मसाधनाकी अन्तरमें तप तपा, 
वह उनकी आक्ृतिमें, जीवनके अणु-अणुमें व्याप्त है। प्रत्यक्ष, जिसके 
अनुसन्धानमें श्रम अभीष्ट नहीं, और इन्हीं वर्षोर्में उन्होंने लोक-कल्याणकी 
जो साधना की, उसका मूतंरूप आराका जेनबाला-विश्राम' हें देशकी 
एक प्रमुख सेवा-संस्था । आत्मसाधनामें संन्‍्यासी, लोकव्यवहारमें सांसा- 
रिक, विश्व और विद्वात्माका समन्वय ही इस महिमामयी नारीकी 
जीवन-साधना हैँ । जीवनमें धामिक, व्यवहारमें देशसेवक; सिद्धान्तोंमें 
अतीतकी मूलमें, प्रगतिमें नवयुगकी छायामें, जिसकी एक मुट्ठीमें भूत, 
दूसरीमें भविष्य और वर्तमान जिसके जीवनोच्छवासमें व्याप्त, यही पण्डिता 
चन्दाबाई हें । युगका सन्देश वहन करती साधनामयी इस नारीको भी 
शत-शत प्रणाम ! 


---अ्रनेकान्त, नवम्वर १९५४३ 





प्रथम दर्शक 
श्री नेमिचन्द्र ज्योतिषाचाय्य 

पा मई सन्‌ १६३६ को पत्र मिला-“आप हण्टरव्यूके लिए चले 
आइये, मार्गव्यय मिल झायगा ।” पत्रने मेरे मनमें गृदगुदी पैदा 
करदी, मेरे हृदयकुझ्जमें मदिर भाव विहंगोंका कूजन होने लगा । वीणाके 
तारोंमें सोया हुआ संगीत मुखरित हो उठा । मनने कहा-सफलता निकट 
है, आजीविका मित्न जायेगी; पर हृदयने वेदनाके एक सजल छोरको 
पकड़कर भकभोरते हुए कहा--यह अधर छलकती मुस्कान प्रकृतिका 
नवल उल्लासमात्र है। आरामें धर्मशास्त्रज्ञा पण्डिता चन्दाबाईजीके 
समक्ष जाना हैं, बड़े-बड़े पण्डित उनके पाण्डित्यके समक्ष मूक हो जाते 
हैं, तुम नये रँगरूट, अनुभवशून्य, मात्र किताबी कीले टिक सकोगे ? हृदय- 
के इस कथनकी कल्पनाने अवहेलना की । वह सुख-दुख, हास-विषाद, 
संकल्प-विकल्पके साथ आँख-मिचौनी खेलने लगी। कर्मयोगका विश्वासी 
इस अनन्त विश्वमें साधनाशील होकर ही जीवनके सत्यको प्राप्त करता 
हैं। सहसा अन्धका रमय क्षितिज पर एक निर्मल ज्योतिकी प्रभा अवतरित 
हुई और अन्तसूसे ध्वनि निकली कि चलकर हितैषी गुरुवर्य्य पण्डित 

केलाशचन्द्रजीसे सलाह क्‍यों न ली जाय ? 
वेदनासे भाराच्छुन्न मन लिये गुरुवय्यंके समक्ष पहुँचा और काँपते 
हुए पत्र उनके हाथमें दे दिया। एक ही दृष्टिमें पत्रके अक्षरोंकों आत्म- 
सात्‌ करते हुए वह बोलें--“तुम काम करना चाहते हो, आरा अच्छी 
जगह है, चले जाओ | ब्र० पं० चन्दाबाईजीके सम्पर्कंसे तुम्हारा विकास 

' होगा, सोना बन जाओगे ।” 
मेंने धीरेसे कहा--“पण्डितजी ! डर लगता है। इण्टरव्यमें 
क्या कहूँगा ।” 


कर्ण जैन-जायरणके अग्नदूत 


गुरुदेवने प्रेमभरे शब्दोंमें कहा-“डरनेकी बात नहीं, समलकर 

उत्तर देना ।” 

वाधिक परीक्षा समाप्त होनेपर ५ मईके प्रातःछाल कल्पनाके कमनीय 
'पंखों पर उड़ता हुआ, उल्लासकी वीणा पर भव्य भावनाओंकी कोमल 
अँगुलियाँ फेरता, अनेक अरमानोंको हृदयमें समेट, खिन्न मन मैनां सुन्दर 
भवन (नयी धर्मशाला) आरामें आ पहुँचा। दरबानने एक कोठरी 
“ठहरनेको दे दी, सामान एक किनारे रख नित्यकर्मसे निवृत्त हुआ; और 
स्नान, देवदर्शनके परचात्‌ कमंचा रियोंसे मालूम किया कि पं० चन्दाबाईजीके 
दर्शन कहाँ होंगे ? 

धमरंशालाके मैनेजर काशीनाथजीन कहा--“कलसे वे कोठी (श्री 
बाबू निर्मेलकुमारजीके भवन) में आई हुई हैं । आप अभी ७ व उनसे 
कोठीमें ही मिल आइये, दो बजे वह आश्रम चली जायेंगी ।” मेंने नम्नता- 
पूर्वक कहा--“कृपया मुझे कोठीका रास्ता बतला दें, यदि अपने यहाँके 
आदमीको मेरे साथ कर दें तो में अपनेको धन्य समझ ।! 

उन्होंने मेरें साथ सहानुभूति प्रकट की और धर्मशालाके सैवक 

चतुर्गूणको मेरे साथ कोठी तक कर दिया । वहाँ जाकर मेंने दरबानसे 
पूछा--“श्री' पं० चन्दाबाईजीसे मुलाक़ात कहाँ होगी ?” उसने कहा कि 
“आप छोटी बहूजीसे मिलना चाहते हैं ?इस समय तो वह मन्दिरमें सामा- 
यिक कर रही हैं।” मेंते कहा--“नहीं जी, मुझे पं ० चन्दाबाईजीसे मिलना 
है, जो बालाविश्रामकी संचालिका हें ।” कठिनाई यह थी कि दरबान 
भोजपुरीमें बोलता था और में बोलता था हिन्दीमें । दोनों हो परस्पर 
एक दूसरेकी बातोंकों ठीक तरहसे समभनेमें असमर्थ थे। बड़ी देरतक 
वह छोटी बहुजी, छोटी बहूजी कहता रहा और में पं० अन्दाबाईजीको 
"पूछता रहा । इसी बीच ऊपरसे कोई रसोइया आया और वह हम दोनों- 
की बातोंको सुनकर बोला--“हाँ, हाँ, वही धनुपुरा वाली बहूजी ! अभी- 
अभी सामायिक करके आई हैं। आप क्या चाहते हैं ? में ऊपर पूछकर 
आता हूँ, अपना नाम बतला दीजिये ।” 


(अ० चन्दाबाई १० है: 


'मैंने एक चिटपर अपना नाम लिखकर और उनका इण्टरव्यूके 
लिए प्राप्त पत्र उस रसोइयेको दे दिया । थोड़ी देरमें उस व्यक्तिने आकर 
कहा--“आपको ऊपर बहूजी बुला रही हें! 

मेंने उस आदमीसे कहा-“भई ! में नया आदमी हूँ, यहाँके नियमों- 
से बिल्कुल अपरिचित हूँ, ऊपर तक मेरे साथ चलनेका कष्ट करें ।” सच 
कहता हूँ उस समय मेरे मनमें उससे कहीं अधिक घबड़ाहट थी; जैसी 
विषय तैयार न होनेपर कभी-कभी परीक्षाभवनमें घबड़ाहट हो जाती 
थी । कलेजा धक्‌-धक कर रहा था, नाना प्रकारके संकल्प-विकल्प उत्पन्न 
हो रहे थे | में अपने मार्यका निपटारा कराने जा रहा था । 

ऊपर पहुँचकर कमरेके बरामदेसे मेने काँका डरते हुए, सक्चाते 
हुए, भय खाते हुए । मन कह रहा था कि कहीं मुभसे कुछ अशिष्टता न 
हो जाय और बना-बनाया सारा खेल न बिगड़ जाय । में प्रतीक्षा कर रहा 
था कि एक मधुर आवाज़ आई, आप भीतर चले आइये । फिर क्या 
था अमल घवल खट्रकी साड़ी पहने दिव्य तेजस्विनी, सादगीसे ओत- 
प्रोत, मधुरभाषिणी, तपस्विनी, स्नेहशीला माँके दर्शन हुए । उस समय 
हृदयमें नाना प्रकारकी तरंगें उठ रही थीं। मेंने श्रद्धा और भक्तिसे 
प्रणाम करते हुए मनमें कहा--“यही पंडिता चंदाबाईजी हैं, तब तो डरनें- 
की कोई बात नहीं । में जिनसे डर रहा था, उनमें अपूर्व स्नेह और ममता 
हूँ, वाणीमें तो मिश्री घोल दी गई है ।” न मालूम क्‍यों मेरे हृदयने बरबस 
ही उनके गुणोंकी श्रेष्ठता स्वीकार कर ली और उनकी चरण-रज सिर- 
पर धारण करनको लालायित हो उठा । 

स्तेह्ामृत उंडेलकर कुर्सी पर बंठालते हुए उन्होंने पूछा--“रास्तेमें 
कष्ट तो नहीं हुआ ? अपना सामान आपने कहाँ रक्खा है ? आप रहने- 
वाले कहाँके हैं ?” मेने संक्षेपमें उपर्युक्त प्रइ्नोंका उत्तर दिया । पश्चात्‌ 
उन्होंने पुनः कहा--'आपने कहाँ तक अध्ययन किया है ? धर्मशास्त्रमें 
कौन-कौन ग्रंथ पढ़े हें ? संस्क्रत-साहित्य और व्याकरणका अध्ययन कहाँ 
तक किया हे ? न्‍्यायतीर्थंकी परीक्षा किस वर्ष दी ?” मेने पूज्य पंडित 


३१० जैन-जागरणके अग्रदूत 


कैलाशचन्द्रजी द्वारा प्रदत्त परिचयपत्रकों देते हुए उपर्युक्त प्रश्नोंका 
संक्षेपमें जवाब दिया । अब मुझमें साहस आने लगा था और भय उत्त- 
रोत्तर घटता जा रहा था । 

अनन्तर माँशआ्ीने हँसते हुए प्रथम गुच्छक, जिसका वह स्वाध्याय 
कर रही थीं उठा लिया और मुभसे देवागम-स्तोत्रकी बाहरवीं कारिका- 
“अमभावैकान्तपश्ेषपि भावापहृववादिनाम” का अर्थ पूछा। में अष्ट- 
सहस्रीकी परीक्षा देकर आया था। मुझे अपने तद्विषयक पांडित्यका 
प्रा भरोसा था; अतः प्रसन्न होकर कारिकाका अर्थ शती' और सहस्री 
टीकाओंके आधारपर उद्धरणसहित बताया। माँश्रीने हँसते हुए बीचमें 
रोककर कहा कि कारिकाके उत्तराद्ध बोधवाक्यं का अर्थ फिरसे कहिये। 
मेंने रटी हुई पंक्तिके आधार पर कहा--“बोधस्य स्वार्थंलाधनदूषणरूपस्य 
वाबयस्य व पराथंसाधनदूषणात्मनो संभवात्तन्न प्रमाणम्‌” अर्थात्‌ स्वार्था- 
नुमान और परार्थानुमानकी प्रमाणता सिद्ध न हो सकेगी । 

माँश्रीने बीचमें रोकते हुए कहा--“बोघ” शब्दका अर्थ अनुमान 
और “वाक्य” शब्दका अर्थ आगम लिया जाय तो क्या हानि हैं ? वसुनंदी 
बृत्तिक आधार पर उन्होंने अपने अर्थकी पुष्टिके लिए प्रमाण भी उपस्थित 
किये । में उनकी तकंणाशक्तिको देख आइचयेमें डूब गया। पश्चात्‌ 
आत्मानुशासन' और 'नाटकसमयसारकलश' के कई इलोकोंका अर्थ 
पूछा । में अर्थ कहता जाता और माँश्री बीच-बीचमें शंकाएँ करती जाती 
थीं। बृहत्स्वंयभूस्तोत्रमें मुनि सुत्रतनाथकी स्तुतिमें आये-““शशिरुचि- 
शुचिशुक्तछोद्दित'” इलोकका अर्थ ग़लत कर रहा था तो माँश्रीने मीठे शब्दोंमें 
मेरी गलती बतलाई और उस इलोकके दो-तीन अर्थ भी प्रकारान्तरसे किये । 

गोम्मटसार जीवकाण्डको लेकर उन्होंने “अवरुबरि इगिपदेसे गुदे 
असंखेज्जभाग वड्ढीए' आदि अवगाहनाके वृद्धिक्रवाली गाथाओंकी 
व्याख्या करनेका मुझे आदेश दिया । गणित विषयमें विशेष रुचि होनेके 
कारण मेने गोस्मटसारमें आई हुई संदृष्टियोंको अपने कल्पित उदाहरणों 
द्वारा हृदयंगम कर लिया था, पर फिर भी न मालूम क्‍यों में इस समय अधिक 

नरवस होता जा रहा था। धीरे-धीरे मेरी आवाज़ भी भर्राती जा रही 
थी। गलेमें भी खुसखुसाहट होने लगी थी। यद्यपि में संदृष्टिसहित 
अर्थ कह रहा था, पर मुझे ऐसा लग रहा था कि भुभसे विषय स्पष्ट नहीं 
हो रहा है। चार-पाँच गाथाओंकी व्याख्याके पश्चात्‌-माँश्रीने प्रघन किया 
कि-“अवगाहनामें चार ही वृद्धियाँ क्‍यों होती हैं, अनन्तभाग और अनन्त- 
गृण वृद्धि क्‍यों नहीं होतीं ??? में इस शंकाका समाधान नहीं कर सका और 
घबड़ाकर बग्मलें फाँकने लगा। उन्होंने मधुर स्वरमें कहा--“असंख्येयाः 
पदेशाः धर्माधमेंकजीवानाम्‌”' सूत्र याद है । आत्मा जब असंख्यात प्रदेशी 
है तो उसमें अनन्तभाग या अनन्तगुणवृद्धि कँसे होगी ? में चुप रह गया 
और अपनी पराजय स्वीकार कर ली । 

इण्टरव्यू समाप्त हुआ । वह बोलीं--“पंडितजी ! हमारा विचार 
बालकोंकी नेतिक शिक्षाके लिए एक रात्रिपाठशाला खोलनेका है । धन- 
के बिना मनृष्य उठ सकता हे, विद्याके विना भी बड़ा बन सकता हे, पर 
चरित्रव॒लके बिना सर्वथा हीन और पंगू हैं ) आचरणहीन ज्ञान पाखण्ड 
हैँ । नैतिक व्यक्ति ही अपने प्रति सच्चा ईमानदार हो सकता है । आज- 
की स्कूल और कॉलेजकी शिक्षामें नेतिकताका अभाव हैँ । बच्चे अपरि- 
पकक्‍व घड़ेके समान हैं, इनके ऊपर आरंभसे ही अच्छे संस्कारोंका पड़ना 
आवश्यक हैँ। अतएव हाईस्क्लोंमें पढ़नेवाले अपने बच्चोंको धामिक 
शिक्षा देनेके लिए एक रात्रिपाठशाला खोलनी हैं। आपको उस पाठ- 
शालाका शिक्षक बनना होगा। आप सुविधानुसार प्रात: और सायंकाल 
बच्चोंको धार्मिक शिक्षा दें, शहरमें यों तो ५०-६० बच्चे पढ़नेंके लिए मिल 
जायेंगे, पर जब तक २०-२२ लड़के भी आते रहेंगे, पाठशाला चलती 
जायगी। इस पाठशालाका कुल व्यय हम अपने पाससे देंगी । 

आप इस बातका ख़याल रखें कि इलोक या पद्च रटानेकी अपेक्षा 
उन्हें जीवन क्या हैँ और उसे कंसे व्यतीत करना चाहिए-सिखलावें । 
शिक्षाको कल्याणकारी बनानेके लिए शिक्षकको पूर्ण दायित्वका निर्वाह 
'करना होता हैं। उसे अहंकार छोड़कर एक ही मार्गके यात्रीके रूपमें 

शिक्षार्थीके साथ जीवनके स्वाध्याय और संदाचरणमें भाग लेना होता 
हूँ । बच्चोंको डॉटने-डपटनेकी अपेक्षा स्नेहसे समकाना और सन्‍्तानवत्‌ 
वात्सल्यभाव रखना ज्यादा हितकर होता है। शिक्षा देना एक साधना 
है, यह तब सफल' होती हे, जब विद्याथियोंकी मनुष्य बना दिया जाता 
है। बच्चे स्थूल विविधतासे विशेष परिचित नहीं होते, वे केवल जीवन- 
को पहचानते हैँ । जहाँ उन्हें जीवनसे स्नेह सदभावकी किरणें फूटती जान 
पड़ती हैं, वहाँ वे व्यक्त विषम रेखाओंकी उपेक्षा कर डालते हें, किन्तु जहाँ 
दण्ड, घृणा आदिके धुएँसे जीवन आच्छादित रहता है, वहाँ वे हितकी बातें 
भी नहीं ग्रहण कर पाते । 
इस समय हमारा समाज ऐसा हो रहा है कि स्वार्थके सिवा और 
हमें कुछ भी दिखलाई नहीं पड़ता । आज शिक्षा जैसी पवित्र वस्तुमें भी 
व्यापार चल गया है, व्यापारिक दृष्टिकोणसे मोल-तोल किया जाता हूँ, 
जिससे जीवनका मर्म समभनेवाले शिक्षक नहीं मिल पाते ।!!/ इतना 
* कहते-कहते उन्होंने पुकारा-“सुबोध (श्री बा० सुबोधकुमारजी), इधर 
आओ । देखो, बनारससे बुलाये गये पंडितजी आ गये हैं ।” 
मेंने देखा--अधर्बाँही कमीज पहने, लंबा इकहरा शरीर, उजली 

बडी-बड़ी आँखें, रोबीला चेहरा, मनोवैज्ञानिक घात-प्रतिघातोंके अध्ययन- 
में उत्सुक, जीवनसंग्राममें उतरनेकी तैयारीमें संलग्न, उत्साही, मुस्क्‌राता 
हुआ, मेरी ही उम्रका एक युवक बग़लके कमरेसे निकलकर आया। 
पारस्परिक अभिवादनके अनन्तर माँश्रीन मेरा परिचय उनसे कराया 
और म्‌भसे कहा-“पंडितजी, रात्रिपाठशालाका मंत्री इन्हींको बनाना है । 
यह बहुत उत्साही विचारक और परिश्रमी हैं। अब जमींदारीका काम- 
काज भी यह देखने लगे हें। आप दोनोंकों मिलकर पाठशाला चलाना 
है । मुझसे तो अब विशेष काम-धाम हो नहीं सकता हैं । हाँ, समय-समय 
पर आप लोगोंको सलाह दे दिया करूँगी ।” थोड़ी देर पश्चात्‌ अन्य सामा- 
जिक चर्चाओंके अनन्तर में प्रणाम कर चलनेका उपक्रम करने लगा 
तो माँश्रीने स्वेह-सिक्‍्त स्वरमें कहा-“आप भोजन कहाँ करेंगे ?? 

मेंने सहमते उत्तर दिया-“कहीं कर लूंगा ।? 

उन्होंने कहा-“कहीं क्या, भोजन यहीं कर लीजियेगा । यहाँ कुछ 
विलम्बसे लगभग १२ बजे भोजन तेयार होता हैं। भोजन तैयार होने- 
प्र में आपको बुलाने आदमी भेज दूंगी; आप चले आइयेगा। सन्ध्या- 
समय ५॥ बजे भोजन बनता हैँ । में दोपहरको आश्रम चली जाऊँगी, 
आपकी व्यवस्था शामकों हो जाययी |?? मैंनें शिष्टता दिखलाते हुए कहा- 
“माँ जी! आप कष्ट मत कीजिये, में अपने भोजनका प्रबन्ध 
कर लूंगा ।” | 

स्नेह-रोषसे उद्दीप्तः उनका मुखसंडल धूप-छाँहकी तरह मालूम 
'पड़ता था । में अनुभव कर रहा था कि मुझसे ग़लती हो गई है । वाह्य- 
शिष्टाचारके नाते में अपनी ग़लतीके लिए क्षमा-याचना करना चाहता 
था पर ऐसा करनेकी हिम्मत न हुई। माँश्रीने अपराधी बच्चेको आँखें 
दिखलाते हुए कहा--“आप लड़कपन क्या करते हैं ? अब आप विद्यार्थी 
नहीं है, पंडित हो गये हैं । आज तो यहाँ भोजन कर लीजिये, कलसे आप 
जैसा उचित समझें करें ।” उन्होंने न्‍नेहकी हँसी हँसते हुए मेरी भमेंपको 
दूर कर दिया ! 

में माँश्रीके स्तेह-भारसे दबा जा रहा था, अतः मेंनें मौन रहकर 
आदेश स्वीकार किया। मेरा मौन भंग हुआ, पर वाणी न निकली | 
मेरी कल्पना स्वच्छन्द रूपसे बढ़ चल"। इतना महान्‌ व्यक्तित्व और 
मुझ जैसे नये आदमीके लिए इतनी चिन्ता ? 

में पूरे दो घण्टेके बाद कोठीसे बाहर हुआ और धर्मशालामें आकर 
त्लान्त और खिन्न-सा जीवनकी विभिन्न पहेलियोंकों सुलकानेकी उधेड़- 
बुनमें लग गया । मेरी यह विचारधारा तब रुकी, जब कोठीके दरबानने 
आकर कहा-“पंडितजी, चलिये, भोजन तैयार है ।”” 

लगभग १२॥ बजे चिलचिलाती जेठकी दुपहरियामें भोजन करके 
लौटा और कमरेमें पड़ी हुई चौकी पर पड़कर आशा, उल्लास और भावना- 
विभवेर हो छतकी ओर एकटक देखने लगा । 


षय 

भयंकर गर्मी थी। लू तेज़ीसे चल रही थी। सड़क कुम्हारका 
आवाँ बनी हुई थी। घरसे इस समय बाहर निकलना किसी भाग्यके 
मारेका ही काम था। दोपहरी थके यात्रीके समान ठहर-ठहरकर बढ़ 
रही थी | ठीक दो बजेके लगभग एक आदमीके सिर पर एक बड़ी-सी 
टोकरीमें आटा, दाल, चावल, मिचे, मसाला, घी, चीनी और आवश्यक 
रसोईके बतेन रखाये हुए कन्या पाठशालाकी अध्यापिका श्री मथुराबाईजी 
मेरे कमरे तक आईं। लूसे बचनेके लिए मेने अपना कमरा बन्द कर लिया 
था तथा पसीनेमें शराबोर तंद्रामें पड़ा करवट बदल रहा था। किवाड़ों 
की खड़खड़ाहट सुनकर मेंने दरवाज़ा खोला और सारा सामान देखकर 
दंग रह गया। मेंने पुछा-“यह कहाँसे आया है ? ” 
अध्यापिकाजीने कहा-“छोटी बहूजी (श्री० अ० पं० चन्दाबाईजी ) 
ने आपके लिए भेजा है । में उत्तर देनकी तेयारीमें था कि मोटरका हॉर्न 
सुनाई पड़ा और धर्मशालाके भीतरी फाटक पर मोटर आकर रुक गई । 
मोटरमेंसे माँश्वरी उतरीं और हँसते हुए मुझसे आकर कहा-“पंडितजी, आफ 
कोठीमें भोजन करनेमें संकोच करते थे। आप यहाँके लिए नये हैं, अतः 
शुद्ध खाद्य सामग्री एकत्र करनेमें आपको पर्याप्त कष्ट होता; इसलिए 
हमने विचारा कि कम-से-कम एक महीनेका सारा सामान आपके पास 
पहुँचा दिया जाय । आटा चार-पाँच दितनके बाद समाप्त हो जायगा; 
एक महीने तक यह बाईजी आपको आटा दे जाया करेंगी । आप हमें आव- 
इयकतासे ज़्यादा संकोची मालूम पड़ते हैं। आप भले ही पंडित हैं, हम 
तो आपको अपने बच्चेके समान समभती हैं ।” इसी बीच उन्होंने धर्मशाला 
के व्यवस्थापक काशीनाथजीको पुकारा और उनसे कहा---“पंडितजीके 
लिए एक रसोईघर खोल दीजिये और इस सारे सामानको ठीक तरहसे 
रसोईघरमें लगवा दीजिये। देखो ! पंडितजीको किसी भी प्रकारका 
कष्ट न हो; इन्हें जिस चीज़की आवश्यकता हो, कोठीसे लाकर दे देना 
या हमको खबर देना ।?? 
सामानकी व्यवस्था कर माँश्री वहाँ बेठ गई और जिस कबभरेमें 

राजिपाठशाला खोली जा रही थी, वह मुझे दिखलाया | मुझसे कहा कि 
“पाठशालाकी स्थापनाके लिए कोई शुभ दिन देख लीजिये। जल्दी नहीं 
है, दो चार दिन आपको यहाँ खाली रहना भी पड़े तो आप भवन (श्रीजैन 
सिद्धान्त भवन) में चले जाया करियें; वहाँ पुस्तकें और समाचारपत्र 
पढ़नेमें आपका मन लग जायगा। बालाविश्लाम तो यहाँसे लगभग दो 
मीलकी दूरीपर है, वहाँका ग्रीष्मावकाश भी होनेवाला हैं। आप वहाँ 
भी चलकर बाहुबली स्वामीके दर्शन कर आइये ।?? 

मेंने पंचांग देखकर ११ मईका दिन पाठशालाकी स्थापनाके लिए 
शुभ बतलाया। माँश्रीने स्वीकार कर लिया | इस समय आपसे अनेक 
सामाजिक और धाभिक चर्चाएँ हुईं, जो आज बारह वर्ष परचात्‌ स्मृति- 
के कोषमें धूमिल हो चुकी हे । एक घटना याद है, जो आज भी अतीतके 
दिन प्रतिदिन गाढ़े होनेवाले धुंधलेपनमें एक रेखा खींचकर सजीवता 
, प्रदान कर देती हे और में कह उठता हूँ कि माँश्रीमें दया, करुणा, सहानु- 
भूति, क्षमा, ममता, स्नेह आदि गुणोंके सिवा जो सबसे बड़ी चीज़ हैं, 
वह है माँका हृदय, जिसके कारण वह समस्त बालाविश्रामके परिवारकी 
सचमुच धर्मशीला माँ हें । आज भी उनमें छात्राओं और शिक्षकोंके लिए 
अपार वात्सल्य वत्तंमान हैं । 

घटना यह हैं कि जब वह मोटरमें बैठकर बालाविश्वामको जाने लगीं तो 

मथुराबाईजीको अलग बुलाकर कुछ रुपये दिये और उनसे कहा-“पंडितजी 
अभी बनारस विद्यालयसे आ रहे हैं, संभवत: खर्चके लिए उनके पास रुपये न 
हों । संकोचवश वह माँग नहीं सकते हें और देने पर लेंगे भी नहीं । आदमी- 
की पहिचान तुरंत हो जाती है । अतः तुम चुपचाप २५ रुपये दे दो और 
कह देना कि पाठशालाके लिए सामान मँगानेके। जमा कर लें | हिसाब- 
किताब इन रुपयोंका पीछे हो जायगा ।?? मथुराबाईजीने मुझे २५ रुपये 
दिये और कहा कि ये रुपये पाठशालाके हैं, आप जमा कर लें । रजिस्टर, 
पेंसिल, दावात, क़लम आदि आवश्यक सामान मेँगा लीजिये । 

मेने कहा-“इस सामानके लिए अधिकसे अधिक पाँच रुपये पर्याप्त 

हैं। पच्चीस रुपयोंका क्‍या होगा ? में इतने रुपये नहीं लूँगा |?” माँश्ी 
अभी बरामदेमें ही थीं, उन्होंने जब मेरी दलील सुनी तो हँसती हुई आईं 
और कहने लगीं---'ये रुपये आपको दिये थोड़े ही जा रहे हें, जिससे आप 
लेनेमें आनाकानी करते हें । पाठशालाके लिए सामान खरीदनेको रख लें । 
आवश्यकतानुसार सामान खरीदते जाइये, पीछे हिसाब दे दीजियेगा ।” 
माँश्री इतना कहकर मोटरमें बेठ गई ; में पाँच-सात मिनट तक उनकी 
दूरदशिता और मातृवात्सल्यकी मन ही मन प्रशंसा करता रहा । 


वस्तुतः माँश्रीका जीवन जेन संस्क्ृतिका प्रतीक है। आपने राज- 
भोगसे मूंह मोड़कर महाभिनिष्क्रमण किया हे, वैभवकी उपेक्षा कर त्याग 
की शूलशब्याको अपनाया हैँ। अहिसा और सत्यकी साधनामें निरंतर 
संलग्न हें । एक सहृदय शासिका और संचालिका होनेके साथ तपस्विनी 
माँ, ज्ञान और साधनामें संलग्न, यशकी आकांक्षासे रहित, परोपकारमें 
रत एवं मृक सेवक हैं। माँश्नी सचमुचमें लोहाकों सोना बना देती हें । 
आज भी स्मरण कर लेता हूँ कि सोना बन जाओगे क्‍या यह कभी सत्य 
होगा ? | 


“आरा, ६ जुलाई १६५१ 


को श्री 
श्री नेंसिचन्द्र ज्योतिषाचार्य्य 


सं १६६८ की आषाढ़ सुदी द्वितीयाका दिन था। प्रातःकाल घड़ीने 
टनू-टतू कर ८ बजाये। ग्रीष्मावकाश समाप्त कर कल ही वापस 
आया! था, अतः यात्राकी थकान दूर करनेके लिए कुछ अधिक विलम्ब तक 
सोता रहा । आकाश भी स्वच्छ नहीं था; लगभग रातके १२ बजसे 
ही रिमक्रिम-रिमकिम वर्षा हो रही थी; बीच-बीचमें दामिनी कड़कड़ा 
कर दूरके खेतोंमें टूटती दिखलायी पड़ रही थी। वृक्षोंकी डालियाँ चूँ- 
चड़ड़ कर ट्टनेके उपक्रममें रत थीं। आश्रमकी स्तब्ध बाटिकासे भाँय, 
आँय, साँय-साँयकी तुमुल ध्वनि उद्दाम घोष करती हुई सुनाई पड़ रही 
थी। सहसा मेरे कमरेमें एक बड़ी कक्षाकी छात्रा प्यारीबाईने प्रवेश 
कियां और प्रणाम करते हुए कहा--“पंडितजी ! कल हम माँजीकी 
जन्मगाँठ मनाने जा रही हैं । कृपया भाषण देनेके लिए माँजीके सम्बन्ध- 
में कुछ बतला दीजिये तथा कलका कार्यक्रम भी बना दीजिये ।॥” 

मेंने कुछ अस्त-व्यस्त कागज़-पत्र अलमारीसे निकाले और उनकी 
शृंखला जोड़ते हुए कहा-- 

“नारी जाति जिन दिनों अज्ञान, कुरीतियों और सामाजिक अत्या- 
चारोंसे अभिभूत थी, बालिकाएँ माता-पिताके सिरका बोभ थीं, घरमें 
कन्याका जन्म साढ़ेंसाती शर्नाचरसे अधिक भयावना था; उन्हीं दिनों 
विक्रम संवत्‌ १६४६ में आषाढ़ शुक्ला तृतीयाके दिन वृन्दावनके एक 
सम्पन्न अग्रवाल वैष्णव परिवारमें माँश्री-पं० चन्दाबाईका जन्म हुआ । 
इनके पिताका नाम बा० नारायणदासजी और माताका नाम श्रीमती 
राधिकादेवी था। श्री बा० नारायणदासजीने बी० ए० तक शिक्षा प्राप्त 
की थी; आप देशभकक्‍त, समाजसेवक और कर्मठ व्यक्ति थे। कई वर्षों 

तक आप यू० पी० धारासभाके सदस्य भी रहे । श्रीमती राधिकादेवी 
भी पतिके समान दयालू, परोपकारी और सेवाकार्यमें रत थीं। माँश्री 
बचपनसे ही होनहार, कुशाग्रबुद्धि और निडर थीं। माता-पिताने अपने 
अरमान पूरे करनेके लिए अपनी इस कन्याका विवाह मात्र ११९ वर्षकी 
आयुमें आराके सुप्रसिद्ध रईस गोयल गोत्रीय, जेनधर्मावलम्बी श्री पं ० 
प्रभुदासजीके पौत्र और श्री बा० चन्द्रकुमारजीके पुत्र बा० धर्मकुमारजीके 
साथ कर दिया था। बा० धर्मकुमारजी संस्कृत और अंग्रेजीके विद्वान 
थे । एफ० ए० की परीक्षा उत्तीर्ण कर बी० ए० में अध्ययन करना आरम्भ 
किया था। विवाहके समय आपकी आयू १८ वर्षकी थी । 


। जैन-समाजके प्रसिद्ध साहित्यसेवी, धर्मनिष्ठ, परोपकारी बाबू 
देवक्मारजी बा० धर्मक्मारजीके अग्रज थे । दोनों भाइयोंमें अपूर्व वात्सल्य 
था । बा० देवकुमारजी प्रतिभासम्पन्न अपने अनुजको सुयोग्य विद्वान 
बनाना चाहते थे, पर दुर्देवने असमयमें ही उनके इच्छा-कुसुमोंको कुचल 
दिया । विवाहके एक वर्ष बाद ही बा० धर्मकूमारजीका स्वर्गवास हो गया 
और माँश्री पं० चन्दाबाईजीको मात्र बारह वर्षकी अवस्थामें सौभाग्य- 
सूखसे वंचित होना पड़ा । 

दूरदर्शी श्री बा० देवकुमारजीके मनको अपनी बन्धु-वधुके मान- 
सिक विकासकी चिन्तानें भारी कर दिया। उन्होंने विचार किया कि 
विवेक था ज्ञानके बिना नर हो या नारी दोनों मेसे किसी एकका भी उद्धार 
होनेका नहीं । मानवके उत्कर्षके लिए ज्ञान और सद्गुणोंकी वृद्धिकी 
आवश्यकता है । अतएवं बा० देवकुमारजीकी प्रेरणा और भ्रोत्साहनसे 
माँश्ी पंडिता चन्दाबाईने पुतः विद्यारम्भ किया । आपने धर्मंशास्त्र, न्याय, 
साहित्य और व्याकरणकी शिक्षा अनेक कठिनाइयोंमें प्राप्त की । उन 
दिनों पर्दा प्रथा अपनी चरम सीमा पर थी, युवतियोंका अध्ययन समाजमें 
सर्वथा हेय माना जाता था, अच्छे शिक्षकोंकी भी कमी थी; फिर भी 
आपकी ज्ञान-साधनामें कोई कमी नहीं आई और थोड़े ही समयमें आपने 
काशीकी पंडिता परीक्षा उत्तीर्ण कर ली । 

जैनश्ास्त्रोंके अध्ययन, आलोडन और मन्थन करनेके कारण आपकी 
जैनधर्ममें अडिग श्रद्धा उत्पन्न हो गई। अतः अपने साथ आपने अपनी 
दोनों बहिन--श्रीमती केशरदेवी और श्रीमती ब्रजबालादेबीको भी 
जैनधर्ममें दोक्षित कर लिया । 

सन्‌ १६०७ में कन्याशिक्षाके प्रचार और प्रसारके लिए आपने 
अपने नगर आरामें ही श्री बा० देवकुमारजीको कन्या पाठशालाकी स्थापना 
करनेकी प्रेरणा की और श्री शान्तिनाथ मन्दिरके कमरोंमें दो अध्यापिकाएँ 
नियुक्त कर धूमधामसे कन्यापाठशालाकी स्थापना कराई। यह छोटा- 
सा विद्यामन्दिर तबसे लेकर अब तक आपके ही तत्त्वावधानमें बा० देव- 
कुमारजी द्वारा स्थापित ट्रस्टसे निविध्न चल रहा है। वर्तमानमें भी 
लगभग ५०-६० बालिकाएँ इसमें आरम्भिक शिक्षा ग्रहण करती हैं । 

माँश्री बाबू देवकुमारजीके साथ १६०८ में दक्षिण भारतके जेन- 
तीर्थोंकी यात्राके लिए गई । आपने श्रवणबेल्गोल, धर्मस्थल, मूडबिद्री, 
कार्केल आदि स्थानोंकी भक्तिभावपूर्बक वन्दना की । इस यात्रामें वर्णी 
नेमिसागरजी भी साथमें थे । माँश्री और बाबू देवकुमारजीके प्रत्येक 
स्थानपर हिन्दीमें भाषण होते थे और वर्णीजी आप लोगोंके भाषणोंका 
दक्षिणीमें अनुवाद करते थे। मूडबरिद्रीमं पाठशालाकी स्थापना आप 
लोगोंकी प्रेरणासे ही हुई थी । इसी यात्रामें माँश्रीका परिचय श्रौ नलिता- 
बाईजी, श्री मगनबाईजी, श्री कंकूबाईजी आदिसे हुआ था | 

दानवीर बाबू देवकुमारजीकी असामयिक मृत्युके उपरान्त भी 
साँक्षीकी ज्ञानपिपासा ज्योंकी त्यों बनी रही और आप ज्ञानकणोंके अर्जेन 
में सतत प्रयत्नशील रहीं । 


दासत्वकी शांखलामें जकड़ी, घूंघटमें छुपी, अज्ञान और क्रीतियों 
से प्रताड़ित नारीकी दशापर आप निरन्तर विचार करती रहती थीं । 
आपका एकमात्र विश्वास हैं कि समस्त सामाजिक रोगोंकी रामबाण 
ओऔषधि शिक्षा है । यदि नारीका अज्ञान दूर हो जाय तो वह निश्चय 
ही स्वास्थ्यलाभ कर सकती हे, स्वतन्त्र आजीविका प्राप्त कर धर्मसाधन 

करती हुई प्रतिष्ठा प्राप्त कर सकती है। क्योंकि खोये हुए आत्मगौरव 
की प्राप्तिका साधन शिक्षा ही है । 

जिन विधवा बहनोंकी आज समाजमें तगण्य स्थिति है, जिनके साथ 
पशु-जैसा व्यवहार किया जाता है, उनकी स्थिति भी शिक्षाके द्वारा ही 
सुधर सकती है । शिक्षा प्राप्त कर वे जीवित मानवोंकी पंक्तिमें स्थान 
पा सकती हें। अतएव एक ऐसा विद्यामन्दिर स्थापित करना चाहिए, 
जिसमें विधवा बहनोंके साथ कुमारी कन्याएँ और समाजकी अभिशप्त 
संघवाएँ भी सच्चा विवेक प्राप्त कर सकें। आपकी इस विचारधाराके 
स्निग्ध सीकर आपके कुटुम्बियों और हितेषियोंपर भी पड़े, पर कुछ निर्णय 
न हो सका । 

सन्‌ १६२१ में आप अपने परिवारके साथ श्रीसम्मेदशिखरजीकी 
यात्राके लिए गई । समग्र पहाड़की वंदना करनेके उपरान्त श्रीपादव्व- 
प्रभुकी टॉक पर आकर माँश्वीने सब लोगोंसे नियम लेनेको कहा । आदेशा- 
नुसार श्री बा० निर्मलकुमारजी, श्री बा० चक्रेश्वरकुमारजीन भगवान्‌के 
समक्ष नियम लिये तथा बाबू निर्मेलकुमा रजीने कहा--“बहूजी (चाचीजी), 
आप भी यह नियम ले लीजिये कि एक महीनेमें महिलाश्रमकी स्थापनां 
अवश्य कर दी जायगी ।” नियम ग्रहण कर आप लौंट आई' और इसी वर्ष 
नगरसे दो मीलकी दूरीपर -धनुपुरा गाँवके ही निकट अपने ही बगीचेमें 
अपने परिवारवालोंके सहयोगसे श्री जैनबाला-विश्रामकी स्थापना की । 
आपकी प्रेरणासे आपकी ननद श्रीमती नेमिसुन्दर बीबीने लगभग बीस 
हज़ार रुपये लगाकर विद्यालययभ्वन और उसीके ऊपर लगभग पाँच 
हजार रुपये लगाकर चेत्यालयका निर्माण कराया । 

माँश्लीने तो इस संस्थामें अपना तन, मन, धन सब कुछ लगा दिया 
है। चाँदीके टुकडोंमें आपके त्यागका मूल्यांकन नहीं किया जा सकता ! 
यह संस्था जैनसमाजकी नारी-संस्थाओंमें अद्वितीय है । इसमें न्यायतीर्थ, 
साहित्यर॒त्न और शास्त्री तककी शिक्षा दी जाती हैँ। छात्राएँ प्राइवेट 
मेट्रिककी परीक्षा भी देती हैं, मिडिल तक नियमत: शिक्षा दी जाती है । 

संस्थाका अन्तरंग और बहिरंग सारा प्रबन्ध माँश्रीके ऊपर ही है । 

धार्मिक भावना भी मॉँश्रीमें बड़ी प्रबल है । आपने राजगृहमें अपनी 
ओरसे द्वितीय रत्नगिरि पहाड़ पर ज़मीन खरीदकर दिव्य जिनालय- 
का निर्माण कराकर धूमधामसे प्रतिष्ठा कराई तथा बालाविश्वामके 
रम्य उद्यानमें सन्‌ १६३६ में अपने निजी द्रव्यसे भव्य एवं चित्ताकर्षक 
मानस्तम्भका निर्माण कराया है। श्रवणबेल्गोलस्थ गोम्मटस्वामीकी 
मृत्तिकी प्रतिलिपि कराकर विश्रामकी वाटिकामें ही सन्‌ १६३७ में 
कृत्रिम पर्वंतके ऊपर१३ फुट ऊँची बाहुबली स्वामीकी मतोज्ञ मृत्ति 
स्थापित की हू । 

यद्यपि माँश्रीका आचार-विचार सातवीं प्रतिमाका है, पर आपका 
त्याग और तप आथिकासे कम नहीं हूँ । असत्य भाषण आपने अपने 
जीवनमें कभी नहीं किया है, अण्‌त्रत, गृणब्रत और शिक्षात्रतोंके पालनमें 
आप अत्यन्त जागरूक हैं। आपकी कषाय मन्द है, प्रत्येक बातका उत्तर 
हँसकर देना आपका स्वभाव है । सादगी और सरलता आपके जीवनकी 
प्रमुख विशेषताएं हैं । आपके परिग्रहकी सीमाका अनुमान इसीसे लगाया 
जा सकता हैँ कि आप अपना सामान रखनेके लिए बक्स नहीं रखतीं, एक 
थलेमें ही ओढ़ने, बिछाने और पहननेके कपड़े रखती हैं । 

विदृषी होनेके साथ माँश्नी सुलेखका और सफल सम्पादिका भी 
हैं। सन्‌ १६२१ से जैन महिलादर्श नामक पत्रका सम्पादन करती 
आ रही हैं। उपदेशरत्नमाला, सौभाग्यरत्नमाला, निबन्धरत्नमाला, ' 
आदर्श कहानियाँ, आदर्श निबन्ध और निबन्धदर्षण आदि कई महिलोप- 
योगी पुस्तक भी लिखी हैं । 

भाषण देनेमें भी माँश्री सिद्धहस्त हैं। आपकी वाणी अत्यन्त 
मधुर और हृदयस्पर्शी हैं। अ० भा० दि० जैन महिला परिषद्के १०वें 
और २०वें अधिवेशनके अध्यक्षपदसे आपने बड़े मामिक भाषण दिये 
हैं। आपका अधिक भीड़में पहला भाषण १७ वर्षकी अवस्थार्मे पानीपत 
पञ्चकल्याणक प्रतिष्ठामें हुआ था । 

माँक्ती युगसंस्थापिका हैं। आपका हृदय-मुकुर इतना विश्ञाल, 
स्थिर और निर्मल हैँ कि समाज और व्यक्तिके मानसका सही प्रतिबिम्ब 
पड़े बिना नहीं रहता। यशलालसा और सम्मानकी आकांक्षासे आप 
दूर हे। माताका स्नेह, वीरांगनाओंका गौरव, कुलललनाओंकी सहि- 
ध्णता, आथिकाओंका तप-त्याग एवं गृहलक्ष्मीकी उदारता आदि गृण 
आपमें वर्तमान हें । 

इस बीसवीं सदीमें सरस्वतीकी सबसे लाडली, जीवन-विकासकी 
मीटर, और जीवनकी अमर कलाकार माँश्रीकी जन्मगाँठ मनानेका आयो- 
जन करनेका विचार आपका स्तुत्य है ।” 

छात्रा अपने निवासस्थानपर चली गई और में कई-एक क्षणों 
तक माँश्नीके गुणोंका विचार करता रहा । 

जा ञ् नर 

८ फरवरी १६९४२ को आप अचानक बीमार पड़ गई । आपका 
स्वास्थ्य पाँच-छ: दिनमें ही इतना खराब हो गया कि उठने-बठनेकी शक्ति 
भी न रही । इस असमर्थ अवस्थामें भी त्रिकाल सामायिक, पूजन, भक्ति 
आदि देनिक धार्मिक कृत्योंकी आप बराबर करती रहीं। जब आप 
बिल्कुल अशकक्‍्त हो गई' तो बालाविश्वाम-परिवारके साथ अन्य कुटु- 
म्बियोंको भी चिन्ता हुई। सभीने आपसे इज्जेक्शन लेनेकी प्रार्थना 
की । धर्माध्यापक होनेके नाते मुझसे कहा गया कि आप कहिये कि धर्मे- 
शास्त्रकी दृष्टिसे इब्जेक्शन लेनेमें कोई हज नहीं हैं, आपका फ़तवा मान्य 
होगा । माँश्रीकों आपकी बातका विश्वास हूँ। मेंने हितैषियोंकी प्रेरणा 
सेसहमते हुए माँजीसे कहा--“आप इज्जेक्शन ले लीजिये, यह तो खानेकी' 
दवा नहीं है। आजकल कई त्यागी महानुभाव इज्जेक्शन लेते भी हैं ।” 
मंश्रीने क्षीण स्व॒रमें कहा--“पंडितजी ! अन्य लोग मोहवश इज्ज्जेक्शन 
लेनेकी बात कहें तो कोई आइचर्य नहीं, पर आपके इन शब्दोंको सुनकर 
हमें महान्‌ आइचर्य हो रहा है । आपसे तो हमें यह आशा है कि समय 
पड़ने पर हमारे धामिक हृत्योंमें सहायक होंगे। इस अनित्य शरीरके 

साथ इतना मोह क्यों ? यह तो अनाविकालसे प्राप्त होता आ रहा है ।? 
में आपकी दृढ़ता और सहनशक्तिको देखकर चकित रह गया । 
ह हा जा है 

सन्‌ १६४२ की क्रान्तिके दिन थे। देशमें एक आजादीकी लहर 
आई हुई थी। नवयूवक, विशेषतः विद्यार्थीवर्ग संलग्न था। गोरी 
सेनाने सर्वत्र अपना आतंक फैला रखा था। जैन-बालाविश्राम धर्मकुझ्ज 
से उठकर हशहरमें नाजघर' नामक भवनमें चला गया था। छात्रावास 
और शिक्षणका कार्य उक्त भवनमें ही सम्पन्न होने लगा था । उस समय 
लगभग ७० छात्राएँ छात्रावासमें निवास करती थीं । कुछ दिनोंके उपरान्त 
लाइनकी मरम्मत हो जाने पर जब ट्रेनें चलने लगीं तो माँश्रीने मुझे बुलाकर 
कहा--“अभी गोरी सेनाका आतंक ज्योंका त्यों है । धर्मकुझ्जमें संस्था- 
को ले जाने लायक समय नहीं है । इतनी छात्राओंको अधिक दिन तक 
शहरमें रखना हमारे लिए कठिन हैं। अत: अब हमारा विचार सभी 
छात्राओंको सुरक्षित रूपसे घर भेजकर कुछ समयके लिए संस्था बन्द 
कर देनेका हूँ ।” मेंने कहा--“माँजी ! आप जैसा उचित समझें, करें ।” 

आपने कहा--/इस जन-जागृतिके युगमें संस्थाधिकारियोंको सबकी 
सलाहसे ही चलना उचित है । आप लोग सब आश्चम-परिवा रके हैं, अतः 
हमारा विचार है कि कल सभी शिक्षक-शिक्षिकाओंको बुलाकर इस विषय- 
पर विचार-बिम्श कर लिया जाय । जो निर्णय हो उसे समस्त आश्रम 
परिवार--छात्राओं और शिक्षकमण्डलके समक्ष पुनः विचारके लिए 
प्रस्तुत किया जाय । इसके पश्चात्‌ ही. कोई क़दम बढ़ाना उचित होगा । 
आपको हमने इस विषयमें सलाह लेनेके लिए बुलाया है |” 

में विचारने लगा कि माँश्नी कितनी दूरदशितासे कार्य करती हें । 
शिक्षकोंका इनकी दृष्टिमें कितना ऊँचा स्थान है ? आश्रम-परिवारकी 
प्रधान होकर भी सबकी बातोंपर ध्यान देती हैं । 

अगले दिन अन्तरंग-समितिकी बैठक की गई। सभी शिक्षक- 
शिक्षिकाओंने अपने-अपने विचार पक्ष-विपक्षमें प्रकठ किये तथा .बहुमतसे 

हुए निर्णयको पुन: समस्त आश्रम-परिवारके समक्ष विचारके लिए रखा 
गया। माँश्नीने देशकी परिस्थितिका सुन्दर खाका खींचते हुए संस्था- 
संचालनकी कठिनाइयोंपर प्रकाश डाला। सभीने आपकी दलीलेसे 
प्रभावित होकर कुछ समयके लिए संस्था बन्द कर देनेके प्रस्तावको स्वीकार 
कर लिया । अगले दिनसे छात्राओंको विश्वस्त योग्य व्यक्तियोंके साथ 
भेजना आरम्भ किया । ट्रेनमें स्थान न मिलनेके कारण आपने आसनसोल 
और कलकत्तेसे स्थान सुरक्षित कराये । उस संकटापन्न स्थितिमें छात्राओं- 
को भेजना एक दक्ष व्यक्तिका ही कार्य था । इस समय आपकी प्रबन्ध- 
यटुता, कर्त्तव्यशीलता और कार्यक्षमता देखने योग्य थी ! 
8 है नर 

सन्‌ १६४३ में दक्षिण भारतकी निवासिनी लक्ष्ममती छात्रा बीमार 
पड़ी । टाइफाइडने भयंकर रूप धारण कर लिया था। सन्निपातके 
कारण छात्रा अध॑विक्षिप्त-सी हो रही थी | यों तो बीमारीके आरम्भसे 
ही माँश्रीने उसकी परिचर्याका प्रबन्ध कर दिया था, तथा स्वयं भी डाक्टर- 
के साथ दिनमें तीन-चार बार आकर देख जाया करती थीं; पर जब उसकी 
बीमारी अधिक बढ़ गई और जीवन खतरेमें पड़ गया, तब तो आपने 
स्वयं खाना-पीना छोड़कर परिचर्या करना आरम्भ किया । डाक्टरके 
परामर्शानुसार बर्फकी थली सिरपर रखना, सिरमें तेलकी मालिश करना 
हाथ-पर दबाना आदि कार्योकों स्वयं करती थीं। यद्यपि अन्य लोग 
आपको ऐसा करने देना नहीं चाहते थे, पर आपने स्वयं परिचर्या करना 
नहीं छोड़ा। आपने ओजस्वी वाणीमें कहा-“मुझे विश्वास है कि में 
अपनी सेवा द्वारा इसे बचा लूंगी ।” 

तीन दिनोंतक लगातार आप सब कुछ छोड़कर दिनरात उस 
रोगिणीकी सेवामें संलग्न रहीं । रातको न सोनेके कारण आपका स्वास्थ्य 
भी खराब होने लगा था, आँखें सूज गई थीं, फिर भी आपने सेवा करना 
नहीं छोड़ा । आपकी लगभग एक सप्ताहकी कठोर साधनाने उस लड़की 
के प्राण बचा लिये और वह न्यायतीथ्थ परीक्षा उत्तीर्ण कर अपने देश गई । 

इस प्रकार आप आश्रमबासिनी छात्राओंकी सेवा उनकी माँसे भी बढ़कर 
करती हैं। आश्रम-परिवारके किसी भी व्यक्तिका तनिक भी कष्ट आपकी 
चिन्ताका विषय बन जाता है और उसके कष्टको दूर किये बिना आपको 
शान्ति नहीं मिलती । 
जे ६. ता 

बालाविश्रामान्तगंत बालाहितकारिणी सभाके साधारण अधिवे- 
शनोंमें मुके आपके भाषण सुननेका अनंक बार अवसर प्राप्त हुआ है । 
मुझे जहाँ तक स्मरण हैं कि सन्‌ १६९४३ की २२ जनवरीको आपने भाषण- 
में कहा कि “भगवान्‌ महावीरने नारीजातिके उद्धारका भार पुरुषों पर ही 
नहीं छोड़ा है, किन्तु गृहस्थ तथा त्यागी स्त्री-समाजके लिए श्राविका तथा 
आयिका ऐसे दो संघ स्थापित किये | स्त्रियाँ जब तक अपने पैरोंपर खड़ी 
न होंगी, उनका उद्धार होना कठिन ही नहीं, असम्भव है । आजके नारी 
वर्गने अपनी सारी समस्याएँ पुरुषों पर छोड़ दी हैं, इसी कारण नारी- 
समाजका अधःपतन होता जा रहा हैँ । नारियाँ आज स्वयं ही पुरुषोंकी 
दासी और भोगलिप्सापू्तिका साधत बन गई हें। पाश्चात्य शिक्षाके 
प्रभावसे कुछ नारियाँ स्व॒तन्त्र होनेका दावा करने लगी हैं, पर उनका यह 
दावा बिलकूल भूठा है । जब नारी पुरुषकी अर्धांगिनी है, तब वह पुरुष- 
के श्रमान अपने अधिकारोंकी स्वयं भोक्‍ता है । क्‍या अधिकार कभी 
किसीको माँगने पर मिला है ? 

भारतीय नारीको वीरता और त्यागको फिरसे अपनाना होगा । 
किसीके अत्याचारोंकों सहना भी उतना ही गुनाह है, जितना अत्याचार 
करना । अहिंसा बहुत बड़ा अस्त्र हैं, पर इसका उपयोग समभझ-बूभकर 
करना होगा। जो नारियाँ बिना किसी प्रकारकी चूँ-चपट किये किसी 
आततायीको आत्मसमपंण कर देती हें, वे वस्तुत: कायर हें। जब तक 
शरीरमें प्राण है, विरोधीका मुक़ाबला डटकर करना चाहिए। यदि 
आत्मिक शक्तिका पर्याप्त विकास हो जाय, जीवनमें अहिसा उतर जाय, 
तो हमारा विश्वास हैं कि कोई भी आततायी कृदृष्टि डाल ही नहीं सकता 

हैं । अतएव प्रत्येक बहिनकी बीर बनना चाहिए। विपत्तिके आने- 
पर कभी भी घैयेका त्याग नहीं करता और प्रबल शक्तिके साथ संकटक्य 
सामना करना जीवन-विकासके लिए आवश्यक है । सच बात यह है कि 
में नारियोंकी वीरताकी उपासक हूँ, जिसको अपनाकर वे किसी भी प्रकार 
आततायीको स्वयं दण्ड दे सकती हैं । अथवा अपने आत्मबल द्वारा उसकी 
कलुषित भावनाओंकों बदल सकती हैं । प्रलोभन और स्वार्थोको पराजित 
कर त्याग, तपश्चर्या, बलिदान और संयमको अपनाये बिना नारीका 
उद्धार होनेका नहीं है ।” 

आप सदा कहा करती हैं कि घर्मका म्र्ग सुखकर ही नहीं, श्रेयस्कर 
भी है । वह सुखकी ओर नहीं, कल्याणकी ओर जाता हूँ । यह कल्याण 
किसी एक व्यक्ति या वर्गका नहीं, समस्त मानव-समाजका है । 

नर ज ६०) 

सन्‌ १६४७ की १८ जूनको में श्री बाबू निर्मलकुमारजी द्वारा 
निर्मित उनके चंद्रलोक भवनमें गृ ह-चेत्यालयकी शुद्धि और बेदी-प्रतिथ्ठा- 
के लिए गया । माँश्री भी वहाँ पहलेसे पहुँची हुई थीं। प्रतिष्ठाका कार्य 
६-७ दिनोंमें विधिवत्‌ सम्पन्न हुआ। इस अवसर पर मुझे माँश्रीके अति 
निकट सम्पर्कमें रहनेका अवसर मिला। यागमण्डल विधानमें मांश्री 
साथमें अत्यन्त मधुर ध्वनिसे इलोक पढ़ती थीं. एवं उपस्थित व्यक्तियों 
को उनका अर्थ तथा विधानके रहस्यकों भी समभाती जाती थीं । पहाड़- 
का पानी मेरी प्रकृतिके प्रतिकूल पड़नेके कारण वहाँ मेरा स्वास्थ्य कुछ 
बिगड़ गया । इस अवसरपर माँश्रीके स्नेहका मुर्के साक्षात्कार हुआ । आप 
मेरी उतनी चिन्ता रखती थीं, जितनी एक परिवारके व्यक्ति की । साधा- 
रण व्यक्तियोंकी चिन्ता और पीड़ाको भी अपनी चिन्ता और पीड़ा बना 
लेना और उनके लिए परेशानी उठाना माँश्रीकी नैसगिक विशेषता है । 
मैंने देखा कि आप अकेली ही दस आदमियोंका काम कर लेती हें । दिन- 
में सोनेवालोंसे आपको चिढ़ है। कर््तेंव्यपालन करनेकी दृढ़ता और 
अथक परिक्षम आपके जीवनके प्रधान गुण हें। बुद्धिकी प्रखरता निकट 

सम्बन्ध वालोंको चकित ही नहीं करती, किन्तु श्रद्धा उत्पन्न कर देती है + 
आपके व्यवहारसे लोग मृग्ध हो जाते हें । 

र८ या २६ जूनको हम लोग--में, माँश्ली चन्दाबाईजी, मातेश्वरी 
बा० निर्मलकुमारजी और कई एक नौकर चाकरोंके साथ कालिम्पोंगसे 
आराको रवाना हुए । यदि कोई व्यवित चाहे तो घरमें अपने व्यक्तित्वको 
छुपा सकता हे पर बाहर--यात्रामें किसीका व्यक्तित्व छिप नहीं सकता । 
कुलियोंकों पैसे देना, भिखारियोंको दान देना तथा अपने परिचारकोंके 
साथ व्यवहार आदिसे उसका यथार्थ व्यक्तित्व पकड़ा जा सकता हैँ । 
मोटर द्वारा जब हम लोग सिलीगुड़ी पहुँचे उस समय लगभग संध्याके 
४५ बजे थे। धीमी-धीमी वर्षा हो रही थी, यद्यपि भोजन कालिम्पोंगसे 
करके ही चले थे, पर वहाँ आते ही भूख बड़े ज़ोरसे लगी । सब्यताके 
आवरणके कारण में तो कुछ कह नहीं सकता था। साथके व्यक्तियोंमें भी 
एक-दो जैत थे पर वे भी मौन । गाड़ी छूटनेमें अभी दो घंटेकी देरी थी । 
माँश्ीको मेंने चार टिकट से किण्ड क्लास और शेष व्यक्तियोंके लिए सरवेण्ट 
टिकट लाकर दिये । माँश्रीने टिकट लेकर कहा-“आप तो दो बार भोजन 
करते है, ब्यालू कर लीजिये ।” इतना कहकर भजनलाल रसोइयेसे कहा- 
“स्टेशनके उस पारसे जाकर दो रुपयेके आम ले आओ । अन्य अच्छे फल 
मिलें तो और भी खरीद लाना ।” साथमें नास्तेका कुछ सामान भी था । 
आपने आम स्वयं बनाये और हम लोगोंको खिलाये तथा अपने हाथसे 
भोजन कराया। जितने भी सरवेण्ट साथमें थे, सबको एक-एक रुपया 
भोजनके लिए दे दिया गया । हम लोग अगले दिन 5 बजे पारवतीपुर 
आये । यहाँसे गाड़ी ११ बजे मिलती थी, अतः माँश्री स्टेशनपर ही जल्दी- 
जल्दी स्नान कर वहाँके किसी सेठके चेत्यालयमें दशेन-पूजन करने चली 
गईं । हम लोग स्नानादिसे निबृत्त होकर गाड़ीकी प्रतीक्षा करने लगे | 
ठीक १०॥ बजे आप लौटीं, गाड़ी भी ठीक समय पर आई और सारा सामान 
गाड़ीमें लादा जाने लगा । इस समय मेंने एक अजीब दृश्य देखा, चेत्या- 
लयके स्वामी--सेठजीने अपनी मोटर स्टेशन तक भेज दी थी। जब 


श्श्प जैन जागरणके अग्रदूत 


ड्राइवर जाने लगा, माँजी उसको ५) इनाम देने लगीं । सेठजीने उसे 
इनाम लेनेकी मना कर दिया था; अतः वह सेठजीके कारण रुपये लेनेसे 
इन्कार करता था और माँजी जबरदस्ती देना चाहती थीं। लगभग 
१० मिनट वह मना करता रहा, पर अन्‍्तमें माँश्रीने समझा-बुझाकर उसे 
रुपये दे ही दिये । कुलियोंको पंसे देनेके लिए भजनलाल भिक-भिक कर 
रहा था, तो आपने कहा---“अरे इतना अधिक सामान हैं; इन लोगोंको 
दो-दो चार-वार आने और ज़्यादे दे दो।” इसी प्रकार जितने भी भिखमंग्रे 
आये सब एक दब्द सू ने बिना चार-आठ आना पाते ही गये । 
हे है. है.8 

जुनधरमंके उज्ज्वल प्रकाशको निखिल बविश्वमें फंलानेके लिए 
आप सदा आतुर हें। सन्‌ १६४८ में 'सर्चलाइट' में एक समाचार छुपा 
था कि जॉज बर्नार्ड शा 'जैनमतका उत्थान' नामक पुस्तक लिख रहे हैं। 
इसमें जेनाचार्यों द्वारा प्रतिपांदित अहिसाका महात्मा गान्धीकी अहिसा- 
के साथ तुलनात्मक विवेचन करेंगे । इस कार्यके लिए डा० शाने महात्मा 
गान्धीके पुत्र देवदास गान्धीकों बुलाया है । इस समाचारने आपके हृदय 
में अपूर्द उत्साह उत्पन्न कर दिया । उसी दिन आपने जैनसमाजके प्रमुख 
धनिक और सरस्वतीपृत्री सर सेठ हुकुमचन्दजी, साहू शान्तिप्रसादजी, 
सेठ भागचन्दजी, बावू छोटलालजी, प्रो० खुशालचन्दजी, डा० ए० एन० 
उपाध्याय, डा० हीरालालजी आदिके पास पत्र लिखे । आपने मुझसे कहा- 
“यदि समाचार सत्य हैँ तो जेनसमाजसे आर्थिक सहायता न मिलनेपर 
भी हम अपनी ओरसे किसी उद्भट धर्मझास्त्रज्ञ अंग्रेजी भाषाके ज्ञाता 
जैन विद्वान्‌ुकों डा० शाके पास भेजेंगी । डा० शाकी ख्याति साहित्यिक 
'जगत्‌में अद्वितीय है। उनकी लेखनीका सम्मान विश्वके कोने-कोनेमें 
है । जैनघर्मके सम्बन्धमें उनकी लेखनीसे प्रसूत रचना अमर होगी, विश्व- 
में वह आदर और सम्मानकी दुष्टिसे देखी जायगी । बड़े-बड़े अन्वेषक 
विद्वान्‌ उसे प्रामाणिक समभेंगे । अतः जैन विद्वानके साथ उनका सम्पर्क 
रहना अत्यावश्यक है । इस विद्वानके सहवाससे जैन-अहिसा और जैन- 


ब्र्० अग्दागाई १२५९, 


दर्शनके तत्त्वोंके सम्बन्धमें उन्हें जानकारी हो जायगी; इससे वह जैनधर्म- 
के सम्बन्धर्मं यथार्थ लिख सकेंगे ।?? 


उदारताके साथ माँश्रीमें मितव्ययथिता भी पूर्ण रूपसे विद्यमान 
है । आप एक-एक पैसेका उचित व्यय पसन्द करती हैं । आपको अनि- 
यमितता बिल्कूल पसन्द नहीं। आत्मशोधक होनेके कारण आपमें 
यत्किड्चित्‌ सूक्ष्मता भी हैं । दूसरोंस अधिक मिलता-जुलना और अना- 
बह्यक बातें करना आपको पसन्द नहीं । अखण्ड आत्मविश्वास होनेके 
कारण अपने सत्यपक्षकी पुष्टिके लिए डट जाना, जिसे दूसरे लोग भले ही. 
हुठ कहें, आपका एक विशेष गृण है । आत्मविज्ञापनसे दूर रहकर कर्तव्य 
करना, निन्‍्दा-स्तुतिका खयाल न करना, सेवा और परोपकारमें निरन्तर 
रत रहना, सहानुभूति और सहृदयताके साथ किसी भी बातका विचार 
करना आपके गृण हैं । 

आरा 
२० जुलाई १९५१ 

सतीतेज 

एक बार में भाई निर्मलकुमारजीके साथ मसूरी ठहरा हुआ 
था। वहाँ बाईजी भी थीं। मुझे वहाँ ज्वर हो गया। कलकत्तेके 
प्रसिद्ध कविराज हारान बाबू मुझे देखने आये । पूजन करनेके लिए जाते 
हुए बाईजीको उन्होंने देखा तो मुझसे बोले-- इनको देखते ही मेरे मन- 
में आ रहा हैं कि में इनकी पद-रज लू।” जब मेने उनका परिचय दिया 
तो इतने प्रभावित हुए कि वे चरण-स्पर्श करनेके लिए एक घण्टेतक प्रतीक्षा 
करते रहे । 

एक दफ़ा बाईजी पेटके टयूम रकी आशंकाकी निवृत्तिके लिए कलकत्ते- 
के विशेषज्ञोंसे परामशे करने कलकत्ते आई हुई थीं। यहाँ स्त्रीरोग- 
चिकित्साके विशेषज्ञ और प्रख्यात डाक्टरको दिखाया तो वह अंग्रेज़ डाक्टर 
जिसे बाईजीका किचित्‌ भी परिचय नहीं था, अपना अभिमत प्रकट करते 
हुए कहने लगे कि ऐसा मालूम पड़ता हैं कि बाईजी बड़ी सती, साध्वी 
और एक महान्‌ आत्मा हैं ।” 


कलकत्ता --छोटेलाल जैन 
१ जुलाई १९४३ 





कैफेक कफेफिफिफिफे फेकिफि के फरेफिफिफिफि किक फेफिफेफिफि फेरे फेंके के फे के केडिकि के फेफिफिकिफ के के 


पीहर-सासरेकी शोमए 


भूआकी उम्र इस समय लगभग €२ वर्षकी है। फिर भी 
जिन-दर्शन और स्वाध्याय उसी मनोयोगसे चल रहे हैं) उनके 
शुद्ध आचार-विचार, आहार-पानमें तनिक भी शिथिलता नहीं 
आई हैं। वही धर्ममें दृढ़ श्रद्धा, वही तीर्थोकी वन्दताके परिणाम, 
वही ज्ञानकी पिपासा जो बचपनसे देखता आ रहा हूँ, आज भी 
है । शरीर जर्जर होता जा रहा है, पर आत्मामें वही रत्नत्रयकी 
ज्योति जगमगा रही है । 

: जुलाईमें दिल्‍ली गया तो इस तीर्थंकी वन्दनाकों भी पहुँचा । 
मेरी अभिलाषा हुई कि भूआको अपने पास रखकर, उनकी सेवा- 
सुश्रूषा करके जन्म सार्थक कर लूं। सहमते हुए विचार व्यक्त 
किया तो बोलीं--बेटे, मेरे पीहर और सासरेकी शोभा इसीमें 
हैं कि में जिस घरमें डोलेसे उतरी, उसी घरसे मेरी डोली उठे ।” 
और न जाने कितनी देरतक मेरे सरपर हाथ फेरती रहीं । 


डालमियानगर --गोयलीय 
१ अक्टूबर १९७१ 


फकिकेफकिफिफेफिफिकेफे रे के के पेड कि रे किफेक रे दे है है है के ९ दे रे के दर के ७ कद ९ ८ ९ ९ ९ ९ के 


हमारे कुककी गोरक 
अल सम 


ये मेरे पिताजीकी भूआ हैं, मेरी भी भूआ हैं, और मेरे बच्चे भी इन्हें 
भूआजी कहते हैं, और काश ये जीती रहीं तो हमारी और भी पीढ़ी 
इन्हें भूआजी ही कहेगी; परन्तु ईमानकी बात तो यह है कि ५-६ वर्ष 
पहले तक तो इन्हें भूआ कहनेको जी चाहता था, मगर अब तो दादीसे बढ़- 
कर परदादी-जँंसी दीख पड़ने लगी हैं। उनके उस अतीत गौरव-वेभवका 
जब व्तमानसे मिलान करता हूँ तो रुलाई आ जाती है। ६ वर्ष पूर्ब 
८० वर्षकी होने पर भी, यह कभी ध्यान न आया कि इन्हें इतनी शीघ्यता 
से बृढ़ापा घेर लेगा। स्वस्थ शरीर, दिव्य और गौरवपूर्ण मुख, स्वच्छ 
और धवल बत्त्र पहिने हुए, उनके रोम-रोमसे ब्रह्मचयंकी आभा टपकती 
थी । प्रत्येक कार्यमें स्फूरति, स्वर मधुर, नंत्रोंमें स्नेह, स्वभाव गंभीर, 
घामिक श्रद्धासे ओतप्रोत, श्रावकोचित कर्तेब्योंमें लीन भूआजीको उनसे 
आयुमें बड़े भी ताईजी कहकर सम्बोधित करते और उनके चरणोंको 
देखते रहते । 

उनके पुत्र उन्हें ताईजी कहते थे, इसलिए आरम्भमें तो वे ताई इसी 
कारण कहलाई, फिर भीष्म पितामह जैसे सबके पितामह हो गये हैं, उसी 
तरह छोटे-बड़े सब उन्हें ताईजी कहने लगे। मेरे कुटुम्बी, रिश्तेदार. 
और मित्रवर्ग मेरे नाते इन्हें भूआजी कहते हैं। . 

भूआजी पुरानी वज़अ-क़तअकी बड़ी पाबन्द हें। देहलीकी हर 
रीति रस्मोरिवाजसे परिचित हें। सदरबाज़ारकी जेन-महिलाओंमें 

इनकी सम्मति बड़ा मूल्य रखती है । ५० वर्षसे भी अधिक हुए इस्होंने 
शास्त्रसभा स्थापित की थी, जो बराबर चालू है, और बहुत बड़ी संख्यामें 
प्रातःकाल शास्त्र-प्रवचनमें स्त्रियाँ सम्मिलित होती हैं। पहले स्वयं 
शास्त्र-प्रवचन करती थीं, अब अशकत हो जानेसे यह भार इन्हींकी शिष्याओं- 
को पुत्री, पौत्रियोंने सम्भाल लिया है । 

५-६ वर्ष पहिले जब स्वस्थ थीं, इनके पास बड़ी-बूढ़ियाँ घरेलू 
कार्योके लिए परामर्श लेने आतीं; बहुएँ सिलाई और कढ़ाईका काम 
सीखने आतीं, कन्याएँ पढ़ने आती और बड़े-बूढ़े पुरुष भी रीति-रिवाज 
की गृत्थियाँ सुलझाने इनके पास आते । 

३-४ मील पैदल चलकर मन्दिरोंके दर्शन कर आतीं, परन्तु इन 
५-६ वर्षोंमें ऐसा परिवर्तन हुआ है कि बमुश्किल पहिंचानमें आती हें । 

१५ जनवरीको दिल्‍ली गया तो मन्दिरसे भी पहले इनकी वन्दनाकों 
पहुँचा । देखकर लक़ृवा-सा मार गया। सरके बाल मुझ डाले हें, सारे 
शरीर पर भुरियाँ पड़ गई हैं, नेत्रींसे क्रतई नहीं दीखता है, मुँहके दाँत 
दग़ा दे गये हैं। भूआजी मेरी बलायें लेती रहीं, पुचकारती रहीं, पीठ- 
पर, सरपर हाथ फेरती रहीं और में पत्थर बना बेठा रहा। भूआके 
यह दुर्दिन देखनेको भी हमें जीना पड़ेगा । यह किसे खयाल था। जब 
नहीं बैठा गया, चुपचाप चला आया । न भूआके घर कुछ खाया न पिया । 

४-५ रोज़ तक फिर में उनके पास नहीं गया, जानेको जी ही नहीं 
चाहता था । तब वे स्वयं ही लाठी टेकती डाक्टर कैलाशचन्द्रका सहारा 
लिये दो फर्लांग पैदल चलकर मुझे देखने आईं। दामनमें ४-५ पैबन्द 
लगे हुए, चादरके नामपर एक चीथड़ा-सा मैला ओढ़ना उनके शरीर- 
पर था । जिनके लिबास और रहन-सहनको उदाहरणमें पेश किया जाता 
था, वही आज इस रूपमें, और वह भी घरके भीतर नहीं, सबके सामने ! 
मनको बड़ी धिक्‍्कारी-सी आई। जिसने हमेशा देनेंकी कोशिश की, 
हक होते हुए भी लेनेमें संकोच ही किया, उस भूआको में वस्त्र भी नहीं 
जुटा सका। इस देवीकों भी इस ब्लंक मार्केटिगके ज़मानेमें नहीं बख्शा 

गया ! में स्नान करके धवल बस्त्रोंमें बगला बना बंठा था, ४-५ सांथी 
गपदाप लड़ा रहे थे। तभी भूआजी आ गईं। बड़ी आत्मग्लानि हुई। 
सोचा इस समय न आतीं तो अच्छा था, ये भी अपने मनमें क्या कहते 
होंगे ? 
भूआ मुभसे प्यारकी बातें कर रही थीं और में खोया हुआ-सा 
बैठा था ! ह 

थोड़ी देर बाद बोलीं-“बेटे ! अब जीवनमें कोई साध नहीं रह 
गई हैं। समाधिमरणपूर्वक यह चोला छुट जाय, केवल यही अभिलाषा 
शेष रही हैं। मोह-ममता सब दूर हो गई है। समरम्भ-समारम्भ नाम- 
मात्रको रह गया है। बसस्‍्त्रोंकी भी प्रतिज्ञा है। जो शरीर पर हैं, ये भी _ 
भार मालूम होते हैँ । तू मेरी चिन्ता करके दुःखी न हुआ कर। तेरी' 
कीति बढ़े, फले-फूले; मेरे भाईका घर, दिन-दूनी रात-चौगुनी उन्नति- 
करे, मेरी यह दुआ है । में तुझे देख लेती हूँ तो सब कुछ पा लेती हूँ ।? 

सुना तो दंग रह गया। अपरियग्रह और सन्तोषका कैसा जीता- 
जागता उदाहरण हैँ । लोगोंकी खरीदते-खुरीदते भूख नहीं मिटती ॥ 
ये इन चिथड़ोंकों भी भारस्वरूप पहने हुए हें । 

ये हमारे कुलकी गौरव भूआ बेरिस्टर चम्पतरायजीकी सभी बहन 
हैं । बात लिखनेकी नहीं; न हम कभी यह स्वप्नमें सोच ही सकते हैं 
कि ये मेरे बाबाकी सगी बहन नहीं, बा० चम्पतरायजीकी सगी बहन 
हैं। मेरे बाबाकी बहन मर गईं तो इन भूआजीके साथ मेरे बाबाजीके 
बहनोई लाला ईश्वरीअ्रसादजीकी दूसरी शादी हुई । 

बाबाजीकी सगी बहनको मेंने तो क्‍या मेरे पिताजीने भी नहीं 
देखा था। दादीजी और माताजीके कोई लड़की नहीं हुई । न मेरी पत्नीनें 
अभी तक कोई पृत्री प्रसव की है, अत: हमारे वंशकी यही लाड़ली लड़की 

रही हैं। श्री चम्पतरायजी अधिकतर विलायत रहे । अतः फूफाजीको 


१---यह संस्मरण लिखनेके ३ वर्ष बाद २५९ दिसम्बर १९४५ को 
लच्षमीरज्ञकी प्राप्ति हो गई है। जिसका प्यारका नाम 'लाडो' रखा गया है। 

नवीन ससुरालसे कोई वास्ता नहीं रहा । उन्हें पहली ससुराल अधिक 
प्रिय रही, हमारा घर लड़कियोंका नंदीदा रहा, अतः दोनों ओरसे प्रेम 
'उमड़ता ही गया । 
मेरे पिताजीने इन्हींके पास रहकर बचपनमें शऊर सीखा । मुभे 
भी आदमियत इन्हींसे मिली। मेरी मांकों डोलेमेंसे इन्हींने उतारा, 
मेरी दुल्हनको भी यही कारमेंसे उतारकर लाईं; और मेरा बड़ा लड़का 
. श्रीकास्त जन्मा तो उसे भी मेंने इन्हींकी गोदमें सबसे पहले देखा । ऐसी 
है हमारे वंशकी अधिष्ठात्री देवी ये हमारी भूआ ! 
पिताजी हुए, तो इन्हें मुंहमाँगा मिला; में हुआ तो बड़े चावसे मेरे 
कपड़े लाईं। उस वकक्‍तकी लैस लगी हुई पीले मखमलकी टोपी आज 
भी बड़े यत्ससे भेने सम्भालकर रक्‍्खी हुई है। बाबा मरे तो कह मरे- 
-“बेटा, जीजीके यहाँ भात ऐसा देना कि दिल्‍ली वाले भी दंग रह जायें। 
चम्पतरायसे हल्का रहा तो मेरी आत्माको परलोकमें भी कल न पड़ेगी ।” 
पिताजी भी क्‍यों कसर रखने लगे थे, और भूआजीने भी हम ग्रीबों- 
देहातियोंका भात इस चावसे पहना कि ३५-४० वर्ष पुरानी बात होने- 
पर भी उसका ज़िक्र माँ अक्सर हमको सुनाती रहती हें, और हम 
भी पुरानी टेकको निभाते चले आ रहे हैं । 
भूआजीके अपार स्तेह और लाड़-चावके आगे हमारा परिवार 
यह कभी सोच ही नहीं सका कि ये दूसरी भूआ हैं । राखी-बन्धन, विजया- 
दश्मी और भैयादूजको पहले हमारे यहाँ टीका करने आतीं; बादमें 
बा० चम्पतरायजीके यहाँ जातीं। 
मेरे पिताजी ४१ वर्ष पूर्व मरे तो सथवा होते हुए भी इन्होंने जेवर 
पहनना यह कहकर छोड़ दिया कि “जब मुभसे छोटी मेरी भतीज बहुके 
जेबर उतर गये तो अब में पहनती क्या अच्छी लगूँगी !?' 
हम लोगोंको जब कभी यह हमारे कुलकी रीत बतातीं, तो सर्देव-' मेरे 
मायकेमें यों होता था, मेरा भाई यों कहकर मरा था और मेरा रामसरन 
. (लेखकके पिता) इस स्वभावका था? वग्नैरह सब संगी बहन-बेटीकी तरह 

अमता ज्ञाहिर करतीं, उनकी यादमें आँखें भी भीग जाती । कभी उनके 
मुहसे पहला पीहर या दूसरे भाई-भतीजेका आभास तक नहीं मिला । 
भाँने यह भेद बताया तो मुझे बहुत दिनों तक विश्वास ही नहीं हुआ कि 
ये मेरी सगी भूआ नहीं हैं । 

भूआ दिल्‍्लीके पुराने और प्रतिष्ठित धनिक घरमें ब्याही आई । 
सास-ससुरकी लाड़ली बनकर रहीं। हाथों छाँह की गई। दोनों पीहरों 
में भी मौज थी। जहाँ भी जातीं आँखें बिछ जातीं । उनका अपना निजी 
ब्यक्तित्व बड़ा प्रभावशाली और प्रतिष्ठित रहा । मगर सच बात तो 
यह है कि सीता, द्रौपदीके-समान ये भी संसारमें दुख भोगने ही आई । इस 
तपस्विनीको सुखकी भेट देनेमें मानो विधाता भी सटपठा गया । 

सतान हुई नहीं, युवावस्थामें सुहाग लुट गया + दत्तक पुत्र लिया 
तो वह भी निःसंतान भरी जवानीमें चल बसा । सारी जायदाद चौपट 
हो गई । नकद और जेवर धीरे-धीरे छीजते गये | पारिवारिक क्लेश, 
भानसिक बेदना जीवन भर पल्‍ला पकड़े रहे। तीर्थ-भ्रमण, धर्मध्यान, 
अंयम, तप, त्याग द्वारा जो आत्मसुख मिला सो सुख मिला । 

सन्‌ १६२० की बात हैं । उस छोटी-सी आयुरमें आजीविकाकी तलाश 

में में घरसे निकला । एक पाठशालामें नौकरीकी बातचीत पक्‍की हो गई ॥ 
भार्गमें दिल्‍ली पड़ी तो भूआजीके दर्शन किये बगैर आग बढ़ा ही नहीं जा 
सकता था। इस छोटी-सी आयुर्में आजीविकाकी तलाश और वह भी 
धामिक नौकरी, सुनकर रो पड़ीं । बोलीं--“नहीं बेट ! ऐसी बात फिर 
कभी जुबानपर मत लाना, मेरे भाई-भतीजे स्वगंमें बेठे क्‍या कहेंगे कि 
“मीरो' (भूआका नाम) के होते हुए हमारे बच्चेको नौकरी करनी पड़ी । 
नहीं, में ऐसा हरगिज़् नहीं होने दूँगी ।” 

कपड़ेकी कोठीमें काम सीखनेकों भेजा गया। मगर उस भाग्य 
के आगे भूआजीकी क्या पेश पड़ती; जिसमें गुलामीकी एक अमिट लकीर 
खींच दी गई थी और तारीफ़ यह कि इस ग्रुलामीकी रिक्शाका भार ढोते 
हुए देखकर भी बहुतसे बन्धु मेरे भाग्यपर ईर्ष्या करते हें ! 

सन्‌ १६२० की ही बात है, दिल्लीमें रहते हुए बमुश्किल मुझे एक 
भाह हुआ होगा ! यह मुझे खाना खिलाकर चारपाईपर लेट गईं और 
भुझे समाधिमरण सुनानेका आदेश दिया ! में कुछ घबराया हुआ-सा 
सुनाता रहा ! समाधिमरण सूनकर बोलीं-५ रु० का दूध कृत्तोंको पिला 
थाओ । यह हुक्म भी मेंने बिना चूँ चाँके बजा दिया। फिर बोलीं-“सुबह 
भन्दिरजीमें पूजा करने अवश्य जाना'। अब मेरे घेयंका बाँध टूट गया + 
मैंने समझा म्त्यु-समय नज़दीक हैं, इसलिए यह सब कुछ हो रहा है । 
मुझे बताना नहीं चाहती हें । मैंने पाँव दबाने चाहे तो मना कर दिया ! 
सरकी तरफ़ बढ़ा लो भी रोक दिया ! मुझसे न रहा गया, में रो पड़ा, 
तो बोलीं-बेटे रोते है, यह तो आनन्द और खशीका अवसर है ।' यह सुना 
तो पाँवके नीचेसे ज़मीन खिसकती दिखाई दी, सर घूमने लगा, बड़ी कठि- 
नाईसे अपनेको सम्हाल कर पूछा--“आज भूआजी, आपको हुआ क्या है । 
भेरी तो जान-सी निकली जा रही है ।” 

भूआ बोलीं---/छि:, इसमें घबरानेकी बात क्या है, आज मेरा तेला 
ब्रंत है । कल पारना करूँगी ।”' 

सुनकर अवाक्‌ रह गया। तीन रोज़से निर्जेल उपवासी थीं । 
बदस्तूर मेरा सब काम करती रहीं और मुझे इसका आभास भी नहीं होने 
दिया । सदेव हर एकके दुख-दर्दमें शामिल रहीं, अपने और परायके 
बाड़ वक्‍त काम आईं। पीहर और सासरेकी प्रतिष्ठा और गौरवको 
धरोहरकी तरह सम्हाल कर रक्खे रहीं और अपने दिव्य चारित्रसे दोनों 
तीनों कुलोंको अभिमान योग्य बनाया, ऐसी भूआ क्या फिर किसी जन्मसें 
मिल सकेंगी ? 

--वीर, नवम्बर १९४६. 

. कन्या , 






जन्म--- आगरा, वि० सं० १६२३ 


स्वगंवास-- सन्‌ १६१७ ई० 


भेरी तीथे-यातचा 


“डड्ड गोगलीय व्यू 


(८2 ॥ 408 जो स्थान श्रद्धानन्द, रायज्ादा हंसराज और मुस्लिस 
कौममें सरसेयद अहमदका है, वही स्थान जेनसमाजमें पं ० गोपाल- 
दासजी बरैयाको प्राप्त हें। जिस समय जेनसमाज अपने धर्मसे अनभिज्ञ 
मिथ्यान्धकारमें फंसा हुआ था, उसके चारों ओर शिक्षा-प्रसारका उज्ज्वल 
प्रकाश फैल रहा था, और उसकी चकाचोंधसे चुन्धियाकर इधर-उधर 
डोकरें खा रहा था, तभी उसके हाथमें धर्मज्ञालका दीपक देकर बरेयाजीन 
उसे यथार्थ मार्ग देखनेका अवसर दिया। आज जो जैनसमाजमें सर्टी- 
फिकेटशुदा विद्द्व्ग नज़र आ रहा हूँ, उसमें अधिकांश उनके शिष्यों और 
परशिष्योंका ही समूह है । 
बरेयाजीका आविर्भाव होनेसे पूर्व भारतमें धर्मशिक्षाप्रसार और 
सम्प्रदाय-संरक्षणकी होड़-सी लगी हुई थी । आयंसमाज समूचे भारतमें 
ही नहीं, अरब-ईरानमें भी वेदिकधर्मका भण्डा फहरानेका मनसूबा डंके 
की चोट जाहिर कर रहा था; उसके गुरुकुल, महाविद्यालय, हाईस्कूल 
और कॉलेज पनवाड़ीकी दूकानकी तरह तीव्रगतिसे खुलते जा रहे थे। 
मुसलमानोंके भी देवबन्द्में धामिक और अलीगढ़में राज्यशिक्षा-प्रणाली 
के केन्द्र खुल चुके थे । ईसाइयोंकी तो होड़ ही क्या, हर शहरमें मिशन- 
दिक्षा-केन्द्रोंका जाल-सा बिछ गया था। लाखोंकी संख्यामें धामिक 
ट्रेक्ट वितरित ही नहीं हो रहे थे, अपितु वपित्समा दिया जा रहा था । 
केवल अभागा जेनसमाज खिसियाना-सा अकमंण्य बना अलग-अलग 
खड़ा था। 
शायद अकलंक और समन्तभद्रकी आत्मा जेनसमाजकी इस दयनीय 
स्थितिसे द्रवीभूत हो गई और उन्हींने अपना अलौकिक ज्ञान और शास्त्रार्थ 

की प्रतिभा देकर फिर एकबार जैनधर्मकी दुन्दुभि बजानेको इस कृशकाय 
सलौने व्यक्तिको उत्साहित किया । 

बरैयाजीने जो अभूतपूर्व कार्य किया, भले ही हम काहिल शिष्यों 
द्वारा वह लिखा नहीं गया हैं; परन्तु उनके महत्त्वपूर्ण कायंके साक्षी आज 
आन्ाये, तीर्थ, शास्त्री और परिडित रूपमें समाजमें सर्वत्र देखनेको मिलते हैं।' 

मेरे होश सम्हालने, कार्यक्षेत्रमें आनेसे पूर्व ही बरैयाजी स्वगंस्थ 
हो गये, न में उनके दर्शनोंका ही पुण्य प्राप्त कर सका, न उनके सम्बन्धमें, 
ही विस्तृत जानकारी प्राप्त कर सका। उनके दर्शन न हुए तो न सही,. 
उनकी कार्यस्थली मोरेनाकी रज ही किसी तरह॑ मस्तकपर लगाऊँ, 
उनके समवयस्क और सहयोगियोंसे उनके संस्मरण सुनकर कानोंको तृप्त 
करूँ, ऐसी प्रबल इच्छा बनी रहती थी कि दिसम्बर १६४० में परि- 
षदके कार्यकर्ताओंके साथ मोरेना जानेका अवसर भी प्राप्त हो गया । 
बरेयाजीके साीदार ला० अयोध्याप्रसाद! तथा बा० नेमिचन्द वकील 
आदि १०-१२ बन्धुओंसे रातभर बरेयाजीके सम्बन्धमें क्रेद-क्रेद कर बातें 
जाननेका प्रयत्न किया, किन्तु एक-दो घटनाके सिवा कुछ नहीं मालूम 
हो सका । आज उन्हीं स्मृतिकी धुन्धली रेखाओंको कागज़पर खींचनेका 
प्रयास कर रहा हूँ । 

सामाजिक क्षेत्रमें आनेसे पूर्व किसी समय बरेयाजी एक रायबहादुर 
सेठके' यहाँ २० रु० मासिकपर कार्य करते थे । एकबार सेठ साहब 
आपको भी तीर्थ॑यात्रामें अपने साथ ले गये । शास्त्रप्रवचचनके साथ-साथ 
गुमास्तेकी उपयोगिताका भी विचार करके, इन्हें साथ लिया गया था। 
बरेयाजी शास्त्र-प्रवचनमें तो पटु थे, किन्तु गुमास्तगीरीकी कलामें कोरे 
थे। सफ़रमें रेल्वे-टिकिटोंकी कतरव्योंत, लगेज़, भाड़ा दिये बिना पाद 
करना, चँँगीवालोंको चकमा देना, स्टेशन बाबुओंकों भाँसा देना, कुलियों- 


१--सम्भवतः यही नाम था, यदि भूलसे दूसरा नाम लिखा गया दो 
तो वे बन्धु क्षमा करेंगे । २--नाम मैंने जान वृऋकर नहीं लिखा है । 

तॉगेंबालोंको बातोंमें राज़ी करना, थडेकी भी विस्तर बिछाकर सेकिण्ड 
बना लेना, धर्मशालाके चपरासियोंसे भी भरपूर सुविधा लेना और इनाम 
की जगह अँगूठा दिखा देनेमें जो जितना प्रवीण होता है, वही प्रवासमें 
रखनेके लिए उपयुक्त समझा जाता है। बरैयाजी इस शिक्षामें कोरे थे । 
इन्हें शिक्षित और चतुर समभकर टिकिठ लानेका कार्य दिया गया | 
ये ठिकिटोंमें कूछ कतरव्योंत तो क्या करते, उल्टा लगेज़ तुलवाकर उसका 
भी भाड़ा दे आये । 

सेठ और रायबहादुर होकर उनका सामान तुल जाये, इससे अधिक 
और. सेठ साहबका क्‍या अपमान होता ? घधनियोंके यहाँ चापलस और 
चुगुलखोरोंकी क्या कमी ? उन्होंने बरेयाजीके बुड़बक होनेका ऐसा 
सजीब वर्णन किया कि बेचारे शिकारपुरी न होते हुए भी, सेठ साहबकी 
चज़रोंमें शिकारपुरी होकर रह गये। जहाँ सत्यका प्रवश नहीं, यथार्थ 
बात सूननेका चलन नहीं । धोखा छल-फरेब मायाचार ही जहाँ उन्नति 
के साधन हों, बिलफ़ और चकमा खाना ही जहाँ अभीष्ट हो, वहाँ बरेयाजी 
कितने दिन निभते ? किनाराकशी ही स्वाभिमानकी रक्षाके लिए उन्होंने 
आवश्यक समभी । 

यह मूर्खता करके बरेयाजी पछताये नहीं, यह अचौयंब्रत उनके 
पञ्चाणुब्तोंमेंसे तीसरा आवश्यक ब्रत था । एकबार वे सपरिवार बम्बई 
से आगरे आये। घर आकर कई रोज़ बाद मार्ग-व्यय आदि लिखा तो 
मालूम हुआ नौकरने उनके तीन वर्षके बालकका टिकट ही नहीं लिया । 
मालूम होनेपर बड़ी आत्म-ग्लानि हुई और आपने तत्काल स्टेशन-मास्टर 
के पास पहुँचकर क्षमा-याचना करते हुए टिकटका मूल्य उनकी मेजपर 
रख दिया। स्टेशनमास्टरने समझाया कि ढाई वर्षसे अधिककी आय 
पर टिकट लेनेका नियम है तो, पर कौन इस नियमका पालन करता है ? 
हम तो ४-५ वर्षके बालकको नज़रन्दाज़ कर देते हें। अपने आप टिकट 
का पैसा देने कोई हमारे पास आया हो, हमें ऐसा मूर्ख कभी नहीं मिला । 

आप बड़े भोले मालूम होते हैं, यह दाम आप उठा लीजिये, सब यूँ ही चलता 
है ।” परन्तु बरैयाजी चालाक और घूर्त दुनियाके लिए सचमुच मूर्ख 
थे, वे दाम छोड़कर चले आये और बुद्धिपर ज़ोर देनेपर भी अपनी इस 
मूखेताका रहस्य न समझ पाये और जीवनभर ऐसी मूर्खता करते रहे । 
224 र् * हर 

ला० अयोध्याप्रसादजीके साभेमें मोरेनामें बरेयाजीकी आढ़तकी 
दृकान थी । लाला साहबका एक व्यक्तिसे लेन-देनका झगड़ा चल रहा 
था। आख़िर वह व्यक्ति तंग आकर बोला--“आपके साभी बरेयाजी 
जो निर्णय देंगे, मुे मंजूर होगा ।” लालाजीने सुना तो बाँछें खिल 
गई । मनकी मुराद छप्पर फाड़कर आई, परन्तु निर्णय अपने विपक्षमें 
सुना तो उसी तरह निस्तब्ध रह गये; जिस तरह ऋद्धिधारी मुनिके हाथों 
में गरमागरम खीर परोसकर रत्नोंकी वारिश देखनेको बुढ़िया आतुरता- 
'पूृवंक आकाशकी ओर देखने लगी थी और वर्षा न होनेपर लुटी-सी खड़ी 
रह गई थी 

लाला साहबको बरैयाजीका यह व्यवहार पसन्द न आया । “अपने 
होकर भी निर्णय शत्रु-पक्षमें दिया, ऐसी-तेसी इस न्यायप्रियताकी । डायन 
भी अपना घर बरूश देती है, इनसे इतना भी न हुआ । हमें मालूम होता 
कि पण्डितजीके मनमें यह कालौस हे तो हम क्‍यों इन्हें पंच स्वीकार करते ? 
इससे तो अदालत ही ठीक थी, सौ फ़ी सदी मुकदमा जीतनेका वकीलने 
विश्वास दिलाया था। वाह साहब, अच्छी इन्होंने आपसदारी निभाई। 
माना कि हमारी ज्यादती थी, फिर भी क्‍या हुआ, आपसदारीके नाते 
भी तो हमारी टेक रखनी थी । जब पण्डितजीने हमारा रत्तीभर लिहाज 
नहीं किया तो अब इनसे क्‍या साभेमें लिभाव होगा ? भई, ऐसे तोते- 
चइ्मसे तो जुदा ही भले ।” 

इसी तरहके विचारोंसे प्रेरित होकर लाला साहबने पण्डितजीसे 
साभा बाँट लिया, बोलचाल बन्द कर दी । बरेयाजीसे किसीने इस आशा- 
रहित निर्णयके सम्बन्धमें ज़िक्र किया तो बोले-- भाई, इष्टमित्रोंकी 

खातिर में अपने धर्मको तो नहीं बेचूंगा । जब मुभमें न्यायीकी स्थापना 
दोनों पक्षोंने कर दी तो फिर में अन्यायीका रूप क्यों धारण करता ? 
मेरा धर्म मुझे न छोड़े, चाहे सारा संसार मुझे छोड़ दे, तो भी मुझे चिन्ता 
नहीं ।” 

लालाजीने मुझे स्वयं उक्त घटना सुनाई थी। फ़र्माते थे कि-- 
“थोड़े दिन तो मुझे पण्डिलजीके इस व्यवहारपर रोष-सा रहा; पर धीरे- 
धीरे भेरा मन मुझे ही घिक्कारने लगा और फिर उनकी इस न्यायप्रियता, 
सत्यवादिता, निष्पक्षता और नैतिकताके आगे मेरा सर भुक गया, श्रद्धा 
भक्तिसे हृदय भर गया और मेंने भूल स्वीकार करके उनसे क्षमा माँग 
ली । पंडितजी तो मुभसे रुष्ट थे ही नहीं, मुझे ही मान हो गया था, अत: 
उन्होंने मेरी कौली भर ली और फिर जीवनके अन्त तक हमारा स्तेह- 
सम्बन्ध बना रहा ?” 

मुझे जिस तरह और जिस भाषामें उक्त संस्मरण सुनाये गये थे, 
न बे अब पूरी तरह स्मरण ही रहे हें न उस तरहकी भाषा ही व्यक्त कर 
सकता हूँ, फिर भी आज जो बैठे-बिठाये याद आई तो लिखने बैठ गया । 

“-अनेकान्त, मा १९४८ ई० 


उन्नकी सीरक 

मने प॑० गोपालदासजी वरैया-जैसा दूसरा आदमी समाजमें आज 
हर नहीं देखा, पर यह बात्त तो हर आदमीके लिए कही जा सकती 
है। नीमके पेड़के लाखों पत्तोंमें कोई दो पत्ते एकसे नहीं होते, पर सब हरे 
और नुकीले तो होते हैं। समाजके हर आदमीसे यह आशा की जाती है कि: 
वह कम-से-कम अपने समाजके मेम्बरोंको सताये नहीं, उनसे भूठा व्यवहार 
न करे, उनके साथ ऐसे काम न करें, जिनकी गिनती चोरीमें होती है ।। 
समाजमें रहकर अपनी लँगोटी और अपने आँखके बॉकपनपर पूरी 
निगाह रखे और अपनी ममताकी हद बाँधकर रहे। इन पाँच बातोंमें, 
जिन्हें अणृब्रत यानी छोटे व्रत नामसे पुकारा है, बे पूरे-पूरे पक्के थे, और 
पाँचों अणुक्नतोंको ठीक-ठीक तिभानेवाला समाजमें हमारे देखनेमें कोई 
दूसरा आदमी नहीं मिला । वह पूरे गृहस्थ थे, दुकानदारी भी करते 
थे, और पैडेत और विद्वान्‌ होनेके नाते जगह-जगह व्याख्यान देने भी 
जाते थे और इस नाते आने-जानेका किराया और खर्च भी लेते थे, पर: 
दुकानदारी और इन सब बातोंमें जितनी सचाई वह बरतते थे, और किसी 
दूसरेको बरतते हुए नहीं देखा है । अगर उन्हें कोई ५० रु० पेशगी भेज देः 
और घर पहुँचते-पहुँचते उनके पास १० रु० बचे तो वह १० रु० वापिस 
कर देते थे और दो पैसे बच रहें तो दो पैसे भी वापिस कर देते थे । वह 
हर तरहसे हिसाबके माम॑लेमें पैसे-पसैका ठीक-ठीक हिसाब रखते थे / 
पाँचों ब्रतोंमेंसे हर ब्रतका प्रा-पूरा ध्यान रखते थे और इन ब्रतोंके प्रति 
सचाई ही उनमें एक ऐसा जादू बनी हुई थी, जिससे सभी उनकी तरफ़ 
खिंचते थे । 
धर्मके मामलेमें आम तौरसे लोग अणुव्नतोंमेंसे किसी न्रतकी परवाह 
नहीं करते और सचाईके अशुन्नतकी तो बिल्कूल ही परवाह नहीं करते + 
१० 

एक पण्डितजी ही थे जो घर्मं और व्यवहारमें कहीं भी सचाईको 
हाथसे नहीं खोते थे । तभी तो वह उन पण्डितोंकी नज़रमें गिर गये जो 
धर्मके ज्ञाता थे, पर उसपर अमल करनेके अभ्यासी नहीं थे । 

पण्डितजी अणुब्रती थे, पर साथ-हो-साथ परीक्षा-प्रधानतामें पूरा 
विश्वास रखते थे, और जैसे-ज॑से वह परीक्षा-प्रधानताको समभते जाते 
थे; बैसे-जैेसे उसपर अमल करते. जाते थे । दूसरों शब्दोंमं वह धीरे- 
चीरे परीक्षा-प्रधानी बनते जा रहे थे कि मौत॑ उन्हें उठाकर ले गई । कोई 
मनचला यह सवाल उठा सकता है कि क्‍या वह शुरू-शुरूमें परीक्षाप्रधानी 
नहीं थे ? हम उसे जवाब देंगे-हाँ, वह नहीं थे। वह शुरू-शुरूमें अन्ध- 
श्रद्धानी थे, कोरे कट्टर दिगम्बरी थे। उनकी कट्टरता दिनोंदिन कम 
होती जा रही थी और अगर वह जीते रहते तो वह कट्टरता खत्म हो जाती 
और फिर वह दिगम्बरी न रहकर जैन बन जाते और अगर कुछ और 
उमर पाते तो सर्वधर्म-समभावी होकर इस दुनियासे कूच करते । 


5 चक 


हम ऊपरके पेरेमें बहुत बड़ी बात कह गये हैं, पर वह छोटे मूँह बड़ी 
बात नहीं है। हमने पण्डितजीको बहुत पाससे देखा है। पण्डितजी 
हमको बहुत प्यार करते थे और जब भी हम उनसे मिले, ईैन्होंने पूरी 
एक रात हमसे बिल्कुल जी खोलकर बातें कीं और हमारी बातें खुले दिलसे 
'सुतीं । हमसे जब वह बात करते थे तो एकदम अभिन्न हो जाते थे । हम 
ये सब कहकर भी यह नहीं कहना चाहते कि उन्होंने हमसे कबूला कि 
वह कट्टर दिगम्बरी थे । इस तरह बेतुकी बात हम क्यों पूछने लगें और 
वह हमसे क्‍यों कहने लगें ? हम तो ऊपरकी बात सिफ़े इसलिए लिख 
रहे हें कि हमने उन्हें पाससे देखा है और उनका खुला हुआ दिल देखा है । 
बस उस नाते और सिर्फ़ उस नाते हम यह कहना चाहते हैं कि हम जो 
कूछ ऊपर कह आये हैं, वो वह है कि जो हमने नतीजा निकाला हैँ । 

हमले यह नतीजा कंसे निकाला, यह बतानेसे पहले हम यह कह 
देना चाहते हैं कि जो आदमी परीक्षाप्रधानी बनने जा रहा है, वह किसी 
धर्म या पन्‍्थका कितना ही कट्टर अनुयायी क्‍यों न हो, उस आदमीसे लाख 

दरजे अच्छा है, जो अन्धश्रद्धानी होते हुए सर्वधर्म-समभावी होनेका दावा 
करता है। वह तो सर्वधर्म-समभावका नाटक खेलता है, या ढोंग रचता 
है । फण्डितजीने कभी किसी चीज़का नाटक नहीं खेला, वे जब जो कुछ 
थे, सच्चे जीसे के और सचाई ही तो पृज्य है, वही तो धर्म है, वही तो अँधेरे 
से उजालेकी तरफ़ लेजन्थद्वाली चीज़ है और वह पण्डितजीमें थी । इस 
सचाईके बलपर ही वह भट ताड़ काते थे कि में अबतक कौन-सा नाटक 
खेलता रहा हूँ; और कौन-सा ढोंग रचत्ता रहा हूँ। अपनी परीक्षामें 
जैसे ही उन्होंने नाटककों नाटक और ढोंगको ढोंग समझा कि उसे छोड़ा । . 
जैसे ही उन्होंने परीक्षासे यह जाना कि सोमदेवक्ृत त्रिवर्णाचार' आएं 
ग्रन्थ नहीं है, बैसे ही उन्होंने उसको अलग किया और उसके आधारपर 
जो पूजाकी क़ियाएँ करते थे, उन्हें धता बताई । धता बताई शब्द ज़रा 
भी हम बढ़कर नहीं कह रहे हैं, उन्होंने इससे ज़्यादा कड़ा शब्द इस्तेमाल 
किया था। 

धर्मके मामलेमें उनकी कही हुई खरी-खरी बातें आज बच्चे-बच्चे 
की जबानपर है, उन्हें हम दुहराना नहीं चाहते । हम तो यहाँ सिर्फ़ इतना 
ही कहेंगे कि पण्डित गोंपालदासजी बरेया सचाईके साथ विचारस्वाधीनता 
का दरवाज़ा खोल गये और आज जो स्वामी सत्यभक्तके रूपमें पण्डित 
दरबारीलालजी स्वाधीन विचारोंका चमत्कार दिखा रहे हैं, वह उसी 
द्वारसे होकर आये हैं, जिसका दरवाज़ा पण्डितजी हिम्मत करके खोल 
गये थे। 

पण्डितजीने सम्यक्त्व, देवता, कल्पवृक्ष, केवलज्ञान, मुक्ति इनके 
बारेमें ऐसी-ऐसी बातें कहीं, जिनसे एक भतेबां समाजमें खलबली मची, 
पर वैसा तो होना ही था, कुछ दिनों पण्डितजीकी हँसी उड़ाई गई, फिर 
जोरका विरोध किया गया, फिर सहन किया गया और फिर मान लिया 
गया । * 

“ पण्डितजीने क्या-क्या काम किये, इनको गिनाकर हम क्या करें, 

ये काम मुरेना महाविद्यालयका है । हम तो सिर्फ़ वो ही बातें लिखता 

चाहते हैं, जिनका हमारे दिलपर असर हैं। पण्डितजीको जो संगिनी 
मिली थीं, वह उन्हींके योग्य थीं, उनकी संगिनी उनके अणुक्रतोंकी परीक्षा- 
की कसौटी थीं, पर पण्डितजी उस कसौटीपर हमेशा सौटंच सोना ही 
साबित हुए । उनकी संग्रिनीके स्वभावके बारेमें हमने सुना ही सुना है 
पर वह सुना ऐसा नहीं है कि जिसपर विश्वास न किया जाय | हमारा 
देखा हुआ कुछ भी नहीं है, कोई ये न समझे कि हम ऐसी बात कहकर 
पूर्वापर-विरोध कर रहे हें । चूंकि अभी तो हम कह आये हैं कि हमने 
. पण्डितजीको पाससे देखा है और जब पाससे देखा हैँ तो क्या संग्रिनीको 
नहीं देखा था, हाँ, देखा था पर हमने कभी उनको ऐसे रूपमें नहीं देखा, - 
जैसा सुन रक्खा था, और इसके लिए तो हम एक घटना लिखें ही देते हैं । 
इटावा्में तत्त्व-प्रकाशिनीसभा का जलसा था। पण्डितजी अपनी 
संगिनी समेत वहाँ आये हुए थे । उनकी संगिनी उस वक्त प्रेमीजीके लड़के 
को जो उस बक्‍त वर्ष या डेढ़ वर्षका होगा, गोदमें खिला रही थीं। वह 
लड़का उनकी गोदमें बुरी तरह रो रहा था, हम उस वक्‍त तक उनको 
पण्डितजीकी संगिनीकी हेसियतसे नहीं जानते थे । इसलिए हमने उनकी 
गोदसे उस लड़केको छीन लिया; और सचम्‌च छीन लिया, ले लिया नहीं । 
छीन लिया हम यों कह रहे हैं कि हमने उस बच्चेको लेते वक्‍त कहा 
तो कुछ नहीं, पर लेनेके तरीक़ेसे ये बताया कि हम यह कह रहे हैं कि तुम्हें 
बच्चा खिलाना नहीं आता और होनहारकी बात कि बह बच्चा हमारी 
गोदमें आकर चुप हो गया । यह सब कुछ प्रेमीजी खड़े-खड़े देख रहे थे । 
वे थोड़ी देरमें चुपके-से हमारे पास आकर बोले कि “आप बड़े भाग्यशाली 
हैं ।” मेने “पूछा-क्यों ?” बोले- आपने पण्डितानीजीसे बच्चा छीन 
लिया और आपको एक शब्द भी सुननेको नहीं मिला । हम तो उस वज़त 
न जाने क्या-क्या अंदाज़ा लगा रहे थे ।” 
उस दिनके बाद हम जब भी पण्डितजीसे मिले, हमने तो उनको 
इसी स्वभावमें पाया । यही वजह है कि हम उनके स्वभावके बारेमें जो 
कुछ कह रहे हैं वह सब सुनी-सुनाई बात है । 

कुछ भी सही, हाँ तो उनकी संगिनी उनके अणुव्रतकी कसौटी थीं 
और उन्होंने जीवनभर उनका साथ ऐसा निभाया कि जो एक अणुब्रती 
ही निभा सकता था । 

पण्डितजीने जीते जी दूसरी प्रतिमासे आगे बढ़नेकी कोशिश नहीं 
की, लेकिन एकसे ज़्यादा ब्रह्मचारियोंकों हमने उनके पाँव छुते देखा, 
बह सचमृच इस योग्य थे । 

आज जो तत्त्व-चर्चा घर-घरमें फैली हुई है और ऐसी बन गई है, 
मानो वह मौके पेटसे ही साथ आती हो, ये सब पण्डितजीकी मेहनतका 
ही फल है। वे गहरी-से-गहरी चर्चाकों इतनी आसान बना देते थे कि 
एक बार तो तत्त्वोंका बिल्कूल अजानकार भी ठीक-ठीक समझ जाता था । 
यह दूसरी बात है कि अपनी अजानकारीके कारण वह उसे जयादा देरके' 
लिए याद न रख सके । इसलिए उन्होंने 'जैन-सिद्धान्त-प्रवेशिका' नाम- 
की एक किताब लिख डाली थी, उसे आप जैन-सिद्धान्तका जेबीकोश 
यानी पाकेट डिक्सनरी कह सकते हैं । 

पंडितजीकी जीवनीसे जो कुछ सीख ली जा सकती है, उसका 
निचोड़ हम यह समझें हें-- 

१. सच्चे या अणुत्रती बनना ह तो निर्भीक बनो । 

२. निर्भीक बनना हैं तो किसीकी नौकरी मत करो, अपना कोई 
रोज़गार करो | 
. रोज़गार करते हुए अगर धममे या धर्मचर्चाके वक्ता बनना चाहते 
हो तो अणुव्रतका ठीक-ठीक पालन करो, तभी दुकान चल सकेगी । 
४. अणुक्नतोंकी अगर ठीक-ठीक पालन करना है तो अपनी हद 

बाँधो । 

५. अपनी हद बाँघनी हैं तो किसी कर्त्त॑व्यसे बँधों । 
६. कत्तंव्यको ही अधिकार मानो | 
७. अधिकारी बनो, अधिकारके लिए मत रोओ | 
--ज्ञानोदय, जुलाई ३९७१ 


नशा 


फ्स्क्यि 


श्रों नाथ्राम प्रेमी 


घू तरीका जन्म विक्रम संवत्‌ १६२३ के चेत्रमें आगरेमें हुआ था । 
आपके पिताका नाम लक्ष्मणदासजी था। आपकी जाति बरेया' 
और योत्र 'एछिया' था। आपके बाल्यकालके विषयमें हम विशेष कुछ 
नहीं जानते । इतना ही मालूम है कि आपके पिताकी मृत्यु छुटपनमें हो 
गई थी । अपनी माताकी कृपासे ही आप मिडिल तक हिन्दी और छठी- 
सातवीं तक अंग्रेज़ी पढ़ सके थे। धर्मकी ओर आपकी ज़रा भी रुचि 
न थी। अंग्रेज़ीके पढ़े-लिख लड़के प्राय: जिस मार्गके पथिक होते हैं, आप 
भी उसी पथके पथिक थे। खेलना-कूदना, मज़ा-मौज, तम्बाकू-सिगरेट 
पीना, शेर और चौबोला गाना आदि आपके दैनिक कृत्य थे। १६ वर्ष 
की अवस्थामें आपने अजमेरमे रेलवेंके दफ्तरमें पन्द्रह रुपये महोनेकों 
नौकरी कर ली । उस समय आपको जेनधर्मसे इतना भी प्रेम तन था कि 
कम-से-कम जिन-दर्शन तो प्रतिदिन कर लिया करें । अजमेरमें पण्डित 
मोहनलालजी नामके एक जैन विद्वान्‌ थे। एक बार उनसे आपका जैन- 
मंदिरमें परिचय हुआ । उनकी संगतिसे आपका चित्त जेनधर्मकी ओर 
आक्धित हुआ और आप जैन-प्रंथोंका स्वाध्याय करने लगे | दो वर्षके 
वाद आपने रेलवेंकी नौकरी छोड़ दी और रायबहादुर सेठ मूलचन्द्रजी 
नेमीचन्द्रजीके यहाँ इसारत बनवानेके कामपर २० रु० मासिककी 
नौकरी कर ली। आपकी ईमानदारी और होशियारीसे सेठजी प्रसश्न 
रहे । अजमेरमें आप ६-७ वर्ष तक रहे । इस बीच आपका अध्ययन 
बराबर होता रहा। संस्कृतका ज्ञान भी आपको वहींपर हुआ । वहाँ- 
की जैन-पाठ्शालार्मं आपने लधुकौमूदी और जेनेन्द्रव्याकरणका कुछ 
अंश और न्यायदीपिका ये तीनों ग्रंथ पढ़े थे। मोम्मटसारका अध्ययन भी 


गुरु गोरलदास बरैया श्थरैँ 


आपने उसी समय शुरू कर दिया था । अजमेरके सुप्रसिद्ध पशिडित मथुरा- 
दासजी और अजैनप्रभाकर' के वास्तविक सम्पादक बाबू बेजनाथजीसे 
आपका बहुत मेल-जोल रहता था । 

संबत्‌ ४८ में सेठ मूलचन्द्रजी, ज॑नबिद्री मूडबिद्रीकी यात्र।को निकले 
और आपको साथ लेते गये । लौटते समय आप बम्बई आये और यहाँ 
आपकी लबियत ऐसी लग गई कि फिर आपने यहींपर रहनेका नि३चय 
कर लिया । हिसाब-किताबके काममें आप बहुत तेज्ञ थे, इस कारण यहाँ 
आपको एस० जें० टेलरी नामकी यूरोपियन कम्पनीमें ४५ रु० मासिक 
की नौकरी मिल गई । आपके कामसे कम्पनीके मालिक बहुत खुश रहते 
थे। उन्होंने थोड़े ही समयमें आपका बेतन ६० रु० मासिक कर दिया! 
उसी समय आपकी माताजीका स्वर्गवास हो गया और आप बिना छट्री 
लिये ही आगरे चल दिये । फल यह हुआ कि आपको नौकरीसे हाथ धोना 
पड़ा । इसके बाद आप फिर बम्बई आये और सेठ जुहारमल मूलचन्द्रजी 
की दूकानपर मुनीम हो गये । कुछ समय पीछे एस० जी० टेलारीने आपको 
फिर रख लिया । अबकी बार आपने कई वर्ष तक यह काम किया । 
सं० ५१ में दिललीवाले लाला श्यामलालजी जौहरीके साथ आप जवाहरात- 
की कमीशन एजेंटीका काम करने लगे। इस कामको आपने कोई छः 
महीने तक किया, पर इसमें अपने अचौय॑ और सत्यत्रतका पालन न होते 
देखकर आप इससे अलग हो गये और 'गोपालदास लक्ष्मणदास' के नामसे 
गल्‍लेका काम करने लगे। यथेष्ट लाभ न होनेसे पाँच छः महीनके बाद 
यह काम उठा दिया। संवत्‌ ५२ में पंडित धन्नालालजी काशलीवालके 
साभेमें आपने रुई, अलसी, चाँदी आदिकी दलालीका काम करना शुरू 
किया और तीन-चार वर्ष तक जारी रक्‍्खा | संवत्‌ ५६ में इसी कामको 
आप स्वतंत्र होकर करने लगे और दो वर्ष तक करते रहे । 

बम्बईमें सेठ नाथारंगजी गाँधीके फर्मके मालिक सेठ रामचन्द्र 
नाथाजीसे आपका अच्छा परिचय हो गया था । सेठजी बड़े ही सज्जन' 
और धर्मात्मा हैं । सं० ५८ में आपके हीं साभेमें पंडितजीने मोरेनामें 


है जैन-जागरणके अग्रदूत 


आढ़तकी दूकान खोल ली और बम्बईका रहना छोड़ दिया। यह काम 
आपने कोई चार वर्ष तक किया। गाँधी नाथारंगजीकों जब मोरेनामें 
लाभ नहीं दिखाई दिया, तब उन्होंने सं० ६२ में शोलापुर वुला लिया 
और वहाँ आप लगभग दो वर्ष तक काम करते रहे । इसके बाद आप 
फिर मोरेना चले गये और वहाँ आपने सेठ हरिभाई देवकरण और सेठ 
रावजी नानचन्द्रकोी सहायतासे गोपालदास माणिकचन्द्र' के नामसे स्वतंत्र 
आढ्तकी दूकान खोली । इस कामको करते हुए आपने माधव जीरनिंग 
फैक्टरी लिमिटड' की स्थापना की । इस काममें आपने वहुत परिश्रम 
पिया । पर कई कारणोंसे आपको कोई दो वर्षके वाद इससे संबंध छोड़ना 
पड़ा । इसके बाद आपने फिर गाँध्ग्री नाथारंगजीके साथ काम किया । 
सं० 3०-७१ में रायबहादुर सेठ कल्याणमलजीके और उनके बाद अभी 
दो वषंसे आप रायंबहादुर सेठ कस्तूरचन्द्रजीके साभेमें काम करते थे । 


जिस समय पशिडतजी अजमेरमें थे उस समय उनकी शादी हो चुकी 
'थी। सं० ४५ में आपको प्रथम पुत्र उत्पन्न हुआ, जो थोड़े ही दिन जिया । 
सं० ४७ में कौजत्याबाई और ४६ में चि० माणिकचन्द्रका जन्म हुआ ! 
इसके बाद आपके कोई सच्तान पैदा नहीं हुई । पिछली दोनों सन्तानें जीवित 
हैं । भाई माणिकचन्द्रका विवाह हो चुका है और उनके तीन-चार वर्ष- 
का एक पुत्र भी है । 


पशिडतजीके सार्वजनिक जीवनका प्रारम्भ वम्बईसे होता है। 
यहाँ आपके और पशिडत वश्नालालजीके उद्योगसे मार्गशीष सुदी १४ संबत्‌ 
१६४९ को दिगम्बर जेन सभाकी स्थापना हुई । पशिडत धन्नालालजी 
आपके अनन्य मित्रोंमेंसे थे । लोग आप दोनोंकों “दो शरीर एक प्राण” 
कहा करते थे | पशिइ्त घन्नालालजी आपके प्रत्येक काममें प्रधान सहायक 
थे । इसी वर्षके माघमें श्रीमन्‍्त सेठ मोहनलालजीकी ओरसे खुरई (सागर) 
की सुप्रसिद्ध प्रतिष्ठा हुई। इतना बड़ा जनसमूह शायद ही किसी मेलेमें 
इकट्ठा हुआ होगा । दिगम्बर' जैन-समाजके प्राय: सभी धनी-मानी और 


गुरु गोपालदास बरेया श्णश्‌ 


पशिडत जन उपस्थित हुए थे । इस अवसरको बहुत ही उपयुक्त समभकर 
बम्बई-सभाने आपको और परणिडत धन्नालालजीको सम्पूर्ण दिगम्बर जैन 
समाजकी एक महासभा स्थापित करनेके लिए खुरई भेजा । इसके लिए 
बहाँ यथेष्ट प्रयत्न किया गया । परन्तु यह जानकर कि जम्बूस्वामी मथुरा- 
के मेलेमें महासभाकी स्थापनाका निश्चय हो चुका है, इन्हें लौट आना 
पड़ा । इसके बाद सं० ५० के जम्बूस्वामीके मेलेमें भी बम्बई-सभाने 
इन्हें भेजा और उनके उद्योगसे वहाँपर महासभाका कार्य शुरू हुआ । 
महासभाके महाविद्यालयके प्रारम्भका काम आपके ही द्वारा होता रहा 
है । सं० ५३ के लगभग भारतवर्षीय दिगम्बर जैन परीक्षालय स्थापित 
हुआ और उसका काम आपने बड़ी ही कुशलतासे सम्पादन किया | इसके 
बाद आपने दिगम्बर जैन सभा बम्बईकी ओरसे जनवरी सन्‌ १६०० में 
(मं० ५६ के लगभग) “जैनमित्र” निकालना शुरू किया। पण्िडितजीकी 
कीतिका मुख्य स्तम्भ 'जेनमित्र' हैं। यह पहले ६ बर्ष तक मासिक रूपमें 
और फिर संबत्‌ ६ २की कार्तिक सुदीसे २-३ वर्ष तक पाक्षिक रूपमें पशिडत- 
जीके सम्पादकत्वम निकलता रहा । सं० १६६५ के १८ वें अंक तक जेन- 
मित्रकी सम्पादकीमें पश्डितजीका नाम रहा। इसकी दशा उस समयके 
त्तमाम पत्रोंसे अच्छी थी; इस कारण इसका प्राय: प्रत्येक आन्दोलन सफल 
होता था । सं० ५८ के आसोजमें बम्बई प्रान्तिक सभाकी स्थापना हुई 
और इसका पहला अधिवेशन माघ सूदी ८ को आकलूजकी प्रतिष्ठापर 
हुआ । इसके मंत्रीका काम पण्डितजी करते थे और आगे बराबर आठ 
दस वर्ष तक करते रहे । प्रान्तिक सभाके द्वारा संस्कृत विद्यालय बम्बई, 
परीक्षालय, तीर्थक्षेत्र, उपदेशभंडार आदिके जो-जो काम होते रहे हें, वे 
पाठकोंसे छिप नहीं है । 

वम्बईकी दिगम्बर जैन पाठशाला सं० ५० में स्थापित हुई थी। 
यह पाठशाला अब भी चल रही है । पंडित जीवराम लल्लूराम शास्त्री- 
के पास आपने परीक्षामुख, चन्द्रप्रभकाव्य और कातंत्र व्याकरण इसी पाठ- 
शालामें पढ़ा था । 


श्षए जैम-जागरणके अप्रदूत 


कुण्डलपुरके महासभाके जलसेमें यह सम्मति हुई कि महाविद्यालय 
सहारनपुरसे उठाकर मोरेनामें पंडितजीके पास भेज दिया जाय, परन्तु 
प्रण्डिलजीका वेम्रतस्प मुंशी चम्पतरायजीके साथ इतना बढ़ा हुआ था कि 
उन्होंने उनके अण्डरमें रहकर इस कामको स्वीकार न किया । इसी 
समय उन्हें एक स्वतंत्र जेन पाठशाला खोलकर काम करनेकी इच्छा हुई । 
आपके पास पं० वंशीधरजी कृण्डलपुरके मेलेके पहिले ही पढ़ते थे । अब 
दो-तीन विद्यार्थी और भी जैन सिद्धान्तका अध्ययन करनेके लिए जाकर रहने 
लगे । इन्हें छात्रवृत्तियाँ बाहरसे मिलती थीं । पण्डितजी केवल इन्हें पढ़ा देते 
थे। इसके बाद कुछ विद्यार्थी और भी आ गये और एक व्याकरणका 
अध्यापक रखनेकी आवश्यकता हुई, जिसके लिए सबसे पहले सेठ सूरचन्द्र 
शिवरामजोने ३० २० मासिक सहायता देना स्वीकार किया। धीरे-धीरे 
छात्रोंकी संख्या इतनी हो गई कि पंडितजीको उनके लिए नियमित पाठ- 
शाला और छात्रालयकी स्थापना करनी पड़ी। यही पाठशाला आज 
जैनसिद्धान्त विद्यालय” के नामसे प्रसिद्ध है और इसके द्वारा जेनधर्मके 
बड़े-बड़े ग्रंथोंके पढ़नेवाले अनेक पंडित तैयार हो गये हें। पाठशालाके 
साथमें एक छात्राश्रम भी है । छात्राश्रम और पाठशालाके लिए एक अच्छी 
इमारत लगभग दस हज़ार रुपयोंकी लागतकी बन गई हैँ । पाठशाला 
और छात्राश्रमका वार्षिक खचे इस समय कोई दस हजार रुपया हैं, 
यह सब रुपया पश्डितजी चन्देसे वसूल करते थे। 

ग्वालियर स्टेटकी ओरसे परिडतजीको मोरेनामें आनरेरी मजिस्ट्रेट 
का पद प्राप्त था। वहाँके चेम्बर आफ़ कामस और पंचायती बोडके 
भी आप मेम्बर थे। बम्बई प्रान्तिक सभाने आपको स्थाद्रादवारिधि', 
इटावेकी जैनतत्त्वप्रकाशिनी सभाने आपको 'वादिगजकेसरी' और कलकत्ते- 
के गवनमेण्ट संस्कृत कालेजके पण्डितोंने 'न्यायवाचस्पति' पदबी प्रदान 
की थी। सन्‌ १६१२ में दक्षिण महाराष्ट्र-जैन-सभाने आपको अपने 
वाधिक अधिवेशनका सभापति बनाया था और आपका बहुत बड़ा सम्मान 
किया था । 


गुरु गोपलदास बरेया श्ज्ज्‌ 


पशिडतजीकी पठित विद्या बहुत ही थोड़ी थी। जिस संस्कृतके बे 
पश्डित कहला गये, उसका उन्होंने कोई एक भी व्याकरण अच्छी तरह नहीं 
पढ़ा था। ग्रुमुखसे तो उन्होंने बहुत छ्ी थोड़ा नाममात्रको पढ़ा था। 
तब बे इतने बड़े विद्वान कैसे हो गये ? उसका उत्तर यह है कि उन्होंने 
स्वावलम्बन-शीलता और निरन्तरके अध्यवसायसे पाण्डित्य प्राप्त किया 
था। पणिडतजी जीवनभर विद्यार्थी रहे। उन्होंने जो कुछ ज्ञान प्राप्त 
किया वह अपने ही अध्ययनके बलपर; और इस कारण उसका मूल्य 
रट हुए या घोखे हुए ज्ञानसे बहुत अधिक था। उन्हें लगातार दस 
वर्ष तक बीसों विद्याथियोंको पढ़ाना पड़ा और उनकी शंकाओंका सभा- 
धान करना पड़ा। विद्यार्थी प्रौढ़ थे, कई न्यायात्रायं और तकंतीथर्थोने 
भी आपके पास पढ़ा है । इस कारण प्रत्यक शंकापर आपको घंटों परि- 
श्रम करना पड़ता था। जेनधर्मके प्रायः सभी बड़े-बड़े उपलब्ध ग्रंथोंको 
उन्हें आवश्यकताओंके कारण पढ़ना पूड़ा। इसीका यह फल हुआ कि 
उनका पाण्डित्य असामान्य हो गया । वें न्याय और धर्मझास्त्रके बेजोड़ 
विद्वान हो गये और इस बातको न केवल जैनोंने, किन्तु कलकत्तेके बड़े- 
बड़े महामहोपाध्यायों और तकंवाचस्पतियोंने भी माना । विक्रमकी 
इस बीसवीं शताब्दीके आप सबसे बड़े दिगम्बर जैन पशिडत थे, आपकी 
प्रतिभा और स्मरणशक्ति क्लिक्षण थी । 


पण्डितजीकी व्याख्यान देनेकी शक्ति भी बहुत अच्छी थी। यह 
भी आपको अभ्यासके बलपर प्राप्त हुई थी । आपके व्याख्यानोंमें यद्यपि 
मनोरंजकता नहीं रहती थी और जैन सिद्धान्तके सिवाय अन्य विषयोंपर 
आप बहुत ही कम बोलते थे, फिर भी आप लगातार दो-दो, तीन-तीन 
घंटे तक व्याख्यान दे सकते थे । आपके व्याख्यान विद्वानोंके ही कामके 
हुआ करते थे। वाद या ज्ञास्त्रार्थ करनेकी शक्ति आपमें बड़ी विलक्षण 
थी। जब जैन-तस्व-प्रकाशिनी सभा इटावेके दौरे शुरू हुए और उसने 
पंडितजीको अपना अगुआ बनाया, तब परिडतजीकी इस शक्तिका खूब 
ही विकास हुआ । आयंसमाजके कई बड़े-बड़े शास्त्रार्थोमें आपकी वास्त- 


(जद जैन-जागरणके श्रप्रदूत 


बिक विजय हुई और उस विजयको प्रतिपक्षियोंने स्वीकार किया । बड़े- 
से-बड़ा विद्वान्‌ आपके आगे बहुत समय तक न टिक सकता था ; आपको 
अपनी इस हाक्तिका अभिमान थ्ह । कभी-कभी आप कहा करते थे कि 
में अमुक-अमुक महामहोपाध्यायोंको भी बहुत जल्दी पराजित कर सकता 
हैं; परन्तु क्या करूँ उनके सामने घंटों तक धाराप्रवाह संस्कृत बोलने 
की शक्ति मुभमें नहीं है । परिडतजी संस्कृतमें बातचीत कर सकते थे और 
अपने छात्रोंके साथ तो वे घंटों बोला करते थे; परन्तु फिर भी व्याकरण 
इतना पक्का नहीं था कि वे इसकी सहायतासे शुद्ध संस्कृतके प्रयोग 
औरोंके सामने निर्भय होकर करते रहें । 
पशिडतोंको लिखनेका अभ्यास' नहीं रहता है, पर पंडितजी इस 
विषयमें अपवाद थे। उत्तें अच्छी लेखनशक्ति थी । यद्यपि अन्यान्य 
कार्यों फेंसे रहनेके कारण उनकी इस शक्तिका विकास नहीं हुआ, और 
इस ओर उन्होंने प्रयत्न भी बहुत कम किया, फिर भी हम उन्हें जैन-समाज 
के अच्छे लेखक कह सकते हैं । उनके वनाये हुए तीन ग्रंथ हे-जैनसिद्धान्त- 
दर्पण, सुशीला उपन्यास और जैनसिद्धान्त-प्रवेशिका । जेनसिद्धान्त- 
दर्षणका केवल एक ही भाग है । यदि इसके आगेके भी भाग लिखे गये 
होते, तो जैन-साहित्यमें यह एक बड़े कामकी चीज़ होती । यह पहला 
भाग भी बहुत अच्छा हैँ । प्रवेशिका जेनधमंके विद्याथियोंके लिए एक 
छोटेसे पारिभाषिक कोशका काम देती हैँ । इसका बहुत प्रचार हूँ । 
सुशीला उपन्यास उस समय लिखा गया था, जब हिन्दीमें अच्छे उपन्यासों 
का एक तरहसे अभाव ही था और आइ्चर्यंजनक घटनाओंके बिना उपन्यास 
ही न समझा जाता था । उस समयकी दृष्टिसे इसकी रचना अच्छे 
उपन्यासोंमें की जा सकती है । इसके भीतर जैनधर्मके कुछ गंभीर विषय 
डाल दिये गये है, जो एक उपन्यासमें नहीं चाहिए थे, फिर भी वे बड़े महत्त्व 
के हैं। इन तीन पुस्तकोंके सिवाय पंडितजीने सार्वधर्म, जैन-जागरफ़ी 
भादि कई छोट-छोटे ट्रेक्ट भी लिखे थे । 
पणिडितजीका चरित्र बड़ा ही उज्ज्वल था। इस विषयमें वे पं डित- 


गुरू गोपालदास बरैया श्ज७ 


मंडलीमें अद्वितीय थे । उन्होंने अपने चरित्रसे दिखला दिया था कि संसार 
में व्यापार भी सत्य और अचीर्यत्रतको दृढ़ रखकर किया जा सकता हूँ । 
यद्यपि इन दो ब्रतोंके कारण उन्हें बार-बार असफलताएँ हुईं, फिर भी 
उन्होंने इन ब़्तोंको मरणपर्यल्त अखंड रखा ! कड़ी परीक्षाओंमें भी आप 
इन ब्रतोंसे नहीं डिगे । एक बार मंडीमें आग लगी और उसमें आपका 
तथा दूसरे व्यापारियोंका माल जल गया। मालका बीमा बिका हुआ 
था। दूसरे लोगोंने बीमा-कम्पनियोंसे इस समय खूब रुपये वसूल किये, 
जितना माल था उससे भी अधिकका बतला दिया। आपसे भी कहा 
गया । आप भी उस समय अच्छी कमाई कर सकते थे, पर आप॑ने एक 
कौड़ी भी अधिक ने ली। रेलवे और पोस्ट आफ़िसका यदि एक पंसा 
भी आपके यहाँ भूलसे अधिक आ जाता था तो उसे वापस किये बिना आपको 
चेन नहीं पड़ता था। रिश्वत देनेका आपको त्याग था। इसके कारण 
आपको कभी-कभी बड़ा कष्ट उठाना पड़ता था, पर आप उसे चुपचाप सह 
लेते थे । 

पश्डितजीको कोई भी व्यसन नहीं था। खाने-पीनेकी शुद्धतापर 
आपको अत्यधिक झरुयाल था। खाने-पीनेंकी अनेक वस्तुएँ आपने छोड़ 
रखी थीं। इस विषयमें आपका व्यवहार बिलकुल पुराने ढंगका था। 
आपका रहन-सहन बहुत ही सादा था। कपड़े आप इतने मामूली पहनते 
थे कि अपरिचित लोग आपको कठिनाईसे पहचान सकते थे । 

धर्मकार्योके द्वारा आपने अपने जीवनमें कभी एक पैसा भी नहीं 
लिया । यहाँ तक कि इसके कारण आप अपने प्रेमियोंकों दुखी तक कर 
दिया करते थे, पर भेंट या बिदाई तो क्‍या, एक दुपट्टा या कपड़ेका टुकड़ा 
भी ग्रहण नहीं करते थे। हाँ, जो कोई बुलाता था, उससे आनें-जानेका 
किराया ले लिया करते थे । 

पणिडतजीमें ग़ज़बका उत्साह और ग़ज़बकी काम करनेकी लगन 
थी । पिछले दिनोंमें उनका शरीर बहुत ही शिथिल -हो गया था, पर 
उनके उत्साहमें ज़रा, भी अन्तर नहीं पड़ा था । वे धुनके पक्के थे ।. जो 


डुपड, , जैस-जानरणके अग्रदूत 


काम उन्हें जेंच जाता था, उसे वे करके छोड़ते थे । उन्हें अपनी शक्तियों- 
घर विश्वास था। इस कारण वे कठिन-से-कठिन काममें हाथ डाल देते 
थे । मोरेनामें पाठशालाकी इमारत उनके इसी गुणके कारण बनी थी । 
लोग नहीं चाहते थे कि मोरेना-जैसे अयोग्य स्थानमें इमारत-जैसा स्थायी 
काम हो, पर उन्हें विश्वास था कि पाठशालाका ध्यू व फंड एक लाख रुपयों 
का हो जायगा और तब मोरेनामें भी पाठशालाका काम मभज़ेसे चलता 
रहेगा । कहते है कि पण्डितजी अन्तिम समय तक यह कहते रहे हैं कि 
यदि एक बार अच्छा हो जाऊँ, तो एक लाख रुपया पूरा कर डालूं और 
फिर सुंखसे परलोककी यात्रा करूँ। 
... पशिडत्तजी जिस बालको सत्य मानते थे, उसके कहनेमें उन्हें जरा 
भी संकोच या भय नहीं होता था । खतौंलीके दस्सा और बीसा अग्रवालों 
के बीचमें जो पूजाके अधिकारके सम्बन्धमें मामला चला था, उसमें आपने 
निर्भीक होकर साक्षी दी थी कि दस्सोंको पूजा करनेका अधिकार हूँ । 
जैन-जनताका विश्वास इससे बिलकुल उलटा है, परन्तु आपने इसकी 
जरा भी परवाह नहीं की । इस विषयकों लेकर कुछ “धर्मात्माओं' 
और 'सेठों” ने बड़ा ऊधघम मचाया, पण्डितजीको हर तरहसे बदनाम 


करनेकी कोशिशें कीं, परन्तु अन्तरमें जनतान_ पणिड़तजीके सत्यको समझ 
लिया और वह शोन्त हो गई। “इसके बाद मांसभोजी भी सम्यन्दृष्टि 
हे सकता हैं या नहीं” इस विषयमें भी पंडितजीने एक अप्रिय सत्य 
_ कहा था, और उसपर भी बड़ी उछल-कूद मची थी। इस विषयमें वें जेन 
समाजके वर्तमान पशिडितोंसे बहुत ऊँचे थे। हमने प्रतिष्ठाएँ करानेवाले एक 
प्रतिष्ठित पशिडतजीको छापेके विरोधी धनियोंके सामने छापेकी घोर निन्‍दा 
करते और छापेवालोंके सामने उसीकी भूरि-भ्रि प्रशंसा करते देखा है । 
ऐसे लोग वही बात कहते हूँ, जो लोगोंको अच्छी लगती है । पर पशिडतजी 
कम थे | चॉपलसी और खशामदसे उन्हें बड़ी चिढ़ थी। वे बड़े-बड़े 
लखपतियों और करोड़पतियोंको उनके मुंहपर खरी-खरी सुना दिया करते 
थे। अनेक धनियोंके झत्रु | अनेक अनियोके झत्र वे अपते इंसी स्वभावके ओरण बन गये थे । 


का 

जैनग्रंथोंपर पशिडतजीकी प्रगाढ़ श्रद्धा थी, बल्कि सत्यके अनुरोधसे 
कहना पड़ेगा कि ज़रूरतसे ज्यादा थी। एक बार आपने जोहमें आकर 
यहाँ तक कह डाला था कि यदि कोई पुरुष जेनभूगोलको. असत्य सिद्ध 
कर देगा, तो में उसी दिन जैनधरंका परित्याग कर दूँगा । इससे पाठक 
जान सकेंगे कि उनकी श्रद्धा कितनी ऊँची चढ़ी हुई थी। इस श्रद्धाके 
अतिरेकके कारण ही जैन पाठशालाओंके कोसंके द्वारपर 'दिगम्बरजैन- 
घर्मसे अविरुद्ध।/ की मज़बूत अगला लगाई गई थी । पंडितजी नहीं चाहते 
थे कि किसी भी जैन पाठशालामें कोई ऐसी पुस्तक पढ़ाई जाय जो जैन- 
धर्मके विरुद्ध हो। उन्होंने अपने विद्यालयमें भूगोल, इतिहास आदि 
विषयोंको कभी जारी नहीं होने दिया । अजैनोंके संस्कृत ग्रंथ भी, यहाँ 
तक कि व्याकरण, काव्य, नाटक आदि भी पढ़ाना पसन्द न था। काशीकी 
पाठ्शालाके विद्यार्थी गवर्नमेंटकी संस्कृत परीक्षाके ग्रंथ पढ़ा करते थे। 
इसपर पशिडतजीने जैनमित्रमें काशीका कटुक फल शीर्षक बड़ा 
ही कड़ा लेख लिखा था। सिद्धान्तविद्यालयके किसी भी विद्यार्थीने 
विद्यालयमें रहते हुए कोई भी सरकारी परीक्षा नहीं दी । 
आज-कलके परिडतोंको हम जीते-जागते या सजीव शास्त्र समभते 
हैं। उन्हें शास्त्र याद भर रहता हैँ, विचार करना वे नहीं जानते । जड़- 
शास्त्रोंस जो उपकार होता हैं, बही उपकार इनसे होता हैँ; इससे अधिक 
नहीं । पर परिडतजी इस विषयर्म अपवाद थे। वे अच्छे विचारक थे । 
जे अपनी विचारशक्तिके बलपर पदार्थका स्वरूप इस ढंगसे बतलाते 
अनेक गाँठें सुलकाई थीं, जो इस समयके किसी भी विद्वान्से नहीं खोली 
जा सकती थीं। वे गोम्मठसारके प्रसिद्ध टीकाकार पं० टोडरमलजी- 
को भी कई सूक्ष्म भूल बतलानमें समर्थ हुए थ। जनभूगोलके विषयमें 
उन्होंने जितना विचार किया था और इस विषयको सच्चा समभानेके 
लिए जो-जो कल्पनाएँ की थीं, वे बड़ी ही कुतूहलवर्धक थीं। एक बार 
उन्होंने उत्तर-दक्षिण ध्यूबोंकी छः महीनेके रात-दिनको भी जैनभूगोल 

के अनुसार सत्य सिद्ध करनेका यत्स किया था। वर्तमानके यूरोप आदि 
देशोंकों उन्होंने भरतक्षेत्रमें ही सिद्ध किया था और शास्त्रोक्‍्त लम्बाई- 
चौड़ाईसे' वतेमानका मेल न खानेका कारण पृथिवीका वद्धि-ह्ास या 
घटना-बढ़ना “'भरतैरावतयोहईडद्विद्वासी' आदि सूत्रके आधारसे बतलाया 
था | यदि परिडतजीके विचारोंका क्षेत्र केवल अपने ग्रंथोंकी ही परिधिके 
भीतर क़ैद न होता, सारे ही जैनग्रंथोंको प्राचीनों और अर्वाचीनोंकों वे 
केवली भगवान्‌ की ही दिव्य-ध्वनिके सदुश न समभते होते, तो वे इस समय- 
के एक अपूर्व विचारक होते, उनकी प्रतिभा जेनधमंपर एक अपूर्व ही प्रकाश 
डालती और उनके द्वारा जेनसमाजका आशज्ञातीत कल्याण होता । 

परण्डितजीकी प्रतिष्या और सफलताका सबसे बड़ा कारण उनकी 
निःस्वार्थसेवाका या परोषकारणीलताका भाव था। एक इसी गुणसे 
वे इस समयके सबसे बड़े जैनपशिडत कहला गये। जैनसमाजके लिए 
उन्होंने अपने जीवनमें जो कुछ किया उसका बदला कभी नहीं चाहा । 
जैनधर्मकी उन्नति हो, जनसिद्धान्तके जाननेवालोंकी संख्या बढ़े, केवल 
इसी भावनासे उन्होंने निरन्तर परिश्रम किया । अपने विद्यालयका प्रबंध- 
सम्बन्धी तमाम काम करनेके सिवाय अध्यापनकार्य भी उन्हें करना पड़ता 
था। हमने देखा है कि शायद ही कोई दिन ऐसा जाता होगा जिस दिन 
पंडितजीको अपने कम-से-कम चार घंटे विद्यालयके लिए न देने पड़ते 
हों । जिन दिनों पण्डितजीका व्यापार-सम्बन्धी काम बढ़ जाता था 
और उन्हें समय नहीं मिलता था, उस समय बड़ी भारी थकावट हो जाने 
पर भी वे कभी-कभी १०-११ बजे रातको विद्यालयमें आते थे । गत कई 
वर्षोसे पण्डितजीका दरीर बहुत शिथिल हो गया था। फिर भी धर्मके 
कामके लिए वे बड़े-बड़े लम्बे सफ़र करनेसे भी नहीं चूकते थे । अभी 
भिडके मेलेके लिए जब आप गये, तब आपका स्वास्थ्य बहुत ही चितनीय 
था और वहाँ जानेसे ही, इसमें सन्देह नहीं कि आपकी घटिका और जल्दी 
आगई। . 

पण्डितजीकी निःस्वार्थ वृत्ति और दयानतदारीपर लोगोंको दृढ़ 

विश्वास था | यही कराण है जो बिना किसी स्थिर आमदनीके वे विद्या- 
लयके लिए लगभग दस हज़ार रुपया सालकी सहायता प्राप्त कर लेते थे । 

पण्डितजीको जहाँ तक हम जानते हैं कि कुटुम्ब सम्बन्धी सुख कभी 
प्राप्त नहीं हुआ । इस विषयमें हम उन्हें ग्रीसके प्रसिद्ध विद्वान्‌ सुकरात 
के समकक्ष समझते हैँ । पण्डितानीजीका स्वभाव बहुत ही ककंश, क्र, 
कठोर, जिद्दी और अर्धंविक्षिप्त है । जहाँ पण्डितजीको लोग देवता समभते 
श्रे, वहाँ पण्डितातीजी उन्हें कौडी कामका आदमी नहीं समझती थीं । वे 
उन्हें बहुत तंग करती थीं और इस बातका ज़रा भी ख़याल न रखती थीं 
कि मेरे बर्तावसे पण्डितजीकी कितनी अप्रतिष्ठा होती होगी । कभी- 
कभी पण्डितानीजीका धावा विद्यालयपर भी होता था और उस समय 
छात्रों तककी शामत आ जाती थी । अभी पण्डितजी जब आगरेमें बहुत 
ही सख्त बीमार थे, तब पण्डितानीजीकी विक्षिप्तता इतनी बढ़ गई थी कि 
छात्रोंको उनके आक्रमणसे पण्डितजीका जीव बचाना भी कठिन हो गया 
था। वे बड़ी मुहिकलसे पिड छड़ाकर उन्हें अपने घरसे बेलनगंज ले गये 
थे । सारा समाज आज जिनके लिए रो रहा है, उनके लिए पण्डितानीजी- 
की आँखसे शायद एक आँसू भी न पड़ा होगा । इस अप्रिय कथाके उल्लेख 
करनेका कारण यह है कि पण्डितजी इस निरन्तरकी यातनाको, कलहको, 
उपद्रवको बड़ी ही धीरतासे बिना उद्वेगके भोगते थे और अपने कर्त॑ब्यमें 
ज़रा भी शिथिलता नहीं आने देते थे और यह पण्डितजीका अनन्यसाधा- 
रण गुण था। सुकरातकी स्त्री खिसियानी हुई बेठी थी, सुकरात कई 
दिनके बाद घर आये। खाने-पीनेकी वस्तुओंका इन्तज़ाम किये बिना 
ही वे घरसे चले गये थे और कहीं लोकोपकारी व्याख्यानादि देनेसें लगकर 
घरकी चिता भूल गये थे। पहले तो श्रीमतीने बहुत-सा गर्जन-तर्जन 
किया, पर जब उसका कोई भी फल नहीं हुआ तब उसका वेग निःसीम हो 
गया और उसने बफ़े-जैसे पानीका एक घड़ा उस शीतकालमें सुकरातके 
ऊपर औंधा दिया । सुकरातने हँसकर कह दिया कि गर्जनके बाद वर्षण 
तो स्वाभाविक ही हैँ । पण्डितजीके यहाँ इस प्रकारकी घटनाएँ--यद्यपि 

बे लिखनेमें इतनी मनोरंजक नहीं हें--अक्सर हुआ करती थीं और 
पण्डितजी उन्हें सुकरातके ही समान चुपचाप सहन किया करते थे । 

विद्यालयसे पण्डितजीको बहुत मोह हो गया था । उसे तो वे अपना 
सर्वस्व समभले थे। पंडितजी बड़े ही स्वाभिमानी थे। किसीसे एक 
पैसेकी भी याचना करना उनके स्वभावके विरुद्ध था। शुरू-शुरूमें जब 
में सिद्धान्तविद्यालयका मंत्री था, पण्डितजी विद्यालयके लिए सभाओंमें 
सहायता माँगनेके सख्त विरोधी थे, पर पीछे पंडितजीका यह सख्त अभि- 
मान विद्यालयके वात्सल्यकी धारामें गल गया और उसके लिए अ'भिक्षां 
देहि' कहनेमें भी उन्हें संकोच नहीं होने लगा । 

पण्डितजी बहुत सीधे और भोले थे। उनके भोलेपनसे धू्त लोग 
अक्सर लाभ उठाया करते थे । एकाग्रताका उन्हें बहुत ही ज्यादा अभ्यास 
था | चाहे जैसे कोलाहल और अश्ञान्तिके स्थानमें वे घंटों तक विचारों- 
में लीन रह सकते थे। स्मरणशक्ति भी उनकी बड़ी विलक्षण थी। 
बरसोंकी बातें वे अक्षरशः याद रख सकते थ। विदेशी रीति-रिवाजोंसे 
उन्हें अरुचि थी । जबतक कोई बहुत ज़रूरी काम न पड़ता था, तब तक 
वे अंग्रेज़्ीका उपयोग नहीं करते थे । हिन्दीसे उन्हें बहुत ही ज्यादा प्रेम 
था। अन्य पण्डितोंके समान वे इसे तुच्छ दृष्टिसे नहीं देखते थे । उनके 
विद्यालयकी लायब्रेरीमें हिन्दीकी अच्छी-अच्छी पुस्तकोंका संग्रह हें । 
पण्डितजी बड़े देशभक्त थे। स्वदेशी आन्दोलनके समय आपने “जैन 
मित्र के द्वारा जैनसमाजमें अच्छी जागृति उत्पन्न की थी । 

मनृष्यके स्वभाव और चरित्रका अध्ययन करना बहुत कठिन है 
और जब तक यह न किया जाय, तव तक किसी पुरुषका चरित्र नहीं लिखा 
जा सकता । पण्डितजीके सहवासमें थोड़े समय (छः-सात महीने) रहकर 
हमने उनके विषयमें जो कुछ जाना था उसीको यहाँ सिलसिलेसे लिख 
दिया है । 

--जैन-हितैषी, अपग्रेल १९१७ 


+++्य0२-पुक सतत 


आजल्क नहीं मूल सकता 
क्षुल्कक गणंशप्रसाद बणीं 


को श्रीमान्‌ बरैयाजीसे न्यायदीपिका पढ़ा करता था । . . .चौरासी 

मथुरासें दि० जैन महाविद्यालयकी स्थापना श्रीमान्‌ राजा लक्ष्मण- 
दासजीके करकमलों द्वारा हो चुकी थी । उसके मंत्री श्रीमान्‌ बरैयाजी थे । 
आपका ध्येय इतना उच्चतम था कि चूँकि जैनियोंमें प्राचीन विद्या व 
धार्मिक ज्ञानकी महती त्रुटि हो गई है, अतः उसे पुनरुज्जीक्ति करना चाहिए । 
आपका निरन्तर यही ध्येय रहा कि जेनधर्ममें स्वंविषयके शास्त्र हैं, अतः 
पठनक्रममें जैनधरमंके ही शास्त्र रक्खें जाबें। आपका यहाँ तक सदाग्रह 
था कि व्याकरण भी पठनक्रममें जैनाचार्य्यकृत ही होना चाहिए । ..... . 
आपकी तकंशली इतनी उत्तम थी कि अन्तरंग कमेटीमें आपका ही पक्ष 
प्रधान रहता था। . . .आप धर्मशास्त्रके अपूर्वे विद्वान्‌ थे। केवल धर्म- 
शास्त्रके ही नहीं, द्रव्यान॒ुयोगके भी अपूर्च विद्यान्‌ थे। पंचाध्यायीके 
पठन-पाठनका प्रचार आप ही के प्रयत्नका फल हे । इस ग्रन्थके मूल अन्वे- 
पक श्रीमान्‌ पश्डित बलदेवदासजी हें । उन्होंने अजमेरके शास्त्रभण्डार 
में इसे देखा और श्री बरेयाजीको अध्ययन कराया। अनन्तर उसका 
प्रचार बरैयाजीन अपने शिष्योंमें किया । 

. आप परीक्षाप्रधानी भी प्रथम श्रेणीके थे। एक बारका जिक्र 
है--मेंने मथुरासे एक पत्र श्रीमान्‌ पण्डितजीको इस आशयका लिखा 
कि “वाईजीका स्वास्थ्य अत्यन्त ख़राब है, अतः उन्होंने मुझे १५ दिनके 
लिए सिमरा बुलाया हूँ । आपने उत्तर दिया--“बाईजीका पत्र हमारे 
पास भेज दो ।” मेने बाईजीके हस्ताक्षर-जैसा पत्र लिखकर अपने पतेसे 
डाकखानेमें डाल दिया । दूसर दिन वह पत्र मुझे मिल गया। मैंने वह 


 १--मेरी जीवनगाथा प० ६६ । 





१६७ जैन-जागरणके अग्रदूत 


पत्र लिफ़ाफ़ेमें बन्द करके उनके पास भेज दिया । जवाब मिला--“तुम 
शीघष्य ही चले जाओ, परन्तु जब देशसे वापिस आओ तो हमसे आगरा 
मिलते हुए चौरासी जाना े 

में १५ रोज़ देश रहकर आगरा पहुँचा। पण्डितजीने मुसकराते 
हुए बाईजीका स्वास्थ्य पूछा। मेरे बतलानेपर उन्होंने निम्न इलोक 
याद करनेकों कहा-- 

जपाष्याये नटे धू्तें कुट्टिन्यां च तथेव च। 
माया ततन्न न कतंच्या साया तैरेव निर्मिता ॥ 
इलोक सुनते ही मेंने नम्त्र प्रार्थना करते हुए कहा--“महाराज, मेंने 

बड़ी ग्रलती की हँ जो आपको मिथ्या पत्र देकर असभ्यताका व्यवहार 
किया ।” गुरुजीने कहा--“जाओ, हम तुमसे खुश हें, यदि इसी प्रकारकी 
प्रकृति (अपराध स्वीकृत कर लेनेके स्वभाव) को अपनाओगे तो आजन्म 
आनन्दसे रहोगे | हम तुम्हारे व्यवहारसे सन्तुप्ट हें और तुम्हारा अप- 
राध क्षमा करते हैं । तुम्हें जो कष्ट हो हमसे कहो, हम निवारण करेंगे । 
जितने छात्र हैं, हम उन्हें पुत्रसे भी अधिक समभते हें । यदि जेनधर्मका 
विकास होगा तो इन्हीं छात्रोंके द्वारा होगा। इन्हींके द्वारा धर्मझास्त्र 
तथा सदाचारकी परिपाटी चलेगी। में तुम्हें दो रुपया मासिक अपनी 
ओरसे दुग्ध-पानके लिए देता हूँ।. ... . - 

आप केवल विद्वान्‌ ही नहीं, सदाचारी भी अद्वितीय थे। आपका 
आगरेमें मकान था । म्यूनिसिपल जमादारने शौच-गृहके बनानेमें बहुत 
बाधा दी । यदि आप दस रू० की घुस दे देते तो मुक़दमा न चलता, परन्तु 
पण्डितजीको घूस देनेका त्याग था। मुकदमा चला, बहुत परेशानी उठानी 
पड़ी । सैकड़ों रुपयोंका व्यय हुआ । अन्तर्में आप विजयी हुए । 

आपमें सहनशीलता भी पूर्ण थी। आपकी गृहिणीका स्वभाव 
कुछ उम्र था, परन्तु आपने उसके ऊपर कभी भी रोष नहीं किया ।. . . . . 


आपने मेरा जो उपकार किया हैं उसे में आजन्म नहीं भूल सकता! ।” 
६>-्ऊपसदाम्ह्टु-न्व्ज- ५ 

उनका करदान 
अट गोयलीय 
भ््यः कौन लड़का है ?” 
“जी 








यह पत्र (जैनहितेषी मासिक पत्र) उठाकर कहाँ ले जा रहा हैं ?” 

“जी, यह अकलंक शारदा सदन (विद्यार्थियोंकी लायब्रेरी ) में आता 
है और में उसका मंत्री हूँ, इसलिए इसे लिए जा रहा हूँ ।” 

“चुप रहो, असत्य बोलते हुए भी लज्जा नहीं आती ॥ अभी-अभी 
पढ़नेके लिए में इसे बक्समेंसे निकालकर रखने भी न पाया कि हज़रत 
उचकाकर चलते बने ! 

“मेने समझा कि आजकी डाकसे यह पत्र पुस्तकालयके नाम आया 
हैँ और आपने भूलसे खोल लिया है । इसी ख़यालसे लेकर चल दिया था । 
क्योंकि पुस्तकालयकी डाक सब यहीं आती है और वह सब डाक में स्वयं 
यहाँ आकर ले जाता हूँ ।” 

“जी, यह तो मेने सुना था कि इस विद्यालयके लड़के चोर और 
शैतान हें, मगर भूझ और मुँहज्ञोर भी हें यह मालूम नहीं था ।” 

“आपका हैँ तो यह लीजिये, मगर. .. . . . 2: 5 

आगे बात मूहसे न निकली, गला रुक गया ओर में खिसयाना- 
सा चुपचाप अपने रूममें चला आया। 

जी हाँ, रूममें ? क्योंकि उन दिनों हम लोग कमरको रुम, पेशाब 
को लघुशंका, चूतको आटा और नौनको लवण कहा करते थे । यह सन्‌ 
१६१८ की उन दिनोंकी बात हैँ, जब में चौरासी (मथुरा) में महासभाके 
महाविद्यालयमें पढ़ता कम और खाता-खेलता अधिक था। उन दिनों 
महासभा और महाविद्यालयके महामंत्री स्वर्गीय सेठ जम्बूप्रसादजी सहा- 
रनपुरवाले थे । 

हाँ, तो यह भड़प पं० उमरावसिहजी न्यायतीर्थंसे हुई जो 
स्याह्वाद विद्यालय काशीसे त्यागपत्र देकर यहाँ प्रधानाध्यापक होकर उसी 
रोज़ आये थे और विद्यालयके दफ्तरमें ही ठहरे हुए थे। विद्यार्थियों 
और पुस्तकालय आदिकी डाक सभी दफ़्तरमें रखी रहती थी और यहींसे 
सब अपनी-अपनी डाक ले जाते थे । में हस्बमाम्‌ल रोज़ानाकी तरह गया 
और पण्डितजी वाला अख़बार पुस्तकालयका समभकर उठाकर चल 
दिया । इसी तनिक-सी बातपर पण्डितजी बिगड़ गये । 
रूममें आकर मुँह लपेटकर चारपाईपर पड़ गया। सोचा, शकुन 
तो अच्छा नहीं हआ । गुरुदेवसे परिचय भी हुआ तो किस बुरी सायत 
में । मेरे सम्बन्ध्में न जाने कंसी धारणा उनके मनमें वेठ जायेगी ? 
और इन लक्खनों गुरु-शिष्यकी क्‍या खाक पटरी बेठेगी ? यह तो अच्छे 
खासे शक्‍की और बिगड़ैल मालूम होते हैँ । तब जो इतनी प्रशंसा सुनी 
थी, वह कया ढोलमें पोल ही रही । दो-तीन आनेके अख़बारपर जब यह 
हाल है तो आगे तो भगवान्‌ ही खेर करें | तब क्या इन्हें भी औरोंकी 
तरह बोरिया-बिस्तर बाँधकर जाना पड़ेगा ! आसार तो कुछ ऐसे ही 
नज़र आते हैं। जब मेरे ही साथ इनका ऐसा बरताव हँ--जो इनकी 
नियुक्तिकी बात सुनकर फूला नहीं समाया था और आनेकी बांट बड़ी 
उत्सुकतासे जोह रहा था और विद्यालयकी कृव्यवस्थाके दूर होनेके अनेक 
कल्पित चित्र अपने मस्तिष्कमें बना चुका था--लब उन लड़कोंके साथ 
पटरी कैसे बैठेगी जो इनकी नियुक्तिसे प्रसन्न नहीं हे । 
क्लासमें पढ़ाने आते तो किसी न किसी पाठपर चोरी, झूठ, माया- 
चारी, आदिको लेकर व्याख्यान झाइ़ने लगते और वह सब मुभकों लक्ष्य 
करके । में मन ही मनमें आकूल हो उठता, श्मसे गड़-सा जाता, मगर 
उन्हें दया नहीं आती । शुक्र इतना ही था कि सहपाठियोंको यह आभास 
न हो सका कि ग्‌ रुजीका लक्ष्य इस ग्ररीबकी ओर हैं । वे इसे गृरुजीकी एक 
आदत-सी समभने लगे। यह सब मुझे लक्ष्य करके नित नया उपदेश 
दिया जाता है, इसका आभास होना भी असंभव था। क्योंकि ज्ञानकी 

न्यूनता मुझमें रही हो, पर श्रद्धा और चारित्र तो आयुके हिसाबसे उत 
दिनों आवश्यकता-से-अधिक ही अतीत होते थे । 

दिनमें तीन बार सामराम्रिक, अष्टमी चतुर्दशीको एकाशना, २०- 
२५ पृष्ठ स्वाध्याय, प्रायः दैनिक पूजन, मौन भोजन करना, लेशमात्र भी 
भूठा न छोड़ना एक आदत-सी बन गई थी | चोरी आदिकी कुटेव कभी 
थी ही नहीं । सहपाठियोंसे भी बहुत स्नेहपूर्ण और मधुर सम्बन्ध थे । 
क्लासमें सर्वश्रेष्ठ नहीं तो घटियल भी नहीं था । ऐसी स्थितिमें गुरुजी 
का लक्ष्य मेरी ही ओर है, यह कोई कैसे ताड़ सकता था। पर, मेरी स्थिति 
बड़ी दयनीय थी । हर वक्‍त भय लगा रहता था कि सहपाठियोंको जिस 
दिन पता चला कि सब'घृणा करने लगेंगे ! विद्यालयमें यों कब तक रहना 
हो सकेगा । घरवाले भी क्या कहेंगे ! 

धीरे-धीरे गुरुजी मुझसे अपना व्यक्तिगत कार्य कराने लगे। 
कभी अपने कमरेमेंसे पुस्तक मँगवाते, कभी सन्दूकसे कपड़ा निकलवाते 
और रुपये उनके इधर-उधर पड़े रहते । जान-जानकर ऐसा कार्य बताते 
कि रुपये मेरी आँखोंसे निकल जाएँ । में कुछ भी इस तथ्यको न समभता 
और अत्यन्त श्रद्धा भावसे उनके आदेशका पालन करता । पूरी लगनसे 
में उनकी सेवाके लिए तत्पर रहता। झर्नेंशर्नें: उनका विश्वास और 
स्नेह इतना पा लिया कि वे मुझे पुत्रवत्‌ प्यार करने लगे । 

वे मेरठ जिलेके रहनेवालें थे । पं० गोपालदासजी बरैयाके सुयोग्य 
और स्नेहपात्र शिष्य थे। उनका अत्यन्त श्रद्धा और मक्तिमावसे बखान 
किया करते थे । उनकी सौम्य मुखाकृतिपर धवल वस्त्र खूब खिलते थे । 
चूड़ीदार पायजामेपर अचकन और गोलेदार गुलाबी पगड़ी देखते ही 
बनती थी । सरल और सादे स्वभावके थे । संयम, सन्‍्तोष और सौजन्य 
की मूर्ति थे। उन्हें किसी दलसे सरोकार न था। जेनधर्मके प्रति श्रद्धा 
उनके रोम-रोममें थी । प्रवचन करते-करते विदेह-से होने लगते थे भर 
जब सम्हलते तो गीले-गीलेसे मालूम होते थे। एक बार सामायिकमें 
ऐसे लीन हुए कि कई फर्लांग सुनाई देनेवाली विद्याथियोंकी प्रात:कालीन 

| 


प्राथंना तकका आभास न हुआ । व्यक्तित्व उनका आकर्षक और प्रभाव- 
शाली था | दिनमें केवल एक बार भोजन करते थे और संध्याको अक्सर 
गन्ना चूसकर रह जाते थे । उन्हींसे मालूम हुआ कि पहले बे काफ़ी खाते 
थे, पर पूज्य बाबा भागीरथदास वर्णकि उपदेशसे प्रभावित होकर संयमी 
जीवन रख सकनेमें समर्थ हो सके थे । उनकी पहली शादी करनेमें किसी 
तरह घरवाले कामयाव हो गये थे। विवाहके थोड़े ही दिन बाद पत्नी 
मरी तो फिर विवाहको राज़ी न हुए । घरवालोंने एक दफ़ा घेर भी लिया 
मगर वे ऐन मौक़ेपर भाग निकले । बड़े दयालु स्वभावके थे; तनिक- 
सी ठेससे दु:ःखित हो उठते थे । 

मेरी नन्दसाल (कोसी), चौरासीसे केवल २४ मील दूर थी। 
मामाजीका अपना रईसी इकक्‍्का था । उसीपर १५-२० रोज़में कभी मामा- 
मामी, कभी माँ और नानी मुझे देखने आया करते थे और नाश्ता वग्रह 
दे जाते थे । गुरुजी तब नये-नये आये थे। इन्होंने कभी उन्हें देखा न 
था। तभी एक रोज़ माँ और नानी इक्केपर आईं। लेकिन इक्केको 
उसी रोज़ फिर २४ मील वापिस जाना था। इसलिए नानी-माँ बाहर 
सड़कपर ही इक्का वापिस करके सरपर ही गठरी-उठरी रखे मेरे रूमकी 
तरफ़ उतावलीसे बढ़ी जा रही थीं कि गुरुजीने देख लिया। दर्याफ्त 
करनेपर मालूम हुआ कि अजूध्याकी माँ और नानी हें तो मुझे बुलाया 
और बकक्‍्समेंसे रुपये निकाल लेनेको कहा ! पहले तो में कुछ समझ न 
सका; फिर समभनेपर मेंने वास्तविक बात बताई तो भरे हुए गलेसे 
बोले---बटे में भी कैसा मूर्ख हूँ; उनको नंगे पाँव सामान लिये इस 
तरह जाते देख मेरा जी भर आया कि बेचारी कितनी ग़रीब हैं कि किराये- 
को भी पास पेसा नहीं । तुम भी अपने मनमें कया सोचते होगे ! ” 

ग्रुजीके इस सद्व्यवहारका मेरे जीवनमें काफ़ी प्रभाव पड़ा । 

सन्‌ १६१६ के लगभग विद्याथियोंकी ओरसे हस्तलिखित अद्धें- 
साप्ताहिक ज्ञानवद्धक| पत्र निकाला गया। इसे भाई सुन्दरलालजी 
(जो आजकल दमोहमें अपना औषधालय चलाते हें) सुन्दर अक्षरोंमें लिखते 

थे, में और मथुरादासजी (बी० ए०, न्‍्यायतीर्थ) सम्पादन करते थे । 
इस पत्रमें विद्यालयकी अव्यबस्था तथा सामाजिक, राजनैतिक टिप्पणियाँ 
भी रहती थीं। इसी पत्रमें विद्यालयके तत्कालीन अधिष्ठाताकी निरं- 
क्शता, विद्याथियोंके सत्याग्रह तथा पं० अर्जुनलालजी सेठीपर लगाई 
गई पाबन्दियोंपर तीज टीकाएँ की गई थीं । 

ज्ञानवर्द्धअ/ को गुरुजी भी अवश्य देखते थे । एक रोज़ बुलाया 
ओर बोले :--“बेटा ! तू अपनी जिदसे बाज नहीं आयगा ।” में कुछ 
भी न समझ सका, सकपकाकर चृपचाप खड़ा रहा । वे ही बोलें-- 

“हम ज्ञानवर्द्धक_ के लेखों और सभा आदिकी कार्यवाहीसे अत्यन्त 
प्रसन्न हैं। हम नहीं चाहते थे कि अपनी प्रसन्नता तुकपर प्रकट करें, परन्तु 
तैंने उसे प्रकट करा ही लिया ! तू इनाम लिए बगैर नहीं मानेगा । अच्छा 
बोल क्या इनाम लेना चाहता है ?” 

मेंने चट ऋूककर उनके चरण छुए तो गदगद कण्ठसे बोले-- “तू 

अब विश्वालयमें अपना जीवन नष्ट नत कर ! जा तुझे लिखने और 
बोलनेका वरदान दिया !” 

मेंने यह आशीर्वाद सुना तो फिर ककुककर पग-धूल ली और सब कुछ 
पाकर अपने कमरेमें जा बैठा । इस निधि-प्राप्तिकी बात कंजूसकी तरह 
अब तक छिपाये रहा हूँ । 

में स्वयं अपने अहंकार और प्रमादके कारण गृश्जीके वरदानका 
मूल्य नहीं समझे पाया । यदि प्रयत्न करता रहता तो गुरुजीका वरदान 
मेरे लिए कल्पवृक्ष सिद्ध हुआ होता । फिर भी आजतक जो कछ समाज- 
सेवा, भाषण या लेखोंसे कर पाया हूँ, यह सब गुरुजीकी देन है, इसके लिए 
भेरा रोम-रोम उनका ऋणी है । 

उसी वर्ष (अप्रैल १६१६ में) अनायास विद्यालय छोड़नेका अवसर 
भी आ गया। रौलठ एक्टके विरोध-स्वरूप महात्मा गांधीके आदेशसे 
समस्त भारतमें आन्दोलन उठ खड़ा हुआ । हम लोगोंनें भी व्रत रखा । 
विद्यालय न जाकर सभाका आयोजन किया। उसमें प्रमुख विद्याथियोंके 

गरमागरम भाषण हुए और शामको मथुराकी बृहत्‌ सभामें सम्मिलित 
हुए । इन सभी कार्योमें समस्त छात्र सम्मिलित हुए । विद्याथियोंका 
यह संगठन, अधिकारीवर्गको रुचिकर नहीं हुआ । इधर हम लोग विद्या- 
लयकी अव्यवस्थासे काफ़ी परेशान रहते थे । ५-६ माहसे केवल अरहर 
'की दालसे दोनों वक्‍त रूखी रोटियाँ खाते-खाते मतली-मी आने लगी 
थी । उस वक्तके अधिष्ठाताकी निरंकुशता, और अकर्मण्यताका यह 
हाल था कि विद्यार्थी तो विद्यार्थी अध्यापकवर्ग तक परेशान थे । उधर 
गुसली, विद्यालय छोड़कर ब्रह्मचारी हो गये थे । 

अब विद्यालयमें अध्ययनका कोई आकर्षण नहीं रह गया था। 
अतः हम लोग गर्भियोंकी छंट्टियोंमे वहाँसे मुक्त हुए तो फिर जानेका नाम 
नहीं लिया और वह विद्यालय फिर चौरासीसे गुरुजी जयपुर पहुँचा आये । 

गृरुजी दीक्षा लेकर काझीसे अहिंसा-प्रचार करने लगे। इधर 
में सन्‌ २० में दिल्ली चला आया । तभी आप दिल्‍ली किसी कार्यवश पधारे 
और म्‌झे “अहिंसा” पत्रमें कार्य करनेके लिए काफ़ी उत्साहित किया, 
परन्तु भूआजीने स्वीकृति नहीं दी और अनेक अनुनय- विनय करके उन्होंने 
मु्भ दिल्‍ली ही रहनेकी गुरुजीसे स्वीकृति ले ली । 

उन्होंने अल्प समयमें ही अहिसा सभा और पत्र द्वारा काफ़ी कार्य 
किया । यदि उनका असमयमें ही स्वर्गवास न हुआ होता तो वे भी समाज 
के लिए ब्रह्मचारी सीतलप्रसादजी सरीखे करमंवीर सिद्ध हुए होते । 
“वीर, $ माचे १९४७ 

१६१५ ई० की भाद्रपद मासकी कृष्णा चतुर्थीकों मेने अपने भाई 
के साथ स्याद्वाद विद्यालयके सुन्दर सुविस्तृत भवनमें पदार्पण किया । 
उस समय पं० उमरावसिहजी धर्माध्यापक और सुपरिण्टेण्डेष्ट थे। जाते 
ही उनसे भेंट हुई। उन्होंने मुझे सिरसे पैर तक देखा और मेरा म्लान 
मुख देखकर हँस पड़े । वे--जैसा कि मुझे आगे चलकर मालूम हुआ-- 
फूलसे भी कोमल और पत्थरसे भी कड़े थे। उनकी कतेव्य-निष्ठा अद्भुत 
थी । एक बार जिस कार्यकों करनेका संकल्प कर लेते थे, उसे करके ही 
छोड़ते थे । उनकी एकान्त कर्तव्यनिष्ठाने ही उनके जीवनमें कई बार 
दुःखद प्रसंग उपस्थित किये--जैसा कि में आगे लिखूंगा। 

सामाजिक संस्थाओंके संचालनके लिए अधिकारियोंकी नहीं-- 
निस्स्वार्थे सेवकोंकी आवश्यकता है। शिक्षासंस्थाओंके जीवन-स्वरूप 
छात्रोंके लिए शासककी नहीं, कर्तव्यनिष्ठ पितृतुल्य गुरुकी आवश्यकता 
है। पं० उमरावसिहजीमें दोनों गुण मौजूद थे, वे निस्स्वांर्थ सेवक भी थे 
और कतेंव्यनिष्ठ गुरु भी। उन्होंने अपने जीवनके थोड़े-से कार्यकालमें 
जो कुछ किया, वह जेन-संस्थाओंके इतिहासमें सर्वदा स्मरणीय रहेगा। 

संस्थाओंके लिए लक्ष्मीपुत्रोंकी जेबसे रुपया निकलवा लेना कितनी 
टेढ़ी खीर हैं? इसका उद्र भुक्तभोगी ही दे सकते हैं; किन्तु स्याद्माद- 
विद्यालयमें जो धनिक जेन पधारते थे, उनमेंसे बिरले ही अपनी भरी 
पाकेट लेकर लौटते थे। जिस दिल में विद्यालयमें प्रविष्ट हुआ, उसी 
दिन छपराके सेठ केदारमल दत्तूमलने एक हज़ार रुपया ध्यौव्यकोष 
में दान दिया था। यह सब पं० उमरावसिहकी ककत्तेव्य-निष्ठाका सुफल 
था। विद्यालम्में प्रविष्ट हुए, मुझे तीन दिन बीत चुके थे । ये तीन दिन 
मुझे तीन बसे भी अधिक लम्बे मालूम पड़े । घरकी अविकन स्मृतिंने 

मुझे विकल कर रकखा था। भूख और प्यास हवा हो गई थी। मेरे 
भाई अभी ठहरे हुए थे | वे जब-जब घर जानेका नाम लेते थे, मेरी आँखों 
के आगे विस्तृत अन्धकार छा जाता था, जिसमें अपने उद्धारका मुझे कोई 
मार्ग नहीं सूक्ष पड़ता था। आखिर दूसरा उपाय न देखकर, मुझे उनसे 
अपने साथ घर लौटा ले जानेका अनुरोध करना पड़ा, किन्तु वे किसी 
तरह मेरे प्रस्तावसे सहमत न हो सके । अन्तमें, मेरे शोकाश्रुपर्ण म्लान 
मुखने मेरे सहोदरके स्नेही हृदयपर विजय पाई । वे मुझे घर ले चलनेके 
लिए सहमत हो गये । घर पहुँचनेकी कल्पनासे मेरे सुस्त शरीरमें उत्साह 
की बिजली-सी दौड़ गई। हृदय आननन्‍्दसे नाच उठा, मानो-जन्मके 
अन्धेको दो आँखें मिल गईं । अब हम दोनों भाई विद्यालयके अधिकारियों 
तथा विद्याथथियोंकी आँखोंसे बचकर वहाँसे निकल भागनेका उपाय सोचने 
लगे । अन्तर्मे बहुत देर दिमाग लड़ानेके बाद, सन्ध्याको विद्यालयकी प्रार्थना 
के बाद भाग चलनेका प्रोग्राम तय किया गया । कारण, प्रार्थनाके समय 
छात्रोंकी हाजिरी ली जाती थी और उस समय पं० उमरावसिहजी स्वयं 
उपस्थित रहते थे । अतः हम लोगोंको आशा थी कि प्रार्थतामें उपस्थित 
रहनेसे अधिकारी हमारी ओरसे निश्चिन्त हो जायेंगे और फिर रातभर 
कोई ख़बर न लेगा । 


सन्ध्या आई, प्रार्थेनाके बाद मेरे भाई अपना बोरिया' बँधना' 
उठाकर विद्यालयसे रवाना हुए। आँख बचाकर, उछलते हुए हृदयसे 
उनके पीछे-पीछे में भी एक, दो, तीन! हो गया । अभी हम विद्यालयके 
फाटकसे कुछ ही पणग जाने पाये थे कि, मार्गमें एक यमदूत' से भेंट हो गई । 
स्पात्‌ मेरी भावभंगीसे उसे मुझपर कुछ शक हुआ और उसने तुरन्त पूछा-- 
“कहाँ जा रहे हो ?” में कुछ सकपकाया, किन्तु मामला बिगड़ते देखकर 
फ़ौरन उत्तर दिया-- भाईको पहुँचाने जा रहे हैं ।” काम बन गया। 
हम लोग आगे बढ़े और तेज्ञ-सा इक्का किराये करके स्टेशनपर पहुँच 
ही तो गये। वहाँ कुलियोंसे पूछनेपर मालूम हुआ कि, रातमें कोई भी 
गाड़ी पश्चिमकी ओर नहीं जाती । बना-बनाया खेल बिग्रड़ता देखकर 

में फिर अधीर हो उठा, किन्तु सन्‍्तोषके सिवा उस अधीरताका दूसरा 
इलाज भी तो नहीं था। लाचार होकर, मुसाफ़िरखानेमें एक ओरको 
बिस्तर बिछाकर में अपने भाईके साथ लेट गया । भाई तो लेटते ही कुम्भ- 
कर्रासे बाज़ी जीतनेकी तैयारी करने लगें और चिन्ताओंके आधघात- 
प्रतिधातसे क्लान्तहृदय में भी करुणामयी निद्रादेवीका आद्वान करने लगा । 
वें आईं अवश्य, किन्तु कुछ अनमनी-सी होकर । अचानक किसीके पुकारनें- 
का शब्द सुनकर मेरी तन्द्रा भंग हो गई । भाई भी जाग गये । मेंने धड़कते 
हुए हृदयसे आँख खोलकर देखा तो मूँहसे एक हलकी-सी बेबसीकी चीख 
निकल गई। पं० उमरावसिहजीके दो 'यमदूत' मुझे सशरीर पकड़नेके 
लिए मुँह बाये खड़े थे। उन्होंने आगा देखा न पीछा, झटसे मुझे 
पकड़ ही तो लिया और इक्केमें सवार कराके विद्यालय ले चले । 
दूर ही से अश्रुपूर्ण नेंत्रोंसे मेरे प्रिय भाईने मुझे विदा किया। लगभग 
१५ दिन तक मेरा चित्त विक्षिप्त रहा । इस बीचमें जब कभी में अधिक 
डद्विन हो जाता था तो परिडतजी अपने पास वैठाकर मर्यादा' और सर- 
स्वती' की फाइलोंके चित्रोंसे मेरा अनुरंजन करते थे । 

यदि पं० उमरावसिह उस समय मेरी ओरसे उदासीन हो जाते 
और मुझे मेरे भाईके साथ भाग जानेका अवसर दे देते तो आज मेरे प्रारंभिक 
जीवनकी यह घटना मेरे ही अन्तस्तलके स्मृति-मन्दिरमें विलीन हो जाती । 
शिक्षासंस्थाओंके कर्ता-हर्ताओंमेंस कितने माईके लाल पं० उमरावसिहकी 
तरह अपने कतंव्यका पालन करते हैं ? 

८ ग्य >< 

आर्यसमाजके विख्यात गुरुकुल कांगड़ीके वाषिक समारोहपर 
प्रतिवर्ष सर्वधर्मसम्मेलन' की आयोजना की जाती है। उस बर्ष जैन- 
धमंकी ओरसे निबन्ध पढ़नेके लिए पं० उमरावसिहजी उसमें सम्मिलित 
हुए थे। जिन्हें आर्यसमाजकी शिक्षा-संस्थाओंको--ख़ासकर गुरुकुल 
कांगड़ीको--देखनेंका सुअवसर प्राप्त हुआ है, वे बतला सकते हैं कि 
उनकी कार्येप्रणाली कितनी आकषेक और उपयोगी होती हैं? उनके 

विद्याथियोंका शारीरिक, मानसिक और नैतिक बल स्परद्धके योग्य होता 
: है। पं० उमरावसिहजीने वह सब देखा, उनके हृदयपर वहाँकी शिक्षा- 
प्रणालीका बहुत कुछ असर पड़ा और वे बहुतसे मनसूबे बाँधकर वहाँसे 
बनारस लौटे । विद्यालयको साप्ताहिक सभाओंमें अक्सर उनके भाषण 
होते थे, उनमें उनकी आन्तरिक भावनाओंका स्पष्ट निर्देश पाया जाता 
था, विद्याथियोंके प्रति उनका जितना अनुराग था, विद्याथियोंका भी 
उनके प्रति उससे कम अनुराग नहीं था। सन्‌ १६१६ के मध्यमें जब 
प्रबन्धकारिणी समितिके अधिकारी और पण्डितजीके बीचमें लम्बा झगड़ा 
हुआ था, तब विद्याथियोंने उनका खूब साथ दिया था, किन्तु इस घटना 
के कुछ ही समय बाद समयने पलटा खाया और विद्यार्थीमंडल उनसे इतना 
नाराज़ हो गया कि उस व्यवहारसे दुखी होकर उन्हें काशी छोड़नी पड़ी । 


पं० उमरावसिह विद्याथियोंके सच्चे हितेषी थे, इसमें तो कोई 
घक नहीं । आजकलके अभिभावकोंमें जिस बातकी कमी पाई जाती 
है, वह उनमें कूट-कूटकर भरी थी। विद्यार्थियोंक आचरणपर उनकी 
कड़ी निगाह रहती थी। रात्रिमें वे स्वयं छात्राश्रतषका चक्‍कर लगाते 
श्े। इतना ही नहीं, इस कार्यके लिए गुप्त रूपसे उन्होंने कुछ विद्यार्थी 
भी नियुक्त कर रखे थे--जों समय-समयपर उन्हें ऐसी सूचनाएं देते थे । 
उनकी इस सतक॑ दृष्टि और कार्यप्रणालीने विद्यार्थियोंमें असन्तोषका 
भाव उत्पन्न कर दिया था। नीतिकारोंका मत है कि सोलहवें वर्षमें 
पदार्पण करते ही प्रत्रके साथ मित्रका-सा व्यवहार करना चाहिए । 
पं० उमरावसिहजी ने इस नीतिकी सर्वेथा उपेक्षा की--छोटे और बड़ेके 
भेदको भुलाकर उन्होंने सबके साथ एक-सा ही व्यवहार रवखा । उनकी 
रीति उस डाक्टरके समान थी जो रोगीकी नाडी देखे बिना ही उसपर 
औषधिका प्रयोग करता जाता है। 
अष्टमी या पड़वाका दिन था। विद्यालयकी छुट्टी थी। उस 
रोज़ ५० उमरावसिहजीकी ओरसे एक सूचना इस आशयकी प्रकाशित 
हुई कि आज दोपहरको सभा होगी; कोई विद्यार्थी शहर न जाय । 

न मालूम क्यों ? इस सूचनाने आगमें घीका काम किया / जगह-जगह 
विद्याथियोंकी गोष्ठी होने लगी। कुछ विद्यार्थी सूचनाकी उपेक्षा करके 
बाज़ार भी चले गये। नियत समयपर सभा हुई। विद्यार्थियोंने अपने 
व्याख्यानोंके द्वारा पण्डितजीपर खूब ही वाम्बाण चलाये । अन्‍्तमें दुखी 
मन और खिन्न वदतसे पण्डितजीने भी कुछ कहा । सभा भंग हुई, पण्डित्तजी- 
ने विद्यालय छोड़नेका पक्का इरादा कर लिया। छात्रोंने सुता तो सन्न 
रह गये। उन्हें इस दुष्परिशामकी आशा न थी । छात्रोंकी ओरसे कुछ 
प्रतिनिधि अनुनय-विनय करनेके लिए पण्डितजीके पास गये, किन्तु सब 
व्यर्थ । उन्होंने कहा-- जिनकी सेवाके लिए में यहाँ रहता हूँ उन्हें जब मेरी 
सेवा ही स्वीकार नहीं तो मेरा रहना निष्फल है।' 

पं० उमरावसिहजी अपने तथा अपने छोटे भाईके खर्चके लिए विद्या- 
लयसे केवल २५ रु० मासिक लेते थे । उक्त घटनाने उनके इस अवैतनिक 
समाजसेवाके भावकों भी गहरा धक्का पहुँचाया | उन्होंने संकल्प किया 
कि अब में पूरा बेतन लेकर ही समाजसेवाका कार्य करूँगा । मेरी समझ- 
के अनुसार यह पण्डितजीका नैतिक पतन था । विपत्तियाँ ही मनुष्यताकी 
कसौटी हैं । विपत्तिमें भी जो अपने विचारोंपर दृढ़ रहता है, वही सच्चा 
मनुष्य है । अस्तु, उन्होंने स्थाह्माद विद्यालयसे अपना पुराना नाता तोड़ 
दिया और ७० रु० मासिकपर भारतवर्षीय दि० जैन महाविद्यालयके 
प्रधानाध्यापक होकर चौरासी-मथुरा चले गये । उन्हें मथुरामें कार्य करते 
हुए अभी कुछ मास ही बीते थे कि उनके सप्तम प्रतिमा धास्ण 
करनेके समाचार मेने पत्रोंमें पढ़े । लोगोंने देखा कि, पं० उमरावसिह 
अपने योग्य वेष सप्तमप्रतिमा' और सार्थक नाम ज्ञानानन्द' को धारण 
करके दूने उत्साहसे कार्यक्षेत्रमें उतरे हैं । 

सप्तमप्रतिमा उनका योग्य वेष कैसे थी ? इस प्रइनके समाधानके 
लिए उनके प्रारम्भिक जीवनकी एक घटनाका उल्लेख करना आवश्यक 
है, जो पाठ पढ़ाते समय उन्होंने एक बार स्वयं बतलाई थी। १६ वर्षकी 
अवस्थासें उनकी सहधर्मिणीका शरीरान्‍्त हो गया। घरवालोंने दूसरा 

विवाह करना चाहा तो छिपकर काशी या मोरेना विद्याध्ययनके लिए जा 
पहुँचे और शायद फिर घर नहीं गये । यह तो हुईं उनकी स्त्री-विरक्तिकी 
बात, अब सादगीका भी हाल सुन लीजिये । उनके कोटके बटन खो गये 
थे या टूट गये थे। वे बाज़ारसे नये बटन खरीदकर लाये थे। बटन 
फ़ैशनेबुल तो न थे, पर थोड़े चमकदार अवश्य थे। किसीने अचानक 
टोक दिया “पण्डितजी, बटन तो बड़े बढ़िया लाये हो ।” पण्डितजीने 
उसी समय उन बटनोंका परित्याग कर दिया । अपने फंशनेबुल रंगढ्ंगके 
कारण एक बार इन पंक्तियोंके लेखककों भी उनका कोपभाजन बनना 
पड़ा था। मेरे स्नेहों पिताजीने मुझे एक बढ़िया विलायती डोरियाका 
कर्ता सिला दिया था । वह कम्बख्त कुर्ता एक दिन मैला हो गया और 
उसे धोबीका मेहमान बनना पड़ा । धोबी कुर्ता तो धोकर ले आया, किन्तु 
घुलाईमें झगड़ा करने लगा । बात पण्डितजीके कानों तक पहुँची या कम्बख्ती 
का मारा में ही ले गया। कुू्तेको देखते ही भड़क उठे और बोले, “ऐसा 
बढ़िया कुर्ता क्यों सिलाकर लाया हैं ? ” जान बचाना मुश्किल हो गया । 
ऐसे सादगी-पसन्द और स्त्री-विरक्‍्तोंके लिए संयम सोपान' नहीं है तो 
क्या नार मई घर सम्पति नासी' वालोंके लिए है ? 

ज्ञानानन्द ! सचमुच वे कार्यतः ज्ञानानन्द थे। रातदिन ज्ञाना- 
भ्यास करते रहते थे । उनके रात्रिमें अध्ययव करनेसे मुझे बड़ी चिढ़ थी। 
बात यह थी कि उन दिनों मुझे खूब नींद आती थी और इसलिए जो खूब 
सोते थे तथा मुझे सोनेमें सहायता देते थे, वे मेरे अत्यन्त स्नेहभाजन थे 
किन्तु जो न स्वयं सोते थे और न दूसरोंको सोने देते थे, जैसे कि पं० उमराव- 
सिंह, वे मेरे आन्तरिक कोपके द्टी नहीं, बल्कि घृणाके भी पात्र थे। रात्रि- 
में जब कभी मेरी नींद खुल जाती और में उन्हें पढ़ते हुए देखता तो मुझे 
उनकी इस बेवक़ुफ़ीपर हँसी आये बिना न रहती । में सोचता-“यह कितने 
बेवक़्फ़ हैं जो इतना पढ़लिखकर भी इस सुहावनी रातमें जो केवल सोनेके 
लिए ही बनाई गई है, पुस्तकोंमें सिर खपाते हैं। जब में इतना पढ़ जाऊँगा तो 
सोनेके सिवाय दूसरे कामको हाथ भी न लगाऊँगा ।” में और भी सोचता- 


श्र 

“अमीर-उमराब तो लम्बी तानकर सोते हैं । यह कैसे उमराव हैं जो रातों 
जगते हैं ?” उनके 'उमरावसिह' नामके प्रति मेरें शयन-प्रिय बालहृदयमें 
जो विद्रोह उत्पन्न हो गया था, वह तब शान्त हुआ, जब हमारे उदासीन 
पण्डितजीने अपने वेषके साथ ही साथ नाम भी बदल डाला और ब्रह्मचारी 
ज्ञानानन्दके नामसे ख्यात हुए । 

उन दिनों भारतवर्षीय दि० जैन महासभाके आश्रित मथुरा महा- 
विंद्यालयकी आन्तरिक दशा बहुत शोचनीय थी । कई वर्ष योग्य अभि- 
भावक निरीक्षकके अभावसे गृह-कलहने अपने पर जमा लिये थे। अध्या- 
पकोंको समयपर वेतन भी न मिलता था। उमरावसिहजी जब ब्रह्मचारी 
हुए थे, उनका कई मासका वेतन विद्यालयपर अवशेष था । मथु राकी समाज 
और महासभाके अधिकारी दोनों ही उस ओरसे उदासीन हो गये थे । 
ब्र० ज्ञानानन्दजीन अपने अध्यापन-कालमें इस परिस्थितिकों हृदयंगम 
किया । उन्हें यह लगा कि अब इस स्थानमें यह विद्यालय न चल सकेगा, 
यदि इसका जलवायू बदल दिया जाय तो शायद यह मृत्युके मुखसे बच 
जाय । ब्रह्मचारी होते ही उन्होंने अपना ध्यान उस ओर दिया । ब्यावर- 
के स्वर्गीय सेठ चम्पालालजी रानीबालोंने कुछ आइवासन दिया । डूबते 
हुएको तिनकेका सहारा मिला, ब्रह्मचारीजी बाबा छोटेलालजी भरत- 
पुरके सहयोगसे विद्यालयकों चौरासी (मथ्रा) से ब्यावर ले गये। मथुरा- 
वालोंने बहुतेरी 'हाय-तोबा' की, महासभाके अधिकारियोंका भी आसन 
डोल उठा, किन्तु कतंव्यशील ब्रह्मचारीजीके सामने किसीकी भी न 
चली । ब्यावरमें रानीवालोंके वंशने विद्यालयको अपनी नशियांजीमें 
स्थान दिया और धीरे-धीरे घाटेका कूल भार अपने ऊपर ले लिया । 

मथुरा महाविद्यालयका सुप्रबन्ध करनेके बाद ब्रह्मचारीजीकी 
दृष्टि श्रो ऋषभ बहाचर्याश्रम हस्तिनापुरकी ओर गई। उन दिनों बहय- 
चर्याश्रम अपने शैशव-कालको समाप्त करके युवावस्थामें प्रवेश करनेकी 
तैयारी कर रहा था; किन्तु आश्रमके संस्थापक, संचालक, पोषक और रक्षक 
धीरे-धीरे एक-एक करके गृहकलह और मतभेदके शिकार बन चुके थे । 

समाजका लाखों रुपया आश्रमके पोषणमें ख़ें हो चुका था। गुरु 
कुल कांगड़ीके जिस मनोहर आदर्शपर आश्रमकी स्थापना की गई थी, 
उसी उन्नत आदर्शपर मोहित होकर, उत्तर प्रान्तकी समाजने अपनी पूर्ण 
शक्तिसे आश्रमके पौदेको सींचा था। समाजमें आश्रमका शोर मचा, 
लोग अकलंक और निकलंकके समान ब्रह्मचारी युवकोंको देखनेके लिए 
'तरस रहे थे, किन्तु-- 
“अहुत शोर खुनते थे पहलूमें दिलका, 
जो चीरा तो एक क़तरये ख़ूं न निकला । 

समाजकी आशाओंपर पानी फिर गया, टकटकी बाँधकर देखने वालोंने 
अपनी आँखें फेर लीं, धनिकींने अपनी थैलीके मुँह बन्द कर दिये, 
आरम्भशूर संचालकोंने अपना-अपना रास्ता नापा। हस्तिनापुरके 
बीहड़ स्थानमें सूखा बगीचा 'रह गया। हरे-भरे पौदोंकी सेर-खबर 
लेनेवाले बहुत मिल जाते हूँ, सूखी हुई डालपर पक्षी भी बसेरा नहीं लेते, 
किन्तु जिनका काम ही है सूखोंको हरा करना-हरे-भरोंको सुखाना नहीं-वे 
पददलितोंकी खोजमें रहते हे । ब्रह्मचारी ज्ञानानन्दजी भी अपने स्वभाव- 
के अनुसार आश्रमकों हरा-भरा करनेका उपाय सोचने लगे। मथुरा 
महाविद्यालयके लिए जिस औषधिकी व्यवस्था की गई थी, अनुभवी 
ब्रह्मचारीजीने आश्रमके लिए भी उसे ही उपयुक्त समझा और एक दिन 
समाजने समाचारपत्रोंमें आश्रमके स्थानपरिवर्तनके समाचार पढ़े । आश्रम 
हस्तिनापुरसे उठकर जयपुर चला गया था। आश्रम जयपुर चला गया, 
किन्तु ब्यावरके रानीवालोंकी तरह वहाँ उसे कोई अभिभावक मिल ने 
सका । ब्रह्मचारीजी कुछ दिन तक अन्य सामाजिक कार्योमें व्यग्न रहकर 
बीमार पड़ गये । आश्रमने ज्यों-त्यों करके कुछ वर्ष बिताये और ब्रह्म- 
चारीजीका देहावसान होनेके बाद उसे जयपुर भी छोड़ना पड़ा । अब 
वह चौरासी (मथुरा) में अपना कालयापन कर रहा हैं । 

मथुरा महाविद्यालय और आश्रमका पुनरुद्धार करनेके बाद ब्रह्मचारी- 
जीकी दृष्टि अपने पुराने कार्यक्षेत्र बनारसकी ओर आकर्षित हुई और 

सन्‌ १६२० के चंत्रमासमें मेंने अपने साथियोंके साथ पण्डित उमराव- 
सिहजीको ब्रह्मचारी ज्ञानानन्दजीके नवीन संस्करणके रूपमें पहली बार 
देखा । काशी संस्कृत विद्याका पुरातन केन्द्र है। हिन्दू-विश्वविद्यालयकी 
स्थापना हो जाने से सर्वांगीण शिक्षाका केन्द्र बन गया है । न यहाँ विद्वानों 
की कमी है और न परुस्तकालयों की, ज्ञानाजंन और ज्ञानप्रचारके प्रेमियोंके 
लिए इससे उत्तम स्थान भारतवषमें नहीं है । जो ज्ञानानन्दी जीव एक 
बार उसके वातावरणका अनुभव कर लेता है, उसकी गृजर-बसर, फिर 
अन्यत्र नहीं हो पाती । समाजके प्राय: समस्त शिक्षालयोंके वातावरणका 
अनुभव करनेके बाद भी ब्रह्मचारीजी अपने पूर्वस्थान बनारसको न 
भूल सके और कई शिक्षासंस्थाओंके संचालनका भार स्वीकार करने 
पर भी उन्होंने परित्यक्त बनारसको ही अपना कायंक्षेत्र बनाया । 


उन दिनों मध्यप्रदेशके रतौना गाँवमें स"कार एक क़साईख़ाना 
खोलनेका विचार कर रही थी, वहाँ प्रतिदिन कई हज़ार पशुओंके 
कत्ल करनेका प्रवन्ध होने जा रहा था। इस बूचड़खानेको लेकर 
अख़बारी दुनियामें खूब आन्दोलन हो रहा था। स्थान-स्थानपर सर- 
कारी मन्तव्यके विरोध सभा करके वाइसरायके पास तार भेजें जाते 
थे। रक्षाबन्धनके दिन स्याद्गादविद्यालयमें भी सभा हुई। बूचड़- 
खानेके विरोधमें पूज्य पण्डित गणेशप्रसादजी वर्णीका ममंस्पर्शी भाषण 
हुआ | ब्ह्माचारी ज्ञानानन्दजीने बूचड़खाना स्थापित होनेके विरोधमें 
मीठे सेवनका त्याग किया और अहिंसा धर्मका संसारमें प्रचार करने के 
लिए एक अहिसाप्रचारिणी परिषद्‌ स्थापित करनेकी योजना सुभाई। 

में पहले बता चुका हूँ कि ज्ञानानन्दजी किसी आवश्यक 
विचारको 'काल करे सो आज कर, आज करे सो अब' सिद्धान्तके पक्के 
अनुयायी थे । अहिसा-प्रचारकी प्रस्तावित योजनाको कार्यरूपमें परि- 
णत करनेके लिए उन्होंवे कलकत्तेकी यात्रा की और दशलाक्षणी पर्व 
वहीं बिताया । कलकत्तेकी दानी समाजने उनका खूब सम्मान किया और 
८००० रुपये के लगभग अहिंसा-प्रचारके लिए भेंट किये । कलकत्तेसे 

क्र 


लौटते ही ब्रह्मचारीजी अपने काममें जुट गये । अखिल भारतीय अहिंसा 
प्रचारिणी परिषद्की स्थापना की गई और काशझी नागरीप्रचारिणी समिति 
के भवनमें डा० भगवानदासजीके सभापतित्वमें उसका प्रथम अधिवेशन 
खूब धूमधामसे मनाया गया। जनतामें परिषद्के मन्तव्योंका प्रचार 
करनेके लिए “अहिंसा” नामकी साप्ताहिक पत्रिका प्रकाशित की गई। 
उपदेशक भी घुमाये गये, अजेन जनताने भी परिषदके कार्यमें अच्छा हाथ 
बटाया । अनेक रजवाड़ोंने भी सहानुभूति प्रदर्शित की। बहुतसे अजैन 
रईस एक मुश्त सौ-सौ रुपये देकर परिषद्के आजीवन सदस्य बने । 
प्रारम्भमें अहिसाका प्रकाशन एक-दूसरे प्रेससे हुआ था । पीछे एक 
स्वतंत्र प्रेस खरीद लिया गया, जो अहिसा प्रेसके नामसे ख्यात हुआ | 
प्रायः अधिकांश मनुष्य आत्मप्रशंसाको जितनी चाहसे सुनते हें, खरी 
आलोचनाको उतनी ही घृणासे देखते हैं, किन्तु ब्र० ज्ञानानन्दजीमें यह बात 
न थी, वे अपनी आलोचनाको भी बहुत सहानुभूतिके साथ सुनते थे । एक 
बार कुछ ऐसी ही घटना घटी। ब्रह्मचारीजीने अहिसा परिषद्के लिए कुछ 
'लिफ़ाफ़े और लेटर पेपर छपाये थे, जो बढ़िया थे। हमारी विद्यार्थी- 
मण्डलीने ब्रह्मचारीजीके इस कार्यकी समाजके रुपयेका दुरुपयोग बत- 
लाया था। यह बात ब्रह्मचारीजीके कानों तक पहुँची । अवसर देखकर 
एक दिन रात्रिके समय हमारी मण्डलीके मुखिया लोगोंके सामने उन्होंने 
स्वयं आलोचनाकी चर्चा उठाई। उस समयका उनका प्रसन्न मुख आज 
भुलाने पर भी नहीं भूलता। बोले---“ मुझे प्रसन्नता है कि तुम लोग मेरे 
कार्योकी भी आलोचना करते हो। मेंने बढ़िया क़ाग्ज़ोंकी छपाई- 
में व्यय अपना शौक पूरा करनेके लिए नहीं किया, किन्तु ज़मानेकी रफ़्तार- 
को देखते हुए राजा-रईसोंके लिए किया है । हम लोग उनका उत्तर सुनकर 
कुछ सक्‌ृचा-से गये, किन्तु फिर कभी उस विषयपर आलोचना नहीं हुई । 
जिन दिनों अहिसा' का प्रकाशन आरम्भ हुआ, उन दिनों भारतके 
राजनीतिक आकाशमें गाँधीकी आँधीका जोर बढ़ता जाता था। असहयोग 
आन्दोलेनने भारतीयोंमें पारस्परिक सहयोगका भाव उत्पन्न करके विदेशी 

शासन-प्रणालीको विचलित कर दिया था। अदालतों, कौंसिलों, सरकारी' 
स्कूलोंका बायकाट प्रतिदिन जोर पकड़ता जाता था। मशीनगनोंकी 
वर्षाके मृक़ाबलेपर भारतके राष्ट्रपत्र वाग्वाणोंकी वर्षा कर रहे थे । 
घमासान युद्ध मचा हुआ था, किन्तु दुश्मनको मारनेके लिए नहीं, स्वयं 
मरनेके लिए। रक्‍त लेनेके लिए नहीं, रक्त देनेके लिए। क्योंकि 
अहसात्मक युद्ध मारना नहीं सिखाता है । 
“जिसे भरना नहीं आया उसे जीना नहीं आता । 

इस परिस्थितिमें जन्म लेकर और राष्ट्रका तत्कालीन अस्त्र अहिसा' 
का नाम धारण कर अहिंसा' राष्ट्रकी आवाज़में आवाज़ मिलानेसे कंसे 
पीछे रह सकता था, किन्तु उसकी आवाज़ राष्ट्रकी आवाज़की प्रतिध्वनि 
मात्र थी, उसने राष्ट्रिय पत्रोंकी बातको दोहराया बेशक, किन्तु कोई 
“अपनी बात' न कही । इसका कारण जो कुछ भी रहा हो, परच्तु 
ब्र० ज्ञानानन्दजीके राष्ट्रप्रेमी होनेमें कोई सन्देह नहीं है। वे पक्‍के 
धर्मात्मा होनेपर भी जननी-जन्मभूमिकी व्यथाकों भूले नहीं थे, राष्ट्रकी 
प्रत्येक प्रगतिपर उनकी कड़ी दृष्टि रह्वी थी और उसपर वे विचार भी 
करते थे । 

उनकी आन्तरिक अभिलाषा थी कि प्रेसके कार्यमें अपने कुछ शिष्यों- 
को दक्ष कर दिया जाय और एक विशाल छापेखाने का आयोजन किया 
जाय । इसलिए वे प्रतिदिन किसी न किसी छात्रकों अपने साथ प्रेसमें 
ले जाते थे । एक दिन मुझे भी ले गये और 'अहिसा के प्रूफ-संशोधन- 
का कार्य मुर्के सौंपकर विश्राम करने लगे। प्रूफ' में किसी राष्ट्रिय पत्र- 
की प्रतिध्वनि थी--यदि में भूलता नहीं हूँ तो वह एक प्रहसन था, और 
शायद कमंवीर' से नक़ल किया गया था। भारतके राजनेतिक मंचके 
सूत्रधार महात्मा गाँधी और अली बन्धु 'प्रहसन' के पात्र थे। प्रूफ 
में उक्त प्रहसन अधूरा था और में उसके आदि और अन्तसे अपरिचित 
था। प्रूफपर दृष्टि पड़ते ही मुझे मौलाना' गांधी दिखाई दिये। में 
चकरामा । आगे बढ़ा तो 'महात्मा' शौक़तअलीपर नज़र पड़ी । अब 

मेने गांधी-अली' संवादपर दृष्टि डाली तो सब जगह एक-सी ही बेवक़्फी 
देखी । संपूर्ण संवादमें गांधीके साथ 'मौलाना' और शौक़तअलीकें साथ 
महात्मा” शब्दका प्रयोग देखकर मेरा टेम्परेचर' भड़क उठा और मुझे 
प्रेसके भूतोंकी बेअक़लीपर हँसी आ गई । आब देखा न ताब, क़लम 
कुठार उठाकर मौलाना' और 'महात्मा' दोनोंका शिरच्छेद कर डाला 
और नई रीतिसे गांधीके साथ महात्मा और गौक़तअलीके साथ 'मौलाना' 
शब्द जोड़ डाला। इस कार्येमें एक घंटेके लगभग लग गया। अब में 
प्रेसके भूतोंकी बेवक़्फ़ी और अपनी बुद्धिमानीका सुसंवाद कहनेके लिए 
ब्रह्मचारी जीकी निद्रा भंग होनेकी प्रतीक्षा करने लगा। उनके उठते ही 
मेंने प्रूफ उनके सामने रक्खा। अभी में कुछ कहने भी न पाया था कि 
ब्रह्मचारीजीके श्रीमुखसे मेने अपने लिए वे शब्द सुने, जो कुछ देर पहले 
अपने दिल ही दिलमें, में प्रेसके भूतोंको कह चुका था। ब्रह्मचारीजीकी 
इस नाशुक्री' पर मुझे बड़ा खेद हुआ, किन्तु जब मुझे मालूम हुआ कि 
प्रहसन' में हिन्दू-मुसलिम एकताका 'प्रहसन' किया गया है तो मेरे देवता 
कूंच कर गये, और में प्रेससे एक दो तीन' हो गया । 
भर है >८ 

अहिसा परिषद्‌ और शिक्षासंस्थाओंके संचालनमें ब्रह्मचारीजी 
इतने तललीन हुए कि शारीरिक स्वास्थ्ययी ओरसे एकदम उदासीन हो 
गये । कभी-कभी बुखार आ जानेपर भी दैनिक कार्य करना नहीं छोड़ा । 
जब रोग बढ़ गया तो चिकित्साके लिए बनारससे बाहर चले गये । ज्वर 
ने जीर्ण ज्वरका रूप धारण कर लिया, खांसी भी हो गई । यक्ष्माके लक्षण 
प्रकट होने लगे । फिर भी सामाजिक कार्योमें भाग लेना न छोड़ा । फरवरी 
१६२३ में देहलीमें जो पञच कल्याणक प्रतिष्ठा महोत्सव हुआ था, ब्यावर 
विद्यालयके छात्रोंके साथ उसमें वे सम्मिलित हुए थे और सेठके कूंचेकी 
धर्मशालामें ठहरे थे। में अपने सहयोगियोंके साथ उनसे मिलने गया । 
उस समय उन्हें ज्वर चढ़ रहा था और.,खाँसी भी परेशान कर रही थी । 
हम लोगोंकी आहट पाते ही उठकर बैठ गये और उसी स्वाभाविक मुस्कान- 


च्८छ जैन-जागरणके अ्रग्रदूत 


के साथ हम लोगोंसे मिले । किसे ख़बर थी कि यह अन्तिम दर्शन है ? 
अफ़सोस !!! उसी वर्ष ग्रीष्मावकाशके समय अपने घरपर एक मित्र 
के पत्रसे मुझे ज्ञात हुआ कि ब्र० ज्ञानानन्दजीका देहावसान हो गया। 
पढ़कर में स्तम्भित रह गया। रमोंमें बहनेवाला खून जमने-सा लगा, 
मस्तक गर्म हो गया । अन्‍्तमें अपनेको समझाया और उनकी सत्शिक्षा, 
सद्व्यवहार और कतंव्यशीलताका स्मरण करके, स्वर्गंगत हितैषीको 
अश्रद्धा्जलि अपित की । 

मनुष्य जब तक जीवित रहता हैं, तब तक उसके अत्यन्त निकट 
रहनेवाले व्यक्ति भी उसका महत्त्व समभनेकी कोशिश नहीं करते । 
मेरी भी यही दशा हुई, मेने भी ब्रह्मचारीजीकी सतृशिक्षाओंको सर्वदा 
उपेक्षाकी दृष्टिसे देखा । आज जब वे नहीं हैं और पद-पदपर उनके 
ही सदुपदेशोंका अनुसरण करना पड़ता हैं, तब अपनी अज्ञानतापर अत्यन्त 
पद्चात्ताप होता है। 


--जैनद्शन, १९७३ 


जाए 0-4 बाई 





जेनसमाजके क्थिसागर 
श्री धन्यकमार जेन 


&& ए्‌ः काग़ज़ दीजिये न, किताबोंपर चढ़ाऊँगा ९” 

छ्‌ «एक काराज़की क्रीमत दो पैसे है,-पेसे देकर ले सकते हो 

“यों ही एक दे दीजिये न, बहुत-से तो हैं ?” 

“इनका मैं मालिक नहीं, में तो बिना पैसेका नौकर हूँ ।” 

“तो सालिक कौन है, उनसे कहके दिलवा दीजिये न ?! 

“सालिक तो सारा जैन-समाज है,-हम-तुम सभी मालिक हैं; पर 
ल्ेनेके लिए नहीं, देनेके लिए ।” 

सन्‌ १६१४-१४ की वात है। में तब स्याद्रादमहाविद्यालय 
काक्षीमें शिक्षा पा रहा था। मैदागिनकी जैनधर्मशालाके फाटकके 
पास भारतीय जैन-सिद्धास्त-प्रकाशिनी संस्थाका कार्यालय था, 
जिसमें बैठ जैन-समाजके सुप्रसिद्ध शिक्षागुरु स्व० प० पन्नालालजी बाकली- 
वाल पुस्तक बाँध रहे थे। जिस समय उनसे मेरी उपर्युक्त बातचीत हुई 
थी, तब में नहीं जानता था कि में उन्हींसे बात कर रहा हूँ, जिनकी लिखी 
कई पुस्तकें में पढ़ चुका हूँ और 'मोक्षशञास्त्र आदि अब भी पढ़ रहा हैं, 
जिनपर चढ़ानेके लिए क़ाग़ज़ माँग रहा था। तब तो मुझे ऐसा लगा 
कि बुड़॒ढा बहुत कंजूस है और निर्देयी भी, कि जिसको मेरी बिनीत प्रार्थना 
पर ज़रा भी दया नहीं आई। मुझमें तब इतनी समझ ही कहाँ थी कि 
उनके उन सीमित छाब्दोंमें अवेतनिक सामाजिक कार्यकर्ताओंके उत्तर- 
दायित्वका कितना जबरदस्त उपदेश हैं। बादमें तो लगभग दस-बारह 
वर्ष तक मुझे उनके निकट रहकर उक्त संस्थाकी सेवा करनेका सौभाग्य 
प्राप्त रहा; और खूब अच्छी तरृह समझ गया कि अवेतनिक कार्यकर्ता 
का आदर्श क्या होना चाहिए ! 


पं० पन्मनालाल वाकलोवाल श्द्ज 


एक मैं ही नहीं, और भी अनेक ऐसे लेखक हैं, जिनके उत्साहका 
मूल स्रोत गुरु जी थे। उन्होंने अनेकोंको सामाजिक सेवाके लिए तैयार 
किया और जीवनकी अन्तिम घड़ी तक करते रहे । 

गुरुजीके प्रारम्भिक जीवनके सम्बन्धमें भला मुझे क्या जानकारी 
हो सकती थी ? हाँ, जब वें पुराने क़रिस्से कहनेमें दिलचस्पी लेते थे, तब' 
कुछ-कुछ मालूम होता रहता था। एक ज़माना था, जब जेनग्रंथ छापने 
. वालोंको लोग घृणाकी दृष्टिसे देखा करते थे। गुरुजीने उस समय जैन 
ग्रंथोंका प्रकाशन करना प्रारम्भ कर दिया था। उनकी भावना थी कि 
जन-समाजका बच्चा-बच्चा अपने धर्म-सिद्धान्तसे परिचित हो जाय। 
इसके लिए उन्होंने बीसियों पाठ्य पुस्तकें लिखीं; और अन्त तक इस 
ब्रतका वे लगन और उत्साहके साथ पालन करते रहे । मुझे उन्हींसे मालूम 
हुआ था कि कई पाठयद्य पुस्तक उन्होंने दूसरोंके नामसे प्रकाशित करके 
उनका इस दिश्षामें उत्साह बढ़ाया । जिनै-ग्रन्थ-रत्नाकर कार्यालय उन्हीं 
की स्थापना हे । जिसने अपने प्रारम्भिक जीवनमें अच्छे-से-अच्छा जेन 
साहित्यका प्रकाशन किया ! 

श्रीमान्‌ पं० नाथूरामजी प्रमीकी प्रतिभा देखकर उन्होंने उन्हें 
जैनग्रंथ-कार्यालयका साझीदार बना लिया था, और उनके भरोसे उस 
कार्यकों छोड़कर वे उच्चतर प्रकाशन संस्था और विद्यालयोंकी स्थापना 
आदि महत्त्वपूर्ण कार्योंमें जुट पड़े थे । 

श्री प्रेमीजीन अपनी एक पुस्तक समर्पण करते हुए गुरुजीके लिए 
जो कुछ लिखा है, उससे हम उनकी महानताका अनुमान कर सकते हैं; 
वे लिखते हँ- जिनके अनुग्रह और उत्साहदानसे मेरी लेखनकलाकी 
ओर प्रवृत्ति हुई और जिनका आश्रय मेरे लिए कल्पवृक्ष हुआ, उन गुरुवर 
पं० पन्नालालजी वाकलीवालके करकमलोंमें सादर समपित ।” 


सन्‌ १६१८ तक जैनसमाजको उनकी कितनी सेवाएँ प्राप्त हुईं, 
इसका सिलसिलवार वर्णन तो में नहीं कर सकता, पर इतना ज़रूर कह 

सकता हूँ कि उनके जीवनका कोई भी क्षण जेनसमाजकी सेवाके सिवा 
उनके निजी कार्यमें नहीं लगा । 

जब वे “जैनहितैषी” निकाला करते थे, तब निर्णयसागर प्रेससे 
उनका विशेष सम्बन्ध था। निर्णयसागर प्रेसके मालिकोंने उन्हींकी 
प्रेरणासे 'प्रमेयकमलमातेण्ड', “अष्टसहस्री, 'यशस्तिलकचम्पू! आदि 
अनेक जैनग्रंथ प्रकाशित किये थे, जिनका कि उस समय जैनसमाज द्वारा 
प्रकाशन होना असंभव-सा था । 


बंगालमें जिनवाणी-प्र चार- 


बनारससे भारतीय जन-सिद्धान्त-प्रकाशिनी संस्था' को कलकत्ता 
ले गये थे कि बंगाली विद्वानोंस मिल-जुलकर उन्हें भगवान्‌ महावीरकी 
बाणीकी महत्ता सुझायें ! 

मुझे वे पचासोंबार पचासों बंगाली विद्वान, संपादक और लेखकोंके 
पास ले गये थे। उन्हें बे संस्कृत प्राकृतके जैन ग्रंथ भेट किया करते थे; 
और इस तरह जिनवाणीकी ओर उनका मनोयोग खींचा करते थे । बँगला 
मासिकपत्रोंमें सर्वश्री महामहोपाध्याय विधुशेसर भट्टाचायें, पं० हरिहर 
शास्त्री, बा० शरच्चन्द्र घोषाल, बा० हरिसत्य भट्टाचाय्यें, पं० चिन्ता- 
हरण चक्रवर्ती प्रमुख अनेक विद्वानोंको उन्होंने जैन-साहित्यकी ओर आक- 
घित किया था। वे वंगीय साहित्य-परिषद्के समासद्‌ रहे और वहाँ 
उन्होंने अनेक बंगाली लेखकोंकी जैनसाहित्यकी ओर रुचि बढ़ाई । अन्तमें 
यह सिलसिला इतना बढ़ता गया कि उनके आसपास बंगाली विद्वानोंका एक 
समूह-सा जम गया। 

इसी समय उन्होंने बंगीय अहिसा परिषद्‌” की स्थापना की और 
उसकी तरफ़्ेसे जिनवाणी' नामक एक बँगला मासिकपत्रिका प्रकाशित 
की गई। अहिसा-परिषद्का कार्य अत्यन्त महत्त्वपूर्ण हो रहा था, जिसे 
स्व० रसिकमोहन विद्याभूषण आदि अनेक प्रभावशाली बंगाली विद्वान्‌ 
लेखक और वक्‍ताओंका सहयोग प्राप्त था । 


पं० पश्चालाल वाकलीवाल श््९ 


भारतीय जेनसिद्धान्त प्रकाशिनी संस्थाने जैनसिद्धान्तका महत्त्व- 
पूर्ण प्रकाशन किया; और आज भी, अगर स्व० गुरुजीके निर्देशानुसार 
ही उसका कार्य जारी रहता तो, और जैसी कि स्व० गुरुजीकी भावना 
थी, आज निस्संदेह वह “गीता प्रेस गोरखपुर! और 'कल्याण' जेंसी आदर्श 
संस्था हुई होती । पर जेनसमाजका इतना सौभाग्य कहाँ, जो उसे 
अपने धर्मकी वास्तविकता समझनेका सुन्दर साहित्य उपलब्ध हो ? 


मेने अपनी आँखोंसे धुरुजीको कईबार इसलिए रोते हुए देखा है कि 
उबत दोनों संस्थाएँ किसी योग्य, उत्सग्ही और कर्मठ सेवकके हाथ सौंप 
दी जाएँ, भर्ल ही वह न्यायतीर्थादि उपाधिधारी न हों, पर उसमें लगन 
और जीग्न ख़पा देनेकी भावना होनी चाहिए । 

आज, वंगीय अहिंसा परिषद्‌ और बँगला जिनवाणी” का तो नामो- 
निशान तक मिट चुका है; और भारतीय जैन-सिद्धान्त-प्रकाशिनी संस्था 
जिससे गुरुजीका गीता प्रेस' का स्वप्न मूतिमान हो सकता था, कलकत्ते 
के किसी एक मकानमें पड़ी अपनी अन्तिम साँसें ले रही है । 


काशीके स्याहादमहाविद्यालयकी स्थापना करनेमें भी आपका 
हाथ था। जिन-हितषी' पत्रके जन्मदाता भी आप ही थे। धर्मपरीक्षा 
का अनुवाद, रत्नकरण्डश्रावकाचार', द्रव्यसंग्रहः और तत्त्वार्थसृत्र 
की छात्रोपयोगी टीकाएँ, जेन-बाल-बोधक' (४ भाग) स्त्री शिक्षा 
(२ भाग) आदि जेनधर्मकी पुस्तकोंके सिवा हिन्दीकी सर्वोपयोगी पुस्तकें 
भी आपने लिखी हूँ । 


यह तो सन १६१६-१७ तककी बात हूँ । उसके बाद तो उनके 
द्वारा बहत-सी पुस्तक लिखी गई; और अनेक महत्त्वपूर्ण कार्य हुए । 
सच बात तो यह है कि ज॑न-समाज, समाज-सेवक और साहित्य-सेवियोंका 
आदर करता जानती ही नहीं; अन्यथा जैन-समाजमें स्वर्गीय पं० पन्नालाल 
वाकलीवालका स्थान वही होता, जो बंगालमें स्व० ईद्वरचंद्र विद्या- 
सागरका है । भावी जैनसमाजको धर्मज्ञानकी सच्ची शिक्षासे शिक्षित 

देखनेकी दीपशिखावत्‌ चिर-प्रज्वलित महान्‌ भावनासे उन्होंने जैन शिक्षा- 
लयोंके लिए पाठ्य-साहित्यका निर्माण-यज्ञ प्रारम्भ किया था। 

. बह यज्ञ उनकी खुदकी दृष्टिमें अपूर्ण रह गया, यही उनका अन्त 
समयका पछतावा था, और दूसरा कल्पवृक्ष-जिसका बीज उन्होंने भा० 
जन-सिद्धान्त-प्रकाशिनी संस्थाके रूपमें बोया था, वह अपने यौवनकालमें 
ही क्षयरोगग्नस्त हो गया । 

युक्ति-अयुक्ति और संभव-असंभवका विचार में नहीं करना 
चाहता; में तो चाहता हूँ कि आज जैन-समाजको कविवर पं० बनारसी- 
दासजी, पंडितप्रवर टोडरमलजी, दीवान अमरचन्दजी और पं० पन्नालाल- 
वाकलीवाल जैसे महापुरुषोंकी आवश्यकता है। और उसकी पूर्ति 
हो जाय तो जैन-समाज जी जाय । 


3 
दिसम्बर जेन, 
दिसम्बर १९४३ 

पण्डित ऋषभमदाय 


फीकी किए कक फेक करे फासि की फेक | रे की कफ किक कक के के फेक फेफेसि फेंके ऐे के के फिकिं 


जन्म--- चिलकाना, १८६३ ई० 


स्वगंवास--« चिलकाना १८६२ ई० 


गदड़ीम छाल 


बाबू सूरजभानु वकोल 


सराउसे ६ मीलकी दूरीपर पं० ऋषभदासजी चिलकानेके 
रहनेवाले थें। इनके पिता पं० मंगलसेनजी ज़मींदार भी 
थे, बहुधाकर साहुकारी करते थे। पं० ऋषभदासजीका देहान्त उनकी 
२६ बरसकी उमरमें ही, शायद सन्‌ १८६२ ई० में या इसके क़रीब हो गया । 
उन्होंने चिलकानेमें ही किसी मुसलमान मियाँजीसे किसी मक़तबमें या 
उर्दू स्कूलमें तीन-चार वर्ष पढ़कर सिर्फ़ कुछ थोड़ा-सा उर्दू लिखना-पढ़ना 
सीखा था, जैसा कि उस ज़मानेमें हमारी तरफ़ दस्तूर था । हिन्दी लिखना- 
पढ़ना उन्होंने अपने पितासे ही सीखा, और फिर उन्हींके साथ स्वाध्याय॑ 
करने लगे । इस स्वाध्यायसे ही वह ऐसे अद्वितीय विद्वान्‌ हो गये कि 
जिसकी कुछ भी प्रशंसा नहीं की जा सकती हैं। आप बड़े ती#ण-बुद्धि 
थे। न्याय और तर्कमें आपकी बुद्धि बहुत ही ज्यादा दौड़ती थी । 

चिलकानेसे १४ मीलके फ़ासलेपर क़स्बा नकड़ है, जहाँका में 
रहनेवाला हूँ । यहाँ पं० सन्तलालजी जैन, हिन्दी भाषा जाननेवाले जैन- 
धर्मके अच्छे विद्वान रहते थे, वह भी बड़े तीक्षणबुद्धि थे और न्याय तथा 
तकंके शौक़ीन थे । परीक्षामुख और प्रमाण-परीक्षाकों खूब समझे हुए थे । 

पं० ऋषभदासजीके यह बहुत ही नजदीकी रिश्तेदार थे। उन्हीं 
की संगतिसे पं० ऋषभदासजीको न्याय और तकंका शौक़ हुआ। 
एकमात्र इस शौक़ दिलाने या प्रवेश करानेके कारण ही पं० ऋषभदासजी 
अपनेको पं० सन्‍्तलालजीका शिष्य कहा करते थे। पं० मंगलसैनजीने 
अपने दोनों बेटोंको अलग-अलग साहूकारीकी दूकान करा दी थी और 
स्वयं एक तीसरी दृकान साहूकारीकी करते थे । 

सन्‌ १८८६ ई० में क़स्बे रामपुर जिला सहारनपुरके उत्सवमें 
में भी गया और पं० ऋषभदासजी भी गये । में उन दिनों सहारनपुरमें 

अपने चाचा ला० बुलन्दराय वकीलके वकालतके इम्तिहानकी तैयारीके 
बास्ते रहता था। वे और उनके पिता रायसाहब मथुरादास इंजिनियर 
आर्यसमाजी थे। रामपुरके जैन उत्सवमें मेरे साथ बा० बुलन्दराय भी 
गये थे, वहाँ उन्होंने जैन परण्डितोंके साथ ईइवरके कर्ता-अकर्ता होनेकी 
बहस उठाई | जब मेने देखा कि जैन पणिडतोंके उत्तरसे उनकी पूरी तसल्ली 
नहीं होती है, तब स्वयं मुझे ही उनके सनन्‍्मुख होना पड़ा और बेधड़क 
तर्क-वितर्क करके उनको क़ायल कर दिया । इस समय तक मेरी और 
ऋषभदासजीकी कुछ जान-पहचान नहीं थी। क्योंकि इससे पहले मेरा रहना 
परदेशमें ही होता रहा था। यह हमारी बहस पं० ऋषमदासजीने 
बड़े गौरसे सुनी, जिससे उनके हृदयमें मुझसे मित्रता करतेकी गहरी चाह 
हो गई । सभा विंसर्जन होनेपर जब सब अपने-अपने डेरेपर वापिस 
जा रहे थे, पं० ऋषभदासजी भी हमारे साथ हो लिये और बाबू बुलन्दराय- 
से इस विषयमें कुछ तर्क-वितर्क करना चाहा । अतः हम सब लोग रास्ते 
ही में एक जगह बैठ गये और ऋषभदासजीने नये-तये तक करके उनको 
बहुत ही ज़्यादा क़रायल कर दिया, जिससे मेरे मनमें भी उनसे मित्रता 
करनेकी गहरी इच्छा हो गई । इस इच्छासे बे रात्रिको मेरे डेरेपर आये 
और हमारी उनकी घनिष्ठ मित्रता हो गई, जो अन्त तक रही । उनको 
अक्सर सहारनपुर आना पड़ता था । जब-जब वे आते थे, मुझसे जुरूर 
मिलते थे और धामिक सिद्धान्तोंपर घण्टों बातचीत होती रहती थी । 
मेरे पितामहके भाई रायसाहब मथुरादास इंजिनियरकी बहस 


ईश्वरके सृष्टिकर्ता विषयपर बहुत दिनोंसे प॑ं० सन्‍्तलालजीसे लिखित 
रूपसे चल रही थी | रायसाहब आयंसमाजके बड़े-बड़े विद्यान्‌ पश्डितोंसे 
उत्तर लिखवाकर उनके पास भेजा करते थे। अन्तमें पं० सनन्‍्तलालजीने 
जो उत्तर दिया, वह बहुत ही गौरवका था, जिसका उत्तर लिखनेकों राय- 
साहबने पं० भीमसैनजीके पास भेजा जो आर्यसमाजमें सबसे मुख्य विद्वान्‌ 
थे और स्वामी दयानन्दके बाद उनके स्थानमें अधिष्ठाता माने जाते थे । 
भीमसैनजीने अपने आर्यंसमाजी विद्वानके उस उत्तरको, जिसका प्रतिउत्तर 
१३ 

पं० सन्तलालजीने दिया था, दृषित बताकर स्वयं नवीन उत्तर लिखकर 
भेजा, जिससे यह बहस बिल्कुल ही नवीन रूपमें बना दी गई | इस समय 
पं० सन्तलालजीका देहान्त हो चुका था। इस कारण रायसाहबने भीम- 
सैनजीका लिखा हुआ यह नवीन उत्तर वा नवीन तर्क मेरे पास भेजकर 
जैन पण्डितोंसे इसका उत्तर लिखकर भेजनेको बहुत दबाया | 


रायसाहबका यह ख़याल था कि पं० भीमसैनजी-जैसे महान्‌ विद्वान- 
के इस नवीन तकका जवाब किसी भी जैन पश्डितसे नहीं दिया जावेगा । 
'इस ही कारण उन्होंने बड़े गव॑ंके साथ मुझको लिखा था कि यदि तुम्हारे 
जैन पंडित इसका उत्तर न दे सकें तो तुम जैनधर्मपरसे अपना श्रद्धान 
सत्यागकर आयेसमाजी हो जाओ । 

मैंने पं> भीमसनजीकी इस बहसको सहारनपुरमें सब ही जैन 
विद्वानोंकों दिखाया और इसका उत्तर लिखनेकी प्रार्थना की; परन्तु 
कोई भी इसका उत्तर लिखनेको तैयार नहीं हुआ । जब इस भारी लाचारी 
का ज़िक्र पं० ऋषभदासजीसे किया गया तो उन्होंने कहा कि घबराओ 
मत इसका उत्तर में लिख दूँगा, और छ: दिनोंके बाद उन्होंने उसका उत्तर 
लिखकर मेरें पास भेज़ दिया और वह मेंने रायसाहबके पास भेज दिया, 
जिसको पढ़कर रायसाहब और उनके आय्यंसमाजी विद्वान्‌ ऐसे क़ायल 
हुए कि फिर आगे इस बहसको चलानेकी उनकी हिम्मत नहीं हुई और 
'बहस बन्द कर दी गई । इन ही दिनों पं० चुन्नीलाल और म्‌शी मुकुस्द- 
राय मुरादाबाद-निवासी दो महान्‌ जैन परोपकारी विद्वान्‌ सारे हिन्दुस्तान 
में जैन जातिकी उन्नति और उत्थानके वास्ते दौरा करते फिरते थे । जहाँ- 
जहाँ वे जाते थे, वहाँ-वहाँ जैन-सलभा और जैन-पाठशाला स्थापित कराते 
थे। इस प्रकार उन्होंने सैकड़ों स्थानोंपर सभा और पाठशाला स्थापित 
करा दी. थी मथुरामें जेन-महासभा और अलीगढ़में जैनमहाविद्यालय 
भी उन्होंने ही स्थापित कराये थे । दो साल इस प्रकार दौरा करनेके बाद 
मुंशी मुकुन्दरायको गठियाबाय हो गईं, तो भी उन्होंने दौरा करना नहीं 
छोड़ा । फिर एक वर्षके बाद उनका देहान्त हो गया । वे महान्‌ विद्वान, 

सैभाचतुर और महान्‌ उच्च कोटिके वक्‍ता और उपदेशक थे। उनके 
देहान्तके कारण यह दौरा बन्द हो गया और महासभा भी बन्द हो गई । 

फिर इसके दो वर्षके बाद मेंने मथुरा जाकर यह महासभा स्थापित 
कराई थी और जैनगज़ट जारी किया था, जो अब चल रहे हैं । दौरा करते 
समय जब यह दोनों विद्वान्‌ सहारनपुर आये थे, तब मेने पं० ऋषभदासजी 
का लिखा हुआ पं० भीमसैनजीके महान्‌ तकंका उत्तर इन दोनों विद्वानोंको 
दिखाकर पूछा था कि यह उत्तर ठीक हैँ या नहीं ? जिसको देखकर 
उन्होंने कहा था कि यह उत्तर अत्यन्त ही उच्च कोटिका है और किसी 
महान्‌ शिरोमणि जैन विद्वानूका लिखा हुआ है, तब मेने ज़ाहिर किया कि 
यह ऋषभदासजीका लिखा हुँआ हैँ तो उन्होंने किसी तरह भी विश्वास 
नहीं किया और कहा कि हम उसको अच्छी तरह जानते हें । यह उत्तर 
ऐसे नौजवानका नहीं हो सकता है, यह तो किसी महान्‌ अनुभवी विद्वान 
का ही लिखा हुआ हैं । 

तब मेंने ऋषभदासजीको बुलवाकर इन विद्वानोंके सामने पेश किया, 
और कहा कि आप इनकी भली-भाँति परीक्षा कर लें, यह इन्हींका लिखा 
हुआ है ॥ तिसपर मुंशी मुकुन्दरायजीने दो घण्टे तक तककमें उनकी कड़ी 
परीक्षा ली और अन्तमें आइचर्यके साथ यह मानना ही पड़ा कि यह महान्‌ 
उत्तर इन्हींका लिखा हुआ है। 

इसके बाद मेरा उनका यही मशविरा हुआ कि इस विषयपर एक 
ऐसी महान्‌ पुस्तक लिख दी जावे, जिसमें सब ही तकं-वितर्कोका उत्तर 
आ जावे और कोई भी बात ऐसी बची न रहे, जिसकी बाबत किसी विद्वान्‌ 
से पूछनेकी ज़रूरत रहे । इस मशविरेके बाद ही उन्होंने 'मिथ्यात्वनाशक 
नाटक लिखना शुरू किया और एक वर्षकी रात-दिनकी भारी मिहनतके बाद 
यह महान्‌ अद्भुत भारी पुस्तक तैयार हो पाई । तैयारीके कुछ दिनों पीछे 
ही, उनकी दूकानमें रातको चोरी होकर यह पुस्तक भी चोरी चली गई । 

पक्का सन्देह उनका यही था कि पुस्तकके ही चुरानेके वास्ते ईर्ष्या- 
वश किसीने यह चोरी कराई है, जिसपर उन्होंने धैर्य धर, फिर दोबारा 

यह पुस्तक रचनी शुरू कर दी, और बहुत कुछ लिख भी ली, तब किसौ 
प्रकार यह पहली लिखी पुस्तक भी उनको कहींसे मिल गई । यह पुस्तक 
उद्‌ -अक्षरोंमें लिखी गई थी । उन दिनों में देवबन्द्में वकालत करता था 
और “जैन हितोपदेशक' नामका एक मासिक पन्न उर्दूमें निकालता था। 
पं० ऋषभदासजीका “मिथ्यात्नाशक नाटक' नामका यह महान्‌ 
ग्रन्थ मेंने देवबन्द मँगा लिया और उसका प्रारम्मिक एक बड़ा भाग नमूने 
के तौरपर छपवाकर जैन हितोपदेशकके ग्राहकोंके पास भेजा, जिसके 
पढ़ते ही जैन-जातिमें इसकी भारी दुन्दुभि मच गई, चारों तरफ़्से इस 
सारी पुस्तकको प्रकाशित करनेकी ताक़ीद आने लगी, तब मेंने इस सारे 
ग्रन्थको छपवानेका बन्दोबस्त किया, एक कापीनवीस बुलाकर अपने 
पास रखा और मसालेके काग्रज़पर मसालेकी स्याहीसे पत्थरके छापेपर 
छुपनेवाली कापियाँ लिखवाना शुरू कीं। बड़े ग्रौरके साथ उनको शुद्ध 
करके मृजफ़्फरनगरमें उनको छपनेको भेजता रहा। इकट्ठा काग़ज़ ख़रीदकर 
छापेवालेको दे दिया । छापेवाला सिलसिलेवार इन कार्पियोंको नहीं छापता 
था, किन्तु बे-तरतीब जो कापी हाथ आई, वह ही छापता रहा । आधेसे 
ज्यादा छप जानेपर प्रेस बन्द हो गया, जो कापी छपनेसे रह गई थी, उसको 
देहली छपनेको भेजा, परन्तु अधिक पुरानी हो जानेके कारण वह न छप 
सकी, सब करा कराया ग़ारत गया, सारा धन लगा हुआ फिजूल गया, 
छपे हुए सब काग़ज़ जलाने पड़ गये । कुछ दिनों पीछे मास्टर बिहारी- 
लालजी बुलन्दशहरने इसके पाँच प्रथम भाग छपवाये, जिसके बाद पुस्तक 
में न्‍्यायके कठित शब्द आ गये जो उर्दू अक्षरोंमें लिखे जानेके कारण कुछ 
ठीक नहीं पढ़े जाते थे, इस कारण मास्टर बिहारीलालजीने उनको शुद्ध 
कर हिन्दीमें लिखे जानेके लिए बाबू जूगलकिशोर मुख्तार सरसावा जिला 
सहारनपुरके पास भेज दिया, परन्तु उनको फ़ूर्सत कहाँ ? इस कारण 
वर्षोसे अब यह महान्‌ ग्रन्थ उन्हींके पास है, पूर्ण नहीं छुप सका है । इसका 
उद्धार होना बहुत ही ज़रूरी है । 
--दिगम्बर जेन, सूरत, दिसम्बर १९४३ 


#कडककॉलड कक डक कस कहर कार कक कक उक्त कीकॉक रा का ककीक की की 


पण्डित महावीरप्रसाद 


#फीफडकिक कक करके से करे कफ कि रे के रे करे के 4 कक रि किक के फेफि के के के के के के फेरे फेफिफिफि केक 


घर्मेस्नेहसे ऑतल-फोत 


े--ट गोयलीय डॉ 








घ्‌ः महाबीरप्रसाददीका भौतिक शरीर हमारी दृष्टिसि 
ओमल हो गया है, किन्तु उनकी आत्मा हमारे चारों ओर 
घूम रही हूँ । जब उनके शवपर देहलीके जैन खड़े हुए रो रहे थे, तभी 
किसी देवीन रुँधे हुए गलेसे कहा-- भाई ! शास्त्र पढ़ते हुए देवोंकी 
बात सुनाते थे, तुम भी देवत्व प्राप्त करना आवागमनके चकक्‍्करमें न पड़ता ।” 


उस देवीकी बात सुनकर मुझे भी रुलाई आ गई। मेंने सोचा 
थे बहन कितनी भव्यात्मा किन्तु भोली है। अरे जो जैनसमाजके लिए 
अपने हृदयमें एक वेदना लेकर मरा हैं, वह क्या कहीं परलोकमें चैनसे 
रह सकेगा ? उसकी आत्माकी वह तड़प, वोह आग क्‍या इस नश्वर शरीर- 

से निकलते ही मिट जायगी ? आत्माकी लगन तो आत्मा्क साथ रहती 
हैँ, वह शरीरके साथ कैसे रह जायगी ? 

ददलाक्षणीमें वे रुग्णशय्यासे न उठ सके, तो न नये मन्दिरमें शास्त्र- 
प्रवचनको बाहरसे विद्वान्‌ ही आया, न कुछ उत्साह ही दीख पड़ा । उत्साह 
दीखता भी कहाँसे ? वह तो पण्डितजीकी चारपाई पकड़े उनके जीवन 
की दुआएँ माँग रहा था ! 

पण्डित महावीरप्रसादजी देहलीके थे, देहलीमें ही जन्मे और देहली 
में ही मरे । उनका प्यारका नाम नूरीमल था । अखिल भारतीय ख्याति- 
प्राप्त न थे, और न इस ख्यातिकी उन्हें चाह थी । वें जैनधर्मके खासे 
जानकार और पण्डित थे। पर सर्टिफ़िकेटशुदा और पेशेबर पण्डित न 
थे । आजीविकाका साधन व्यापार था। घरका मकान था, माँ और 
स्त्री मर चुकी थीं, एक लड़की है, उसकी शादी करके निश्िचन्त थे । निरा- 
कुलतापूर्वक जीवन व्यतीत करते थे । 


देहलीमें रहते थे, पर समूची जैनसमाजकी हलचलका ज्ञान रखते 
थे, और देहलीका तो ऐसा एक भी का नहीं, जिसमें उनका सहयोग 
न हो। उनके प्रत्येक श्वासमें समाज-सेवाकी भाफ रहती थी । 

लोग कहते हे कि पण्डितजी क्या गये, देहली जैनसमाजका स्तम्भ 
गिरा गये । में कहता हूँ स्तम्भ तो फिर भी लगाया जा सकता है, पर जिसके 
प्राण निकल गये हों, वह क्‍या करें ? पण्डित महावीरप्रसादजी देहली 
जैनसमाजके प्राण थे । 


देहलीमें परिषद्-अधिवेशन हुआ, आप प्राणपणसे जुट गये ! 
बीर-जयन्ती महोत्सव आता, रात-दिन एक क्र देते। कहीं भाषण 
हो, आपको किसी कोनेमें बैठा देख लो, कोई उत्सव हो, पण्डितजी व्यस्त 
हैं । हरणकके आड़े वक्‍तमें काम आते । सच्चे सुधारक और पक्के आचार- 
वान्‌ । कोई पण्डित हूँ या बाबू इससे उन्हें क्या, उनके स्नेह या आदरके 
लिए तो जैन होना ही काफ़ी था । 

मुझे याद नहीं कि पण्डितजीसे मेरा परिचय कब और कैसे हुआ ? 
बह परिचय क्‍या था ? गायका बछड़ेके प्रति स्नेह था । मुझे क्या, बे 
प्रत्येक सहर्र्मीको देखकर हरे हो जाते थे । उनके हृदयमें जो एक धर्मके 
प्रति अनुराग और मोह था, वह बबंस बाहर छलक पड़ता था । 

मुझे याद है कि जब मुझे लिखनेकी बीमारी थी, कुछ कर गुज़रने 
की सनक थी ! तभी मेंने “राजपूतानके जेन वीर” निबन्ध लिखा था । 
वह कैसे लिखा गया, कांग्रज़ और क़लम-दावातको पैसे क॑से जुटाये, इतनी 
पुरानी बात अब याद नहीं । याद हैं केवल एक बात, और वह यह कि 
वह हस्तलिखित प्रति उदयपुरके एक ऐतिहासिक बन्धुकोी दिखाना चाहता 
था, उत्तकी भी इच्छा थी । सुयोग भी सहसा मिल गया । एक मेरे परि- 
चित सज्जन उदयपुर जा रहे थे, अत: उनको वह हस्तलिखित प्रति उदयपुर 
दिखानेको दे दी । 


पण्डितजीको उसी रोज़ मालूम हुआ तो सचन्न रह गये। बोले- 
“तुमने यह क्‍या किया ? यदि ले जानेवाला कापी खो दे, या न दे तो 
तुम क्‍या कर लोगे ? इतने श्रमससे तैयार की हुई पुस्तक तुमने पानीमें 
बहा दी ? उसे देते हुए तुम तनिक भी न भिभके । 

उसके हाथ कापी भेजते हुए मुझे कितना दुःख हुआ था, कितना 
संकोच था, यह में पण्डितजीकों कैसे बताऊँ ? मुझे चुप देखकर बोले- 
“जाओ उनसे जैसे भी बने कापी वापिस ले आओ, ख़बरदार जो आइन्दा 
ऐसा बचपन किया तो ? 


फिर बोले-- तुम कापी वापिस न लाओ, न जाने वह क्‍या समझें ? 
मुमकिन हैँ वह देनेसे मना कर दें । अतः तुम भी उनके साथ उदयपुर चले 
जाओ और रास्तेमें कुछ घटाने-बढ़ानके बहाने कापी लेकर अपने कब्जेमें 
कर लेता । उस कापीपर तुम्हारा ही नहीं, हम सबका अधिकार हैं । 
अतः अपने सामने दिखाकर वापिस ले आना ।” 

न जाने क्या-क्या बातें समझाईं, पर में कंसे कहूँ कि पण्डितजी 

रेलवे उधार टिकिट देती नहीं है, और मुझे बग्रेर टिकिट बैठनेका अभ्यास 
नहीं है । मुझे बोलनेका मौक़ा न देकर स्वयं ही बोले-- 

“लो यह २५ र०, अभी जाकर उदयपुर जानेकी तैयारी कर दो । 
यह रुपये जब चाहो सुभीतेसे दे देना, चिन्ताकी ज़रूरत नहीं ।” 

वे रुपये तो उन्होंने मुझे वैसे ही दिये थे, उधार नहीं । पर कहा 
इसलिए नहीं कि में कहीं बुरा न मान जाऊँ। दान देकर भिक्षुकके स्वाभि- 
मानकी रक्षा भी हो जाये, यह कला हरएक थोड़े ही जान सकते हैं। जो 
जानते हैं, वे संसारमें बिरले ही होते हें और उनमें एक थे पण्डित महावीर- 
'प्रसादजी ! 

पुस्तक भी छपी, उनके रुपये भी उतर गये, पर वह बात नहीं भूलती । 
अलाई भी कैसे जाय ? यह बात भी क्‍या भूलनेकी है । 

उन दिनों “अनेकान्त” बन्द था। वीर-शासन-जयन्तीपर १३ 
जुलाई १६३८ को सरसाया जाना था, पण्डितजीको मालूम हुआ तो बोले- 
“तुम्हारा जाना बेकार न निकले, जाओ तो कुछ कामकी बात करके आना । 
मुख्तार साहबके पास अनमोल हीरे भरे पड़े हैं, छीन सको तो छीन लो 
और समाजमें बखेर दो, इस जीवनका कोई भरोसा नहीं, उनसे जो कुछ 
लिया जा सके, जल्दीसे ले लो ।” * 


बात सुन्क-और अनसुनी कर दी, मगर सरसावे गया तो ऐसा मालूम 
हुआ कि पण्डितजीका वह आदेश हमार साथ-साथ आया है और वही 
आदेश अनेकान्तको फिर दुबारा देहली ले आया ! उन्हें अनेकान्तके 
'पुनः प्रकाशनकी सूचना मिली तो गदगद हो गये, क्‍या पुत्रके विवाहमें 
वह खछी होटी होगी ? पर हाय रे विधना ! अनेकान्तके पुनः प्रकाशत- 
के उस अंकको वह न देख सके और उससे पहले ही स्वर्गंस्थ हो गये । 

पारसाल पोह बदी २ को रथोत्सव था | जल्दी तैयार हुआ, मनमें 
उमंग थी, उत्सव्में पण्डितजी मिलेंगे ! सहसा दिलमें किसी ने घूंसा 
सारा--पण्डितजी अब कहाँ और कंसे मिलेंगे ? वह हर जयन्ती और 

हर उत्सवर्म याद आते हैं, जब दीख नहीं पड़ते, तो एक अभाव-सा खटकता 
हैं। वीर-जयन्ती नज़दीक है, आज उसी सिलसिलेमें उनकी याद हो आई 
और इसलिए दो दब्द लिखकर उनके प्रति यह श्रद्धाज्जलि भेंट कर रहा 
ह। 


--चीर, १३ अप्रेल्ञ १९४० 


॥॥] 





॥ 


जन्म-- 


स्वर्गंवास--- 


पानीपत, १८६६ ई० 


२५ मार्च १६३३ ई० 


"कक क्षफिकिफेिफि के फेक! 





फैकिंकेकेरे रे के के के फेंके फेकि फेकि 


क्या खूब आदमी ये 


पं० अरहदासजीका रोम-रोम धर्म-रसमें ड्बा हुआ था। उनका 
जीवन सदाचरणसे ओत-प्रोत और खान-पान, अत्यन्त शुद्ध और सात्विक 
था। पूजा, स्वाध्याय, सामाथ्रिक आदिमें जिस प्रकार वे लीन रहते थे, 
उसी प्रकार समाजोन्नतिके कार््योमें भी वे सदेव अग्रसर रहते थे । 
पानीपतके हिन्दू-मुसलमान सभी उन्हें अपना समभते थे, हर एकके आड़े 
बकतसें काम आते थे। महमाँनवाज़, मिलनसार और बड़े ही जिन्दादिल 
इन्सान थे। 


--गोयलीय 


*विवि हि हि /ैै रि/रि/रि लि थि/प/पेपि/ लिपि /।पि से /सि/रि/रे/पेरि /रै/पे/पे।रि/रे।सि /र/थि/रि परे वि ।पि/९।रपिकपि ि/ कि 


सेकामावी 


श्री रूपचन्द्र गार्गोीय 


न्कडित अरहदासजी पानीपतनिवासी, उत्तर  भारतकी जैन-- 
समाजके एक नर-रत्न थे। सदा हँसमुख, सरलस्वभावी, धामिक 
क्रियाओंमें सावधान रहते थे। आप जछुद्ध खह्दरके वस्त्र पहनते थे, 
ऊन ब चमड़ेकी वस्तुओंका प्रयोग नहीं करते थे । शास्त्र-स्वाध्याय मन लगा 
कर करते थे । ऊँचे सिद्धान्त-ग्रन्थोंका खूब अध्ययन करते थे । दार्शनिक 
चरचामें उनकी बड़ी रुचि थी । देवपूजा बड़े चावसे करते थे, पर्वके दिनों 
में तो गाजेबाजेके साथ घंटों पृजनमें संलग्न रहते थे । मजन गायन द्वारा 
भी भक्ति करनेका उन्हें बड़ा शौक़ था | रथोत्सवोंके अवसरपर व्याख्यान 
देने व्‌ भजन गानेमें भी आप दक्ष थे। भगवानके सामने नृत्य करनेमें 
अपना सौभाग्य समभते थे । इनका यह दृढ़ विचार था कि ३५ वर्षकी 
अवस्था हो जानेपर, घरबारके धन्धोंको छोड़कर एकान्तमें रहकर धर्म- 
साधन किया करेंगे, परन्तु उस अवसरके आनेपर आप अस्वस्थ हो गये और 
दो सालकी लम्बी बीमारीके बाद २५ मार्च १६३३ को स्वर्गवासी हो 
गये । अनुचित बातोंका सामना करनेमें आप बड़े दिलेर थे और छोटे- 
बड़े सभी बन्धुओंकी समान भावसे सेवा करनेमें तत्पर रहते थे। अनेक 
कष्ट सहन करके व खर्च करके भी सेवासे मुख नहीं मोड़ते थे, इसी कारणसे 
वे सबको प्रिय थे। शहरकी हिन्दू व जैन समाजकी किसी भी सभा-सोसा- 
इटीका कार्य रुकता देखकर, उसके चलानेका सारा भार अपने कन्धोंपर ले 
लेते थे। इसी कारण आप बरसों गऊदाला कमेटी व कांग्रेस कमेटीके सभा- 
पति रहे । उनका देश-प्रेम भी ऊँचे दर्जका था। आप सुधारक-विचारों- 
के थे, जाति व समाजको लगी बुराइयों व रूढ़ियोंसे उभारनेमें चिन्तित 
रहते थे। स्त्रियोंको धर्मेमार्गपर लगानेका कार्ये भी आपने बड़ी लगने 

से किया। दिगम्बर जैन-शास्त्रार्थ संघ अम्बालाकी स्थापना व काये- 
संचालनमें आपका प्रमुख हाथ था। ब्र० सीतलप्रसादजीके साथ आपका 
गहरा सम्बन्ध था, उनकी सुधारक योजनाओंकों सफल बनानेमें आप 
प्रयत्नशील थे। यद्यपि ब्र० सीतलप्रसादजी मन्दिरोंमें सुधारक विषयों 
का छोड़कर धारमिक विषयोंपर ही भाषण केरते थे, फिर भी एकबार 
पानीपतके कुछ स्थितिपालक महानुभावोंने श्री ब्र० सीतलप्रसादजीका 
व्याख्यान दि० जैन-मन्दिरमें करानेका विरोध किया तो आपने उनका 
डटकर विरोध किया और भाषण करानेंमें सफल हुए । इस प्रकार 
पं० अरहदासजीका जीवन एक अलौकिक और क्रान्तिकारी जीवन रहा 
हैं जो समाजके अन्य युवकोंके लिए आदर्श था । 


--पानीपत, १० मई १९७१ 





जन्म --- सरसावा, वि० सं० १६३४ 


अतंमान आयु-- ७४ वर्ष वि० सं० २००५ 


4 ह्ह 
फ्थ्य्क्र 
श्री कन्हेयालाल मिश्र प्रभाकर 
जीवनका रिकार्ड - 


सात सुदि एकादशी, संवत्‌ १६३४ ! 

वर्षके ३६५ दिनोंमें वह भी एक दिन था। उस दिन भी प्रभातके 
अनन्तर सन्ध्याका आगमन हुआ था और तब निशा रानीने अपना काला 
आँचल पसार सबको अपनी गोदमें ले लिया था। यह कोई खास बात न' 
थी, पर हाँ, एक ख़ास बात थी, जिसके कारण राष्ट्रभारतीके इस पत्रकार- 
को उसका उल्लेख यहाँ करना पड़ेगा । उस दिन सरसावा (सहारनपुर ) 
में श्री चौधरी नत्यूमल जैन अग्रवाल और श्रीमती भोईदेवी जैन अग्र- 
वालके घरमें एक बालकने जन्म ग्रहण किया था। 

बुद्ध और घसीटा, अल्लादिया और विल्सन, सबके जन्मोंका रिकार्ड 
स्पूनिसिरप लिटियाँ रखती हे, पर कुछ ऐसे भी हैं, जिनके जन्मका रिकार्ड 
राष्ट्र और जातियोंके इतिहास प्यारसे अपनी गोदमें सुरक्षित रखते हें । 
यह बालक भी ऐसा ही था-जुगलकिशोर ! उसीकी जीवन-प्रगतिके 
पथचिद्धोंका एक संक्षिप्त लेखा मृभे यहाँ देना है । 
साहित्य-सन्दिर के द्वारपर- 

“अर तुम पहले पढ़ लो, फिर जुगलकिशोर जम गया, तो रह 
जाओगे !” यह मकतबके मुंशीजीका देनिक ऐलान था। 

५ वर्षकी उम्रमें उर्द-फारसीकी शिक्षा आरम्भ । जहन अच्छा 
और परिश्रमी । पढ़नेका यह हाल कि २०-२० पत्रोंका रोज़ सबक । 
शुरूमें पढ़ने बैठ जायें, तो मुंशीका सुपरा समय पी लें और दूसरे लड़कोंका 
सबक़ नदारद । 

गृलिस्ताँ-बोस्ताँ पढ़ते-पढ़ते आपकी शादी हो गई और १३-१४ 
वर्षकी उम्रमें आप गृहस्थी हो गये । 
उन्हीं दिनों सरसावार्मों हकीम उमग्रसनने एक पाठशाला खोली ॥ 
आप उसमें हिन्दी पढ़ने लगे और संस्कृत भी । साथमें जैन-शास्त्र भी 
धारमिक भावसे पढ़ते थे, पर पढ़नेका शौक देखिये कि इन सबके साथ 
आपने उस समयके पोस्टमास्टर श्री बालमुक्न्दसे अपने फ़ालतू समयमें 
अंग्रेज़ीकी प्राइमर भी पढ़ ली । 
मास्टर जगन्नाथजी बाहरसे बुलाये गये और अंग्रेज़ीका एक नया 
स्कूल खुला । अपने इस स्कूलकी ओर लड़कोंको आकर्षित करनेके लिए 
आपने एक कविता लिखी, जिसकी आरम्भिक पंक्तियाँ इस प्रकार थीं--- 
नया इस्कूल यह जारी हुआ है, चलो, लड़को पढ़ो, भ्रष्छा समा है $ 
जमाअत दसवीं से है पॉचवीं तक, पढ़ाई सर-बसर क्रायम है श्रव तक ॥! 
कविता लिखनेकी यह प्रवृत्ति आपमें कहाँसे आई ? यह एक महत्त्व- 
पूर्ण प्रघन है, क्योंकि उस समय एक तो सारे देशमें ही ऐसा साहित्यिक 
वातावरण न था, फिर सरसावा तो बहुत ही पिछड़ी हुई जगह थी । मुझे 
ऐसा लगता हैँ कि आपमें जन्मजात जो प्रचार-प्रतिभा थी, उसने आपकोः 
प्रेरणा दी-- चलो लड़को, पढ़ो, अच्छा समा है !! और आपकी आर- 
म्भिक उर्दू शिक्षा इस कविता" के शब्दसंगठनर्में सहायक हुई--पढ़ाई 
सर-ब-सर कायम है अवबतक' । उस दिन कौन जानता था यही बालक 
भविष्यमें मेरी भावना' का लेखक और वीरसेवामन्दिर' का संस्थापक 
होनेको हैँ । 
पहला मोर्चा- 
पाँचवें क्लास तक इस स्कूलमें पढ़कर आप गवननेमेण्ट हाईस्कूल 
सहारनपुरमें प्रविष्ट हुए और 'दूसरे' (आज-कलकी € वें) क्लास पास 
करने तक यहाँ पढ़ते रहे । इण्ट्रेंस आपने प्राइवेट पास किया, इसकी भी 
१--उस समयके स्कूल दसवें क्लाससे आरम्भ होते ये और पहलेमें 
इन्ट्रेन्स होता था । 
श्ढड 

एक कहानी हैँ। जैन-श्षास्त्रका आप प्रतिदिन पाठ करते थे और उसकी 
“विनय” के भावसे आपने बोडिगहाउसके अपने कमरेपर यह लिख 
रक्‍खा था कि 'ब०८ 5 छी0०छटते +0 लाए ७7 &06९5 किसीको 
जूता पहने अन्दर आनेकी इज़ाज़त नहीं। एक मुसलमान विद्यार्थी 
“एक दिन ज़बर्दस्ती भीतर जूता ले आया | इस पर उसे धक्का देकर 
- आपने बाहर कर दिया। नये आये हुए हेडमास्टरने इस केसमें न्याय 
“नहीं किया और प्रतिवादमें आपने स्कूल छोड़ दिया । इस हेडमास्टरसे 
: आप इस बातसे भी असन्तुष्ट थे कि उसने एक बार दशलक्षण पर्वमें शास्त्र 
'"पढ़नेके लिए सरसावा जानेंको छुट्टी नहीं दो थी । पर्वके दिनोंमें आप ही 
वहाँ, अपनी छोटी उम्रसे ही, शास्त्र पढ़ा करते थे, इसलिए छूट्टी न मिलने 
पर भी आप गये और जुर्मानेका दण्ड स्वीकार किया । 

आनुषंगिक संयोग देखिये कि इस रूपमें आपने अपने जीवनका 
जो सबसे पहला संघर्ष रचा, उसका सीधा संबंध जैनसाहित्यके साथ 
था। उस दिन कौन कह सकता था कि इस “किशोर'का सारा जीवन 
ही जनसाहित्यके लिए संघर्ष करनेको निर्मित हुआ है ! 
छापेक अक्षरों में- 

« सरसावाकी जेनपाठशालामें पढ़ते समय ही, आपकी लेखन-प्रवृ- 
त्तियाँ प्रस्फूटित हो चली थीं। आपके उस समयके अभ्यास-लेखादि तो 
अप्राप्य हैं, पर ८ मई १८६६ के जैन गज़ट' (देववन्द) में आपका जो 
पहला लेख छपा था, वह प्राप्य हैं। यह जनकालिजके समर्थनमें है और 
इसका आरम्भ इस प्रकार होता है-- 

“भाई साहबो, सब तरह विचार करने और दृष्टि फैलानेसे मेरी 
सम्मतिमें तो यही आता हैं कि सब अन्धकार केवल अविद्याका है और 
विद्यारूपी सूरजके प्रकाश होते सब भाग जायंगा, फिर न मालम भाइयों 
ने और कौन-सा उपाय इसके दूर करनेका सोच रक्‍्खा है, जिससे कि इतना 
समय वीत गया है और यह दूर नहीं हुआ और इसके कारण जो-जो नुकसान 

है, वह सबको बिदित हें ।” 

इस लेखपर जैनगज़टके सम्पादक श्री बाबू सूरजभानजीने जो 
शीर्षक लगाया था, वह उस कालकी हिन्दी-पत्रकार-कलाका एक मनो- 
रंजक उदाहरण हे-- 

“लाला जूगलकिशोर विद्यार्थी, सरसावा जिला सहारनपुरका 
लेख अवश्य पढ़िये ।” ॥ 

सम्पादकके पास लेख भेजते समय जो पत्र आपने लिखा था वह 
भी जैन गज़ट के इसी अंकमें छपा है, उसका दर्शवीय ड्राफ्ट! इस प्रकार 


/जप5 


«.. प्राथना 
“श्रीमान्‌ बाबू सूरजभान साहिब, जैसे कि लघ्‌ एक पुरुष व बड़े 
काम करनेकी प्रार्थना करे तो यह कंसे हो सकता है, परन्तु जैसे कि पानके 
संगतसे तुच्छ पत्ता बादझ्ाह तक पहुँच जाता है, इसी प्रकार में हकीम उमग्र- 
सैनकी आज्ञानुसार और आप लोगोंकी सहायतासे आपसे प्रार्थना करता 
हूँ कि आप मेरे इस उपरोक्त विषयको यंदि आप अच्छा समभें, तो सुधार 
कर अपने अमूल्य पत्रमें स्थान देवें । यद्यपि यह लेख योग्यता नहीं रखता 
हैँ, परन्तु यदि आप स्थान देंगे, तो मेरा मन भी प्रफुल्लित हो जावेगा और 
में आपको कोठिश: धन्यवाद दूँगा । 
आप क्ृपापूर्वक प्रार्थनाको पहले लिखें, पश्चात्‌ कुल लेख लिखें । 
यदि एक पत्रमें न आवेंगा तो दोमें छाप देवें । | 
आपका आज्ञाकारी 
जुगलकिशोर वि० दफे ३” 
“वि० दफ ३ का अर्थ हँ--दर्जा ३ का विद्यार्थी, पर ३ छपाईकी 
भूल है, उस समय आप ४५वें क्‍्लासमें पढ़ते थे । सन्‌ १६०० में आपके 
घरमें बच्चा होनेवाला था, उस अवसरपर स्त्रियाँ जो गीत गाती हैं, वे 
आपको पसन्द नहीं आये और आपने स्वयं एक गीत लिखकर दिया, जिसकी 
पहली पंक्ति इस प्रकार थी-- 
“गायो री बधाई सखि संरालकारी” 

इन उद्धरणोंसे स्पष्ट है कि आपकी भावनाओंका जागरण तीब्र- 
गतिसे हो रहा था और आप पढ़ते समय ही उर्द्से हिन्दीकी ओर ढल गये थे । 
जिनगज़ट' में आप अक्सर लेख लिखते रहे और आपकी काव्य- 
प्रवृत्ति भी प्रस्फुटित होती रही | संभवतः १६०० में ही शोलापुरसे 
अनित्य पंच्राशत्‌' नामका ग्रन्थ प्रकाशित हुआ । आपको वह बहुत पसन्द 
आया और आपने तभी उसका पद्यानुवाद कर डाला । 
उसका एक नमूना अनुवाद सहित इस प्रकार है-- 
यद्येकत्र दिने न भुक्तिरथवा निद्वा न राज्नौ भवेत्‌ 
विद्वात्यम्थुजपत्रवद्‌ दृहनतो<भ्याशस्थितादद्धुवम । 
अस्त्रव्याघिजलादितो5पि सहसा यच्च क्षय गच्छति, 
आतः कान्न शरीरके स्थिरमतिर्नाशेलस्थ को विस्मयः ॥॥ 
>८ अर >८ 
एक दिवस भोजन न मिले था नींद न निशिको शआदवे, 
अभिसमोपी अम्बुज दल सम यह शरीर मुरभावै, 
'शख-वब्याधि-जल आदिकसे भी, क्षणभरमें उय हो है, 
चेतन ! कया थिर बुद्धि देढमें विनशत अचरज को है ? 
उपदेशकक्क रूपसें- 


इन्ट्रेंस पास करते ही आपके सामने जीविकाका प्रइन आया । 
इधर-उधर नौकरीकी तलाश की, पर मन-माफिक़ कोई काम न मिला । 
अन्तमें आपने बम्बई प्रान्तिक सभाकी वेतनिक उपदेशकी सन्‌ १८६९ के 
नवम्बरमें आरम्भ की जो १ मास १४ दिन ही चली । उपदेशकके दो 
रूप हैं। एकमें वह अपनेको उपस्थित जनसमूहके सामने नेताके रूपमें 
सन्देश देते हुए पाता है और दूसरेमें संस्थाके सभापति और महामन्‍्त्रीके 
सामने एक नौकरके रूपमें निर्देश लेते हुए; और तब उसका मन उससे 
पूछता है कि ये लोग कुछ न करते हुए भी सम्माननीय हें और में संस्थाके 
लिए रात-दिन काम करके भी सम्मान-हीन हूँ। केवल इसीलिए तो 
कि में अपने निर्वाहके लिए कुछ रुपये भी लेता हूँ और ये नहीं लेते । संभवतः 

इसी प्रकारका कोई अनुमव पण्डितजीको हुआ या क्या, उन्होंने यह निश्चय 
किया कि रुपया लेकर उपदेशकीका काम न करेंगे और नौकरी छोड़ दी । 
मुल्तार हुए- 

अपने निर्णयको उन्होंने इतनी कठोरतासे निबाहा कि पारिश्रमिक 
आदिके रूपमसें रुपया लेकर कभी समाजका काम नहीं किया और काम 
करके भी अपने लिए समाजसे कभी रुपया नहीं लिया । स्वतन्त्र रोज़गार 
की दृष्टिसे सन्‌ १६०२ में आपने मुख्तारीकी परीक्षा पास की और सहा- 
रनपुरमें प्रैक्टिस करते रहे । १६०४ में आप देवबन्द चले गये और वहीं 
प्रैक्टिस करते रहे । अपना यह स्वतन्त्र क़ानूनी व्यवसाय करते हुए भी 
आप बराबर समाजसेवाके कामोंमें भाग लेते रहे । 
सम्पादकके रूपमें- 

१ जुलाई १६०७ में आप महासभाके साप्ताहिक मुखपत्र जैन गज़ट' 
(देववन्द) के सम्पादक बनाये गये। यह आपके सम्पादनका आरम्भ 
था। सम्पांदन ग्रहण करते समय पत्रमें आपने किसी प्रकारकी अपनी 
नीतिघोषणा नहीं की, सिर्फ़ मंगलाचरणके रूपमें एक लेख लिखा । वास्तव- 
में तब आप लेखक थे और आपकी सम्पादन-कला अंक्रित ही हो रही 
थी। ३१ दिसम्बर १६०६ तक आप उसके सम्पादक रहे । 

इस बीचके जैन गज़ट का निरीक्षण करनेसे हम आपकी तात्कालिक 
सम्पादन-प्रवृत्तियोंको ३ भागोंमें बाँट सकते हें। पहली भाषा-संशोध- 
नात्मक, दूसरी सुधारभावनात्मक और तीसरी प्रमाणसंग्रहात्मक । आपने 
उस कालमें अपनी और दूसरे लेखकोंकी भाषाके संशोधनमें बहुत भारी 
परिश्रम किया । आप यह ध्यान बराबर रखते थे कि हरेक लेख, टिप्पणी 
या सूचना इस प्रकार दी जाये कि समाजमें सुधारकी भावना जागृत हो; 
और जो कुछ भी कहा जाये वह प्रमाण-परिपुष्ट हो। अपने अग्रलेखोंमें 
आपने सर्देव तीनों प्रवृत्तियोंका समन्वय रखनेकी चेष्टा की हे और यही 
कारण हूँ कि आपके अग्रलेख प्राय: बहुत लम्बे रहे हैं। २००८२६८ ४ 
साइज़के पत्रमें ७-८ कालमके अग्नलेंब़् आप प्रायः लिखते थे । १ अक्टूबर 


२१४ जैन-जागरणके अग्नदूत 


१६०७ का अग्रलेख तो ११। कालममें समाप्त हुआ है । यह आवागमन 
के सम्बन्धमें हे । ' 

१ सितम्बर १६०७ के अग्नलेखमें आपने पत्रोंमें प्रकाशित होनेवाले 
अइलील बिज्ञापनोंका विरोध किया है और फिर १ जनवरी १६०८ में भी 
इसी विषयपर लिखा है| सम्भवतः विज्ञापनोंके संशोधनपर देशभरमें 
' सबसे पहले आवाज़ उठानेवाले सम्पादक आप ही हैं। 
अनुसंधान-प्रवृत्तियाँ- 

आपकी तीसरी प्रवृत्ति प्रमाण-संग्रहने ही वास्तवमें आपके अनु- 
संधाता रूपकी सृष्टि की है। १ सितम्बर १६०७ के अंकमें शाकटायनदे 
व्याकरणपर आपका एक लेख हें--- ह्षसमाचार” | इसमें इस व्याकरण- 
के छपनेपर हर्ष प्रकट किया गया हैं और जैनियोंसे उसके अध्ययनकी 
सिफ़ारिश की गई हैँ । यह सबसे पहला लेख है, जिसकी लेखनशैली- 
में खोजपूर्णता तो नहीं, पर प्राचीन साहित्यके अनुसंधानके प्रति मुख्तार 
साहबकी बढ़ती अभिरुचिका निर्देश हैं । ८ सितम्बर १६०७ के अग्रलेख- 
में यह प्रवृत्ति और स्पष्ट हुई है जो सम्मेदशिखर तीर्थंके सम्बन्धमें लिखा 
गया था । 
सफल सम्पादक- 

आपके सजीव सम्पादनकों जनताने पसन्द किया और जैन गज़ट' 
की ग्राहकसंख्या ३०० से १५०० हो गई ।' श्री नाथूरामजी प्रेमीने इसके 
१० वर्ष बाद जैनहितेषी' का सम्पादन मुख्तार साहंबकों सौंपते समय 
लिखा था-*वे कई वर्ष तक जैन गज़ट' का बड़ी योग्यताके साथ सम्पादन 
कर चुके हें । उनके सम्पादकत्वमें जेंन गज़ट' चमक उठा था ।” प्रेमीजी 
जैसे विद्वानके मनपर १० वर्ष बाद तक उनके इस सम्पादनकी छाप रही, 
यह पर्याप्त महत्त्व-सूचक है । 

जिन गज़ट' के सम्पादकत्वसे आपने क्‍यों त्यागपत्र दिया, ठीक 
मालूम नहीं । २४ दिसम्बरके अंकमें मोटे टाइपमें यह सूचना आपने दी 
हैँ कि ३१ दिसम्बरके बाद हम काम नहीं करेंगे, यह बात हम अधिकारियोंको . 

बार-बार लिख चके हें । इस सूचनामें कुछ ऐसी ध्वनि हैं कि अधिकारियों- 
से आपका सम्भवतः कुछ मतभंद था । 
भट्दारकोंक दुर्गपर- 


जैन गज़ट' के सम्पादनसे जो समय बचा, उसे आपने जैन साहित्य- 
के गम्भीर अध्ययनर्में लगाया । आपके जीवनमें व्यावहारिक आदर्शकी 
प्रवुत्ति थी-आप समाजको जिस ढोंगहीन सात्त्विक रूपमें ढालनेका आन्दो- 
लन करते थे, उसमें अपना ढलना सबसे पहले आवश्यक समभते थे 
जैन-धमंकी दृष्टिमें आदर्श गृहस्थका क्या रूप है, इसका अध्ययन आपने 
इसी दृष्टिसि आरम्भ किया । आपका विचार था कि इसके अध्ययनके 
फलस्वरूप एक पुस्तक लिखेंगे । वह पुस्तक तो आज तक न लिखी गई, 
पर एक अत्यन्त महत्त्वपूर्ण बात यह हुई कि आपका ध्यान इस बातपर 
गया कि जैन-शास्त्रोंसें भट्टारकोंने जेनधर्मके विरुद्ध बहुत-सा अण्ट-सण्ट 
इधर-उधरसे लाकर मिला दिया है जिससे जैनधमंकी मूल-परम्पराका 
विकृत रूपमें हमें दर्शन मिलता हैं। इस प्रक्षिप्त अंशकी ओर पहले भी शायद 
विद्वानोंका ध्यान गया होगा, पर आपने यह मौलिक खोज आरम्भ की कि 
यह प्रक्षिप्त अंश कहाँसे लिया गया हैं ? बादमें यही खोज 'ग्रन्थपरीक्षा” 
नामक पुस्तकके चार भागोंमें प्रकाशित हुई । 
त्यागक पथपर- 

यह गम्भीर अध्ययन आपके जीवनपर भी अपनी गंभीर छाप डालता- 
गया और अब वह मुख्तारगीरी आपको भार होने लगी । जीवनका बहु- 
मूल्य समय जीविकामें लगाकर फालनू समयमें अनुसंधान या समाजसेवा- 
का कार्य किया जाये, यह आपके लिए अब असह्य हो चला और आप बाबू 
सुरजभानजीसे वार-बार यह तक़ाजा करने लगे कि दोनों वकालत छोड़कर 
सारा समय अनुसंधान और समाज-सेवा्ें लगावें। जब-तब आप बाबूजीपर 
यह तक़ाज़ा करने लगे । एक दिन शामको घूमते समय बाबूजीने कहा- 
“अच्छा तुम रोज़ कहते हो, तो आज रातमें गम्भीरतासे सोच लो, कल 
अन्तिम निर्णय करेंगे। दूसरे दिन प्रातःकाल आप बाबूजीके घर पहुँचे” 

और अपना निर्णय उन्हें बताया । फलतः १२ फ़रवरी १६१४ को बाबू 
सूरजभानजीने अपनी वकालत और पं० जुगलकिशोरजीने अपनी मुरुतारी 
छोड़ दी । आप दोनों ही उस समय देवबन्दके प्रमुख लीगल प्रैक्टिशनर' 

सलिए आप लोगोंके भीतर समाज-सेवाका जो अन्‍्तहंन्द्र चल रहा 
था, उससे अपरिचित होनेके कारण लोगोंको इससे बहुत आश्चर्य हुआ । 
साधनाकः 'संनोफस्टो - 

यह अन्‍्तहंन्द्र मुख्तारगीरी छोड़नके बाद लिखी उस कवितामें 
श्रकट हुआ, जो मेरी भावना के नामसे प्रसिद्ध हैं। यह कविता पुस्तिका 
रूपमें अभीतक २० लाख छप चुकी है और इसका अंग्रेजी, संस्कृत, उर्दू, 
गुजराती, मराठी, कन्नड भाषाओंमें अनुवाद हो चुका है । यूरोपकी राज- 
नीतिक पार्टियोंके चुनाव मैनीफेस्टोकी तरह यह मुख्तार साहबकी जीवन- 
साधनाका मेैनीफेस्टो (घोषणापत्र) थी । अनेक प्रान्तोंके डिस्ट्रिक्ट और 
स्यू० के स्कूलोंमें तथा कारखानींमें यह सामूहिक प्रार्थताके रूपमें प्रचलित 
हूँ और जैनसमाजमें तो पं० जुगलकिशोर और मेरी भावना एक ही चीज़के 
दो नाम समझे जाते हें। हज़ारों परिवारोंमें उसका नित्य पाठ होता है * 
और जैन उत्सवोंकी आरम्भिक प्रार्थनाके लिए तो वह पेटेण्ट ही हो गई 
है । उसके प्रचार, प्रकाशनका हिन्दीमें एक अपना ही रिकार्ड हे । यह 
कविता सबसे पहले जैनहितेषी” अप्रैल-मई १६१६ के संयुकतांकमें छपी 
थी। 
नया बस-- 

१६१६ के लगभग ग्रन्थपरीक्षाके दो भाग प्रकाशित हुए । यह पर- 
म्परागत संस्कारोंपर कड़ा आघात था। अनेक विद्वान्‌ इससे तिलमिला 
उठ और उन्होंने पण्डितजीको धर्मेद्रोेहीकी उपाधि दी। भोली जनता 
भी इस प्रवाहमें बह गई, पर आप चुपचाप अपने काममें लगे रहे और अपने 
गम्भीर अध्ययनके बलपर आपने एक नया बम पटक दिया--जनाचार्यों 
तथा जैनतीथद्धूरोंमें शासन-भेद ! आपकी इस लेखमालासे कोहराम 
शसच गया। यदि जैनाचार्योंमें परस्पर मतभेद मान लिया जाय, तो फिर 

आपकी वह स्थापना प्रमारित हो जाती थी कि वीरशासन (जैनघर्म ) 
का प्राप्त रूप एकान्त मौलिक नहीं है । उसमें बहुत कुछ मिश्रण हुआ हूँ 
और संशोधनकी आवश्यकता है । इसके विरुद्ध भी उछल-कूद तो बहुत 
हुई, पर पण्डितजीकी स्थापनाएँ अटल ही रहीं, कोई उनके विरुद्ध प्रमाण 
न ला सका। 

अखण्ड आत्मविश्वास- 

१६२० में आपकी कविताओंका संकलन वीरपुष्पांजलि' के नामसे 
छपा । तब आप समाजके घोर विरोधका मुक़ाबला कर रहे थे, पर अपनी 
स्थापनाओंकी अकाटयता और विरोधियोंकी हारमें आपका कितना 
अभंग विश्वास था, यह आपकी निम्न ४ पंक्तियोंसे स्पष्ट हे, जो बीर- 
पुष्पांजलि' के मुखपृष्ठपर छपी थीं-- 

“सत्य समान कठोर, न्‍्यायसम पक्ष-विहीन, 
हँगा मैं परिहास-रहित, कूटोक्ति क्षीण । 
नहीं करूंगा क्षमा, इंचभर नहीं टलूँगा, 
तो भो हूंगा मान्य गाह्य, श्रद्धंय बनूँगा। 

पहली तीन पंक्तियोंमें उन्होंने अपने स्वभावका फोटो दे दिया 
हँ और आखिरीमें अपने आत्मविश्वासका--अक्ष रशः यथार्थ ! 
फिर सम्पादक- 

अक्टूबर १६१६ में श्री नाथूराम प्रेमी” ने आग्रह करके उन्हें जेन- 
हितेषीका सम्पादक बनाया और अपने प्रारम्भिक वकक्‍तबव्य' में कहा-- 

“बाबू ज़ुगलकिशोर जो जेनसमाजक सुपरिचित लेखक हैं, 2८ »< >< 
जेनद्ितिषी' में सो पिछले कई वर्षोसे आप बराबर लिखते रहे हैं। इस 
कारण हमारे पाठक आपकी योग्यतालसें भली भाँति परिचित हैं। आप 
अड़े हो विचारशील लेखक हैं । आपकी क़लमसे कोई कच्ची बात नहीं 
निकलती । जो लिखते हैं वह सप्रमाण और सुनिश्चित । आपका अध्ययन 
और अध्यवसाय बहुत बढ़ा है। 9 )८ » 'जेन-हितैषी' का सौभाग्य 
है कि वह ऐसे सुयोग्य सम्पादकक हाथमें जा रहा है ।' 

पं० जुगलकिशो रजीने भी जेन-हितंषीका सम्पादन' क्षीर्षकसे इस 
अंकर्मे एक टिप्पणी लिखी, जिसमें आरम्भमें प्रेमीजीके आग्रहपर उन्हें 
कैसे यह सम्पादनभार ग्रहण करना पड़ा, यह बतानेके बाद अपनी नीतिके 
' सम्बन्धमें लिखा है--'में कहाँ तक इस भारकों उठा सकूंगा और कहाँ 
तक जैन-हितंषीकी चिस्पालित कीतिको सुरक्षित रख सकेगा, इस विषय- 
में में अमी एक झब्द भी कहनेके लिए तैयार नहीं हुँ और न कुछ कह ही 
सकता हूँ । यह सब मेरे स्वास्थ्य और विज्ञ पाठकोंकी सहायता, सहकारिता 
और उत्साहवृद्धि आदिपर अवलम्बित है, परन्तु बहुत नम्नताके साथ, 
इतना ज़रूर कहूँगा कि में अपनी शक्ति और योग्यतानुसार, अपने पाठकों 
की सेवा करने और जैन-हितेषीको उन्नत तथा सार्थक बनानेमें कोई बात 
उठा नहीं रक्‍्खू'गा ।” 

जैन-हितंषी का सम्पादन आपने १६२१ तक दो वर्ष किया । 
सहान्‌ कार्य- 

१६२८्में प्रन्थपरीक्षा' का तीसरा भाग प्रकाशित हुआ। इसकी 
भूमिकामें श्री नाथूराम प्रेमीने लिखा है-- मुख्तार साहबने इन लेखोंको, 
विशेषकर सोमसेन त्रिवर्णाचारकी परीक्षाको, कितने परिश्रमसे लिखा 
है और यह उनकी कितनी बड़ी तपस्याका फल है, यह बुद्धिमान्‌ पाठक 
इसके कछ ही पृष्ठ पढ़कर जान लेंगे। मैं नहीं ज्ञानता हूँ कि पिछुले कई 
सो वर्षोले किसो भो जैन विद्वानने कोई इस प्रकारका समालोचक गन्थ 
इतने परिश्रमसे लिखा होगा और यह बात तो बिना किसी हिचकिचाहट 
के कही जा सकती है कि इस प्रकारके परोक्षालेख जैनसाहित्यमें सबसे 
पहले हैं ।' 

“ % 2९ » ग्रन्थपरीक्षाके लेखक महोदयने एक अलब्धपूर्व कसौटी 
प्राप्त की है, जिसकी पहलेके लेखकोंको कल्पना भी नहीं थी और 
वह यह कि उन्होंने हिन्दुओंके स्मृतिग्रन्थों और दूसरे कर्मकाण्डीय ग्रन्थोंके 
सैकड़ों इलोकोंको सामने उपस्थित करके बतला दिया है कि उक्त ग्रस्‍्थोंमें- 
से चुरा-चुराकर और उन्हें तोड़-मरोड़कर सोमसेन आदिने अपने-अपने 

भानमतीके क़नबे' तैयार किया है। जाँच करनेका यह ढंग बिल्कूल नया है 
और इसने जैनधर्मका तुलनात्मक पद्धतिसे अध्ययन करनेवालोंके लिए 
एक नया मार्ग खोल दिया है । 

“ये परीक्षालेख इतनी सावधानीसे और इतने अकाटच् प्रमाणोंके 
आधारसे लिखे गये हैं कि अभी तक उन लोगोंकी ओरसे जो कि त्रिवर्णा- 
चारादि भट्टारकी साहित्यके परम पुरस्कर्ता और प्रचारक हैं (१२ वर्षका 
समय मिलनेपर भी) इनकी एक पंक्तिका खण्डन नहीं कर सके हैँ और न 
अब आशा ही है । ५८ »८ *८ गरज़ यह कि यह लेखमाला प्रतिवादियोंके 
लिए लोहेके चने हैं ।” 

इन लोहेके चनोंका सिर्माण कितनी जगनसे हुआ है, उसका कुछ 
अनुमान इससे हो सकता हैं कि इन लेखोंके लिखनेमें आप इतने तल्लीन 
थे कि आपको उच्निद्र हो गया और १॥ मास तक आपको नींद नहीं आई । 
एक दिन ही नींद न आये, तो दिमाग़ भिन्ना जाता है, पर आपके लिए 
यह निर्माण इतना रसपूर्ण था, आप उसमें इस क़दर डूबे हुए थे कि आपको 
ज़रा भी कमज़ोरी महसूस नहीं हुई और आप बराबर काममें जुटे रहे । 
भारतमाताक चरणोंमें- 

पण्डितजीके कार्यका क्षेत्र जेनसाहित्य, इतिहास और समाज रहा, 
इतना ही जानकर यह सोचना कि वे एक साम्प्रदायिक पुरुष हैं, सत्यका 
उतना ही बड़ा संहार है, जितना राष्ट्रनिर्माता श्रद्धानन्दको साम्प्रदायिक 
नेता मानना | साम्प्रदायिक विषयोंमें आप कभी नहीं पड़े और आपका 
दुष्टिकोण सदव राष्ट्रिय रहा । १६२०से आप बरावर खादी पहनते 
हैं और गाँधीजीकी पहली गिरफ़्तारीपर आपने यह ब्रत लिया था कि 
जब तक वे न छूटें, आप बिना चर्खा चलाये, कभी भोजन न करेंगे । 

अपनी कविताओं में, सामाजिक समुत्थानकी बात कहते समय भी आपकी 

निगाह बराबर राष्ट्रपर ही रही है। मेरी भावना' के अन्तर्में आपने कहा है- 
बनकर सब “युगवीर' हृदयसे, देशोशन्नति रत रहा करें । 
वस्तुस्वरूप विचार खुशीसे, सब दुख संकट सह्दा करें । 

धनिक-संबोधन' कवितामें आपने धनिकोंको देशाभिमुख रहने- 
की ही प्रेरणा दी है--- 
न्वक्करमें विल्लासप्रियताके, फेस, मत भूलो अपना देश ! 
व धर हर 
कला कारख़ाने खुलवाकर, मेटो सब भारतके क्लेश । 
करें देश-उस्थान सभो मिल, फिर स्वराज्य मिलना क्‍या दूर ? 
पैदा हों 'युगवोर' देशमें, फिर क्‍यों दशा रहे दुख-पूर ? 
समाज उनके लिए राष्ट्रका ही अंग है। समाज-संबोधन' करते 
हुए जब वे कहते हें-- 
सर्वस्व यों खोकर हुआ, तू दीन-होन अनाथ है ! 
कैसा पतन तेरा हुआ, तू रूढ़ियोंका दास है !! 
तब उनके मनमें भारतराष्ट्रका ही ध्यान व्याप्त होता हैं। यह 
निश्चय है कि यदि वे खोजके इस कार्यमें न पड़े होते, तो उनकी यह ६७- 
वीं वर्षगाँठ सम्भवत: देशकी किसी जेलमें ही मनाई जाती ! 
जीवनभरका कार्य- 
उनकी जीवनव्यापी साहित्य-साधनाका मूल्यांकन करनेके लिए 
विस्तृत स्थानकी आवश्यकता हैं, फिर भी संक्षेपर्में यहाँ उसका उल्लेख 
आवश्यक है-- 
जैनसमाजमें पात्रकेसरी और विद्यानन्दो एक समझा जा रहा 
था। मुख्तार साहबने अपनी खोजके आधारपर दृढ़ रूपसे यह स्पष्ट कर 
दिया कि पात्रकेसरी विद्यानन्दसे ही नहीं, किन्तु अकलंकसे भी पहले हुए हैं। 
इसी तरह पंचाध्यायी ग्रन्थके सम्बन्धर्में किसीको यह ठीक मालूम 
नहीं था कि उसका कर्ता कौन हैं। नये उपलब्ध हुए पुष्ट प्रमाणोंक आधार 
पर, मुख्तार साहबने यह स्पष्ट करके बतलाया कि इस ग्रन्थके कर्ता वें 
'ही कवि राजमल्ल हैं जो लाटीसंहिता' आदि ग्रंथोंके कर्ता हैं । 
महान्‌ आचाये स्वामी समन्तभद्रका इतिहास अपेरेमें पड़ा था 
और उसकी खोजके आधार भी प्राय: अप्राप्य थे। मुख्तार साहबने आधारों- 

की खोज करके दो वर्षके परिश्रमसे एक प्रामाणिक विस्तुत इतिहास तैयार 
किया जिसकी अनेक ऐतिहासिक विद्वानोंने मुक्त कण्ठसे प्रशंसा की है। 

समन्तभद्रके समय-सम्बन्धर्में जब डा० के० बी० पाठकने कुछ 
विरुद्ध लिखा तो आपने एक वर्ष तक बौद्ध-साहित्य आदिका ख़ास तौरसे 
अध्ययन करके उसके उत्तरमें समन्तभद्रका समय और डा० के० बी० 
पाठक' नामका एक गवेषणापूर्ण निबन्ध लिखा, जो हिन्दी और अंग्रेजी 
दोनोंमें प्रकाशित हुआ है और विद्वानोंको बहुत रुचिकर प्रतीत हुआ है। 

सम्मान-समारोहमें दिये अपने भाषणमें पं० राजेन्द्रकुमारजीने 
कहा था कि--'मुख्तार साहब यह काम न करते तो दिगम्बर-परम्परा 
ही अस्तव्यस्त हो जाती । इस कार्यके कारण में उन्हें दिगम्बर परम्पराका 
संरक्षक मानता हूँ ।” 

जैनसाहित्यके कितने ही ग्रन्थ ऐसे हेँ, जिनका दूसरे भ्रन्थोंमें उल्लेख 
तो है, पर वे मूल रूपमें अप्राप्य हैं । मुख्तार साहबने विशाल जैन-साहित्य 
में लिखे उल्लेखोंके आधारपर ऐसे बहुतसे अग्नाप्य ग्रन्थोंकी एक सूची 
तेयार की और उनकी खोजके लिए पुरस्कारोंकी घोषणा की | उनमेंसे 
कुछ ग्रन्थ मिले हैं और शेषके लिए पुस्तक-भंडारोंकी खोज हो रही है । 

अन्तर्जातीय विवाहके समर्थनमें आपने एक पुस्तक लिखी-- 
'शिक्षाप्रद ज्ञास्त्रीय उदाहरण । समाजमें हल्ला हुआ । एक विद्वानने 
उसका विरोध लिखा । बस फिर क्या था, ३ मास तक रात-दिन साहित्य 
और इंतिहासका अध्ययन कर आपने विवाह क्षेत्रप्रकाश/ नामकी पुस्तक 
लिखी, जिसका फिर कोई विरोध न कर सका । 

दस्सा-पूजाके आन्दोलनमें आपने जिन पूजाधिकार मीमांसा' 
लिखी और कोर्टमें गवाही भी दी। इसपर आपको जातिच्यूुत घोषित 
किया गया, पर यह घोषणा कभी व्यवहारमें नहीं आई । 

जैन-साहित्यके श्रेष्ठतम रत्न धवल और जयधवलका नाम ही 
लोगोंने सुना था। ये ग्रन्थ केवल मूडबिद्रीके ग्रन्थ-भंडारमें विराजमान 
थे। इनकी २-३ प्रतियाँ होकर जब इधर आईं तो इन ग्रन्थरत्नोंका पूरा 

चप्रिचय प्राप्त करनेके लिए मुख्तार साहब लालायित हो उठे, आपने 
आरा-जैन-सिद्धान्तभवनमें जाकर, ३॥ महीने रात-दिन परिश्रम कर 
के १००० पूप्ठोंपर उनके नोट्स लिखे, जिनमें दोनों ग्रन्थोंका सार संगृ- 
हीत हैं । 

महावीर भगवानके समय आदिके सम्बन्ध जो मतभेद एवं उलझनें 
उपस्थित थीं, उनका अत्यन्त गम्भीर अध्ययन करके आपने सर्वमान्य 
समन्वय किया और वीर-शासन-जयन्ती (भगवान्‌ महावीरकी प्रथम 
धर्म-प्रवतेन-तिथि ) की खोज तो आपके जीवनका एक बहुत ही महत्त्व- 
पर्ण कार्य है। श्रावण बदि प्रतिपदाको अब देशके अनेक भागोंमें वीर- 
शासन-जयन्तीका आयोजन होने लगा है । 
अनेकान्तका' आरम्भ- 

२१ अप्रैल १६२६ में आपने देहलीमें समनन्‍्तभद्राश्रमकी स्थापना 
की और नवम्बरमें मासिक अनेकान्त” का प्रकाशन आरम्म किया । 
अनेकान्त के प्रथमांकमें ही पाँच पेजोंका सम्पादकीय है, जिसमें ३ पेज 
में समन्तभद्राश्रमका परिचय और दो पेजमें पत्रकी नीतिपर प्रकाश डाला 
गया है। 

जैन गज़ट' में आपने केवल मंगलाचरण किया था और ज॑नहितैषी- 
में सम्पादन स्वीकार करनेकी परिस्थिति बताकर शक्ति और योग्यता: 
अनुसार” पत्रको सफल बनानेकी सूचना दी थी, पर अनेकान्तमें 'पत्रका 
अवतार, रीति-नीति और सम्पादन' तथा जैनी नीति' के नामसे दो टिप्प- 
णियाँ लिखी हैं । पहली टिप्पणीमें वही सम्पादन ग्रहण करनेकी विवशता- 
ओंकः उल्लेख करके लिखा है-- 

(आश्रमकी व्यवस्थाका भार होनेके कारण )--“इंस स्थितिमें 
यद्यपि पत्रका सम्पादन जैसा चाहिए बैसा नहीं हो सकेगा तो भी में इतना 
विश्वास अवश्य दिलाता हूँ कि जहाँ तक मुझसे बन सकेगा में अपनी शक्ति 
और योग्यताके अनुसार पाठकोंकी सेवा करने और इस पत्रकों उन्नत 
तथा साथंक बतानेमें कोई बात उठा नहीं रक्‍्खूंगा ।” 

असलमें जनरुचि नहीं, जनहित ही आपकी सम्पादननीति रही हैं । 
आलोचनापद्ध तिका मोटो--- 

अनेकान्त' का आरम्भ ५ दोहोंसे होता है, जिनमें अन्तिम इस 
प्रकार है-- 

शोधन-मथन बविरोधका, हुआ करे अचधिराम । 
प्रेम पगे रलमिल सभी, करें कम निष्काम ॥ 

वास्तवमें यह आपकी आलोचना-पद्धतिका मोटो' है। शोघन- 
मथनका काम निरन्तर हो, प्रेमके साथ हो, रलमिलकर हो, इसमें परस्पर 
वैर-विरोधकी तो कहीं गूजायश ही नहीं हैं ! इसी अंकमें आपने प्रार्थ- 
नाएँ' शीर्षकसे ४ बातें कही हैं । उनमें तीसरी इस प्रकार है--“यदि 
कोई लेख अथवा लेखका कोई अंश ठीक मालूम न हो, अथवा विरुद्ध दिखाई 
दे, तो महज उसकी वजहसे किसीको लेखक या सम्पादकसे द्वेषभाव न धारण 
करना चाहिए, किन्तु अनेकान्त नीति और उदारतासे काम लेना चाहिए 
ओर हो सके तो युक्तिपुरस्सर संयतभाषामें लेखकको उसकी भूल सुझानी 
चाहिए ।” पण्डितजीकी इसी नीतिका यह फल है कि आरम्भमें उनका 
विरोध करनेवाले भी अन्तमें उनके मित्र बन जाते हैं । 

एक वर्ष बाद, समन्तभद्राश्रमका स्थान सरसावा बदल दिया गया 
और उसीने इस प्रकार वीरसेवामन्दिरका रूप धारण किया और पण्डित- 
जीका जन्मक्षेत्र ही अब उनका साधनाक्षेत्र हो गया है । 

यह ॒पण्डितजीकी जीवनसामग्रीका बहुत अधूरा संकलन है। 
इसकी उपमा उस आइनेसे दी जा सकती है, जिसकी क़लई बहुत कुछ 
उड़ी हुई है, फिर भी सावधानीसे भाँकनेपर जिसमें कामचलाऊ सूरत दिखाई 
दे जाती हैं । | 

संक्षेपमें स्वस्थ हों तो अपनी गद्दीपर और बीमार हों तो अपनी 
शय्यापर पड़े-पड़े भी, एक ही धुन, एक ही लगन, एक ही विचार और 
एक्र ही कार्य-शोध-खोज एवं निर्माण, यह पं० जुगलकिशोर मुख्तारका 
सम्पूर्ण परिचय है। उनके भीतर महान्‌ जैनसाहित्यका आकूल दर्न हैं 

और बाहर उसे प्रकाशमें लानेकी आक्‌लत्ता हैं। यह दर्शन ही उनका पथ 
है, यह आकुलता ही उनका सम्बल है। इसके सहारे उन्होंने अपने 
जीवनके पिछले ३६ वर्ष जैन-साहित्यके अँधेरे कोणोंकी खोजमें लगाये 
हैं और इसीकी धनमें उन्होंने अपनी चलती हुई मुख्तारगी रीका परित्याग- 
किया हैं। उनकी खोजपद्धतिमें भारतकी श्रद्धा है, यूरोपकी विवेचना 
है और वास्तविक बात यह है कि उस खोजका वास्तविक मूल्य हम नहीं, 
हमारे बादकी पीढ़ी ही ठीक-ठीक आँक सकेगी । 


“--श्रनेकान्त, सरसावा, जनवरी १९४४ 


यह तपस्बी 


उाझज-- गोयलोय ट: 








छा, तो ये हें मुख्तार साहब ! भई खूब ऊँची दूकानः 
आ.. फीका पकवान ! पाँवमें चमरौधा जूता, तंग मोहरी 
का पायजामा, गद्देमें अटा पट्टूका कोट बीसों जगह किसारीसे खाया हुआ, 
सरपर काली गोल टोपी, जो शायद स्कूली लाइफ़्में खरीदी गई थी, और 
कोट जो शायद आपके पिताजीने अपनी शादीमें बनवाया था, उसीकोः 
एहितियातसे पहने हुए थे । 

यह घजा देखी तो मुंहसे बेसाख्ता उपर्युक्त वाक्य निकल पड़ा और 
मनमें सोचा-यह तो स्वयं पुरातत्त्व हें। सम्भवतः १६२५ की बात' 
है । भाई पन्नालालजी अग्रवालने बताया कि मुख्तार साहब दिल्‍लों आये 
हुए हैं और राजब॑च्य शीतलप्रसादजीके यहाँ ठहरे हुए हैं, वहींपर रात्रिको: 
८ से € तक विवाह क्षेत्र प्रकाशका प्रवचन करंंगे। 

में मुख्तार साहबका नाम बचपनसे ही सुनता आया था, और सुधा- 
रक-प्रव॒त्ति होनेके कारण उनके प्रति आदरके भाव रखता था। समस्त 
कार्य्य छोड़कर प्रवचनमें पहुँचा । देखकर तबियत बाग़-बाग़ हो गई, अच्छा 
तो ये हैं, मुख्तार साहब, समांजको सर्वस्व अर्पण करनेवाले त्यागी, मूर्ति- 
मान तपस्वी ! 

श्रद्धापूवंक नतमस्तक होकर एक ओर बैठ गया। मेंने तभी सामा- 
जिक क्षेत्रमें पाँव रखा था। पहिलेका परिचय कुछ भी नहीं था, फिर 
भी काफ़ी स्नेहपूर्वक मुझे बिठाया और कुशल-क्षेम पूछी । 

१५ 

उसी रोज़ पं० जिनेश्वरदासजी! 'माइल' के परिचयरम्म बानका 
सौभाग्य प्राप्त हुआ । 

जैनियोंमें विवाह अत्यन्त संकुचित दायरेमें होते के । थोड़ी-सी 
जनसंख्यावाले समाजमें सैकड़ों जातियाँ-उपजातियाँ उनमें भरी कई-कई 
गोत्रोंके बन्धनोंके कारण विवाह-योग्य लड़के-लड़कियाँ बिनन्याहे रह 
जाते थे। 

इसी समस्याका हल मुख्तार साहबने एक छोटेसे ट्रैक्टर्मे किया 
था, किन्तु पोंगापन्थियों और रूढ़िवादियोंमें इतनी सहनशक्तति कहाँ 
कि वे इसपर विवेकपूर्वक विचार-विमर्श करते । तत्काल एक किरायेके 
पण्डितसे ऊट-पटाँग जवाब लिखवा दिया गया । 

मुख्तार साहब मुख्तारी कर चुके थे । वादी-प्रतिवादियोंके घात- 


जैन-धमंके अच्छे म्मश्ष थे। दिल्ली-शासख्-सभाके तो प्राण थे। आपने 
“हुस्‍्नेश्रव्बल' आदि कई महत्वपूण पुस्तक उदू में लिखी हैं, जो कुमार 
देवेन्त्रमसाद आरा और जैनमिन्न-मण्डल देहली-द्वारा प्रकाशित हो चुको 
हैं। आपने जेनघरंके पारिभाषिक शब्दोंके फ़ारसी-अरबी पर्यायवा्ी 
शब्द इतने सट्टी और मौज़.. निर्माण किये हैं और जैनघधमंपर हतनी 
सूचम दृष्टिसे विवेचन किया है कि दाद देनेको हमारे पास शब्द नहीं हैं । 
जैनकुलमें उत्पन्न दोनेका हक़ अदा कर दिया है। वे थियेट्रिल कम्प- 
नियोंमें ड्रामानवील थे। देहछलीके मशहूर शायर थे। मेरी प्रबल 
अभिलाषा थी कि उनका परिचय शेर-श्रो-सुख़नमें दूँ, किन्तु खेद है कि 
उनके डामे और दीवान प्राप्त नहीं हो सके । १९३०-३१ में उनका 
निस्सन्‍्तान देहान्त हो गया । भुरूसे काफ़ो स्नेह रखते थे। लेकिन तब 
यह ख़याल ही कहाँ था कि वे इतना शोघ्र चल्ने जायंगे ? यदि किन्ही 
सज्जनके पास उनका प्रकाशित-श्रप्रकाशित क़ल्लाम पढ़ा हो तो उसे 
मिजवानेको कृपा करें। 

प्रतिधातोंसे ख़ब वाक़िफ़ थे। वे इस तरहकी चोटे सहनेके आदी और 
उनके काट करनेके अभ्यस्त थे । 

उन्होंने जैनागमोंके अध्ययनमें एक गहरी डुबकी फिर लगाई, 
और वहाँसे खोजकर जो लाये उसकी चकाचौंधसे लोग हतप्रभ हो गये । 
मुख्तार साहबके पृरातत््व सम्बन्धी लेख कभी-कर्भी 'जैनहितैषी' में देखे 
थे, किन्तु उन दिलों पुरातत्त्व सम्बन्धी लेख समभनेका शऊर ही नहीं था । 
अतः मुख्तार साहबकी विद्धत्ताका नहीं, उनकी सुधारक-प्रियताके प्रति 
मेरा आदर भाव था। जैनधमके वे इतने गहरे पण्डित हें, यह विवाहक्षेत्र- 
प्रकाशके प्रवचनसे ही पहली बार विदित हुआ । 

अधिक परिचयमें आनेका सौभाग्य मुझे अगस्त १६२६ में हुआ । 
मुख्तार साहबने समन्तभद्राश्रमकी २-३ माह पूर्व स्थापना की थी, उन्हें 
करौलबाग़में डा० गृप्ताकी कोठीके पास ला० मक्खनलाल जैन ठेकेदारने 
अपना एक बृहत्‌ मकान एक वर्षके लिए निःशुल्क दे दिया था। 
मुख्तार साहबकी अनेक लोकोपयोगी योजनामें एक योजना अनेकान्त 
प्रकाशन की थी । लेकिन उसकी रूपरेखा और व्यवस्था कुछ ठीक-ठीक 
जम नहीं पा रही थी । में उन दिनों (१२ फरवरी १६२८ से ) नजीबाबाद 
रह रहा था। सन्‌ २९ में देशमें इनकलाबी लहर फैली तो में भी उसमें 
कूद पड़नेको अगस्त १६२६ में दिल्ली चला आया । लेकिन दो रोजमें 
ही इष्ट-मित्रोंने प्रशनोंकी बौछारोंसे नाकमें दम कर दिया । क्यों चले 
आये, यहाँ क्या काम करनेका इरादा है ?” हर-एककी ज़बानपर यही 
प्रदत श्वा। में क्या करूँगा, यह किसीको कैसे बताता ? अतः शंकित 
दृष्टिसे बचनेके लिए समस्तभद्राश्षमर्में रहना उचित समभा और मुख्तार 
साहबने मुझे देखते ही आश्रमकी और अनेकान्तकी व्यवस्था मेरे निर्बल 
कन्धोंपर डाल दी । 

में पूरे मनोयोगसे कार्यमें जुट गया और नवम्बर मासमें अनेकान्त 
प्रकाशित हो गया । ८-१० घण्टे सोने और आवश्यक नित्य कर्मके 
अतिरिक्त में हर वक़्त अनेकान्तमें जुटा रहता, परन्तु में देखता कि मुझसे 

अधिक मुख्तार साहब जमते हैं : मुझे अपनी युवकौचित अहम्मन्यता एबे 
महत्त्वाकांक्षाकों चुनौती-सी मालूम होती । 

में रातको विलम्बसे सोता और जल्दी-से-जल्दी उठनेका प्रयत्न 
करता । दिनमें सोने या इधर-उधर जानेका तो खयाल भी न आता, फिर 
भी मुख्तार साहबको आगे ही पाता । मुझसे पहले उठते और बादमें नहीं: 
तो रातको मुभसे पहले भी नहीं सोते । 

मेरी उन दिनों प्रथम ऐतिहासिक पुस्तक-- जैन-वीरोंका इति- 
हास” प्रेसमें थी। उसीके सम्बन्धर्में एक रोज़ में बा० उमरावसिहजी 
टाँक बी० ए० एल-एल० बी० से विचारविमर्श करने गया तो रात्रिको. 
२ बजेके क़रीब आश्रम लौटा । में मनमें सोच रहा था कि आश्रमका दर्वाज़ा 
कौन खोलेगा और मुख्तार साहब न जाने अपने मनमें क्‍या सोचेंगे ? 
लेकिन जाकर देखता हूँ तो आश्रमका दर्वाज़ा खुला हुआ है और मुख्तार 
साहब मस्तकपर हाथ धरे लिखनेका उपक्रम कर रहे हैं । उन्हें बैठे पाया 
तो मेरी जानमें जान आई और में भी चुपचाप लिखने बैठ गया । 

बैठ तो गया, मगर लिखनेकों जी नहीं चाह रहा था, ऐतिहासिक 
नोट्स लेने और ३-४ मील पैदल चलनेके कारण जिस्म निढाल हो रहा 
था। लेकिन मुख्तार साहबसे पहिले सोना तो बुढ़ापेसे जवानीकों पिट- 
वाना था ? आखिर मुख्तार साहब ही बोले--- गोयलीय, न जाने आज 
क्यों सरमें दर्द हो रहा है ? कुछ भी नहीं लिखा जा रहा है” मेंने इस 
अवसरको ग़नीमत जानकर अजे किया--“चलो सोएँ, सुबह ताज़ा दम 
होकर लिखियेंगा ।” 

मख्तार साहबको दो बजेका आभास भी नहीं था, वे तो दस बजे- 
का खयाल करके ही सो गये । में इस सुख-स्वप्नमें कि आज तो ठाठसे 
देर तक सोयेंगे, निद्रादेवीकी गोदमें लेटा ही था कि नींद उचाट हो गई । 
सुनता हूँ तो अत्यन्त मधुर और आते स्वरमें जिनवाणी माताको टेर रहे 
हैं । घड़ी देखी तो चार बजे थे । मेंने मन ही मनमें इस जिनवाणीभकत 
को प्रणाम किया और अपनेको धिक्‍्कारता हुआ-सा बोला--“मू्ख, जिन- 

चाणीका वरदान तुक अकर्मण्यको मिलेगा या इस वृद्ध तपस्वीकों ? २५ 
वर्षका धींग होकर इस बुड्ढेसे भी गया-बीता निकला ।” 

अक्सर कई पत्र-सम्पादकोंको देखा है, वें ख्यातिप्राप्त लेखकोंके 
निबन्धोंको बग्र पढ़े ही प्रेसमें दे देते हैं, और नये लेखकोंके लेखोंको पढ़ने 
की जहमत गवारा किये बग़र ही रद्दीकी टोकरीके हवाले कर देते हैं । 
सम्पादकीय जिम्मेदारीका बहुत ही अहसास हुआ तो लेखोंमें दो-चार 
क़लम लगा देते हैं। लेकिन मेंने मुख्तार साहबका आलम ही और देखा 
है । कोई भी लेखक उनके संशोधन, परिवर्तत एवं परिवद्धंतसे नहीं बच 
सकता । यहाँ तक कि एक माह पूर्व अपना लिखा हुआ लेख भी प्रेसमें 
दिये जानेसे पूर्व एक बार आद्योपान्त अवश्य पढ़ते थे और संशोधन परि- 
वरद्धन भी अवश्य करते थे। सर्वसाधारणकी तो बात ही क्या, ख्याति- 
प्राप्त लेखक श्री प्रज्ञाचक्षु पं० सुखलालजी, पं० बेंचरदासजी, पं० नाथू- 
रामजी प्रेमी जैसोंके लेख भी आद्योपान्त पढ़ते थे, उनका संशोधन करते 
थे और उनपर यथास्थान सम्पादकीय फ़ूटनोट भी लगाते थे और आव- 
इ्यक हुआ तो लेखके अन्तमें सम्पादकीय नोट भी देते थे । यहाँ तक कि 
उपन्यासकलाके विशेषज्ञ श्री जेैनेन्द्रकी कहानी भी मुख्तार साहबकी 
क़लमसे अछूती नहीं रह सकती थी। 

प्रत्यक लेखमें संशोधन, परिवर्द्धन तो करते ही थे, यदि उसमें 
उल्लिखित इशलोकों, सूत्रों या शिलालेखोंमें तनिक भी संशय होता तो उसका 
अपने यहाँकी मूल प्रतिसे अवश्य मिलान करते थे, और सचमुच उनका 
संशय प्रायः शत-प्रतिशत ठीक निकलता था और कहा करते---बताओ, 
जब ऐसे लेखक इतनी असावधानी और प्रमाद करते हैँ, तब किसके लेखों 
पर विश्वास किया जाय ।” 

मेंने एक-एक लेखपर उनको आठ-आठ, दस-दस रोज़ परिश्रम 
करते देखा है। एक बार एक ख्यातिप्राप्त जैन विद्वान्‌ आश्षममें ४-५ 
रोज रहे । उनको लेख लिखनेके लिए पहले आवश्यक भूमिका बाँध दी, 
फिर रेफरेन्सके लिए ज़रूरी नोट्स लिखा दिये, उपयोगी सभी साहित्य 

दे दिया । तब ४-५ रोजमें उन्होंने वह लेख तैयार किया । उनके चले 
जानेके बाद स्वयं मुख्तार साहबने उनके लेखके संशोधनमें ४-५ रोज़ 
लगाये । तंब कहीं अनंकान्तमें छपा। प्रकाशित होते ही धूम मच गई, 
यहाँ तक कि उस विद्वान्‌का लेख हर-एक अंकमें प्रकाशित करनेका आदेश 
भी बीसों पाठकोंने दिया। और तारीफ़ यह कि उस विद्वानकी जैन- 
सिद्धान्तकी योग्यता तब भी और आज भी मुख्तार साहबसे बहुत ऊँची 
कती जाती है | हालाँ कि वह विद्वान्‌ अपनेको मुख्तार साहबके समक्ष 
एक तुच्छ विद्यार्थी समझता था। 
मुख्तार साहब सम्पादकीय नैतिक ज़िम्मेदारीको न तो किसी क़ीमत- 
में बेचतेको ते यार किये जा सकते हें, न किसी बड़े-से-बड़े नेता या इष्ट- 
भित्रके दबावमें आ सकते हूँ । जो लेख उन्हें अनेकान्तकी रीति-नीति 
के अनुकूल नहीं जेंचेगा, उसे वे क़तई नहीं छापेंगे, चाहे उसकी वजहसे 
कितने ही गहर हितेषी या स्नेहीका कोप-भाजन बनना पड़े । मु स्मरण 
हैं कि उन्होंने ब० सीतलप्रसादजी और बेरिस्टर चम्पतरायजीके लेख 
भी बेभिभक रोक लिये थे, जिससे बैरिस्टर साहबकों काफ़ी नागवार 
ख़ातिर गृज़रा था, और उन्होंने अपनी यह अप्रसन्नता पत्रोंमें भी प्रकट 
कर दी थी । 
ध्यान रहे उक्त दोनों महानुभाव मुख्तार साहबके अनन्य हितेषी- 
स्‍्नेही बन्धुओंमेंसे थे, और मुख्तार साहब उन्हें स्थायी रूपसे आश्नममें 
रहनेको कई बार प्रेरणा कर चुके थे । 
अनेकान्तका चार वर्षके प्रकाशनका भार मेरे ऊपर रहा है । इन 
चार वर्षो मेने कई लेख ऐसे भी देखे हैँ, जिनकी प्रत्येक पंक्ति काटकर 
' मुख्तार साहबने उन पंक्तियोंके ऊपर अपने क़लमसे नया लेख लेखकके नाम 
पर लिख दिया है । इस तरहके कटे-फटे लेख मिलनेपर मुझे कई बार तो 
मजबूरन मुख्तार साहबको यह लिखना पड़ा कि--' अच्छा होता आप 
कटी हुई पंक्तियोंपर न लिखकर दूसरे स्वच्छ काग़ज़पर लिखकर भेजते 
ताकि कम्पोजिंग और प्रूफ़-संशोधनमें असुविधा न होती ।” लेकिन 

मुख्तार साहबका भी क्‍या दोष ? लेख संशोधित करते समय उन्हें यह 
आभास ही कैसे हो सकता है कि समूचा लेख कटता जायगा, और नया 
बनता जायगा, और जब संशोधनमें इतना श्रम पड़ गया, तब उसकी 
प्रतिलिपि करके भेजनेकी कहना तो सचमुच मुख्तार साहबके प्रति जुल्म है । 

मूख्तार साहब लेखोंके सम्पादनमें कितना श्रम करते हैं, बग्रेर पास 
रहे अनुमान लगाया ही नहीं जा सकता | लेखक कोई प्रमाण देना भूल 
गया हूँ, या मुख्तार साहबको उस सम्बन्धमें नई बात मालूम हुई है या 
लेखके किसी स्थलसे उनका भिन्न दृष्टिकोण है, तो उसका उल्लेख फ़ूटनोट- 
में अवश्य करते है । इस नीतिके कारण उनके कई अच्छे-अच्छे स्नेही 
लेखक रुष्ट भी हो गये हैं लेकिन वे अपनी नीतिपर सदा अडिग रहे हें ।. 
कुछ नमूने देना अप्रासंगिक नहीं होंगे । 

१. श्री बी० शान्तिराज शास्त्रीके महाकवि रन्न' लेखपर फ़ुट- 
नोटमें लिखा है-- 

यहाँ पर उन भअजैन विद्वान तथा उनके लेखादिका नाम भी दे 
दिया जाता तो और भी अच्छा रहता । 
---अनेकान्त वर्ष १ किरण १ 

इसी तीन पृष्ठके लेखके अन्तमें एक पृष्ठका सम्पादकीय नोट भी 
लगा हुआ हैं । 

वर्ष एक, किरण दोमें श्री नाथूराम सिघईका देवगढ़पर तीन पृष्ठ 
का लेख है, तो आपका भी उसपर तीन पृष्टका सम्पादकीय नोट मौजूद है । 

इसी किरणमें श्री भोलानाथ दरख्शॉँके सवा दो पृष्ठके लेखपर 
पौने तीन पृष्ठका सम्पादकीय नोट लगा हुआ है । 

किरण ३-४ में श्री नाथूरामजी प्रेमीके भगवती आराधना और 
उसकी टीकाएँ” लेखपर १२ सम्पादकीय फ़ूटनोट भी जड़े हुए हैँ । 

किरण चारमें प्रसिद्ध विद्वान्‌ पं० सुखलालजीका गन्धहस्तीपर 
३॥ पृष्ठका लेख है, जिसपर फूटनोटोंके अतिरिक्त आधे पृष्ठका सम्पाद- 
कीय नोट भी है। क ह 

इसी किरणमें खोरवेलपर श्री कामताप्रसादजीका एक पृष्ठका 
लेख है तो सम्पादकीय नोट भी एक पृप्ठका मौजूद है । 

किरण पाँचमें पं० सुखलालजीके “जेनोंकी प्रमाणमीमांसा पद्धति 
का विकासक्रम” लेखपर फ़ुटनोट लगाते हुए मुख्तार साहबने लिखा हँ-- 
लेखक महोदयका यह निर्णय कुछ दोक मालूम नहीं होता'***'* ! 

श्री छोटेलालजीका किरण ५ में खारवेल लेख ४ पृष्ठका है, उसपर 
रे सम्पादकीय नोट देखे जा सकते हें। इसी किरणमें कामताप्रसादजी 
के ५ पुष्ठके लेखपर ७ सम्पादकीय फ़ुटनोट और डेढ़ पृष्ठका सम्पादकीय 
नोट है, जिसके अन्तमें लिखा है--- ु 

इस लेखकी विचारसरणी यद्यपि बहुत कुछ स्खलित जान पड़ती 

है, सत्यकी अपेक्षा साम्प्रदायिकताकी रक्षाकी ओर वह अधिक झुकी 
हुई है **** आदि | 

किरण ६-७ में प्रो० बनारसीदासका ३ पृष्ठठत लेख है । जिसपर 
& सम्पादकीय फ़ुटनोट लगे हुए हें। एक नोटमें लिखा हँ---इसके होनेसे 
जो नतीजा लेखक महाशय निकालना चाहते हैं, वह नहीं निकाला 
जा सकता। 

इन फुटनोटों और सम्पादकीय टिप्पणियोंके कारण कुछ लेखक 
क्षुब्ध भी हुए, उसीका स्पष्टीकरण करते हुए किरण ६-७ में एक आशक्षेप! 
शीर्षकसे मुख्तार साहबको ४ पृष्ठका लेख भी लिखना पड़ा । लिखते हेँ--- 

“ल्लेखोंका सम्पादन करते समय जिस लेखमें मुझे बात स्पष्ट-विरुद्ध, 

आमक, त्रुटिपूण, रालतफ़हमीको लिये हुए अथवा स्पष्टी-करणके योग्य 
प्रतिभासित होतो है और मैं उसपर उसी समय प्रकाश डालना उचित 
समझता हूं. तो उश्तपर यथाशक्ति संयत भाषामें श्रपना (सम्पादकीय) 
नोट लगा देता हूँ । इससे पाठकोंको सत्यके निर्णयमें बहुत बड़ों सहा- 
यता मिलती है, अ्रम तथा ग़लतियाँ फैलने नहीं पातीं, शब्लुटियोंका 
कितना ही निरसन हो जाता है और साथ हो पाठकोंकी शक्ति तथा 
समयका बहुत-सा दुरुपयोग होनेसे बच्चू जाता है। सत्यका ही एक 

लद्ष्य रहनेसे इन नोटोंमे किसीकी कोई रू-रियायत अथवा अनुचित पक्षा- 
'पक्षी नहीं की जाती, और इसलिए मुझे अपने श्रद्धेय मिन्नों--पं० माथू- 
रामजी प्रेमी, पं० सुखलालजी-जैसे विद्वानोंके लेखोंपर भी नोट लगाने 
पड़े हैं, मुनि पुण्यविजय और मुनि कल्याखविजयजी-जैसे विचारकों- 
के लेख भी अछूते नहीं रहे हैं, परन्तु किसीने भी चुरा नहीं माना, 
बल्कि ऐतिहासिक विद्वानोंके योग्य और सत्यभ्रेमियोंको शोभा देनेवाली 
असस्नता ही प्रकर की है। और भी दूसरे विचारक तथा निष्पक्ष विद्वान 
मेरी इस विचार-पद्धतिका श्रभिनन्‍दन कर रहे हैं ।'*''““इसी विचार- 
'पद्धतिके अनुसार अश्रनेकान्तकी चौथो ओर पाँचवीं किरणमें प्रकाशित 
30 के! दो लेखों पर भी कुछ नोट लगाये थे। पाठकोंको 
यह जानकर आश्चर्य होगा कि उन परसे बाबू साहब रुष्ट हो गये हैं और 
उन्होंने अपना रोष अतिवादात्मक लेख द्वारा 'दिगम्बर जैनः अंक ७ में 
प्रकट किया है। (आगे लेखकके आ्क्षेपोंका उत्तर है) । 
किरण ११-१२ में बा० कामताप्रसादजीके ११ पृष्ठके लेखपर १६ 
सम्पादकीय फ़ुटनोट और ७ पृष्ठकी सम्पादकीय टिप्पणी हैं। और 
कामताप्रसादजीके उक्त लेखकी हिमायत करनेके कारण बैरिस्टर 
चम्पतरायजीकी ११ पष्ठोंमें ख़बर ली है । ॥ 
म्‌भे मालूम था कि इन नोटोंसे कटुता बढती हैं और सहयोग कम 
होता जाता हैं । ७-८ वर्षके बाद अनेकान्तकों पुनः निकालनेकी जिस्मे- 
बारी जब मुझे सौंपी गई तो मेने इस नींतिके बारेमें स्पष्टीकरण करते 
हुए प्रार्थना की कि जिन लेखोंके सम्बन्धमें आपको विरोध हो, उनपर 
विरोधात्मक टिप्पर्ण देनेके बजाय, उन्हें प्रकाशित न करना अधिक उप- 
अक्त होगा। अयवा टिप्पणीमें लेखककी बात काटनेके बजाय, केवल 
अपना मत दे देना पर्याप्त होगा । लेकिन मुख्तार साहबको मेरी सम्मति 
अनुकूल नहीं जेंची | 


१ नाम हमने देना उचित नहीं समम्धा । --गोयलोीय 


र३छ जेन-जआानरखके अम्रदूस 


अनेकान्त वर्ष दो, किरण एकसें गोत्रकर्माश्रित ऊँच-नीचता 
शीर्षक लेख श्री स्रजभान वकीलका प्रकाशित हुआ । इसके पक्ष-विपक्ष- 
में लेख भेजनेके लिए निमंत्रण देते हुए मुख्तार साहबने लिखा-- 

“विद्वानोंकी इसपर अपना झअमिमत प्रकट करना चाहिए, जिससे 
यद विषय भत्ते भ्रकार स्पष्ट होकर रोशानीसें आ जाय 

इस निमंत्रणपर पं> केलाशचन्द्रजी शास्त्रीने एक लेख भेजा। 
वह लेख अनेकान्तमें प्रकाशित करते हुए मुख्तार साहबने उसके विपक्षमें 
लगभग दो पृष्ठका नोट लगाते हुए लिखा-- 

“मुझे खेद है कि शाखीजीने वा० सूरजसानजीके फलितार्थंको 
यों हो कदर्थित करनेकी धुनमें दो-तीन उदाहरणों द्वारा अपने खण्डनको 
भूमिका बाँधों है, उसमें सल्यसे काम न लेकर छलसे काम लिया है। 
““**"***“जान-बूमकर पाठकोंको भुलावे तथा अमर्भे डाला गया है'''''' 
वह उनको शोभा नहीं देता।” और फिर किरणा चारमें विषयको स्पष्ट 
करनेके लिए १२ पृष्ठका लेख भी लिखा। परिणाम इसका यह हुआ 
कि शास्त्रीजीने भी अनेकान्तमें लेख भेजने बन्द क्र दिये । इन्हीं 
टिप्पणियोंस खीभकर पं० सुखलालजी और. _ प्रो” जगदीशचन्दजीने 

भी असहयोग कर लि कर लिया । 
इन फ़ूटनोटॉस किसीने बुरा माना या भला, किन्तु मुख्तार साहब- 
को जो उचित और सत्य मालूम दिया, उसके स्पपष्टीकरणसे वे कभी नहीं 
चुके । फ़ूटनोटों और टिप्पणियोंके अतिरिक्त लेखकोंका परिचय भी 
मुक्तहृदयसे लिखते थे। 

अनेकान्तका सम्पादन करनेके अतिरिक्त उसके हर प्रूफ़को भी 
स्वयं देखना आवश्यक समभते थे और संस्कृतवहुल तथा अपने लेख तो 
हर हालतमें कई-कई बार देखते थे। यहां तक कि दूसरे-तीसरे बर्षक्रा 
अनेकान्त दिल्लीसे प्रकाशित हुआ और आप सरसावे रहते थे । अनेकान्त 
प्रत्येक माहकी २८ ता० को डिस्पेच कर देनेकी मेरी प्रतिज्ञा थी, फिर 
भी २२-२४ ता० को मेजे गये अपने लेखका प्रूफ सरसावे ही मँगवाते थे ।. 





४... 

और शुद्धिका इतना खयाल रखते थे कि कभी आप प्रेसमें पहुँच जाते थे 
तो प्रेसवालोंके हाथ-पाँव फूल जाते थे। क्योंकि छपते हुए फ़ार्ममें एक 
दो त्रुटियाँ निकाल देना, तथा कुछ न कुछ परिवर्तन-परिवर्डन करना मुल्तार 
साहबके लिए अदनी-सी बात है । 
मितव्ययी आवश्यकतासे अधिक । उनको सौंप देनेके बाद एक पैसा 
भी समाजका व्यर्थ नष्ट नहीं हो सकता। समाजके पैसेसे आत्मविज्ञापन 
करना, वाहवाही लूदना तो दरकिनार, उन्होंने जो अपने पसीनेकी समस्त 
कमाई आश्षमके नाम कर दी है, उसमेंसे अपने शरीरको रखनेमें भी जो 
थोड़ानसा जेते हैं, उसमें भी महान कष्टका अनभव करते हैं। उनका 
बस चले तो हवा-पानीपर निर्भर रहना अधिक पसन्द करें। आश्रमके 
ग्रन्यागार और सामान आदि की ही' नहीं, रसोई-भण्डारकी ताली भी 
स्वयं अपने पास रखते हैं। एक तोला नमक भी व्यर्थंमें कोई नष्ट नहीं 
कर सकता! । सभाजक्री धरोहर उनके पास अक्षुण्ण रहेगी । नौकर एक: 
१-- एक घटना भाई कौशलप्रसादकी ज़बानी सुनिए-- 
“सम्मान-समारोह उत्सबसे पहले 'मुड़्तार साहब और उनका कार्य 
निबन्धके नोट्स लेनेके लिए में ओर “प्रभाकर'जो वीरसेवामन्दिर गये” 
थे। वहाँ पर उनसे बातचीत करने और साहित्य देखनेके बाद हमें यह 
आवश्यकता महसूस हुई कि यहाँसे कुछ पत्रोंको फाइलें और पुस्तकें 
सहारनपुर जानी चाहिएँ जिससे वहाँ ठीक अध्ययन हो सके । उन पत्नों- 
को फाइलोंम 'जैन गज़ट' के पहिले वर्ष अर्थात्‌ १८९७ सन्‌ की एक 
फ्राइल भी थी | झुझ़्तार साहबने उसे देनेसे इन्कार कर दिया और हमारे 


बहुत अधिक आवश्यकता बताने तथा पं० द्रबारीज्ञालजी कोठियाके यह 


कहने पर भी कि क्या ये लोग फ़ाइल खा जाएंगे उन्होंने यह कहा कि 


या तो यहीं देख लो _और यदि सहारनपुर ही ले _ ही ले जाना आवश्यक है तो 





व भर पद अल स्वयं ही उसे 
साथ लेकर आये ओर शामको वापिस जाते समय उसे साथ ले गये । 


पजपप+४-++++४४४+++--->+तत>>..>> ++++++++ 

रुपयेका घी भी लाये तो उसे तोलें बग्गैर नहीं रहेंगे। कभी-कभी यह 
मितव्ययिता और सतकंता अनुपयोगी होती हुई भी देखी गई हैं । 


दिल्‍ली-स्थित आश्रमका भारी-सा बोर्ड गलीके बीचमें लगा हुआ 
था। आँधीसे उखड़नेपर पुनः लगवाईकी मज़दूरी लुहार तीन आने माँगता 
था, मुख्तार साहब दो आनेसे ज्यादा देता नहीं चाहते थे। अतः एक 
भाह साइनबोर्ड नहीं लग सका और आशक्रममें नये आने-जानेवालोंको 
साइनबोडंके बग़रेर काफ़ी भटकना पड़ा। आखिर जब कोई साइनबोईड 
दो आनेमें लगानेको प्रस्तुत नहीं हुआ तो आपने एक क्लकंको वैद्य शीतल- 
प्रसादजीकी टमटम लाने भेजा । वैद्यजी यह कहकर कि--अभी तो हम 
मरीज्ञोंको देखने जा रहे हैं, वापिसीपर १२ बजें टमटम भेज देंगे--चले 
गये । मुख्तार साहबने क्लरककी ज़बानी यह क़िस्सा रुना तो ६ फर्लांग 
पैदल और फिर एक आना ट्राममें देकर स्वयं उनके पास पहुँचे । अब 
'वैद्यजीकी क्या ताक़त थी जो गाड़ी देनेसे मना करते, स्वयं किरायेके ताँगे- 
में गये, मगर मुख्तार साहबको टमटम दे दी । मुख्तार साहबने वह टम- 
टम गलीके बीचमें खड़ी की, उसकी छतपर चारपाई और चारपाईपर 
कर्सी रखी गई। उसपर चढ़कर दो आदमियौंने साइनबोर्ड पकड़ा और 
गलीके दोनों सिरोंपर खड़े होकर दो आदमियोंने राम-राम करके साइन- 
बोर्ड बाँधा । साइनबोर्ड लगवाकर खुशी-खुशी आश्रममें आये और सरल 
स्वभावसे बोले-- 


“देख लो गोयलीय, तुम कहते थे, तीन आनेसे कममें साइन बोर्ड 
नहीं लग सकता । यह बिना पैसेके लगा हुआ देख लो ।” 

मेंने कहा--आपके नाम मेंने तीनों मुलाज़िमोंकी आजकी तने- 
ख्वाह लिख दी है; क्‍योंकि उन्होंने आज साइनबोर्ड लगानेके सिवा कोई 
डूसरा कार्य नहीं किया है, और वैद्यजीके ताँम्रेमें खचे हुए पैसों और आपके 
अ्रमकी कोई क़ीमत आँकी नहीं जा सकती ।” 


आप सरपर हाथ फेरते हुए भोलेपनसे बोले--“तुमने पहले इस 

परिणामकी ओर संकेत क्‍यों नहीं किया, अतः नौकरोंकी आधी तनख्वाह 
तुम अपने नाम भी लिखों ।” 

सरलता और सादगीका यह हाल है कि हज़ार बार देखने और 
जाननेपर भी यह विश्वास नहीं होता कि यही मेरी भावनाके अमर कवि 
हैं । इन्हींकी लोहलेखनीसे त्रिवर्णाचार-जैसे पाखण्डी ग्रन्योंकी आलोच- 
नाएँ प्रसूत हुई हैं और इन्हींने सेकड़ों विलुप्त भ्रन्थोंको प्रकाशर्में लानेकी 
कृपा की हैँ । 

मुख्तार साहब भारतीमाताका मन्दिर अपनी अमूल्य कलाक्तियों- 
से चिरकाल तक अलंकृत करते रहें, यही हमारी भावना है ! 


--डालमियानगर, 
८ अक्टूबर १९५७१ 


स्वयं सम्पादक पं० जुगलकिशोर द्वारा लिखे गये 
खास लेख 


१-श्री कुन्दकुन्द और यतिवृषममें पूर्ववती कौन ? २-सेवाधर्म 
दिग्दर्शन, ३-भगवती-आराधनाकी दूसरी प्राचीन टीका-टिप्पणियाँ, 
४-ऊँचगोत्रका व्यवहार कहाँ ?, ५-आर्य और म्लेच्छ, ६-सकाम 
घर्मंसाधन, ७-अन्तरद्वीपण मन्‌ष्य, ८-श्री पूृज्यपाद और उनकी 
रचनाएँ, €-हेमचन्द्राचार्य-जेनज्ञानमन्दिर, १०-योनिप्राभूत और जग- 
त्सुन्दरी योगमाला, ११-स्वामी पात्रकेसरी और विद्यानन्द, १२-जग- 
त्सुन्दरी-प्रयोगमालाकी पूर्णता, १३-तत्त्वार्थाधिगमसूत्रकी एक सटिप्पण 


' प्रति, १४-धवलादिश्र तपरिचय, १५-तत्त्वार्थ-भाष्य और अकलंक'पर 
सम्पादकीय विचारणा, १६-होलीका त्योहार, १७-प्रभाचन्द्रका 
तत्त्वार्थमूत्र, १८-प्रो० जगदीशचन्द्र और उनकी समीक्षा, १६-(क) 
स्वपर बेरी कौन ? (ख) वीतरागकी पूजा क्‍यों ? (ग) पृण्य-पाप- 
व्यवस्था, २०-सिद्ध प्राभृत”" पर सम्पादकीय नोट, २१-भक्तियोग- 
रहस्य, २२-कर्ति राजमलल और राजा भारमल्ल, २३-वीरनिर्वाण 
संवत्‌की समालोचनापर विचार, २४-परिग्रहका प्रायश्चित्त, २५-इवेता- 
म्बर तत्त्वाथेंसत्र और उसके भाष्यकी जाँच, २६-सर्वार्थ सिद्धिपर समन्‍्त- 
भद्गका प्रभाव । 

चर्तमान आयु-- ६ & वर्ष बि० सं० हि बडे 


मेरा सद्घाग्य 
श्री जनन्धकमार 

मीजीका नाम बहुत छंटपनमें पुस्तकोंपर देखा था। उसी 

आधारपर सन्‌ २६ में अपनी परख' उनके पास भेजनेका साहस 
कर बैठा । साहसको समभता मुश्किल है। में लेखक न था और इस 
कल्पनासे ही जी सहम जाता था कि किताब छप सकती है। किताबोंपर 
छा लेखकोंके नाम अलौकिक लगते थे और प्रकाशकोंके बारेमें तरह- 
तरहकी कथाएँ सुनीं थीं। तो भी प्रेमीजीके नामपर मनमें साहस बाँधकर 
मेंने लिखे काग़ज़ोंका पुलिन्दा बम्बई भेज दिया । 

जानता था कि कुछ न होगा । किताब तो छपेगी ही नहीं, उत्तर 
भी न आयेगा एक नये प्रकाशकके पास यही काग्रज़ छः महीने पड़े रहे 
थे। 'हिन्दी-ग्रन्थ-रत्नाकर' तो उन्हें पूछेगा ही क्‍यों ? पर चौथे रोज़ 
पाण्ड्लिपिकी पहुँच आ गई। पत्र खुद प्रेमीजीके हाथका था। लिखा 
था कि जल्दी पुस्तक देखकर लिखूंगा। चार-पाँच रोज़ बीततैे-न-बीतते 
दूसरा पत्र आ गया कि पुस्तककों छापनेकों तैयार हें और अमुक मटदीनमें 
प्रेसमें दे सकेंगे । बात उतनी ही लिखी गई, जितनी की गई और समयका 
अक्षरशः पालन हुआ । 

इस अनुभवने मुझे बड़ा सहारा दिया । में जगत्‌को अविश्वाससे 
देख रहा था । धारणा थी कि अपरिचितके लिए दुनिया एक बाज़ार हैं, 
जहाँ छल, और सौदा है। अपने-अपने लाभकी सबको पड़ी है और एक- 
का रूपाल दूस रेको नहीं है । लेखक और प्रकाशकके बीचमें तो उस बाज़ार 
के सिवा कूछ हूँ ही नहीं। लेकिन प्रेमीजीके प्रथम सम्पकने मुझ इस 
नास्तिकतासे उबार लिया। उनकी प्रामाणिकतासे मेंने अपने जीवनमें 
यह गम्भीर लाभ प्राप्त किया । 

इसके बादसे तो में उनका हो रहा । यह कभी नहीं सोचा कि अपनी 
क़रिताब किसी औरको भी जा सकती हैँ। अपना लिखा उन्हें सौंपकर 
ख़ुद में निश्चिन्त रहा । लिखी सामग्री कब छपती है, कंसे बिकती हैं और 
क्या लाभ लाती है, इधर मेंने ध्यान ही नहीं दिया । कभी इसमें झंका नहीं 
हुई कि उनके हाथों मेरा हित उससे अधिक सुरक्षित है कि जितना में 
खुद रख सकता हूँ । 

लोग हैं जो बाज़ारमें नहीं हें और तीतिनिष्ठ हें। लेकिन दुकान 
लेकर यह अत्यन्त दुर्लभ है कि सामनेकी अज्ञानताका लाभ लेनेसे चूका 
जाय । व्यवसायमें यह अन्याय नहीं हैं और कुशलता है। व्यवसाय 
किया ही द्रव्योपार्जजके लिए जाता है। कर्म-कौशलके तारतम्यसे 
ही उसमें लाभ-हानि होती हैं । हानिवाला अपनेको ही दोष दे सकता 
हँ और लाभ जो जित्तना कर लेता है, वह उसकी चतुराई है । व्यवसायमें 
इस त्तरह मानो एक अटूट 'कमंसिद्धान्त' व्याप्त है। जो जितनी ऊँची कमाई 
करता है, कर्मकी दृष्टिसे वह उतना ही पात्र है। उसे अपने शुभ कर्मोका 
ही इस रूपमें फल-भोग मिलता है । 

उसी बाज़ारमें दूसरेके हितका बथोचित मान करनेवाली प्रामाणि- 
कंता एक तरह अकुशलता भी है । पर देखते हैं कि प्रेमीजीने मानो उस 
अक्शलताको स्वेच्छासे स्वीकार किया हे । 

पहली पुस्तक परख'” सन्‌ ३० में छप गई । में तब जेलमें था। 
वहाँ प्रेमीजीकी ओरसे तरह-तरहकी पुस्तकें मुझे भेजी जाती रहीं । परोक्ष- 
के परिचयमेंसे ही इस भाँति उनका वात्सल्य और स्नेह प्रत्यक्ष होकर मुभे 
मिलने लगा । जेलके बाद कराँची काँग्रेससे उसी स्नेहमें खिंचा में बम्बई 
जा पहुँचा । भेरे जेल रहते प्रेमीजी खुद मेरे घर हो आये थे । लेक्भि मेरे 
लिए बम्बईमें उनका यह प्रथम दर्शन था । पर साक्षात॒के पहले ही रोज- 
से उनके यहाँ तो मेने अपनेको घरमें पाया । क्षणकों भी न अनुभव किया 
कि महमान हूँ या पराया हूं । 

वहाँ उनके काम करनेका ढंग देखा । एक छब्दमें. अथसे इति तक 

चह प्रामाणिक हैं । मालिकसे अधिक वह श्रमिक हैं । पूरा-पूरा लाभ मालिक- 
फो आता है । इसलिए अचरज नहीं कि मालिक भी श्रम परा-पूरा करे । 
लेकिन नहीं, प्रेमीजीकी बात और है । श्रम उनके स्वभावमें है। मालिकों- 
की अक्सर नीति होती है काम लेना | बड़े व्यवसायी और उद्योगपति 
इस करनेकी जगह काम लेनेकी नीतिसे बड़ बनते हैं । वे श्रम॑ करते नहीं, 
कराते हें। और सबके श्रमके फ़ायदेका अधिक भाग अपने लिए रखते हैं । 
“व्यवस्थापक इस तरह अधिकांश श्रमिक नहीं होते, चतुर होते हैं । प्रेमीजी- 
* की त्रुटि कहिए कि विशेषता कहिए, वे बड़े व्यवसायी नहीं हैं और नहीं 
: हो पाये । कारण, वे स्वयं ओऔरोंसे अधिक श्रम करनेके आदी और 
'अभ्यासी हैं । 
पुस्तक उनके हाथों आकर सदोष नहीं रह सकती । भाषा देखेंगे, 
भाव देखेंगे, पंक्चुएशन देखेंगे और छपते समय भी छपाई और गैटप आदि- 
का पूरा ध्यान रक्खेंगे । कहीं किसी ओर प्रमाद नहीं रह पायगा । अपनी 
पुस्तकके सम्बन्धर्में इतनी सावधानी और सयत्नता रखनेवाला प्रकाशक 
दूसरा मेरे देखनेमें नहीं आया । 
बस, उनके लिए घर और दुकान। दुकानसे शामको घर और घर- 
से सबेरे दुकान | इस स्वधरंकी मर्यादासे कोई तृष्णा उन्हें बाहर नहीं 
ला सकी। यही सद्गृहस्थका आदर्श है। बेशक वह आदर्श आजकी 
परिस्थितिकी माँगमें कुछ ओछा पड़ता जा रहा है; लेकिन अपनी जगह 
उसमें स्थिर मूल्य है और प्रेमीजी उसपर अत्यन्त संयत और अडिग भावसे 
कायम रहे हैं। घर-गृहस्थीमें अपनेंको बाँटकर रहना, शेषके प्रति सद्‌- 
भाव रखना और न्यायोपार्जित द्रव्यके उपभोगका ही अपनेको अधिकारी 
मानना, सद्गृहस्थकी यह मर्यादा है | प्रेमीजीका गुण-स्थान वही है और 
'भावनासे यद्यपि वे ऊँचे पहुँचते रहे, व्यवहारमें ठीक वहीं रहें । उससे 
नीचे मेरे अनुमानमें कभी नहीं उतरे । 
उनका आरम्भ जैन-जिन्नासुके रूपसे हुआ; लेकिन साम्प्रदायिकता- 
ने उन्हें नहीं छुआ । जैनत्वसे आत्मिक और मानसिकके अलावा शेहिक 

लाभ लेनेकी उन्होंने नहीं सोची । धर्मसे ऐहिक लाभ उठानेकी भावना- 
से व्यक्ति साम्प्रदायिक बनता है | वह वृत्ति उनमें नहीं हुई, फलतः हर 
प्रकारका प्रकाश वह स्वीकार करते गये | उनकी जिज्ञासा बन्द नहीं 
हुईं, इससे विकास मन्द नहीं हुआ । सहानुभूति फैलती गई और साहित्य- 
की पहचान उनकी सहज और सूक्ष्म होती चली गई। 

उनकी यही आन्तरिक वृत्ति कारण थी कि बिना कहीं पढ़े अपने 
व्यवसायमें रहते-सहते विविध विषयोंका गम्भीर ज्ञान वह प्राप्त कर सके 
और निस्सन्देह एकसे अधिक विषयोंके ऊँंची-से-ऊँची कोटिके विद्वानोंके 
समकक्ष गिने जाने लगे । वह ज्ञान उनमें संचित न रहा, उन्हें सिद्ध हो 
गया | उसे उन्हें स्मरण न रखना पड़ा, वह आप ही समुपस्थित रहा । 
इसीमें उनके स्वभावकी प्रामाणिकता आ मिली तो उनकी सम्मति विद्वानों- 
के लिए लगभग निर्णीत तथ्यका मुल्य रखने लगी । कारण, इनके कथन- 
में पक्ष न होता, न आवेश, न अतिरंजन, न अत्युक्ति । 

एक बातका मुभपर गहरा प्रभाव पड़ा है। अपनेको साधारणसे 
भिन्न समभर मेंने उन्हें कभी नहीं देखा । कभी उन्होंने अपनेमें कोई विशि- 
ध्टता अनुभव नहीं की । इस सहज निरभिमानताको में अत्यन्त दुर्लभ 
ओर महान्‌ गुण मानता हूँ। मेरे मन तो यही ज्ञानीका लक्षण है। जो 
अपनेको महत्त्व नहीं देता, वही इस अवस्थामें होता है कि शेष सबको 
महत्त्व दे सके । इस दृष्टिसे प्रेमीजीको जब मेंने देखा है, विस्मित रह गया 
हूँ । उनकी इस खुली निरीह साधारणताके समक्ष मेंने सदा ही भीतरसे 
अपनेको नतमस्तक माना है और ऐसा मानकर एक कृतार्थता भी अनुभव 
की है। ऐसा अनुभव इस' दुनियामें अधिक नहीं मिलता कि जहाँ सब 
अपने-अपनेको गिननेके आदी और बाक़ी दूसरोंकों पार कर जानेके 
आकांक्षी हें । 

उनकी सहज धर्म-भीरुताके उदाहरण यत्र-तत्र अनेक मिलेंगे । 
एक सज्जनने हिसाबमें भूलसे एक हज्ारकी रक़म ज़्यादा भेज दी। वह 
जमा हो गई और हिसाब साल-पर-साल आगे आता गया। तीन-चार 

साल हो गये । दोनों तरफ़ खाता बेबाक़ समझा जाता था। एक अर्से 
बाद पाया गया कि कहींसे एक हज्ारकी रक़म बढ़ती है । खोज-पड़ताल 
की गई । बहुत देखनेपर पता चला कि अमुकके हिसाबमें वह रक्तरम ज़्यादा 
आ गई है। तुरन्त उन सज्जवको लिखा गया कि वह कृपया अपना 
हिसाब देखें ॥ साधारणतः उन सज्जनने लिख दिया कि हिसाब तो साफ़ 
है और बेबाक़ है; लेकिन प्रेमीजीकी ओरसे उन्हें सुझाया गया कि तीन- 
चार वर्ष पहलेकी हिसाब-बही देखें, हमारे पास एक हज़ारकी रकम ज्यादा 
आ गई है। इस तरह अपनी ओरसे बढ़ी रक़मको पूरे प्रयत्नसे जाननेके 
बाद कि वह यथार्थर्में किसकी है और मालूम होनेपर तत्काल उसे उन्हींको 
लौटायें बिना प्रेमीजीने चेन नहीं लिया । यह अप्रमत्त ईमानदारी साधना- 
से हाथ आती है। पर प्रेमीजीका वह स्वभाव हो गई है । 

उनका जीवन अन्दरसे धामिक हैं। इसीसे ऊपरसे उतना धामिक 
नहीं भी दीखे । यह धर्म उनका इवास है, स्वत्व नहीं । प्राप्त कतंव्यमें 
दत्तचित्त होकर बाहरी तृष्णाओं और विपदाओंसे अकृष्ठित रहे हें। 
पत्नी गई, भर-उमरमें पुत्र गया । प्रेमीजी जैसे संवेदनशील व्यक्तिके लिए 
यह वियोग किसीसे कम दुस्सह नहीं था। इस बिछोहकी बेदनाके नीचे 
उन्हें बीमारी भी भुगतनी पडी । लेकिन सदा ही अपने काममेंसे वह धैर्य 
प्राप्त करते रहे । प्राप्तमेंसे जीको हटाकर अप्राप्त अथवा विगतपर 
उन्होंने अपनेको विशेष नहीं भरमाया । अन्ततक काममें जुटे रहे और 
भागनेकी चेष्टा नहीं की । मेने उन्हें अभी इन्हीं दिनों काममें व्यस्त देखा 
है कि मानो श्रम उनका धर्म हो और धर्म उनका श्रम । 

ऐसे श्रमशील और सत्परिणामी पुरुषके सम्पकंको अपने जीबनमें 
अनुपम सद्भाग्य गिनता हूँ । 

--अमी-अभिनन्दन-प्रन्थ 
१९४६ 

मेरे दादा 
स्व० हेमचन्द्र मोदी 


म्बईका 'हिन्दी-ग्रन्थ-रत्नाकर-कार्यालय/ हिन्दीमें एक ऐसी 
ये नानसेल्पा रही है, जिसने लोगोंका बहुत-कुछ ध्यान 
आकर्षित किया हैँ । इसके बारेमें ज़्यादा जाननेके लिए लोग उत्सुक 
भी रहे हें, पर इस विज्ञापनबाज़ीके जमानेमें त जाने क्‍यों इसके संचालक 
हमेशा आत्म-विज्ञापनकी ओर इस तरह उपेक्षा दिखलाते रहे हें कि लोगों- 
की उत्सुकता खुराकके अभावमें अभिज्ञताके रूपमें नहीं पलट पाई । कोशिश 
करनेपर लोग इसके बारेमें इसके नामके अलावा इतना ही जान पाये हैं 
कि इसके मालिक श्री नाथूराम प्रेमी नामक कोई व्यक्ति-विशेष हैं । हाँ, 
कोई आठ-दस साल पहले व्यक्तिगत चिट्टियोंमें सवाल-पर-सवाल पूछकर 
पूज्य पं० बनारसीदासजी चतुर्वेदी कुछ जानकारी पा गये थे, जिसे उन्होंने 
“विशाल भारत” में छाप दिया था। पर इसके द्वारा लोगोंकी उत्सुकता 
बढ़ी थी, घटी नहीं थी । 

« में पिताजीको न जाने कबसे दादा” कहता आया हूँ और मेरी 
देखादेखी निकट परिचयमें आनेवाले हिन्दीके बहुतसे लेखक भी उन्हें 
'दादा' कहने और पत्रोंमें लिखने लगे हें। (िन्दी-ग्रन्थ-रत्नाकर'के 
साथ वे इस तरह संश्लिष्ट हें कि जो लोग थोड़े भी परिचयमें आये हें, वे 
दोनोंमें भेद नहीं कर पाते । इतना ही नहीं, मेरा कई सालका अनुभव 
है कि वे स्वयं भी अपने आपको चेष्टा करनेपर भी 'हिन्दी-ग्रन्थ-रत्नाकर'- 
से अलग नहीं कर पाते । अपने कार्यसे इतना अधिक एकात्म्य दुनियामें 
बहुत कम लोग अनुभव करते हैं । यह एकात्म्य यहाँ तक रहा है कि कभी- 

कभी मुझे यह भासने लगता है कि जिस पितृ-स्नेहका में हकदार था, उसका 
एक बहुत बड़ा हिस्सा इसने चुरा लिया हैँ और मुझे याद है कि मेरी स्वर्गीया 
माँ भी अनेक बार इसमें अपनी सौतका दर्शन करती रही हैं; परन्तु मेरे 
निकट 'िन्दी-प्रन्थ-रत्नाकर' कोई चीज़ नहीं हूँ । मेरे निकट तो बस 
मेरे दादा हें। में यहाँ अपने दादाका ही परिचय दूँगा; क्योंकि मेरे लिए 
वे ही सब कुछ हैं। मेरे निकट हिन्दी-ग्रन्थ-रत्नाकर' है तो केवल उनके 
एक प्रतीकके रूपमें । मु्े विश्वास हे कि पाठक भी जड़ 'हिन्दी-प्रन्थ- 
रत्ताकर' की अपेक्षा चेतन 'हिन्दी-ग्रन्थ-रत्नाकर' को ही जाननेके लिए 
ज़्यादा उत्सुक होंगे । 

पर इसका मतलब यह नहीं है कि दादा मुझे चाहते नहीं हें या मेरी 
माताके प्रति उनका व्यवहार उचित नहीं था। सच पूछी तो दादा मेरी 
माँको चाहते नहीं थे, उनकी भक्ति करते थे । जब वे किसी चीज़के लिए 
कहती थीं, तब वह माँग उन्हें इतनी तुच्छ प्रतीत होती थी कि उनके रुयाल- 
से उन-जेसी देवीको शोभा न देती थी । उन्होंने इस बातका ख्याल नहीं 
किया कि एक देवीके शरीरमें भी मनुष्यका हृदय रह सकता है। उनकी 
मृत्युके आठ साल बाद आज भी जब वे उनका स्मरण करते हें, तब उनका 
हृदय दुखसे भर उठता है । आप कहेंगे, 'यह तुमने अच्छा झगड़ा लगाया । 
हिन्दी-ग्रन्थ-रत्नाकर से तुम्हारी माँका क्‍या सम्बन्ध ?” पर मेरा विश्वास 
हैं कि दादाने जो भी कुछ किया, 'हिन्दी-ग्रन्थ-रत्नाकरको आप जैसा कुछ 
देखते हैं, उसमें अगर यह कहा जाय कि दादाकी अपेक्षा मेरी माँका अधिक 
हिस्सा है तो शायद कुछ ज़्यादा अतिशयोकति न होगी | पुरुष कितना 
ही त्याग-वृत्तिका हो, सेवा-परायण और कतंव्यनिष्ठ हो, पर अगर स्त्री 
अपने पतिके ब्रतको अपना ब्रत नहीं बना लेती तो अवश्य ही उस पुरुषका 
पतन होता हैं। कार्लमाक्स कितने ही सिद्धान्तवादी होते पर उनकी 
पत्नी लोभी, विलासेच्छ होती तो वे कभीके पूंजीवादियोंके मायाजालमें 
फेस जाते। बड़े-बड़े होनहार देशभकतों, त्यागियों और महापुरुषोंका 
पतन उनकी पत्नीके अपातिब्नत्यके कारण ही हुआ है। अपने पतिके 

ब्रतको वे अपना ब्रत तू मान सकीं । 
जब कभी हम लोग फ़्संतके वक्त दादाके पास बेठते हैं, तब वे अपने 
जीवनकी स्मरणीय घटनाओं और बातोंको कहते हैं। उनको सुनने 
और उनपर विचार करनेपर हमें मालूम होता है कि उनके चरित्र और 
स्वभावके किन गुणोंने उन्हें आगे बढ़ाया और उस कार्यके करनेके लिए 
प्रेरित किया और किन परिस्थितियोंने उसमें मदद पहुँचाई । 
दादाकी बातोंमें सबसे पहली बात जो ऊपर तेर आती है वह अत्यन्त 
दरिद्रताकी है । दादाके पिता अर्थात्‌ मेरे आजेका नाम था टूंडे मोदी $ 
हम लोग देवरी ज़िला सागर (मध्यप्रान्त) के रहनेवाले परवार बनिये 
हैं। परवार लोग अपने मूलमें मेवाड़के रहनेवाले थे। पहले हथियार 
बाँधते थे, पर बादमें और बहुत-सी क्षत्रिय जातियोंकी तरह व्यापार 
करने लगे और वेश्य कहलाने लगे । पुराने शिलालेखोंमें इस जातिका 
नाम पौरपट' मिलता हैँ और ये मेवाड़के पुर या पौर क़सबेके रहनेवाले 
है और सारे बुन्देलखंडम बहुतायतसे फैले हुए हैं। मगर हमारे आजे 
* टूँड मोदी महाजनोंमें अपवाद-रूप थे। अपनी हांदिक उदारताके सबब 
वे अपने आसामियोंसे कर्ज दिया हुआ रुपया कभी वसूल न कर सकते थे 
और किसीको कष्टमें देखते थे तो पास रुपया रखकर देनेसे इन्कार न 
कर सकते थे । इस कारण वे अत्यन्त दरिद्रताके शिकार हो गये । देखने- 
को हज़ारों रुपयेकी दस्तावेजें थीं, पर घरमें खानेको अन्नका दाना नहीं 
था। दादा सुनाते हें कि बहुत दिनों तक घरका यह हाल था कि वे जब 
घोड़ेपर नमक, गड़ वगैरह सामान लेकर देहातमें बेचने जाते थे और दिल 
भर मेहनत करके चार पैसे लाते थे, तब कहीं जाकर दूसरे दिनके भोजनका 
इन्तज़ाम होता था । वे क़ज़ंदार भी हो गये थे । एक बारकी बात हें कि 
घरमें चूल्हेपर दाल-चावल पककर तैयार हुए थे और सब खानेको बँठने 
ही बाले थे कि साहूकार कुड़की लेकर आया । उसने वसूलीमें अल्हेपर- 
का पीतलका बर्तत भी माँग लिया । उससे कहा कि भाई, थोड़ी देर ठहर । 
हमें खाना खा लेने दे । फिर बतंन ले जाना । पर उसने कुछ न सुना $ 

बर्तन वहीं राखमें उंडेल दिये । खाना सब नीचे राखमें सिल गया और 
बह बर्तन लेकर चलता बना। सारे कटुम्बको उस दिन फ़ाक़ा करना 
पड़ा । | 
ऐसी ग़रीबीमें गाँवके मदरसेमें दादा पढ़े, ट्रेनिगकी परीक्षा पास 
की और मास्टरीकी नौकरी कर ली। वे कई देहाती स्कूलोंमें मास्टर 
रहे । मास्टर होनेके पहले कुछ दिन उन्होंने डेढ़ रुपया महीनेकी मानी- 
टरीकी नौकरी की । मास्टरीमें उन्हें छः रुपया महीना मिलता था। 
बादमें सात रुपया महीना मिलने लगा था। इसमेंसे वे अपना खर्च तीन 
रुपयेमें चलाते थे और चार रुपया महीना घर भेजते थे । इन दिनों जो 
कम-खर्चीकी आदत पड़ गई, वह दादासे अभीतक नहीं छूटती । एक तरफ़ 
तो उनमें इतनी उदारता है कि दूसरोंके लिए हज़ारों रुपये दे देते हें, पर 
अपने खर्चके लिए वे एक पंसा भी मुदिकलसे निकाल पाते हैं । अन्य ग्रणों 
के साथ मिलकर इस आदतका असर (िन्दी-प्रन्थ-रत्नाकर' के संचालन- 
पर भी गहरा पड़ा है। किताबोंकी बिक्रीका जो भी कुछ पेसा आता 
रहा, वह कुछ व्यक्तिगत खचे निकालकर नये प्रकाशनोंमें ही लगता गया । 
वम्बईके जीवनका बहुत बड़ा हिस्सा उन्होंने दस-बारह रुपये महीना 
किरायेके मकानोंम ही निकाल दिया है, जब कि उनको हालत एसी थी 
कि खुशीसे पचास रुपया महीना किराया ख़र्चे कर सकते थे । इस आदत 
के कारण ही उन्हें कभी किसी अच्छे ग्रन्थकों छपानेके लिए, जिसकी कि 
वे आवश्यकता समभकते हों, रुपयोंका टोटा नहीं पड़ा और न कभी आज 
तक क़र्में किसीका पंसा लेकर धन्धेमें लगाया । कभी किसी प्रेसवालेका 
या काग्रज़वालेका एक पैसा भी उधार नहीं रक्खा | यही आदत उन्हें 
सभी क़िस्मके व्यसनोंसे और लोभसे भी बचाये रही । सट्टेबाज़ मार- 
वाड़ियोंके बीच रहकर भी हमेशा वे सट्टेके प्रलोभनसे बचे रहे । उन्होंने 
कभी किसी एसी पुस्तकको नहीं छापा, जिसका उद्देश्य केवल पैसा कमाना 
हो, और न लोभमें पड़कर कभी कोई ऐसा कार्य किया, जो नीतिकी दृष्टिसे 
गिरा हुआ हो । कभी ऐसा मौक़ा आता हैँ तो वे कह देते हैं, “जरूरत 

'पड़नेपर फिर में एक बार छ: रुपये महीनेमें गुज्ञारा कर लूंगा, पर कमाई- 
के लिए यह पुस्तक न छापूंगा ।” 


यहाँ मूक यह भी कहना चाहिए कि अल्पसन्तोषितासे एक बुराई 
भी पैदा हो गई है । वह यह कि अन्य पुस्तक-प्रकाशक अपनी पुस्तक 
बेचनेके लिए जितनी कोशिश कर पाते हें और कभी-कभी जितनी ज़्यादा 
बेच लेते हैं, उतनी हम नहीं कर पाते । बिक्रीकी दौड़में 'हिन्दी-ग्रन्थ- 
रत्नाकर' सदा पीछे ही रहा है, पर इनमें बहुतसे अतिप्रयत्नशील प्रकाशक 
चार दिन चमककर अस्त हो गये, पर 'हिन्दी-ग्रन्थ-रत्नाकर' अपनी कछए 
की चालसे चला ही जा रहा है । 

क़रीब दी साल दादा मास्टरी करते रहे । इसी ज़मानेमें देबरीमें 
स्वर्गीय अमीरअली 'मीर' के संसर्गसे दादाको कविता करनेका शौकृ 
हुआ और उन्होंने प्रेमी' के उपनामसे बहुत-सी कविताएँ लिखीं, जो उस 
जमाने में समस्यापूर्तिके रसिक मित्र, काव्य-सुधाकर' आदि पत्रोंमें छपा 
करती थीं। पढ़नेका भी शौक़ हुआ और आसपास जो “मी पुस्तकें हिन्दी 
की मिलती थीं, सभी पढ़ीं। कोई दो साल मास्टरीकी नौकरी करनेके 
बाद सरकारने उन्हें नागपुर कृषि-कालेजमें पढ़ने भेज दिया । उन दिनों 
उस कालेजमें हिन्दीमें पढ़ानेका प्रबन्ध किया गया था। पर नागपुरमें 
वे अधिक दिन स्वस्थ न रह सके । बीमार पड़ गये और घर लौट जाना 
पड़ा । अपने विद्यार्थी-जीवनकी सबसे अधिक स्मरणीय बात वे उस 
सस्‍्व्रावलम्बनकी शिक्षाकों समभते हैं, जो उस समय उन्हें मिली। उस 
जमानेमें कालेजोंके साथ आजकलकी तरह बोडिग नहीं थे । सब विद्या- 
थियोंकी अपने हाथसे ही रोटी बनानों पड़ती थी । दादाको रोटी बनाने- 
में आधा घंटा लगता था। दादा बोडिगोंकी प्रथाकोी बहुत बुरी प्रथा 
समभते हैं, जिससे उनमें विलासिता घर कर जादी हैं । 


'मीर' साहबके संसर्गमें जो उन्ह काव्य-साहित्यका शौक़ हुआ सो 
हमेशा ही बना रहा । साथ ही ज्ञानकी पिपासा जाग्रत हो गई । खद सुन्दर 

कबिता करने लगे, पर इससे अधिक अपने अन्य कवियोंकी कविताओंका 
उत्तम संशोधन करनेका बहुत अच्छा अभ्यास हो गया। आगे चलकर 
इस अभ्यासकी ऐसी वृद्धि हुई कि कई अच्छे कवि अपनी कविताका संझो- 
धन करानेमें प्रसन्नताका अनुभव करते थे । दादाका कहना हे कि उनको 
कविता प्रयत्नपूर्वक बनानी पड़ती हैँ । वे स्वभावतः कवि नहीं हैँ। 
इसलिए उन्होंने बादमें कविता लिखना बन्द कर दिया। वे 'प्रेमी' उप- 
नामसे कविता करते थे और इसी नामसे वे प्रसिद्ध हो गये । पर कविताके 
संशोधन और दोष-दर्शनमें जितनी कुशलता उन्हें हासिल है, उतनी कुछ 
इने-ग्रिने लोगोंको होगी । कहीं कोई शब्द बदलना हो, कहीं कोई काफ़िया 
ठीक न बैठता हो तो वे तुरन्त नया शब्द सभा देते हैं और काफ़ियेको ठीक 
कर देते हें । 

इसी समय एक अखबारमें विज्ञापन निकला कि बम्बई-प्रान्तिक- 
दिगम्बर-जैन-सभा' को एक क्लाकंकी जरूरत है। दादाने अपना आवेदन- 
पत्र इस जगहके लिए भेज दिया । उनका आवेदन मंजूर हुआ और बम्बई 
आनेके लिए सूचना आ गई । पर आप जानते हें कि उनका आवेदन मंजूर 
होनेका मुख्य कारण क्‍या था ? आवेदन-पतन्र तो बहुतोंने भेजें थे, पर 
उनका आवेदन मंजूर होनेका मुख्य कारण उनकी हस्त-लिपिकी सुन्दरता 
थी । आजकल लोग हस्त-लेखको सुन्दर बनानेपर बहुत कम ध्यान देते 
हैं। दादाके मोती सरीखे जमे हुए अक्षर आज भी बहुतोंका मन-हरण 
कर लेते हैँ । दादाके अक्षर सुन्दर न होते तो उनका बम्बई आना न होता 
और न 'हिन्दी-ग्रन्थ-रत्नाकर' का उनके हाथों जन्म ही होता । बचपनर्मे 
उन्होंने अपनी हस्तलिपिकी सुन्दरताके लिए काफ़ी प्रयत्न किया था और 
क़रस्बेके सरकारी स्कूलके सारे तख्ते उन्हींके हाथके लिखे थे। अवसर 
देखा जाता है कि जिन लड़कोंके अक्षर अच्छे होते हे, वे पढ़नेमें पिछड़े होते 
हैं, पर दादा अपनी कक्षामें हमेशा पहले दो लड़कोंमें रहे । 

बम्बईमें आकर उन्हें अपनी शक्तियोंके विकासका भरपूर अवसर 
मिला । यहाँ आते ही उन्होंने संस्कृत, बंगला, मराठी और गुजराती 

सीखता शुरू कर दिया,। छ:-सात घंटे आफ़िसका काम करके बचतके 
समयमें वे इन भाषाओंका अभ्यास करते थे। दफ्तरम एकमेवाद्वितीय 
थे। चिट्ठी-पत्री लिखना, रोकड़ सम्हालना और जेनमित्रनामक 
मासिक पत्रके सम्पादनसे लेकर पत्रोंको लिफाफ़ोंमें बन्द करना, टिकट 
चिपकाना, डाकख़ानेमें जाकर डाल आने तकका काम उनका था और 
मिलता था उनको इसके बदलेमें सिर्फ़ पच्चीस रुपया माहवार | जिस 
कामको उन्होंने अकेले किया, उसीके लिए बादमें कई आदमी रखने पड़े । 

अपने नौकरीके जीवनकी सबसे स्मरणीय बात जो दादा सुनाते 
है, वह यह कि जब कभी जितनी भी तनख्वाह उन्हें मिली, हमेशा उससे 
उन्हें बंहद सन्‍्तोष रहा। उन्होंने हमेशा यही समझा कि मुझे अपनी 
लियाक़तसे बहुत ज़्यादा मिल रहा हे । कभी तनख्वाह बढ़ानेंके लिए 
कोई कोशिश नहीं की और न कभी किसीसे इसकी शिकायत की, पर 
साथ ही अपनी योग्यता बढ़ानेकी सतत कोशिश करते रहे ॥ एक सामा- 
जिक नौकरी करते हुए भी कभी किसी सेठ-साहुकारकी खुशामद नहीं 
'की और हमेशा अपने स्वाभिमानकी रक्षा करते रहे । स्वाभिमानपर चोट 
पहुँचते ही उन्होंने नौकरी छोड़ दी । जिन सेठ साहबकी देख-रेखमें दादा 
काम करते थे, उनके कुछ लोगोंन कान भरें कि दादा रोकड़के रुपयोंमेंसे 
कुछ रुपये अपने व्यक्तिगत काममें लाते हैं । एक दिन सेठ साहब 
अचानक दफ्तरमें आ धमके और बोले कि तिजीरी खोलकर बताओ कि 
कितने रुपये हें । दादान तिजोरी खोलकर रुपये-आने-पाईका प्ूरा-पूरा 
हिसाब तुरन्त दे दिया और फिर तिजोरीकी चाबी उन्हींको देकर बाहर 
चले गये और कह गये कि आपको मेरा विश्वास नहीं रहा ! इसलिए 
अब में यह नौकरी न करूँगा । आप दूसरा आदमी रख लीजिए । बहुत 
आग्रह करनेपर भी दादाने नौकरी तो न की, पर जैनमित्र' की सम्पादकी- 
का काम करते रहे । 


उस समय बम्बईके जैनियोंमें पं० पत्चालालजी बाकलीवाल तामक 
एक त्यागी व्यक्ति थे। उन्होंने आजन्म समाज-सेवाका, बिशेष करके 

जेन-साहित्यकी सेवाका, ब्रत लिया था और आजन्म अविवाहित रहने- 
की प्रतिज्ञा की थी । बे लोगोंमें गुरुजी' के नामसे प्रसिद्ध थे और अपने 
जमानेमें जैन-समाजके इने-गिने विद्वानोंमें-से थे । वे बहुत वर्ष बंगालके 
दुर्गापुर (रंगपुर) नामक स्थानमें अपने भाईकी दुकानपर रहे थे कौर 
दादाने उनसे. बंगाली भाषा सीख ली थी। दादापर उनके चरित्रका, 
उनकी निःस्पृहताका और समाज-सेवाकी भावनाका भी बड़ा गहरा असर 
हुआ और उनसे उनका सम्बन्ध प्रगाढ़ होता गया। उन्होंने जैनियोंमें 
शिक्षाके प्रसारके लिए और जैन-प्रन्थोंके प्रकाशनके लिए 'जैन-प्रन्थ-रत्ना- 
कर-कार्यालय” नामक एक प्रकाशन-संस्थाकी स्थापना की थी। इससे 
जैन-हितेषी' नामका एक मासिक पत्र प्रकाशित होता था और बहुत-सी 
जैन पुस्तकें प्रकाशित हुई थीं। दादाने भी धीरे-धीरे उनके इस काममें हाथ 
बटाना शुरू किया। दादाकी योग्यता और परिश्रमका गुरुजीपर बड़ा 
प्रभाव पड़ा और थोड़े ही समय बाद वे सारा काम दादाकों सौंपकर चले 
गये । पहले दादाको अपने परिश्रमके बदलेमें किताबोंकी बिक्रीपर कुछ 
कमीशन मिलता था। कुछ दिनों बाद जैन-प्रन्थ-रत्नाकर-कार्यालय' 
में दादाका आधा हिस्सा कर दिया गया । यहाँ इत्तना कह देना आवश्यक 
है कि “जैन-प्रन्थ-रत्नाकर-कार्यालय में किताबोंकी शकलमें जो पूँजी 
थी, वह अधिकांश क़र्जकी थी, जिसका ब्याज देना पड़ता था, पर जिनकी 
वह पूंजी थी, वे ऐसे व्यक्ति नहीं थे, जो एकाएक कभी आकर अपने रुपये 
तलब करने लगें। बादमें दादाने और छगनमलजीने यह सारा रुपया 
कमाकर चुकाया। 

कुछ दिन बाद गुरुजीने अपनी जगहपर अपने भतीजे श्री छगनमलजी 
बाकलीवालको रख दिया | दादा और छगनमलजी दोनों मिलकर 
जैन-ग्रन्थोंके प्रकाशनमें जुट गये । दुकानका प्रबन्ध-सम्बन्धी सारा काम 
छुगनमलजी सम्हालते थे और ग्रन्थोंका सम्पादन, संशोधन और >जिन- 
हितेषी के सम्पादनका काम दादा सम्हालते थे । इस समय करीब साठ-पेंसठ 
जैन-धर्म-सम्बन्धी ग्रन्थ प्रकाशित किये । जैन-हितेषी'ने समाजमें सबसे 

ज़्यादा प्रतिष्ठा प्राप्त की । उसका सम्पादन इतना अच्छा होता था कि 
उस ज़मानेकी सरस्वती” से ही उसका मुक़ाबिला किया जा सकता था । 
कोई भी जातीय पत्र उसका मुक़ाबिला न कर सकता था। गृरुजीका 
सारा क़र्ज़ धीरे-धीरे अदा. कर दिया गया और थोडा-सा ख़र्च किया 
जाकर जो बचने लगा सो प्रकाशनमें ही लगने लगा । 

इस ज़मानकी सबसे ज़्यादा स्मरणीय बात हे स्वर्गीय सेठ मारिएक-- 
चन्द्र पानाचन्द्रकी सहायता । दिगम्बर-जेन-समाजका जितना अधिक 
उपकार सेठ माणिकचन्द्रजी कर गये, उतना शायद ही किसी एक व्यक्ति- 
ने किया हो। यह उपकार उन्होंने कोई धर्मादा संस्थाओंको बहुत-सा 
रुपया देकर किया हो, सो बात नहीं । उन्होंने जितनी संस्थाएँ क़ायम 
कीं, उनका बहुत सुन्दर प्रबन्ध करके ही उन्होंने बह कार्य किया । जितना. 
काम उन्होंने एक रुपयेके ख़चंसे किया, उतना दूसरे धनवान्‌ व्यक्ति सौ 
रुपया खर्च करके भी न कर पाये | इस सफलताका रहस्य, उनमें कार्य - 
कर्ताओंके चुनावकी जो जबरदस्त शक्ति थी, उसमें निहित है। साथ 
ही और लोग जहाँ दानमें अपनी सारी सम्पत्तिका एक छोटा हिस्सा ही 
देते हें, वहाँ वे अपनी लगभग सारी सम्पत्ति दानमें दे गये । बम्बईका 
हीराबाग़, जिसमें कि शुरूसे आज तक हिन्दी-पग्रन्थ-रत्नाकर-कार्यालिय' 
का दफ्तर रहा है, उनके दिये दानकी एक एसी ही संस्था है । 

जैन-ग्रन्थोंके प्रकाशनमें वे इस रूपमें सहायता देते थे कि जो भी 
कोई उत्तम ग्रन्थ कहींसे प्रकाशित होता था, उसकी दो-तीन सौ प्रतियाँ 
एक साथ तीन-चौथाई क़ीमतमें खरीद लेते थे । प्रत्येक प्रकाशकके लिए 
यह बहुत काफ़ी सहायता थी, जिसमें छपाईका क़रीब सारा खर्चे निकल 
आता था। दादाकों भी इस तरह काफ़ी सहायता मिली। पुस्तक- 
प्रकाशनमें सहायताका यह ढंग इतना सुन्दर हैँ कि दादाका कहना हैँ कि 
अगर हिन्दीमें उत्तम पुस्तकोंके प्रकाशनको प्रोत्साहन देनेके लिए यह 
ढंग अख्तियार किया जाय तो हिन्दी-साहित्यकी बहुत कुछ कमी बात-कौ- 
. बातें दूर हो सकती है । इसमें लेखक और प्रकाशक दोनोंको उत्साह 

है 

मिलता है। सिर्फ़ लेखकोंकों पुरस्कार देनेकी अथबा प्रकाशनके लिए. 
नई प्रकाशन-संस्थाएँ खोलनेकी जो रीति है, उसमें खके अनुपातसे लाभ 
नहीं होता । हिन्दीमें अधिकारी लेखकोंका अभाव नहीं है, पर प्रकाशकों - 
का जरूर अभाव हें । जबतक बिकनेकी आशा न हो तबतक प्रकान्चक 
अच्छी पुस्तक निकालते सक्‌चाते हैँ । पुस्तक अच्छी होगी तो लेखक ज़रूर 
पुरस्कार प्राप्त करेगा, पर प्रकाशकको उससे क्‍या लाभ होगा ? यूरोप 
'की तरह यहाँ तो पुरस्कारकी बात सुनकर उस लेखककी पुस्तक लेनेको तो 
दौड़ेंगे नहीं । ऐसी परिस्थितिमें या तो लेखकको स्वयं ही प्रकाशक वनकर 
पुस्तक छपानी पड़ती है और यह वह तभी करता हे जब कि उसे पुरस्कार 
प्राप्त करनेका निश्चय होता है और या किसी प्रकाशकको किसी तरह 
राजी कर पाता है । पर प्रकाशक इस तरह राजी नहीं होते । वे हमेशा 
कुछ टेढ़े तरीक़ेसे लाभ उठानेकी बात सोचते हें और प्राय: इस तरह 
'कालेजोंके प्रोफेसरोंकी और टेकक्‍्स्ट-बुक-कमेटीके मेम्बरों की ही कितावें 
छप जाती है । अन्य योग्य लेखक यों ही रह जाता है । नई सार्वजनिक 
प्रकाशन-संरथाएँ खोलनपर प्रकाशन तो पीछे शुरू होता है, पर आफ़िस 
आदिका खर्च पहले ही होने लगता हे और जितना ख़्चे वास्तविक कार्यके 
'पीछे होना चाहिए, उससे ज़्यादा खच ऊपरके आफ़िस आदिके ऊपर होता 
हैं और कहीं उसने पत्र निकाला और प्रेत किया तो समभिये कि बह बिना 
मीत ही मर गईं। पुरानी प्रकाशन-संस्थाओंके होते हुए नई प्रकाशन 
संस्थाएँ पैदा करना दोनोंको भूखा मारनेके बराबर होता है और असंगठित 
रूपसे नये-त्ये प्रकाशक रोज़ होनेसे न उनकी प्ुस्तकोंकी बिक्रीका ठीक 
संगठन ही होता हैं और न पढ़नेवालोंको पुस्तकें मिल पाती हैं । 

स्वर्गीय सेठ माणिकचन्द्रजीके प्रति दादाका जो कृतज्ञताका भाव 
था, उससे प्रेरित होकर उनके स्वर्गवासके बाद उन्होंने माशिकचन्ध- 
दिगम्बर-जैन-प्रन्थ-स्ला' नामकी संस्था खड़ी की, जिसका कार्य संस्कृत, 
प्राकृत और अपभ्रश भाषाओंके लुप्तप्राय प्राचीन जैन-ग्रन्थ सुसम्पादित 
रूपमें प्रकाशित करना हैं। इस समय तक इसमें सिर्फ़ बीस हजारका चन्दा 

हुआ है और चालीस ग्रन्थ निकल चुके हें। दादा इस मालाके प्रारम्भसे 
ही अवेतनिक मन्त्री रहे हैं और उसका कार्य इस बातका उदाहरण 
रूप रहा है कि किस प्रकार कम-से-कम रुपयेमें अधिक-से-अधिक और 
अच्छें-से-अच्छा काम किया जा सकता हूँ; क्योंकि ग्रन्थोंकी क़ीमत 
लागत-मात्र रक्खी जानेके कारण और एकमुश्त सौ रुपया देनेवालोंको 
सारे ग्रन्थ मुफ्त दिये जानेके कारण बिक्रीके रूपमें मूल रक़म बसूल 
करनेकी आशा ही नहीं की जा सकती । बहुतसे ग्रन्थोंका सम्पादन 
दादाने खद ही किया है और बहुतोंका दूसरोंक साथ और शेष- 
का अच्छे आदमियोंकों चुतकर करवाया है । पहले तो इस कार्यके योग्य 
विद्वानोंका ही अभाव था । बादमें जब विद्वान्‌ मिलने लगे तब रुपयोंका 
अभाव हो गया । यहाँ इतना कहना जरूरी है कि अपने प्राचीन ग्रन्थ 
प्रकाशित करनेकी ओर दिगम्बर-जैन-समाजका बहुत ही दुलेक्ष्य है| 
बडी मुश्किलसे उसके लिए रुपया मिलता हे । प्राचीन जैन-इतिहासका 

अध्ययन और इन ग्रम्थोके सम्पादनमें दिलचस्पीके कारण दादाको रॉस्‍्कृत, 
प्राकृत और अपक्र|श भाषाओंका इतना काफ़ी ज्ञान' हो गया है कि इन 
आयाओंके बड़े-बड़े विद्वात्‌ उनकी धाक मानते हैं। ब्रज-भाषाका सुन्दर 
ज्ञान तो दांदाको अपने कवि-जीवनसे ही हैं । 

“जैन-हितेषी' का सम्पादन करते हुए और जेन-पुस्तकोंका प्रकाशन 
करने हुए दादा हमेशा बंगला, मराठी, गुजराती और हिन्दीकी बाहरी 
पुस्तकों बहुत-कुछ पढ़ा करते थे ! इन सबके साहित्यको पढ़कर उन्हें यह बात 
बहुत खटकती थी कि हिन्दीमें अच्छे ग्रन्थोंका अभाव है और ये भाषाएँ 
बराबर आगे बढ़ रही हें। उस समय उनके पढ़नेमें पं» महावीरप्रसादजी 
द्विवेदी द्वारा अनुवादित जॉन स्टुआर्ट मिलका प्रसिद्ध ग्रन्थ लिबर्टी! आया, 
जो 'स्वाधीनता' के नामसे स्वर्गीय पं० माधवराय सप्रेकी हिन्दी-ग्रन्थ- 
प्रकाशन-मंडली' से प्रकाशित हुआ था । उसे पढ़कर दादाकी इच्छा हुई 
कि इनकी सौ-दो सौ प्रतियाँ लेकर जैनियोंमें प्रचार करें, ताकि उनकी 
कट्रता कम हो और वे विचार-स्वातन्त्रयका महत्त्व समझें । पर तलाश 

करनेपर मालूम हुआ कि वह ग्रन्थ अप्राप्य हैँ । तब इसके लिए उन्होंने 
द्िवेदीजीकों लिखा। उस समय तक दादाकों गुमान भी नहीं था कि वे 
किसी दिन हिन्दीके भी प्रकाशक बनेंगे। उन्होंने तो अपने कार्यक्षेत्रको 
जैन-प्रन्थोंके प्रकाशन और जैन-समाजकी सेवा तक ही सीमित रख छोड़ा 
था। हिवेदीजीने बताया कि गंवरनभेण्ट देशी भाषाओंमें इस तरहका 
साहित्य छापना इष्टकर नहीं समझती ! इसलिए इसके प्रकाशनमें जोखम 
हैँ । पर दादा राजनंतिक साहित्य खूब पढ़ते थे और उन्हें बड़ा जोश था । 
उन्होंने उसे छापनेका बीड़ा उठा लिया। प्रेस-सम्बन्धी कठिनाइयाँ आई 
पर वें हल हो गई और ट्विवेदीजीके आशीर्वाद और उनकी स्वाधीनता- 
के प्रकाशनसे ता० २४ सितम्बर १६१२ को 6हिन्दी-ग्रन्थ-रत्नाकर-पग्रन्थ- 
माला का जन्म हुआ | 

“हिन्दी-ग्रन्थ-रत्नाकर' सबसे पहली ग्रन्थमाला थी, जो हिन्दीमें 
प्रकाशित हुई | मराठी वगेरह भाषाओंमें उस समय कई ग्रन्थमालाएँ 
निकल रही थीं। उन्हींके अनुकरणमें इन्होंने भी स्थायी प्राहककी फीस 
आठ आना रक्‍्खी, जो पोस्टेज बढ़ जानेके कारण बादसमें एक रुपया कर दी 
गई । यह ग्रन्थ-माला हिन्दीमें सब तरहका साहित्य देनेके उद्देश्यसे निकाली 
गई थी । उस समय लोगोंमें यह भावता थी कि हिन्दीमें जो भी तवीन 
साहित्य छुपे, सब खरीदा जाय, क्योंकि उस समय हिन्दीमें नवीन साहित्य 
था ही कितना ! उस समय लोगोंमें साहित्यको अक्लम्बन देनेका भाव 
भी था। इसलिए धीरे-धीरे मालाके डेढ़ दो हज़ार ग्राहक आसानीसे 
हो गये और हरेक पुस्तकका पहला संस्करण दो हजारका निकलने लगा । 
लगभग डेढ़ हज़ार तो पुस्तक निकलते ही चली जाती थीं, बाक़ी धीरे-धीरे 
बिकती रहती थीं । समालोचनाका उन दिनों यह असर था कि सरस्वती - 
में एक अच्छी समालोचना निकलते ही पुस्तककी सौ-डेढ़-सौ प्रतियाँ 
तुरन्त ही बिक जाती थीं और विज्ञापनका भी तत्काल असर होता था । 
महायुद्धके ज़मानेमें बारह आने पौंडका कारज़ खरीदकर भी प्रस्थमाला 
बराबर चाल रक्‍खी गई 4 पर इस ज़मानेका लाभ दादा बहुत समय तक 

और पूरा न ले सके । कई सख्त और लम्बी बीमारियाँ उन्हें भेलनी पड़ीं । 
साथ ही उन्हें जैन-समाजकी और साहित्यकी सेवा करनेकी धुन ज़्यादा 
थी। ज़्यादा वक्‍त ऐतिहासिक लेख लिखने और जैन-हितैषी” के सम्पा- 
दनमें खर्च होता था । जितना परिश्रम और खर्च उन्होंने जेन-हितेषी के 
सम्पादनमें किया, उससे आधे परिश्रमर्में हिन्दीका अच्छे-से-अच्छा मासिक 
पत्र चलाया जा सकता था और सम्पादक और लेंखकके तौरपर बड़ा 
यश कमाया जा सकता था। सिवाय इसके विज्ञापनका एक बहुत सुन्दर 
साधन भी बन सकता था। 

पर इस सब समाजके लिए की गई मेहनतका परिणाम क्या हुआ 
है ? दादा तब उम्र और स्वतन्त्र मिज्ञाजके व्यक्ति थे। किसीसे भी 
दबना उनके स्वभावके ख़िलाफ़ था और ऐसी व्यंग और कटाक्ष भरी लेखनी 
थी कि जिसके ख़िलाफ़ लिखते थे उसकी शामत आ जाती थी । इसके 
सिवाय सेठ लोगोंके वे हमेशा खिलाफ़ लिखते थे | पहले 'जैन-हितेषी- 
की ग्राहक-संख्या खूब बढ़ी । इतनी बढ़ी कि जेन-समाजमें किसी भी 
सामाजिक पत्रकी कभी उतनी नहीं हुई | दादाके विचार अत्यन्त सुधारक 
थे और छापेका प्रचार, विजातीय विवाह वग्ेरहके कई आन्दोलन उसमें 
शुरू किये, पर जब उन्होंने विधवा-विवाहके प्रचारका आन्दोलन उसमें 
शुरू किया तो उसका चारों ओरसे बहिष्कार प्रारम्भ हुआ । उसके विरुद्ध 
प्रचार करनेके लिए कई उपदेशक रक्‍्खें गये । इन सामाजिक लंखोंके 
अलावा उसमें ऐतिहासिक लेख बहुत होते थे, जिनकी क़ीमत उस समय 
नहीं आँकी गई, पर उनके लिए आज उसके पुराने अंकोंके लिए संकड़ों 
देशी और विलायती संस्थाएँ दस गुनी क़रीमत देनको राज़ी हैं, लेकिन आज 
वे बिलकुल ही अप्राप्य हैं। बिधवा-विवाहके प्रचारके लेख ही दादाने 
'नहीं लिखे, बल्कि अनेक विधवा-विवाहोंमें वे शामिल हुए और अपने 
भाईका भी विधवा-विवाह उन्होंने कराया । परिणाम यह हुआ कि 
उन्हें कई जगह जातिसे .बहिष्कृत होना पड़ा तथा समाजमें उनका सम्मान 
बिलकुल ही कम हो गया, पर इससे वे ज़रा भी विचलित नहीं हुए ॥ 

आख़िर समाजको ही उनसे हार माननी पड़ी । पर हाँ, बीमारी और 
चघाटेके सबब उस समय पत्र बन्द कर देना पड़ा । सब मिलाकर वह 
पत्र ग्यारह वर्ष चला। उसका सारा ख़्च और घाटा जैन-अन्थ- 
रत्नाकर-कार्यालय' खुद ही बर्दाइत करता रहा। किसीसे एक पैसेकी 
सहायता नहीं ली । 

स्थायी ग्राहक बननेका सिलसिला तभी तक रहा, जबतक कि 
डाक-व्ययकी दर कम रही । पहले एक-दो रुपये तककी बीपियोंको रजि- 
स्टर करानेकी ज़रूरत नहीं होती थी और इसलिए जहाँ भी किसी एकाघ 
रुपयेकी पुस्तकका भी विज्ञापन ग्राहक देखता था या समालोचना पढ़ता 
था कि तुरन्त कार्ड लिखकर आर्डर दे देता था और बहुत कम ख़चेमें उसे 
घर बैठे पुस्तक मिल जाती थी। उस जमानेमें इतने आर्डर आते थे कि 
उनकी पूर्ति करना मुश्किल था और छगनमलजी अन्य प्रकाशकोंकी पुस्तकें 
बेचनेके लिए रखते नहीं थे। फिर भी सालमें क़रीब पाँच-छ: हज़ार 
वीपियाँ जाती थीं। यह बात हिन्दी-प्रन्थ-रत्नाकर' के पुराने रजिस्टरों 
से बखूबी सिद्ध की जा सकती हैँ कि जिस अनुपातमें डाक-व्ययकी दर 
बढ़ती गई, ठीक उसी अनुपातमें जानेवाली वीपियोंकी संख्या घटती गई । 
दादाका रुूयाल है कि अगर हमें देशमें स्थायी साक्षरता और संस्क्ृतिका 
विस्तार करना है तो सबसे पहले पुस्तकोंके लिए पोस्टेजकी दर कम कराने- 
का आन्दोलन करना चाहिए । कांग्रेसका ध्यान भी इस तरफ़ पूरी तरह- 
से नहीं खींचा गया है । चिट्ठियों और कार्डोपर डाक-महसूलकी दर भले 
ही कम ने हो, पर किताबोंपर ज़रूर कम हो जानी चाहिए । अगर यह 
नहीं होगा तो कोई भी आन्दोलन सफल नहीं हो सकता । चाहे समाजवाद 
हो, चाहे राष्ट्रवाद हो और चाहे गांधीवाद, जबतक उसका साहित्य सस्ते 
पोस्टेजके द्वारा घर-घर न पहुँच सकेगा तबतक किसीमें सफलता न होगी । 
किताबोंकी क़ीमत सस्ती रखकर कुछ दूरी तक साहित्यके प्रचारमें सहा- 
यता पहुँचाई जा सकती है, पर वह अधिक नहीं । एक रुपयेकी पुस्तक 
मेंगानेपर अगर आठ-दस आने पोस्टेजमें ही लग जावें तो पुस्तकके सस्तेषन- 

से उसकी पूति कैसे की जा सकती है ? ऐसी परिस्थितिमें तो सभी यह 
सोचेंगे कि पुस्तक फिर कभी मेगा ली जायगी और फिर कभोका समय 
नहीं आता | हालमे ही मॉडरन-रिव्यू” में जब रामानन्द बाबूका पोस्टेज- 
के बारेमें अमेरिकाके प्रेसीडेश्ट रूजवेल्टकी डिक्रीपर नोट पढ़ा तब मुझे 
इसका ख्याल हुआ कि अमेरिका-जैसे धनवान्‌ देशमें किताबोंके लिए 
डाकखानेन पास्टेजका रेट फ़ी पौण्ड तीन पंसा (२ सेंट) रख छोड़ा है 
तब हिन्दुस्तानका चार आने फ़ी पौण्डसे ऊपरका रेट कितना ज़्यादा है । 
मेरं ख्यालसे इसके लिए अगर एक बार सत्याग्रह-आन्दोलन भी छेड़ा 
जाय तो भी उचित ही हूं । 

पोस्टजके रेट बठनेपर धीरे-धीर हिन्दी-ग्रन्थ-र्॒नाकर-सीरीजके 
और उसके अनुकरणमें निकलनेवाली अन्य मालाओंके ग्राहक टूट गये । 
बादको सबने बहुत कोशिश की, नियमोंमें बहुत-सी ढील डाली गईं, पर 
कोई स्थायी लाभ नहीं हुआ । इस तरह पुस्तक-बिक्रीका पुराना संगठन 
नष्ट हो गया और नया पंदा भी नहीं होने पाया । साहित्यिक पुस्तकोंकी 
बिक्रीके लिए बड़े-बड़े शहरोंमों भी अबतक कोई उचित प्रबन्ध नहीं हो 
सका हूँ और होना बड़ा म्‌श्किल है; क्‍योंकि साहित्यिक पुस्तकोंकी इतनी 
बिक्री अभी बहुत कम जगह हैँ कि उससे किसी स्थानीय पुस्तक-विक्रेता 
का पेट भर सके । फिर कमीशनकी नियमितताने इसकी जो कुछ सम्भा- 
बना थी उसे भी नष्ट कर दिया है। स्कूली पुस्तकें बचनेवाले विक्रेता 
सब जगह हैं, धाभिक और बाज़ारू पुस्तकें बचनवाले भी हैं, पर वे साहि- 
त्यिक पुस्तकें रखना पसन्द नहीं करते । 

खेर, पोस्टेजजी कमीके सबबसे हिन्दी-ग्रन्थ-रत्नाकर' को अपनी 
उन्नतिमें जो सहारा मिला, उसे तो हम निमित्त कारण कह सकते हे 
भले ही वह निमित्त-कारण कितना ही महत्त्वपूर्ण क्यों न हो ! उसकी 
उन्नतिके प्रमूख कारण दूसर ही हैं। मेरी समभमें नीचे लिखे कारण 
उसमें मूख्य हैं-- 

(१ ) अन्थोंका चुनाव--दादा अपने यहाँसे प्रकाशित होनेवाले 

अन्थोंका चुनाव बड़ी मेहनतसे करते हें । प्रकाशनार्थ जितने प्रन्थ हमारे 
यहाँ आते हे, उनमेंसे सौ मेंसे पिचानवे तो वापिस लौटा दिये जाते हैं । 
फिर भी लोग बहुत ज़्यादा अपनी पुस्तकें दादाके पास भेजते हैं। हिन्दी- 
में अन्य प्रकाशकोंके यहाँसे प्रकाशित हो जानेवाली अनेक पुस्तकें ऐसी 
होती हैँ, जो हमारे यहाँसे वापिस कर दी गई होती हें । चुनावके वक्‍त 
दादा तीन बातोंपर ध्यान देते हे-- 

(अ) प्रथम श्रेणीकी पुस्तक हो, चाहे उसके बिकनेकी आशा हो, 
चाहेन हो । 

(आ) पुस्तक मध्यम श्रेणीकी हो, मगर ज्यादा बिकनेकी आशा हो । 


(इ) लेखक प्रतिभाशाली हो तो उसे उत्साह देनेके लिए । 

अथम श्रेणीकी किताबको, चाहे उसके कितने ही बिकनेकी आशा हो, वे 
कभी नहीं प्रकाशित करते | अनुचित प्रलोभन देकर जो लोग अपनी 
पुस्तक प्रकाशित करवाना चाहते हैं, उनकी पुस्तक वे कभी नहीं छापते । 
एक दफ़ंकी बात म्‌ भे याद है कि एक महाशयने, जिनका हिन्दी-साहित्य- 
सम्मेलनके परीक्षा-विभागसे सम्बन्ध था, दादाको पत्र लिखा कि में अपना 
अम्‌क उपन्यास और कहानी-संग्रह आपको भेज रहा हूँ । इसे आप अपने 
यहाँसे प्रकाशित कर दीजिए । में भी आपके लिए काफ़ी कोशिश कर 
रहा हूँ । आपकी तीन पुस्तकें में मध्यमाके पाठ्यक्रममें लगा रहा हूँ। 
कहना न होगा कि दादाने उनका उपन्यास और कहानी-संग्रह बैरंग ही 
वापिस भेज दिया। सम्मेलनका पाठ्यक्रम छपते-छपते उसमेंसे भी 
पाटठ्यक्रममें लगी पुस्तकोंके नाम ग़ायब हो गये । बादमें कभी भी दादा 
की कोई पुस्तक नहीं ली। 


(२) उत्तम संशोधन और सम्पादन--हिन्दीके बहुतसे प्रसिद्ध 
लेखक अबतक भी शुद्ध भाषा नहीं लिखते | कूछ दिन हुए एक पुराने 
लेखकने हमारे यहाँ एक पोथी छपने भेजी थी, जिसमें हिन्दीकी प्रसिद्ध 
पत्र-पत्रिकाओं और पुस्तकोंमें की व्याकरण और रचना-सम्बन्धी' हज़ारों 

ग़लतियाँ संगहीत की गई थीं, पर उस पोथीको दादाने छापा नहीं । जो 
भी पुस्तकें 'हिन्दी-ग्रन्थ-रत्नाकर'से प्रकाशित होती हैं, उनका संशोधन 
बड़े परिश्रमपृ्वक किया जाता है और अन्तिम प्रूफ़ लेखककी सम्मतिके 
लिए उसके पास भेज दिया जाता है । संशोधनमें इस बातका ध्यान' रक्खा 
जाता है कि उससे लेखककी लेखन-शैलीमें फ़क़ न होने पावे । संशोधनमें 
दादाने स्वर्गीय पं० महावीरप्रसादजी हिवेदीके ढंगको बुरी तरह अपना 
लिया है । जान स्ट्अर्ट मिलको द्विवेदीजीने जिस तरह संशोधित किया था, 
उसे दादाने अपने मानस-पटलपर रख छोड़ा है। अनुवाद-प्न्धोंके प्रका- 
हित करनेके पहले मलसे अक्षर-अक्षर दादा अपने हाथ से मिलाते हैं या 
मभसे मिलवाते हैं। हिन्दीके प्रसिद्ध अन॒वादक भी एसी भद्दी गलतियाँ 
करते हैं कि क्‍या कहा जाय । एक ही अनुवादककी हिन्दी-ग्रन्थ-रत्नाकर- 
से निकली पुस्तकर्मे और अन्यत्रसे निकली पुस्तकें बहुत बार बड़ा अन्तर 
दीख पड़ेगा । यह सब मेहनत करके भी सम्पादक या संशोधकके रूपमें 
अपना नाम देनेका दादाको शौक़ नहीं है । 

(३ ) छुपाई-सफ़ाई--किताबोंकी छपाई-सफ़ाई अच्छी हो, इस- 
पर दादाका बड़ा ध्यान रहता है । उनका कहना हूँ कि बम्बईमें वे इसलिए 
पड़े रहे हें कि यहाँ वें अपने मनकी छपाई-सफ़ाई करवा सकते हैं। एक 
दफ़॑ उन्होंने घरका प्रेस करनका विचार किया था और विलायतको मशी- 
नरीका आर्डर भी दे दिया । पर उसी समय दो ऐसी घटनाएँ हो गईं, 
जिन्होंने उनके मनपर बड़ा असर किया और तुरन्त ही उन्होंने घाटा देकर 
प्रेसकी मशीनें बिकवा दीं। उस समय मराठीमें स्वर्गीय श्री काशीनाथ 
रघुनाथ मित्रका मासिक पत्र 'मनोरंजन' बड़ा लोकप्रिय था और क़रीब 
पाँच छः हज़ार खपता था । उसे वे पहले निर्णय-सागर' प्रेसमें और बादमें 
'कर्नाटक-प्रेस' में छपवाते थे । प्रेसमें कामकी अधिकताके कारण कभी- 
कभी उनका पत्र लेट हो जाता था। कर्नाटक प्रेसके मालिक स्वर्गीय 
श्री गणपति राव कुलकर्णीने ख़ास उनके कामके लिए कर्ज लेकर एक बहुत 
बड़ी क़ीमतकी मशीन मेंगाई । इसी बीचमें मित्र महाशयको खुद ही अपना 

प्रेस करनेकी सूभी और उन्होंने प्रेस कर लिया। प्रेस कर लेनेके बाद 
बाहरके कामके लोभके कारण और प्रेसपर ध्यान बट जानेके कारण 'मनो- 
रंजन' जहाँ पहले एकाध महीना लेट निकलता था, वहाँ अब दो-दो महीने 
लेट निकलने लगा और कार्याधिक्‍्य और चिन्ताके कारण उनकी मृत्यु 
हो गई । यहाँ कर्नाटक प्रेसकी वह मशीन बेकार पड़ी रही और क़ज़ेकी 
चिन्तार्के मारे गणपति रावकी मृत्यू हो गई। इन घटनाओंने दादापर 
बड़ा प्रभाव डाला । उन्होंने प्रतिज्ञा की कि अपनी ज़िन्दगीमें में कभी 
प्रेस नहीं करूँगा । घरका प्रेस होनेपर उसमें चाहे छपाई अच्छी हो या 
बुरी, अपनी पुस्तकें छापनी ही पड़ती हें । दूसरे उसपर ध्यान बट जाने- 
पर अपना संशोधन वर्गरहका कार्य ढीला पड़ जाता है। तीसरे प्रेसको 
हमेशा काम देते रहनेकी चिन्ताके कारण अच्छी-बुरी सभी तरहकी पुस्तकें 
प्रकाशित करनी पड़ती हें और इस तरह यशमें घब्बा लगता है । नियमित 
काम देनेपर जो रेट किसी भी प्रेससे पाये जा सकते हें, वे हमेशा उससे 
कम होते हें, जो रक़मका व्याज बाद देनेपर घरू प्रेस करनेपर घरमें पड़ 
सकते हैं । 

(४ ) सद्ब्यवहार--दादाका व्यवहार अपने लेखकों, अपने सहयोगी 
प्रकाशकों और मित्रोंसे अच्छा रहा हैँ । इस व्यवहारकी कुञ्जी रही 
है ग़म खाना । पर वे कभी किसीसे दबे नहीं हैं, न कभी किसीकी चापलूसी 
ही उन्होंने की है । प्रकाशकोंको उन्होंने अपना प्रतिस्पर्धी नहीं समभा । 
अनेक बार ऐसा हुआ है कि कोई नई पुस्तक प्रकाशनके लिए आई है और 
उसी वक्‍त कोई प्रकाशक-मित्र उनके पांस आये हेैं। उन्होंने कहा है कि 
यह पुस्तक तो प्रकाशनके लिए मुझे दे दीजिए और उसी वक्‍त खुशी-खुशी 
दादाने वह पुस्तक उन्हें दे दी । कभी कोई पुस्तक खद न छपा सके तो 
दूसरे प्रकाशकोंसे प्रबन्ध कर दिया । इसी तरह सब शर्तें ते हो जानेपर 
लेखकका हक़ न रह जानेपर भी अगर कभी लेखकने कोई उचित माँग 
की है तो उन्होंने उसे तुरन्त पूरा किया है। किसी भी लेखककी कोई 
पुस्तक उन्होंने दबाकर नहीं रक्खी । पढ़कर उसे तुरन्त वापिस कर 

दिया है। हमेशा उन्होंने सबसे नि्ोभिता और उदारताका व्यवहार 
रक्‍्खा है । 

अन्तमें अब में हिन्दी-ग्रन्थ-रत्नाकर की कुछ विशेषताओंका दिग्द- 
शंन कराना उचित समभता हूँ । 

हिन्दी-प्रन्थ-रत्नाकर में हिन्दीके अधिकांश लेखकोंकी पहली 
चीज़ें निकली हे। स्वर्गीय प्रेमचन्द्रजीकी सबसे पहली रचनाएँ 'नब- 
निधि' और सप्तसरोज' क़रीब-क़रीब एक साथ या कछ आगे-पीछे निकली 
थीं। जैनेन्द्रजी, चतुरसेनजी शास्त्री, सुदर्शनजी वगेरहकी पहली रचनाएँ 
'हिन्दी-ग्रन्थ-रत्नाकर से ही निकलीं। (हिन्दी-ग्रन्थ-रत्तनाकरके नामकी 
इतनी ' प्रतिष्ठा है कि हमें अपनी पुस्तक बेंचनेके लिए न आलोचकोंकी 
ख़ुशामद करनी पड़ती है और न विशेष विज्ञापन ही करना पड़ता है। 
हिन्दी-ग्रन्थ-रत्नाकर का नाम ही उसके लिए उत्तम चीज़का प्रत्यय 
होता है । लेखककी पहलेसे विशेष प्रसिद्धि हो, इसकी भी ज़रूरत नहीं 
होती । हमारे यहाँ आकर लेखक अपने आप प्रसिद्ध हो जाता है । आलो- 
चनार्थ पुस्तकें भी हमारे यहाँसे बहुत कम भेजी जाती हें । हिन्दीके बहुत- 
से बड़े आदमी अपना हक़ समभते हें कि आलोचनाके बहाने उन्हें मुफ़्त 
में किताब मिला करे । ऐसे लोगोंसे दादाको बड़ी चिढ़ € । उन्हें थे शायद 
ही कभी किताब भेजते हें। पत्रोंके पास भी आलोचनाके लिए किताबें 
कम ही भेजी जाती हैं । पहले जब आलोचनाओं का प्रभाव था और ईमान- 
दार समालोचक थे, तब जरूर दादा उनकी बड़ी फ़िक्र करते थे और आलो- 
चनाओंकी कतरन रखते थे और सूच्षीपत्रमें उनका उपयोग भी करते 
थे। अब केवल खास-खास व्यक्तियोंको, जिनपर दादाकी श्रद्धा है, आलो- 
चनाके लिए किताबें भेजी जाती हें। इसकी ज़रूरत नहीं समभी जाती 
कि वह आलोचना किसी पत्रमें छपें | उनका हस्तलिखित पत्र ही इसके 
लिए काफ़ी होता है और ज़रूरत पड़नेपर उसका विज्ञापनमें उपयोग 
कर लिया जाता हैं। 

“-प्रेमी-अभिनन्दन-पन्थ 

स्छक्र्णाध्याय 
आचार्य पं० सुखलाल संघवी 


सर स्मरणग्रन्थर्में प्रेीमीजीका स्मरण एक अध्याय है, जो अति 
विस्तुत तो नहीं है; पर मेरे जीवनकी दृष्टिसे महत््वका और सुखद 
अवदय है। इस सारे अध्यायका नवनीत तीन बातोंमें है, जो प्रेमीजीके 
इतने लम्बे परिचयमें मेने देखी हें और जिनका प्रभाव मेरे मानसपर गहरा 
पड़ा है । वे ये हे--- 
(१) अथक विद्याव्यासड्ध । 
(२) सरलता 
(३) सव्वेथा असाम्प्रदायिक और एकमात्र सत्यगवेषी दृष्टि । 
प्रेमीजीका परिचय उनके जैनहितैषी के लेखोंके द्वारा शुरू हुआ। 
में अपने मित्रों और विद्यार्थियोंक साथ आगरेमें रहता था। तब साय॑ं- 
प्रातःकी प्रार्थेनामें उनका निम्नलिखित पद्म रोज़ पढ़े जानेका क्रम था, 
जिसने हम सबकों बहुत आक्ृष्ट किया था :--- 
दयामय ऐसी मति हो जाय । 
त्रिभुवनकी कल्याण-कामना, दिन-दिन बढ़ती जाय ॥ 
ओरोंके सुखको सुख समझ, सुखका करूँ उपाय। 
अपने दुख सब सहूँ किन्तु, परदुख नहिं देखा जाय ॥ 
अधम अज्ञ भ्रस्पृश्य अधर्मी, दुखी और असहाय। 
सबके अ्रवगाइन हित मम उर, सुरसरि सम बन जाय ॥ 
भूला भटका उलटी मतिका, जो है जन-समुदाय | 
डसे सुराऊं सश्चया सत्पथ, निज्ञ सर्वस्व लगाय ॥ 
सत्य धर्म दो सत्य कर्म हो, सत्य ध्येय बन जाय । 
सत्यान्वेषणमें ही पअेसी, जीवन यह लग जाय ४ 

प्रेमीजीके लेखोंने मुझको इतना आक्रृष्ट किया था कि में जहाँ- 
कहीं रहता, 'जैन-हितैषी! मिलनेका आयोजन कर लेता और उसका प्रचार 
भी करता । मेरी ऐतिहासिक दृष्टिकी पुष्टिमें प्रेमीजीके लेखोंका थोड़ा 
हिस्सा अवश्य है । प्रेमीजीके नामके साथ 'पण्डित' विशेषण छपा देखकर 
उस ज़मानेमें मुझे आइचर्य होता था कि एक तो ये पण्डित हें और दूसरे 
जैन-परम्पराके । फिर इनके लेखोंमें इतनी तटस्थता और निर्भयता कहाँ 
से ? क्योंकि तबतक जितने भी मेरे परिचित जैन-मित्र और पण्डित रहे, 
जिनकी संख्या कम न थी, उनमेंसे एक-आध अपवाद छोड़कर किसीको 
भी मेने वेसा असाम्प्रदायिक और निर्भय नहीं पाया था । इसलिए मेरी 
धारणा बन गई थी कि जैन पण्डित भी हो और निर्भय असाम्प्रदायिक हो, 
यह दुःसम्भव है। प्रेमीजीके लेखोंने मेरी धारणाकों क्रमशः ग़लत साबित 
किया । यही उनके प्रति आकर्षणका प्रथम कारण था। 


१६१८ में में पूनामें था। रातको अचानक प्रेमीजी सकूटुम्ब मुनि 
श्री जिनविजयजीके वासस्थानपर आये । मेंने उक्त पद्यकी अन्तिम 
कड़ी बोलकर उनका स्वागत किया । उन्हें कहाँ मालूम था कि मेरे पद्यको 
कोई प्रार्थनामें भी पढ़ता होगा। इस प्रसंगने परिचयकी परोक्षताको 
प्रत्यक्ष रूपमें बदल दिया और यही सूत्रपात दृढ़ भूमि बनता गया । उनके 
लेखोंसे उनकी बहुश्रुतता और असाम्प्रदायिकताकी छाप तो मनपर पड़ी 
ही थी, इस प्रत्यक्ष परिचयने मुझे उनकी अक्रत्रिम सरलताकी ओर 
आक्ृष्ट किया । इसीसे में थोड़े ही दिनों बाद जब बम्बई आया तो उनसे 
मिलने गया। वे चन्दावाड़ीमें एक, कमरा लेकर रहते थे। विविध 
चर्चार्में इतना डूबा कि आखिरको अपने डेरेपर जाकर जीमनेका समय 
न देखकर प्रेमीजीसे मेने कहा कि में और मेरे मित्र स्थणिकलाल मोदी 
यहीं जीमेंगे । उन्होंने हमें उतनी ही सरलता और अक्लंत्रिमतासे जिमाया 
और परिचयसूत्र पक्का हुआ । फिर तो मेरे लिए बम्बईमें आनेका एक 
अर्थ यह भी हो गया कि प्रेमीजीसे अवश्य मिलता और नई जानकारी पाता । 

बम्बईमें मेरे चिरपरिचित और निकट मित्र सेठ हरगोविन्ददास 


२६६ जैन-जागरणके अ्गदूत 


रामजी रहते हैं। प्रेमीजीके भी वे गाढ़ सखा बन गये थे। यहाँ तक कि 
उन दोनोंका वासस्थान एक था या समीप-समीप । घाटकोपर, मुलुन्द 
जैसे उपनगरोंमें भी वे निकट रहते थे । अतएव मुझे प्रेमीजीकी परिचय- 
ब॒ुद्धिका बड़ा सुयोग मिला। में उनके घरका अंग-सा बन गया । उनकी 
पत्नी रमा बहन और उनका इकलौता प्राणप्रिय पुत्र हेमचन्द्र दोनोंके 
सम्पूर्ण विधवासका भागी में बन गया। घाटकोपरकी टेकरियोंमें घूमने 
जाता तो प्रेमीजीका कूटुम्ब प्राय: साथ हो जाता । आहार सम्बन्धी मेरे 
अ्रयोगोंका कुछ असर उनके कुटुम्बपर पड़ा तो तरुण हेमचन्द्रके नव प्रयोग- 
में कभी में भी सम्मिलित हुआ । लहसुन डालकर उबला दूध पीनेसे 
पेटपर अच्छा असर होता है। इस अनुभवसिद्ध आग्रहपूर्ण हेमचन्द्र- 
की उक्तिको मानकर मैंने भी उनके तैयार भेजे गये दुग्धपानको आज़- 
माया । कभी में घाठकोपरसे शान्ताक्रज जुह तट तक पैदल चलकर जाता 


तो अन्य मित्रोंके साथ हेमचन्द्र और चम्पा दोनों भी साथ चलते । दोनोंकी 
निर्दोषता और मुक्तहृदयता मुझे यह माननेको रोकती थी कि ये 
दोनों पति-पत्नी हैं । जब कभी प्रेमीजी शरीक हों तब तो हमारी गोष्ठी- 
में दो दल अवश्य हो जाते और मेरा भुकाव नियमसे प्रेमीजीके विरुद्ध 
हेमचन्द्रकी ओर रहता । धामिक, सामाजिक, साहित्यिक आदि विषयोंमें 
प्रेमीजीका ( जो कभी स्कूल-कॉलेजमें नहीं गये ) दृष्टिबिन्दु मेंने कभी 
गतानुगतिक नहीं देखा, जिसका कि विशेष विकास हेमचन्द्रने अपनेमें किया 
था । आगरा, अहमदाबाद, काशी आदि जहाँ कहींसे में वम्बई आता 
तो प्रेमीजीसे मिलना और पारस्परिक साहित्यिक एवं ऐतिहासिक चर्चाएँ 
खुल करके करना मानो मेरा एक स्वभाव ही हो गया था । आगरेसे प्रका- 
शित हुए भेरे हिन्दी ग्रन्थ तो उन्होंने देखे ही थे; पर अहमदाबादसे प्रकाशित 
जब मेरा 'सन्मतितर्क' का संस्करण प्रेमीजीने देखा तो वे मुझे न्‍्यायकुमुद- 
चन्द्रका वैसा ही संस्करण निकालनेका आग्रह करने लगे और तदर्थ 
उसकी एक पुरानी लिखित प्रति भी मुझे भेज दी, जो बहुत्त वर्षों तक मेरे 
पास रही और जिसका उपयोग 'सन्मतितर्क के संस्करणमें किया गया 

है। सम्पादनमें सहकारी रूपसे पण्डितकी हमें आवश्यकता होती थी तो 
प्रेमीजी बार-बार मुझे कहते थे कि आप किसी होनहार दिगम्बर पण्डित- 
को रखिए, जो काम रीखकर आगे वैसा ही दिगम्बर-साहित्य प्रकाशित 
करें। यह सूचना प॑ं० दरबारीलाल सत््यभक्त', जो उस समय इन्दौरमें 
थे, उनके साथ पत्र-व्यवहारमें परिणत हुई | प्रेमीजी माणिकचन्द जैन- 
ग्रन्थमालाका योग्यतापूर्वक सम्पादन करते ही थे; पर उनकी इचच्छा 
यह थी कि न्यायकुमुदचन्द्र आदि जंसे ग्रन्थ सन्मतितर्क' के ढंगपर सम्पा- 
दित हों। उनकी लगन प्रबल थी; पर समय-परिपाक न हुआ था । 
बीचमें वर्ष बीते, पर निकटता नहीं बीती । अतएवं हम दोनों एक-दूसरे- 
की सम्प्रदाय विषयक धारणाको ठीक-ठीक समझ पाये थे और हम दोनों- 
के बीच कोई पन्थ-प्रन्थि या सम्प्रदाय-ग्रन्थि फटकती न थी । 

एक बार प्रेमीजीने कहा, 'हमारी परम्परामें पण्डित बहुत हैं और 
उनमें कुछ अच्छे भी अवद्य हें; पर में चाहता हूँ कि उनमेंसे किसीकी भी 
पन्थ-ग्रन्थि ढीली हो ।” मेंने कहा कि यही बात में इवेताम्बर साधुओंके 
बारेमें भी चाहता हें । श्रीयुत जुगलकिशोरजी मुख्तार एक पुराने लेखक 
और इतिहास-रसिक हैं । प्रेमीजीका उनसे खास परिचय था प्रेमीजी- 
की इच्छा थी कि श्री मुख्तारजी कभी संशोधन और इतिहासके उदात्त 
बातावरणमें रहें । आन्तरिक इच्छा सूचित करके प्रेमीजीने श्रीयुत मुख्तार 
जीको अहमदाबाद भेजा । वे हमारे पास ठहरे और एक नया परिचय 
प्रारम्भ हुआ । गुजरात-विद्यापीठकके और खासकर तदन्तगंत पुरातत्त्व- 
मन्दिरके बातावरण और कार्यकर्ताओंका श्रीयुत मुख्तारजीके ऊपर 
अच्छा प्रभाव पड़ा, ऐसी मुझे उनके परिचयसे प्रतीति हुई थी, जो कभी 
मैंने प्रेमीजीसे प्रकट भी की थी । प्रेमीजी मुभसे कहते थे कि मुख्तार साहब- 
की ग्रन्थि-शिथिलताका जवाब समय ही देगा । पर प्रेमीजीके कारण मुझको 
श्रीयृत मुख्तारजीका ही नहीं, बल्कि दूसरे अनेक विद्वानों एवं सज्जनोंका 
सुभग परित्रय हुआ है, जो अविस्मरणीय है। प्रेमीजीके घर या दुकानपर 
बैठना मानों अनेक हिन्दी, मराठी, गुजराती और विशिष्ट विद्वानोंका 

परिचय साधना था। पं० दरबारीलालजी सत्यभक्त'की मेरी मेैत्री 
इसी गोष्ठीका अन्यतम फल है। मेरी मैत्री उन लोगोंसे कभी स्थायी 
नहीं बनी, जो साम्प्रदायिक और निविड्-ग्रन्थि हों। 

१६३१ के वर्षाकालमें पर्यूषण व्याख्यानमालाके प्रसंगपर हमने 
प्रेमीजी और पं० दरबारीलालजी सत्यभकत' को सकृदुम्ब अहमदाबाद 
बुलाया । उन्होंने असाम्प्रदायिक और सामयिक विविध विषयोंपर विद्ठानों- 
के व्याख्यान सुने, खुद भी व्याख्यान दिये । साथ ही उनकी इच्छा जाग्रत 
हुई कि ऐसा आयोजन बम्बईमें भी हो । बम्बईके युवकोंने अगले साल-- 
से पर्यृषण व्याख्यानमालाका आयोजन भी किया। प्रेमीजीका सक्रिय 
सहयोग रहा। मेरे कहनेपर उन्होंने पुराने सुधारक वयोवुद्ध बाबू सूरज- 
भानुजी वकीलको बस्बईमें बुलाया, जिनके लेख में वर्षों पहले पढ़ चुका 
था और जिनसे मिलनेकी चिराभिलाषा भी थी । उक्त बाबूजी १६३२ 
में बम्बई पधारे और व्याख्यान भी दिया । मेरी यह अभिलाषा एकमात्र 
प्रेमीजीके ही कारण सफल हुई । 

उधर. हेमचन्द्रकी उम्र बढ़ती जाती थी और प्रेमीजीकी चिन्ता भी 
बढ़ती जाती थी कि यह अनेक विषयोंका धुनी प्रयोगवीर जोगी कारोबार 
कंसे सेभालेगा | पर मेरा निश्चय विश्वास था कि हेमचन्द्र विरज विभूति 
हैं। प्रेमीजी हैं तो जन्मसे सी० पी० के और देहाती संकी्ण संस्कारकी 
परम्पराके, पर उनकी सामाजिक मान्यताएँ धामिक मान्यताओंकी तरह 
बन्धनमुक्त बन गई थीं। अतएवं उनके घरमें लाज-परदेका कोई बन्धन 
न था और आज भी नहीं है। हेमचन्द्रकी पत्नी, जी उस समय किशोरी 
और तरुणी थी, वह उतनी ही स्वतन्त्रतासे सबके साथ पेश आती, 
जितनी स्वतन्त्रतासे रमा बहन, हेमचन्द्र और प्रेमीजी ख़ुद । प्रेमीजी पूरे 
सुधारक हैं। इसीसे उन्होंने अपने भाईकी पुनः शादी विधवासे कराई 
और रूढ़िवादियोंके ख़फ़ा होनेकी परवाह नहीं की। प्रेमीजीके साथ 
चम्पाका व्यवहार देखकर कोई भी अनजान आदमी नहीं कह सकता कि' 
यह उनकी पुत्रवध्‌ हैं। उसे आभास यही होगा कि वह उनकी इकलौती 

और लाड़िली पुत्री है। जब कभी जाओ, प्रेमीजीके निकट मुक्त वाता- 
वरण पाओगे | रूढ़िचुस्त और सुधारक दोनों इस बातमें सहमत होंगे 
कि प्रेमीजी खुद अजातशत्रु हैं। 

प्रेमीजी ग़रीबीकी हालत और मामूली नौकरीसे ऊँचे उठकर 
इतना व्यापक और ऊँचा स्थान पाये हुए हैं कि आज उनको सारा हिन्दी- 
संसार सम्मानकी दृष्टिसे देखता हैं। इसकी कुठ्जी उनकी सच्चाई, 
कार्यनिष्ठा और बहुश्रुततामें है । यद्यपि वे अपने इकलौते सत्यहृदय युवक 
पुत्रके वियोगसे दुःखित रहते हें, पर मेंने देखा हैं कि उनका आश्वासन 
एकमात्र विविध विषयक वाचन और कार्यप्रवणता है । थे कैसे ही बीमार 
क्यों न हों, वेद्य, डॉक्टर, और मित्र कितनी ही मनाई क्यों न केरें, पर उनके 
बिस्‍्तरे और सिरहानेके इदे-गिर्द वाचनकी कुछ-न-कुछ नई सामग्री मेंने 
अवश्य देखी है। प्रेमीजीके चाहनेवालोंमें मामूली-से-मामूली आदमी भी 
'रहता है और विशिष्ट-से-विशिष्ट विद्वान्‌का भी समावेश होता है । अभी- 
अभी में हरकिसनदास हॉस्पिटलमें देखता था कि उनकी खटियाके इर्द- 
गिर्द उनके आरोग्यके इच्छुकोंका दल हर वक्‍त जमा हैं । 

प्रेमीजी परिमितव्ययी और सादगीजीवी हैं, पर वे मेहमानों और 
स्नेहियोंके लिए उतने ही उदार हैं। इसीसे उनके यहाँ जानेमें किसीको 
संकोच नहीं होता । 

उनकी उत्कट अभिलाषाएँ कम-से-कम तीन हैं । एक तो वे अन्य 
सात्त्विक विद्वानोंकी तरह अपनी परम्पराके पण्डितोंका धरातल इतना 
ऊंचा देखना चाहते हें कि जिससे पण्डितगण सावंजनिक प्रतिष्ठा लाभ 
कर सके । दूसरी कामना उनकी सदा यह रहती हैं कि जैन-भण्डारोंके-- 
कम-से-कम दिगम्बर-भण्डारोंके--उद्धार और रक्षणका कार्य सर्वथा 
नवयुगानुसारी हो और पण्डितों एवं धनिकोंकी शक्तिका सुमेल इस कार्ये- 
को सिद्ध करे । उनकी तीसरी अदम्य आकांक्षा यह देखी है कि फिरकों- 
की और खासकर जाति-पाँतिकी संकुचितता और चौकाबन्धी खत्म हो 
एवं स्त्रियोंकी खासकर विधवाओंकी स्थिति सुधरे। मेने देखा है कि 

प्रेमीजीने अपनी ओरसे उक्त इच्छाओंकी पूर्तिके लिए स्वयं अथक प्रयत्न 
किया है और दूसरोंको भी प्रेरित किया हैं। आज जो दिगस्वर परम्परा- 
में नवयुगानुसारी कुछ प्रवृत्तियाँ देखी जाती हैं उनमें साक्षात्‌ या परम्परा- 
से प्रेमीजीका थोड़ा-बहुत असर अवश्य हैं। पुराने विचारके जो लोग 
प्रेमीजीके विचारसे सहमत नहीं, वे भी प्रेमीजीके सदगुणोंके प्रशंसक 
अवश्य रहे हैं। यही उनकी जीवनगत असाधारण विशेषता है। 

प्रेमीजीमें असाम्प्रदायिक सत्यगवेषी दृष्टि न होती तो वे अन्य 
बातोंके होते हुए भी जैन-जैनेतर जग्तू्में ऐसा सम्मान्य स्थान कभी नहीं 
पाते । मैंने तत्त्वा्थ और उमास्वातिके बारेमें ऐतिहासिक दृष्टिसे जो 
कुछ लिखा है, प्रेमीजीकी निर्भय गवेषक दृष्टिने उसका केवल समथेन 
ही नहीं किया, बल्कि साम्प्रदायिक विरोधोंकी परवाह बिना किये मेरी 
खोजको और भी आगे बढ़ाया, जिसका फल सिंधी स्मृति अंक भारतीय 
विद्यामें विस्तृत लेखरूपसे उन्होंने अभी प्रकट किया हैं। आजकल प्रेमीजी 
मेरा ध्यान एक विशिष्ट कार्यकी ओर साग्रह खींच रहे हैं कि उपलब्ध 
जैन-आगमिक साहित्यका ऐतिहासिक दृष्टिसे मूल्यांकन तथा भारतीय 
संस्कृति और वाझमयमें उसका स्थान इस विषयपर साधिकार लिखना 
आवश्यक है । वें मुझे बार-बार कहते हैं कि अल्पश्नुत और साम्प्रदायिक 
लोगोंकी ग़लत धारणाओंको सुधारना नितान्त आवश्यक हैं । 

कोई भी ऐतिहासिक बहुश्रुत विद्वान्‌ हो, प्रेमीजी उससे फ़ायदा 
उठानेसे नहीं चूकते । आचार्य श्री जिनविजयजीके साथ उनका चिर 
परिचय है । में देखता आया हूँ कि वे उनके साथ विविध विषयोंकी ऐति- 
हासिक चर्चा करतेका मौक़ा कभी जाने नहीं देते । 

अन्तमें मुझे इतना ही कहना है कि प्रेमीजीकी सतयुगीन वृत्तियोंने 
साम्प्रदायिक कलियुगी वृत्तियोंपर सरलतासे थोड़ी-बहुत विजय अवदय 
पाई है। | 
. -- प्रेमी-अभिनन्दन-गन्थ 

जन्म--- नकुड़ वि० सं० १६२५ 
स्वगेवास-- १६ सितम्बर १६४५ ई० 


पूजनीय बाबूजी 


श्रो नाथ्राम प्रेमो 


जेः समाजकी वतंमान पीढ़ीमें बहुत ही कम लोग ऐसे हैं, जो 
इस महान्‌ प्रचारक और लेखककी बहुमूल्य सेवाओंसे अच्छी 
तरह परिचित हों । एक तो उन्होंने कभी अपनी प्रसिद्धि चाही नहीं, दूसरे 
लोकरंजनकी वृत्तिका उतमें सर्वथा अभाव रहा, और तीसरे उन्होंने कभी 
'न॒ तो अपना कोई दल बनाया, न ऐसे अनुयायी ही तैयार किये जो उनकी 
'कीतिध्वजाको फहराते फिरते । 


जहाँ तक में जानता हूँ, दिगम्बर जेन-समाजमें वे एक ही पुरुष हें 
जिन्होंने लगातार पचास-पचपन वर्ष तक अपनी वाणी और लेखनीसे 
सर्वेथा निःस्वार्थ-भावसे समाजकी सेवा की है और जिनके उपकारोंसे हम 
कभी उऋण नहीं हो सकते । . 

दिगम्बर जैन-समाजकी जागृतिका पिछला पचास वर्षका इतिहास 
बाबूजीकी जीवनीके साथ इस प्रकार संश्लिष्ट हें, उसके प्रत्येक आन्दोलन, 
प्रत्येक महत्त्वपूर्ण कार्य और प्रत्येक उल्लेखयोग्य घटताके साथ वे इस 
तरह ओतप्रोत हैं कि यदि केवल उन्हींकी विस्तृत जीवन-कथा लिख दी जाय, 
तो वही उक्त इतिहासकी आवश्यकताओंकों पूरा कर सकती है । 


लगभग १२ वर्ष पहले मेंने पूज्य बाबूजीको आग्रह करके बम्बईकी 
पर्युषण-व्याख्यानमालामें व्याख्यान देनेके लिए बुलाया था और उसे 
समय उनके समीप बैठकर, उनकी जीवनी लिखनेकी आकांक्षासे लगभग 
४० पेजके नोट्स ले लिये थे, परन्तु दुर्भाग्ससे में अब तक अपनी उस 
इच्छाकों पूरा न कर सका और अब तो में बिल्कुल असमर्थ॑-सा 
हो गया हूँ । 


बाबू सूरजभानु वकील २७३ 


इस लेखमें बाबूजीकी सम्पूर्ण जीवनी संक्षेपर्में भी देनेकी गुंजाइश 
नहीं है; परन्तु उनके साहित्यक जीवनको स्पष्ट करनेके लिए और उनकी 
रचनाओंकी पृष्ठभूमिको समभनेके लिए उसकी थोड़ी-सी रूपरेखा दी 
जाती है । 
यहाँ यह लिख देना आवश्यक प्रतीत होता हे कि बाबू सूरजभानुजी 
शुद्ध साहित्यिक नहीं हैं। वें समाज-सुधारक, धर्मप्रचारक और संशोधक 
पहले है. और साहित्यिक उसके बाद । उन्होंने जो कुछ लिखा हूँ, वह 
मुख्यतया अपने उक्त उद्देश्योंकी पूतिके लिए लिखा हैं और इसलिए एक 
तरहसे उनका आधेसे अधिक साहित्य 'प्रोपैगण्डा साहित्य/ कहा जा सकता 
है, यद्यपि उसका मूल्य बहुत है और अब भी वह आउट आफ डेट' नहीं 
हुआ हँ--उसकी ज़रूरत बनी हुई है । 
बाबूजीका जन्म नकूड़ जिला सहारनपुरमें वि० सं० १६२५ (ई० 
स० १८७०) में हुआ था | इस मार्गशीर्षमें वे पूरे ७५ वर्षके हो गये हैं । 
आपके फ्तिामह लाला नागरमलजी तहसीलदार थे और पिता लाला 
खुशबख्तरायजी नहरके ज़िलेदार | 
सात वर्षकी उम्रके बाद जब तक आप पढ़ते रहे, प्रायः अपने चाचा 
लाला अमृतरायजीके साथ ही रहे । चाचा पैमायश और नक्शाकसीकेः 
मास्टर रहे, पहले होशियारपुरमें और फिर लाहौरमें । होशियारपुरमें 
आपने मिडिल पास किया और लाहौरमें सन्‌ १८८४ में मैट्रिक । इसके 
बाद आप कालेजमें भरती हुए, परन्तु इसी समय पिताजीका देहान्त हो 
जानेसे आपको नक्‌ड़ चले आना पड़ा । 
नकूड़में घरपर ही रहकर सन्‌ १८८७ में आपने लोअर सब-आडि- 
नेट प्लीडर परीक्षाकी तेयारी की और उसमें आप पास भी हो गये । उन 
दिनों यह परीक्षा इलाहाबाद हाईकोर्टकी तरफ़्से ली जाती थी । 
प्लीडर हो जानेपर पहले एक साल तक तो आपने सहारनपुरमें 
वकालत की और उसके बाद आप देवबन्द चले गये, जहाँ सन्‌ १६१४ 
तक वकालत करते रहे । 
श्८ 


३७४ जैन-जागरणके श्रप्रदूत 


वकालतका पेशा आपको पसन्द न था, परन्तु परिस्थितियोंने कुछ 
ऐसा मजबूर किया कि आपको वही करना पड़ा। फिर भी मनमें खटक 
बनी रही । तीन-चार वर्षके बाद एक दिन तो आपको ऐसा उद्देग हुआ 
कि छोड़ देनेका ही निश्चय कर डाला और अपने बाबासे पूछा, परन्तु 
उन्होंने इस कारण कोई जवाब नहीं दिया कि यह ताकिक आदमी है, में 
न छोड़नेकी दलीलें दूंगा तो इसे ज़िद चढ़ जायगी । बाबासे जवाब न पाने- 
पर आपने अपनी पत्नीसे सलाह ली । पत्नीने कहा, इसे छोड़ो तो नहीं; 
'परन्तु यह निश्चय कर लो कि सच्चे मुक़दमे ही लिया करूँगा । आमदनी 
थोड़ी होगी तो में थोड़े ही में गुज़र कर लूंगी । पत्नीकी यह बात जँच 
गई और तब इसी निश्चयके अनुसार वकालत जारी रकक्‍खी। थोड़े ही 
समयमें आपकी सचाईकी काफ़ी शोहरत हो गई और उसका हाकिमोंपर 
गहरा प्रभाव पड़ा । 

आपका ब्याह सन्‌ १८८२ में ११ वर्षकी उम्रमें ही हो गया था, 
परन्तु सन्‌ १८५६ के लगभग पत्नीका देहान्त हो गया, और तब सन्‌ १८६० 
में दूसरा ब्याह हुआ | इस्र पत्नीसे आपके इस समय दो पुत्र हं-एक बाबू 
कुलवन्तरायजी इंजीनियर और दूसरे बाबू सुखवन्तरायजी । 


आपका सारा खानदान उर्दू-फ़ारसी-दाँ था, धर्मसे किसीको कोई विशेष 
रुचि नहीं थी; साथ ही अरुचि भी नहीं थी । उन दिनों तिथि-त्योहारों 
पर ही लोग मन्दिर जाते थे और उर्दू लिपिमें णमोकार मंत्र, पद विनती 
आदि लिख-पढ़ लिया करते थे, पर स्त्रियाँ हर रोज़ मन्दिर जाती थीं । 
सबसे पहिले होशियारपुरमें जब आपकी उम्र कोई बारह वर्षकी 
थी, आपने प्रसिद्ध श्वेताम्बर मुनि आत्मारामजीके व्याख्यान सुनें, जो 
वहाँ चातुर्मासमें आकर रहे थे और उन्हींसे आपको जैनधर्मका कुछ 
परिचय प्राप्त हुआ ॥ 


लाहौरमें आपके चाचाका मकान जेन-मन्दिरके पास ही था। 
“यह मन्दिर दिगम्बर-इवेताम्बर दोनों सम्प्रदायोंका संयुक्त था। आप 


- आाबू सूरजभानु वकील रज्प 


प्रतिदिन दर्शन करने जाते थे और शास्त्र भी सुना करते थे, इससे वह 
परिचय और भी बढ़ा और आपकी जिज्नासा बढ़ने लगी। 


इन्हीं दिनों फरूखनगरसे चौधरी जियालालजीन जन प्रकाश' 
नामका मासिक पत्र निकाला | वह इतना अच्छा मालूम हुआ कि आपने 
'लाहौरमें घर-घर घृमकर उसके ग्राहक बनाये और प्राय: सभी दिगम्बरी 
घरोंमें बह आने लगा । जैन-समाजका हिन्दीका यह शायद सबसे पहला 
पत्र था। दक्षिणके जैन-समाजको जाग्रत करनेवाले स्व० सेठ हीराचन्द 
नेमिचन्दजीका जेन-बोधक' भी शायद उस समय निकलने लगा था। 

सन्‌ १८८४-८५ के लगभग मुरादाबादके मुन्शी मुकुन्दरायजी 
और पं० चुन्नीलालजीने निश्चय किया कि जेन-समाजकी उच्नतिके लिए 
कुछ प्रयत्न किया जाय । मुंशीजी संस्क्ृतके सिवा फ़ारसी-अरबीके 
भी पण्डित थे और पं० चुन्नीलालजी संस्कृतज्ञ | मुंशीजीकी ज़ञमींदारी' 
थी और पं० चून्नीलालजी आइ़तका काम करते थे। 

जैन-समाजको जाग्रत करनेके लिए उन्होंने जगह-जगह भ्य्रमण 
करके जेन-सभाएँ तथा जैन-पाठशालाएँ स्थापित करना शुरू किया। 
लीथोमें एक मासिकपत्र भी निकाला जिसका नाम शायद “जैन पत्रिका” 
था। उसमें मुख्यतः उनके दौरोंका विवरण रहता था और वह सब जगह 
मुफ्त भेजी जाती थी। मुंशी मुकुन्दराय बड़े सभा-चतुर थे। अपने 
अ्रमणमें उन्होंने दो बड़े कार्य किये--एक तो मथुूरामें जैन महासभाकी 
स्थापना की, जिसका सभापति राजा लक्ष्मणदासजी सी० आई० ई० को 
बनाया और दूसरे अलीगढ़में पं० छेदालालजीकी अधीनतामें एक बड़ी 
पाठशाला क़ायम की, जिससे जैनधर्मके विद्वान्‌ तैयार हो सकें । 

उक्त दोनों विद्वानोंका बाबूजीपर बहुत प्रभाव पड़ा। बाबूजीने 
उन्हें अपना गुरु माना और उनके ही पदचिह्वोपर चलनेका निश्चय कर 
लिया । इसके बाद बाबूजीने शास्त्रस्वाध्यायमें मन लगाकर धीरे-धीरे 
जैनधर्मकी जानकारी प्राप्त कर ली । 


२्छछ्‌ जैन-जागरणके अग्नदूत 


देवबन्द्में वकालत करते हुए सम्‌ १८९२ या €३ में बाबूजीने 
जैन हितोपदेशक' नामक मासिक पत्र (उर्दू) जारी किया । इस पत्रमें 
उपदेशक फ़ण्ड कायम करनेकी अपील की गई और वह क़ायम भी हो 
गया । उसके मल्त्री मुन्शी चम्पतरायजी (डिपुटी मजिस्ट्रेट) बनाये गये 
और चौधरी जियालालजी (ज्योतिषरत्न) ने सबसे पहले उक्त फ़ण्डकी 
ओरसे दौरा किया। 

दिवालीकी छट्टियोंमें सरसावाके हकीम उग्रसेनजीके साथ बाबूजी 
ने भी इसकी तरफ़्से एक लम्बा दौरा किया। इस दौरेमें मुरादाबाद 
पहुँचनेपर मालूम हुआ कि मथुरामें जो जैन महासभा स्थापित की गई थी, 
वह पं० प्यारेलालजीकी कृपासे सो चुकी है । शोलापुरके स्व० सेठ ही राचन्द 
नेमिचन्दजीने महासभाके एक जल्सेमें आकर प्रस्ताव किया था कि जैन- 
अन्य छपने चाहिएँ। पं० प्यारेलालजीन सोचा कि यदि महासभा रही 
तो ऐसे-ऐसे न जाने और क्या बखेड़े खड़े होंगे, इसलिए इसे सुला देना ही 
बूद्धिमानी हूँ । | 

यह सब जानकर बाबूजीने महासभाकों फिरसे जगानेका निशइुचय 

किया, जिसका पं० चुपन्नीलालजीने अनुमोदव किया और इठावे जाकर 
आपने मुन्शी चम्पतरायजीकी भी अनुमति ले ली। आखिर मधुराके 
मेलेमें महासभा पुनरुज्जीवित की गई। बाबू चम्पतरायजी महामंत्री 
बनाये गये और सभाकी ओरसे एक साप्ताहिक पत्र निकालनेका निरचय 
किया गया, जिसका नाम जैन गज़ट' पसन्द किया गया। 

जैन गज़टके सबसे पहले सम्पादक बाबू सूरजभानजी ही नियत किये 
गये । यह शायद सन्‌ १८६५-९६ की बात हैं। यद्यपि लगभग डेढ़ वर्ष 
तक ही बाबूजी जैन गज़टके सम्पादक रह सके, परन्तु इतने समयमें ही 
वह बहुत लोकप्रिय हो गया और उसके लगभग ५०० ग्राहक बन गये । 
जैन गजटके जीवनकी यह बात सबसे अधिक उल्लेखनीय रहेगी कि बाबूजी- 
ने पहले ही साल उसे दस दिनोंके लिए दैनिक' कर दिया और ऐसा प्रबन्ध 
किया कि ग्राहकोंको दशलक्षण पर्वके दस दिनोंमें प्रतिदिन जैन गज्जट 


बायू सूरजभानु बकील २७७ 


स्वाध्याय करनेके लिए मिलता रहे । 

जैन-प्रन्थोंके छुपनेका प्रारम्भ हो रहा था। मुंशी अमन- 
सिहजी, सेठ हीराचन्द नेमिचन्दजी आदिने दो-चार छोटे-मोटे ग्रन्थ छपा 
भी दिये थे, गतानुगतिक लोगोंमें बड़ी सनसनी फैली थी । छापेका विरोध 
उमग्र-से-उम्रतर होता जा रहा था और चूंकि बाबूजी छपानेके पुरस्कर्ता थे, 
इसलिए मुंशी चंपतरायजीकी सम्मतिसे उन्होंने जैन गज़टसे इस्तीफा 
दे दिया, पर जिन हितोपदेशक को बराबर जारी रक्‍्खा । 


सहारनपुरके लाला उग्रसेनजी रईस बाबूजीको बहुत चाहते थे । 
उन्होंने ही बाबूजीको अपने-यहाँकी जैन-सभाका मन्त्री बनाया था, परन्तु 
जब महासभाके मेलेपर छापेका संगठित विरोध हुआ, तब बोले कि 'सहा- 
रनपुर ज़िलेका ज़िम्मा तो में लेता हूँ कि वहाँ शास्त्र नहीं छपने पायँगे । 
इसी तरह यदि दूसरे प्रतिष्ठित लोग भी अपने-अपने आसपासका ज़िम्मा 
ले लें तो यह काम रुक जायगा ।” यह बात बाबूजीको बहुत बुरी लगी और 
उन्होंने ललकारकर कह दिया कि अब यह काम तो सबसे पहले सहारत- 
पुर जिलेमें ही होगा । देखें कौन रोकता है ? 

इसके बाद ही नकड़के रईस लाला निहालचन्दजीकी सम्मतिसे 
बाबूजीने जैनग्रन्थ छुपाने और उनका प्रचार करनेके लिए एक संस्था 
स्थापित की और लगभग एक हजार रुपया एकत्र करके ग्रन्थ छपानेका 
काम शुरू कर दिया । सबसे पहले र॒त्नकरण्ड श्रावकाचार' (वचनिका ) 
प्रकाशित किया गया । इस संस्थामें बाबू ज्ञानचन्दजी जेनी भी शामिल 
थे, जो कि नकुड़के ही रहनेवाले थे। आगे उन्होंने लाहौरसे मोक्षमार्ग- 
प्रकाश, आत्मानुशासन, हरिवंशपुराण, पद्मपुराण आदि अनेक बड़े-बड़े 
ग्रन्थ प्रकाशित किये । 

रत्नकरण्डके छपनेपर बड़ा भारी तूफ़ान उठा, जगह-जगह विरोध 
किया गया, छपानेवाले ही नहीं, सहानुभूति रखनेदाले भी जातिसे खारिज 
किये गये । शास्त्रार्थ भी हुए, परन्तु 'मर्ज़ बढ़ता ही गया ज्यों-ज्यों दवा 
की ! 


श्ज्८ लैन-जागरणके श्रप्नदूत 


जैन-हितोपदेशक' (उर्द) लगभग दो वर्ष तक और चलकर बन्द 
हो गया | उसके बाद हिन्दीभाषियोंके लिए बाबूजीने ज्ञानप्रकाशक' 
नामका पत्र निकाला। इसमें तत्त्वार्थसृत्र (छोटी टीका), यति नयन- 
सुखजीके पद आदि छोटे-छोटे ग्रन्य और विविध विषयोंके लेख, समाचार 
आदि प्रकाशित होते थे। कुछ वर्षोके बाद कलकत्तेमें जेत महासभाका 
जल्सा हुआ और उसमें बाबूजी शामिल हुए। उन दिनों जैन गज़टकी 
बड़ी दु्देशा हो रही थी, उसके लिए योग्य सम्पादककी ज़रूरत थी । बाबूजी 
ने यह काम अपने सहयोगी पं० जुगलकिशोरजी मुख्तारके सुपुर्दे कराया 
और जैन गज़ठ देवबन्दसे प्रकाशित होने लगा । 

आगरेके आयंमित्र'में उन दिनों जैनधर्मके विरुद्ध लेख निकल रहे थे 
उनके प्रतिवाद स्वरूप बाबूजीने जैन गज़टमें आयंमत-लीला' नामकी 
लेखमाला शुरू की, जो २८ अंकोंमें समाप्त हुई। आर्योका तत्त्वज्ञान, 
आर्योकी मुक्ति, ऋग्वेदके बतानेवाले ऋषि आदि लेख भी शायद उसी समय 
लिखे गये । 

देवबन्दमें आकर जैन गज़ट खूब चमका और उसके १५०० ग्राहक 
हो गये । पं० जुगलकिशोरजीने तीन वर्ष तक उसका सम्पादन किया 
और उसमें बाबूजीका पूरा सहयोग रहा । 

इन्हीं दिनों पं० अर्जुनलालजी सेठीने महाविद्यालय छोड़कर जयपुर- 
में जैन-शिक्षाप्रवारक समितिकी स्थापना की और मेरठमें भारत-जैन 
महामण्डलका जो जल्‍्सा हुआ, उसमें निश्चय हुआ कि जैन-प्रकाशक' 
मामका पत्र निकाला जाय और उसका आधा खर्च समिति दे और आधा 
महामण्डल दे । बाबूजी उसके सम्पादक बनाये गये । इसकी तीन हज़ार 
कापियाँ छपाई जाती थीं और जैनधर्मके तीनों सम्प्रदायोंमें श्रातृुभाव और 
मतसहिष्णुता बढ़ाता इसका उद्देश्य था। लगभग डेढ़ वर्ष चलकर यह भी 
बन्द हो गया। 

१२ फ़रवरी सन्‌ १६१४ को बाबूजीने अपनी -चलती हुई बका- 
लत छोड़ दी और समाजसेवाके लिए अपना जीवन अपंण कर दिया । 

आपपर पारिवारिक खर्चक्ा बोभा था और किफ़ायतसारीका आपको 
अभ्यास नहीं था, अतएवं आप कुछ संग्रह न कर सके थे, फिर भी आपने 
प्रवा न की | 


उस समय आपकी उम्र लगभग ४४ वर्षकी थी और आप काफ़ी 
कार्यक्षम थे, वकालत भी खूब चलती थी, पर समाजसेवाकी लगनने आपको 
मजबूर कर दिया, और तबसे अबतक आपने धनोपाज॑नके लिए कोई 
काम नहीं किया । साथ ही समाजसे कभी एक पाई भी न ली। मुझे 
मालूम है कि बाबूजी अनेक बार आग्रहपूर्ण आमंत्रण पानेपर भी समाजके 
जल्सोंमें इस कारण नहीं पहुँच सके हैं कि गाँठसे सफ़र-खर्च करनेकी गुंजाइश 
नहीं रही और समाजसे खर्च लेना उचित नहीं समझा । 

वकालत छोड़नेके बादकी जीवनीके नोट्स इस समय मेरे पास नहीं 
हैं। आगे आप अपना सारा समय जैनसमाजकी सेवार्में ही देने लगे । 
उसके प्रत्येक आन्दोलन और प्रत्येक रचनात्मक कार्यमें आपका दृश्य या 
अदृश्य हाथ रहा और जब तक वृद्धावस्थाने आपको बिल्कुल लाचार न 
कर दिया तबतक आप कुछ न कुछ करते ही रहे । 

आप हमेशा प्रगतिशील रहे । आपके विचार और आपकी क़लम 
सदा ही अपने समयसे आगे रही । इसीलिए आप कभी लोकप्रिय न 
हुए और अपनी सेवाओंके बदलेमें आपको वहीं पुरस्कार मिला जो सभी 
सुधारकोंको अबतक मिलता रहा है। 

आप स्वार्थत्यागी तो हैं ही, साथ ही स्वमान और स्वकीतिके भी 
त्यागी हें और यह स्वार्थत्यागसे भी कठिन कार्य है। यशोलिप्साको आपने 
कभी पासमें नहीं फटकने दिया । नेकी कर और क्‌एँमें डाल' के सूत्रपर 
ही आप सदा चलते रहे हैं । 

पुस्तक-प्रकाशक होनेके कारण में अबतक पचासों लेखकोंके परि- 
चयमें आया हूँ। लेखकोंका अपनी रचनाओंके प्रति बहुत मोह होता हैं । 
परन्तु उसका भी आपमें अभाव है । आपका सम्बन्ध उनसे तभी तक रहता 
है, जबतक कि वे पूरी नहीं हो जातीं । 

जीवन-निर्वाह, जननी और शिशु, विधवा कतंव्य और ब्याही 
बहू, आपकी ये चार पुस्तक मेंने प्रकाशित की हैं । चारों ही उत्तम कोटि- 
की पुस्तकें हैं। पिछली दो पुस्तकें तो कई बार छप चुकी हैं, परन्तु आजतक 
आपने इनके विषयमें कभी कोई पूछताछ नहीं की । मानो आपका इनसे 
कोई सम्बन्ध ही नहीं हैं । 

आपकी एक पुस्तक मेरे पास २० वर्षसे पड़ी है--तीर्थकर-चरित्र, 
बेहद परिश्रमसे लिखी गई हैं । विविध पुराणों और कथाग्रन्थोंमें तीर्थंकरों 
के चरित्रोंमें जो अनेकता है, परस्पर अन्तर है, वह इसमें आलोचनात्मक 
दृष्टिसे संग्रह किया गया है। में चाहता था कि इसमें दवेताम्बर कथा- 
ग्रन्योंकी विविधताको भी और शामिल कर दिया जाय और तब उसे 
प्रकाशित किया जाय, परन्तु यह कार्य मुकसे अब तक न हो सका । 

किन्तु बाबुजीने आजतक कभी यह न पूछा कि मेरी उस रचनाका 
क्‍या किया ? एक बार स्वयं ही मेंने लज्जावनत होकर उसका ज़िक्र 
किया तो कहा कि भाई, में तो अपना कार्य कर चुका और करनेमें जो 
आनन्द हैं उसका उपभोग भी कर चुका, अब तुम जानो । अपनी रचनाके 
प्रति इतना निःस्पृह और अनासक्त भाव मेंने तो अपने जीवनमें किसी 
लेखकमें नहीं देखा । 

“जैनहितेषी' में आपके मेने बीसों लेख प्रकाशित किये हैं। उन्हें 
मेने काटा-छाँटा है, सेवारा है और कभी-कभी बहुत विलम्ब भी किया 
हैं, परन्तु कभी एक शब्द भी नहीं लिखा कि यह तुमने क्‍या किया ? 

आपके अनेक लेखोंसे जैन-समाजमें तहलक़ा मच गया है, उनका 
विरोध किया गया है और बड़े-बड़े प्रतिवाद निकले हें, परन्तु आपने कभी 
उनका उत्तर नहीं दिया । आपका सदा ही यह सिद्धान्त रहा है कि अपनी 
बात कह देना और चुप हो जाना । उसका असर पड़े बिना नहीं रहता । 

जिन दिनों आपकी पुराणोंकी आलोचनाएँ निकल रही थीं और 
उनका प्रतिवाद करनेके लिए प्रतिगामी दल ऊँचा-नीचा हो रहा था, 
स्व० बाबा भागीरथजीने एक प्रसिद्ध पण्डितसे कहा, “तुम लोग हो किस 

भरजकी दवा, जो सूरजभानका मृक़ाबला करोगे ? में अभी देखकर आया 
हैँ, बह पुस्तकोंके ढेरपर बैठा हुआ, शामसे सुबह कर दिया करता है और 
उसकी क़लम विराम नहीं लेती । पर तुमसे सिवाय गाली-गलौज करनेके 
और कुछ नहीं बन पड़ता ।” 

आपकी भाषा बहुत ही सरल होती है । उसमें न तो सजावट रहती 
हैं और न दुरूहता । साधारण पढ़े-लिखे स्त्री-पुरुष उसे अनायास ही समझ 
लेते हें । जैसा कि में पहले लिख चुका हूँ, आपकी अधिकांश रचनाएँ प्रचार- 
दुष्टिसे लिखी गई हैं और प्रचार ऐसी ही भाषासे हुआ करता है । 

साहित्यश्ञास्त्रका शायंद आपने कभी अध्ययन नहीं किया । उनके 
मिशनके लिए शायद इसकी ज़रूरत भी नहीं थी। इसीलिए आपने जो 
कथा-साहित्य लिखा है, उसका अधिकांश साहित्यकी कसौटीपर शायद ही 
मूल्यवान ठहरे, परन्तु वह बड़ा प्रभावशाली है और अपने उद्ृश्यकी सिद्धि- 
के लिए काफ़ी समर्थ हें । 

आपकी एक दो सौ पेजकी पुस्तक 'मनमोहिदी नाटक' हैं जो सन्‌ 
१६०६ में प्रकाशित हुई थी । वह वास्तवमें एक शिक्षाप्रद उपन्यास है 
परन्तु नाम है नाटक । उसमें पात्रोंके कथनोपकथन अधिक हैं, इसीलिए 
शायद आपने उसे नाटक संज्ञा दे दी ! मेरे पास उसकी जो प्रति है, उसकी 
पुक्तपर स्व० गुरुजी पं० पन्नालालजी बाकलीवालके हाथका लिखा हुआ 
परिमार्क हे--- यह नाटक नहीं, किन्तु एक गाहँस्थ्य उपन्यास है । रोचक 
खूब है, शुरू किये पीछे उत्तरोत्तर पढ़ने ही को जी चाहता है ।” 

रामदुलारी, लज्जावतीका क़िस्सा, गुहंदेवी, मंगलादेवी, सती 
सृतवन्ती, तारादेवी, असली और नक़ली धर्मात्मा आदि ऐसे ही ढंगकी 
'पुस्तके हैं, जो तरह-तरहके बहमों-मिथ्याविश्वासोंसे मुक्ति दिलानेवाली हैं 

लेख तो आपने अगणित लिखे हैं, जो विविध जैन-पत्रोंमें समय-समय- 
पर प्रकाशित होते रहे हें। जैनहितेषी (भाग १३ और १४) में वर्ण 
और जाति विचार, ब्राह्मणोंकी उत्पत्ति, आदिपुराणका अवलोकन, अलं- 
कआरोंसे देवी-देवताओंकी उत्पत्ति, वेश्याओंका सत्कार, मद्यपान आदि 

लेख बड़े परिश्रमसे लिखे गये थे जो स्थायी साहित्यकी चीजें हैं। अभी 
दो-तीन वर्ष पहले अनेकान्तमें भी आपके कई मार्कके लेख निकले हैं । 

द्रव्यसंग्रह, षट्पाहुड, परमात्मप्रकाश, पुरुषार्थसिद्धयुपाय और 
वसुनन्दि श्रावकाचारके हिन्दी अनुवाद भी आपके किये हुए हैं और उनमें 
द्रव्यसंग्रहही टीका तो आपकी बहुत ही अच्छी है और अब भी उसका 
खासा प्रचार है। 

आदिपुराण-समीक्षा, हरिवंशपुराण-समीक्षा और पद्मपुराण-समीक्षा 
ये तीन परीक्षा ग्रन्थ उस समय लिखें गये थे, जब लोग आचाय के कथा- 
ग्रन्थ लिखनेके अभिप्रायको अर्थात्‌ कथाके छलसे बालवबुद्धि जीवोंकों हितो- 
पदेश देनेके उद्देशयको न समभते थे और प्रत्येक कथाकों केवलीकी वाणी 
मानते थे । इसीलिए इनके प्रकाशित होनेपर कुछ लोग बुरी तरह बौखला 
उठे थे। उनमें बाबूजीने जो कुछ लिखा है, उससे मतभेद हो सकता है, 
परन्तु उनके सदृद्देश्यमें शंका करनेको कोई स्थान नहीं है। जैन-समाजमें 
किसी तरहके मिथ्या विश्वास बने रहें, इसे वे सहन नहीं कर सकते । 

ज्ञान सू्योदिय (दो भाग), कर्त्ता खण्डन, कर्म फिलासफ़ी, जैनधर्म- 
प्रवेशिका, श्राविका धर्म-दर्षण, भाग्य और पुरुषार्थ, थुवकोंकी दुर्ेशा, 
जैनियोंकी अवनतिके कारण आदि और भी अनेक पुस्तकें और निबन्ध 
आपके लिखे हुए हैं । 

मेरा प्रस्ताव है कि बाबुजीके तमाम साहित्यको संग्रह किया 

जाय और उसका बारीक़ीसे अध्ययन करके त्रे सब चीज़ें जो आउट आफ़ 
डेट' नहीं हुई हैं, दो-तीन जिल्दोंमें प्रकाशित की जायेँ । वे ७५ वर्षके हो 
चुके हैं । उनके जीतेजी ही यह काम हो जाय तो कितना अच्छा हो! । 
--दिगम्बर जैन 


के 


दिसम्बर १९४३ 

१--खेद है कि धाबूजीका १९४५ में स्वर्गंवास हो गया । 


जेन-जागरणके दादा माई 


श्री कन्हेयालाल मिश्र, प्रभाकर 


मारे चिर अतीतमें, जीवनकी एक विषम उलभनमें फंसे, संस्कृतके 
हे... दुखी होकर कहा था-- 
“जानामि धर्म, न च से पवृत्तिः ! 
जानाम्यधर्म, न थ से निवृत्तिः [” 

धर्मको में जानता तो हूँ, पर उसमें मेरी प्रवृति नहीं है ! अधर्म 
को भी में जानता हैं, पर हाय, उससे में बच नहीं पाता ! 

जीवनकी यह स्थिति बड़ी विकट हैँ। अचानक गिरना सरल हैं, 
जानकर गिरना कठिन, जानकर और फिर रुकनेकी इच्छा रहते ! भूलसे 
गिरनेमें शरीरकी क्षति है, जानकर गिरनमें आत्माका हनन है | हमारा 
समाज आज इसी आत्म-हननकी स्थितिमें जी रहा है । कौन नहीं जानता 
कि स्त्रियोंकों पर्देमें रवना, अपनी वंशावलिपर हल्का तेज़ाब छिड़कना 
है । विवाहकी आजकी प्रथा किसे सुखकर हैं? और संक्षेपर्में हमारा 
आजका जीवन किसे पसन्द है ? हम आज जिस चत्रमें उलभे घूम रहे 
हैं, उसे तोड़ना चाहते हैं, पर तोड़ नहीं पाते । 

परम्पराके पक्षमें एक बहुत बड़ी दलील है, उसकी गति । परम्परा 
बुरी है या भली, चलती रही हैं, उसके लिए किसी उद्योगकी ज़रूरत नहीं 

है । कौन उससे लड़कर उद्योग करे, नया झगड़ा मोल ले। फिर हम 
समाज-जीवी हें । जब सारा समाज एक परम्परामें चल रहा है, तो वह 
अकेला कौन है, जो सबसे पहिलें विद्रोहका भेण्डा खड़ा करे, नक्कू बने ? 

अच्छा, कोई हिम्मत करे, नक्कू बननेको भी तैयार हो चले, तो उसके 
भीतर एक हड़कम्प उठ आता है--लोग क्‍या कहेंगे ? और ये लोग ? 
जिन्हें सहीको ग़लत कहनेकी मास्टरी हासिल है और जो नारदके खानदानी 
एवं मन्थराके भाई-बहन हैं, ऐसा बवण्डर खड़ा करेंगे, सत्यके विरुद्ध ऐसा 
मोर्चा बाँधेंगे कि यहीं प्रलयका नजारा दिखाई देगा । 

चलो, इस मोचेंसे भी लड़ेंगे ! असत्यका मोर्चा, सत्यके सिपाही 
को लड़ना ही चाहिए, पर चारों ओरके ये समभदार साथी जो घेर बैठे-- 
“हाँ हाँ, बात तुम्हारी ही ठीक है, पर तुम्हीं क्यों अगुवा बनते हो । अकेला 
चना भाड़को नहीं फोड़ सकता ! इन सब बुराइयोंको तो समय ही ठीक 
करेगा । याद नहीं, रामूने सिर उठाया, बिरादरीके पंचोंने उसे कुचल 
दिया । फिर तुम्हीं तो सारे समाजके ठेकेदार नहीं हो । बड़ोंसे जो बात 
चली आ। रही है, उसमें ज़रूर कुछ सार है। तुम्हीं कुछ अक्लके पुतले 
नहीं हो--समाजमें और भी विद्वान्‌ हें। चलो अपना काम देखो, किस 
भगड़ेमें पड़े जी |” 

विचारका दीपक भीतर जल रहा है, धृंधला-सा, नन्‍्हा-सा, टिम- 
टिमाता । तेल उसमें कोई नहीं डालता, उसे बुभानेकों हरेककी फूंक बेचेन 
है। दीपकमें गरमी है, वह जीवनके लिए संघर्ष करता है, उसकी लौ टिम- 
टिमाती है, ठहर जाती है, पर अन्तमें निराशाका झोंका आता है, वह 
बुभ जाता है। पता नहीं, हमारे समाजमें रोज़ तरुण-हृदयोंमें विचारोंके 
दीपक कितने जलते हें और यों ही बुर जाते हैं। काश, वे सब जलते 
रह पाते, तो आज हमारा समाज दीपमालिकाकी तरह जग्रमग-जगमग 
दिखाई देता । 

सुना है, हाँ, देखा भी है, दीपक हवाके भोंकेसे बुक जाता है, हवा 
नहीं चाहती कि प्रदीप जले, दोनोंमें शत्रुता हैं; पर बनमें ज्वाला जलती 

है, तो आँधी ही उसे चारों ओर फैलाकर कृतार्थ होती है, दोनोंमें अभिन्न 
मित्रता है। बा० सूरजभान एक ज्वालाकी तरह, अपनी तरुणाईकी 
मदभरी अँगड़ाइयोंमें, समाजके अँधेरे आँगनमें उभरें। विरोधकी आँधियाँ 
उठीं, घहराई, पर वे दीपक न थे कि बुभ जाते, अज्ञानके दारुण दर्पको 
दहते, चारों ओर फैल गये । भारी लक्कड़के बोभसे दब, छोटी चिनगारी' 
बुक जाती हैं, पर होलीकी लपट, इन्हीं लक्कंड़ोंकी सीढ़ियोंपरसे चढ़ 
आसमानके गले लगती है । पता नहीं, जब बाबूजी जन्मे, किस ज्योतिषी- 
ने उनकी भावीका लेख पढ़ा और उस सुकूमार शिशुको यह जलता नाम 
दिया--सूर्यकी तरह वे अँधेरेमें उगे और उसे छिन्न-भिन्न कर आसमानर्में 
आ चमके ! इन सब परिस्थितियोंका हम अध्ययन न करें, अपने मनमें 
विरोधकी आँधियोंके ककोरोंका बल न तोल पायें, तो देवताकी तरह हम 
बाबू सूरजभानकी मूर्तिपृजा भले ही कर लें, उनके कार्योका महत्त्व नहीं 
समझ सकते । तब उनके काये हमारे उत्सव-गीतोंमें स्वर भले हो भरें, 
हमारे अँधेरे अन्तरका आलोक और टूटे घुटनोंका बल नहीं हो पाते ! 
ऐसा हम कब चाहेंगे ? 

तब आजकी तरह हरेक दफ्तरपर "नो वैकेंसी” की पाटी नहीं टेंगी 
थी, वे चाहते तो आसानीसे डिप्टी कलक्टर हो सकते थे, पर नौकरी उन्हें 
अभीष्ट न थी, वे वकील बने और थोड़े ही दिनोंमें देवबन्दके सीनियर वकील 
हो गये । वकीलकी पूंजी हैं वाचालता और सफलताकी कसौटी है भूठ- 
पर सचकी सुनहरी पालिश करनेकी क्षमता । और बाबू सूरजभान एक 
सफल वकील, मूक साधना जिनकी रुचि और सत्य जिनकी आत्माका सम्बल ! 
काबेमें कुफ़ हो, न हो, यहाँ मयख़ानेसे एक पैग्रम्बर ज़रूर निकला । 

बाबू सूरजभान वकील; अपने मुवकक्‍्कलोंके मक़दमे तो उन्होंने 
थोड़े ही दिन लड़े--वे कच॒हरियाँ उनके लायक़ ही न थीं--पर बकील 
वे जीवन भर रहे, आज ७४ वर्षके बुढ़ापेमें भी वे वकील हैं और रात- 
दिन मुक़दमे लड़ते हेँ; न्‍्यायकी अदालतमें, खोजकी हाईकोर्टमें, असत्यके 
विरुद्ध स॒त्यके मुक़दमे । संस्कृतिकी सम्पदापर कुरीतियोंके क़ब्जेके 

विरुद्ध वे बराबर जिरह और बहस करते रहे हैं और सच यह हैं कि इन 
भुक़दमोंकी कहानी ही, इस नररत्नका जीवनचरित्र है । 

प्रेसका तब आविष्कार न हुआ था और पुस्तक आजकी तरह सुलभ 
न थीं। बड़े यत्नसे लोग पुस्तकें लिखवाते और बड़े प्रयत्नसे उन्हें रखते 
थे । साम्प्रदायिक वातावरणकी कशमकशने इस प्रयत्नमें एक रहस्यभरी 
निमूढ़ताकी सृष्टि कर दी थी और इस प्रकार पुस्तकें दर्शनीय न होकर, 
पूजनीय हो चली थीं । रत्नोंकी तरह वे छिपाकर रखने और कभी 
प्-त्यौहारोंपर समारोहके साथ दिखानेकी चीज़ बन गई थीं। आज हम 
भले ही इसपर एक क़ह-क़हाका मारें, उस युगमें पुस्तकोंके प्रति यह आत्मीय 
श्रद्धा न होती, तो हमारे इतिहासकी तरह, हमारा साहित्य भी आज 
अप्राप्य होता ! युग-युग तक लोगोंने युद्धके रहस्योंकी तरह पुस्तकोंको 
अपने प्राणोंमें सेजोकर रक्‍्खा है । 

समयके प्रवाहकी सीढ़ियोंपरसे उतरते-उतरते संस्कृत, हिन्दी बन 
गई, तो इसमें क्या आइचये कि प्रयत्नकी इस घनताने अन्धश्रद्धाका रूप 
धारण कर लिया ! समयने करवट बदली, प्रेमकी सृष्टि हुई, युगने 
उन पुस्तकोंके प्रचार-प्रकाशनकी माँग की, पर युगकी माँग हरेक सुन ले, 
तो महापुरुषोंकी पूजाका अवसर जातियोंको कहाँ मिले ? जैन-समाजमें 
प्रायः सबसे पहले बाबू सूरजभानने युगकी यह माँग सुनी और जैन शास्त्रों 
के छपानेकी आवाज़ उठाई ! युगने अपने इस तेजस्वी पुत्रकी ओर चावसे 
देखा, पर अन्धश्रद्धाने उनके कार्यकों धर्मद्रोह घोषित किया, शास्त्रोंकी 
निगूढ़ताके पक्षमें युग-युगसे संचित समाजकी कोमल भावनापर एक 
हथौड़ा-सा पड़ा और युद्धेक लिए समाजको उभारकर वह सामने ले आई । 
,धर्मका सैनिक, शैतानका अग्रदूत घोषित किया गया, पर लांछनोंसे लचा, 
तो सुधारक क्या ? उन्हें मार डालनेकी धमकियाँ दी गईं, वे मुस्कराये । 
उनके प्रेसमें बम रक्‍्खा गया, तो वे हँसे । धर्ंके पुजारी क्रोषकी घुणा 
से उन्‍्मत्त हो रहे थे और अधर्म का सिपहसालार था शान्त, प्रसन्न, प्रेम- 
पूर्ण ! पृथ्वीपर युगदेवता और- आकाझमें भगवान्‌ हँस रहे थे। ज्ञान 

विजयी रहा, अन्धश्रद्धा पराजित हुई--आज उन विरोधियोंके वंशधर 
छपे हुए 'शास्तरजी” का पाठ कर इतार्थ हो रहे हैं । 


एक वाकक्‍्यमें बाबू सूरजभानका स्केच है--अँधेरा देखते ही दिया 
जलानेको तैयार ! उन्होंने अँधेरा देखा और दीपक सँजोने चले । अँधेरा, 
अज्ञानका, अन्यायका और दीपक ज्ञानका, सुधारका । उन्होंने व्याख्यान 
दिये, लेख लिखे, पुस्तकें तैयार कीं और संस्थाएँ खोलीं, पर सबका उद्देश्य 
एक है, अँधेरेके विरुद्ध युद्ध / वे अनथक योद्धा हैं। न थकना ही-जैसे 
उनका 'मोटो' हो । इस बुढ़ापेमें भी वीर-सेवा-मन्दिर (सरसावा, सहारन- 
पुर) में जाकर रहे, दो घण्टे कन्या पाठकशालाके अध्यापक, दो प्रण्टे शास्त्र- 
स्वाध्यायके पण्डितजी, और ४-६ घण्टे गम्भीर अध्ययन और अपनी खोजों 
पर लेख, यह एक ७२ वर्षके वृद्धकी वहाँ दिनचर्या थी । 


भारतकी नवीन राजनीतिमें दादाभाई नौरोजी और हिन्दी गद्यके 
नवविकासमें प्रेमचन्द्रका जो स्थान है, जैन-समाजकी नवचेतनाके इतिहास 
में वही स्थान बाबू सूरजभानका है। जैन-समाजके वे ईव्वरचन्द्र हें, 
इसमें सन्देह नहीं, पर अजेन समाजकी कौन कहे, जैन्नसमाजमें ही लोग 
उन्हें ठीक-ठीक नहीं जान पाये । क्‍यों ? उन्होंने जान-बूककर, अपनेको 
प्रसिद्धेसि बचाया | जैन-संस्थाओंके वे आदिसंस्थापक, पर संस्था बन 
गई, चल गई और दूसरोंको सौंप दी । किसी संस्थाके साथ उन्होंने अपने- 
को नहीं बाँधा । हमारे देछमें धर्मसुधारक आगे चलकर एक नये धर्मके 
संस्थापक हो जाते हैं। बाबू सूरजभानने अपनेको इस महन्ताईसे, 
नेतागिरीसे सदा बचाया और महिमाके माधुयंसे निन्दाका नमकीन ही 
सदा उन्हें रुचिकर रहा | हम मरनेके बाद भी जीनेके लिए पत्थरोंपर 
नाम खुदानंको बेचैन हैं, उन्होंने जीतेजी ही अपनेको बेनाम रहकर जैसे 
अमरत्वका रस लिया। 


यह अपरियग्रह, यह अलगाव, अपना श्रेय दूसरोंको बाँटनेकी यह 
वृत्ति ही बाबू सूरजभान है । वे महान्‌ हैं और सदैव इतिहासके एक पृष्ठ 

की तरह महान्‌ रहेंगे, पर जैनसमाज संगठित रूपसे उनकी अब हीरक 

जयन्ती मनाए, इसींमें उसकी शोभा है । यह उत्सव उनकी जीवनी-शक्ति 

का प्रमाण हो और बाबू सूरजभानके बोये और अपने रक्‍तसे सींचे सुधार- 

बीजोंकी प्रदर्शनी मी, यह्‌ आजके युगकी माँग है । क्या हम इसे सुनेंगे ! 
“-श्रनेकान्त, १९४४ 

जन्‍्म--- गढ़ीअब्दुल्लाखाँ, बि० सं० १६४५ 
स्वर्गंवास-- अक्टूबर १६१६ ई० 


मुसीक्तका साथी 


महात्मा भगवानदीन 


सः १६१० धे पहले समाज-सुधारके लिए और धर्म-शिक्षाके 
फंलावके लिए कई लोग बड़ी कोशिशमें थे और उन्हें कुछ 
सफलता भी मिली थी, पर आज जो धर्म-शिक्षाका प्रचार जगह-जगह 
फैला हुआ है, वह इतना फैला हुआ न मिलता, अगर समाजने बाबू दयाचन्द्र 
गोयलीय-जैसा जवान न पाया होता । 

मुजफ्फरनगर ज़िलेके एक छोटे-से गाँव गढ़ी अब्दुल्लाखाँमें उनका 
जन्म हुआ और उनकी बचपनकी तालीम भी वहीं आस-पास मुजफ्फरनगर 
और मेरठमें हुई, बी० ए० उन्होंने जयपुर कालेजसे किया । यह जानकर 
तो लोगोंको अचरज ही होगा कि हिन्दीकी उन्होंने कहीं तालीम ही न 
पाई थी, उसे अपने आप ही सीखा था वह भी तब, जब वह समाज-सेवाके 
सैदानमें आये थे। समाज-सेवाका काम उन्होंने उस वक़्त शुरू किया, 
जब वह कालेजमें दाखिल हुए । बी० ए० में उन्होंने फ़ारसी ले रखी थी । 
यह सब हम इसलिए लिख रहे हैं कि उर्द-फ़ारसी पढ़े किसी हिन्दूको हिन्दी 
सीखनेमें बेहद आसानी होती है और जल्दी भी सीख ली जाती है और 
बहुत जल्दी ही ऐसा आदमी हिन्दीके साहित्यकारोंमें अपनी जगह बना 
लेता हैं, इसकी वजह यह है कि हिन्दूका धर्म हिन्दीमें होनेसे धर्म सम्बन्धी 
खास-खास शब्द उसे पहले ही से आते होते हें और पुराणकी कथाएँ उसे 
अपनी नानी, दादी और बुआ-बहनोंसे हिन्दीके शब्दोंमें सुननेकी मिलती 
रहती हैं; इस तरह हिन्दूको उर्दू-फ़ारसी रूँगेमें आ जाती है । हाँ, तो बाबू 
दयाचन्द्रजीने हिन्दीका अभ्यास जयपुरमें बढ़ाया और श्री अर्जुनलालजी 
सेठीकी जैन-शिक्षा-प्रचारक समितिमें काम करनेसे धर्म-ज्ञानमें ऊँचे दर्जे 

की जानकारी हासिल कर ली और कुछ दिलोंमें ही बहाँके परीक्षाबोर्डके 
मेम्बर बन गये और जल्दी ही रजिस्ट्रार हो गये । 

हम पूरे छः महीने जयपुरमें उनके साथ रहे हैं, जब भी हमें उनकी 
याद आती है तो उनकी पढ़ाईके ढंगकी और पढ़ाईके साथ-साथ उनके काम 
करनेकी पूरी तस्वीर हमारी आँखोंके सामने आ जाती है। बी० ए० 
के इम्तिहानके तीन माह रह गये, पर वह परीक्षाबो्डकी बैठकोंमें जानेसे 
कभी नहीं चूकते, इम्तिहानके पर्चे तैयार करनेमें उन्हें कोई अड़चन नहीं 
होती । परीक्षाबोडके रजिस्ट्रारके नाते उन्हें जगह-जगह पर्चे भेजनेमें 
कभी देर नहीं होती, पर्चे भेजनेका काम कितना नाजुक होता है और किस 
होशियारीसे करना पड़ता है, इसका अन्दाज़ा वे ही लोग लगा सकते हैं 
जो कभी रजिस्ट्रार रहे हैं । फिर वे किसी' सरकारी परीक्षा यूनिवर्सिटी- 
के रजिस्ट्रार तो थे नहीं, वह तो एक समाजी घरेलू यूनिवर्सिटीके रजि- 
स्ट्रार थे । न उन्हें कोई चपरासी मिला हुआ था और न कोई पूरे वक्‍त- 
वाला लिखारी (लेखक) । लिखारीका बहुत-सा काम व चपरासीका 
सारा वह, खुद ही करते थे । बी० ए० के इम्तिहानके अब दो महीने रह 
गये हैं, पर वह पढ़ाईके कामके साथ-साथ समाजी और कामोंमें कम-से- 
कम दो घण्टे ज़रूर जुटते हैं । कालिजकी ग़ेरहाजिरी कभी नहीं करते, 
यहाँ तक कि कल बी० ए० का इम्तिहान शुरू होनेवाला है और उनके 
कामके तरीक़में कोई अन्तर नहीं पड़ता । यह सब होनेपर भी बी० ए० 
में अच्छे नम्बरोंसे और अच्छे डिवीजनमें पास होते। यह थी सच्ची 
लगन और इस लगनका यह नतीजा होना ही था । 

होता, कि ऐसा जवान ज़्यादा दिन जीता अगर ऐसा होता तो न 
जाने समाजको कितना फ़ायदा पहुँचा होता । बी० ए० करनेके बाद कुछ 
दिन ललितपुरमे मास्टरी की, वहींसे विवाह किया और एक दुधमुहाँ बच्चा 
और विधवा छोड़कर इस दुनियासे जल्दीसे जल्दी ही चलते बने । क्या 
मास्टरीकी हालतमें, क्‍या वीमारीके पलंगपर, हर वक्त और हर जगह 
उनका क़लम चलता ही रहा और उनकी विचार-धारा उसी वेगसे बहती 

: “रही । लखनऊमें जब वह मौतके बिस्तरपर लेटे हुए थे, तब हम उनसे 
मिले थे। मौतका बिस्तर तो हम कह रहे हैं, उन्होंने एक क्षणके लिए 
“भी अपने आपको मौतके बिस्तरपर नहीं माना, न ही' समझा और न ही 
दैसा करने दिया । हमसे उन्होंने एक मिनिट भी न अपनी बीमारीकी 
-'बास की न और कोई कमज़ोरीकी बात की । जो चर्चा रही वह इस बातकी 
“रही कि हम. उस दिन लखनऊकी आमसभामें क्‍या बोलनेवालें हें। हमें 
-तो यही अचरज है कि ऐसे शख्सको मौतने अपने पंजेमें फँसानेके लिए 
“कौन-सा वक्‍त निकाला होगा | हमारा अपना विश्वास है कि मौत उसके 
थास आते हुए डरती हैं जो मौतसे नहीं घबराते और जो मौतकी बात 
“कभी नहीं सोचते । कुछ भी हो यह सच ही है कि मौत उन्हें ले गई, कसे 
'ले गई कौन जाने । 


उम्रके इस छोटेसे हिस्सेमें न जाने उन्होंने क्या कर डाला। दो 
सौ-ढाई सौ सफ़ेकी “मितव्यथिता' एक किताब लिख डाली। धमकी 
तीन छोटी पुस्तकें लिंख डालीं, जाति-प्रबोधक नामका एक पर्चा सफलता- 
पूर्वक चलाकर दिखा दिया। जगह-जगह जाकर प्रचार किया, क्योंकि 
लिखनेके साथ-साथ बोलनेका कमाल भी उनमें था । जवान थे, जोशीला 
तो बोलते ही थे, पर मनोहर भी बोलते थे । 

ओर सुनिए, वह ऐसे घरानेमें पैदा नहीं हुए थे, जो पढ़ाईका खर्चा. 
वर्दाशत कर सके और शायद इसी वास्ते वह मामूलसे ज़्यादा बुद्धिमान्‌ 
थे। एकसे ज़्यादा बार उन्होंने अच्छे दरजेमें पासं होकर बजीफ़ा यानी 
छात्रवृत्ति पाई। जैन-अनाथालयके संस्थापक चिरंजीलालजीने भी 
'इस मामलेमें उनकी थोड़ी-बहुत मदद को, रायबहादुर मोतीसागरजीके 
बहनोई भाई मोतीलालजी भी दो साल तक या शायद कुछ ज़्यादा उनको 
छात्रवृत्ति देते रहे । यहाँ यह बात जानना ज़रूरी है कि छात्रवृत्ति उन्हें. 
दानके रूपमें नहीं दी गई थी, उधार थी। चुकानेके लिए काग्रज़ लिखा 
-हुआ था, मगर शर्तें यह थी कि वह छात्रवृत्ति सिर्फ़ उस वक्‍त चुकाई जायगी, 
'जब बाबू दयाचन्द्रजी कमाने लगेंगे और वह भी १०० र० पीछे १० रु० 

के हिसाबसे चुकाई जायगी, यानी उनकी तनख्वाह १०० रु० होगी तो 
१० रु० माहवार चुकाना पड़ेया, यहाँ कोई यह न समझे कि भाई मोतीलाल 
बसूल करनेमें बड़े कड़े आदमी थे। भाई मोतीलालजीके आगे-पीछे. 
कोई नहीं था। वह अपना रुपया ऐसे ही कामोंमें ख़चे किया करते थे | 

बह इस तरह दी हुईं छात्रवृत्तिको उगाहकर कुछ अपने काममें थोड़े ही लाते 
थे, फिर किसी दूसरेको देनी शुरू कर देते थे। इस तरह उनकी सख्ती 
चुकानेवालेको भले ही थोड़ी अखरती हो, पर और किसीको नहीं अखरती 
थी और न हमारे पढ़नेवालोंको अखरेगी। इतनी लम्बी-चौड़ी बात॑ 
हमने योंही नहीं कही । हमारे कहनेकी यह वजह है कि बाबू दयाचन्द्रजी- 
के साथ उन्होंने काफ़ी सख्ती की थी और उनकी सख्त चिट्ठी हमने अपनी 
आँखों देखी थी, और उसको पढ़ा भी था। बा० दयाचन्द्रजीनें नौकर 
होनेंके कुछ ही दिन बाद शादी कर ली थी । बस, शादी करनेके कुछ ही 
दिनों बाद शायद जबतक बहुकी मेंहदी फीकी भी न पड़ी होगी कि यह चिट्ठी 
दयाचन्द्रजीके नाम ललितपुरमें आ धमकी । पूरी चिट्ठी तो हमें याद 
नहीं रही, पर वे लफ्ज़ हमारे दिलपर ज्यों-के-त्यों अंकित हैं “बजीफ़ेकी 
(छात्रवृत्तिकी ) रक़म अदा किये बग्रेर आपको शादी करनेका कोई हक़ 
नहीं था” यह चिट्ठी उर्दूमें थी । भाई मोतीलालजी उर्दू्में ही सख्त चिट्ठी 
लिखा करते, पढ़नेवालोंपर ज़रूर यह असर पड़ेगा कि भाई मोतीलालजी 
बड़े सख्त थे और हमपर भी उस वक्‍त ऐसा ही असर पड़ा था, पर बाबू 
दयाचन्द्रजीने अपना मन ज़रा भी मैला नहीं किया और हमसे बोले कि 
उनकी शिकायत ठीक है, सचमच मुझे बिता रुपया अदा किये ऐसा नहीं 
करना चाहिए था । यह मुझे ठीक णाद नहीं कि उन्होंने कोई चीज़ गिरवी 
रखकर था यों ही मामूली कागज़पर लिखकर उसी वक्‍त किसीसे रुपये 
उधार लिये और जितने महीने उन्हें नौकर हुए बीत चुके थे १० रु० फ़ी 
महीनेके हिंसाबसे मनीआडेर करके भेज दिया। ये थे बाबू दयाचन्द्र । 

त्याग, पैसेका त्याग नहीं होता, असली त्याग तो है हृदयकी मलिनताका और 
वही सच्चा त्याग है, इसलिए बा० दयाचन्द्रजी नौकरी करते और गृहस्थः 


र९छ जेन-जागरणके अग्रवूत 


होते हुए भी सच्चे त्यागी थे । 

हमारी उनसे बहुत ही एकमेकता थी, जयपुरमें हम दोनों एक ही 
'कमरेमें रहते थे । हम वहाँ छात्रालयके सृपरिण्टेण्डेण्ट थे और बाबू दयाचन्द्र 
छात्रालयमें रहनेके नाते एक छात्र भी थे और हमारे मित्र भी थे । 
हमें वहाँ खुजली हो गई थी, एक अंग्रेज़ी सफ़ेद जहरीली दवा गोलेके तेलमें 
चोलकर हमारे बदनपर मलनेके लिए डाक्टरने दी और उसके लिए डाक्टर- 
की यह खास हिदायत थी कि इस दवाकों जो कोई लगायेगा, अगर उसका 
'एक कण भी मुंहके रास्ते पेटमें पहुँच गया तो लगानेवालेके खुजली हो 
जानेका डर है । यों तो छात्रालयके सभी छात्र हमसे बेहद मुहब्बत करते 
थे, पर श्रीचन्द्र नामी एक छात्र तो बहुत ही मुहब्बत रखता था । छात्रोंमेंसे 
कई दबा लगानेके लिए तैयार हुए और वह हमारे मना करनेपर मान 
गये, पर श्रीचन्द्र तो हृद कर बेठा, और वह हमारा सबसे ज़्यादा आज्ञा- 
कारी था, पर इस मामलेमें उसने हमारी एक न मानी | दवा गोलेके 
तेलमें थोल ही तो डाली, हाथ भिगो लिये। इतनेमें पण्डित अर्जुनलालजी 
सेठी आ गये। उन्होंने जब फटकारा, तब श्रीचन्द्रके होशियारीसे हाथ 
धुलवायें गये और न मालूम और क्या-क्या किया गया । यह क्रिस्सा चल 
ही रहा था कि बाबू दयाचन्द्रजी आ पहुँचे | सेठीजीने बहुतेरा रोका, 
हमने भी पूरा जोर लगाया पर उनके कानपर जू न रेंगी । उन्होंने न कुछ 
जवाब दिया और न बोले, बस पकड़ हमारा हाथ और लगे दवा मलने । 
दवा मल चकनेके बाद बहुत होशियारीसे उन्होंने अपने हाथ धोए, जिसे 
अगर और कोई देखता तो यही कह बैठता कि जब तुम दवासे इतना डरते 
हो तो लगानेका शौक़ क्‍यों चढ़ आया था, पर पाठक यह खूब समझ लें, ये 
हाथ दवासे डरकर नहीं घोये जा रहे थें। ये इसलिए धोये जा रहे थे कि 
दवा लगानेके बाद मुझे खाना खिलानेका काम भी तो उनको उन्हीं हाथोंसे 
करना था, और यह सब कुछ मेरे ख्यालसे किया जा रहा था। यह 
था बाबू दयाचन्द्रजीका वैयावृत्त । ये सब बातें धर्म-प्रेमके बिना नहीं आ 
सकती और धर्म-प्रेमीकी सीखनी नहीं पड़तीं । 


बाबू दयाचन्द्र गोयलीय श्ष्ज 


२२ जनवरी १६१० को हम गुरुकुल खोलनेका ब्रत ले चुके थे और 
अपना जीवन उस कामके लिए सौंप चुके थे, पर अर्जुनलालजी सेटी उस 
वक्‍त समाजमें गृरुकुल नामसे एक नई संस्था खोले जानेकी ज़रूरत नहीं 
समभते थे, इसलिए वह नहीं चाहते थे कि उनकी शिक्षासमिति हमारी 
सेवाओंसे बंचित हो जाय । इसलिए उनकी तजवीज़ यह थी कि जयपुरमें 
ही कहीं किसी नसियामें इस तरह हमारा ब्रत पूरा कर दिया जाय, जिस 
तरह लाई कर्नने उदयपुर महाराणाकी दिल्‍ली फ़तह करनेकी प्रतिज्ञा, 
मिट्टीकी दिल्‍ली बनाकर फ़तह करनेसे पूरी हो जानेकी बात सुभाई थी । 
मईसे नवम्बर तक हमको सेठीजी इसी तरहसे टालते रहे । १० नवम्बर 
१६१० को बाबू दयाचन्द्रजीने हमें दरवाज़ा बन्द करके एक घण्टे सारी 
ऊँच-नीच समझाई और इतनों सीधा, खरा और जोशसे भरा उपदेश दिया 
कि दूसरे दिन यानी ११ नवम्बरकों हम जयपुरसे निकल पड़े और फिर 
१६११ की अक्षय तीजको यानी छः महीने वाद गृरुकुलकी स्थापना 
हो गई । 

बावू दयाचन्द्रजी हमारे बड़े दोस्त थे और अब तकके हालसे 
पढ़नेवालोंने समझ ही लिया होगा कि हमारे साथ उनका कितना अपनापन 
था, फिर भी वह अपने गहरे-से-गहरे मित्रके साथ खरी बात कहनेमें नहीं 
चूकते थे और सच्ची बात कितनी ही कड़बी क्‍यों न हो, उसे कहते नहीं 
रुकते थे । कोई यह न समझ बेठे कि उनका उपगूहन अंग कच्चा था, और 
वे दूसरोंकी बुराई छिपाकर नहीं रख सकते थे । क्‍योंकि हर धर्मात्माका 
यह फर्ज़ हे कि वह दूसरेकी बुराइयाँ छिपाये, वह किसीकी बूराई किसीसे 
नहीं करते थे। वह उसकी बुराई उसीसे कहते थे और वह आदत न 
सुधारे तो उससे अपना सम्बन्ध तोड़ लेते थे, पर उसकी बुराइयोंका कभी 
गीत नहीं गाते फिरते थे । वह कानके कच्चे थे, इसे यों भी कहा जा सकता 
हैं कि वह किसीको झूठा ही न समझते थे और इसलिए दिलके खरे थे । 
जो दिलका खरा होता है, वह अगर कानका कच्चा हो तो किसीको उससे 
डरनेकी ज़रूरत नहीं । 


२९६ जैन-जागरणके अग्नदूत 


अब सुनिए एक सही बात--उनका ग्रामभाई श्री दीपचन्द्र, जो 
आजकल कहीं किसी मिलमें मैनेजर है, सन्‌ १६१२ में हमारे गुरुकुलका 
ब्रह्मतारी था और लाला गेंदनलालजीका लड़का श्री पीतचन्द्र, उन दिनों 
हमारे गुरुकुलका ब्रह्मचारी था। होनहारकी बात कि एक दिन दीपचन्द्र- 
के पिता गुरुकल ऋषभन्रह्मचर्याश्रम देखने आये । रातके ६ बजेका वक्त 
था। जाड़ेके दिन थे। सब ब्रह्मचारी लिहाफ़ ओढ़े सो रहे थे। दीपचन्द्रका 
लिहाफ़ कुछ हलका था और ऐसा ही था, जैसा और वीसियों ब्रह्मचारियों 
का था। पर पीतचन्द्रका लिहाफ़ बहुत भारी था, और लिहाफ़ोंसे खूब- 
सूरत भी था। यह सब देखकर दीपचन्द्रजीके पिताने हमसे तो कुछ नहीं 
कहा, पर वा० दयाचन्द्रको खबर दी और कुछ ही दिनों बाद बा० दया- 
चन्द्रजीकी बड़ी लम्बी-चौड़ी चिट्ठी बेहद कड॒वी दसियों फटकारोंसे 
भरी हमारे नाम हस्तिनागपुर आ धमकी । धमकियोंके साथ सम्बन्ध 
तोड़नेकी भी धमकी थी, यह सुनकर तो पाठक हैरान रह जायँगे कि उसका 
कोई जवाब नहीं माँगा गया था । बस यह समझ्िये कि वह हाईकोर्टका 
आखिरी फ़ैसला था, पर हमने फिर भी जवाब देकर उनकी तसलल्‍ली कर 
दी, और उनसे यह भी चाहा कि वहाँ खूद आकर हमारी बातकी जाँच 
कर लें और देख लें कि हम जो कुछ कह रहे हें ठीक है या नहीं । लौटती 
डाकसे हमें जवाब मिला कि में आपकी बातको बिल्कूल ठीक समझता 
हैँ, पर आपने यह क्‍यों लिखा कि में खुद आकर वहाँ उसकी जाँच करूँ । 
क्या आपको अपनेपर विश्वास नहीं ? ये थे बा० दयाचन्द्र । कितने 
खुले दिल, कितने खरे और कितनी मन्द कषायवाले | अब ऐसे साथी 
कहाँ नसीब हें । 
बा० दया न्द्रजी सिरसे पैरतक धर्मात्मा थे और इसलिए सच्चे 
सुधारक थे, उन्होंने आयंसमाजी लड़कीसे शादी की और बहुतसे बेकार 
रस्म-रिवाजोंको किसी तरह अपनानेके लिए तैयार नहीं हुए, हाँ एक 
बार अपनी धर्मंपत्नीके कहनेसे अपने बच्चेके सख्त बीमार होनेपर झाड़- 
फुँककी सिर्फ़ इजाज़त ही नहीं दी थी, किन्तु खुद वह झाड़-फूंक करनेवाले- 

को बुलाकर लाये थे। पढ़नेवाले ये न समझें कि वह झाड़-फूँकर्में विश्वास 
रखते थे। उन्होंने यह काम सिर्फ़ अपनी धर्मपत्नीके विचारोंमें आड़े न 
आनेके लिए किया था । वह पढ़े-लिखे आदमी थे, मनोविज्ञानसे खूब वाकिफ़: 
थे। वह खूब समझते थे कि माँकी कमज़ोरीका दुधमुहे बच्चेपर असर 
पड़े बिना न रहेगा । इसलिए उनका झाड़-फूककी इजाज़त देना विव्वास- 
की कमजोरी नहीं, मज़बूतीका सबृत है । अगर वह उस बकत हठ कर 
जाते तो धर्मपत्नी मान तो जाती पर दुःख जरूर मानती, वह तो हिंसा होती ॥, 
विधवा-विवाहकी आवाज़ उनसे पहले उठी तो थी, पर उसमें दम त था । 
बाब्‌ दयाचन्द्रजीने इस आवाज़को फिर अपने ढंगसे उठाया और वह कुछ , 
उम्र पाते तो इस तरफ़ भी कुछ ज़रूर करके दिखा जाते । 


हम राजकारनके मैदानमें कूद चुके थे और उन दिनों ऐसा करना 
अपने रिश्तेदारों और अपने दोस्तोंकी नज़रोंमें गिरना था, और तो और 
भाई अजितप्रसादजीको जो हमारे मारशल्लाके इल्ज़ामके मुकदमेमें हमारे 
वकील थे, करनालमें इसी वजहसे ठहरनेके लिए जगह मिलना मुश्क्लि 
हो गया था। आखिर एक वकीलने बड़ी हिम्मत करके उन्हें अपने घरपर 
ठहराया था। बा० दयाचन्द्रजी राजकारनके मैदानमें नहीं आये, पर 
उन दिनों राजकारनमें कूदना भले ही कुछ बड़ा काम हो, पर राजंकारनः 
में क्दनवालोंसे दोस्ती बनाये रखना और खुले दिल खुल्लमखुलला अपने 
घरमें उनका स्वागत करना यह और भी कहीं बड़ा काम था और इस 
विचारसे हम यह कहेंगे कि बा० दयाचन्द्रजी राजकारनके मैँदानमें न कूद-- 
कर भी राजकारनमें क्दे-जेसे ही थे। हमसे मिलनेमें वह कभी नहीं झिझके। 
हमारी बातोंको ध्यानसे और झौक़से सुना और हमें सलाह दी । जो 
सलाह दी वह हमें अपन रास्तेसे अलहदा करनेवाली नहीं थी । रास्तेपर 
मजबूतीसे डटा रखनेवाली थी । 


मामूली घरानेका जवान, पूरा गृहस्थी जौर फिर इतना निर्भीक 
और निडर; धर्म, समाज और देशप्रेममें भीगा और उसके लिए ज़्यादा-से- 


र्ष्म जेन-जागरखके भग्रदूत 


ज़्यादा वक्‍त निकालकर हर तरहके कामके लिए तैयार विरला ही कोई 
होता हैं । 

. सचमूच बा० दयाचन्द्रकी जिन्दगी ऐसी है, जिसका अनुसरण आज- 
कलके जवान करें तो समाज, धर्म और देशके लिए बड़े उपयोगी बन 
सकते हैं। 


झ्ानोदब काशो, सई १९७५१ 


मूक साधक 
श्री माइंदयाल जन 
बॉ ब्‌ दयाचन्द्रजी गोयलीयका जन्म मौजे गढ़ी अबदुल्ला खाँ जिला 
मृजफ्फरनगरके एक मध्यम श्रेणीके अग्रवाल लाला ज्ञानचन्द्रके 
अहाँ मार्गशीर्ष शुक्ला पूणिमा संवत्‌ १६४५ को हुआ था । 
आपने देहरादुनसे सन्‌ १९०७ में प्रथम श्रेणीमें एन्ट्रेन्स, क्वीन्स 
कॉलेज बनारससे एफ० ए० और महाराजा कॉलेज जयपुरसे बी० ए० 
'की परीक्षाएँ अच्छे नम्बरोंसे पास की थीं । 
विद्यार्थी अवस्थामें देहरादूनमें ही सभा-सोसाइटियोंको देखकर 
आपमें समाजसेवाके भाव पैदा हो गये और आपने भी स्कूलके छात्रोंकी 
एक जैन-सभा स्थापित की । इन्हीं दिनोंमें आप देहरादुनके ला० चिरंजी- 
लालजी संस्थापक जैन अनाथाश्रमके सम्पर्कमें आ गये और उर्दू जैन प्रचा- 
रक' में लेख लिखने लगे। चूंकि बनारसमें स्याद्गाद पाठशाला (अब 
महाविद्यालय ) के छात्रावासमें और जयपुरमें जेन-शिक्षा-प्रचारकसमिति 
के वद्धमान जैन-बोडिंग हाउसमें रहते थे, वहाँके वातावरणसे आपको 
जैनधर्मके अध्ययनकी रुचि हो गई और समाजसेवाके भावोंमें दृढ़ता आ गई । 
पहिले आपने ललितपुरमें बतौर सेकिण्ड मास्टरके काम किया, 
और वहाँकी अभिनन्दन-जन-पाठशालाके मंत्रीपदको ग्रहण करके उसकी 
खूब उन्नति की । ये दिन आपके अर्थंकष्टके थे और आपने अध्यापकी 
छोड़कर वकालत करनेका विचार किया, किन्तु पं० नाथ्रामजी प्रेमी 
आदि मित्रोंके निषेध करनेपर आपने वकालत करनेके विचारको छोड़ 
दिया। साहित्य-सेवाके लिए यह बड़ा भारी स्वार्थत्याग था। फिर 
आप लखनऊके कालीचरण हाईस्क्लमें आ गये और आपका अर्थसंकट 
दूर हो गया। 


डक ० जेन-जागरणके अग्रदूत 


आप ऋषभ-ब्रह्मचर्याश्रम हस्तिनापुरकी प्रबन्धकारिणी कमेटीके 
सभासद्‌ थे और आप ही उसके वार्षिक उत्सवोंपर चन्देके लिए अपील 
किया करते थे। भारत-जेन-महामण्डलके जीवदया विभागके आप मंत्री 
थे और आपने बहुत-से जीवदया-उपयोगी ट्रैक्ट लिखे तथा प्रकाशित किये । 

आपकी जैन-साहित्य तथा हिन्दी-साहित्य सम्बन्धी ठोस सेवाएँ 
कभी न भूली जाएँगी और उनसे आपका नाम अमर रहेगा। आपने 
जाति-प्रबोधक' मासिक पत्र द्वारा तीन वर्ष तक जैन-समाजमें खलबली 
मचा दी। आप “जेन-हितंषी' में जैनधर्म सम्बन्धी अँगरेजी लेखोंका हिन्दी- 
अनुवाद किया करते थे । 

आपने जीवदया सम्बन्धी, जेनधर्म सम्बन्धी तथा सर्वसाधारण 
उपयोगी हिन्दी पुस्तक तथा ट्रैक्ट ४६ से अधिक लिखें हें, जिनमें बाल- 
बोध जैन धर्म (४ भाग) जैन पाठ्शालाओंमें अबतक पाठ्य पुस्तकोंके 
रूपमें पढ़ाये जाते हे ! आपकी हिन्दी पुस्तकोंसे नवयुवकोंमें सादगी, प्रगति, 
सदाचार, चरित्रगठन, देशसेवा तथा मितव्यथिताके भाव पैदा होते हें । 

आप जंसा निर्भीक लेखक, जोशीला वक्ता, सुयोग्य शिक्षक और 
तिःस्वार्थ समाजसेवक जैन-समाजरें होना कठिन हैं। आपने जैनसमाज 
तथा हिन्दी-साहित्यकी जो सेवा की हे, वह अमर रहेगी । 

खेद है कि आपका अक्टूबर सन १६१६ में युद्धज्वरमें स्वर्गंवास 
हो गया, जब कि आपकी आयू केवल ३० वर्षकी थी। इतनी कम 
आयुर्मं इतना महान्‌ कार्य करनेके लिए महान्‌ साधना, दृढ़ निश्चय, अपार 
मनोबल और बेहद परिश्रमकी आवश्यकता हैं । उसके मालिक साधारण 
मनुष्य नहीं हो सकते, महापुरुष ही हो सकते हें । 
:--दिंगम्बर जैन, १९४३ 


++-<>-अ्स्श्लश्ट.ब2त--+ 





जन्प--- आरा, १८८८ ई० 


खुत्यु-- कलकत्ता, १६२७ ई० 


अद्ाज्जलि 
श्रो गुलाबराय एम० ए्‌० एल-एल० बो० 


साकार आकस्मिकताके लिए बहुत स्थान रहता हैं। 
इसी आकस्मिकताने देवेन्द्रजीसे मेरा परिचय कराकर मुभे 
हिन्दीका सेवक बना दिया । यद्यपि यह सम्भव था कि बिना देवेन्द्र बाबू- 
से साक्षात्कार हुए भी में लेखक बन जाता, तथापि वास्तविक बात यह 
हैं कि उनके द्वारा प्रकाशित की हुई मुद्रश-कलाकी आदर्शरूप पुस्तकोंके 
प्रलोभनने एवं उनके निजी प्रोत्साहनने मुझे ग्रंथ-लेखनके पथमें अग्रसर 
किया । 

देवेन्द्रजीसे मेरा प्रथम साक्षात्कार वेश्य-बोडिग-हाउस, आगरा 
में हुआ था । उससे पूर्व उनके एक पत्र द्वारा जो कि उन्होंने मेरे स्नेही 
मित्र ((पण०) श्रीयुत यमुनाप्रसादजीको (यह सज्जन आजकल 
मथुरामें वकालत करते हैं) लिखा था, मेरा चित्त उनकी ओर आकर्षित 
हो गया था। यद्यपि में उस कलाका विशेषज्ञ नहीं हूँ, जिसके द्वारा लोग 
लेखन-शैलीसे मनुप्यका चरित्र जान लेते हैं, तथापि उस पत्रने मुर्भे उनके 
प्रेम-पूर्ण हृदय, उनकी सहृदयता, कार्य-कुशलता तथा कतंव्य-परायणता 
का परिचय दे दिया। जब वह यमुनाप्रसादजीके यहाँ आकर ठहरे, मेंने 
जो कुछ अनुमान किया था, अक्षरद्वः सत्य पाया । उनकी सौम्य मूर्तिमें 
विश्व-प्रेम, आशा और उत्साहके पवित्र भावोंकी दीप्ति फलक रही थी । 
वह बहुश्ुत एवं अनुभवी थे, तथापि उनको वहाँपर बड़ी दीनता और 
छात्र-भावसे वार्तालाप करते देखा । प्रसन्नताने उनके चेहरेपर साम्राज्य- 
सा स्थापित कर लिया था । उन्होंने स्वप्रकाशित सेवा-धर्म' दिखलाया; 
उसको देखते ही मुर्भे शान्ति-धर्म' लिखनेका विचार हुआ। मेंने उनसे 
“जान्ति-धर्म! लिखनेका विचार पत्रद्वारा प्रकदः किया था। पत्रका 

* उत्तर ऐसा सानुरोध आया कि उसके आगे आलस्य, अयोग्यता-जन्य नैराइ्य 

नहीं ठहर सकता था । पुस्तक लिखकर भेज दी; थोड़े ही दिनोंमें एकदम 
बिलकुल नई रीतिकी छपाई, नये डिज्ञाइनके आवरण-पत्रसे विभूषित, 
सुन्दर सजीली पुस्तक मुझे मिल गई। मेरे घरके लोग, इष्ट-मित्र उसे 
देखकर आइचर्यान्वित-से हो गये । उन दिनों इतनी पुस्तकमालाओंका 
जन्म नहीं हुआ था । जो लोग मुभसे कुछ परिचय रखते हें, वह यह जानते 
है कि मेरी सभी चीजोंमें अस्तव्यस्तता दिखाई पड़ती है, इस कारण मेरी 
पुस्तक मेरी नहीं मालूम होती थी । पुस्तककी समालोचना भी अच्छी 
निकली; फिर क्या था, मुझमें भी उत्साहकी बाढ़-सी आ गई ! उसी 
उत्साहकी बाढ़में फिर निराशा क्‍यों लिखी! । वह भी  देवेन्धजी द्वारा 
प्रकाशित हुई । 


देवेन्द्रजी कार्यको स्थगित करना नहीं जानते थे। उनके हाथमें 
पुस्तक देकर बाट जोहनेंकी आवश्यकता नहीं रहती थी। इसीकारण 
'फिर निराशा क्‍यों” के एक ही दो मास पद्चात्‌ मेत्रीधर्म' भी प्रकाशित 
हो गया । वे 'नवरस” को विशेष सज-धजके साथ निकालना चाहते थे, 
किन्तु खेद हे कि उस ग्रन्थके विषयमें जो उनकी आश्ाएँ-अभिलाषाएँ 
थीं, वह उनके साथ ही चली गईं। मुभको प्रकाशक और भी मिले, 
किन्तु किसी प्रकाशकने मेरी पुस्तकोंमें इतना परिश्रम नहीं किया, जितना 
कि देवेन्द्रजीने किया था । प्रेस-कॉपी मुझे नहीं तैयार करनी पड़ती थी । 
बह स्वयं ही प्रेस-कापी तैयार कर लेते थे, और यदि में उसमें भी रहोबदल 
करके उसको खराब कर डालता, तो भी वह एक और प्रेस-कॉपी तैयार 
करानेको प्रस्तुत रहते थे । जब एसा प्रकाशक मिले, तब मूढ़ भी लेखक 
बन सकता हैँ । उत्तका यह सिद्धान्त था कि पुस्तक की सफलताके हेतु 
विषय और भाषाकी भाँति उसकी छपाईकी उत्तमता परमावश्यक है । 
चित्तकों पहली बार आकर्षण करनेके निर्मित्त शरीरका सौंदर्य आवश्यक 
है, फिर तो उस व्यक्तिके गृण हृदयमें स्थान जमा लेते हैँ । यही हाल पुस्तक 
का हैँ । यदि हिन्दीमें प्रकाशन-कलाका इतिहास लिखा जाय, तो उनको 

बहुत ऊँचा स्थान मिलेगा। प्रकाशन-कार्यमें वह हानि-लाभका विचार ' 
नहीं रखते थे। श्रन्थकी उत्तम छपाई ही उनका मुख्य ध्येय था । 

प्रकाशन उनका व्यवसाय न था, वरन व्यसन था। जब आप 
“एफ़० ए० की परीक्षा देने जाते, तो अन्य विद्याथियोंकी भाँति पाठ्य- 
ग्रन्थोंका बसता बाँधकर नहीं ले जाते थे, न वह इस खोज-बीनमें रहते थे 
कि आज क्‍या पर्चेमें आवेगा । वह अपने साथ अपनी प्रकाशित पुस्तकोंके 
'प्रफ ले जाते थे, जिनका कि थे परीक्षाकी घंटी बजने तक संशोधन करते 
रहते थे। उन्होंन हिन्दी-पुस्तकोंके प्रकाशन ही में सफलता नहीं दिखाई 
थी, वरन्‌ अँगरेजी-पुस्तकोंके प्रकाशनमें भी हिन्दी-युस्तकोंके समान ही 
'सफलता प्राप्त की । 

उनकी क्ियाके क्षेत्र संकुचित न थे। वह सिवा-धर्म' के केवल 
प्रकाशक ही नहीं, किन्तु उसके सच्चे अनुयायी थे। ज़रा-सी बरातपर 
उनका हृदय द्रवित हो जाता था; और उत्साह उनमें इतना था कि वह 
-अपने परिश्रमके बलपर पर्वतको भी हटा देनेका साहस कर सकते थे । 
“वह केवल साहस ही नहीं रखते थे, जिस कार्यमें लग जाते, उसमें न शारी- 
रिक स्वास्थ्यकी परवा करते, न आथिक लाभ या हानिकी । परवा तो 
'इसी बातकी रहती थी कि उनका ध्येय किसी-न-किसी प्रकार पूर्ण हो 
जाय । 

पूर्ण रूपसे बह धामिक थे, किन्तु उनके धर्मने उनके विचा रोंकों 
'संकुचित नहीं बनाया था । वह प्रत्येक धर्मके मनुष्योंसे श्रातृ-भावसे मिलते 
थे। घृणा एवं द्वेषकी उनमें गन्ध तक न थी, इसीलिए वह समाजमें सर्व- 
“प्रिय बन सके । भारतवर्षमें थोड़े ही ऐसे विद्यन्‌ होंगे, जिनका कि उनसे 
“निजी परिचय ते हो । विदेशके भी बहुत-से विद्वानोंसे उनका परिचय 
'एवं पत्र-व्यवहार था। जैन-धर्मके साहित्यको जितनी अँगरेज़ी भाषा- 
भाषियोंसे परिचय करानेम देवेन्द्रजीने सहायता दी है, उतनी थोड़े ही 
लोगोंने दी होगी । यदि वे जीवित रहते, तो देश-देशान्तरोंमें अपने धर्म- 
का गौरव-स्थापन करनेमें बहुत कुछ योग देते । 


कुमार देवेन्द्रमसाद जैन ३ण्ज 


कालकी गति बहुत कूटिल है और कर्मोका विपाक एक दुर्भेच्च रहस्य 
है। ज्ञात नहीं कि ऐसे समाज-सेवकको संसारसे इतने शीघ्र क्यों उठा 
लिया गया । जो महाशय उनसे उपकृत हुए हें, उनका परम धर्म है कि 
उनकी स्मृतिको जीवित रखनेका उद्योग करें। यद्यपि किसी महात्‌ 
व्यक्तिके व्यक्तित्वका शब्दों हारा वर्णन करना प्राय: दुस्साध्य कार्य है, 
तथापि ऐसे गुणग्राही समाज-सेवक सज्जनके प्रति मूक रहना क्रतघ्नता 
है; इस भावसे थोड़ी-सी पंक्तियाँ में अपनी सेवाऊजलि-स्वरूप उनकी 
पुण्य-स्मृतिको भेंट कर रहा हूँ । आशा है, इस प्रेमकी भेटको प्रेम-पुजारी 
की आत्मा स्वीकार करेगी | ' 


--देवेन्द्रचरित, मई १६३१ 


डी +जछ- ८ वसडत 


२्‌ हि 


र्फाः 65 
र्च्य 
श्री अजितप्रसाद एम० ए५, एल-एल० बी० 


कक्ष -कुलोत्पन्न, राजा अग्रके वंशज, बाँसलगोत्रीय, श्री सुपाइवे- 
दासजी आराके उच्च कोटिके सदगृहस्थ थे । विद्याध्ययनके लिए 
पटनामें छात्र-जीवन व्यतीत करते थे । एक दिन पृर्ण यौवनावस्थामें गंगा- 
स्नान करते हुए वह एकाकी जल-समाधिस्थ हो गये । इधर तो श्रीयुत 
सुपाश्वेदासजीका शरीर गंगागर्भेमें समाया, और उधर उनके हाईकोर्टकी 
वकालत परीक्षामें उत्तीर्ण होनेका समाचार आया । जो ख़बर हर्षको विस्तार 
करती, वही दुखको बढ़ानेवाली हो गई । पतिदेवके आकस्मिक वियोगसे 
संसार-भोगोंसे उदासीन होकर देवेन्द्रकी माताजी वेधव्य-दीक्षा लेकर अपने 
भाई श्रीयुत नन्‍्हलालजीके घर आरा-नगरमें रहने लगीं। उस समय 
देवेन्द्रको जन्म लिये हुए केवल दो महीने हुए थे । पुत्रकी मृ्तिमें पतिदेव- 
का प्रतिबिम्व देखती हुई देवेन्द्रकी माताका सारा संसार पुत्र-प्रेम और 
धर्मानुरागैमें संकूचित था । रसायनकी तरह संक्चित प्रेमका आबेग माता- 
के दूध द्वारा देवेन्द्रकी नस-नसमें ऐसा प्रसारित हुआ कि उसका जीवन 
विश्व-प्रेम और धर्मानुराग-रूप हो गया। 
शैशव अवस्था और बालकपनसे ही प्रेम-रसने अपना प्रभाव देवेन्द्र- 
के स्वच्छ हृदय-पटपर जमा लिया। घरके और आस-पासके बालकोंसे 
खेल-क्रीडामें वह ठेष और ईर्ष्या-भाव न करके सदा प्रेमसे व्यवहार करते 
थे। स्कूलमें सहपाठियोंकी सहायता करना, अध्यापकोंकी विनय, बड़ोंसे 
तम्र-भाव देवेन्द्रका स्वभाव “था । यह सबके प्यारे, और सब इनके 
प्यारे थे ॥१४०३४४९७ 
श्रीयृत बाबू देवकुमारजीकी महान्‌ आत्माका देकवेन्द्रके हृदयपर 
गहरा प्रभाव पड़ा । जिस कामको श्री बा० देवकुमारजी पूरा न कर 


कुमार देवेन्द्रपसाद जेन ३०७. 


सके, उसको सम्पूर्ण सम्पन्न करना देवेन्द्रनें अपना ध्येय और कतेव्य बताया, 
और उसके लिए यथाशक्ति यथेष्ट और अथक परिश्रम करते रहे । 
जैन-सिद्धान्तके मर्मज्ञ, अनुरागी, कषाय-हीन, अलोभी और परोप- 
कारी समाज-सेवक तैयार करनेके उद्देश्यसे श्री बा० देवकुमारजीने 
श्रीस्याद्वाद-महाविद्यालयकी स्थापना १२ अप्रैल १६०५ को जैन-धर्मे-भूषण 
ब्रह्मचारी सीतलप्रसादजी, बाबा भागीरथजी वर्णी और बाल ब्रह्मचारी 
पं० पन्नालाल आदि महानुभावोंकी उपस्थितिमें दानवीर जैन-कुलभूषण 
श्रीमान्‌ सेठ माणिकचन्दजी जस्टिस-आव-दी पीस द्वारा कराई। प्रथम 
विद्यार्थी श्री गणेशप्रसादजीने जो अब न्यायाचार्य-पदसे विभूषित जैन- 
धर्मके एक दिग्गज विद्वान हैं, प्रारम्भ महतेके समय श्री प्रमेषकमल- 
मार्तण्डसे पाठ पढ़ा था। 
स्याद्गादविद्यालयके प्रथम मंत्री इसके संस्थापक और संरक्षक 
श्री बा० देवकुमारजी ही नियत हुए; और उनके स्वर्गारोहणपर यह 
उत्तरदायित्व-पूर्ण पद सुविख्यात जेन-कवि, गद्यणलेखक और जैन-जातिके 
निःस्वार्थ सेवक श्रीयुत जैनेन्द्रकिशोरजी आरा-निवासीकों सौंपा गया । 
श्री जेनेन्द्रकिगोरजी १६०८-६ में विषम रोगसे पीड़ित रहे; 
किन्तु जबसे उनके परम भक्त श्रद्धालु शिष्य देवेन्द्र बनारस हिन्दू युनि- 
वर्सिटी-कॉलेजमें प्रविष्ट हुए, तबसे वे अपना समय अधिकतर स्याह्ादकी 
सेवार्म ही लगाने लगे । रात-दिन बह स्याद्वादके द्टी प्रबन्धमें दत्तचित्त 
रहते थे, जैन-धर्मकी उपासना और जैन-जातिकी सेवाकों उन्होंने अपना 
जीवनोद्ेश्य बना रक्खा था; स्याद्वादकी सेवा भी उस विशाल उद्देश्यमें 
गर्भित थी । देवेन्द्र विद्याध्ययन-जैसे परम कतेव्यको भी स्वार्थे समककर 
स्थाह्गादकी सेवाके सामने गौण कर देते थे । अनेक अवसरोंपर स्याद्वादके 
कार्यसे अवकाश न मिलनेके कारण कॉलेजमें उनकी अनुपस्थिति हो जाया 
करती थी। ह 
स्थाद्गादका प्रबन्ध कितना दुस्तर और दुस्साध्य था, यह श्री जैनेनद्र- 
किशोरजीके एक पत्र नं० ७५७ से विदित होता है, जो उन्होंने देवेन्द्रके 

नाम २० फरवरीकों बॉकीपुरसे, जहां वह इलाज कराने गये थे, 
लिखा था-- 


> ०० (06०पघ/5८, 0९ छएण"; ए प्र6€ ववाडपरप्रा0) 35 
जरार्ण: खालाप्र०काटछ,.. ॥६ 78ए 926 7#लगल्तांध्व वा ठप 
पर 7 ए0प्- 0 जडए, 2688९ इलातवे कर 9 एॉशा 
ए7ए जांगंटा प6 पाइगाप्रा।ंणा 7098ए 9700९60 5ए४६९४79- 
रट्क्ए,.. 4 शीश इ्योटीणा गा शीश एलकप्रडक्को 
श्ातवे ॥6९०९55७०ए गा0काटक्कााणगा5 ...४०प त0छ फीड 
४06 9509ए8 ०7 ४४९ ?8509॥9 78ए९ 0€श॥ 00577&८, 
जाकाल्व गाव वषक्काएशंडणार 0णः 8 408 पाता, ॥९८ए 
एकता फ्यांड्ड गीशए करते 8९2ा।ड+ ए885॥909 80 
पा ९०फ्रााबं0ा,.. /] कार छझ/९ए0०प्ड डफ्‌शपंप्रॉशा- 
त९कऋ85 #29ए९ हप्रात्सि'स्ते, छत फएछटला एशाएरटत 0. 
कराशा' 5०६८, फ्रटए शीज8ए४ प्'ए ६0 ॥ए९ छाते छठगेर 
ग्रावकुणआवलाएए, 4 ब्या वढ8व 82875 इपटी 0ण- 
फरगद्ांणाड 09ए 70ए5 थर गलत इला095092९ टक्का'्टा' 


“इस संस्थाका काम वेशक निग्नम रूपसे नहीं होता हैं। यदि 
तुम अपने ढंगपर काय करोगे, तो सब ठीक हो जायगा । मुझे एक कार्य- 
क्रम लिखकर भेज दो, जिससे इस संस्थाका काम सुचारु रीतिसे चल सके । 
में उसको पढ़कर, और उसमें आवश्यक सुधार करके अपनी स्वीकारिता 
भेज दूँगा। तुम जानते हो कि पाठशालाके लड़के हठी, कृत्सित विचार- 
वाले और भगड़ालू दीर्घकालसे हो रहे हें। वह अक्सर पाठशालाके 
कार्यकर्ताओंके मुक़बिलेमें सिर उठाया करते हैं। पहलेके सुपरिण्टेण्डेष्ट 
इन्हींके कारण दुखी होकर अलग हो गये । यह सदेव निरंकुशतया रहने 
और काम करनेका प्रयत्न किया करते हें। विद्यार्थी अवस्थामें लड़कोंके 
इस प्रकार जत्था बनानेसे मुझको कड़ा विरोध रहा है ।” 

यह सब कुछ होते हुए भी उन्होंने लिखा था-- 

5 (9६ €0प्रा5९, 3 €९ प्राण 7९59णाञ्गणो।[ए €एशा 00 
ग्राए अंटर 9९6, 9प ज्ञात ९७० 4 00.7 

“निस्संदेह में अपन उत्तरदायित्वका अनुभव रोग-शय्यापर भी 
कर रहा हूँ, किन्तु में क्या करूँ । 

१५ मई, १६०९ को श्री जैनेन्द्रकिशोरका स्वर्गारोहण हुआ, और 
स्वर्गीय सेठ माणिकचन्दजीके आग्रहसे स्थाद्वादका मंत्रित्व पद देवन्द्रको 
अपनी विद्यार्थी अवस्थामें ही स्वीकार करना पड़ा । 

देवेन्द्रक अथक परिश्रम करनेपर भी इस संस्थाकी परिस्थिति 
कंसी विकट रही, इसका कुछ अनुमान उस पत्रसे हो सकता है, जो २४ 
मा १६११ को श्री जेन-सिद्धान्त-भवनके संस्थापक मंत्री और श्री 
स्याद्गाद-महाविद्यालयके संस्थापक-सदस्य स्वर्गीय श्रीयुत किरोड़ीचन्दजी- 
ने आरासे देवेन्द्रको इस भाँति लिखा था-- 

४, , सब हालात श्रीमान्‌ नेमीसागरजीसे भी मालूम हुए. . . 
पाठशालाके विद्यार्थियोंके भी हालात मालूम हुए. . .यदि हम लोग ऐसे 
मूर्ख बालकोंसे डर जायेंगे, तो कदापि समाजका सुधार नहीं हो सकता. . . 
हमारे तीथंकरोंपर भी लोगोंने बहुत उपसर्ग किया. . .हम लोगोंको सब 
काम शान्तचित्तसे, पूरे तौरसे समभ-बूककर धर्म्मोन्नति और जात्युन्नति 
का करना चाहिए; यदि हम कोई काम मान, बड़ाई, कीना, बुग्ज रखकर 
करेंगे, तो अवश्य दुर्गंतिके पात्र होंगे; और यदि शुद्ध अन्त:क रणसे समाजके 
कल्याणके वास्ते अपना कतंव्य समभकर नियमका पालन करते संते, यदि 
दुष्ट लोग अपकीर्ति करेंगे तो उसका फल वही भोगेंगे. . .। इस पाठशाला- 
के प्रारम्भ ही से लड़ाई-भगड़ेकी उत्पत्ति हैं। यदि यह कहा जाय कि 
लड़ाई-भगड़े ही से इस पाठशालाकी उत्पत्ति है, तो भी सत्य है । यदि 
हम लोग अपकीतिसे डरकर छोड़ देते, तो आज पाठशालाका काशीमें 
ताम-निशान भी बाक़ी न रहता, परन्तु नहीं, हम लोग हमेशा अपना धर्म 
समभकर गिरी हुई जैन-जातिके सुधारनेके ख़यालसे अपने काममें मुस्तंद 

रहे. , . इन्हीं बातोंको, आशा है, आप लोग भी करेंगे । इस साल महा- 
सभामें भी ज़रूर महाविद्यालयके पुथक्‌ करनेकी कोशिश होगी; यदि 
ऐसा हुआ, तो हम लोगोंका सफल मनोरथ होगा, क्योंकि जिस काममें 
बहुसम्पत्ति व मान-बड़ाईवाल लोग होते हैं, उस संस्थाकी यही दशा 
होती है और इसी वजहसे हम पाठशालाके विद्यालयमें मिलानेके बिल्कुल 
विरुद्ध थे, परन्तु सेठ (माणिकचन्द) ) जी व सीतलप्रसादने जोर देकर यह 
काम कराया । खेर, गुजरी बातोंका खयाल नहीं करना, आप पूरे तौरसे 
मुस्तेदीके साथ नियमोंका पालन करना, और जो विद्यार्थी आज्ञाभंग 
करे, उसको समभाना; यदि वह न माने, तो उसको उचित दंड देना- 
आप कदापि समाजका भय न करना । विद्यालयके अलग ही होनेमें खेरि- 
यत हैं। हम लोगोंको इसमें कुछ कहनेकी जरूरत नहीं है; वह लोग 
अपने ही मान-बड़ाईके वास्ते, जहाँ चाहें ले जावें, क्योंकि हम पहले ही से 
खूब समझे हुए हैं कि विद्यालयके पेटमें ४०००० तोले वजनका बायगोला 
है, वह जब तक नष्ट नहीं होगा, तब तक इस' विद्यालयको इस भारत- 
भूमिमें कदापि स्थिरता व शान्ति नहीं होगी. . आप लोग कदापि किसी- 
का भय न करना, हमेशा आनन्दत्तित्तसे अपने कतंव््यको पालन करना, 
चाहे कोई खुश हो, या नाखुश । हम लोग किसीके नौकर नहीं, धर्मका 
पैसा खाना नहीं, फिर किसका डर है। हम लोग केवल धर्म समभकर 
इस कार्यकों करते हें. . .अब आप ही लोगोंसे कल्याणकी आशा हूँ”। 

२ एप्रिल, १६१२ को श्री पं० पन्नालाल बाकलीवालने एक पत्रमें 
देवेन्द्रको लिखा था-- 

“कल ज्ञात हुआ कि आपका विचार यहाँ रहनेका नहीं है. - .महा- 
विद्यालयकी, या यों कहिये, जेन-समाजकी रक्षा करनेवाला कोई नहीं 
, हैं. - महाविद्यालय उठ गया समभिये ।! 

ऐसे दुःसाध्य पब्लिक कार्यका भार एक कॉलेजमें पढ़तेबाला युवक 
अपने ऊपर कंसे ले सकता था, इसमें पाठकोंको आइचय्य होगा । निस्संदेह 
यह असामान्य बात हैं, किन्तु देवेन्द्रका जीवन ही असामान्य था । कॉलेज- 

की पुस्तकों और उपाधियोंसे देवेन्द्रको इतना प्रेम नहीं था, जितना जैन- 
जाति और जैन-धर्मसे । कॉलेजकी पढ़ाई जेन-धर्म और जैन-जातिकी 
सेवाके वास्ते एक निमित्त-मात्र थी । यही कारण हे कि वह बरसों कॉलेज 
में पढ़े, किन्तु न तो कभी परीक्षामें बैठे, और न उत्तीर्ण हो पाये । 

देवेन्द्रन परम प्रेम और शुद्ध भक्तिके आवेशमें उस मोक्ष-साधक 
स्थानका नाम, जहाँ विद्यालय स्थापित किया गया था, निर्वाणकुञ्ज 
रक्‍खा था, और जब तक वह स्याद्वादके मंत्री रहे, सब पत्र-व्यवहार इसी 
उत्साहोत्पादक नामसे होता रहा । गंगा-तटपर जो विशाल घाट-इस स्थान- 
को श्री बाबू निर्मलकुमारजीके पितामहने बनवाया था, और जिसकी 
मरम्मतमें १०-१२ बरस हुए १०-१२ हज़ार रुपया लग गया, उसका 
वास्तविक नाम प्रभूघाट देवेन्द्रने प्रचलित करा दिया था, किन्तु अब तो 
प्रभूषाट और निर्वाणकुझ्जको लोग भर्दनीघाटके नामसे ही जानते हें । 

काशी स्याद्वाद-महाविद्यालयका नवम वाध्िकोत्सव स्याद्वादके 
इतिहासमे , क्या, जेन-समाजके इतिहासमें चिरस्मरणीय रहेगा, ऐसा 
जैन-महोत्सव न पहले कभी हुआ, और न भविष्यमें होनेकी आशा व सम्भा- 
वना ही है । इसके महत्त्वका अनुभव तो उन्हींको है, जो इस महोत्सवमें 
सम्मिलित हुए थे । इसका कुछ वृत्तान्त जनवरी १६१४ के अँगरेजी जन- 
गज़टमें प्रकाशित हुआ हैँ । सहृदय पाठक उसको पढ़कर कुछ अनुभव 
कर सकते हें। 

जिस परिश्रमका परिणाम यह था कि सभ्य-संसारके जगहिख्यात 
विद्वानोंका ऐसा सम्मेलन जेन-जातिके इतिहासमें कभी नहीं हुआ था | 
२३ दिसम्बर १६१३ को रथोत्सव, २५ को प्रात: नगरकीत॑न और शामको 
काशीके टाउनहालमें मिसेज्ञ एनीबेसेण्टके सभापतित्वमें प्रथम पब्लिक 
सभा हुई । ह 

हिन्दू, मुसलमान, पारसी, क्रिश्चियन, थियोसोफिस्ट, योरपियन, 
जरमन, अमेरिकन सब ही थे। मंगलाचरणके पदचात्‌ स्वर्गीय 
श्री जगमंदरलाल 7), 3., 397775६०7-80-)89 ने अभ्यागत-संघका 

स्वागत किया, और अपने अनुपम तथा संक्षिप्त व्याख्यानमें जो जागृति 
सम्ाजमें भारत जैन-महामण्डलके द्वारा हुई, उसका दिग्दर्शन कराया। 
इसी सभामें “जन-महिलारत्न” की पदवी स्वर्गीया श्रीमती मगनबाईजी- 
को दी गई थी । २६ को स्याद्वादवारिधि, वादिगजकेसरी, न्‍्याय-वाचस्पति 
श्रीमान्‌ पंडित गोपालदासजीके सभापतित्वमें ब्रह्मचारी महात्मा भगवान- 
दीनजी और पंडित अर्जुनलाल सेठीके धर्म-व्याख्यान हुए । रात्रिकी बाबू 
सूरजभान वकीलके सभापतित्वमें बाबू प्रभूरामजी रावलपिण्डी-निवासी- 
का व्याख्यान शान्तिधर्म! और पण्डित गोपालदासजीका जिनधर्म' 
पर हुआ । 

२७ को दिलनमें डॉक्टर सतीशचन्द्र विद्याभूषणके सभापतित्वमें 
स्वर्गीय श्रीयुत जिनेश्वरदास माइलने प्रभावशाली कविता पढ़ी; डॉक्टर 
हरमन ' जेकोबी, जरमनीकी वान युनिवर्सिटीके प्रोफ़ेसरकों, 'जैनदर्शन- 
दिवाकर” की उपाधि प्रदान की गई, और पं० गोपालदासजीका धर्म- 
व्याख्यान हुआ । 

२८ को गंगा-तटका दृश्य देखते हुए नौका द्वारा हमारे माननीय 
अनिथि जरमनीके डॉक्टर स्ट्राउस और जेकोबी और अमेरिकाके प्रोफ़ेसर 
जेम्सप्रेट प्रभूषाटपर उतरे, और जूते निकालकर विनयपूर्वक जिनबिब 
के दर्शन किये और जिन-पूजाका दृश्य देखा । स्थाद्वादके हालमें डॉक्टर 
जेकोबीने विद्यारथियोंकों संस्क्ृत-भाषामें उपदेश दिया । दिनमें डॉक्टर 
जेकोबीकी अध्यक्षतामें सभा हुई । उन्होंने श्री बाबू देवकमारजीके विशाल 
चित्रका पर्दा हटाकर जनताकों उस जैनधर्म-प्रचारक और जात्युद्धारक 
महान्‌ आत्माका अनुकरण करनेके लिए उत्तेजित किया--“जैन-सिद्धान्त- 
महोदधि” की उपाधि डॉक्टर सतीशचन्द्र विद्याभूंषणको प्रदान की गई, 
और जैनधर्म-भूषण' का पद ब्रह्मचारी सीतलप्रसादजीको दिया गया, 
श्री मन्नीलाल उदानी एम. ए., राजकोट-निवासीका भी धर्मे-व्याख्यान 
हुआ । जो प्रशंसा-पत्र और उपाधि प्रमाण तैयार किये गये थे, वह ऐसे 

सुसज्जित और प्रभावोत्पादक थे कि अब वैसी वस्तुके देखनेकी आशा 

करना भ्रम है। २६ को जैन-सिद्धान्त-भवन, आराके अनुपम धामिक 
चित्रों, ताड़-पत्र-लिपि, प्राचीन ग्रन्थों, ताम्र-पत्रों आदिकी प्रदर्शनी की 
मई । " 

पूर्वोलिखित महानुभावोंके अतिरिक्त बनारसके लार्ड बिदप 
(लाट पादरी ), प्रोफेसर उनवाला, श्री बाबू भगवानदास' एम. ए., कुमार 
सत्यानन्दप्रसाद, जमंतीके मि० फिसकोन, नरसिहपुरके श्री माणिकलाल 
कोचर, कादियावाड़के श्री सेठ हुकुमचन्द खुशालचन्द, इन्दौरके श्री सुखन्त- 
कर, राजा मोतीचन्द, रानी साहबा औसानगंज, मूडबिद्रीक्रे साधु गुम्मनजी 
और दवेताम्बर साधु महाराज कर्पूरविजय, क्षमामुनि, विनयमुनि, प्रताप- 
मुनि आदिके नाम वर्णनीय हैं, जो इस महोत्सवर्में पधारे थे । 

जुलाई १६१४ में श्रीमान सेठ माणिकचन्द जे. पी. का स्वर्गवास 
हुआ । इन्हींके आग्रहसे देवेन्द्रने स्याह्मादके मंत्रित्व-पदका भार ग्रहण किया 
था; अतएवं उसी साल उन्होंने इस पदको त्याग दिया ।' * * 
बंगीय सार्वधर्म-परिषद्‌-- 

जेनधर्मका प्रचार देवेन्द्र जीवनका सार था। “अखिल जगत्‌के 
उद्घधारके वास्ते जैनवर्मका श्रद्धान, ज्ञान और आचरण एक अद्वितीय साधन 
हैं”, यह उसका दृढ़ विश्वास था और इस विश्वाससे प्रेरित होकर उस 
विश्वप्रे मीके मनमें इस भावनताका सदेव संचार रहता था कि जैनधर्म 
जगत्-व्यापी हो, सार्वधर्म हो । इसी विचारके आवेशमें उसने ३१ दिसम्बर 
१६११ को स्याद्ाद-विद्यालयमें एक सभा एकत्र की । उस सभाने देवेन्द्र- 
को ही सभापति निर्वाचित किया। सर्वसम्मतिसे बंगीय सावंधम-परिषद्‌- 
की स्थापना हुई; और देवेन्द्र ही इसके मंत्री और कोषाध्यक्ष रहे । इसके 
संस्थापक सदस्य पं० पन्नालाल वाकलीवाल, पं० लालाराम, पं० गजाघर- 
लाल, पं० तुलसीराम, देवेनद्र और १५ अन्य विह्वान्‌ थे । 

इस परिषद्कों क़रीब १००० ) मिला, और इसने क़रीब एक साल 
काम किया । निम्नलिखित पुस्तकोंका बंगाली भाषामें अनुवाद कराके 
हज़ारों प्रतियाँ बिना मूल्य वितरण की गईं । 

नाम सम्पादक 
१. साववधर्म श्रीयुत गुरुवर्य पं» गोपालदासजी 
२. जैनधर्म लोकमान्य श्रीयृत बाल गंगाधर तिलक 
३. जैन-तत्त्वज्ञान तथा 

चारित्र जर्मन विद्वान्‌ प्रोफेसर हरमन जैकोबी 


/ ४, जिनेन्द्र-मतदर्पण ब्रह्मचारी सीतलप्रसादजी 
५. जेनधर्मकी प्राचीनता श्रीयुत बावू बनारसीदासजी एम० ए० 
६. शान्तिपाठ आचार्य पद्मनन्दि 


यद्यपि कार्यकर्ताओंके असहयोग, और रुपयेकी कमीके कारण यह 
संस्था एक बरससे अधिक न चल सकी, किन्तु इस थोड़े-से कामने ही वंग- 
वासियोंमें जैनधर्मके अध्ययनकी रुचि उत्पन्न कर दी, और अब अनेक 
बंगाली जैनधर्मके न्याय, साहित्य और सिद्धान्तकों पढ़ते और उसपर 
विचार करते, लेख और पुस्तक लिखते हैं । 


वंगीय सार्वधर्म-परिषद्की रचनाके महत्त्वका एक प्रवल उदाहरण 
यह है कि जहाँ तक अजेनोंका सम्बन्ध है, जैनधमंके सिद्धान्तको समभतने- 
में सबसे अधिक निष्ठा और उसके प्रचारमें सबसे अधिक परिश्रम बंगालियों- 
ने किया है--5407९०१ स्‍30075 ० ४0४८ 88 5277९६ नामकी 
सिद्धान्त शास्त्रोंकी ग्रन्थमालाके स्थापन करने और चलानेमें श्रीयुत शरच्चन्द्र 
घोषाल एम. ए., बी. एल. काव्यतीर्थ, विद्याभूषण भारती, ॥0"0९5507: 
७ कमाष्टाक्त छत 07॥0507४8४ सरस्वती, वेदान्त-परिभाषा, 
प्रमाण-मीमांसा आदि ग्रन्थोंके सम्पादक ही अग्रसर हुए । उन्होंने एक 
पत्रमें मुझे लिखा है । 
प्रककरजछ8 8 92 राशा 4 8०१९१ ६0 १९९४०६६ एफ 
फल ४0 फरार 77079882007 0 र७&प्रडाआ, छावे 7020ए20478 
जछ़95 2079 (0 अकवएफ & लाधा' 0० वछ्ंतांडफ 0 ६6 
सिशा#/९४ सिीपवेप एजराश्क्शजए, छ0वे मर #ट्वुप९डॉट्वे 

776 40 8९९९छ: 6 57९... 4 €ह७7०८४४९व९ 7ए 85827(. 
9०एकाविछ 50 पर8त & एएणु९० $0 इा्वाड & 59९लंडो 
एणा०2ू2 406 पीट गंगा शाोकि 8 गेंश्रेंग8 3087077 
रायंला एऋण्पोत ४ बागिंक्ांशत ६0 ७ ए९९०ट27४5९व 
पाता एग्राएशआॉए, ऊमेछ ग्राइवेंट गरारट छएणतआ5९ पा: 
३ छ०ग्पात 8९८०्छा; थार एला2टंफुथ्ोडफ ० क्री8 970- 
छएण्ब्ट्व एगाल्एट, म€6 क््वे 8 शार्गा वेंट्शझा'४ $0 
एफ्ंआओझा ग्रा फेलाहनओओं, मसाग्रकं, ब्शव क्‍््ाश्ांड। 6 
शार्ता छए0ण+55 ० पगा6 वउ&798......... प्रशहः'८. छ85 
8 सर गिक्ला. णा 8076 पांपट ते8४ ३ रठपरोष 
जाप€ 507 फ्रेशाएशो एछणगे5 णा गक्यागांडए,. शी 
चिर ए70]००४ गठजणरएलः 20995९व श्र प्रो वेल्ककांमआ 
रण 9०एशाक-8.,. 00०५्एशांडट छजए फरांड त808४ ७६ ।९88( 
+#एलाआए एएणप्र76ट5 ० ० पार 8802८व 36002 ० धार 
बेक्रांछ४४ छत०्प्रीत श8ए९ फेब्ला कपागीडाल्त, बात व 
शत्पोंत ॥8ए९ एटशा एऋण्रयगाएु शेष९्शोश'€ 70' ॥796 
छए702४800ा ० गेंशोगांश.. ... - पा$ई. गातव छ8 
8मि३ए5ड पी एी इलीलारड ईण धर छतेएक्वाएकाशाई 
रा उछांफांडा॥आ,.. शञाफ्ता फ_य १6७एछ०७९व ] गाए 0.ऊ7ःण"- 
$प्रा।06४8 ६0 प्रच्गरी5९८ ६6 काएएीस्‍९१82९ छा गंशंयाशाः 
छाती 4 बट्वुप्रालश्व छए 7078 ब्यत ब€९ए डांपवेए 0 
ग्रा्मापेडगपंफाड बाते कृ्ाल्त छऊठड थकाव जागो 
4 ढणाप्रापर दएला पछ9 ४० पाल फुटइशा - पंत पाश८ 
फऊुश्शा छप्टटी। 8 छ़ीणा। ब5 ए92८एलाव७ पिशंणड था 06 
ए765९॥४ तं8ए, ९एला ग6छ 3मईं दा। ज्ञात ४0 76९897 
ग्राए ए0४ह धावे छठे 7 उद्यागरंडा। थीं! दर रात 
गाए पर. 

“एक समय था, जब मेने यह निश्चय किया था कि अपना जीवन 
जैनधर्मके प्रचारमें लगा दूंगा। बनारस हिन्दू-युनिवर्सिटीमें देवेन्द्रका 
विचार एक जेनधर्मशिक्षकके नियत करनेका था, और उसने उस पदके 
वास्ते मेरी स्वीकृति ले ली थी । देवेन्द्रका विचार जैनियोंके वास्ते विशेष 
करके एक जैन-कॉलेज खोलनेका था, जिसके साथ जैन-बोडिंग भी होता 
और जो किसी प्रतिष्ठित युनिवर्सिटीसे सम्बन्धित होता, और उस कॉलेज- 
के प्रिंसिपल पदकी स्वीकृति भी मुझसे ले ली थी । देवेन्द्रकी उत्कट मनो- 
कामना थी कि जैनधर्मके महान्‌ ग्रन्थ बंगाली, अँगरेजी और हिन्दीमें 
प्रकाशित करे. . .यह भी बातचीत थी कि भविष्यमें जेनधरमंपर कुछ पुस्तकें 
में बंगाली भाषामें सम्पादन करूँगा, किन्तु यह सब विचार देवेन्द्रके शरीरान्त 
से ढह गये, नहीं तो इस समय तक “जैनियोंकी पवित्र पुस्तकमाला” के 
कम-से-कम २० ग्रन्थ तो छप चुके होते, और में कहीं और ही जेन-धर्म- 
प्रचारका काम करता होता. . .देवेन्द्रके मनमें ज॑नधर्मक़ी प्रभावनाके 
विचार सर्देव भरे रहते थे । उनके साथ मेरे सब मनसूबे भी भरे रहते 
थे। उसके साथ मेरे सब मनसूबे भी चल बसे, जो मेंने जैनधर्मके ज्ञान' 
को, जिसे मेंने मुदृत तक हस्त-लिखित और मुद्रित शास्त्रोंके गहरे अध्ययन- 
से प्राप्त किया था, काममें लानेके वास्ते बाँध रक्‍्खे थे । यदि देवेन्द्र जैसा 
कोई जीवात्मा इस समय होता, तो में अब भी अपने पदको त्यागने और 
आजन्म जेनधमंकी सेवा करनेको तंयार हूँ ।” 

श्रीयुत हरिसत्य भट्टाचायं, एम. ए. बी. एल. ने श्री वादिदेवके 
प्रमाणनयतत्त्व-लोकालंकारका रत्लप्रभा तिलक समेत अँगरेज़ीमें सम्पादन 
किया है; और “6 207एलावांप्रफ ठ॑ उद्यंत8 ?॥080650फएए 
“जामात्र पी उेक्ांगांशा नामकी दो पुस्तकें जैनधर्मपर 
अँगरेजीमें लिखी हैं। वह अपने एक पत्रमें लिखते हें-- 

४ 6,,.०--००३४३६९ छ9200< घातक्वा। वें जऋलल्शंएटव कण 
)टएशातवएछ, ज़85 लाएएटत चिद्"ांतन फऐशहइामानंं बाते 
जिजॉशा ग्री उिलाएश......ला मं था तियाठ्शा 

फछऐ९एशावाछ छाते ६ छब्ड गीला प्री 4 8७77 शिव: 

ज0 064 ग्राट 80 बगेंगंतोॉडफ ड्रिलिट्तव छा पफड- 

४. , .देवेन्द्रसे मुझे जेनधर्म' नामकी पुस्तक बंगाली भाषामें मिली. . .। 
यह देवेन्द्र ही का अनुग्रह था कि जिसके कारण आजकल में जैन-धर्मका 
जानकार समभा जाता हूँ. . .। देवेन्द्रके देहान्तके क़रीब एक साल पीछे 
एक अवसरपर मेरा मिलना सर आशुतोष मुखर्जीसि हुआ, उनको देवेन्द्रके 
देहान्तका समाचार सुनकर अत्यन्त दुःख हुआ और उस समय मुझे 
मालूम हुआ कि उस नर-केसरीके हृदयमें देवेन्द्र-जेसे सीधे-सादे नवयुवक- 
का कितना आदर था, उन्होंने कहा कि देवन्द्रके कायोत्सर्गसे जेन-धर्मको 
ऐसी हानि पहुँची हैँ कि उसकी पूति असम्भव हे ।” 

श्लरीयुत हरिसत्य भट्टाचार्यके लेख अब भी अँगरेजी जैन गज़टमें 
रहते हैं । 

इलाहाबादमें सुमेरचन्द-जेन-होस्टलके स्थापित कराने, इसकी 
उन्नति करने और इसको इलाहाबाद युनिवर्सिटीसे सम्बद्ध करानेका श्रेय 
अधिक अंशोंमें देवेन्द्रको ही प्राप्त है । इसके स्थापित होनेके कुछ समय 
पदचात्‌ २१ सितम्बर १६१३ को इस छात्रालयके अन्तर्गत एक “जिन- 
भ्रातुसभा” की स्थापना की गई और देवेन्द्र उसके सभापति नियत होकर 
यावज्जीवन इस पदपर सुशोभित रहे । 


श्श्म जेन-जागरणके अग्रदूत 


देवेन्द्रकी मनःकामना थी कि यह होस्टल एक अद्वितीय संस्था 
हो; और जैन कॉलेजका रूप ग्रहण करके, जेन युनिवर्सितीका बीज बन 
जावे, जहाँ जैन-प्रेससे जेनागम प्रकाशित होकर अजैन संसारमें जैन- 
धर्मका प्रचार और प्रकाश करे। 

देवेन्द्र कहा करते थे कि वह एक बड़ा भंडा लेकर जैनागमके मारमिक 
ज्ञाताओंका संघ बनाकर धर्म-प्रचारार्थ संसारके सब देश-प्रदेशोंमें विहार 
करेंगे । 

सन्‌ १६१३ में शिमला पहाड़पर जैन-मन्दिरकी प्रतिष्ठा हुई थी । 
इस प्रतिष्ठाके अवसरपर जो रथोत्सव हुआ, उसको महोत्सव बनानेका 
श्रेय विशेष करके देवेन्द्रको ही प्राप्त है । उन्होंने ८००० के अपने छपाये 
हुए जैन-धर्मके ग्रन्थ उस अवसरपर बिना दाम बाँटे थे । 
सेन्ट्ल जेन-कॉलेज- 

जैन-कॉलेजका विचार १5६० में, पहले-पहल मुरादाबाद-निवासी 
पृण्डित चुन्नीलाल और म्‌शी मुकुन्दलालने प्रकट किया था। जून १६०२ 
के जैन-गज़टमें उसकी आवश्यकता दिखलाई गई थी । दिसम्बर १६०४ 
में अम्बाला-महासभाके अधिवेशनपर एक डंपुटेशन जैन-कॉलेजके वास्ते 
द्रव्य एकत्र करनेके लिए निर्वाचित हुआ। इस प्रतिष्ठित मण्डलमें 
मुरादाबादके पण्डित चुन्नीलाल और म्‌ंशी बाबूलाल वकील, नजीबाबाद- 
के रायबहादुर साहु जुगमन्दरदास, दिल्लीके भाई मोतीलाल और लाला 
जिनेश्वरदास मायल, पं० अर्जुनलाल सेठी, पं० रघुनाथदास सरनौ, 
ब्र० सीतलप्रसादजी आदि थे। इन महानुभावोंने संयुक्तप्रान्त, मध्यप्रान्त 
और राजपूतानामें दौरा करके ३०-४० हज़ार रुपया एकत्र किया । 

कार्यकर्ताओंमें मतभेदके कारण जेन-कॉलेजकी स्थापना न हो 
सकी और संचित द्रव्य महाविद्यालयके प्रौव्य फ़ण्डकी मदमें पड़ा रह गया । 

जैन-कॉलेजकी आवश्यकताका जितना प्रभाव देवेन्द्रके हृदयपर 
था, शायद ही किसी दूसरेपर पड़ा हो । यह अतिशयोक्ति नहीं, बल्कि 
अक्षरशः सत्य है कि वह सेंट्रल जैन-कॉलेजकी जाप जपा करते थे | 

काग्रज़के दस्ते-के-दस्ते उन्होंने सेंट्रल जेन-कॉलेज” शब्द लिख-लिखकर 
भरें हैं, और यदि वह जीवित रहते, तो सेंट्ल जैन-कॉलेज स्थापित हो 
गया होता । 


श्री जेन-बीर बाला-विश्ाम- 


जब देवेन्द्र जैन-सिद्धान्तभवन, आराका काम करते थे, उसीके साथ- 
साथ कन्या-पाठशालाकी भी, जो श्रीज्ञान्तिनाथ जिनालयमें स्थापित थी, 
देखं-भाल रखते और समस्त प्रबन्ध करते रहते थे । इसी पाठशालाको 
वढ़ाकर महिला महाविद्यालय कर देना देवेन्द्रका अभीष्ट था, और इस 
विषयमें कई दफ़ा उन्होंने मुभसे वार्तालाप किया है । खेद हूँ कि देवेन्द्रका 
अभीष्ट तो नहीं पूरा हो सका, किन्तु उसका संकुचित रूप श्रीजैनबाला- 
विश्वाम है, जो आरा नगरसे बाहर ३ मीलपर धनृपुरामें स्थापित है । 


स्वर्गारोहण- 


मार्च १६२१ में कुछ पुस्तकोंके छपवानेके प्रबन्धार्थ देवेन्द्र कलकत्ते 
गये । वहाँ प्रेसके क्रंकटके कारण अधिक ठहरना पड़ा । सहसा शीतला 
रोगने आ दबाया श्रीमान्‌ बाबू छोटेलालजीने, जिनके यहाँ वह ठहरे 
हुए थे, चिकित्सा और परिचर्याम तन-मन-धनसे पूर्ण प्रयत्न किया, किन्तु 
विकराल कालके आगे कुछ न चली, और रविवार, फाल्गुन शुक्ल १०, 
सं० १६७७, अर्थात्‌ १७ मार्च, १९२१ को वृद्धा माता, १५ वर्षकी अर्द्धा - 
गिनी, कुटुम्बी जनों और सैकड़ों मित्रोंकी बिलखता छोड़, अपने मित्रगण 
और प्रेमियोंसे सैकड़ों कोस दूर, अत्यन्त शारीरिक वेदना समता भावसे 
सहकर, जैन-जातिके उद्धार और जैन-धर्मके प्रचारका ध्यान करते हुए 
देवेन्द्र सुरलोकमें सुरेन्द्र हो गये । 


श्दष८, अक्टूबर ४७ ... जन्म 
१६०५, एप्रिल १२ .. . श्री स्पाद्गाद-महाविद्यालय की 
स्थापना 


१६०७. जुलाई . - - श्री देवकुमारजीका स्वर्गंवास 

१६०५, 


६६०९, 
१६११, 


१६९११, 
१६११, 


१६१३, 
१६१३, 


१६१४, 


१६१६, 


१६२१, 

जुलाई 


मई 
जून 


जून 
दिसम्बर 
दिसम्बर 
जुलाई 
तवम्बर 
नवम्बर 


मार्च 


(आम ड 
, श्री जेन-सिद्धान्त-भवन' आरा- 


न्प्ज 


२२ ... 


रछ... 


. सेंट्रल हिन्दू-कॉलेज बनारस 


में प्रदेश 
श्री जैनेंद्धकिशोरका स्वर्गवास 


की स्थापना 


. अणत्रत ग्रहण 
- बंगीय सावंधमं-परिषद्की 


स्थापना 


. शिमला जेन-मन्दिरकी स्थापना 
- श्री स्याद्वाद-महोत्सव सप्ताह 


काशी 


. श्री दानवीर सेठ मारिगकचंद 


जे. पी. का स्वर्गवास 


. कलकत्तेमें श्री जैन-सिद्धान्त- 


भवनकी प्रदर्षनी 

श्री बाबू किरोड़ीचन्दका 
स्वर्गवास 

स्वर्गारोहण 


लेखककी देवेन्द्रचरित्र नामक १०२ पृष्ठकी पुस्तकसे उक्त अंश संक- 
लित किया गया है । 

जिनवाणीमक्त 


श्री अजितप्रसाद जेन एम० ए० एल-एल० बी० 


ह्ाचारीजीकी साहित्यसेवामें श्रीयुत जुगमंदरलालजी जैनी 
ने पर्याप्त सहयोग दिया। जैनीजी पूर्वजन्म-संस्कारसे प्रखर 
बुद्धिमान्‌ थे। मैट्रिक्यूलेशन, इण्टरमीडियेट परीक्षाओंमें बराबर सरकारी 
छात्रवृत्ति पाते रहे । एम. ए. में प्रथम श्रेणीमें उत्तीर्ण होते ही बह तुरन्त 
इलाहाबाद यूनिवर्सिटीमें अंग्रेजी भाषाके अध्यापक और छात्रालयोंके 
प्रबन्धक नियत किये गये । तीन बरस अध्यापकी करके १६०६ में एक- 
जेटर कॉलिज ओक्सफोर्ड में दाखिल हुए और १६१० में बेरिस्टर होकर 
स्वदेश लौट आये। बम्बईसे सेठ माणिकचन्द पानाचन्दजी, श्रीमती 
मगनबाई आदिके साथ श्रवणबेलगोलाके महामस्तकाभिषेक उत्सवर्मे 
सम्मिलित होकर पुण्य प्राप्त किया । रोमन लॉ और जेनधर्मकी रूपरेखा 
जनीजीन लंदनमें छपवाई । 

बेरिस्टरीमें उनको पर्याप्त सफलता हुई और १६१३ में एक प्रीवी 
काउन्सिलके मुक़दमेमें उनको लंदन भेजा गया । 


१६१४ से १६२० तक और १६२२ से देहोत्सर्ग १३-७-१६२७ 
तक जैनीजी इन्दौर राज्यके न्यायाधीश और व्यवस्था-विधि-विधायिनी 
सभाके अध्यक्ष रहे, बीचके १६२० से १६२२ तक वह निःशुल्क सरकारी 
काम, असिस्‍्टेण्ट कलक्टरी और अमन सभाके संस्थापक मंत्रित्वका कार्य 
करते रहे और रायबहादुरकी उपाधि प्राप्त की । 


वह सब बेरिस्टरी, राजकीय सेवा और निःशुल्क सरकारी कार्य 
करते हुए भी अपने अवकाशका समय वह बराबर साहित्यसेवाममें लगाते 

रहे । ब्रह्मचारीजीके साथ बैठकर, उनको चातुर्मासमें अपने पास ठहराकर 
जैनीजीने अंग्रेजी भाषामें बृहद्‌ स्पष्ट व्याख्या और मौलिक प्रस्तावना 
सहित तत्त्वार्थाधिगमसूत्र, आत्मानुशासन, पंचास्तिकायसार, समय- 
सार, गोम्मटसार, जीव-कर्मकाण्डका अनुवाद किया। कभी-कभी तो 
वह रातके दो बज तक इस कायेमें व्यस्त रहते थे । जैन पारिभाषिक शब्दों 
का कोष तैयार किया और इन सब पुस्तकोंको अपने स्वोपाजित द्रब्यसे 
छपवाया और प्रकाशित किया । 


जैनीजीने १६०४ से अंग्रेज़ी 'जैनगज़ट” के सम्पादनका कार्य 
अपने हाथमें लिया । अब वह चालीसरवोें बरसमें अजिताश्रम लखनऊसे 
प्रकाशित हो रहा है । भारत जैन महामण्डलमें जेनीजीने जान डाली 
और उसको बराबर प्रोत्साहन देते रहे । साम्प्रदायिकता उनके पास नहीं 
फटकती थी । 


वात्सल्य भाव उनके हृदयसे छलका पड़ता था। जैन-जातिका 
उद्धार और जैनधर्मका प्रचार उनके जीवनका ध्येय था । 

देहावसानसे एक वर्ष पहिले १४ अगस्त १६२६ को जैनीजीने 
एक वसीयतनामा लिख दिया था कि उनकी सम्पूर्ण सम्पत्ति जनहितार्थ 
जैनधर्मकी रक्षा तथा प्रचारमें काम आवे। वह धर्मनिधि क़रीब एक 
लाखके है और श्री सेठ लालचन्दजी सेठी उसके प्रबन्धक हें । इस निधि 
की आमदनीसे सेण्ट्ल जेन पबलिशिंग हाउस, अजिताश्रम लखनऊ, ऋषभ 
जन लाइब्रेरी लंदन, अंग्रेजी जेनगज़ट, जैन साहित्य मंडल लंदनको निरन्तर 
सहायता मिलती रहती है । तथा अंग्रेज़ीके साथ धामिक अध्ययन करने- 
वाले विद्यार्थियोंको छात्रवृत्ति दी जाती हैँ । जैनीजी वास्तविक दानवीर 
और साहित्यसेवक थे । 

अब में अपनी रामकहानी क्‍या कहूँ ? मुझे तो जो कुछ साहित्यिक 
लाभ हुआ, इन्हीं दोनों महापुरुषोंके दिये हुए ज्ञानदान और प्रोत्साहनका 
प्रभाव है । इन दोनोंका सत्संग मुझे १६०४ से मिला। ब्रह्मचारीजीको 

मुझसे धर्मचर्चा करते-करते कभी-कभी अधिक रात बीत जाती थी और 
रातकों वह मेरे यहाँ रह जाते थे । जैनीजी भी इलाहाबादसे आकर मेरे 
यहाँ ठहरते थे; और में भी इलाहाबादमें ठहरता था । 

तभीसे मेंने शान्तिपाठ, आचार्य अमितगति प्रणीत सामायिक पाठ, 
क्षमायाचना पाठका अंग्रेजीमें अनुवाद किया । १६१३ से में जैनगज़टके 
सम्पादनका काम कर रहा हूँ । 


--दिगम्बर जैन, दिसम्बर १९४३ 

जन्म--- जयपुर € सितम्बर १८८० ई० 


शिक्षा-- बी० ए० १६०२ ई० 


स्वर्गंवास--- अजमेर २२ दिसम्बर १६४१ ई० 


एक मीठी याद 
-- स्ट गोयपलीय 


चोर (मथुरा) पर स्थित महासभाके विद्यालयमें अध्य- 
यनके निमित्त में १६१४ ई० में गया था। वहाँ मेरी ननिहाल 
(कोसी-मथुरा) के चार विद्यार्थी पहलेसे पढ़ते थे । ये चारों विद्यार्थी 
पहले सेठीजीके विद्यालयमें पठनार्थ गये थे, किन्तु उनके बन्दी किये जाने 
पर चौरासी आ गये थे । कुछ तो तब सेठीजीके नामकी भनक कानमें पड़ी 
और फिर लोकमान्य तिलकका जुलूस मथुरामें निकला, उस समय भी 
न जाने कैसे सेठीजीकी प्रशस्ति सुननेमें आई। 

उन दिनों अंग्रेंज-जर्मन-युद्ध चल रहा था । न मालूम क्‍यों अंग्रेज़ों- 
की हार और जमंनोंकी जीतके समाचार पढ़-सुनकर आहलाद और 
सनन्‍्तोष होता था। फिर धीरे-धीरे--स्वराज्य, परतन्त्रता, भारतमाता, 
वन्देमातरम्‌ आदि शब्द कानोंकी राह हृदयमें उतरते गये, और उनका 
अर्थ भी उजागर होता गया। तभी समभमें आया कि भारतमाताके 
बन्धनोंको काटनेमें जो सेनानी संलग्न थे, उन्हींमें एक सेठीजी भी थे । 
उनका अस्तित्व अंग्रेज़ी राज्यके लिए अमंगल था, इसीलिए उन्हें जेलमें 
डाल दिया गया है। उन्हें मुक्त करानेके लिए लोकमान्य तिलक, ऐनो 
बीसेण्ट-जैसे प्रमुख नेताओंने भरसक प्रयत्न किये, भारतीय पत्रोंने अग्र- 
लेखपर अग्रलेख लिखे, किन्तु अंग्रेज़ी सरकार टस-से-मस न हुई। जैन- 
समाजमें ब्र० सीतलप्रसादजी, श्री बाडीलाल मोतीलाल शाह और 
बा० अजितप्रसादजी वकीलने सेठीजीके छुटकारेके लिए अनथक परिश्रम 

किया । व्याख्यानों-लेखों द्वारा करुण पुकार सरकारके कानों तक पहुँ- 
साई । गाँव-गाँव और शहर-शहरसे तार दिलवाये, परन्तु सरकारके 
कानपर जूं तक न रेंगी। श्री नाथूरामजी प्रेमी द्वारा सम्पादित और 
प्रकाशित जेनहितैषीने भी बहुत मनोयोगसे हाथ बढाया । 


सेठीजीके सम्बन्धर्में अधिक-से-अधिक जाननेकी प्रबल आकांक्षा मेरे 
बालह॒दयमें उत्तरोत्तर बढ़ती गई। जैन-जैनेतर पत्रोंमें खोज-खोजकर 
सेठटीजी सम्बन्धी लेख-समाचारादि पढ़ता ।. ८जीऊ>एॉलखि ल््) 


तभी यह भी पढ़ा कि सेठीजी जिन-दर्शन किये बगैर भोजन नहीं 
करते थे ।[ जेलमें जिनदशेनकी सुविधा न होनेके कारण, उन्होंने| भोजन 
का त्याग कर दिया और उसपर वे इतने दुढ़ रहे कि ७० रोज़तक निराहार 
रहे । अन्तमें सरकारकों भुकना पड़ा और महात्मा भगवानदीनजीने 
जेलमें जिन-प्रतिबिम्ब विराजमान कराई, तब उनका उपवास समाप्त 
हुआ ।) भारतके राजनीतिक बन्दियोंमें सेठौजीका यह प्रथम उदाहरण था, 
इसलिए भारतीय नेताओंने 'भारतका जिन्दा मेक्स्वनी' कहकर उनका 
अभिनन्दन किया था। 


ई० सन १६१६ या १७ में अम्बालेमें जैनवेदी-प्रतिष्ठा थी। मुझे 
भी वहाँ जानेका अवसर प्राप्त हुआ। बा० अजितप्रसादजी लखनऊ- 
वालोंकों पहले-पहल मेंने वहीं देखा । वे सेठीजीके छुटकारेके लिए प्रयत्न 
कर रहे थे। वहाँ लोकमत जागरित करने और आथिक सहायता प्राप्त 
करनेके लिए वे आये हुए थे। पण्डालमें उनका अत्यन्त प्रभावशाली 
भाषण हुआ और आथ्िक सहायतार्थ उन्होंने सेठीजीके छुपे हुए चित्र 
बेचे । एक-एक चित्रकी लागत एक-एक पैसेसे अधिक नहीं होगी, लेकिन 
जनताने अपनी शक्ति-अनुसार मूल्य देकर खरीदा । मुझे भी जेब-ख्चेको 
जो चार आने मिले थे, उसका चित्र ले लिया और वह जबतक (१६२५ 
ई० में) सेठीजीके साक्षात्‌ दर्शन नहीं हो गये मेरे पास बना रहा । 


१६१८ या १६ ई० में विद्यार्थी सभाकी ओरसे 'ज्ञानबद्धक' अद्धे- 

साप्ताहिक पत्र हस्तलिखित निकलता था । इसका में और श्री मथुरादास" 
सम्पादन करते थे और श्री सुन्दरलाल' अपने सुवाच्य अक्षरोंमें लिखते थे। 
जब सेठीजीको मुक्त करो आन्दोलन प्रबल हो उठा तो कुछ झर्तों- 
के साथ भारत सरकार उन्हें छोड़नेको उद्यत हुई, किन्तु सेठीजीने पाबन्दी- 
के साथ रिहा होना ठुकरा दिया। हमने “ज्ञानवर्द्धक में सरकारकी कड़ी 
भर्त्सना करते हुए सेठीजीके इस दृढ़ निश्चयकी भूरि-भूरि प्रशंसा की । 
हमारे इस साहसपूर्ण वक्तव्य और सुरुचिकी सभी अध्यापकवर्गने दाद 
दी, किन्तु पं० इन्द्रलाबजी' शास्त्री जो जन्मतः रूढ़िवादी हें और देशसेवा 
के नामसे कानपर हाथ रखते थे, थोड़ा भिन्नाये, किन्तु कछ कर नहीं सकते 
थे। क्‍योंकि विद्यारथियोंका परस्पर बहुत अच्छा संगठन था, और वें 
अपनी नम्रता, अध्ययन-शीलता और विकासोन्मुखी कार्योकी ओर अग्रसर 
रहनेके कारण सभी अधिकारीवर्ग और अध्यापकोंके क्ृपापात्र थे। 
यही अंक्र धीरे-धीरे हृदयमें फूटते रहे । १६१६ में रौलट-एक्ट- 
के विरोधमें भारतव्यापी हड़ताल हुई तो हम सब विद्यार्थियोंने भी हड़ताल 
की और उपवास रक्‍्खा। सभा करके गरमागरम भाषण दिये, प्रस्ताव 
पास किया और मथुराकी बृहत्‌ सभामें लाइव बनाकर भाषण सुनने गये । 
ग्रीष्मावकाशकी छट्टियोंमें घर गया तो वापिस विद्यालय न जाकर 
१६२० में दिल्‍ली चला गया और गली-गली, कूचे-कचे में घ्मकर खहर 
बेचने लगा । फिर १६२४ में जेनसंगठन सभा की स्थापना की । 
एक रोज़ मालूम हुआ कि ला० हनुमन्तसहाय"के यहाँ सेठीजी आये ह 


१--श्री मथुरादासजी प्मावतीपुरवाल हैं। यह बी० ए० और 
न्‍्यायाचार्य होनेके बाद गुज़रानवाला गुरुकुलमें अध्यापक हो गये थे । फिर 
दिल्‍लीमें भारत बेंकमें काम करने लगे थे । 

२--श्री सुन्दरलाल परवार जैन हैं श्रौर वेधक-एरीक्षा पास करके 
सी, पी. के किसो स्थानमें वेद्यकका स्वतंत्र व्यवसाय कर रहे हैं । 

३--थये उन दिनों विद्यालयमें व्याकरणके श्रध्यापक थे । 

४--दिललीके प्रसिद्ध देशभक्त । 

हुए हैं। चरणस्परशको तुरन्त वहाँ पहुँचा। वे कहीं जानेकी शीघृतामें 
थे, इसलिए जी भरकर उन्हें देख भी न सका । मुझे वे जानते भी न थे । 
में उन्हें कैसे बताऊँ कि १० वर्षसे परवाना बना हुआ, जिस ज्योततिके लिए 
तड़प रहा था. वह आज दिखाई भी दी तो बिजलीकी तरह | न एकटक 
निहार ही सका, न क़दमोंपर सर ही धुन सका । 


मुझे जिनके दीदकी आस थीं, वोह मिले तो राहमें यूँ मिले । 
में नज़र उठाके तड़प गया, वोह नज़र झुकाके निकल गये ॥ 
ह --महमूद अयाज्ञ बंगलोरी 
१६२६ में उनसे मिलनेमें में जयपुर पहुँचा | तब वे मेरे नामसे 
परिचित हो चुके थे। दो रोज़ ३-३ घण्ट अत्यन्त स्नेह और प्यारसे राज- 
नैतिक, धाभिक और सामाजिक चर्चाएँ कीं। चर्चा करते हुए वे इतने 
गहरेमें उत्तर जाते थे कि मेरी मोटी बुद्धि थककर बैठ जाती थी । मेरी बहुत 
प्रबल अभिलाषा थी कि सेठीजी पुनः जैन-जागरणका कार्य हाथमें लें । 
' देशसेवाका व्रत लेने और जो भी अथे हाथमें आये, उसे देशसेवा्में ही त्यों- 
छावर कर देनेके कारण सेठीजी स्वयं तो दारिद्रब्त्रती थे ही, उनके परि- 
बारको भी यह सब सहना पड़ता था । परिवारके निभित्त मेंने कई रईसों- 
से कुछ भिजवानेका प्रयत्न किया भी तो सब व्यर्थ हुआ| वयोंकि सेठीजी- 
के यज्ञमें पड़कर सब स्वाहा हो जाता था । 
अतः मेरी प्रवल इच्छा थी कि सेठीजीको किसी ऐसे का्यंमें लगा 
दिया जाय, जो उनकी प्रतिष्ठा, रुचिके अनुकूल हो | जिसमें रहकर वे 
अधिक-से-अधिक देश-सेवा कर स्क और गाहँस्थिक चिन्ताओंसे मुक्त 
रह सके। मेने एक-दो धनिकोंको एक अच्छे स्टेण्डडंका साप्ताहिक पत्र 
निकालनेके लिए राज़ी कर लिया था, और इच्छा थी कि सेठीजी अपनी 
रुचि और तीतिके अनुसार उसका संचालन करें, किन्तु सेठीजी बन्धनों- 
में फेसनेवाले जीव नंहीं थे। वह राजपूतानेका केसरी घुल-घुलकर तो 
मर गया, पर किसीके भी कटघरेमें नहीं फंसा । हालाँ कि जयपुर सरकार- 
की तरफ़्से जयपुर राज्यमें प्रवेश न करनेकी सख्त पावन्दी लगी हुई थी, 

फिर भी वे कई माहसे सपरिवार किसी तरकीबसे जयपुरमें रह रहे थे और 
सपरिवार ही नहीं रह रहे थे, काकोरी षड़यन्त्रके ख्यातिप्राप्त श्री अशफा- 
'कल्लाको भी फ़रारी हालतमें अपने यहाँ छद्मवेशमें छिपा रखा था। 
मेरी उन दिनों आन्तरिक इच्छा थी कि बे मुम्े भी अपने क्रान्तिकारी 

कार्योमें दीक्षित कर लें, किन्तु वे सदेव टालते रहे । धीरे-धीरे सम्बन्ध 
बढ़ते गये और मुझपर वे पूर्ण विश्वास करने लगे । सन्‌ २८ में दिल्ली 
आये तो मुझे अपने साथ शौक़त' उस्मानीके यहाँ भी ले गये । 

उस्मानी साहब उन दिनों भारत-सरकारसे पोशीदा रहकर संदर- 
बाज़ारके एक कमरेमें रह रहे थे । सेकड़ों राज़की बातें सुनीं। सेठीजीने 
म्‌ के वहाँ कभी-कभी जाते-आते रहनेको कह दिया था। ४-४ रोज़के 
बाद जाकर देखता हूँ तो ज्ीनेके दर्वाजेका ताला लगा हुआ था। में 
किसीसे पूछे कि एक मुसलमान (जो शायद मकान-मालिकका नौकर 
होगा) स्वयं ही बोला-“कहिय हज़रत किसकी तलाझमें हे आप ?” 

“यहाँ एक साहब रहते हे, उन्हींसे मिलना है ।” 

“बहाँ तो कोई साहब नहीं रहते, मुदृतोंसे ताला बन्द हे। आप 
उनसे कब मिले थे ?” 

में इसका जवाब न देकर जीनेसे उत्तर आया और समभ गया कि 


१--शौक़त उस्मानी भारतके उन सपूततोंमें हैं, जो हिजरतके बहाने 
भारतसे चले गये थे। इनकी रूसयात्रा (जहा तक मुझे स्मरण हे) 
प्रताप, कानपुरसे प्रकाशित हुईं थी जिससे इनके साहसी, विकट जीवन 
और उत्कट देशभक्तिका परिचय मिलता है । भारतसे क्राबुल आदि अनेक 
देशोंमें होते हुए रूस पहुँचे। क्राबुल राज्यने नज़रबन्द किया तो किसी 
राज्यने तोपके मुहानें पर रखा, किसीने गधोंके अस्तबलर्म बॉयकर डाल 
दिया ! कभो बह़के पहाड़ पर रात काटनेको मजबूर हुए, कभी सरहदो 
लुटेरोंका मुक्ाबिला करना पड़ा । अन्तर्मे रूस पहुँचे तो वहीँ लेनिनने 
इनका शानदार स्वागत किया और जुलूस निकाला । 

पुलिसको उनको गन्ध मिल गई है, शायद इसलिए उड़छन्नू हो गये हैं 
और यह नौकर मुझे सी० आई० डी० समभमकर चकमा दे रहा हैं । फिर 
एक-दो माहके बाद पत्रोंमे पढ़ा कि देशमें भिन्न-भिन्न भागोंसे कम्युतिस्ट 
पकड़कर मेरठ जेलमें रखे गये है, और मेरठ षड्यन्त्र केसके नामसे उनपर 
म॒क़दमा चल रहा हैं । उन्हीं अभियुक्तोंमें शौकत उस्मानी भी थे । 

जब में नजीबाबादसे दिल्ली चला आया और समन्तभद्वाश्ममें 
रहने लगा तो तक़रीबन ७-८ रोज़ वहाँ मेरी वजहसे रहे । साथ ही खाना 
खाते, साथ ही घूमने जाते और हम एक ही कमरेमें सोते । उन्हें बमुश्किल 
२-१ घण्टे नींद आती थी। दिनभर तो बातें करते ही थे, रातको भी 
बातें करते ! एक तो बात सुननेका चस्का, दूसरे अदब इजाज़त नहीं 
देता था कि वे बातें करते रहें और में खर्राटे भरने लगूँ। लिहाज़ा नींद 
आने लगती तो बैठकर सुनने लगता । 

तत्त्व-चर्चा चलती तो मुझे ऐसा मालूम होने लगता कि समुद्र उमड़ा 
आ रहा है, में उसमें कभी डूब रहा हूँ, कभी उबर रहा हूँ, परन्तु किनारा 
नहीं पा रहा हूँ। राजनीतिके दाव-पेंच, घात-प्रतिघात सुनाने लगते 
तो मालूम होता, यह अर्जुन नहीं, महाभारतका योगी कष्ण हैँ, जो अपनी 
किसी योग-भ्रष्टताके कारण इस यू गमें जन्म लेनेको बाध्य हुआ है और 
अर्जुन-जेसा शिष्य न मिलनेके कारण छंटपटा रहा है। कई बार तो 
डर लगन लगता | शायरीका भी अच्छा शौक़ रखते थे। बीच-बीचमें 
मुँहका जायक़ा बदलने और वातावरणकों नीरस न होने देनेके लिए- 
ग्रालिब-ओ-जौक़के प्रसंगानुसार शेर भी फ़र्मा देते थे। एक दिन जो 
मौजमें आय तो बोले--- 

“बेटा, हम भी तुकबन्दी कर लेते हैं ।” 

“तुकबन्दी कसी, आप तो अच्छी-खासी कविता कह लेते हैं । 
मैंने बचपनमें आपकी बनाई कई कविताएँ पढ़ी हें। कब आयगा वोह 
दिन कि बनूं साधु बिहारी' मुझे खास तौरसे पसन्द थी ।” 

वे हँसकर बोले-“अच्छा तो बदमाश तू बचपनसे मेरा आशिक़ रहा है 

“यह तो आपकी महती कृपा है, जो आप इस सम्बोधनसे मुझे कृत- 
कृत्य कर रहे हैं । हाँ, एक अकिचन भक्त में आपका अवश्य रहा हूँ ।” 
“अच्छा तो बच्चू यह बात है जो दौड़-दौड़कर तुम जयपुर और 
अजमेर जाते रहे हो, और हज़ार ठिकाने छोड़कर में तुम्हारे पास ठहरने 
को मजबूर हुआ हूँ ।” 
“जी, आप शायद अपना कोई ताज़ा कलाम सुनाना चाह रहे थे ! ” 
“ताज़ा तो नहीं है, ५-६ वर्ष पूर्व कही गई, एक तुकबन्दी है । कुछ 
दोस्तोंने इस समस्याकी-देखें कहाँ-कहाँ पै हथेली लगायेंगे' पूर्ति करनेको 
मजबूर कर दिया । १०-५ मिनिट तबीयत प॑ ज़ोर दिया तो ये पंक्तियाँ 
मुँहसे निकल पड़ीं--- 
मन्दिरमें क्रेद करते हैं ताले ठुका दिये, 
मस्जिदमें उस हबीबके परदे लगा दिये, 
पूछा सबब तो एंठके पोथे दिखा दिये, 
वाइज़ने चीख़-चोज़ सिपारे सुना दिये। 
महफ़िलमें बेहिजाब हम आँखें लड़ायेंगे । 
देखें कहाँ-कहाँ पे हथेली लगायेंगे! ॥ 
चाइज़से जाके पूछा कि मय है हराम क्‍यों, 
बोला कि “मेरे सामने लेते हो नाम क्‍्यों??, 
जन्नतको तलाशमें है बूढ़ा इमाम क्यों, 
खुल जाये राजेमक़्फ़ी पीले न जाम क्‍यों ? 
मयख़््वार, उस ख़दाकों भो एक्शा पिल्बायेंगे । 
देखें कहाँ-कहाँ पे हथेलों लगायेंगे' । 
4-मेरे प्यारेको किसीने तालेमें बन्द कर दिया है तो किसीने उसे 
परदोंमें छिपा दिया है। कारण पूछनेपर धमंशास्त्रोंके पोथे दिखा दिये 
कि इनके वारण्टपर इन्हें बन्दी बनाया है, किन्तु इन मूर्खोने यह नहीं 
सममा कि उसका हुस्न हज़ार पदोर्मे भो नहीं छिप सकता। न जाने दें 
मुझे मन्दिरों और मस्जिदोंमें। में तो खुले आकाशके नीचे खड़ा होकर 
उसको निहारूँगा, देखें कहाँ-कहाँपर ये लोग बन्दिशें लगायेंगे ? 





ग 

उक्त कविता न हिन्दी है न उर्दू, न इसे कोई शायराना अहमियत 
ही दी जा सकती है। सचमुच तुकबन्दी है। मगर यह तुकबन्दी किस 
वातावरणमें कही गई और क्‍यों कही गई, यह पसेमंजर मुझे मालूम 
था। उसका तसब्वुर मस्तिष्कमें था ही, बस कुछ न पूछिये-एक-एक 
'पंक्तिपर तड़प-तड़प गया। 

बात यह थी कि सेठीजीके एक शिष्य मोतीचन्द जैनको फाँसी 
दे दी गई थी । वह महाराष्ट्रीय जैन था। सेठीजीको उससे बहुत स्नेह 
था। अपने वफ़ादार और जाँबाज़ शिष्यकी मौतपर उन्हें बहुत सदमा 
पहुँचा ! मगर कर भी क्या सकते थे ? 

हाय वह मजबूरियाँ, सहरूमियाँ, नाकामियाँ 

५-६ वर्ष बाद जब वे जेलसे मुक्त होकर आये तो मोतीचन्दकी 
पवित्र स्मृतिमें सेठीजीने अपनी कन्याका विवाह महाराष्ट्रके एक युवकसे 
इस पवित्र भावनासे कर दिया कि मेने जिस प्रान्त और जिस समाजका सपूत 
देशको बलि चढ़ाया है, उस प्रान्तको अपनी कन्या अर्पण कर दूं । सम्भव हैं 
उससे भी कोई मोती-जैसा पुत्ररत्न उत्पन्न होकर देशपर न्‍्योछावर हो सके । 


यह सम्बन्ध उक्त पवित्र भावनाके साथ-साथ अन्तर्जातीय और 
अन्तर्प्रान्‍्तीय भी था। जैनोंमें यह नया उदाहरण था। और हर नये 
काय्यंसे रूढ़िवादियोंको चिढ़ होती है । अतः सेठीजी जातिसे बहिष्कृत 
भी किये गये और मन्दिर-प्रवेशपर भी रोक लगा दी गई ! 

इसी वातावरणके आस-पास' कुछ मनचलोंने तत्काल उक्त मजा- 





२-देव-द्शन और शाख-अ्रवशका अधिकार मानवसात्रको क्‍यों नहीं ? 
क्यों चन्दर आदमी इस अस्तत-सुराके ठेकेदार बने हुए हैं। अ्रध्यात्म-सुरा 
पीकर तू-में का भेद भूल जानेंका सभीको अधिकार है। यह सुधा पीते ही 
आर्मा और परमात्माके बीचका व्यवधान मिट जायगा। हम तो स्वयं भी 
पीएंगे, अपने प्यारेको भी पिलायेंगे और एकाकार हो जायेंगे । ओ, घममके 
डेकेदारो, तुम कहाँ कहाँ पर अपनी टॉँग अ्रढ़ाते फिरोगे ? 

किया सभस्या-पूति करनेको मजबूर कर दिया। हृदयके भावोंको जो 
आग्रहकी हवा लगी तो भड़क उठे और उक्त पंक्तियाँ मूँहसे बेसाख्ता 
निकल पड़ीं। उक्त वातावरणके प्रकाशर्में जब इस तुकबन्दीको कोई 
पढ़े या सुने तो सिवाय सर धुननेके और चारा ही क्‍या है ? 
ज़मीरे पाकतीनत आह कितना बे मुरव्वत है ? 
सितसगर हर मसरंतको गुनहगारी बताता है ॥ 
--अकबर हैदरी देहरूवी 
सेठीजीमें एक बहुत बड़ा नुक्स था, हाँ मेरे-जेसे जाहिल इसे नुक्स 
ही कहेंगे ? वे ज़मानेकी रफ़्तारसे तेज़ चलना चाहते थे। परिणाम 
इसका यह होता था कि फिसडडी लोग उनके पाँव पकड़कर उन्हें भी अपने 
साथ रखना चाहते थे, और जब वे पकड़ाईमें न आकर आगे बढ़कर अपने 
फिसड्डी साथियोंकों भी आगे बढ़नेको ललकारते थे तो साथी खिसियाकर 
अताप-शनाप बकने लगते थे। इस स्वभाव-दोषके कारण सेठीजीको 
ज़मानंकी न तो कभी वाहवाही प्राप्त हुई न क्षणभरकों शान्ति मिली। 
सेठीजी प्रखर देशभक्त तो थे ही, उग्र सुधारक भी थे। केवल 
व्याख्यान देकर और लेख लिखकर उनकी पिपासा शान्त नहीं होती थी । 
वे तो अमली जीवनके आदी थे । 
हरिजन-मन्दिर-प्रवेश बिल भारतीय संसदने १६५० में पास किया, 
तब कहीं जाकर जैन-परिषद्को भी उसका समर्थन करनेका साहस हो 
सका । लेकिन सेठीजी तो दिव्यद्रष्टा थे, कब पृथ्वी करवट लेगी, कब 
भूचाल और ज़लजले आएँगे, यह सब उन्हें वर्षों पहले दीख जाता था-- 
जो है पर्देर्मे पिन्‍्हें।', चश्मे बीना देख लेती है। 


ज़मानेकी तबियतका तक़ाजा देख लेती है।॥ 
--हक़बाल 


और इसी दिव्य ज्ञानके बलपर वे जनताको चेतावनी दे देते थे। 
यह और बात हैँ कि हम उनके दिव्य ज्ञानकी उपेक्षा करते रहे । आज 


$ छिपा हुआ। र ः दिव्य दृष्टि । 

सर्वधर्मेसमभावका नग्मा चारों ओर सुनाई देता हैँ । स्थाद्राद और 
अनेकान्तका अर्थ ही सर्वेधर्मं समभाव किया जाता हैं और आज इस तथ्य- 
को सर्बंसम्मतिसे स्वीकृत कर लिया गया हूँ कि एक सम्यकज्ञानी और 
सत्यशोधकके लिए समस्त धर्मग्रन्थों, दर्शनों आदिका ज्ञान अत्यावश्यक 
है, किन्तु सेठीजीन जेलसे छूटते ही आजसे ३१ वर्ष पूर्व गीताके अध्ययन 
करनेकी सलाह जैनियोंकों दी तो लोग आपेसे बाहर हो गये थे। उस 
वक्‍तके उग्र सुधारकोंका भी साहस नहीं हुआ कि वे सेठीजीका समर्थन 
कर सके । उन्होंने यह लिखकर कि 'सेठीजी जेलमें घोर यंत्रणाएँ पाने- 
के बाद मालूम होता हँ--विक्षिप्त हो गये हैं, अत: वे ऋषधके नहीं, दयाके 
पात्र हैं ।” अपनी स्थिति सुरक्षित कर ली । 
उस वक्‍त तो उक्त सफ़ाई समभमे नहीं आई थी, क्‍योंकि में स्वयं 

भी कठमुल्ला था | पर आज सोचता हूँ तो मालूम होता है कि सेठीजी 
सचमुच विक्षिप्त हो गये होंगे । आपेमें हुए होते तो वे इन भंभटोंमें क्‍यों 
पड़े होते ? अन्य पण्डितोंकी तरह बे भी कीति और पैसा प्राप्त कर सकते 
थे। वे ज़िन्दगी भर तिल-तिल करके क्‍यों घुलते ? 

मेरे ग़मज़्वारु ! मेरे दोस्त !! तुम्हें क्या मालूम ? 

ज़िन्दगी मौतकी मानिन्द गुज़ारी उसने ॥ 

--#तोल 


हाँ, तो में भी कहाँ-से-कहाँ बहक गया । बात ठो सिर्फ़ इतनी थी 
कि सेठीजीने मौजमें आकर उस रातको अपनी उक्त कविता भी सुनाई ! 
फिर उस रोज कोई बात क्ञ चल सकी, उक्त कविता सुननेके बाद में कई 
बार अपनी विचारसरितामें डूबने और उबरने लगा। इसी आलम्में 
नींद आ गई। सुबह उठा तो सेठीजीको चारपाईसे नदारद पाया । पहले 
तो ख़याल हुआ इधर-उधर गये होंगे । लेकिन जब वें कई घण्टों तक 
वापिस नहीं आये तो चिन्ता बढ़ी और काफ़ी परेशान हुआ ! तीन- 
चार रोजके बाद देखता हूँ तो सेठीजी सामने खड़े थे । 
मैंने तावमे भरकर कहा--“सेठीजी आप भी खूब हैं ) कोई मरे या 

जिये आपकी बलासे ?” 

वे हेंसकर बोले---पगले, पहले बात भी सुनेगा, या अनाप-क्षनाप 
बकवास किये जायेगा ।” 

तब उन्होंने बताया कि-सुबह बाहर जाकर जो अख़बार पढ़ा तो 
मेरे हाथोंके तोते उड़ गये ! तुमने भी चन्द्रशेलर आज़ादका अजमेरमें 
गिरफ्तार होनेका संवाद पढ़ा होगा । संवाद क्‍या था, मेरे लिए तो मुृत्यु- 
सन्देश था ! आज़ादको मेंने ही एक गृप्त स्थानपर ठहराया हुआ था । 
उसका मेरे यहाँसे गिरफ्तार हो जानेका अर्थ मेरी नैतिक मृत्यु थी, मेरी 
सारी तपस्या निष्फल हो जाती ! दुनिया क्या कहती कि सेठी भी उसकी 
सुरक्षाका यथोचित प्रबन्ध न कर सका। 

“बस इसी न्यूज़को पढ़कर में आपेको भूल गया और तुमको बगैर 
सूचित किये ही छद्मरूपमें वास्तविक बात जाँचनेको अजमेर पहुँचा । 
शुक्र हैं कि उसको सही-सलामत पाया । पुलिसने उसके धोखेंमें किसी और- 
को मेरे यहाँसे पकड़ लिया था ! अब उसको स्थानान्तर करके आया हूँ ।” 

'जाबके स्थानकवासी जैनियोंने मुनि धनीरामजीकी प्रेरणासे 
पंचकूलेमें एक गुरुकुलकी स्थापना की थी। उसके संचालकोंकी इच्छा 
थी कि उस कलग्रुका भार सेठीजी ले लें। किसी तरह उन्हें राजी भी 
कर लिया : गृरुकुलवाल तो सेटीजीसे स्वीकृति लेकर निश्चिन्त हो गये 
और गुरुकूलकी उन्नतिका सुख-स्वप्न देखने लगे । उधर सेठीजीका आशय 
ही और था। वे चाहते थे कि पंचकूलाको ऋ्रान्तिकारी कार्योंका केन्द्र 
बनाया जाय और फ़रार देशभकक्‍तोंको उसके पूहाडी इलाकोंमें छिपानेका 
प्रबन्ध किया जाय | उन्होंने अपनी यह योजना मुभपर प्रकट की और 
अपने साथ ले चलनेकी इच्छा भी जाहिर की; किन्तु मेरा अजीब 
आलम था-- 

आपके अहदेकरमका भी तसच्वुर है गिरां। 
उन मुक्रामात पे श्रब आपका सौदाई है || 
--अर्शी भोपालों 

जब में दौड़-दौड़कर सेठीजीके पास जयपुर और अजमेर जाकर 
दीक्षित कर लेनेको गिड़गिड़ाया तो वे टस-से-मस न हुए और बराबर 
यही कहते रहे कि अभी तुममें पात्रता नहीं। और जब उन्होंने स्वयं 
आह्वान किया तो में स्वयं आपेमें न था । 


यह इत्तफाक् तो देखो बहार जब आईं। 
हमारे जोशे जुनूंका वही ज़माना था।॥ 
--असर रऊूेखनवी 
में महात्मा गांधीके असहयोग-आन्दोलनमें पूर्णरूपेण कूद पड़ने- 
का निरचय कर चुका था; और आये दिन विश्वस्त-से-विश्वस्त ऋन्ति- 
कारी कार्यकर्ताओंकों मुखबिर होते देख मन इस ओरसे क़तई फिर गया था। 


में धर-बार छोड़कर १६३० के असहयोग-आन्दोलनमें कूद पड़ा 
था और दिल्‍लीके प्रथम ५ सत्याग्रहियोंके साथ नमक-क़ानून तोड़ रहा 
था ! तभी एक रोज़ सेठीजी आये और एकान्तमें ले जाकर वबोले-- 


“में मुनि धनीरामजी और उनके शिष्य कृष्णचल्द्रजीको गुरकुलसे 
ले आया हूँ, और इस वक्‍त उन्हें जीतगढ़पर छोड़ आया हूँ, तुम जैनियों- 
का एक बड़ा जल्सा करके उनकी मूँहपत्ती उतरवा दो । उन्हें लोक-सेवा- 
के लिए इस संक्चित क्षेत्र और वेषसे बाहर निकाल दो १” 


में तो सुनकर सिहर गया। में दिगम्बर-कुलमें उत्पन्न हुआ हूँ, 
साध्‌ स्थानकवासी हें। मेरे इस कार्यसे जनतामें जो क्षोम और भ्रम 
फंलता, वह मस्तिष्कमें घूम गया । में इस सुधारके लिए प्रस्तुत न हुआ 
और में उनकी परीक्षामें इस बार भी अनुत्तीर्ण ही रहा; परन्तु सेठीजी 
फ़ौलादके बने थे, उन्हें लचकना और मुडना आता ही नहीं था । उन्होंने 
चुपचाप दोनों साधुओंकी मूँहपत्ती उतार दी, और रात्रिको होनेवाली 
, काँग्रेसकी व्याख्यानसभामें इसकी घोषणा भी कर दी। जनताने इस 
सूधारकी खूब सराहना की | लेकिन इस सुधारका परिणाम यह हुआ 
कि सेठीजीका पंचकूला गुरुकूलसे भी सम्बन्ध-विच्छेद हो गया ! 
हर 

माना कि हर बहारमें पर टहूटते रहे। 
फिर भी तवाफ़ें सहने गुलिस्तों किये गये ॥ 
--.खुरशीद फरीदाबादी 
में सन्‌ ३२ में कारागारसे मुक्त होनेके बाद सेठीजीकी चरण-रज 
लेने अजमेर पहुँचा। वहाँ जाकर जो उनकी स्थिति देखी, उससे कई 
घण्टे सुबक-सुबककर रोता रहा । सर्वस्व होम देनेके वाद, जिन्दगीभर स्वयं 
भी देश-सेवामें जूकते रहनेके कारण घरेलू स्थिति भयावह हो उठी ! 
आथिक स्लोत सब सूखे हुए और ८-१० प्राणियोंके भरण-पोषणकी समस्या। 
मौतके सामने भी घुटने न टेकनेवाला सेठी स्वयं तो न भुका, पर उसकी 
कमर भूक गई । उसमें वह तनाव और बाँकपन देखनेमें न आया। घरका 
वातावरण मुभसे ओभल नहीं रह सका। तभी बरफ़ बेचनेवालेने 
रबड़ी मलाईकी बरफ़की चटखारेदार आवाज़ दी तो बच्चोंके मुंहमें पानी 
भर आया, और सेठीजीसे वरफ़ दिलवानेकी जिद करने लगे। मगर 
चीलके घोंसलेमें माँस कहाँ ? वे चुपचाप थोड़ी देर तो बच्चोंका रोना- 
बिलखना देखते-सुनते रहे । जब न रहा गया तो मुझसे बोले--गोयलीय ! 
तुम बहुत अच्छा व्याख्यान दे लेते हो, आज इन बच्चोंको बरफ़की अनुप- 
योगितापर एक स्पीच दो ! 
मेंने कहा- सेठीजी, कहीं बच्चे भी इस तरहकी सीख मानते हैं । 
खासकर, बरफ़, चूरन और मिठाईके सम्बन्धमें । 
सेठीजीके अब तेवर बदल चुके थे ! बोले-तो इन्हें यह समझाओ 
कि तुम्हारे नालायक़ पिता कुछ कमाते-धमाते नहीं हैं, और जो तुम्हारे 
बाबा छोड़ गये थे, उसे भी ये स्वाहा कर चुके हैं ।” 
में सहमकर बोला-“सेठीजी, अभी इनमें इतनी समभ ही कहाँ हैं, 
जो समभानेसे मान सके ।” 
बोले-“नालायक़, यह भी नहीं समभेंगे, वह भी नहीं समभेंगे, तो फिर 


१--आअगीचेकी प्रदक्षिणा । 


श्री अजु नलाल सेठो ३३५ 


में क्या कझू ? सरकारी नौकरको २० वर्षमें पेशन मिल जाती है, और 
वह अपने बच्चोंका निश्चिन्त होकर भरण-पोषण करता है । मैंने अपनी 
एक-एक हड्डी गलाकर रख दी तब भी क्या मुझे इनके भरण-पोषणकी 
चिन्तासे मुक्ति नहीं मिलेगी ? 

में क्या जवाब देता। हिचकी बँध गई-- 

यह दीवारोंके छींटे खूंके यह ज़ंजीरके टुकड़े। 
फ़िज्ञा ज़िन्दाको शाहिद है कि दीवाने पै क्‍या ग़ुज़री । 
--सवा अकबराबादी 
मुर्भ रोता देखकर 'बोले-“गधे, मेरी हालतेज़ारसे कुछ नसीहत 
ले। अन्धोंकी तरह कुएँमें मत कूद । वर्ना जिन्दगीभर रोता रहेगा | 
मेरा क्या है में तो मिट चुका-- 
दिलको बरबाद करके बेठा हूँ। 
कुछ ,खुशी भो है, कुछ मलाल भो है ॥ 
--जिगर मुरादाबादो 
मेरे बच्चोंपर जो गुज़रेगी, उससे में वाक़िफ़ हूँ, उनकी आँखोंके 
आँसू पोंछनेका भी किसीको अहसास न होगा । 
लेकिन में नहीं चाहता कि तू इस तरहकी ग़लतियाँ दोहराये । देश और 
समाजकी सेवा जितनी बन पड़े, उतनी कर, मगर सेवा करते-करते एक दिन 
निरा सेवक बनकर न रह जाना पड़े इसके लिए सर्देव सावध्गन रहना ।” 
स्वयं तो मिटे, मगर मुझे मिटनेसे बचा दिया, उनके इस अमोघ 
मंत्रको ताबीज़की तरह बाँध लिया ! 

१६३७-४० में जनपरिषद्का ऑफ़िस सँभमालना पड़ा तो 
मेरं आग्रहपर सेठीजी भी कार्य करनेको अग्रसर हुए। इस अर्समें वे 
राजनंतिक वात-अ्रतिघातोंमें इतने क्षत-विक्षत हो चुके थे कि सचमुच 
मानसिक सन्‍्तुलन खो बेठे थे। राजनैतिक क्षेत्रमें महात्मा गांधीके अन्ध- 
भक्त नहीं थे। उनके हर आन्दोलनमें जेल जाते थे, कांग्रेसका कार्य 
करते थे। राजस्थानप्रान्तीय काँग्रेसके अध्यक्ष थे। फिर भी उनके 

सभी विचारों एवं सिद्धान्तोंके क़ायल नहीं थे। अतः कांग्रेसका हाई- 
कुमाण्ड नहीं चाहता था कि राजपृतानेकी बागडोर सेठीजीके हाथमें रहे । 
काँग्रेस-चुनावमें खहरके कपड़े कुली-कबाड़ियोंको पहनाकर सेठीजीके 
प्रतिद्वन्द्रीवी बोट दिलवाये गये, फिर भी सेठीजी विजयी हुए । जब वे 
बन्दी बनाकर रेल द्वारा ले जाये जाने लगे तो जनता एंजिनके आगे लेट 
गई। महात्मा गांधी अजमेर आये तो सेठीजी उनके यहाँ नहीं गये; 
महात्माजीको उनके घरपर जाना पड़ा। इतनी दृढ़ स्थितिको हाई- 
कमाण्ड कैसे बर्दाइत कर सकता था। सेठीजीका राजनतिक जीवन 
समाप्त करनेके लिए कई लाख रुपया व्यय किया गया, अनेक दाव-पेंच 
खेले गये और इस प्रकार अभिमन्युकी नहीं, स्वयं अर्जुनकी राजनेतिक 
हत्या कर डाली । बादमें इसी गुटबन्दीके शिकार सुभाष, नरीमैन आदि- 
को भी होना पड़ा, किन्तु इस गुटबन्दीकी वेदीपर सेठीजीका बलिदान 
प्रथम बलिदान था, अतः लोग समभ भी न पाये और वह निरीह घुट-घुटकर 
समाप्त हो गया। बादमें सुभाष बाबूके अध्यक्ष-चुनावमें तो देशने 
जान ही लिया कि पदारूढ़ दल किस खूबीसे दलन करता हैं ! 

आज काँग्रेस-शासनमें काँग्रेसियोंके भ्रष्टाचार और अभन्यायोंके 
कारण बहुत-से लोगोंने गांधी टोपीका परित्याग कर दिया है, किन्तु सेठीजी- 
को इस टोपीसे उस समय ही चिढ़ हो चुकी थी । 

१६३७ की ईस्टरकी छट्टियोंमें रीवाँ स्टेटके सतना शहरमें परिषद्‌- 
का वार्षिकोत्सव था। मेरं आग्रहपर सेठीजी भी पधारे। मेंन देखा 
उनके सरपर गाँधी टोपी न होकर अलवर स्टेटके सिपाहियों-जैसी बठन 
लगी हुई किश्तीनुमा ख़ाकी टोपी हूँ । धवल स्वच्छ गांधी टोपीके आगे 
वह अच्छी नहीं लगती थी और जनताकों भी यह देखकर अचम्भा-सा 
होता था कि सेठीजी-जैसे देशभक्तने एक रियासतकी गुलामाना चिह्न 
वाली टोपी क्‍यों पहन रक्खी है ? तब भारतके सभी राजनैतिक विचार- 
वाले गांधी टोपी लगाते थे और यह देशभक्तिकी प्रतीक समभी जाती 
थी। में भी चाहता था कि सेठीजी गांधी टोपी पहन लें तो ज्यादा मुनासिब 

हो । लेकन कहनेकी हिम्मत नहीं होती थी। आख़िर एक तरकीब 
निकाली । शामको खाना खाकर में और सेठीजी नंगे सर घूमने निकले । 
इस तरहका वातावरण मेंने जान-बूककर बनाया था। उनकी टोपी 
मेंने छुपाकर रख दी और उस स्थानपर अपनी दूसरी गांधी टोपी रख दी । 
रातको तनिक देरसे घूमकर आये और जल्दीसे टोपी पहनकर जस्सेमें पहुँ- 
चना हूँ ऐसी स्थिति पंदा हो गई। सेठीजीको अपनी टोपी नहीं मिली 
तो नंगे सर चलनेको प्रस्तुत हो गये । 

मेंने कहा--“आपकी टोपी अँधेरेमें नहीं मिल रही है तो न सही, 
फिर इंढ़ लेंगे । इतने आप यह नई टोपी पहन लीजिये ।” 

मेरा इतना कहना था कि चराग्र-पा हो गये-'बेटा, हमको धोखा 
न दो, कुछ धूपमें सुखाकर सेठीरामने बाल सुफ़ेद नहीं किये हें। हमारे 
सामने ही गांधी टोपी पहनकर हमारा खून जलाते हो, फिर भी हमने 
कुछ नहीं कहा, उलठटा हमींको यह टोपी पहननेकों मजबूर करते हो ? 
शर्म नहीं आती तुम्हें अपनी इस हरकतपर ?” 

में किसी तरह उनकी खुशामद करके नंगे सर ही उन्हें जलसेमें ले 
गया । मेरे आग्रहपर मेरें साथ अलवर, बान्दीकुई, जयपुर, अजमेर, 
नीमच, मन्दसौर, इन्दौर, बड़वानी, महेश्वर, मण्डलेशइवर, खण्डवा आदि 
स्थानोंमें १६३७ में भाषण देने गये थे, और तक़रीबन एक माह इस प्रवास- 
में मुझे उनके साथ रहनेका सौभाग्य प्राप्त हुआ था। कभी अवकाश 
मिला तो इस प्रवासके कड़ वे-मीठे अनुभव लिखनेका प्रयत्न करूँगा । 


डालमियानगर, 
८ अक्टूबर १९७५१ 


अधूरा परिक्‍्य 
बल ||: गोयलोय सकइ:- 


सेफ जीवन-परिचय लिख भेजनेके लिए मेंने उनके 
है कई परिचितों और सम्बन्धियोंकी पत्र लिखे, किन्तु खेंद 
है कि कहींसे भी परिचय प्राप्त न हो सका । भाग्यकी बात अपनी फ़ाइलों 
को उलटते-पलटते मेरे अधूरे लेखोंमें बहुत ही खस्ता हालतमें फुलिस्केप 
काग़ज़के दो पृष्ठ निकल आये, जिसमें सेठीजीके सम्बन्धमें कुछ संकेतात्मक 
वाक्य लिखे हुए थे। उन्हीं पृष्ठोके आधारपर थोड़ा-सा परिचय लिखने 
का प्रयत्न कर रहा हूँ । 

सन्‌ १९२८ से १६९३७ तक जितनी बार सेठीजीसे मिलनेका मुझे 
अवसर मिला में बराबर परिचय लिखा देनेका, उनसे अनुरोध करता 
रहा, किन्तु वे कंजूसके धनकीौ तरह उसे सदैव छिपाये रहे । एक दिन 
मेंने बहुत अनुनय-विनय करते हुए कहा--“था त्तो आप अपने सम्बन्धमें 
सिलसिलेवार कहते जायें, या आप मेरे प्रश्नोंका उत्तर देते जायें, में यों 
सहज ही आपका पीछा छोड़नेवाला जीव नहीं हूँ ।” 

पहले तो वे व्यक्तिगत जीवन सम्बन्धी बातें करते ही न थे । राज- 
नैतिक, सामाजिक, धामिक, ऐतिहासिक, साहित्यिक चर्चाएँ ही मुख्य 
रूपसे करते थे। फिर विश्वास होनेपर कभी-कभी कुछ संकेत रूपमें 
कहते भी तो बेसिलसिले और धुंघला-धुंधला बयान कर जाते। भेरे 
उक्त निवेदनपर अभी कुछ कहते भी न पाये थे कि बोले-“अच्छा मेरा 
यह परिचय तुम कब लिखकर छपवाओगगे ?” 

में बोला--आपके /निधनके बाद ।” 

उछलकर बोले--- शाबास बेटा, तब तो वाक़ई तुम्हें कुछ बताया 
जा सकता हैं।” लेकिन बताया नहीं, इधर-उघरकी बातें करते रहे। 

इस तरह जब भी प्रसंग छिड़ता हवा-सी देकर और-और बातें करने लगते । 
फिर में कितना ही प्रयन्त्तन करता, वे आपेमें न आते और में हारकर चुप 
हो जाता । 

१६३७ ईस्वीमें में और सेठीजी एक माह प्रवासमें रहे। तब 
कभी कुछ पूछ लेता, कभी कुछ जान लेता । उन सब बातोंको एकान्तमें 
बैठा हुआ संकेत रूपमें नोट कर रहा था, ताकि स्मृतिपटलसे उतर न जायें 
और दिल्ली जाते ही विस्तारसे लिख लूं। लेकिन लिखते हुए उन्होंने 
भाँप लिया, बोले-- अच्छा बच्चू, हमसे भी यह चालाकी ! ” 

पहले तो में बहाने करता रहा, मगर जब वे नहीं माने तो मुझे भी 
ताव आ गया, बोला-- हाँ लिखता हूँ और जरूर लिखेगा । आपका 
क्या है, आज मरे कल दूसरा दिन। इस घुने पिजरका क्‍या विश्वास, 
पर मू्‌झे तो अभी जीता पड़ेगा। आपका जीवन-परिचय में नहीं लिख 
सका तो आगेकी पीढ़ी मुझे क्या कहेंगी ? राजपूतानेके गड़े मुर्दे तो में 
उखाड़ता फिरूँ, लेकिन राजपूतानेके जीवित नरकेसरीका इतिहास न 
लिख पाऊँ, मेरे लिए यह कितने कलंककी बात होगी ।” फिर मेंने 
आँखोंमें आँसू भरकर कहा--आपको अपने ऊपर दया नहीं आती तो 
न सही, आप मेरी स्थितिपर तो तरस खाइये । लोग जब आपके सम्बन्ध- 
में विस्तृत जानकारी मुभसे चाहेंगे, तब में क्या जवाब दूंगा ।” 

सुनकर हँसने लगे। बोले--बेटा, अच्छा-ख़ासा लेकचर दे 
लेते हो थोड़ा-थोड़ा तेरा जादू हमपर भी असर डाल रहा है।” और 
बस फिर वही रफ़्तार बेढंगी। दुनियाभरकी बातें करना, पर अपने 
बारेमें कुछ नहीं कहना । और कहना भी तो बेतरतीब और वह भी लिख 
लेनेकी मनाई। 

पहले खयाल था, इन्हीं बेतरतीब टुकड़ोंको जोड़कर जीवन-परि- 
चय लिख लूंगा ! पर इन ११-१२ वर्षोर्मे कुछ ऐसे ककोले आये कि लिखने- 
का विचार तक नहीं आया और जब लिखने बैठा हूँ तो स्मृतिपटलसे वे 
सब बातें विस्मरण हो गई हैं, बहुतेरा प्रयत्न करता हूँ कि क्लूछ उनकी राज- 

नैतिक जीवन-सम्बन्धी घटनाएँ याद आ जायें, किन्तु याद नहीं आ रही हैं । 
अतः फाइलमें मिले हुए १३ वर्ष पुराने नोट्सके आधारपर ही कुछ लिखने 
का प्रयत्न कर रहा हैं । 

सेटीजीके पितामह श्री भवानीदासजी सेठी दिल्‍ली (वैद्यबाड़ा) 
में रहते थे । मुगल सल्तनतके अन्तिम बादशाह बहादुरशाह “ज़फ़र' का 
शासनकाल था। भवानीदासजीके शहज़ादोंके साथ मेत्री-सम्बन्ध थे । 
उन्हींके साथ अक्सर उठक-बैठक रहती थी। उनका सब कारोबार 
गुमाइते देखते थे। भवानीदासजीका परिचय और प्रभाव इतना था 
कि वे स्वयं कारोबार नहीं देखते थे, तब भी उनके नामपर कारोबार अच्छा 
चलता था। इनकी पत्नी और बच्चेका निधन' हो गया था। १८४५ 
ई० में इनको यकायक स्वप्न दिखाई देने लगे और कोई स्वप्नमें इनसे 
बार-बार दिल्ली छोड़ देनेका आग्रह करने लगा । पहले तो खास ध्यान 
नहीं दिया गया, किन्तु बार-बार जब यही वाक्य दुहराया जाने लगा तो 
इसे आनेबाली आपत्तिका संकेत! समभकर ये दिल्‍ली छोड़कर जयपुर 
चले गये । 

जयपुर निवासस्थान बनानेके बाद श्री भवानीदासजीने अपना 
द्वितीय विवाह किया और उनकी पत्नीसे जवाहरलाल सेठीका जन्म हुआ । 

जवाहरलालजीने मैट्रिक तक शिक्षा प्राप्त की और जयपुर राज्यके 
चूमूं ठिकानेके कामदार (दीवान) और कौन्सिलके सेक्रेटरी पदपर नियुक्त 
हुए । 

जवाहरलालजीका पाणिग्रहण जयपुर राज्यके प्रतिष्ठित और 
सम्मानित श्री मोहनलालजी नाज़िमकी सौभाग्यवती पुत्री पाँचोदेबीसेे 


१--यह १८७७ में होनेवाले ग़द्रकी भविष्य वाणी थी । 

२--इस वीर-माताके चरण-स्पशेंका सौसाग्य मुझे १६३७ ई० में 
मित्र चुका है। तब वे काफ़ी दृद्ध थीं और जयपुरमें अपने बढ़े पुत्रके 
साथ रद्दती थीं |. 

हुआ । जिनकी कूखसे १८८१ ईस्वीमें श्री अर्जुनलालजी सेठीका जन्म 
हुआ | 

सेठीजीन १८६८ ई० में मेद्रिक और १६०२ में बी० ए० पास 
किया | बी० ए० की परीक्षा देने लखनऊ गये तो वहाँ आपके मनमें 
समाज-सेवाके अंकुर उत्पन्न हुए। वहाँ यह देखकर कि परीक्षार्थियोंमें 
जैन विद्यारथियोंको अपने धरपर भोजन करानेकी शुभ भावनासे श्री सीतल- 
प्रसादजी (बादसें ब्रह्मचारी) खोजते फिर रहे हे । आपके हृदयपर इस 
वात्सल्य भावका ब॑हुत प्रभाव हुआ । उन्हीं दिनों अपने हमनामकी लाड़ली 
पुत्री गुलाबदेवीसे सेठीजीका विवाह हुआ। १६०४ में प्रकाश उत्पन्न 
हुआ, यह अत्यन्त होनहार अतिभाशाली बालक था, किन्तु खेद हे कि 
१६२४ में केवल २० वर्षकी भरी जवानीमें अचानक स्वगंवासी हो गया, 
जिसका सेठीजीकी मन:स्थितिपर बहुत घातक घाव हो गया। नज़र- 
बन्द किये जानेसे पूर्व तीन लड़कियाँ भी थीं। १६२० में नज़रबन्दीसे 
छूटनेके बाद उन तीनोंका विवाह क्रमशः हुमण जैन, खण्डेलवाल जन 
और ब्राह्मण वरोंसे कर दिया । 

जेलसे आनेके काफ़ी अर्से बाद उनके तीन सन्‍्तानें--प्रकाश, जगत, 
विमला-और हुई । मेंने तो सन्‌ ३७ में उनको ११, ५ और ७ वर्षकी 
अवस्थामें देखा था, जो अब सब युवा हो गये होंगे ॥ 

. सेठीजीने बी० ए० उन दिनों पास किया था, जब बी० ए० चिराग्र 
लेकर ढूँढ़नेपर बमुश्किल मिलते थे । आपकी जयपुर राज्यमें निज्ञामत 
(डिस्ट्रिक्ट मजिस्ट्रेट) पदपर नियुक्ति होनेवाली थी कि १६०२ में पिता- 
जीकी मृत्यु हो जानेसे चूमूं ठिकानेकी कामदारीका पद सँभालना पड़ा । 
अभी पूरी तरहसे वज्ञारतका क़लमदान संभालने भी नहीं पाये थे कि 
चूमूँ ठिकानेमें ए० जी० जी० का पदार्पण हुआ । स्टेटने औक़ात से भी 
ज़्यादा उसका पुरतकल्लुफ़ स्वागत किया, फिर भी उसने कह ही दिया-- 
१श८5८ &ए८ पिए5४८४ (ये गँवार हें)। सेठीजीके हृदयपर अंग्रेजी 
राज्य-द्रोहहा यह सबसे पहले इंजेक्शन लगा । 

सिंघई भूतारामजी १८०२ में महाराजा जयपुरके मुसाहिब थे। 
उनकी स्वीकृति लिये बग़ेर कोई भी अंग्रेज़ शहरमें प्रवेश नहीं कर सकता 
था, और जब तक बे जिये भाद्रपदमें चिड़ियाघरके शेरोंको मांस नहीं दिया 
जाता था । इन्हीं बातोंको सुनकर सेठीजीके हृदयमें अंग्रेज़ी राज्यके प्रति 
'बिद्रोही, और राष्ट्र-प्रेममी भावना उत्पन्न हुई। अभी पूरे दो वर्ष 
कामदार पदपर कार्य करने भी न पाये थे कि राज्यकी ओरसे बेगार 
प्रथा, किसानों-मजदूरोंके शोषण आदिको देखकर सेठीजीका हृदय काँप 
उठा और उन्होंने त्यागपत्र देकर खुले आकाशके नीचे खंड़े होकर स्वच्छन्द 
साँस लिया । 


यों तो आपमें बाल्यकालसे ही लोकसेवाके चिह्न प्रकट होने लगे 
'थे । घर आया हुआ भिक्षुक खाली हाथ नहीं लौट पाता था, जो हाथ 
'पड़ा चुपचाप उठाकर दे देते थे। बाल्यावस्थासे ही सभाओंमें व्याख्यान 
देने और नाटकोंमें भाग लेने लगे थे। स्वयं अबोध विद्यार्थी होते हुए 
भी १३ बर्षकी अवस्थामें एक पाठ्शाला खोली, जैनप्रदीप' पत्र निकाला, 
विद्या-प्रचारिणी सभा बनाई। श्री जवाहरलालजी जैन वैद्य सेठीजीके 
'बाल्य-सखा थे, ,हिन्दीकी रुचि उन्हींके संसर्गसे सेठीजीमें उत्पन्न हुई। 
नेतृत्व-शक्ति बाल्यावस्थासे ही भासित होने लगी थी। साथी बालकोंकों 
अपन अनुशासनमें रखते थे। १३ वर्षकी अवस्थासे आपके हिन्दी जैन- 
गज़टमें लेख भी छपने लगे थे । देशोद्धारकी उम्रतम भावना आपमें जन्म- 
जात थी। वह धीरे-धीरे पनपती गई और कामदार होते हुए भी सेठीजीने 
सात आदमियोंकी एक गुप्त समिति बनाई जिसमें घीसूलालजी गोलेछा 
(उ्वेताम्बर जैन) और दीवान जमनालालजी मुख्य थे। उस समिति 


१ शायद हस्तलिखित, शायद्‌ इसलिए कि में नोट करते समय यह 
पूछना भूल गया था, अरब मुझे स्मरण नहीं रहा है कि पतन्न छपाते थे या 
हाथसे लिखते थे। उस आयुर्मे हाथसे लिखना ही अधिक सम्भव हो 
सकता है। 

में भारत माँ और जैनसमाजकी सेवामें प्राणतक न्‍्योछावर करनेका ब्रत 
लिया गया। फिर तीन संगठित संस्थाएँ बनाई गईं, जिनकी अन्‍्तरंग 
समितिमें सात सदस्य थे। 

बी० ए० पास करते ही सेठीजी रावलपिण्डी जैनसमाजके निमन्त्रण- 
पर १६०४ ई० में गये और वहाँ पहले-पहल जैनसमाजके समक्ष अंग्रेज़ीमें 
भाषण दिया: । 

रावलपिण्डीके आदर-सत्कारके बाद सेठीजीका उत्साह बढ़ गया 
और वे पूर्णरूपेण सामाजिक क्षेत्रमें उतर. आये । १६०५ ई० में नजीबा- 
बादके साहू जुगमन्दरदासके नेतृत्वमें महासभाका डेपुटेशन सी० पी० 
गया। उसमें पं० चुन्नीलाल मुरादाबादवाले, श्री चन्द्रसेत वेद्य इटावे 
वाले, पं० रघुनाथदास सरनऊवाले, हकीम कल्याणराय अलीगढ़वाले, 
पं० जिनेश्वरदास माइल देहलवी, श्री सीतलप्रसाद (ब्रह्मचारी होनेसे 
पूर्व) लखनऊवाले और सेठीजी थे। डेपुटेशन'" दो माह सी० पी० में 
फिरा और केवल दस हज़ार रुपया मिला जो कि महासभाके फ़ण्डमें 


१---सेठीजीने यद्द संस्मरण सुनाते हुए हंसकर कट्दा था--मैं तभी 
स्कूलसे ताज़ा-ताज़ा रंगरूट निकला था । धार्मिक भ्रौर सामाजिक ज्ञानमे 
छउल्लूका पट्ठा था, फिर भो न जाने क्‍यों मेरा व्याख्यान पसन्द किया 
गया भौर मेरी बढ़ी प्रशंसा हुई । 

३---इस डेपुटेशनका एक ग्रुप फोटो मैंने नजीबाबादमें साहू जुग- 
मन्दिरदासजीके पास ३९२८ में देखा था। उस पुरानी स्वतिको वे 
बहुत सावधानीसे अपने यहाँ रक्खे हुए थे और डेपुटेशनके अनेक मनो- 
रंजक संस्मरणश सुनाया करते थे। परन्तु श्रक़सोस, उन्हें लिख लेनेका 
मुझे तब शऊर ही न था। हाय ! ज़िन्दगीमें यह शलतो मुझसे ऐसी 
हो गई है कि मेरे इस बेशऊरेपनकों भावी पीढ़ी कभी क्षमा नहीं कर 
सकेगी, श्रब पछताता हूँ. और सर धुनता हूँ । अब कौन है जो इनके 
जीबन-परिचय लिखवा सकेगा ? हु 


श्ह्८ जेन-जागरणके श्रप्रदूत 


जमा कर दिया गया । कानपुर स्टेशनपर डेपुटेशनसे मुलाक़ात करनेके * 
लिए डिप्टी चम्पतराय आये । उन्होंने डेपुटेशनके नेता साहू जुगमन्दर- 
दाससे कहा कि तुम क्‍यों अर्जुनलालकी ज़िन्दगी खराब करते हो । इस 
होनहार युवकको किसी अच्छे काममें लगने दो । लेकिन सेठीजीके हृदय 
पर उनकी सीखका विपरीत प्रभाव हुआ और उन्होंने मनमें यह दुढ़ धारणा 
बना ली कि भविष्यमें जैन समाजके लिए ही जीऊँगा और उसीके लिए 
मरूँगा । 

जयपुर लौटनेके बाद चौरासी मथुरापर महासभा द्वारा स्थापित 
विद्यालयके सेठीजी मैनेजर नियुक्त हुए। ला० खूबचन्द कण्ट्राक्टरके 
निमंत्रणपर सहारनपुरमें जन-महोत्सवके अवसरपर महासभाका वाषिक 
अधिवेशन हुआ। इस अधिवेशनकों सफल बनानेमें सेठीजीने कोई 
कुसर बाक़ी न छोड़ी । जल्सा बहुत शानदार और सफल हुआ । 

महाविद्यालयकी सेठीजी अधिक सेवा न कर सके । उसके ज्वाइण्ट 
सेक्रेटरी बा० बनारसीदास मग्ररूर स्वभावके और अंग्रेजी शिक्षाके अधिक 
पक्षपाती थे । लेकिन सेठीजी अंग्रेज़ीके साथ धार्मिक शिक्षणकों अधिक 
महत्त्व देते थे । सन्‌ १६०४ में विद्यालय छोड़कर जयपुरमें गुप्त समिति 
बनाकर कार्य करने लगे। सुधारक प्रवृत्ति होनेसे सुधारका कार्य्य भी 
हाथमें लिया और घर-घर जाकर सुधारक कार्योको प्रोत्साहन देने लगे । 
जैन विधिसे विवाह कराय जाने लगे, हाथीपर तोरण मारनेकी प्रथा बन्द 
कराई । बाबू चिमनलालजीने जयपघुरमें मेला कराया तो उसमें होनेवाले 
नाटकका समाजने काफ़ी विरोध किया, किन्तु सेठीजीने उस विरोधका 
डटकर मुक़ाबिला किया अन्तमें सफलता प्राप्त की । 

इससे आगे लिखे हुए संकेतिक वाक्य स्वयं मेरी समभमें नहीं आ रहे 
हैं और इनसे क्‍या अभिप्राय था, मुझे स्मरण नहीं रहा है । मेंने तो जल्दी- 
जल्दी संकेतमात्र लिख लिया था ताकि सेठीजी न देख लें और बादमें यथा- 
बसर लिख लूँगा। लेकिन आगे न तो सेठीजीके भयसे लिख पाया और 
न फिर मुझे ही लिख लेनेंका समय रहा । और यह नोट फ़ाइलमें दबकर 

रह गया। वे संकेत शब्दमें लिखे दे रहा हूँ, शायद कोई जानकार इससे 
लाभ उठा सके । 


पोलिटिकिल एजेण्टको गायकी ज़रूरत थी। डेरीके नवाब फ्रयाज़ 
अलीख़ोका आदमी गाय खोलकर ले गया । सेदीजीकी चिट्ठीका प्रभाव, 
सलवारका लड़केके धाव और घाव सिये जानेपर लड़केकी वीरता । मथुरा- 
का मदन लड़का, धावमें भरे जानेके लिए शिक्षकोंमें मांस देनेको होढ । 
सेवाकी ड्यूटी । १६०५ में जैनशिज्षाप्रचाकक्क समिति उसीके अण्डर 
चर्ुमान विद्यालय, वर्मान छायत्रेरी जैन बोडिंग  । 


हाँ, खूब याद आया । १६३७ में जब में सेठीजीके साथ एक मास 
भ्रवासमें रहा, तब एक सप्ताह जयपुरमें भी रहना हुआ । वहाँ हम उसी 
मकानमें रहे, जिसमें कभी सेटीजी रहा करते थे |. उन दिनों उनके बड़े 
भाईका परिवार उसमें रहता था। सेठीजीकी वीरमाता भी जीवित 
थीं और अपने बड़े पुत्रके परिवारके साथ रहती थीं । मुझे भी उस दिव्य 
माताके चरण-स्पशेका सौभाग्य प्राप्त हुआ था। सेठीजीके कामदारी 
पदसे सम्बन्ध-विच्छेद कर लेनेपर उनके बड़े भाईको राज्यने उस पदपर 
नियुक्त कर दिया था, सन्‌ ३७ में भी वे उसी पदपर आसीन थे । 

इसी मकानके नज्ञदीक उस जैन पुस्तकालयको देखना भी नसीब 
हुआ, जिसमें बेठकर सेठीजीने अपने जाँ-बाज़ साथियोंके साथ न जाने कितनी 
गुप्त मंत्रणाएँ की थीं। 

उन्हीं स्थानोंका तवाफ़ करते हुए सेठीजीसे विदित हुआ कि 
भारतके प्रसिद्ध क्रान्तिकारी नेता रासविहारी बोसकी विप्लवी संस्थाकी 
राजपूताना झाखाके वे मुख्य सूत्रधार थे, और सेठीजीका एक शिष्य प्रताप, 
रासविहारीके सम्पर्कर्म भी रहता था ! 

१६१२ में दिल्लीके चाँदनी चौकमें लार्ड हाडिगपर जो बम फेंका 
गया, वह रासविहारीके दलकी योजना थी । दिल्ली शाखाके मुख्य काय्ये- 
कर्त्ता मास्टर अमीरचन्दजी पुलिस द्वारा हिरासतमें ले लिये गये थे, 


इज० जैन-जागरखके अग्रदूत्त 


और उन्हें जेल न भेजकर उन्हींके मकानमें नज़रबन्द करके छद्मवेषमें पुलिस- 
ने चारों तरफ़ घेरा डाल दिया था, ताकि उनके पास आने-जानेवाले दलकेः 
अन्य सदस्योंको भी फाँसा जा सके । 

पूवेयोजनाके अनुसार सेठीजी अपने कुछ शिष्योंके साथ उनसे मिलनें- 
को दिललीके किए रवाना हो चुके थे । उन्हें इस नज़रबन्दीका इल्म तक 
नहीं था। वे अपनी धुनमें मास्टरजीके यहाँ पहुँचते और बाआसानी 
पुलिस उन्हें दबोच लेती, किन्तु प्लेटफ़ारमपर ही दलके एक सदस्यने इन्हें 
सूचना देकर सावधान कर दिया । लेकिन मास्टरजीसे मिलना आवश्यक 
था। पुलिसके घेरेमें उनसे कैसे मिला जाय, कामकी बातें कैसे की जायें 
और साफ़ बचकर कैसे वापिस आया जाय । यही सब योजना बनाकर 
छुद्मवेषमें मास्टरजीके दर्वाज़ेपर जाकर इस तरह आवाज़ देने लगे, जैसे 
साहुकार क़र्ज़ंदारको आवाज़ देता है। पुलिसने दर्याफ्त किया तो बताया 
“हज़रतपर एक-डेढ़ वर्षसे रुपया पावना हैं। लेकिन देनेका नाम नहीं 
लेते और रोजाना कोई-न-कोई घिस्सा देते रहते हैं। में भी आज नावाँ 
वसूल करके ही जाऊंगा ।” पुलिसने और भी शह दे दी । बड़ा बदमाश 
है, जो लिया जा सके, वसूल कर लो | इसे तो फाँसी लगनेवाली है । 

 मास्टरजीने सेठीजीकी आवाज़ पहचान ली, वे ऊपरसे ही बोले-- 
“तुम नीचेसे ही शोर क्‍यों मचा रहे हो, भले आदमियोंकी तरह चाहो तो 
ऊपर आकर बात कर सकते हो ! 

दोनों भले आदमियोंने जो विचार-विमर्श करना था कर लिया ! 

९ दर ग् 

जवानीमें उनका कैसा शानदार व्यक्तित्व रहा होगा, यह उनके 

जजंर दारीरसे भी भाँपा जा सकता था । 
-खण्डहटर बता रहे हैं इमारत विज्ञाल थी । 
छ: फुट लम्बा क़द, चौड़ा चकला सीना, गेहुँआ रंग, किताबी 

चेहरा, गाल पिचके हुए, सुतवॉनाक, आँखें चमकीली, ऊँचा माथा ! 
चदमा लगाते थे। खद्दरका ढीला-ढाला कुरता पहनते थे। सरपर गांधी 

टोपी लगाते थे । बादमें गांधी टोपी पहनना छोड़ दिया था । 

शरीर उनका जजंर हो चुका था, उसमें घन लग चुका था। 
फिर भी आवाजमें वही कड़क, वही दम-खम । चलनेमें भी एक बाँकपन 
और बातचीतमें भी एक अजीब आकर्षण । 

जैनधर्मके उद्भट विद्वान, हिन्दूधर्म, विशेषकर गीताके अधिकारी 
विद्वान, इस्लाम धर्मके ऐसे जानकार कि मुसलमान क़ुरान पढ़ने आते 
थे। राजनीतिमें इतने पारंगत कि अच्छे-अच्छे राजनीतिज्ञ मंत्रणा लेने 
आते थे। व्याख्यान-शैली अत्यन्त प्रभावशाली, जनता घण्टों मंत्रमुग्ध- 
बनी सुनती रहती । जहाँ भी जाते वहाँके कार्य्यकर्ता, उनकी व्याख्यान- 
सभाभोंका ताँता बाँध देते | 

जीवनभर वे दुःखम्में डूबे रहे। भरी जवानीमें उनका कमाऊ 
पुत्र चल बसा । पारिवारिक भरण-पोषणकी चिन्ताओंने कभी पिण्ड नहीं 
छोड़ा । अपने ही कहे जानेवालोंके षड़यन्त्र और विश्वासधातोंने उनकी: 
कमर तोड़ दी ॥ राजनेतिक घात-प्रतिधातोंने उनकी जीते-जी ह॒त्या कर 
दी । यह सब आपदाएँ किसी पर्वतपर भी पड़तीं तो वह भी जमीनसे लग 
जाता ! फिर सेठीजी तो आख़िर मनुष्य थे। कब तक सीना तानकर 
खड़े रहते ? उनका आखिर मानसिक सन्तुलन जाता रहा और दे पूर्वापर 
विरोधी इस तरहकी बातें करने लगे कि यह दीवानी दुनिया उन्हें दीवाना 
समझ बैठी ! 

शऊरमन्दोंसे बहतर था, ऐसा दीवाना । 

और जनवरी १६४२ में उनकी पत्नीका पत्र मिला कि “सुना 
है, सेठीजी इस संसारमें नहीं रहे हैं । वे ५-६ माहसे घरसे लापता थे ।”' 
उस रोज़ दिनभर गुलज़ार देहलवीका यह शेर गुनगुनाता रहा-- 

जहाँ इन्सानियत वहशतके आगे ज्ञिबद्द होती है। 
वहाँ ज़िल्लव है दम लेना, वहाँ बद्वतर है मर जाना ॥ 
डालमियानगर, ११ अक्टूबर १९५१ 


पल बज बन 


आर भी 
-इटओस्‍अ गोयलीय सी 

हे छः वर्षोके बन्दी जीवनके बाद १६२० ई० में जब सेठीजी 

म॒क्‍त होकर पूना स्टेशन होते हुए बम्बई जा रहे थे, उस समय 
'पूना स्टेशनपर भगवान्‌ तिलक द्वारा उनका अभूतपूर्व स्वागत-समारोह 
किया गया और वे इतने आनन्दविभोर हुए कि उन्होंने अपने गलेका रेशमी 
दुपट्टा सेठीजीके गलेमें डाल दिया और अभिनन्दन करते हुए कहा-- 

“आज महाराष्ट्रवासी सेठीजीको अपने बीच देखकर फूल्ले नहीं समाते । 
ऐसे महान त्यागी, देशभक्त और कठोर तपस्वीका स्वागत करते हुए 
महाराष्ट्र आज अपनेको धन्य समझता है ।” 


सेठीजी जब नज़रबन्द किये गये तो भारतके सभी समाचारपत्रों- 
अभ्युदय, प्रताप, न्यू इण्डिया, मॉडने रिव्यू, लीडर, वंगाली, भारतमित्र, 
बेंकटेश्वर समाचार, हिन्दू, इण्डियन सोशल रिफ़ार्म, भारतोदय, कलकत्ता 
समाचार, हिन्दी-समाचार, अमृतबाज़ार पत्रिका, एडबोकेट--.आदिने 
उनके मुक्त किये जानेका आन्दोलन किया । १६९१७ में कांग्रेसके कल- 
कत्ता अधिवेशनम भी प्रस्ताव पास हुआ और स्वयं एनी बीसेंट वाइस- 
रायसे इस सम्बन्धर्में मिलीं | ; 

सेठीजीने जैन' वद्धमान विद्यालयकी स्थापना १६०७ में की थी । 
यह वह युग था, जब इस तरहके विद्यालयोंकी कल्पना भी किसीके मस्तिष्क 
में नहीं थी । न उस समय---ग्रृजरात विद्यापीठ था, न काशी विद्यापीठ 
था। न मालवीयजीके मस्तिष्कमें हिन्दृविश्वविद्यालयकी योजना थी, 
न विश्वकवि रवीद्धनाभ्र शान्तिनिकेतनके उद्धाटनका शुभ विचार रखते 
थे। न लाला लाजपतरायके (तिलक आफ पॉलिटिक्स' का अस्तित्व था, 
न देशवन्धुदासका ढाका राष्ट्रिय विद्यालय मौजूद था। इस विद्यालयने 

अल्पकालमें ही जो धामिक संस्का रोंसे ओतप्रोत निःस्पृही देशभक्त स्नातक 
तैयार किये, उसकी ख्याति चारों ओर फेल गई। काश, इस विद्यालयको 
समाजका पूर्ण सहयोग मिला होता और सेठीजीके बन्दी होनेके बाद भी 
इसे चालू रखा जाता । अन्य छोटे-मोटे स्कूल, विद्यालय रूपी पोखर- 
. तालाब न बनाकर केवल इस सागरकी रक्षा की! गई होती, तो उसके 
प्रखर जलकण सार संसारमें व्याप्त होकर जिस शानसे बरसते और सुजलां, 
सूफलां भारत माँकों शस्यश्यामला बनाते, कल्पनाके अतिरिक्त अब 
और कहा भी क्‍या जा सकता है ? हृत्य ! 
वसोले हाथ ही आये न किस्मत आजमाईके । 

१६२० में नागपुर क्रांग्रेसमें डा० मुंजे आदि महाराष्ट्रिय नेता 
नहीं चाहते थे कि गाँधीजीका जुलूस निकले । यह सेठीजीके ही महान्‌ 
व्यक्तित्वका परिणाम था कि बावजूद घोर विरोधके भी महात्माजीका 
विराट जूलूस नागपुरमें निकल सका । यह जुलूस पुलिस और प्रान्तीय 
नेताओंके घोर विरोध करनेपर भी निकाला गया। इससे पुलिसकी 
कितनी बदनामी हुई और वह कितनी चिढ़ गई, यह इसी घटनासे' जाना 
जा सकता हूँ कि १६३७ में मेरी अभिलाषानुसार जेनधर्म सम्बन्धी व्या- 
र्यान देनेके लिए सेठीजी भिन्न-भिन्न स्थानोंमें होते हुए इन्दौर आये । 
में भी इस एक माहके प्रवासमें उनके साथ था। ग्वालियर राज्यकी तरह 
यहाँ भी सी० आई० डी० लगी रहती थी। सेठीजीको न जाने क्या सूभा, 


१--रक्षा होती भी कैसे ? सेंटीजीने जिन तर्वोंसे यह आशियाना 
बनाया था, वह सैयाद ओर बक्रकी नज़रोंसे ओमकल भी कैसे रहता ? 
बक़ौल इक़बाल-- 
लाऊँ वोह तिनके कहींसे आशियानेके लिए । 
 बिजलिया बेताब हों, जिनके जल्लानेक लिए ॥ 
दिलमें कोई इस तरहकों आरज्ञ पैदा करूँ। 
लौट जाये आस्माँ मेरे मिटानेके लिए ॥ 





श्रे 


शे५३ जैन-जागरणके अग्रदूत 


मुभसे बग्रेर कहे ही वे सीधे जल पुलिस इन्सपेक्टरके पास पहुँचे, और 
उससे कहा कि “मेरा अब राजनीतिसे कोई सम्बन्ध नहीं है । में केवल 
घर्मोपदेशके लिए भश्रमणमें निकला हूँ । अतः सी० आई० डी० अब पीछे 
रखना व्यथ है” यह पुलिस-अफ़सर वही अंग्रेज़ था, जो १६२० के कांग्रेस 
अधिवेशनके अवसरपर नागपुरमें पुलिस सुपरिण्टेण्डेण्ण था। सेठीजीको 
तत्काल पहचान लिया और आगबबूला होकर अनाप-शनाप बकने लगा, 
जिसका लब्बो-लुबाब यह था कि “तुम सात बार मरकर भी क़सम खाओ 
कि मेंने राजनीतिक क्षेत्रसे संन्यास ले लिया हे तो भी विश्वास नहीं 
किया जा सकता ।” और इन्हें तत्काल बँगलेसे बाहर करा दिया । 

जब मुझे इस घटनाका पता चला तो बहुत दुःख हुआ और मेंने 
ऋँफलाकर कहा--“आप वहाँ गये ही क्‍यों ?” सेठीजी बोले-“बेटा, में 
तो हर आदमीके कानमें यह कह देना चाहता हूँ कि मेरा आजके भारतीय 
आन्दोलनसे कोई सम्बन्ध नहीं है । कोई भी मुझे कांग्रेस मशीनरीका 
पुर्ज़्ा समझे, इसे में अपनी हतक़ समभता हूँ ।” मेंने कहा-“आपके विचार 
वर्तमान हाईकमाण्डसे नहीं मिलते हैं, या वे आपको काम नहीं करने देना 
चाहते है तो न सही, आप चुप रहें । मगर इस तरहसे ऐरे-ग़ैरोंसे कहना 
लो आपकी शानके भी खिलाफ़ हें और आम जनता तो आपकी देशभक्ति 
पर भी शको-शुबह करने लगती हे ! क्योंकि आम धारणा यही है कि 
जो कांग्रेसी (पदारूढ़ वर्गका अनुयायी) नहीं है, वह देश-द्रोही है। और 
आप जीवनके अन्तिम दिनोंमें अपने सब किये-करायेपर पानी क्‍यों फेरते 
है ।” वे बोले--“बेटा, मेरे हृदयमें जो नासूर हो गया है, उसे तुम नहीं 
देख सकते । मेरा इस दृषित वातावरणमें दम घुट रहा है, में हर एकको 
अपने अन्तरंगकी आवाज़ सुना देना चाहता हूँ ।” 

में उस समय तो उनके भाव नहीं समझा और कहीं मुझसे बोलते 
हुए बेअदबी न हो जाय, इस वजहसे चुप हो गया । पर उनके मनोभावों- 
का अर्थ आज स्पष्ट समभने लगा हूँ । जब कि उच्च-से-उच्च नेता कांग्रेस' 
से पृथक्‌ होकर उसका विरोध करना अपना अव्वलीन धर्म समझे हुए 

हैं । और न जाने कितने गांधी टोपी न पहननेकी क़सम खा बैठे हें । चूँकि 
जब सेठीजी अकेले थे, न उनका कोई सहयोगी था, न उनकी पब्लिसिटी 
करनेवाला कोई प्रेस था, अस्तु अपनी अक्लके पेमानेसे ही लोग सेठीजी- 
को नापते थे। 

मुझे स्वयं उनकी बातचीत और व्यवहारसे विश्वास हो गया कि 
इन्हें भारतकी स्वतन्त्रताकी कोई चाह नहीं है, और जो इन्होंने अभीतक 
इसके लिए तप-त्याग किये हें, उसका इन्हें पछतावा हैं । ह 

इन विंचारोंसे मुझे बहुत मानसिक क्लेश पहुँचा । मेरे मनने कहा- 
सेठीजी अब जल्दी ही मर जाएँ तो अच्छा है ताकि उनके सुयशमें कोई 
धब्बा न लगने पाये । इसी. उधेड़-बनमें में २-३ रोज़ काफ़ी अन्यमनस्क 
और दुःखी रहा । सेठीजी उड़ती चिड़ियाकों भाँपनेवाले थे । मुझ उथले- 
को भापनेमें उन्हें क्या देर लगती ? 

बोले-- बेटा, क्या सचमुच भारतको स्वतन्त्र देनेका अभिलाषी 
है ?” 

में ग्देन नीची किये चुपचाप बेठा रहा। 

“तो एक काम कर, अपनी जैन समाजमें दो-चार मिलमालिक हें । 
उनसे कहकर तू १००-२०० जर्मन-जापानी उनके मिलमें नौकर रखवा दे ।” 

“इससे क्‍या होगा ? 

मेरा कान पकड़ते हुए तनिक स्नेह-भरे स्वरमें बोले--“बेवक़्फ़, 
अंग्रेज सरकार इसे कभी सहन नहीं करेगी, वह रोक-टोक ज़रूर लगायेगी। 
इससे जर्मन-जापानमें भी असन्तोष फंलेगा और यही असनन्‍्तोष महायुद्ध- 
को खींच लायेगा और जहाँ अंग्रेज युद्धमें फेंसे, हम उन्हें इतने ज्ोरसे धकेलेंगे 
कि समुद्रर्मे ग़ोते खाते नज़र आयेंगे ।” 

बात जो उन्होंने कही, वह मेरे बल-बूतेकी नहीं थी । मेरे किसी 
भी मिल-मालिकसे इस तरहके सम्बन्ध नहीं थे जो मेरे कहनेपर इतना 
बड़ा खतरा उठानेको तैयार हो सके । अतः बात आई-गई हुई। मगर 
मेने मनमें कहा कि वह अंग्रेज़ अफ़सर ठीक ही कहता था कि सेठीका सात 


' डेणज६ जैन-जागरणके श्रग्नदूत 


जनम भी विश्वास नहीं किया जा सकता ? 
ह >८ भर तर 

सेठीजी ६ वर्षकी नज़रबन्दीसे १६२० में छटने भी न पाये थे कि 
असहयोग-आन्दोलनमें कूद पड़े। १६२२ में आप मुक्‍त हुए तो 


. आपको भेंट की हुई गाँधी टोपी नीलाम करनेपर १५०० २० में बिकी थी । 


१६२३ में साम्प्रदायिक दंगोंको रोकनंके लिए आप गली-कूचोंमें - 
फिरते थे, तभी किसी मुस्लिम गुण्डेन उन्हें घायल कर दिया । 
इसी वर्ष सेठीजीका इकलौता पुत्र प्रकाश मृत्यु-शय्यापर पड़ा 
हुआ था ! उसे वे देखने जोधपुर जा रहे थे कि पं० सुन्दरलालका तार 
उन्हें बम्बई तुरन्त पहुँचनेके लिए मिला। कतेंव्यकी पुकारके आगे रुग्ण 
बच्चेकी चीत्कार धीमी पड़ गई | उसे देखने न जाकर सीधे बम्बई पहुँचे 
और जब सभामें भाषण देने खड़े हुए तो जवान बेटेकी मृत्युका तार भी 
किसीने हाथमें थमा दिया । तार पढ़ा, चुपचाप जेबमें रखा और भाषण 
देने लगे | लोगोंने सुना तो सर धुत लिया । मगर वे विदेह बने भाषण 
देते रहे। शहरमें ख़बर पहुँची तो कोहराम मच गया, बाजार बन्द हो 
गये । जनता समवेदना प्रकट करनेको उमड़ पड़ी । 
वोह घबराकर जनाज़ा देखने बाहर निकल आये । 
किसीने कह दिया मय्यत जवाँ मालूम होती है ॥ 
--सीमाब श्रकबराबादी 
१६२५ ई० में कानपुरम कांग्रेसके अधिवेशनमें सेठीजीके साथ 
जो नृशंस व्यवहार हुआ, वह कभी भुलाया नहीं जा सकता । अजमेर 
भी कांग्रेसका एक सूबा समभा जाता था, कांग्रेस विधानके अनुसार उसे 
भी अपने प्रतिनिधि चुनक्र अधिवेशनमें भेजनेका अधिकार था। उस 
चुनावमें सेठीजीके अनुयायियोंका बहुमत हो गया । यह विरोधीपक्षको 
कैसे सहन होता ? उस चुनावको विंग कमेटीने रह कर दिया, तो 
सेठीजीके नेतृत्वमें लोगोंने पण्डालके दर्वाज्ञेपर सत्याग्रह कर दिया। 
पुलिसकी लाठी खानेवाले कांग्रेसी स्वयंसेवक इस सत्याग्रहकों बर्दाइत न 


श्री अर्जुनलाल सेटी. - इज७ 


कर सके और स्वयं लाठी खाते-खाते वे इस कलाके इतने अभ्यस्त और 
आदी हो गये थे कि उन्होंने सेठीजीको लाठियोंसे बिछा दिया । इस आक्र- 
मणसे सेठीजी अत्यन्त घायल हो गये। उन्हें देखनेको स्वयं महात्मा 
गाँधी, पं ० मोतीलाल नेहरू, लाला लाजपतराय, पं० जवाहरलाल नेहरू, 
सरोजिनी नायडू, मौ० मुहम्मदअली, मौ० शौक़तअलीके साथ सेठीजीके 
निवासस्थानपर पहुँचे और सेठीजीसे कहा-- मुझे आपके चोट लगनेका 
भारी दुःख हैँ, उसके प्रायश्चित्त स्वरूप में उपवास करना चाहता हूँ ।” 
सेठीजीके समभानेपर महात्माजीन उपवासके संकल्पका त्याग करते 
हुए कहा--“आप धर्मशास्त्रके ज्ञानमें मेरे गुरुतुल्य हें ।” 


समाचारपत्रोंमें जब सेठीजीके घायल होनेके समाचार पढ़े तो दिल्ली 
आनेपर मेंने सेठीजीसे इस घटनाके सम्बन्धर्मे पूछा । उन्होंने बताया 
कि इस काण्डसे जनता बहुत क्षुब्ध हो गई थी, और एक युवक तो मेरे 
पाँव छुकर महात्मा गाँधीकी हत्याको उद्यत हो गया था । बड़ी मुश्किलसे 
मेंने उसे रोका। 


एक समय मिश्र विश्वविद्यालयके एक प्रोफ़ेसर अजमेरमें इस्लाम 
जगतके प्रसिद्ध आलिम-फ़ाजिल मौलाना मुईनुद्दीनसे मिलने आये तो 
मौलाना साहबने उनको सेठीजीसे भी मिलाया | बात करके वे बोले-- 
“ऐसे दिग्गज विद्वान्‌की मिश्र-विद्यालयकों आवश्यकता हैं। 


बताते हैं कि १६२० ई० में देशबन्ध्‌ सी० आर० दासने सेठीजीसे 
कहा था कि आपके जन्मका उपयुक्त स्थान राजस्थान नहीं था | आप बंगाल 


न 


में जन्म लेते तो, देखते कि बंगाल आपका कितना सम्मान करता हैं । 


बावजूद गहरे मतभेद होनेके ५ जुलाई १६३४ को महात्मा गाँधी 
स्वयं सेठीजीकी कूटियापर मुलाक़ात करने गये, और उन्हें पुनः राज- 
नीतिमें भाग लेनेको विवश किया । £ सितम्बर १६३४ को वे राज- 
पूृताना एवं मध्य भारत प्रान्तीय कांग्रेसके प्रान्तपति चुने गये, किन्तु प्रति- 
पक्षी दलने इस चुनावको भी रद करा दिया। 


। 


श्ज८ट जैन-जागरणके अग्रदूत 


: राजपूतानेका राजनैतिक वायूमण्डल इतना विषाक्त हो गया 
कि सेठीजीन भारत छोड़कर १६३४५ में अफ्रीका जानेंका निश्चय कर 
लिया, किन्तु पासपोर्ट लेनेके बाद भी वे न जा सके । में समभता हूँ आ्थिक 
कठिनाइयोंके कारण ही ऐसा हुआ होगा । 


, फिर वे मेरे कहनेसे राजनैतिक क्षेत्रका सवंथा त्याग करके सामा- 
जिक सेवाके लिए तत्पर हो गये और यत्र-तत्र घामिक प्रवचनोंको जाने 
लगे थे। राजनंतिक कार्योसे उनको अत्यन्त अरुचि हो गई और वे सर्व- 
धर्मसमभावी हो गये । 


यद्यपि उनका जन्म जेनकूलमें हुआ था और जेनधर्ममें पूर्ण श्रद्धा 
एवं आस्था रखते थे, साथ ही अन्य धर्मोके प्रति भी आदर रखते थे । 
उनका सहृदयतापूर्वक बखान करते थे । उनका रोम-रोम अनेकान्त-सुधा- 
में भीगा हुआ था । उन्हें सभी धर्मोमें अच्छाइयाँ नजर आती थीं । उनकी 
अनेकान्त दृष्टिमें राम-रहीम, बुद्ध-महावीरमें कोई अन्तर नहीं था । 


शेज़ हो या बिरहमन माबूद दे सबका वही । 
एक है दोनोंको संज्ञिल फेर है कुछ राहका 0 


“-अश्रज्ञात 

जैनधर्मपर प्रवचन करते तो मालूम होता, कोई आँखों-देखा समव- 

सरणका वर्णन कर रहा है । गीतापर बोलने लगते तो विदित होने लगता, 

इसी अर्जुनको योगिराज कृष्णने गीता सुनाई थी, और इस्लामपर जब 

बाज़ फर्माते तो अच्छे-अच्छे मौलवियोंकी अपनी लाइल्मी और तंग- 

दिलीका अहसास होने लगता । उनके लिए दैर-ओ-हरममें कोई अन्तर 
नहीं था। 


तुम्हारा ही बुतजख़ाना काबा तुम्हारा । 
है दोनों घरोंमें उजाला तुक्हारा।॥ 


“--आगाशाइर देहलवी 


ओर अजु नलाल खेडी इ५९ 


वे संकीणंहदय धर्मोत्मादी पण्डितों और मजहूबी मुल्लोंकी परछाईसे 
भी दूर रहते थे । मजहबी दीवानोंको वे मानवताका कलडुः समभते 
थे। मेरे साथ प्रवासमें एक माहके क़रीब रहे । तीर्थोकी भक्तिपूर्वक 
वन्दना-पूजा भी करते और चलते हुए कोई मन्दिर-मस्जिद रास्तेमें आते 
तो वहाँ से भी बा-अदब गुजरते । 


तेरे ज़िक्रने, तेरी फिक्नने, तेरी यादने वोह मज़ा दिया। 
कि जहाँ मिला कोई नक़्शेपा, वहीं हमने सरको झुका दिया ॥ 
-अहज़ाद लखनवी 
लेकिन उनके राजनैतिक प्रतिद्वन्द्दी जो ऊपरसे तो देशभक्तिका _ 
जाभा पहने हुए थे और अन्तरंगर्मे घोर सम्प्रदायवादी थे, सेठीजी द्वारा 
राजनतिक क्षेत्र सवंथा परित्याग कर देनेपर भी, उनके विरोधी बने रहे 
और अपनी कलुषित मनोवृत्तिका यहाँ तक परिचय दिया कि-- सेठीजी 
मुसलमान हो गये ।” यह कर और असत्य प्रचार करनेसे भी बाज़ 
नहीं आये । 
न हुआ सं मयस्सर उसे बहरे ज़िन्दगीमें । 
किसी मौजने डुबोया, किसी मौजने उभारा॥ 
“-अज्ञात 
राजनंतिक क्षेत्रसे उन्हें हटाने एवं मिटानेमें कैसे-कंसे प्रयत्न किये 
और कितने लाख रुपये व्यय किये । यह सब भेद--उन मिटानेवालोंमें 
ही फूट पड़ जानेके कारण खुल चुके हें । सत्ताधारी राजनेतिक लोग--- 
हाँमें हाँ न मिलानेवाल व्यक्तियोंको किस बुरी तरह समाप्त कर देते हैं 
यह सेठीजीके नेतिक वधके समय तो जनता नहीं समझ सकी, क्योंकि 
पहली घटना थी। 
नया बिस्मिल हूँ, में घाक्तिफ नहीं रस्से शहादतसे । 
बता दे तू दी ऐ जालिम ! तढ़पनेको अदा क्या है ! 
--धकबस्स 


३६० लैन-जागरणके अग्रदूत 


लेकिन जब नरीमैन, खरें, सुभाष भी इस नीतिके शिकार बनाये 
, गये, तब लोगोंने सेठीजीकी दयनीय स्थितिको समझा । और आज तो 
यह आम रिवाज हो गया है कि ३०-३० वर्षके खरे कार्यकर्ता भी कांग्रेस 
छोड़नेको वाध्य कर दिये जाते हैँ । कांग्रेसके प्रमुख पं० जवाहरलालजी 
भी कब बाहर कर दिये जायें, कहा नहीं जा सकता । 
वोह पलकों पै आ ही गया बनके आँसू । 
जयाँ पर न हम ला सके जो फ़साना ॥ 
। --हसरत सहबाई 
सेठीजीका आत्मधर्म क्या था, और वे किस श्रेणीमें पहुँच गये थे, 
यह मुभको लिखें गये १७ अगस्त १६३७ के पत्रसे विदित होगा, जो 
कि मेरे पास आज भी सुरक्षित हैं । लिखा है--'क्या अच्छा हो जो में 
केवल सर्वज्षोपासक अनेकान्ती नामसे हो पुकारा जाऊँ, और इसी सरह 
और ऐसे ही स्थानमें चढ़ जाऊँ, जहाँ तोहीद ही ततौहीदु हो, इरतिकाका 
यथाथ हो ।”” 
यानी जहाँ पहुँचकर गुण, गुणी, ज्ञाता, ज्ञान, ज्ञेय, ध्यान, ध्याता, 
ध्येयका अन्तर न रहे । तू और मेंका भेद ही नष्ट हो जाय । 
अब मुहब्बत ही मुहब्बत है न हम हैं और न तुम । 
जिसके आगे कुछ नहीं है, वह मुकाम आ ही गया।॥ 
--आसी लखनवी 
सेठीजी राजनैतिक क्षेत्रमें ही पीड़ित नहीं रहे, वे पारिवारिक भरण- 
पोषणकी चिन्तामें भी जीवनके अन्तिम श्वास तक गलते रहे । थौवनके 
पहले ही ज्वारमें देश-सेवामें कूद पड़े | बड़ोंका संचित सब कुछ स्वराज्य 
के दावपर लगा दिया। बुढ़ापमें सहायता तो दूर ३० रु० मासिक वेतन 
पर भी वे मेहगे समझे गये--- 
' अक़्ते पीरी दोस्तोंकी बेरुख़ीका क्या गरिला ? 
बचके चलता है, हरहक गिरती हुई दीवारसे ॥ 
| “अज्ञात 


श्री अजु नलाख सेटी झ्४१ 


उनकी इस दयनीय स्थितिका पता, इस पत्रसे भले प्रकार जाना 
जा सकता है-- 
अजमेर 
१७ अगस्त १९३७ 

ब्रन्धुवर, 

मैं कल यहाँ आया, जयपुरमें बीमार हो गया था। मेरी तन्हुरुस्ती 
ख़राब हो ही गईं । दर असलमें में दिलोदिमाऱ खो ही चुका । यहाँ 
आपका पत्र रखा हुआ मिला । आपने जे कुछ लिखा हे--वाक़ई वह 
'बैसा ही है, जे में समक चुका था। ठीक ही है श्रद्धा और प्रेम-भावना 
असमर्थ और श्रशक्तके प्रति कभी किसीकी न रही ओ्रोर न रहेगी। भूल 
इतनी-सी मेरी है कि मैंने अपनेको ३० रु० का नौकर न सममा ।'*'*'* 

गोयलीजी, सच है रुपयेका दासत्व नरकसे बढ़कर है, और रुपया 
तो दास भी बनाता है |“: 

एक व्यक्तिके सहारे रहना न मेरे लिए इृष्ट है न उपादेय । नौकरों 
तो ३० रु० की यहाँ भी मिल हो जायगो सुझे तो एक उद्देश्य सताता है 
और यह वही है जे शायद शपथ खाकर मैंने आपसे उभय पक्षके 
बचनोंके साथ जयपुरमें प्रकट किया था । मेरे बच्चे आनासागरमें छुबो 
दिये जाएँ, कुछ परवाह नहीं । मेरा क़तल कर दिया जाय फवबहाँ । 
अन्न कष्ट, जल कष्ट, वायु कष्टो, “*'*  *आदें'"** न 5 

जल: मैं तो जैनधम्म और उस राजनीतिका अचार करूँगा जो 
आपसे कई बार स्पष्ट हो चुके है। जो बड़वानीपर' ले गये, वे ही आगे 


का रास्ता खोलेंगे।'"'*'**** हे 
--अआ० सेठी 


१---अहुत बहतर । 
२३-३-इन स्थानोपर स्वयं सेठीजीने बिन्दु लगाये हैं। 
४--बड़वानी-बावनगजा क्षेत्रपर मैंने और सेठीजीमे भक्तिभावपुवंक 
बनन्‍्दना की थो, उसीकी ओर संकेत है। 


३5२ जैन-जागरण॒के अअदूत 


राजनेतिक और आधिक दुश्टिचन्ताओंके कारण सेठीजीका मानसिक 


सनन्‍्तुलन आख़िर खराब हो गया, और जब कहीं आश्रय नहीं मिला 
तो ३० रु० मासिकपर म्‌ स्लिम बच्चोंको पढ़ानेपर मजबूर हो गये । अपने 
ही लोगोंकी इस बे वफ़ाईका उनके हृदयपर ऐसा आघात लगा कि उन्होंने 


घर आना-जाना भी तक कर दिया और २२ दिसम्बर १६४१ को इस 


नल पपनकोओिलटगािण जा पाताल जनानल्‍लजना - 


स्वार्थी संसारसे प्रयाण कर गये । 

जिस असाम्प्रदायिक तपस्वीकी अर्थीपर कबीरकी मैयतकी तरह 
गाड़ने-फूंकनेके प्रश्नपर हिन्दु-मुस्लिम संघर्ष होता । वह भी कुछ सम्प्र- 
दायी मुसलमानोंके षड्यन्त्रके कारण न हो सका। उनके परिवारवालों- 
को भी तीन रोज़ बाद सेठीजीकी मृत्युका संवाद मिला, और इस तरह 
वे ग्रालिबके निम्न शेरके मिसदाक़ बने-- 


वफ़ादारी बशरतें इस्तवारी असल ईमाँ है। 

मरे बुतख़ानेमं तो काबेमें गाढ़ो बिरहमनकों ।॥। 
मिर्जा ग्रालिबकी यह पवित्र भावना केवल कल्पना ही कल्पना थी ६ 
किसी भी गैरमुस्लिमको कभी यह सन्‍्मान (?) न कभी प्राप्त हुआ 
और न होगा । वह तो जिन मज़हबी दीवानोंने सेठीजीको दफ़नाया, 
उनके मस्तिष्कमें यह॒ विचार था, कि उनकी इस हालतसे हिन्दुओंको 
जलील किया जाय कि तुम्हारा इतना बड़ा नेता हमने दफ़ना दिया + 


१--गालिब फ़र्माते हैं--वफ़ादार होना हो सबसे बढ़ा ईमान है। 
जा जीवनभर अपने ईमान टेकपर क़ायम रहे, अगर ऐसा ब्राह्मण मरे तो 
वह इस अतिष्ठाका अधिकारी हैं कि उसकी समाधि काबेमें बनाई जाय। 

२--किसी व्यक्तिको काबेमें समाधि मिले, यह मुसलमानों बहुत 
अधिक सम्मान समझा जाता है। फिर हिन्दूको, जिसे वे काफ्रिर समझे 
है, अगर काबेमें समाधि सिल सके जे कि क़तई अलम्भव डे, उसके 
भाग्यपर तो फ़रिइतोंको भी ईर्ष्या होगी। 


रो अजु नद्वात्न रं.ठी ६३ 


काश, हिन्दु-मुस्लिमोंमें यह सच्चा स्नेह होता कि हिन्दू--पवित्र मुसलमान 
को अपने यहाँ अग्नि संस्कार देकर उसका अभिनन्‍्दन करते और मुसलमान 
शुद्ध हिन्दूको अपने यहाँ दफ़ानाकर उसका अहतराम करते तो यह सम्प्रदाय- 
वादके नामपर रक्‍तकी सरिता ही क्‍यों बहती ? जो सेठी जीवनभर सेठी जीवनभर 
गुरुडमवाद, पोपः पोपडमवाद, सम्प्रदायवादके विरुद्ध लड़ता रहा, मिटता रहा, सम्प्रदायवादके विरुद्ध लड़ता रहा, मिटता रहा 
वही सेठी इन मज़हबी दीवानों द्वारा इस तरह समाप्त कर दिया जायगा । 
विधिके इस लेखकों कौन मेट सकता था ? -बक़ौल जिगर मरादाबादी- 

उसी कदतीको नहीं ताबे तलातुम सदहेफ़ । 

जिसने मुँह फेर दिये थे कभी तृफ़ानोंके ।॥ 


डालमियानगर, 
१४ अक्टूबर १९७५१ 


केठीजीके दो पत्र 


[ एुराने काराज़ात उलछटते हुए मुझे स्वर्गीय श्रद्धेय पं० 
अजु नछालजी सेठीका निम्न पत्र फुलिस्केप आकारके छह पृष्ठो्मे 
पेंसिलसे लिखा हुआ मिला । यह पत्न जिनको सम्बेधन करके 
लिखा गया है, उनका नाम और उन सम्बन्धी व्यक्तिगत बातें 
और कुछ राजनैसिक चर्चाएं जे अब अप्रासंगिक हो गई हैं--- 
छोड़कर पत्र ज्यों-का-त्यों दिया जा रहा है। पत्रक नीचे उनके 
दस्तख़त नहीं हैं | हालांकि सम्रूचा पत्र उन्हींके हाथका लिखा 
हुआ है। मालूम होता है या तो वे स्वयं इस कटे-छटे पत्रको 
साफ़ करके भेजना चाहते थे या दूसरेसे प्रतिलिपि कराके भेजना 
चाहते थे, परन्तु जल्दी साफ़ न होनेके कारण वहाँ भेज दिया । 
सम्मवतः जेनसमाजकोी लक्ष करके लिखा गया उनका यह 
अन्तिम पन्न है, ध्यान रहे यह पत्र मुझे नहीं लिखा गया था । 
पत्र मेरी साफ़्त आया था, इसलिए उन्हें दिखाकर मेंने अपने 
पचास सुरक्षित रख छोड़ा था ।--गोयलीय ] 

अजमेर 
१६ जुलाई १६३८ 
घमंबन्ध, ४ 
संसारके मूल तत्त्वको अहँत-केवली कथित अनेकान्त स्वरूपसे 
विचारा जाय और तदनुसार अभ्याससे उसका अनुभव भी प्राप्त हो तो, 
स्पष्ट हो जाता है कि प्रत्येक द्रव्य, क्षेत्र, काल, भाव अपनी विशेषता रखता 
है, और वैयक्तिक एवं सामूहिक दोनों ही प्रकारके जीवनमें परिवर्तन स्ववश 
हो चाहे परवश, अवद्यम्भावी होता है । यह परिवर्तन एकान्तसे निर्दोष 
श्रेयस्‍्कर ही होगा ऐसा नहीं कहा जा सकता । कई अवस्थाओंमें बैयक्तिक 
रूपसे और कतिपयमें सामूहिक रूपसे परिवर्तेन अर्थात्‌ इन्क्लाब हित 
और कल्याणके विरुद्ध अवाञ्छनीय नहीं नहीं--विष-फलदायक भी 
साबित होता है। मानव जातिका समष्टिगत इतिहास इसका साक्षी 
हैं। अत: भारतमें परिवर्तेन--इन्क्रलाबका जो शोर चहूँ ओर मच 
रहा हैं और जिसकी गूंज कोने-कोनेमें सुनाई दे रही है, उससे जैनसमाज 
भी बच नहीं सकता, परन्तु अनेकान्तदृष्टिसे तथा अनेकान्तरूप व्यवहार- 
में जेनसमाजके लिए उक्त परिवतंन ध्वनिसे उत्पन्न हुआ वाताकाश 
किस ह॒द तक लौकिक और पारलौकिक दोनों ही प्रकारका हित-साधक 
होगा, यह एक गहन विचारणीय विषय है । इसी समस्या और आशयको 
लेकर में आपके सम्मुख एक खुली प्रार्थंता लेकर उपस्थित होता हूँ और 
आपका विशेष ध्यान बालसुखसे हटाकर अन्तस्तलकी तरफ़ ले जानेका 
प्रयास करता हूँ। मुझे आशा हूँ कि मेरे रक्त-मांस' रहित शुष्क तन- 
पिजड़ेके क़ैदी आत्माकी अन्तध्वंनि आपके द्वारा जैनसमाजियोंके बहि- 
रात्मा और अन्तरात्मामें पहुँच जाय जो यथार्थ तत्त्वदशनकी प्रगति 
और मोक्षसिद्धिमें साधक प्रमाणित हो । 
आप ही को में क्‍यों लिख रहा हूँ, आपसे ही उक्त आशा क्यों होती 
है, इसका भी कारण है। मेरा जीवनभर जनसमाज और भारतव्षके 
उत्थानमें साधारणतयों वाकश्यूर वा क़लमशूरकी तरह नहीं गुज़रा, मैंने 


३६६ जैन-जागरणके अप्रदूत 


असाधारण आकारके घन-पिण्डमें अपना और अपने हृदय-मन्दिरकी 
दिव्य तपस्वी-मूरतियोंका उबलता हुआ रक्त दिया है, जैनों और भार- 
तीयोंके उग्र तपोधन देवोंका प्रत्येक जीवन-मार्गमें स्वपर-भेद जनित वासना- 
ओंको भस्मीभूत करके सा्वेहितके लक्षसे प्रगतिका क्रियात्मक संचालन 
किया और कराया है। भारतवर्षीय जैनशिक्षा-प्रचारक समितिका 
संगठन स्वर्गीय दयाचन्द्र योयलीय और उनके वर्गके अन्य .सत्यहृदयी 
'कार्येकर्ता--मोती,' प्रताप, मदन, प्रकाश” की जैसी राजनैतिक 


१--स्थर्गीय बोर-शहीद सोतीचन्द सेठीजीके शिष्य थे। इन्हें 
आराके महन्तको वध करनेके अभियोगमें (सन्‌ १९१३) में श्राण-दरण्ड 
मिला था। गिरफ़्तारीसे पू्े पकढ़े जानकी कोई सम्भावना नहीं थी। 
'यदि शिवनारायण दिवेदी पुलिसकी तलाशी लेनेपर स्वयं ही न बहकता 
तो पुलिसको लाख सर पटकने पर भी सुराश नहीं मिलता । पकड़े जानेसे 
'पूजे खेठीजो अपने प्रिय शिष्योंके साथ रोज़ानाकी तरह घूमने निकले थे 
“कि मोतीचन्दने प्रइन किया “यदि जेनोंको प्राणदण्ड मिले तो वे झत्युका 
आलिक्षन किस प्रकार करें ?” बालकके मुंहसे ऐसा वीरोचित, किन्तु 
असामयिक प्रश्न सुनकर पहले तो सेटीजी चौंके, फिर एक साधारण प्रश्न 
“समझकर उत्तर दे दिया । प्रश्नोत्तक एक घंटे बाद ही पुलिसने घेरा 
“डालकर गिरफ़्तार कर लिया, तब सेढीजी, उनकी मृत्युसे बोरोचित 
जूझनेकी तैयारीका श्रमिप्राय समझे । ये मोतोचन्द महाराष्ट्र आनन्‍्तक थे । 
इनको स्थतिस्वरूप सेठीजोने अपनी एक कन्या महाराष्ट्र प्रान्त-जैसे सुदूर 
“देशमें ज्याही थी । सेदीजोर्के इन अमर शहोद शिष्योंके सम्बन्ध भसिद्ध 
विप्लववादी श्री शचीन्द्रनाथ सान्यालने “बन्दी जीवन द्वितीय भाग 
'घू० १शे७में लिखा है--“जेनधर्मावलम्बी होते हुए भी उन्होंने कतंव्यकी 
ख़ातिर देशके मज़लक लिए सशख्य विप्लवका मार्ग पकड़ा था। महन्तके 
ख़नके अपराधमें वे भी जब फॉँसीकी कोठरीमें क्रैद थे, तब उन्होंने भी - 

आत्मोत्सर्गी चोकड़ियाँ मेरे सामने इस असमर्थ दशामें भी चिर आराध्य 
पदपर आसीन हैं; प्रातःस्मरणीय आदर्श पण्डितराज गोपालदासजी बरैया, 
दानवीर सेठ माणिकचन्द्र और महिला-ज्योति मगन बहन आदिके नेत्त्व- 
मण्डलका में अंगीभूत पुजारी अद्यावधि हूँ और पर्देकी ओटमें उन सबकी 
सत्तावाटिकाका निरन्तर भोगी भी हूँ और योगी भी । कौन किघर कहाँसे, 
>यहाँ क्या और वहाँ क्‍या इत्यादि प्रत्येक प्रन्‍नके उत्तरमें भेरे लिए तो 
उक्त दिव्य महापुरुषोंकी आत्माएँ ही अचूक परीक्षा-कसौटीका काम 


जीवन-मरणके वैसे ही सन्धिस्थलसे अपने विप्लवक साथियोंके पास जो 
पत्र भेजा था, उसका सार कुछ ऐसां था--''भाई मरनेसे डरे नहीं, और 
जीवनकी भो कोई साथ नहीं है; भगवान्‌ जब जहाँ जेसी अवस्थामें 
रक्खेंगे, वेसी ही अवस्थायें सन्तुष्ट रहेंगे ।” इन दो युवकोरमेंसे एकका नाम 
था मोतीचन्द और दूसरेका नाम था माणिकचन्द्र या जयचन्द्र । इन सभी 
विप्लवियोंक मनके वार ऐसे ऊँचे सुरमें बंघे थे जे प्रायः साधु और 
फ़क़ीरोंके बीच ही पाया जाता है ।” 

२--प्रतापसिंह वीर-केसरी ठाकुर केसरीसिंहक सुपुत्र और सेडोजीक 
प्रिय शिष्य थे । सेडोजीके आदेशस ये उस समयके सर्वोच्च क्रान्तिकारी 
नेता स्वर्शीय रासविह्दारा बोसके सम्पर्कमें रहते थे। इनके जाँबाज़ 
कारनामे और आत्मोत्सगगंकी वीरगाथा “चाद” बरेरहमें प्रकाशित हो 
जुकी हैं । 

३--मदनमोहन मधुरासे पढ़ने, गये थे, इनके पिता सराफा करते थे । 
सम्पञ्न घरानेके थे। सम्भवतः इनकी रूत्यु अचानक ही हो गईं थी । 
इनके छोटे भाई भगवानदीन चोरासीमें सन्‌ १४-१५में मेरे साथ पढ़ते 
रहे हैं, परन्तु सदनसोहनक सम्बन्ध्में कोई बात नहीं हुई । बाल्यावस्था- 
के कारण इस तरहकी बातें करनेका उन दिनों शऊर ही कब था ? 

४--प्रकाशचन्द सेटोशीक इकलछौते पुत्र थे । सेठीजी की नज़रबन्दीके 
समय यह बालक थे । उनकी अलुपस्थितिर्में अपने-परायोक ध्यवहार 

देती हैं, चाहे उस समयमें और अब जीवोंके परिणामों और लेश्याओंमें 
जमीन-आस्मानका ही जन्तर क्‍यों न हो गया हो । 

सतनामें परिषदका अधिवेशन पहला मौक़ा था, तब उल्लेखनीय 
जेनवीर-प्रमुख श्री. .. ......««-के द्वारा आपसे मेरी भेंट हुई थी। 
में कई वर्षोके उपयुक्त मौनाग्रहन्नतके बाद उक्त अधिवेशनमें शरीक़ हुआ 
था | इधर-उधर गत-युक्तके सिंहावलोकनके पश्चात्‌ में वहाँ इस नतीज्ञे, 
पर पहुँच चुका था कि आपमें सत्य-हृदयता हैं और अपने सहधर्मी जन- 
बन्धुओंके प्रति आपका वात्सल्य ऊपरकी भिली नहीं है, किन्तु रगोरेशे 
में खौलता हुआ खून है, परन्तु तारीफ़ यह है कि ठोस काम करता हैं और 
बाहर नहीं छलकता ।**“** 

इस तरह म्‌झे तो दृढ़ प्रतीत होता हैँ कि आपके सामने यदि में 
जैनसमाजके आधुनिक जीवन-सत्त्वके सम्बन्धमें मेरी जिन्दगी भरकी 
सुलभाई हुई गुत्थियोंकी रख दूं तो आप उनको अमली लिबासमें ज़रूर 
रख सकेंगे । अपेक्षा--विचारसे यही निरचयमें आया। 
बन्धुवर, 

आपने राष्ट्रिय राजनैतिक क्षेत्रके गुटोंम घुल-घुलकर काम किया 
है, उसकी रग-रगसे आप वाक़िंफ़ हो चुके हें और तजरुबेसे आपको यह 
स्पष्ट हो चुका है कि हवाका रुख किधरको हैं । इसीसे परिणाम-स्वरूप 
आपने निर्णय कर लिया कि जैनेतरोंकी ज्ञात व अज्ञात भक्ष्य-मक्षक 
प्रब्रिहन्द्रिताके मुक़ाबिलेमें सदियोंके मारे हुए जैनियोंके रग-पटठोंमें जीवन- 
संग्राम और मूल संस्कृतिकी रक्षाकी शक्ति पैदा हो सकती है तो केवल 


तथा आपदाश्रोंके अलुभव प्राप्त करके युवा हुए । सेठीजी ५-६ वषको 
नज़रबन्दीसे छूटकर आये ही थे कि उनकी प्रवास-अवस्थामें ही श्रकस्माव्‌ 
सत्यु हो गई । सेठीजीको इससे बहुत आघात पहुँचा । इन्हीं ध्रकाशको 
स्तृति-स्वरूप इनके बाद जन्म लेने वाले पुत्रका नाम भी उन्होंने प्रकाश 
ही रक्‍्खा । 

उन्हीं साधनों और उपायोंसे जो दूसरे लोग कर रहे हैं, अथवा जिनमें बहुत 
कुछ सफलता जैनोंके सहयोगसे मिलती है ।"***** 

आपके सामने आधुनिक काल-प्रबाहके भिन्न-भिन्न आन्दोलन 
समूह धामिक वा सामाजिक, वाजऊछनीय वा अवाञछनीय, हेय वा उपा- 
देय, उपेक्षणीय वा अनुपेक्षणीय, आदरणीय वा तिरस्कायें, व्यव्॒हायें वा 
अव्यवहाय, लाभप्रद वा हानिकर इत्यादि अनेक रूप-रूपान्तरमें मौजूद 
हैं। उनमेंसे प्रत्येकका तथा उनसे सम्बन्ध रखनेवाली घटनाओंका गृहस्थः 
तथा त्यागी, श्रावक-श्राविकाओंके दैनिक जीवनपर एवं मन्दिर-तीर्थों: 
अथवा अन्य प्रकारकी नूतन और पुरातन रुस्थाओंपर पड़ा है, बह भी 
आपके सम्मुख हैं। में तो प्राय: सबमें होकर गुजर चुका हूँ, और उनके 
कतिपय कड़वे फल भी खूब चाख चुका हूँ और चाख रहा हूँ । अतः आपका 
और. आपके सहकारी कार्यकर्ताओंका विशेष्द निर्णायक लक्ष इस ओर 
अनिवायं-अटल होना चाहिए । नहीं तो जैन संगठन और जैनत्वकी रक्षाके 
समीचीन ध्येयमें केवल बाधाएँ ही नहीं आयेंगी, धक्का ही नहीं लगेंगे, 
प्रत्युत नामोनिशान मिटा देनेवाली प्रलय भी हो जाय तो मानवजातिके 
भयावह उथल-पुथलके इतिहासको देखते हुए कोई असम्भव बात नहीं 
है। अल्पसंख्यक जातियोंको पैर फूंक-फूंककर चलना होता हैं और बहु- 
संख्यक जातियोंके बहुतसे आन्दोलन जो उन्हींको उपयोगी होते हैं, अल्प- 
संख्यकोंमें घुस जाते हैं और उनके लिए कारक होनेकी अपेक्षा मारकका 
काम देते हैं। उनकी बाहरी चमक लुभावनी होती है, कई हालतोंमें तो 
आँखोंमें चकाचौंध पेदा कर देती है, मगर वास्तपघमें 000 ३5 70०: 
8०१ 8॥00० हरेक चमकदार पदार्थ सोना ही नहीं होता । बहुसंख्यक 
लोगोंकी तरफ़्ेसे मलमली खूबसूरत पलंगोंसे ढके हुए खड्डे विचारपूर्वक 
वा अन्तःस्थित पीढ़ियोंके स्वभावज चत्रसे तैयार होते रहते हैं, जिनके 
प्रलोभन और ललचाहटमें फँसकर अल्पसंख्यक लोग छात्रुको ही मित्र 
समभकने लगते हैं, यही नहीं; किन्तु अपने सत्त्व-स्वत्वकी रक्षाका ख़याल 
तक छोड़ बैठते हें। किमधिकम्‌, इस स्व-रक्षणकी भावना वासना भी 

उनको अहितकर जेंचने लगती हैं। इसके अलावा भावी उदयावलीकें 
बल अथवा यों कहूँ कि कालदोषसे अभागे अल्पसंख्यकोंमेंसे कोई कंस जैसे 
भी पैदा हो जाते हैं जो अपने घरके नाश करनेपर उतारू हो जाते हैं, गैरों 
के चिराग जलाते हैं और पूर्वजोंके घरको अँधेरा नरक बना देते हें । 
न००००- इस तरह जैन कुलोंमें, जैन पञचायतोंमें, जैन गृहोंमें चलती- 
-चलाती ठण्डी पड़ी हुई आम्नायोंमें कलह, भीषण क्षोभ और तत्काल- 
“स्वरूप तीम्र कषायोदय और अशुभ बन्धके अनेक निमित्त कारणोंसे बचाकर 
 जैनोंका रक्षण, संगठन और उत्थान होगा, तभी इस समयकी लपलपाती 
« हुई अनेकान्त-ताशक जाज्वल्यमान दावाग्निसे जैनधर्म और जैनसंस्कृति 
£.स्थिर रहेगी । 


शक ए४+- 


/(?) 


[ यह पत्र सेदीजोने मुफ़्तार साहबको लिखा था, जे कि अनेकान्त 
थर्ष १ किरण ४ में प्रकाशित हुआ था । ] 
जन्धुवर, 
अनेकान्त-साम्यवादीकी जय 
अनेक इन्द्रोंके मध्य निहन्द्र अनेकान्त की दो किरणें सेठीके मोह- 
तिमिराच्छन्न बहिरात्माकों भेदकर भीतर प्रवेश करने लगीं तो अन्तरात्मा 
अपने गुणस्थान-द्वन्द्रमेंसे उनके स्वागतके लिए साधन जुटाने लगा। 
परन्तु प्रत्याख्यानावरणकी तीज उदयावलीने अन्तरायके द्वारा रूवा जवाब 
दे दिया; केवल अपायविचयकी शुभ भावना ही उपस्थित है। आधु- 
निक भिन्न-भिन्न एकान्ताग्रह-जनित साम्प्रदायिक, सामाजिक एवं राज- 
नैतिक विरोध व मिथ्यात्वकके निराकरण और मथनके लिए अनेकान्त- 
त्त्ववादके उद्योतन एवं व्यवहारख्पमें प्रचार करनेकी अनिवार्य आव- 
श्यकताको में वर्षोसे महसूस कर रहा हूँ। परन्तु ताब्र मिथ्यात्वोदयके 
कारण आम्नाय-पंथ-वादके रागद्वेष्में फैसे हुए जैन नामाख्य जनसमूहको 
ही जैनत्व एवं अनेकान्त-तत्त्वका घातक पाता हूँ; और जैनके अगुवा वा 
समाजके कर्णंधारोंको ही अनेकान्तके विपरीत प्ररूपक वा अनेकान्ताभास- 
के गतेमें हुठ रूपसे पड़े देखकर मेरी अब तक यही धारणा रही है कि अने- 
कान्त वा जैनत्व नूतन परिष्कृत शरीर धारण करेगा ज़रूर, परन्तु उसका 
क्षेत्र भारत नहीं, किन्तु और ही कोई अपरियग्रह-वादसे शासित देश होगा । 
अस्तु, अनेकान्तके शासनचक्रका उद्देश्य लेकर आपने जो भंडा 
जठाया है, उसके लिए में आपको और अनेकान्तके जिज्ञासुओंकों बधाई 
देता हूँ और प्राथेनारूप भावना करता हूँ कि आपके द्वारा कोई ऐसा युग- 
प्रधान प्रकट हो, अथवा आप ही स्वयं तद्गूप अन्तर्बाह्य विभूतिसे सुसज्जित 
हों, जिससे एकान्त हठ-शासनके साम्राज्यकी पराजय हो, लोकोद्धारक 
विश्व-व्यापी अनेकान्त शासनकी व्यवस्था ऐसी दृढ़तासे स्थापित हो कि 

चहुँओर कम-से-कम षष्ठ गृणस्थानी जीवोंका घर्मंशासव-काल मानव- 
जातिके--नहीं-नहीं जीवविकासके इतिहासमें मुख्य आदर्श प्राप्त करे, 
जिससे प्राणिमात्रका अक्षग्य कल्याण हो । 

इसके साथ यह भी निवेदन कर देना उचित समभता हूँ कि अब 
इस युगमें सांख्य, न्याय, बौद्ध आदि एकान्त दशनोंसे अनेकान्तवादका मुक़ा- 
बिला नहीं है, आज तो साम्राज्यवाद, धनसत्तावाद, सैनिकसत्तावाद, गुरु- 
डमवाद, एकमतवाद, बहुमतवाद, भाववाद, भेषवाद, इत्यादि भिन्न-भिन्न 
जीवित एकान्तवादसे अनेकान्तका संघर्षण हैं। इसी संघर्षणके लिए 
गांधीवाद, लेनिनवाद, मुसोलिनीवाद आदि कतिपय एका्तपक्षीय नवीन 
मिथ्यात्व प्रबल वेगसे अपना चक्र चला रहे हैं।. . . . 

अतः इस युगके समन्तभद्र वा उनके अनुयाय्रियोंका कर्तव्यपथ तथा 
कर्म्मे उक्त नव-जात मिथ्यात्वोंको अनेकान्त अर्थात्‌ नयमालामें गूंथकर 
प्रकट करना होगा, न कि भूतमें गड़े हुए उन मिथ्यादशेनोंको कि जिनके 
लिए एक जैनाचाययने कहा था कि “षड़्दर्शन पशुग्रामको जैनवाटिकामें चराने 
ले जा रहा हूँ ।” महावीरको आदर्श-अनेकान्त-व्यवहारी अनुभव करने- 
वालोंका मुख्य कर्तव्य हैं कि वे कटिबद्ध होकर जीवोंको और प्रथमतः 
भारतीयोंको माया-महत्त्व-वादसे बचाकर यथार्थ मोक्षवाद तथा स्वराज्य 
का आग्रह-रहित उपदेश दें । और यह पुण्यकार्य उन्हीं जीवोंसे सम्पादित 
होगा, जिनका आत्म-शासन शुद्ध शासनशून्य वीतरागी हो चुका हो | 

अन्तमें आपके प्रशस्त उद्योगर्में सफलताकी याचना करता हुआ 

अजमेर आपका चिरसुमुक्षु बंधु 

आर अगर मर जाइये को... 


महात्मा भगवानदीन 


अआपियार सेठीको लोगोंने भुला दिया। भूला देना हम बढ़ा 
अच्छा काम समझते हैं । जो समाज अपने चाँदों, अपने सूर्यो- 
को भुलाना नहीं जानता वह जीना नहीं जानता । पर चाँद और सूरजको 
भुलानेके लिए बड़ी अक्ल चाहिए, बड़ी हिम्मत चाहिए, बड़ा त्याग चाहिए 
और मर मिटनेकी तेयारी चाहिए | तुलसीन हिन्दीमें रामायण लिखकर 
चाल्मीकिको भुलवा दिया, विनोबाने मराठीमें गीताई' नामसे गीताका 
अनुवाद करके मराठी जानकार जनताके दिलसे संस्कृतकी गीता भुलवा 
दी, यह कौन नहीं जानता कि युग-युगमें नये-तर्य आदमी पैदा होकर 
पुराने आदमियोंको भुलाते जाते हैं । क्या पं० जवाहरलालने पं० मोती- 
बाल नेहरूको लोगोंके दिलोंसे नहीं भुलवा दिया ? पर इस तरह भुलवाने 
जानेसे बुजुर्गोकी आत्मा नयोंको आशीर्वाद देती । पर समाजने अर्जुनलाल 
सेठीको इस तरहसे कहाँ भुलाया, अगर इस तरहसे भुलाया होता तो 
अर्जुनलाल सेठीका आत्मा आज हम सबको आशीर्वाद दे रहा होता । 

अर्जुनलाल सेठी समाजकी ऐसी देन थे, जिनपर चाहे देशके थोड़े 
ही आदक्षियोंको अभिमान हो, पर उस अभिमानके साथ इतनी तीब्रता 
रहती है कि जो उस अभिमानमें नहीं रहती जो करोड़ों आदर्मियोंमें बिखर 
होता है । यह किसको पता है कि कितने ही देशके मशहूर घरानोंमें जब 
अर्जुनलाल सेठीकी चर्चा चल पड़ती है तो सबके मुँहसे यही निकल पड़ता 
है कि उस-जैसे बातके पक्के आदमीको दुनिया बहुत कम पैदा करती है, और 
फिर सबके मुहसे यही निकल पड़ता हैँ कि होता कि हम भी अर्जुनलाल 
सेठी-जैसे बन सकते । 

अर्जुनलाल सेठीको हम आदमी कहें, या देशकी आज़ादीका दीवाना 
कहें, हम अर्जुनलाल सेठीको हिन्दुस्तानी कहें, या आज़ादीके दीपकका 
परवाना कहें जो अपने २५ दर्षके इकलौते बेटेंको मौतके बिस्वृरपर 
छोड़कर पं० सुन्दरलालके एक मामूली तार पर दौड़ा हुआ बम्बई पहुँचता 
है, और बेटके मर जानेके बाद भी उसे देशका काम छोड़कर घर लौटनेकी 
जल्दी नहीं होती । कोई यह न समभो कि उसे घरसे मोह नहीं था, उसे 
बेटेसे प्यार नहीं था। वह इतना प्यारा था, और इतना मुहब्बती था कि 
उस-जैसे पतिके लिए पत्नियाँ तरस सकती हूँ, उस-जैसे बापके लिए बेटे 
जानपर खेल सकते हें, उस-जैसे दोस्तके लिए दोस्त खून-पसीना एक कर 
सकते हैं, उस-जैसे नंताके लिए अनुयायी सरके बल चल सकते हैं । | 

अर्जुनलाल सेठीने त्यागका ब्रत नहीं लिया, त्याग किसीसे सीखा 
नहीं, किसी नेंताके व्याख्यान सुनकर जोशमें आकर उसने त्यागकी नहीं 
अपनाया, त्याग तो वह माँके पेटसे लाया था, त्याग तो उसकी जन्मघुद्रीमें 
मिला था, त्यागको तो उसने माँके स्तनसे पिया था, इसलिए त्याग करते 
हुए उसे त्यागका गीत नहीं गाना पड़ता था और त्यागी होते हुए दूसरों पर 
त्यायके घमण्डका रोब नहीं जमाना पड़ता था । त्यागीका बाना पहननें- 
की उसे ज़रूरत ही कहाँ थी ? इन पंक्तियोंके पढ़नेवालोंमें हो सकता हैं 
अनेकों ऐसे निकल आवें जो खुले नहीं तो मन ही मन यह कहने लगें कि 
रुपये तो हमसे भी मेंगाये थे, पर यह वही बता सकते हें जो उसके साथ 
रहे हों कि उसने उन रुपयोंका क्या किया था । अर्जुनलाल सेठीके त्यागकी 
बातें ऐसी हैं, जिनको आज भी हम साफ़-साफ़ कहनेके लिए तैयार नहीं । 
चूंकि यह अच्छा ही ह कि अभी वे कुछ दिनों और अजानक्रारीके गड्ढेमें पड़े 
रहें, पर हम अपने पढ़नेवालोंको किसी दूसरी तरहसे समभाये देते हैं- 

कलकत्ताके मशहूर देशभक्त श्री श्यामसुन्दर चक्रवर्ती जो कि 
वित्तरंजनदासजीकी टक्‍्करके आदमी थे, उनसे मिलनेके लिए हम पं० 
सन्दरलालजीके साथ कलकत्ता पहुँचे । द्यामसून्दर चक्रवर्ती सर्वेन्ट 
नामका एक अंग्रेजी दैनिक निकालते थे । हम वहीं उनसे उनके दफ़्तरमें 

मिले । वे बड़ी मुहब्बतसे मिले और ऐसी ख्ातिरदारी की मानो हम उनके 
माँ-जाये भाई हों । थोड़ी देर बाद वे हमें अपने घर ले गये और १६ वर्ष- 
की लड़कीको दिखाया जो बीमारीसे काँटा हो गई थी और एकदस पीली 
पड़ी हुई थी। चक्रवर्ती और लड़कीकी माँसे बातों-बातोंमें यह भी 
पता चला कि उस लड़कीके लिए दवा और दूधका भी ठिकाना नहीं, तब 
हमने सोचा कि कुछ रुपये चक्रवर्तीको दे देने चाहिएँ। हम घरसे 'सर्वेण्ट” 
के दफ्तर लौट ही रहे थे कि रास्तेमें एक आदमीने चक्रवर्तीके नामका 
५०० रु० का चेक दिया, चक्रवर्तीजी हमारे साथ उस चेकको लेकर पासके 
बेंकमें पहुँचे और ५०० रु० लिये। दफ्तरमें आये। पाँच मिनिटमें पूरे 
पाँच सौ ख़तम हो गये। सर्वेण्ट' में काम करनेवालोंकी २-३ महीनोंकी 
तनख्वाह चढ़ी हुई थी। चतक्रवर्तीकी नज़रमें पहले वह आदमी थे जो 
देशकी आज़ादीके काममें जुटे हुए थे न कि वह बीमार लड़की जो पलंगपर 
पड़ी थी। हमने जब यह देखा तो यही मुनासिब समभा कि. चत्रवर्तीके 
हाथमें दिये हुए रुपये तो न कभी दवाका रूप ले सकेंगे और न कभी दूध 
बन सकेंगे । इससे यही ठीक होगा कि दवा खरीद कर दी जाय और 
दूधका कोई इन्तज़ाम कर दिया जाय । अगर कुछ देना ही हैँ तो लड़की- 
की माँके हाथरमें दिया जाय । हमने यह भी सोचा कि लड़कीकी माँ हिन्दू 
नारी है और हिन्दू पत्नी है, वह पति देवतासे कंसे छिपाव रख पायेगी 
और फिर उसके पास भी वह रुपया कैसे बच सकेगा । आखिर ऐसा ही 
इंतजाम करना पड़ा कि जिससे सब भंमकेटोंसे बचकर रुपये दूध और 
दवामें तबदील हो सकें । 

बस, इस ऊपरकी कथासे समझ लीजिए कि सेठीजीके हाथमें पहुँचा 
हुआ रुपया जाने कहाँ-कहाँ और किस तरह बिखर जाता था और किस 
तरह कम-ज्यादा देशकी आज़्ादीके दीपकका तेल बनकर जल जाता था ४ 
सारी संस्थाएँ एक-एक आदमीके बलपर चलती हैं और वह आदमी इधर- 
उधरसे माँगकर ही रुपया लाता है, पर जिनपर वह रुपया खर्च करता है, 
उनपर सौ एह्सान जमाता है । इतना ही नहीं, वह तो प्लेटफ़ार्मससे चिल्ला- 

बिल्लाकर यह भी कहता है कि यह में ही हूँ जो भूखोंका पेट भर रहा' 
हूं । पर अर्जुनलाल सेठीने इस तरह भीख माँगकर पाये हुए रुपयेसे न 
कभी किसीपर एहसान जमाया और न कभी प्लेटफ़ामेसे तो क्या कोने- 
कतरेमें भी अपने दानकी कोई बात कही । वह सच्चे मानोंमें त्यागी 
था। उसते अपने आपको कभी पैसेका मालिक नहीं समझा, पर समभा 
तो यह समझा कि वह पोस्टमैन हैँ जो इधरसे रुपया लाता है और उधर 
दे देता है । यहाँ हो सकता है कि कोई व्यवहार-धर्मके रँगमें बुरी तरहसे 
रँगा हुआ यह सवाल उठा बैठे कि अर्जुनलाल सेठी भीख माँगकर ही नहीं 
पैसा इकट्ठा करते थे, बल्कि इस तरहसे भी रुपया जुटा लेते थे, जिसे वह 
जानते थे कि यह रुपया ठीक तरहसे हासिल नहीं किया गया। उसे हम 
क्‍या कहें, उसे दलीलोंसे समकाना किसी तरहसे नहीं हो सकता । उसे तो 
हुम यही कहेंगे कि वह एक मतंबा अपने भीतर आज़ादीकी आग सुलगाये 
और देखे कि उस आगकी जब लपटें उठती हें तो वह क्या करता है और 
व्यवहार-धर्मको कैसे निमाता है। अर्जनलाल सेठीकी निश्चय और 
व्यवहार-धर्मके दोनों रूपोंकी जानकारी बहुत काफ़ी थी और इस नाते 
वह पण्डित नामसे पुकारे जाते थे | पर वह कोरे पण्डित नहीं थे । कोई 
दिन ऐसा नहीं जाता था जिस दिव वह रातको बेठकर अपने दित भरके 
कामका अकेलेमें पर्यालोवन नहीं कर जाते थे। उन्होंने तो कभी अपने 
मुँहसे नहीं कहा पर उनके पास रहकर हमारा यह अनुभव है कि उनका 
जीवन सचम्‌च जलमें कमलकी तरह था। | 

जश्नपुर कालेजसे बी० ए० करनेके बाद उनके लिंए रियासतमें नौकरी 
का मांग खुला हुआ था, उनके साथियों और करीबी रिश्तेंदारोंमेंसे कई 
उस रास्तेकों अपना चुके थे। पर ये कैसे अपनाते, इन्हें नौकरीसे क्या 
लेना था, इन्हें. तो उसी राज्यके जेलखानेका मेहमान बनना था । 

बी० ए० इन्होंने फ़ारसी लेकर किया था और संस्क्ृत घरपर सीखी 
थी । .धर्मशिक्षाके मामलेमें. वे चिमनलाल वक्‍ताको अपना गुरु मानते 
थे, हमने वक्‍ताजीके व्याख्यान सुने हे। श्रोताओंको समंकानेकी शैली 

उनकी बड़ी सीधी होती थी और इतनी मनलगती होती थीं कि असली 
बात झट समभमें आ जाती थी। ऐसे गुरुके शिष्य अर्जुनल/लजी अगर 
कुछ ऐसी बातें कह गय जो बहुतोंको मन लगती नहीं जेंचतीं तो उसमें 
उनका क्या दोष ! वे तो सचाईके साथ खोजमें लगे और जो हाथ आया 
कह गये । 

वह भरी जबवानीमें समाज-सेवाके मैदानमें कूद पड़े और सबसे 
'पहले उन्होंने वह काम उठाया जिसकी समाजको सबसे ज़्यादा जरूरत 
थी, यानी उन्होंने एक शिक्षासमितिकी नींव डाली, उसीके मातहत जयपुर- 
में पाठशालाओंका जाल बिछा दिया। अब्दुलगफ़्र नामके विद्यार्थीको 
लेकर समाजमें वड़ी खलबलीं मची, पर समाज पैदायशी त्यागी अर्जुन- 
लालका क्या बिगाड़ सकती थी और फिर उन्हें एक साथी घीसू लाल गोलेच्छा 
ऐसे मिल गये थे, जिसकी दोस्तीने सेठीजीके त्यागकों और भी ज़्यादा मज़- 
बूत कर दिया था । 

यह शिक्षासमिति कुछ दिनोंमें एक छोटी-मोटी यूनिवर्सिटीका रूप 
ले बैठी और दूर-दूरके विद्यार्थी उसकी परीक्षामें शामिल होने लगे। 

शिक्षाकी सड़क जिस रास्ते होकर गई है, उस रास्तेमें दासतासे 
मुठभेड़ हुए बगैर नहीं रहती और कैसी भी शिक्षासमिति क्‍यों न हो, दासता 
की बेड़ियोंमें फँसकर वह सच्चे धर्मकी तालीम नहीं दे सकती । उसका 
सच्चा धर्म और स्वाधीनता एकार्थवाची शब्द है, इसलिए उसको राजसे 
टक्कर ही नहीं लेनी पड़ती, बल्कि उसे उखाड़ फेंकनकी' तैयारी करनी होती 
है | सेठीजीकी शिक्षासमिति आखिर उस मंजिलपर पहुँच तो गई और वे 
सरकारसे टक्कर लें कि इन्दौरमें श्री कल्याणमलविद्यालयके प्रधाना- 
ध्यापककी हंसियतसे गिरफ्तार कर लिये गये और कुछ दिनों जयपुर 
जेलमें और कुछ दिनों बैलोर जेलमें रहनेके बाद बाहर निकले कि जल्दी 
ही सन्‌ २१ के आन्दोलनमें शामिल हुए । पैदायशी' त्यागीके लिए और 
शाह ही क्या थी। 

हमसे उमरमें दो वर्ष बड़े थे और हमारी उनसे जब जान-पहचान 

हुई तब वह हमसे कई गुने ज़्यादह धर्मके शाता थे और कहकर नहीं, 
तो मन ही मन हम उनको धर्मके मामलेमें गुर ही मानते थे और हम उनकी 
 बहुत-सी बातोंकी नक़ल करनेकी कोशिश करते थे। जब वह शिक्षा- 
प्रचारक समितिके काममें लगे हुए थे, तब शिष्टाचारके वह आदर्श थे। 
गाली तो उनके मुँहपर फटकनेकी सोच ही नहीं सकती थी । मामूली: 
पाजी या नालायक़ शब्द भी उनके मुँहसे निकलते हमने कभी नहीं सुना, 
वह अध्यापक भी थ पर विद्यारथियोंपर कभी नाराज़ नहीं होते थे.। विद्या- 
वियोंसे आप' कहकर बोलना हमने उन्हींसे सीखा | यह तारीफ़ सुनकर 
सम्भव है हमारे पढ़नेवाले एकदम ऐंठ जायें, क्योंकि उनमेंसे बहुतोंने उनको 
गाली देते सूना होगा, और बुरी-बुरी गालियाँ देते हुए भी सुना होगा | 
हम उनकी बातोंको भझूठलाना नहीं चाहते, पर हम तो अर्जुनलाल सेठीके 
बहुत पास रहे हे और मुद्दतों रहे हें ॥ यह गाली देनेकी बला उनके पीछे 
बेलौर जेलते लगी, जहाँ वे वर्षों राजकाजी क़ैदीकी हैसियतसे रहे हूं । 
वहाँ वे इतने सताये गये थे कि 'बेलौर' जेलसे निकलनेके बाद उनके बारेमें 
यह कहना कि वह अपने होशहवासमें थे ज़रा मुश्किल हो जाता हैं । जेल 
से छूटकर वह देहली गये तब हम वहाँ उनसे मिले थे। वे अनेकों काम ऐसे 
करते थे कि जो इस शिष्टाचारसे ज़रा भी मेल नहीं खाते थे, जिसको 
हमने जयपुरमें देखा था। उदाहरणके लिए हर औरतके पाँव छुने और 
जगह बेजगह यह कह बैठना कि मेंने भगवान्‌की मूरतका मेहतरोंसे प्रक्षाल 
करवाया । उत दिनों सारी बातें कूछ इस तरहकी होती थीं कि यह नहीं 
समभा जा सकता था कि उनको होश-हवास थी। धीरे-धीरे उन्होंने 
अपनेपर क़ाबू पाया, पर गालियोंपर इस वजहसे पूरा-पूरा काबू नहीं पा सके 
कि कांग्रेसकी राजकारी चपेटोंने उनका मरते दमतक कभी पीछा न छोड़ा । 
निश्चयके बलपर व्यवहारमें वह कभी-कभी इतने पीछे पड़ जाते 
थे और वह कभी-कभी इतने आगे बढ़ जाते थे कि आम आदमी उन दोनों- 
का मेल नहीं बिठा पाते थे। इस वास्ते कभी-कभी किसी-किसी समभ- 
दारके मुंहते तंग आकर यह निकल पड़ता था कि अर्जुनलाल योगश्रष्ट 

हो गया है। हम उनसे हर हालतमें मिलते रहे । उस हालतमें भी मिले 
जब उन्हें योगअ्रष्टकी पदवी मिली हुई थी, पर हमने तो उनमें कोई अन्तर 
पाया नहीं । उनकी आज़ादीकी लगन ज्योंकी त्यों बनी हुई थी, उनका 
सर्वधमंसमभाव ज्योंका त्यों था और उनकी आज़ादीकी तड़पमें कोई अन्तर 
नहीं आया । 

हम तो उसीको धर्मकी चोटीपर पहुँचा हुआ मानते हैं जो जिस. 
घमंमें प्रेदा हुआ हो, उस धर्मके आम लोग उसे धर्मभ््रष्ट समभने लगें और 
उससे खूब घृणा करने लगें और बन सके तो उन्हीं आम लोगोंमेंसे कोई 
ऐसा भी तिकल आये जो उस धर्मभूष्ठकों मौतके घाट उतार दे और क्या 
गाँधीजी कुछकी नज़रमें धर्मभूष्ट नहीं थे और क्या उन्हें धर्मभूष्ट होनेकी 
सज़ा' नहीं मिली । इस लिहाज़से तो सेठीजी अच्छे ही रहे । फिर वे 
धर्मभृष्ट तो रहे पर सज्ञासे बच गये । 

अर्जुनलाल सेठीका जीवन सचमुच जीवन है । यह भी कोई जीवन 
हैँ कि बनी-बनाई पक्की सड़कों पर दोड़े हुए चले जायें, सेठीजीका जीवन 
कभी पहाड़ीकी चोटियोंको लाँधघना और कभी चक्‍करदार रास्तोंमें घूमना, 
घने जंगलमें पगडंडीकी परवाह किय बिना जिधर चाहे उधर चल पड़ना .।. 
ऐसा करनेके लिए नामवरीको अपने पाँवोंके नीचे कुचलनेके लिए जितनी 
हिम्मत चाहिए, उतनी उनमें थी और यही तो एक ऐसी चीज़ थी कि ' 
जिसकी वजहसे हमको सेठीजीके जीवनसे स्पर्दा होती है । | 

तो क्‍या सेठीजीमे कोई कमी या बुराई नहीं थी, हाँ कमियाँ और 
बेहद बुराइयाँ थीं। अगर गुलाबके फूलकी टेक, गुलाबकी झाड़ीके काँटे, 
गुलाबकी बुराइयाँ हैं तो वैसी उनमें अनगिनत बुराइयाँ थीं। और गुलाब- 
के फूलकी भाड़ीके वह सूखे पत्त जो पीले पड़ जाते हें, कमियाँ हें तो उनमें 
अनेकों कमियाँ थीं। अगर गृलाबकी टेढ़ी-मेढ़ी बेढंगी, बदसूरत जड़ें 
गूलाबकी कमियाँ हें तो ये सब उनमें थीं। पर हम करें तो क्‍या करें, 
हमारी नज़र तो गुलाबपर है और हम उस गूलाबपर इतने मस्त हें कि उसे 
तोड़ते हुए हमारे सैकड़ों काँटे भी लग जायें तो भी अपनी मस्तीमें उस 

ओर हमारा ध्यान ही नहीं जाता। हमर सेठीजीकी उस लगनको देखें 
“जिसको लेकर वह पहले पहल धर्मके मैदानमें कूदे, फिर समाजके मैदान- 
में आये और फिर देशके मैदानमें आये, या हम यह देखें कि वे क्या खाना 
“खाते थे, किस तरहकी टोपी लगाते थे या वे उस मकानमें सोते थे, जिसका 
पश्चिमकी तरफ़ दरवाज़ा था, उस मकानमें रहते थे, जिसका प्रबकी 
तरफ़ दरवाज़ा था, जो काँटोंका ही रोना रोते हें वो न फूल पाना चाहते 
है और न फूल पानेकी इच्छा रखते हैं। हम इंसे मूर्तता ही समभते 
हैं कि फूल सूखकर जब उसकी पंखुड़ियाँ गिरें, तव इस आधारपर फूलके 
चारेमें हम अपनी राय -बतायें कि उसकी पंजुड़ियाँ जंगलमें गिरी थीं, या 
किसी साधघुकी कूटीमें गिरी थीं, या मन्दिरमें किसी देवताकी वेदीपर गिरी 
थीं, या राजाके महलमें गिरी थीं, आदमीके मरनेके बाद उस लाशको चील, 
गुद्ध खायें तो बही बात, जलाई जाय तो वही बात, दफ़नाई जाय तो वही 
बात और बहाई जाय तो वही बात । 
एक शोर हैँ कि सेठीजी दफनाये गये और साथमें यह भी शोर है 
कि उनके दफ़नाये जानेकी जगहका ठीक पता नहीं है। अगर यह पिछली 
बात. ठीक है तो बड़े कामकी बात हैं क्योंकि इस तरह मरनेके बाद नाम 
न छोड़कर दफ़ताये जानेसे किसी दिन तो उन हड्डियोंपर हल चलेगा 
और वहाँ खेती होगी और उससे जो दाने उगेंगे उसे जो खायेगा उसमें 
देश-भकति आये बग्रर न रहेगी। सेठीजीको जो मौत मिली, बसी 
मौतके लिए दिल्लीके मशहूर कवि ग़ालिब तक तरसते गये- 
“रहिये श्रव ऐसी जगह चलकर जहाँ कोई न हो । 
हमसुख़न कोई न हो, औ्रोर हमजुबां कोई न हो ॥ 
बेदरोदीवार-सा इक घर बनाना चाहिए । 
कोई इमसाया न हो और पासबां कोई न हो ॥ 
पढ़िये गर बीमार तो कोई न हो तोमारदार । 
और अगर मर जाइये तो नौहाड़वां कोई न हो ॥” 








उन्हें मरना नहीं आता 
“झे: गोयलीय उ-+ ' 


| 8 ! आप इतनी रुग्णावस्थार्म विलायतसे क्‍यों लौट 
आये ? वहाँ तो बीमारीका इलाज कराने लोग यहँसे 

'जाते हैं और आप हैं कि गये हुए वापिस आ गये ।” 

“में वहाँ धर्म-प्रचार करने जाता हूँ, मरने नहीं जाता ।” 

“समझा नहीं ।” 

“मेरे दोस्त ! यूरोपियन जीना जानते हैं, उन्हें मरना नहीं आता ।” 

“बाबूजी ! बेअदबी माफ़ ! यह तो आपने एक अनोखी-सी 
बात कह दी। वे तो जिस शानसे जीते हैँ, उसी शञानसे मरते भी हें। 
हिमालय पर्वतपर मरनेको हँसते हुए चढ़ते हैं, हवाई जहाज़से किलकारियाँ 
मारते हुए कूदते हैं, इंगलिश चेनल थिरकते हुए पार करते हैं। कोई 
भी जोखमका. कार्य हो, उसके लिए मर्दानावार तैयार रहते हैं, और 
मृत्यु आनेपर बेझिझक मुस्कराते हुए उसका आलिगन करते हैं ।” 

मेरी न जाने यह बकवास कबतक चलती कि वे बोले-“अयोध्या- 
प्रसादजी ! आप दुरुस्त फ़र्मा रहे हैं, वे लोग जब जानबूझकर मृत्युको 
निमन्त्रण देते हें, तब हँसते हुए ही उसका स्वागत करते हें । लेकिन मेरे 
कहनेका आशय यह हैं कि मौत जब बगैर बुलाये उनपर भपट्टा मारती है, 
सब उनके सारे होशोहवास ग्रायव हो जाते हैँ, और फिर वह उन्हें जिस 
तरह घसीटते हुए ले जाती है, वह स्थिति मुझे पसन्द नहीं ।” 

“शायद आपको मेरे उत्तरसे अभी सन्तोष नहीं हुआ, मालूम होता 
है, में अपने मनोभाव ठीक तरहसे व्यक्त नहीं कर पा रहा हूँ । मेरे कहने- 

का मंशा सिर्फ़ इतना है कि मौतके दिन नज़दीक आनेपर वहाँवाले घबरा 
उठते हैं और वे अच्छे-बुरे सभी प्रयत्न उससे बचनेके करते हैं और जब 
'नहीं बच पाते हैं तो एड़ियाँ रगड़ते हुए और बिलखते हुए मरते हैं । मृत्यु- 
महोत्सव मनाना वे नहीं जानते, क्योंकि वह यह क़तई भूल जाते हूँ कि 
मृत्युका दिन भी मुक़रर हैं और इसका आना भी लाज़िमी है। और 
जब यह आये तो सब ओरसे मोह-माया त्यागकर मृत्यु-महोत्सव मनाते 
हुए समाधिमरण पूर्वक उसका वरण करे। इसी महोत्सवके लिए में 
इतनी दूरसे यहाँ आया हूँ । इस महोत्सव वे लोग परिचित नहीं हैं । 
वे मरनेका आनन्द किरकिरा कर देते । वे आधिभीतिकवादी हैं। पर- 
लोकका विश्वास और सम्यरंद्शन उनके पास नहीं हैं और में अपनी इन 
दोनों क्रीमती वस्तुओंको किसी भी हालतमें गँवानेको तैयार नहीं ।” 

बैरिस्टर साहबसे उक्त वार्तालाप सम्मभवत: फ़रवरी १६३७ में 
हुआ था, जब कि वे अत्यन्त नाजुक स्थितिमें यूरोपसे दिल्ली आये थे 
और अनेक रिक्तेदारों और कुटुम्बियोंके होते हुए भी कश्मीरी दर्वाज़ेपर 
एक किरायेके मकानमें ठहरे हुए थे। किरायेके मफानमें ठहरनेका भी 
एक कारण था। 

श्री सम्मेदशिखरकी अपील प्रिवी कौंसिलमें चली गई थी । उसकी 
'पैरवीके लिए बेरिस्टर साहबका १६९२६ में लन्दन जाना निश्चित हुआ, 
तो शेष जीवन धर्म-प्रसार और समाज-सेवामें व्यतीत करनेकी अभिलाषा- 
से क़ानूनी पेश्ेसे अथवा अन्य उपायोंसे अर्थोपा्जेन न करनेका उन्होंने 
ब्रत ले लिया | हरदोईके वे ख्यातिप्राप्त और सर्वोच्च क़ानूतन-विशेषज्ञ 
थे। उनका यह संकल्प मामूली संकल्प नहीं था । 

कानूनी पेशेकों लात मारकर, वैभवशाली जीवनका परित्याग . 
करके, मोह-ममताके बन्धनोंको काटकर, बाह्ममें कपड़े पहने हुए, किन्तु 
अन्तरंगमें निलिप्त साधु होकर, मुमुक्षु बेरिस्टर साहब लन्दनके लिए जब 
अम्बई प्रस्थान करने लगे तो दिललीकी जैनसमाजने भी उनका स्वागत- 
समारोह करके क्ृतकृत्य होनेके अवसरको हाथसे नहीं जाने दिया । सभा- 

है 


में जब बेरिस्टर साहबके इस त्यागकी प्रशंसा की गई तो उन्होंने सहज 
स्वभाव अपनी लघुता प्रकट करते हुए कहा कि-- मैंने वकालत-पेशेका 
त्याग करके समाजपर कोई उपकार नहीं किया है । बल्कि मैंने अपनी 
आत्माका भला किया है। क्‍योंकि मेरी आत्मा इसे हक़्ीर और ज़लील 
पेशा समझती थी। वेश्यावृत्ति और वकालतमें विशेष अन्तर नहीं है ।” 

बात तो केवल अपनी लघुता प्रकट करनेको कही गई थी, लेकिन 
यह बात उनके ससुर बा० प्यारेलालकों खटक गई । बा० प्यारेलाल 
दिल्लीके सबसे बड़े वकील, बार एसोसियेशनके प्रेसीडेण्ट और दिल्ली 
जैनसमाजके सरपंच के । 

उस वक्‍त तो बा० प्यारेलाल कुछ न बोले, परन्तु बेरिस्टर साहब- 
के विलायत प्रस्थान करनेके बाद उस बातने बतंगड़का रूप ले लिया, 
और यहाँ तक बिषेंला प्रचार किया गया कि “बंरिस्टरी छोड़नेका प्रचार 
तो धोका-फ़रेब है। वे तो तीर्थक्षेत्र कमेटीसे मार्गव्यय और मेहनताना 
लेकर लन्दन गये हें ।” और यह बतंगड़ इस ढंगसे प्रसारित किया गया 
कि उनको नज़दीकसे जाननेवाले भी शंकित हो उठे । तीर्थक्षेत्र कमेटीके 
मंत्रीने इस अफ़वाहको निराधार बताया तो उनका वक्तव्य यह कहकर 
अप्रामाणिक बता दिया गया कि “यह भी तो परिषद्‌-हितैषी हैं। चोर- 
' चोर भौसेरे भाई, इनकी बातका क्‍या विद्वास ? ” 

हमारे यहाँ कितनी निराधार बातें सत्यका रूप ले लेती हैं, यह 
हम आये दिन देखते हैं । खैर, यह तो एक बवण्डर था, जो उठा और 
बेरिस्टर साहबके तप-त्यागको धूमिल कर गया । लेकिन बवण्डर तोः 
बवण्डर ही है, वह जितने वेगसे चढ़ता हैं, उतने ही वेगसे मिटता भी है । 
जब यह शान्‍्त हुआ तो ज॑नधर्मका दिवाकर असोजके सूर्यकी तरह और 
प्रखर हो उठा ॥ 

इसी कड़ वाहटने बेरिस्टर साहबके स्वाभिमानकों इजाजत नहीं 
दी कि वे उनके यहाँ ठहरें। और अन्य कुटुम्बियों-मित्रोंके यहाँ ठहरनेसे 
बा० प्यारेलालके हृदयकों ठेस पहुँचती, इसे बरिस्टर साहबका कोमल 

हृदय कब सहन कर सकता था ? इसलिए किरायेके मकानमें ही रहना 
उन्होंने उचित समझा । 
बचपनमें माँ और भूआसे उनका जिक्र अक्सर सुननेमें आया था । 
इधर सामाजिक कार्यो्में भाग लेनेसे उतकी ख्याति फैल रही थी, पत्र- 
यत्रिकाओंमें फोटो भी देखे थे। साक्षात्‌ दशनका सौभाग्य भी १६२४ . 
में प्राप्त हो गया। भूआके घर उन्हें देखा तो देखता ही रह गया। 
ऐसा रूप और शानदार व्यक्तित्व पहले कभी नहीं देखा था । यह वृद्धा- 
वस्था और यह रूप-रंग ! मालूम होता था गुलाब और अंग्रोंके सम्मि- 
श्रणसे शरीरका निर्माण किया गया है| उन्नत ललाटपर घेवल गाँधी 
टोपी ऐसी फब रही थी, मानो हिम-पर्वतपर क़रीनेसे बर्ष बिछा दी गई 
है। आँखें बड़ी-बड़ी और रसभरी, उनपर सुनहरी फ्रेमका चश्मा, नाक 
सुतवाँ, दाँत मोती जैसे, बोलते हुए ऐसे प्रतीत होते थे मानों चमेलीके 
फूल झड़ रहे हें। बच्चों-जंसी सरल-गुलाबी मुसकराहठ, किताबी नेहरा, 
चौड़ा चकला सीना, छरेरा शरीर | उन्हें देखकर ऐसा प्रतीत हो रहा था 
कि सप्तम एडवर्डने भारतीय पोशाक पहन ली हैँ। वही ख़सख़सी दाढ़ी, 
वही गोरा-चिट्टा शरीर, वही रंग, वही रूप । 
भूआने पहले ही ज़िक्र कर रखा था, देखते ही मुस्करा उठे, और 
इस स्नेह और प्यारसे मुझे अपने पास बिठाया कि मालूम होता था में 
अपने हक़ीक़ी पितामहकी गोदमें बेठा हुआ हूँ। आयुमें उनके पौत्रके 
समान और ज्ञानमें हाथीके समक्ष जैसे चींटी, फिर भी उन्होंने वार्तालाप- 
में नाम लिया तो जी” अवश्य लगाया, या 'मित्र' सम्बोधन देते रहे । 
फिर तो उनके सम्पर्कमें आनेके मुझे कई अवसर मिले। जैनधर्मका 
प्रसार करके पहली बार लौटे तो २१ फरवरी १६२७ की रात्रिको 
दिल्‍ली-जैन-समाजकी ओरसे जो स्वागत किया गया, उसमें मेने भी एक 
तुकबन्दी पढ़ी, जिसके चन्दर अशआर आज भी याद हें--- 
- जिनधमंके हितैषी हैं, इसपर निसार हैं, 
यह बहरे क़ौस रहमते परिवर्दंगार है; 
२५ 

ञ् जौ हु 
सच्चे वतनपरस्त हैं, लीडर हैं क्रौमके, 
मैदाने मारफ़्तमें ये रहबर हैं क़ौमक 
ये धर्मके सिंगार हैं, ज़ेवर हैं क्रौमक, 
रूद्टे रघा हैं क़ौमक, गोहर हैं क्ोमक। 
मः ] रे 
साथी हैं उनके, जिनको न था कलका आसरा । 
मायूसकी मुराद तो निरबलका आसरा।॥ 
कि ञँः र्ः 


यकता हैं, बेमिसाल हैं और लाजवाब हैं, 
हुस्नेसिफ़ाते दहरमें ख़ुद इन्तड्रवाब हैं; 
पीरीमें भी नमूनये अहदे शबाब हैं; 
गोया कि जैनक़ौमक एक आफ़ताब हैं। 


१ चर ६०६ 


जब मेंने यह त्तीसरा मिसरा--पीरीमें भी नमूनये अहदे शबाब 
हैं” पढ़ा तो जनताने तो जो दाद देनी थी, वह दी ही, लेकिन इस मिसरेपर 
आप भी मुस्करा उठे और अकेलेमें मज़ाक करते हुए बोले- भाई अयोध्या- 
प्रसादजी ! तुम तो अच्छे-खासे शायर बन बैठे ।” में शर्माकर दूसरी 


तरफ़ देखने लगा । 


सन्‌ २८ में मेरा एक ३२ पृष्ठका ट्रेक्ट छपा तो बीमार होते हुए 
भी शिमलेसे लिखा---“अब तो आप पूरे मुसन्रिफ (लेखक) ही हो गये, 
हमें आपकी तहरीरोंको पढ़कर खुशी होती है।” १६३३ में मेरा 
“राजपूतानेका जैनवीर” छुपा तो लन्दनसे भी प्रोत्साहन दिये बग्गेर 
न चूके “मुझे बड़ी खुशी हासिल हुई कि आप अपने वक्‍ष्तको बेकार 
नहीं खोते हें। इस पुस्तकके बाज़-बाज़ हिस्सोंकों मेंने बहुत पसन्द 


किया है ।” 

बे ज़क्तकंठसे नवीन लेखकों और समाजसेबियोंको प्रोत्साहन देते 
थे । भरी सभामें पीठ थपकते थे । पत्रों द्वारा प्रेरणा देते थे, और उनके 
आश्षीर्वादात्मक शब्दोंस बल भी मिलता था। 

धमंके प्रति जेसी अटूट श्रद्धा-भक्ति उनमें थी, वह शब्दों द्वारा 
व्यक्त नहीं की जा सकती | उनका रोम-रोम उसमें भीगा हुआ था । 
सोते-ब ठते, चलते-फिरते वे विदेह मालूम होते थे । आतुर जनताके समक्ष 
जब वे प्रवचन करते थे, तो मालूम होता था, सावनके बादल रिम-झिम, 
रिम-क्षिम बरस रहे हैं । वे तो जीवन्मुक्त थे ही, मोह-मायामें फेसे हुए 
श्रोता भी आत्मविभोर हो जाते थे । धर्मके सूक्ष्म तत्वों और गूढ़ अभि- 
प्रायोंको इतने सरल, स्वाभाविक और मनोवैज्ञानिक ढंगसे प्रस्तुत करते 
थे कि जनताका रोम-रोम भीग उठता था । 

पाइचात्य शिक्षा-दीक्षाममें पले-पोसे होनेपर भी उन्होंने इस' रंगकों 
इस तरह पोंछ फेंका था कि आइचय्यं होता था। उन्होंने पाँचों अणब्नतोंका 
अत्यन्त तत्परतासे पालन किया । खान-पान उनका अत्यन्त शुद्ध स्वच्छ 
और सात्त्विक था। उनके खानपानकी शुद्धता-पवित्रताको देखकर 
स्वयं जैनोंको भी आइचय होता था । बैरिस्टर साहब जब विलायत थे, 
तब श्री जमनाप्रसादजी (वर्तमान सिशन जज ) को १६ माह उनके सम्पकं में 
रहनेका अवसर प्राप्त हुआ। वे लिखते हें-'विलायतमें पले-पुसे होने- 
पर भी, विलायतमें रहकर भी वे अण्डे-तकका परोक्ष रूपसे यानी बिस्कूट- 
केक आदिसे भी बचाव रखते थे ।” वे रहन-सहन और भोजन आदियें 
स्वच्छता और शुद्धताका बहुत ध्यान रखते थे। मेरी आँखों-देखी 
बात है-एक बार उनको दवा जिस काग़जमें दी जा रही थी, वह ज़मीनपर 
गिर पड़ा तो फिर उस काग्रज़को उपयोगमें लानेसे मना कर दिया था। 
सत्याणृब्नतका वे इतनी दृढ़तासे पालन करते थे कि स्वयं तो कभी झूठ 
बोलते ही न थे, मुक़दमे भी झूठ नहीं लेते थे, चाहे उनमें कितना ही अर्थ- 
लाभ क्‍यों न होता हो । इस सचाईके लिए वें कमिश्नरी भरमें प्रसिद्ध 
थे; और उन्हें छोटे-बड़े सन चचा जैन (ए726 ०७व॥) स्नेहमय 

सम्बोधनसे पुकारते थे । वे अपनी सत्य-वादिताके लिए अवालतमें इतने 
मशहूर थे कि फाँसीकी सज़ा पाये हुए व्यक्ति भी इनकी पेरवीसे छूट जाते 
थे। क्‍योंकि जज जानते थे कि वह झूठे मुक़दमे नहीं लेते हें ।॥ एक दिल मेंने 
बिनोदमें पूंछा-“बाबूजी ! जहाँ आपने अनेक व्यक्ति फाँसीसे बचाये 
हैं, वहाँ दो-चार फाँसी चढ़वाये भी होंगे ।” मुसकराकर जवाब दिया 
“जिससे किसीके प्राणोंपर आ बने ऐसा मुक़दमा मेंने आजतक एक भी 
नहीं लिया ।” 

बैरिस्टरी छोड़कर आये, परन्तु अपने भृुंशी और नौकरोंको नहीं 
छोड़ा । विलायतसे भी उनके लिए वेतन वराबर भेजते रहे, और जब 
भारत आते थे, तब उन्हें अपने साथ रखते थे। वे नौकरों तकसे बड़ी 
सौजन्यतासे पेश आते थे । व वाणीका संयम इतना रखते थे कि नौकरों 
'तकको असावधानीमें उनके मुँहसे कोई ऐसा वाक्य निकल जाता था, 
जो क्रोधका द्योतक हो या उनको नागवार खातिर हो तो वे प्रायश्चित्त 
स्वरूप उस रोज़ भोजन नहीं करते थे । खुवाह वह नौकर स्वयं कितनी 
ही मिन्नतें करे । 

अचौय्यंब्रतका यह हाल था कि रलमें सफ़र करते हुए क्ायदेसे 
सेर भर भी वज़न अधिक होता था तो लगेज़ करा लेते थे । कभी चुंगी 
तककी चोरी नहीं करते थे । 


ब्रह्मचारी वे आजीवन रहे । उनका विवाह बाल्यावस्थामें ही 
दिल्लीके सर्वोच्च वकील और दिल्ली जैन-समाजके सरपंच बा० प्यारेलाल- 
की पुत्रीसे हुआ था । उन दिनों देखनेका रिवाज नहीं था । उनकी पत्नी 
केवल क्रूप होतीं, तब भी ग़नीमत होती, किन्तु वह तो पागल थीं । बैरि- 
स्‍्टर साहबका एक रोज़ भी सम्प्क नहीं रहा । जीवनभर वे पिताके यहाँ 
रहीं । दाम्पत्य सुख उन्होंने एक दिन भी नहीं देखा । उनको दूसरी शादीके 
लिए जब-जब मजबूर किया गया, तो यही कहकर सर्दव बचते रहे कि “यदि 

भाग्यमें स्त्री-सूख होता तो इतने सभ्य सुसंस्क्रत धरानेकी लड़की 
क्यों पागल निकलती । जब उसने एक रोज़ भी पति-सुख नहीं जाना तो 
में ही क्‍यों उसका उपभोग करूँ | दोनों ही ब्रह्मचय्य॑ ब्रत पालन करेंगे ।” 
जब वे किसी भी तरह शादी करनेको प्रस्तुत नहीं हुए तो उन्हें दत्तक पुत्र 
रखनेको बाध्य किया गया ताकि वंशका नाम चल सके । दत्तक पुत्र- 
का प्रसंग छिड़नेपर वे गम्भीर हो उठते थे और कहते थे-“नाम सन्तान- 
से नहीं, अपनी करनीसे होता हैं । मेरा धर्म मेरे पास हैँ, इसके होते हुए 
अब मुझ किसी सांसारिक वस्तुकी अभिलाषा नहीं रही है ”“, और जब 
उन्हें विद्यावारिधि, जेनदर्शनदिवाकर-पदवियाँ दी गईं तो घबराकर भविष्य- 
में कोई उपाधि न लनेकी प्रतिज्ञा कर ली । 


परिग्रहपरिमाण ब्रतका वह हाल था कि उन्हें धनसे कभी लिप्सा 
नहीं हुई । धर्मनिष्ठ और सत्यवादी रहकर भी जो धन उनके पास एकत्र 
हो गया, उसे भी कौड़ी-कौड़ी समाजको अपंण कर गये । वे वेभवशाली 
कूलमें पले-पोसे, वैभवपूर्ण जीवन व्यतीत किया । पेसेको हाथके मैलसे 
अधिक महत्त्व नहीं दिया । सरल और सादा जीवन व्यतीत करते थे । 
यूरोपमें जेनधर्मके प्रचारमें कई लाख रुपये व्यय किये और शेष जो 
२१४७८५ रु० बचा उसका इम्पीरियल बेंकको ट्रस्टी बना गये, जिसका 
६००० २० वा्िक व्याज सत्साहित्यके प्रचारमें व्यय हो रहा है । 

हरदोईमें स्वयं अकेले रहते थे, लेकिन नौकरोंकी भीड़ रहती थी । 
रसोइया, कहार, अदेली, माली, दरबान सभी रहते थे । एक बार सम्मेद- 
शिखरकी यात्राकों गये तो भूआ भी साथ थीं। अपने नौकर तो थे ही, 
वहाँ भी २-३ नौकर रख लिये । भूआ बोलीं--“भाई, इतने नौकर तो 
साथ हें, इनका और क्‍या होगा ?” 

“बहन ! अगर इनको हम यात्री लोग काम न दें तो फिर इनका 
गुज़ारा कैसे होगा ? ये लोग तो यात्रियोंकी आश्ञा्में ही यहाँ पड़े रहते हें ।” 

“भाई ! जो देना है, इन्हें खुशीसे दो, मगर यों भीड़ लगानेसे 
क्या फ़ायदा ?” 

“बहन ! जिन्हें हमने नौकर नहीं रखा हूँ, उन्हें हम कब क्‍या 
देते हें ? सच बताओ तुम उन्हें क्या दे जाओगी ? और भीखके तौरपर 
दोगी भी तो जो मँगते नही हैं, उसे लेंगे भी क्‍यों ? 

भूआ चुप हो गईं | देरतक उनकी इस सहृदयता और अपनी अनु- 
दारतापर सोचती रहीं; और जब तक उन्होंने अपनी इस लघुताका मुझसे 
ज़िक्र नहीं कर लिया, मन हलका नहीं हुआ । 

१६२२ में जेन महासभा-लखनऊ अधिवेशनके सभापति निर्वाचित 
हुए | उनकी वक्‍तृता और सभा-सझज्चालनके ढंगने सभीको मुग्ध कर दिया। 
ऐसा योग्य व्यक्ति समाजमें सदियों उत्पन्न नहीं होगा, न जाने हमारी 
कितनी तपद्चर्य्याओंका फल हैँ कि समाजकों यह रत्न नसीब हुआ, सभी- 
के मुँहपर यह बात थी। फिर भी कुछ दक़ियानूसी थर-थर काँप रहे 
थे । क्‍योंकि बरिस्टर साहब अंग्रेजी पढ़े-लिखे थे ! और अनपढ़ लोगों- 
को भय था कि न जाने कब बैरिस्टर साहब भगवान्‌को कोट-पतलून 
पहनवा दें, हालाँ कि बेरिस्टर साहब स्वयं इस पोशाकका त्याग कर चुके 
थे। उन्हें आशंका होने लगी कि यदि इन्होंने शास्त्र छपवानेका आन्दो- 
लन प्रारम्भ कर दिया तो हमारा फंलाया हुआ पोपडम सब विलीन हो 
जायगा, और न जाने कब कोई ऐसी समझदारीकी बात कह दें, जो हमारे 
पोंगापन्थके खिलाफ़ जा पड़े । अतः उन्हें महासभाकी सीमासे दूर-दूर 
ही रखा गया, और उनके धर्म-प्रचार कार्योमें वे सदैव राहु बने रहे । 

लेकिन बेरिस्टर साहब सचमुच जैनधर्म-दिवाकर थे। बे अह- 
निश धर्मका प्रसार करते रहे ! दलबन्दीके दलदलमें वे कभी नहीं 
फँसे । महासभाकी तीर्थक्षेत्र कमेटीके लिए बे नंगे पाँव अदालतोंमें गये । 
देश-विदेश सवंत्र घुम-घुमकर उन्होंने धर्मंकी अलख जगाई ! बड़े-से- 
बड़े ईर्ष्यालुकी उन्होंने कभी निन्‍दा नहीं की । जैन धर्मका यह दिवाकर 
पूरी आव-तावके साथ बढ़ता हुआ हमारे तिमिराच्छन्न हृदयोंको आलो- 
कित करता गया और अस्त हो गया । 

डालमियानगर, २४ मई १६७१ 


क्नः झॉँकी 
जीवन 
श्री बनवारोलाल स्पाद्वादी 


कर ७ हप ह. कप में 
० कि कंचा परमानन्दमें * ला० चेनसुखदासजीकी हवेल 


माता पाव॑तीदेवीके उदरसे श्री चम्पतरायजीका जन्म हुआ 
था। आपके बाबाजीका नाम श्रीमान्‌ ला० निहालचन्द्रजी तथा पिताजी- 
का नाम ला० चन्द्रामलजी था.। ला० चन्द्रामलजी अपने पिताजीके समान 
नित्य देवदर्शन, जिनपूजा, स्वाध्याय आदि धामिक क़ियाओंमें रत रहते 
हुए सर्राफ़ेका कार्य करते थे। आपकी धर्मपत्नी श्री पार्वतीदेवीजी धर्मे- 
परायणा महिला थीं। अभक्ष्यभक्षण और रात्रिभोजनकी तो बात क्या 
रातको जल तक पीनेका त्याग था । आप जिस नियम या प्रतिज्ञाकी लेतीं, 
उसे कभी भी नहीं त्यागती थीं। आपने एक बार प्रतिज्ञा की थी कि महा- 
बीरजी (चाँदनपुर) गये बिना दही न खाऊँगी । संयोगवश आप अधिक 
बीमार हो गई। वेद्यजीने एक दवाई दहीके साथ देनेके लिए कहा। 
आपने तुरन्त ही उत्तर दिया--बैद्यजी, में दही न खाऊँगी । मेरी प्रतिज्ञा 


रह ! 
वेद्यजी--“बीमारीमें प्रतिज्ञा या नियमको हठवंश पकड़े रहना 
उचित नहीं । आप इस औषधिका सेवन करें और आराम हो जाने दीजिए । 


फिर अपनी प्रतिज्ञा या नियमका पालन स्वेच्छापूर्वक करें ।” 


पार्वती--“मुझे रोगमुक्तिसे अपनी धामिक प्रतिज्ञाका पालन 
अधिक आवश्यक मालूम होता है क्‍योंकि “रोगमुक्तिके बाद धर्मपालन 
होगा' यह तो निश्चित नहीं, किन्तु यह निश्चित हैँ कि प्रतिज्ञा भंग करनेसे 
मेरा धर्म तो समाप्त हुआ ।” 

वैद्यजी इस उत्तरको सुनकर अवाक्‌ रह गये। उन्हें धर्मप्रधाना 

और प्रतिज्ञासूरि पार्वतीसे पराजय माननी पड़ी और दूसरी दवाई दी 
गई । 

जननी पावंतीके क्रमश: ३ पुत्र हुए थे, किन्तु वे दो-दो और तीन- 
तीन वषंकी अल्पायुमें मर चुके थे । रिक्तगोद तथा पृत्र-वियोगकी अकथ 
पीड़ासे उनका हृदय भरा हुआ था। ला० चन्द्रामलजी भी इससे बड़े 
चिन्तित और उद्दिग्न रहते थे । इसके बाद चौथी सन्‍्तान धरतीपर आई 
तो वह भी पुत्री । इन असाधारण प्रतिकूलताओंमें भी पावंती अपने 
घर्मपालनमें सदेव सावधान और दत्तचित्त रहीं । एक दिन स्वप्नमें पार्वती- 
से किसीने कहा :- 

“चिन्ता न करो, अबकी बार तुम्हारी अभिलाषा पूरी होगी, किन्तु 
जब तुम्हें प्रसव-वे दना प्रतीत हो तो तुम पाख़ानेमें चली जाना ।” 

ऐसा ही किया गया और बालक चम्पतरायजीका जन्म पाखानेमें हुआ । 
बाल्यकाल 

ला० चन्द्रामलजीके भाई मिट्टनलालजी तथा गुलार्बासहजीके भी 
कोई पुत्र न था, अतः शिश्‌ चम्पतराय ही सबके स्नेह-दुलार और आकांक्षा- 
के केन्द्र बन गये, इधर नामकर्मकी विशेषताके कारण सुन्दर शरीर, ऊँचा 
माथा और आकर्षक मुखाक़ृति मिली थी, अतः माता-पिता, बहिन आदि 
कुटुम्वियोंके लिए वे बड़े प्रिय थे। सबकी स्नेहमयी दृष्टि इन्हींपर पड़ती 
थी । लालन-पालन सावधानी तथा प्रय॒त्नशील ढंगके होनेपर भी, बालक 
चम्पतराय दो वर्षकी अवस्था तक अनेक वीमारियोंके शिकार रहे । रूढ़ि- 
वश ५ वर्षकी अवस्था तक उनके सिरके बाल नहीं उतारे गये । बालक 
चम्पतरायकों बाल्यकालसे ही देवदशेनकी आदत थी। वह माताके 
साथ-साथ जिनमन्दिरजी जाते और णमोकार मंत्र, बिनती आदि पढ़ते । 
बाल्यावस्था ही में धर्मझीला माताको जाप करते हुए देखते, तो आप भी 
वैसे ही बे ठकरकी आँखोंकी पलक बन्द कर अँगुलियोंको चलाते | धामिक 
माता-पिताके आचरणका प्रभाव बाल्यकालमें बालक चम्पतरायपर 
अच्छा पड़ा। 

शिक्षारम्भ 
इनका विद्यारम्भ इनके पिताजीने अपनी दुकानके पास ही काला- 


महल” नामक प्राइवेट स्कूलमें कराया था। चम्पतरायजी जन्मसे ही 

तीक्षणबुद्धि थे, जो पाठ याद करनेको मिलता, तुरन्त वहीं याद कर लेते 

थे। इनके शिक्षक इनसे प्रसन्न रहते थे । एक बार शिक्षकने कुछ छात्रों- 

से पिछला पाठ सुना, क़रीब झ या १० छात्रोंसे पाठ नहीं बताया गया 
था । उनमें बालक चम्पतरायजी भी थे । शिक्षकको इससे बड़ा असन्तोष 
हुआ । उनके असन्‍्तोषन क्रीधका स्वरूप धारण कर साँटियोंसे पीटना 

प्रारम्भ कर दिया। बालक चम्पतराय ४ या ५ दिनसे स्कूल न आये 

थे और उस पाठको भी नहीं पढ़ा था। शिक्षकका क्रोध उम्र रूपमें था 

ही, वह बालक चम्पतरायके पास भी पहुँचे । तेवरी चढ़ाकर साँट उछालते 

हुए बोले-- 

“बाबू साहब, अब तुम भी इन्हीं जैसे हो गये ?” यह वाक्य समाप्त 
भी न हो पाया कि बालक चम्पतराय एकदम स्क्लसे भागे और पिताजी- 
के पास दुकानपर पहुँचकर साँस ली। यदि कोई साधारण छात्र होता, 
तो शिक्षक साहब भी बेपरवाह हो जाते, पर मामला था रकूलके व्युत्पन्न- 
मति बालक चम्पतरायका । शिक्षक महोदय दुकानपर पहुँचे । लाला 
चन्द्रामलजीसे बोले--- 

“लालाजी, आज चम्पतराय स्क्लसे चम्पत होकर यहाँ आया है ! / 

पिताजीन पूछा--“चम्पत, क्‍या बात हैं ?” 

बालक--- लालाजी, मास्टरजीन आज नया पाठ पढ़ाया था,. 
उसे में नहीं पढ़गा ।” 

पिता--“बेटा, स्कूल तो पढ़ाईके लिए ही है! जो मास्टरजी 
पढ़ावे उसे ज़रूर सीखो। (मास्टरजीसे ) क्‍या क्लासमें कमज़ोर हैं ?” 

मास्टर-.चम्पतराय, अपने क्लासमें तो मॉनीटर है ।” 

बालक-- लालाजी, आज मास्टरजीने किताबका पाठ न पढ़ाकर' 
बहुतसे लड़कोंको हाथोंसे मारका पाठ पढ़ाया। मुझे भी पढ़ाना चाहते 

'थे, में उसे नहीं पढ़ेँगा ।” 

पिताजीने स्कूलकी सारी घटना शिक्षकसे जान ली। और 
'बालक चम्पतरायसे कहा, बेटा स्कूल जाओ |” 

बालक चम्पतरायने नम्गरभावसे कहा, 
पढ़ँगा ! ह 

बालकके इस नम्म्र भावका शिक्षक महोदयके चित्तपर ऐसा गहरा 
प्रभाव पड़ा कि, उसने बच्चोंके मारनेकी आदत सदाके लिए छोड़ दी । 

माताका स्वर्गवास हो जानेसे जननीके दुलंभ दुलार तथा लालन- 
'पालनका सौभाग्य केवल ६ वर्षकी आयु तक आपको मिला । 
“गोद जाना 

ला० चन्द्रामलजीके वंशज सोहनलाल बाँकेलाल भी थे। ये दोनों 
सहोदर भ्राता देहलीके विख्यात जैन धनिकोंमेंसे थे, किन्तु कोई संतान 
न होनेसे बहुत चिंतित रहते थे । बालक चम्पतरायपर उनका ममतामय 
सन्‍्तान-स्नेह जन्मसे था। ला० सोहनलाल बॉकेलालजीको प्रत्रचाहसे 
व्यधित देखकर ला० चन्द्रामलजीने कहा, “भाई, जैसा चम्पत मेरा, वैसा 
'ही तुम्हारा है, तुम्हीं अपने यहाँ रक्‍्खो । तुम्हारे सुखसे में सुखी हँगा ।” 

अतः कंरीब ७ वर्षकी आयुर्में बालक चम्पतरायजी गोद चले 
गये । इस धन-गद्दीपर आते ही चम्पतरायजीके रहन-सहन वेष-भूषा 
आदियें महान्‌ परिवर्तन हो गया । अब उनकी शिक्षा अंग्रेज़ी स्कूलमें होने 
लगी थी, ब्‌द्धिकी प्रखरताके कारण अंग्रेजी स्कूलमें बाबू चम्पतरायजी 
खूब चमके । 
'विवाह-सम्बन्ध 

धनकी' प्रचुरता, बुद्धिकी तीक्षणता, शरीरकी सुन्दरता और वेश- 
भूषाकी आकर्षकता बालकोंको किसी अंशमें अधिक अभिश्ञाप रूप होती हैं । 
इसका कारण यह है कि अनेकोंकी आँखें अपनी-अपनी पृत्रियोंके विवाह- 
सम्बन्धके लिए बाल्यकालसे ही अपना लक्ष्य बना लेती हैं । बालक चम्पत- 
रायजी भी इसके अपवाद न रह सके । उनका विवाह-सम्बन्ध १३ वर्ष- « 

की आयु देहलीके प्रसिद्ध रईस स्व० ला० प्यारेलालजी (४. .. 4. 
(८ग9) ) की सुपृत्रीके साथ हुआ था। ला» प्यारेलालजी देहली' 
समाजके केवल सरपंच व नेता ही नहीं थे, बल्कि देहली बार एसो- 
सिएशनके प्रमुख, हिन्दू कॉलेजके सभापति, देहली यूनीवर्सिटीके सम्मानित 
सदस्य तथा विख्यात राष्ट्रिय नेताओंमेंसे थे । 


विदेशमें शिक्षा 

बा० चम्पतरायजीने मैद्रीक्यूलेशन परीक्षा फ़स्टे डिवीज़नमें पास 
'की थी । बादकों आपने देहलीके प्रसिद्ध सेंट स्टीफन कॉलेजमें एफ़० ए० 
का अध्ययन किया । आप कुझाग्रबुद्धि तो थे ही, सन्‌ १८६२ ई० में शिक्षा 
प्राप्त करनेको इँगलेंड गये । वहाँसे सन्‌ १८६७ ई० में बेरिस्टर होकर 
आये | 
विचित्र परिवतंन 

विलायतके विद्याध्ययत और वहाँके उन्मुक्त वाताबरणने इनमें 
अजीब परिवर्तत ला दिया। शिक्षा और सहवासने देश-भूषाके साथ ही ' 
विचारोंमें भी आमूल परिवर्तन कर दिया। बाल्यकालकी धाभिक शिक्षा- 
की बिदाई भी विलायतमें हो गई थी । खान-पान और आचार-विचार 
सभी पादचात्य ढाँचेमें ढल गये । उनकी जीवन-धाराका बहाव विपरीत 
रूपसे बहने लगा। इस जगत्‌के सिवाय परलोक आदिका विश्वास भी 
अब उनके मनमें नहीं रहा। 


बेरिस्टरीका व्यवसाय 

बा० चम्पतरायजीमें इस असाधारण परिबतेन होनेके कारण उनके 
कुटुम्बी व देहलीकी जैन-समाजने उन्हें नास्तिक समभकर उनसे बातचीत 
करना तक छोड़ दिया । बैरिस्टर साहब भी इन्हें रूढ़िवादी, विवेकहीन 
और लकीौीरके फ़क्ीर समभकर इनकी उपेक्षा करने लगे । पहिले हम 
उन्हें बेरिस्टरीके व्यवसायमें देहली, मुरादाबाद, अमृतसर आदि स्थानों- 
में और अन्तमें स्थायी रूपसे हरदोईमें देखते हें। जब वे हरदोई 

पहुँचते हें, अपने प्रतिभा, श्रम और बर्तावके कारण साधारण और अपरि- 
चित बैरिस्टरसे हरदोईके प्रमुख बैरिस्टर और फिर वहाँ बराबर बार 
एसोशिएशनके सभापति और अन्‍्तमें अवध चीफ कोर्टमें फ़ौजदारीके 
प्रमुख बैरिस्टर बनते हें। वे प्रान्त भरकी जनतामें यह धारणा बैटा देते 
हैं, 'फाँसीकी सजासे अगर किसी अपराधीको बचाना है तो जेन बैरिस्टर 
का सहारा लीजिए ।” इस प्रसिद्धिका कारण यह था कि बेरिस्टर साहब- 
ने जितने भी केस अपने हाथमें लिये, उन केसोंके 'मुलज़िमोंकी फाँसीके 
तख्तेपर चढ़ने नहीं दिया। आपकी इस सफलता के करण उनका 
कानूनी ज्ञान, भारी श्रम और “जिस कार्यकों करना उसे सफल बनाना” 
ये स्वर्ण सिद्धान्त थे। बैरिस्टर साहब अपने इस व्यवसायका अनुभव 
बताते थे, “अधिक केस लेनेकी अपेक्षा कम केस लेना और पूरे श्रमसे तैयार 
करना, अधिक फ़ीस दिलाता है” वे अपने जूनियर वकीलोंके साथ क्ृपापूर्ण 
सद्व्यवहार करते थे और उन्हें अनेक प्रकारसे उपकृृत करते थे। वहाँ- 
के वकील उन्‍हें प्रेम और श्रद्धाके कारण अंकिल जैन (070०९ 29४७) के 
नामसे पुकारते थे । उस समय हरदोईके डिस्ट्रिकट जज मि० वधावर 
आई० सी० एस० के द्वारा एक जूनियर बकीलका कोर्टेमें अपमान करने- 
पर बैरिस्टर साहबने अपनी अध्यक्षतामें स्थानीय प्रमुख वकीलों और 
बरिस्टरोंके साथ क़रीब ११ माहतक उस कोट्ेका बहिष्कार कर रक्‍्खा 
था। अन्तमें सफलता प्राप्त करना यह बैरिस्टर साहबका ही कार्य था । 
विरक्तिका बीज 

धन, जन-सम्पर्क, पद और प्रतिष्ठाके अनुरूप रहन-सहन, रीति- 
व्यवहार आदि भी बढ़ते गये। उनका जीवन-जहाज़ लोक-यात्रा 
करता हुआ जा रहा था। 'टीटोनिक जहाज के समान किसीको स्वप्नमें 
भी विचार नहीं आता था कि बेरिस्टर साहबके जीवन-यानपर भी कोई 
आकस्मिक विशेष घटना होगी। पर कभी-कभी छोटी-से-छोटी घटना 
महापुरुषोंके जीवनके प्रबल वेगको एकदम रोककर ऐसी दिशामें बहा 
देती है, जिसकी कोई कल्पना भी नहीं कर सकता । यही बात यहाँ हुई । 

जैरिस्टर साहबका ममतामय गाढ़ा स्नेह ला० रंगीलालजी (उनके ससुर 
ला० प्यारेलालजीके लघु श्राता) के साथ था। ला० रंगीलालजीकी 
आकस्मिक मृत्यु हो गई । इससे बैरिस्टर साहबके हृदयपर भारी प्रति- 
क्रिया हुईं। उनका मन इन्द्रियोंके सुख व गाहंस्थ्यसे हटकर अज्ञान्तिकी 
ओर गया । पश्चिमी शिक्षा और साहित्य उनके मनकी अशान्ति दूर 
न कर सके । आपने स्व० रामतीर्थ-रचित कुछ वेदान्त ग्रंथ अंग्रेजीमें पढ़े । 
इससे आपका मन प्रभावित हुओ । आपनमें अन्य मतोंकी जिज्ञासा जग्री । 
आपके तकंको पूरा निश्चय था कि सत्य धर्म एकरूप ही है । अनेक मतों- 
के अध्ययन, अनुशीलन और सनन्‍्तुलनमें आपने जीवनका बहु उपयोग लगाया 
और ग्रंथोंकी रचना प्रारम्भ कर दी | पर त्क॑से कुछ ऐसी शंकाएँ उठती 
थीं, कि उनका समाधान सन्तोषके साथ न हो पाता था। सन्‌ १६१३ 
में सौभाग्यवश बा० देवेन्द्ररमरणी आराका सम्पर्क उन्हें प्राप्त 
हुआ । बाबू देवेन्द्रकुमारजी बड़े उत्साही व लगनशील कार्यकर्ता थे। 
उन्होंने अन्य धर्मोके समान जैनधमर्मकी कुछ पुस्तकें पढ़नेके लिए उन्हें 
प्रेरित किया । आपने जैन-सिद्धान्तका अध्ययन किया । उस अध्ययन 
से सत्यके स्वर्णे-प्रकाशकी भाँकी-सी आपको मालूम पड़ी, जैन सिद्धान्तके 
अध्ययनको आपने अधिक विस्तृत तथा गतिशील किया । जो-जो अन्य 
मतोंमें शंकाएँ आपको मिली थीं, उनका सत्य समाधान उन्हें इसमें मिलने 
लगा ? तब आपने कहा, 'सत्यका खजाना अपने येहाँ ही है, पर में उसे 
पानेके लिए इधर-उधर व्यथे चक्कर लगाता रहा ।” नास्तिक बने हुए 
बैरिस्टर सर्वेज्ञकथित सत्यधर्मपर दृढ़ श्रद्धा करने लगे। यह सत्यधर्म 
बड़े खोज और श्रमसे उन्हें मिला था। अतः यह उनके जीवनकी सबसे 
प्यारी वस्तु बनी । इसके रंगमें वे ऐसे रँगे कि और सब बातें उन्हें फीकी और 
मीरस लगने लगीं । बैरिस्टरीके व्यवसायसे उनका मन विमुख हो गया। 

बेरिस्टर साहब अपने भाव, भाषा और वचन, बल्कि यों कहिए, धन, 
तन और जीवनका सर्वस्व इसी सत्यके प्रचारमें लगा देनेके लिए निकलते 
हैं। हरदोईके,उनके सहयोगी लिखते हैं कि वें यहाँपर अंग्रेजी वेषभूषा, 

विचार और पद्धतिमें सजे हुए बैरिस्टर-से आते हें, पर यहाँसे ज्ञान, भाव 
आचरण ओर शुद्धतासे सम्पन्न होकर भारतीय-सन्त-वेषमें जाते हें । वे 
इस सत्यके प्रकाशकों विश्वके विद्वानों तक पहुँचानेके लिए ज्ञानके साहित्य- 
की रचना करते हैं, देश-विदेशोंमें व्याख्यान देते हें, और एकमात्र सत्यके 
प्रचारको अपने जीवनकी साधना बनाते हैं । फल यह होता है कि पथ्वी- 
मंडलपर कोने-कोनेमें लाखों महानुभाव उनके साहित्यको पढ़ते हें और 
मनन करते हैं तथा करोड़ों व्यक्ति आगे करेंगे । 
समाज-संवा 

समाज्सेवार्में प्रथम बार बैरिस्टर साहबको सन्‌ १६२२ में जैन 
महासभाके लखनऊ-अधिवेशनका सभापति देखते हैं। वे अपने उत्तर- 
दायित्वको बड़ी सतर्कता और सावधानीसे निभाते हैँ । इसके कोषके 
द्रव्यको बड़ी बुद्धिमानी और दक्षतासे निकलवाते हैं। वे इसके टूटे हुए 
तारोंको ठीक करनेमें पूरा प्रयत्त और श्रम करते हैँ। महासभाके मुख- 
पत्रकों सुधारने और इसके अनुरूप बनानेके लिए वे अपनी सेवाएँ समर्पित 
करते हें । पर पुराने विचारोंके कुछ महानुभावोंको यह उचित नहीं 
मालूम होता, वे इसका विरोध करते हैं । इसपर समाजमें जीवन-संचार 
करने तथा सुधारोंके फंलानेके लिए परिषद्का जन्म होता हे। परिषद्‌- 
को प्रगतिपूर्ण और समाजोपयोगी संस्था बनानेमें बैेरिस्टर साहबने स्तुत्य 
सेवाएँ की हें। परिषद्की ममता उनके जीवनकी अन्तिम साँसतकर्म रही हैं। 

श्री सम्मेदशिखर आदि तीर्थोकी रक्षा, जैन लॉका निर्माण, दिगम्बर 
मुनियोंके विहारपर प्रतिबन्ध हटानेके प्रयत्न, जैन-रथोंके निकलवाने, 
कूड़चीके अत्याचारोंके विरुद्ध विलायतमें भारतमंत्री और पार्ल्यामेंट तक 
आवाज पहुँचाने, जैन पुरातत्त्वोंकी खोज करने, तुलनात्मक अपूर्व साहित्य- 
के सृजन, देश-विदेशोंमें व्याख्यानोंके देने, विलायतमें जैन लाइब्रेरीकी 
स्थापना कराने, विद्वानों और विद्यार्थियोंके साथ विचार-विनिमय करने, 
समाज-सेवियोंको तैयार करने, जैन-समाजमें जीवन और संगठन लाने, 
जैनधर्म और संस्कृतिके प्रसारमें तन, मन, धन और अपना सर्वेस्व त्याग 

करने, आदि परमार्थ साधनाओंमें ही श्रद्धेय बैरिस्टर साहबके जीवनकी 
अमूल्य घड़ियाँ गुजरी हैं । 
--वबोर, चम्पततराय अंक 


के ओर उनकए मिशतक्त 


श्री कामताप्रसाद जन 
श्रद्धाऊुजलि ! 


वे पूज्यपाद अमर विभूति थें! उनका रोम-रोम जैनधर्मके रहस्य, 
' विश्वप्रेमसे अनुप्राणित था! वे अहनिशि धर्मोद्योत करनेके 
लिए जागरूक थे--अपना तन, मन और धन धर्मंपर न्योछावर 
किये बेठे थे। बे धर्म-प्रभावनाके लिए---संतप्त संसारको प्रभु वीरका 
सुख शान्ति सन्देश सुनानेके लिए--उसे आकुल-व्याकुल न देख व्याधि- 
मुक्त हुआ देखनेके लिए अपने से भी बेसुध थे। धर्मतत्त्वकी अमृत- 


* घूंट पीकर वे ऐसे तन्‍्मय हुए थे कि स्व-परकी द्वेतभावना उनमें कहीं दिखती 


न थी। लोकके वे थे, लोक उनका था ! धर्मध्यानका पुनीत फल उन्होंने 
आँखोंसे देखा था। वे लोक-कल्याण-भावनामें निरत कंसे न होते ? 
उस वुद्धावस्थामें भी युवाओंकी स्फूर्तिको लिये हुए वे एक बार नहीं अनेक 
बार सात समुद्र पार धर्मका भण्डा ऊंचा फहरानेके लिए गये--वे युगवीर 
और धर्मवीर थे ! जेनसंघके गोरव और जैनभालके तिलक थे वे ! 
संघकी प्रतिष्ठामें वे अपनी प्रतिष्ठा समझते थे ! धर्मपर कोई आशक्षेप 
करता तो उनकी आत्मा तड़पकर कह उठती, 'भूलते हो भाई ! धर्म 
त्राणदाता है। उसे समझो और मनमें बिठाओ ।” पाशविक बलके 
भूठे दम्भ और मोहसे मुत्युलोकका वक्षःस्थल प्रकम्पित हो रहा है-- 
मानव हें पर दानव बने हुए; शासक हैं पर अज्ञानी बने हुए; विद्वान हें 
' पर निस्स्‍्वार्थी नहीं । कषाय-दावानल भड़क रहा है। मनीषी बैरिस्टर 
सा० का विवेक यह सब कुछ कैसे देखता ? उन्होंने अथेसंचयकों ठुक- 
राया--त्यागको अपनाया। झासक और शासितको अहिंसाका पाठ 

पढ़ानेके लिए वह निकल पड़े ! एकाकी--निःस्पुही--निराकांक्षी ! 
महान्‌ थे वे ! उनकी वाणीमें पीयूष था--उनका ज्ञान परीक्षित और 
परिष्कृत था--उनके नेत्रोंमें प्रकाश था--उनके हृदयमें अमित करुणा- 
का वास था। उनकी प्रतिभा सर्वतोमुखी थी। जो भी उनके दर्शन 
करता, नतमस्तक हो जाता । भला बताइये क्‍यों न हम उन्हें महापुरुष 
कहें ? आज पूज्य बेरिस्टर चम्पतरायजी हमारे मध्य नहीं हैं ! उनके 
शरीराकार दर्शन दुलंभ हैं, परन्तु उनकी सजीव प्रतिमा आज भी हमारे 
सम्मुख है । समाजका बच्चा-बच्चा उनके नाम और कामसे प्रभावित 
है। आइये, उनके चरण-चिह्मोंपर चलनेकी सदभावना जागृत करके 
अपने सच्चे हृदयकी श्रद्धार््जलि उनकी पवित्र स्मृतिको अपंण कीजिये । 
धमंसूति विद्यावारिधि ! 

पूज्य बेरिस्टर सा० से साक्षात्‌ होनेके पहिले में उन्हें एक अधिकारी 
लेखकके रूपमें जान चुका था। यों तो मेने उन्हें दूरसे कानपुरकी जैन- 
'साहित्य-प्रदर्शनीका उद्घाटन करते हुए बहुत पहले देखा था । पर उनके 
निकट बैठकर बात करनेका सौभाग्य मुझे लखनऊमें महासभाके अधि- 
वेशनके समय मिला । दोनों अपरिचित--एक दूसरेकी सूरतसे नावाक़रिफ़ ! 
किन्तु जिस प्रेम और वात्सल्य भावसे उन्होंने मुझको अपने पास आराम- 
कूर्सीपर बैठाया, उससे में यह न समझ सका कि वह मुझे नहीं पहचानते । 
किन्तु दूसरे क्षण में अबाक्‌ रहा, जब उन्होंने मेरा भी परिचय पूछा-- 
अनुकम्पा--वात्सल्य-प्रेससे वह ओतप्रोत थे ! बोले, क्यों जी ! तुम 
चुपचाप कैसे बैठ गये ?” में क्या कहता ? उनका प्रेम असीम था। 
उन्होंने हर किसीसे धर्मतत्त्वपर चर्चा की और बड़ी विनयसे स्व॒रचित 
पुस्तक आगन्‍्तुकोंको भेंट की । यह सरलता देखकर में अवाक था ! धर्म- 
तत्त्वको प्रत्येक जैन वैज्ञानिक रूपमें समभे यही उनकी हारदिक कामना थी । 

एक ज्योतिषीने उनको बताया कि ३२ वर्षकी उम्रमें उनका अकाल- 
मरण होगा $ उनकी बुद्धिने त्के किया | “क्या मृत्युको जीतनेका उपाय 
नहीं है ?” इस तकंने उन्हें धर्मका जिज्ञासु बनाया । वे ईश्वरके कतुत्व- 

२६ ५ 


४०२ जैन-जागरणके अग्रदूत 


बादके खिलाफ़ प्रारम्भसे ही थे। उन्होंने संसारमें प्रचलित सभी धर्मोका' 
अध्ययन किया। अद्वेत वेदान्तमें वह कुछ रस लेने लगे, परन्तु उनकी 
मनस्तुष्टि नहीं हुईं । सन्‌ १६१३ में स्व० कूँवर देवेन्द्रप्रसादजीके सम्प्के- ' 
में बह आये और यहींसे उनका जैनधर्म-विषयक अध्ययन प्रारम्भ हुआ । 
वह धर्मके ज्ञाता हुए | धर्मविज्ञानके दशन उन्होंने जेन-सिद्धान्तोंमें किये । 
धरंतत््व दो रूप नहीं हो सकता--इसलिए उन्होंने तुलनात्मक रीतिसे 
अध्ययन करनेकी शैलीको प्रोत्साहन दिया। उन्होंने धर्मतत््वपर इस 
शैलीके अनूठे ग्रंथ रचे हैं। वह मानते थे कि जैनधर्मके शास्त्रोंमें धर्मतत्त्व 
का वैज्ञानिक निरूपण हुआ मिलता है, क्योंकि वह सर्वज्षकथित मत है | 
अन्य धर्मोमें अलंकृत भाषा (९०६०७ .४० 80209/2८) का प्रयोग 
हुआ है--उन धर्मग्रन्थोंको शब्दार्थ्में नहीं पढ़ना चाहिए । उनमें जिन 
अलंकारोंका उल्लेख हैं उनका परिचय बैरिस्टर सा० ने अपने साहित्यमें 
कराया है । खूबी यह है कि उस मतके धर्मग्रंथसे ही उद्धरण उपस्थित करके 
उन्होंने यह स्पष्ट कर दिया हैं कि वह कुछ अपनी तरफ़्से नहीं मिला रहे 
हें । धर्मज्ञानके वह 'विद्यावारिधि' हुए---काशीके धर्ममहामंडलने उनकी 
विद्तत्तासे प्रभावित होकर उन्हें इस उपाधिसे अलंकृत किया। इस धर्म- 
ज्ञानने बेरिस्टर सा० को विलासिता और वासनाका पुजारी नहीं रक्खा । 
उनकी अपूर्व कायापलट हुई । उन्होंने राजसी ठाठसे रहना छोड़ दिया । 
परिमित वस्त्रोंकी रखते हुए एकान्तमें उच्च विचार और गहन अध्ययन- 
में उन्हें रस आने लगा । एक-एक दिनमें जहाँ वे बीसों सिगार ((ंटट०४) 
पी जाते थे, वहाँ उसका धूआँ भी उन्हें अप्रिय हो गया । इस परिवर्तन 
का कारण उन्हींके शब्दोंमें यह है, क्षेत्रका प्रभाव अमिट है--तीर्थ छुरों 
की पद-रजसे यहाँकी एक-एक कंकरी पवित्र और पूज्य है। मुभपर 
तो इस क्षेत्रका ऐसा प्रभाव पड़ा कि पहले ही पहल इसके दशेन करते ही 
मेंने सिगार पीना छोड़ दिया, जिसका में बड़ा आदी था ।” निस्सन्देह 
वे धर्ममूत्ति थे ! उस तीथ्थ॑स्थानपर उस सप्रभ-मुखको सामायिक करते 
हुए देखकर सुख और शान्तिका अनुभव होता था ! अगाध ! निःस्तब्ध 

विद्यावारिधि ! ! 
श्रद्धालु 'जेन द्शन दिवाकर'- 

उन्होंने जिस सत्यको स्वयं समका था और जिसपर वह श्रद्धा 
लाये थे, उसको लोकव्यापी बनाना वह अपना कर्तव्य मानते थे--बह 
जलद ही क्यो, जो चातककी प्यास न बुझाये। बैरिस्टर सा०. ने अपनी 
थैलीका मुँह धर्मपुस्तकोंको आधुनिक वैज्ञानिक शैलीपर रचकर छपाने 
और दूर-दूर देशोंमें वितरित करनेके लिए खोल दिया था और अन्ततः 
वे इसी ज्ञानप्रसारके लिए अपने शेष धनको ट्रस्टियोंके सुपुर्दे कर गये । 
भाई पन्नालालजी अग्रवाल दिल्‍लीके द्वारा वे अपने नये-नये ग्रन्थोंका वितरण 
भूसमण्डलके सभी विद्वानों-बीमानों और विश्वविद्यालयादिके पुस्तकालयों 
में कराया करते थे । अग्नरवालजीके पास ऐसे अनेक पत्र सुरक्षित हैं, जिनमें 
उन ग्रन्थोंकी प्राप्ति (3०८४०७]९१४ए८आ ) स्वरूप हषे एवं धन्य- 
वाद व्यक्त किया गया है । यूरोपमें उनके ग्रन्य बड़े आदरसे पढ़े जाते हैं। 
लड़ाईके पहले इंगलंण्ड-फ़्रन्स और जमंनीके बुकसेलर उनके ग्रन्थ भारत- 
से मँगाते थे। प्रेस ही नहीं, प्लेटफ़ार्मके द्वारा भी उन्होंने धर्मतत्त्वका 
प्रसार विश्वमें किया था। भारतकी अपेक्षा यूरुपमें वे अधिक विचरे 
थे। उनके ज्ञानअ्सारकी अथक लगनको देखकर जैनियोंका हृदय गदगद 
हो गया--जैनियोंने भा० दि० जैन परिषद्‌” के खुले अधिवेश्ननमें उन्हें 
जैनदर्शन-दिवाकर' की पदवीसे विभूषित किया ! 

इस य्‌ गर्म उन-सा ज्ञानी श्रद्धालू गृहस्थ मिलना दुलंभ है । तीर्थ छूर 
भगवान्‌के महान व्यक्तित्वम उनकी श्रद्धा अटल थी। जब पं० दरबारी- 
लालजी सत्यभक्तने जिन जगत्‌” द्वारा २४ तीर्थंकरोंके अस्तित्वमें ही 
शझ्भा की तो उस समय भी बे रिस्टर सा० अपनी श्रद्धामें सुदृढ़ रहे और 
उनके प्रहारोंका उन्होंने उत्तर भी दिया । वही क्‍या ? जो भी जैनधर्मके 
विरुद्ध लिखता और अताप-शनाप लिखता, बैरिस्टर सा० उसका निरा- 
करण करनेके लिए चूकते नहीं थे ! ऐसे विरोधी मित्रोंका उत्तर भी वे... 
मध्यस्थ भावसे प्रेरित हुए प्रेमपूरित शब्दोंमं ही देते थे--उद्देग नहीं, तक 

ही उनका बल और सत्य ही उनके उत्तरका आधार होता था। जब 
मैंने उन्हें तीर्थकरकी दिव्य वाणीके विषयर्म “जन जगत्‌” के कटाक्षोंकी 
बात लिखी तो उन्होंने जिस सरलता और दृढ़तासे उत्तर दिया वह 
पढ़ते ही बनता है । उन्होंने लिखा-- 

“इसमें अचम्भेकी कोई बात नहीं, यदि तीर्थंकरकी वाणी स्वतः 
एक आश्चयं हो । याद रखिए, पूरे अद्धंकल्प कालमें केवल चौबीस ही एंसे 
महाभाग पुरुष जन्मते हे जो तीर्थंकर पदवी पाते हैं | देवता उनकी पूजा 
करने आते हे। घातीयकरमःोके नाशसे वे सर्वज्ञ और इच्छारहित होते 
हूँ । उनके आन्तरिक बनाव (॥7767 ९०75760४07॥) में बहुत 
बड़े परिवतंन हो जाते है । उनका रक्त भी तो लाल नहीं सफ़ेद होता है । 
उनको बोलनेकी इच्छा नहीं होती-सूक्ष्मबुद्धि (4,0987/ गशांशते ) उनके 
नहीं रहती--इंद्रियजनित परिज्ञानका होना बन्द हो जाता हैं। बुद्धिका 
अभाव हृदयकमलके नाशका भी द्योतक है; जो कि बोलनेकी इच्छाका 
आधार है । जब यह सब कुछ ऐसे होता हे, तब आप यह कंसे कह सकते 
हैँ कि तीर्थंकर एक साधारण मानवकी तरह बोलते हैं ? वह कंसे बोलते 
हैँ ? इसका चित्रण सूगम नहीं है । यह निश्चित है कि वे बोलते हैं और 
इच्छारहित बोलते हें। उन्हें तालु-जिद्वादिका प्रयोग भी आवश्यक 
नहीं हँ । ऐसे प्रश्नोंपर हमें शान्तिसे विचार करना चाहिए----जलदी कोई 
मत स्थिर नहीं करना चाहिए ।” 

यह उद्‌गार उनके सम्यग्दर्शंतकी निर्मेलताकों प्रकट करते हेँं-- 
वे धम्मके दृढ़ श्रद्धालु थे ! 
चरित्र-मृति-भ्रावक- 

बैरिस्टर सा० केवल धर्मतत्त्वके दाशंनिक विद्वान्‌ या उसके श्रद्धालु 
भक्त मात्र ही न थे । उन्होंने 'रत्नत्रय-धर्म' को अपने जीवनमें यथासम्भव 
मूतिमान बनानेका उद्योग किया था। वे महान्‌ थे। इसलिए नहीं 
कि उनको महान्‌ बननेकी आकांक्षा थी । भिहत््वाकांक्षा कभी भी मनृष्य- 
को महान्‌ नहीं बनाती, त्यागवृत्ति और सेवाधर्म ही मनुष्यको ऊँचा उठाते 

हैँ । बैरिस्टर सा० महान्‌ हुए, क्योंकि वह त्याग और सेवाधमंको जानते 
और उसपर अमल करते थे | लखनऊ महासभा अधिवेशनके वे सभापति 
मनोनीत हुए; परन्तु उस पदको ग्रहण करनेके पहले उन्होंने स्थूल रूपमें 
पञ्चाण ब्रतोंको धारण किया। उन ब्रतोंका उन्होंने यावज्जीवन पालन 
किया किया । विलायतमे भी अपने बरतोंकी संभाल रखनेका वह पूरा ध्यान ध्यान 


रखते थे । लन्दनसे ता० १६ अप्रल १६३० के पत्रमें उन्होंने लिखा था :--- 


“शामको में अपना भोजन स्वयं बनाता हूँ । मेरे कमरोंके पास ही 
शक छोटा-सा रसोई-घर है । भोजन और कमरोंके किरायेमें लगभग 
बीस पौंड प्रतिमास खर्च पड़ता है । प्रातः में फल और मलाई लेता हूँ । 
कभी-कभी चाय भी पी लेता हू । ६-४५ बजे में उठ बेठता हूँ और 
पौने आठ बजे सामायिक करने बैठ जाता हूँ, जिसमें मुझे ३५ से ४५ मिनट 
लगते हे । उसके बाद ही में £ बजेके क़रीब फलाहार करता हूँ । उपरान्त 
पासके बग्मीचेमें घूमने चला जाता हूँ । वहाँसे १२-३० बजे लौटता हूँ । 
तब में अपना खाना बनाता और खाता हूँ, जिसमें रोटी और भाजी 
मुख्यतः: होती हैँ । दिनझलें दो-से-पाँच बजे तक में लिखने-पढ़नेमें समय 
बिताता हूँ और ६-३० पर अपनी शामकी व्यालू बनाकर खा लेता हूँ । 
लोगोंने मुभसे कई बार पूछा है कि क्या विलायतमें ब्रती श्रावकका जीवन 
बिताना सम्भव है । मुझे तो लगता हे कि यह उतना कठिन नहीं है जितना 
कि लोग समझते हें। सब चीजें बाज़ारमें मिलती हें और यदि रसोई- 
घर है तो मनचाहा बनाकर खाइये--इसमें दिक्‍क़त ही क्‍या ? रही 
बात मानसिक शान्ति और निराकुलताकी, सो भारतकी अपेक्षा यहाँ 
(विलायतमें) अधिक शान्ति और निराकुलता है, क्‍योंकि यहाँ उनके 
विरोधी साधन ही नहीं हें। यह सच हैँ कि यहाँके जीवनमें बहुत-सी 
लुभावनी बातें हें; परन्तु थोड़े-बहुत यह बात तो सभी ठौर है । मनुष्य 
लुभावोंमें फेंसकर कहाँ नहीं ग़लती कर सकता ? वास्तवमें यह प्रश्न 
तो चारित्र मोहंनीय कर्मके क्षयोपशमसे सम्बन्ध रखता हैँ । यदि उसका 
क्षयोपशम है तो बाह्य निमित्त निरर्थक होंगे और चारित्र मोहनीयके 

उदयमें रहते हुए एक व्यक्ति बम्बईमें भी भ्रष्ट हो सकता है । अतः आठवीं 
एवं उससे न्यूनतम प्रतिमाओंके धारी श्रावक विलायतमें सानन्‍द रह सकते 
हैं। एक खूबी इस देशमें और हँ--वह यह है कि यहाँ चींटियाँ और 
कीड़े-मकोड़े प्रायः होते ही नहीं । अतः हमें उनकी आरम्भजनित हिसा- 
का भी पाप नहीं लगता ।” 

पाठक, जरा सोचिए कि प्‌ज्य बैरिस्टर स० संयमी जीवनकी सँभाल- 
में कितने जागरूक थे ? उनका आदर्श बरबस हमसे कह रहा है कि 
संयमका पालन करो--श्रावक हो, तो श्रावकके आठ मूल गुणोंका पालन 
करो--मद्य, मांस, मध्‌ और पंच उदम्बर फल मत खाओ--पानी छानकर 
पियो--रातमें खाना मत खाओ। 

बेरिस्टर सा० तो वहाँ भी दिन ही में भोजन कर लेते थे, जहाँ सब 
ही प्रायः रात्रिभोजी थे । वह अपने ब्रतपालनमें खूब सावधान रहते थे । 
एक दफ़ा वह बहुत प्रात: ही रवाना होनेकों थें--उनके मित्र नाश्ता लाये । 
पौ फटनेकों थी । बेरिस्टर सा० ने कहा, अभी तो रात है, में नाइता नहीं 
करूँगा ।' मित्रका आग्रह निर्थंक था। चारित्र-धीर बेरिस्टर सां० 
अपने ब्रतमें दृढ़ थे । वह चारित्र-मूर्ति जो थे /,) 
परीक्षा-प्रधानी सम्यक्त्वी- 

बैरिस्टर सा० के जीवनमे अपूर्व क्रान्तिका सिरजन उनकी परीक्षा- 
प्रधानताके कारण ही हुआ । यदि उनको जिज्ञासुवृत्ति न होती--बह 
वस्तुस्थितिके परीक्षक न होते तो विलासिताके गहरे गत॑से बाहर नहीं 
निकल सकते थे । तत्त्वान्बेषण करके ही वह जैनधमंपर श्रद्धा लाये थे । 
उसपर भी वह शास्त्रोंमं लिखी हुई प्रत्येक पंक्तिको इसलिए ही नहीं 
स्वीकार कर लेते थ कि उसपर तीर्थकर-कथित्त होनेकी मुहर लग गई 
है । वह उस बातको तक और विज्ञानकी कसौटीपर कसते थे और जब 
उसे ठीक पाते थे तभी उसे मान्य करते थे । 

न-सिद्धान्तके करणानुयोग-विषयक साहित्यको वह अधूरा सम- 

भते थे--वह स्पष्ट कह देते थे कि भू-श्रमण और सूर्य-चन्द्रादिके विषय 

तीर्थंकर भगवान्‌का बताया हुआ सिद्धान्त शायद हमें उपलब्ध नहीं . 
क्योंकि सर्वज्ञ कथित वाणी सदोष नहीं हो सकती ! 
प्‌ ज्य बरिस्टर सा० ने सन्‌ १६२६ में नावें (०7४७५) देश- 
की यात्रा की थी--बहाँ उन्होंने ता० ११ जुलाई १६२६ को अपनी आँखों- 
से बराबर रातदिनत सू्यंको चमकते हुए पाया था । वहाँ तीन-चार महीने 
तक मुतवातिर सूयं अस्त नहीं होता--सर्वेज्ञका कथन इस प्रत्यक्षके अविरुद्ध 
ही हो सकता है। बेरिस्टर सा० ने वहाँका मनोरंजक वर्णन लिखा था, 
जो उस समय वीर' में प्रकाशित हुआ था । रातके ११॥ बजे सूर्य अस्ता- 
चलकी रेखाकों चूमने लगा--बारह बजते-बजते उसका आधेसे ज्यादा 
भाग डूब गया--शेष भाग आँखोंके सामने रहा । आधी रातके परचात्‌ 
सूर्यास्त होता बन्द हो गया--सूर्यका जो भाग नेत्रोंके सामने था, वह धीरे- 
धीरे ऊपरको उठने लगा और उगने लगा । डेढ़ बजे रातको पूरा सूर्य फिर 
निकल आया था। चारों ओर धूप ही धूप थी। वह दृश्य देखते ही 
बनता था। इस प्राकृतिक दृश्यका तारतम्य जैन-सिद्धान्तके करणानुयोग- 
से कैसे बैठता है, यह बतानेवाले साधन-सूत्र अभी प्रकाशमें नहीं आये 
हैं। बेरिस्टर सा० उन सर्वज्ञ-प्रणीत सूत्रग्रंथकों पाकर फूले न अधघाते, 
परन्तु शास्त्रभण्डारोंकी खोज तो अब भी नहीं हो रही हूँ ! 
बेरिस्टर सा० तो केवल शास्त्रोंके ही परीक्षक न थे, वह गुरु-परीक्षा- 
में भी सतक थे, किन्तु उनकी परीक्षा गुरुभक्तिकों अक्षुण्ण बनाये रहती 
थी सन्‌ १६२७ की बात हैँ शायद हमार आग्रह बैरिस्टर सा० ने 
अलीगंज आना स्वीकार किया--वह आये। तभी जलीगंजम स्व०" 
भुनीन्द्रसागर-संघके एक मुनिजी भी आये हुए थे । बैरिस्टर सा० ने आते 
ही सविनय उनकी वन्दना की | उपरान्त वह एकाल्तमें मुनिजीसे देर 
तक बातें करते रहे | बाहर आये तो बोले, “यह मुनि महाराज या तो 
पूरे सुधारवादी हैं, वरन्‌ पाखंडी (/99]077&6) हे ।” फिर वह 
-शायद उनकी वन्दना करने नहीं गये । उनकी परीक्षण-शैली तो उनके 
साहित्यके एक-एक छब्दसे प्रकट है। थे 


में 
है 
ह्‌, 

घम-रक्षक-- 

धर्म स्वतः पंगू है--वह धर्मात्माओंका आश्रय चाहता हँ--धर्मा- 
त्माओंके सहारे वह दुनियामें चमकता हे । बेरिस्टर सा० स्वयं धर्माश्रय 
थे। यदि कोई धर्मपर आक्रमण करता तो बह उसका प्रामाणिक 
उत्तर दिये बिना चुप नहीं होते थे । उन्हें ज्ञात हुआ, बयानामें जेनरथ 
रुका हुआ है--वह फ़ौरन वहाँ गये और स्थितिका अध्ययन करके जैनरथ 
निकलवानेमें सतत उद्योगी बने । उन्होंने सुना कि कुड़चीके जैनियोंपर 
म्‌ सलमान गुण्डे अत्याचार कर रहे हें--गुण्डोंन पूज्य प्रतिमाओंके शत 
खण्ड कर दिये हैं ! कूडची भी वह गये और अपने भाइयोंको ढाढ़स बँधाया । 
बोले, “घबराओ नहीं; परिषद्‌ आपके साथ है !” जब भारतीय अधि- 
कारियोंने हमारी बात सुनी-अनसुनी की तो बेरिस्टर सा० ने विलायत 
जाकर मि० फ्रेनर ब्रॉकव , 7. द्वारा इस अत्याचारकी कहानी भारत- 
सनन्‍्त्री और पार्ल्यामेंट तक पहुँचाई। उनकी शक्त्तिमें न्‍्याय पानेके लिए 
उन्होंने कुछ उठा न रक्खा; परस्तु जैनी तो असंगठित हें---आपसमें लड़ने- 
के लिए मर्द हे! इस पापका दण्ड तो मिलना ही/चाहिए, किस्तु 
बैरिस्टर सा० अपने कतंव्यपालनमें कभी पीछे नहीं रहे । इसीलिए हम 
उन्हें धर्मरक्षक कहें तो अनुचित नहीं हूँ । 
मुनि-रक्षक- 

सर्वेज्ञदेव, निग्नेन्‍्थगुरु और जिनधर्मके वह अटल श्रद्धानी थे । 
जब मूढ़ जनताने दिमम्बर मुनियोंके नग्न-वेषपर अँगुली उठाई एवं सरदार 
पटेल और महात्मा गाँधीने साधुत्वके लिए नग्नतापर अशिष्टताका 
लाञऊछन 'लगाया--परिणामस्वरूप सरकारकी ओरसे भी कुछ कड़ाई हुई- 
कई स्थानोंपर दिगम्बर मुनि-महाराजोंके स्वतन्त्र विहारमें बाधाएँ उप- 
स्थित हुई---उस संकट-समयमें बैरिस्टर सा० आगे आये । वह दिल्लीमें 
रहे और प्रयत्व किया कि दि० मुनि-विहारपर वैधानिक स्वाघीनता प्राप्त 
कर ली जावे । उस समय बैरिस्टर सा० ने प्रेस और प्लेटफ़ार्मसे साधुत्व- 
के लिए प्रत्येक मतमें दिगम्बरत्वकों आवश्यक सिद्ध कर दिखाया था | 

उन्होंने मुझे दिल्‍ली बुला भेजा--मेंने देखा, वह दिगम्बरत्वकी सार्वभौ- 
मिकता सिद्ध करनेके लिए तन्‍्मय हो रहे थे । उनकी साधुमूर्ति विदुषी 
बहन मीरोदेवी उनके स्वास्थ्यकी चिन्ता रखती थीं; परन्तु बैरिस्टर 
सा० को केवल एक धुन--मुनिरक्षा की थी । . 

उन्होंने मुनिचर्याके कतिपय ऐतिहासिक प्रसंगोंकी चर्चा मुभसे 
की और बोले, हमारे यहाँ सच्चे कार्य करनेवालेकी क़दर नहीं। जो 
उपयोगी सामग्री और ऐतिहासिक प्रमाण आपकी पुस्तकमें हैं, वह श्री 
घोषालकी पुस्तकमें नहीं दिखते । जैनी रुपया बरबाद करना जानते हेँ--- 
ठोस काम नहीं देखते |” उपरान्त वह मुझे बराबर जैनेतर शास्त्रोंके 
उद्धरण प्रकाशनार्थ भेजते रहें--शारह-आमसे हर मज़हबके जुलूस निका- 
लनेंकी क़ानूनी नज़ीरें भी उन्होंने भेजी, जो वीर' में बराबर छपती रहीं । 
उसी समय म० गाँधीजीको भी उन्होंने इस प्रसंगमें कई पत्र लिखें। एक 
पत्रमें उन्होंने स्पष्ट लिखा था कि :-- 

“पु दृका क्ाठज, मी 4 झाश्यी ९एला इपटल्हटरवे फे ही 
गा की एशयांगए गाए छग्रजंधणा, एप व वं8 व0ए9 क्राणँ।एंणा 07९ 
पेह्ए ६0 9९९0०0ग्राढ. 8 फ्ीहब्शाँथ'9,. 8क॥. 3 एछण०ा46५, शी 
ए०0प शांत 40. ६0 गाल 770 6 5छचाद्व ए७, या वा; ७39] ९076 
9 फ्रा् धा6 ?? 

इससे स्पष्ट है कि बैरिस्टर सा० दिगम्बरत्वको निर्वाण पानेंके 
लिए कितना आवश्यक मानते थें। उनकी यह कामना थी कि बह 
भी कभी दिगम्बर मुनि हों ॥ कहना न होगा, म० गाँधीने अन्ततः इस 
विष यमें अपना स्पष्टीकरण प्रकाशित कर दिया था। बैरिस्टर सा० 
मुनिभक्त ही नहीं, मुनिधर्मके रक्षक भी थे । 
तीर्थ-रक्षक- 

तीर्थस्थानकों वह पवित्र भूमि मानते थे--तीर्थ जैसे एकान्त निर्जन 
स्थानपर बड़े-बड़े मकानोंको बनाकर उसकी शान्तिको नष्ट करना उनकी 
दृष्टिमें तीर्थआसादना थी। उनका मत था, जो भी जिनेन्द्रका भक्त 


8१७० जैन-जागरणके अग्रदूत 


है बह तीर्थवन्दना करनेका अधिकारी हैं। उन्होंने प्रयत्न किया कि 
तीर्थोके मुक़दमे जो दिगम्बर और इशवेताम्बर सम्प्रदायोंमें चल रहे हें 
आपसमें ते हो जायें; किन्तु भवितव्य ऐसा न था। आखिर दिगम्बर 
सम्प्रदायकी ओरसे उन्होंने निःशुल्क शिखिरजी केस--अन्तरीक्ष पारवे- 
नाथ केस आदि मुक़दमोंकी पैरवी की--स्वतः अपना खर्च करके प्रिवी 
कौंसिलमें अपीलकी पैरवी करने गये । उन्हींकी दलीलको कि यह पवित्र 
तीर्थ किसीकी निजी सम्पत्ति नहीं है--वे देवद्रव्य हैं, जिसपर प्रत्येक भक्त 
को वन्दना करनेका अधिकार है, प्रिवी कौंसिलने मान्य किया था। 

उन्हें जेनियोंकी मुक़दमेबाज़ीकी मूढ़तापर बड़ी चिढ़ थी। एक 
दफ़ा वह बोले, “भला देखो तो लाखों रुपया बरबाद किया जा रहा है । 
एक अजैन वकील और एक अजैन न्यायाधीश हमारे धर्मके मर्मको क्‍या 
समभेगा और वह कैसे धामिक निर्णय देगा ? फिर भी जैनी सरकारी 
न्‍्यायालयोंमें न्‍्यायके लिए दौड़ते हैं। 

इवेताम्बर सम्प्रदायसे मुकदमा लड़ते हुए भी वे उनके मित्र थे-- 
हजारीबाग़में श्वेताम्बरीय कोठीमें जाते और श्वेताम्बरीय नेताओंस 
मिलते-जुलते और उठते-बैठते थे। इस घनिष्ठताने स्व० लाला देबी- 
सहायजीके दिलमें बैरिस्टर सा० के प्रति झद्धा पैदा कर दी थी; किन्तु 
बरिस्टर सा० ने स्पष्ट कहा था कि मेरा अहिसाधर्म यह नहीं सिखाता 
कि में अपने विरोधीसे प्रेम न करू । यदि आपको कुछ डर हो तो में मुक़दमे- 
की पैरवीसे अलहदा हो सकता हूँ । ऐसे स्पष्टवादी तीर्थरक्षक थे वे ! 
अखंड जन समाजके आदश- 

उपर्युक्त घटनासे पाठक समझ गये होंगे कि बैरिस्टर सा० जैनोंके 
सभी सम्प्रदायोंके संगठनके हामी थे। बह उपदेशके स्थानपर उदाहरण- 
को कार्यकारी मानते थे । उन्होंने बराबर ही दिगम्बर संस्थाओंके साथ 
इवेताम्बरीय संस्थाओंके अधिवेशनोंमें भाग लिया। सन्‌ १६२७ में 
काध्मीरसे लौटते हुए उन्होंने रावलपिंडी, फ़रीदकोट, गुजरानवाला आदि 
स्थानोंके श्वेताम्बर भाइयोंके निमन्त्रणकों स्वीकार करके धर्मामृत-वर्षा 

की थी। इस प्रकार ही तो साम्प्रदायिक विषमता दूर करके संगठन 
का बीज बोया जा सकता है । अन्य नेताओंके लिए उनका यह आदरशे 
अनुकरणीय है । 
विश्व-बन्धुत्वके सिशुनरी- 

बैरिस्टर सा० “बसुचैव कुटम्बकम' सूत्रके अनुयायी थे--एक सम्य- 
क्त्वीकी दृष्टिमें सारे विश्वके प्राणी ही उसके बन्धु हैं। बैरिस्टर सा० 
सारे लोकको विश्वप्रेममय देखनेको लालायित थे । दिल्लीमें वीर-जयन्ती- 
के उत्सवर्में सार्वधर्म सम्मेलन' को वह विशेष रूपसे करनेकी प्रेरणा करते 
थे। उनका अपना साहित्य और उनके अपने भाषण केवल विद्वबन्धुत्व- 
भावनाको जागृत करनेके लिए होते थे । उनका 'मिशन' केवल समाज 
विशेष तक सीमित न था । उन्हें अज्ञानी शासक और दलित शासितोंका 
समान रूपसे दुःख दूर करना था--बह दोनोंका हृदय-परिवर्तेन करना 
चाहते थे--राजन॑तिक लीडरीसे यह बात नहीं मिलती--इसीलिए 
वह राजनीतिमें नहीं पड़े । वह्‌ कई बार यूरुप गये और वहाँ धर्मका 
प्रसार किया । सच पूछिये तो वह विश्वविभूषित थे--उनका मिशन 
महान्‌ था ! वें समभाव और समदृष्टिके समर्थक ही नहीं, ख्रष्टा थे । 
भ० महावीरके अनेकान्त-सिद्धान्तको उन्होंने ही मूतिमान्‌ बनाया था ! 
स्व॒० रवोन्द्रके सम्पकंम -- 

अपनी विश्वहित-कामनासे प्रेरित होकर बैरिस्टर साहब स्वर्गीय 
रवीन्द्रकी शान्तिनिकेतनस्थ विश्वभारतीमें ८५ मार्च १६२७ को 
पहुँचे थे। उन्होंने कवीन्द्र रवीन्द्रसे वार्तालाप किया था। वह विश्व- 
भारतीमें कुछ समय तक रहे थे । प्रति सप्ताह वह तीन दिन (मंगल, 
बृहस्पति और इतवार) को तुलनात्मक धर्मपर भाषण देते और झंका- 
समाधान करते थे। दो-तीन छात्र उनसे धममंशास्त्र भी पढ़ते थे। उनकी 
इस सेवाका महत्त्व परिमित शब्दोंमें चित्रित नहीं किया जा सकता ! 
बीरकी सिंह-गर्जना- 

यूँ तो बेरिस्टर साहब बहुत ही शान्त-प्रकृतिके महापुरुष थे, परन्तु 

उनके निकट शान्तिका अर्थ दब्बूपत और अहिंसासे मतलब कायरताके 
नहीं । श्री दक्षिण महाराष्ट्रीय जैनसमाके सभापति-पदसे उन्होंने कहा 
था कि “जेनधर्मके लिए स्वार्थत्याग और आत्मबलिदान करनेकी 
आवश्यकता है। कोई अत्याचार करें तो उससे दबना नहीं चाहिए । 
अन्यायके हटानेके लिए, धमेरक्षाके लिए हमें लड़ने-मरनेकों तैयार होना 
चाहिए ॥ सीताजीको रावणने हरण किया; मात्र इसी अन्यायके प्रतीकार 
के लिए मोक्षगामी श्री रामचन्द्रजीने रावणसे युद्ध किया । सुग्रीव, हनूमा- 
नादिने भी उनका साथ दिया । ये सब ही मोक्ष प्राप्त किये । अहिंसा 
हमें कायरता नहीं सिखाती--वीरता बताती हैं ।” जनयुवक इस तत्त्व 
को समरके ! 
धर भिक्षकोंक लिए नहीं- 

जैनधर्म एक विज्ञान है--कारण-कार्य सिद्धान्तपपर वह अवलम्बित 
है । जैसा बोओगे वेसा फल पाओगे, किन्तु आज जैनी धर्मविज्ञानको 
भूल गये हँ--वे धनके लिए, पुत्रके लिए, यशके लिए मन्दिरोंमें मनौती 
मनाते हें। बेरिस्टर साहबने इसपर कहा था-- जेनमन्दिरोंमें भिक्षा 
माँगनेकी ज़रूरत नहीं है--जैन-मन्दिर मिखारियोंके लिए नहीं हैं । जो 
मोक्षाभिलाषी हों--नि्ग्रन्थ होना चाहते हों, उन्हींके लिए जैनमन्दिर 
ज्ञानकास है. 
समाज-सुधारक पथपर- 


जन-समाजको उन्नत देखनेके लिए बेरिस्टर साहब योग्य वीर 
पुत्रों और पुत्रियोंको जन्म देना आवश्यक मानते थे । वे कट्टर सुधारवादी 
थे। एक भाषणमें उन्होंने स्पष्ट कहा था-बालविवाहोंको बिल्कुल रोकना 
चाहिए । वीर पुत्र व पुत्रियाँ प्रौढ़ विवाहसे ही होंगी। हमें शारदा 
एक्टके अनुसार चलना चाहिए। किसी समय मुसलमानोंके शासन-समयमें 
कन्याका विवाह जल्दी करनेकी प्रथा चल पड़ी होगी। यह प्राचीन नहीं 
है--प्राचीन कालमें प्रौढ़ स्त्रियोंके ही विवाह होते थे । कैकेयी जो युद्ध 

करना व रथ चलाता जानती थी, बालिका नहीं हो सकती । शादी तब 
होनी चाहिए जब स्त्री-पुरुषको परस्पर भाव समभनेकी शक्ति हो । 
जैनोंकी संख्या कम होती जाती है। इस प्रश्नपर बड़ी गम्भीरतासे बिचा- 
रना चाहिए । जैनियोंकी उपजातियोंमें परस्पर विवाह करना बहुत, ही 
आवश्यक हैं। इससे बहुत लाभ है। जातियाँ मात्र भेद हेँ--कोई वस्तु 
नहीं है। चार वर्ण राजनैतिक व सामाजिक हें--धर्मसे इनका कोई 
सम्बन्ध नहीं । प्राचीन कालमें म्लेच्छोंकी कन्याओंको चक्रवर्तीने विवाहा 
है। रूढ़िके दास न होना चाहिए। हमारा धर्म पतितोंका उद्धारक 
है। हम पतितको--अशुद्धको--शुद्ध कर सकते हें। अजनोंको जैन 
दीक्षा दे सकते हैं। अपनी संख्याकी रक्षाके लिए यह सब कुछ करना होगा । 
जैनधर्म तो पारस पत्थर है, जो लोहेके समान अशुद्ध जीवको शुद्ध सुवर्ण- 
तुल्य बना देता है। खेद है कि हमने जैनधर्मको क़ैद कर रखा है ।” यह 
थी उनकी सुधार-विचारधारा; जिसपर प्रत्येक जैनीको अमल करना 
आवश्यक हैं। 

नवीन शिक्षा-पद्धति- 

बेरिस्टर साहब प्रत्येक जैनयुवककों जेनधर्मका ज्ञाता देखना 
चाहते थे--वह शिक्षित जैनियोंके हृदयोंमें जेनत्वकी भावना भरना चाहते 
थे। परन्तु वह जानते थे कि पुरातन स्वाध्याय या शिक्षा-पद्धतिसे यह 
कार्य नहीं होनेका । इसीलिए उन्होंने कहा :-- 

“धमंशिक्षा और स्वाध्यायकी पद्धतिमें सुधार होनेकी ज़रूरत 
है । नई पद्धतिसे वस्तुका स्वरूप समभनेकी व जाननेकी ज़रूरत है। 
शास्त्रकी पंक्तियोंके रटनेसे काम न चलेगा | हमें मुख्यतः सात तत्त्वोंको 
जाननेकी ज़रूरत है । न्‍्यायका पठन-पाठन बहुत कठिन कर दिया गया 
है । यदि वस्तुस्वरूपकी दृष्टिसे देखा जावे तो न्याय बहुत जल्दी समभा 
जा सकता है ।” उन्होंने जो कहा उसे व्यावहारिक रूप देनेके साधन भी 
जुटाये | स्वतः ही उन्होंने वैज्ञानिक शलीकी पुस्तकें रचीं जिनमें आत्म- 
ज्ञान, न्याय, समाजश्ास्त्र और इतिहासका नई पद्धति पर प्रतिपादन 

किया गया हैं। निस्सन्देह उनकी लेखनशली तकंप्रधान और साथ ही 
समाधान-कारक हँ--इसलिए वह .प्रामाणिक है । आधुनिक तकंशील 
मस्तिष्ककी मनस्तृष्टि उससे होती हैँ । इस नूतन पद्धतिको यह गौरव 
हैँ क्रि अनेक शिक्षित जैन युवकोंको इसने धर्मका श्रद्धानी बनाया हे । 
साहित्य व शली-- 

बैरिस्टर साहब प्रेमके अवतार थे। उनके स-प्रभ शान्त आकृति- 
से जब निर्मम आत्मज्ञानवद्धक वाणी भरती थी, तो लोग एकटक उनकी 
ओर निहारते रह जाते थे--वह जो कहते सीधे-सादे शब्दोंमें गृक्ति और 
प्रमाणसे कहते थे । गहन-से-गहन दाशनिक विषयको ऐसी सरलतासे समभाते 
कि साधारण श्रोता भी उसे समझ लेता था। अपने भाषणके अन्तमें वह 
लोगोंको शंका समाधान करनेका अवसर देते थे। शंका उपस्थित करने 
वाला उनकी बातकों पूरी समझ ले, जल्दी न करे। फिर भी 
कोई शंका रहे तो वह उसका समाधान करते--उम्र उत्तर देकर उसके 
हृदयको चोट नहीं पहुँचाते थे ! जैसी उनकी निराली प्रचारशली थी, 
वेसा ही उनका अनूठा साहित्य था--उसमें वह मौत्िकता हें जो अन्यत्र 
नहीं है । 

यद्यपि उन्होंने अंग्रेज़ीमें ही साहित्य-रचना की हैँ, परन्तु हिन्दी 
और उर्द्सें भी उनके रचे हुए ग्रन्थ उपलब्ध हैं । आवश्यकता तो यह है 
कि हिन्दीमें उनके सब ग्रन्थोंका प्रामाणिक अनुवाद प्रकाशित किया जावे । 
उनका साहित्य विश्वसाहित्यके प्रांगगर्में भारतका मस्तव ऊँचा करता 
है । उनकी एक अमर-रचना “ज्ञानकी कुज्जी” अपूर्व और विज्ञाल है । 
धर्म-दर्शश, और सिद्धान्तके विश्वसाहित्यका उन्होंने अपूर्व अध्ययन किया 

था--उसकी ऋलक उनके साहित्यमें मौजद हूँ । 

पुरातत्त्वप्रेमी और अवेन्चक- 

बरिस्टर साहबको पुरातत्त्वसे प्रेम था--बह पुरानी चीज़ोंको गौर- 
से देखते थें। जब सन्‌ १६२४५ में में उनसे हरदोई मिलने गया और वापिस 
चलने लगा, तो वह कुछ पुराने सिक्‍के लाभ और मुझे देकर बोले, “आप 

इन्हें लेते जाइयें---इनका आप ठीक उपयोग करेंगे ।” वह जहाँ जाते 
जैनचिह्नोंकी तलाश करना नहीं मूलते । लन्‍्दन और पैरिसेके अजायब- 
घरोंसे उन्होंने अनेक जिनमूर्तियोंके फोटो भिजवाये थे; जिनमें एक 
ऐसी भी मूर्ति है, जिसके सात मस्तक हूँ । मेरे लिखनेपर उन्होंने घंटों इंडिया 
ऑफ़िस लायज़ेरी लन्दनमें बेठकर अन्वेषण किया । उन्होंने जैन प्राची- 
नतापर जो लिखा, वह भी अपनी ही शैलीपर और महत्त्वपूर्ण | जेनेतर 
साहित्यसे उन्होंने ऐसी-ऐसी बातें खोज निकालीं जो अन्यत्र नहीं मिलतीं । 
वे महान्‌ अन्वेषक थे ! 


इस यगक समन्तभद्र- 


इस यूगरमें शायद ही जैनियोंमें कोई ऐसा महापुरुष हुआ है, जिसने 
धर्मप्रचारके लिए दूर-दूर देशों तक इतना अधिक पर्यटत किया हो, जितना 
बरिस्टर साहबने किया । स्वामी समन्तभद्गमें धर्मप्रकाशकी लगन थी 
कि वह सारे भारतमें धर्मदुन्दुभि बजाते घूमे थे--उसी लगनकी प्रतिच्छाया 
हमें बैरिस्टर साहबमें मिलती है। बेरिस्टर साहबने विदेशों---यूरुप, 
अमरीका तकमें घूम-घूमकर धर्मंध्वजको ऊंचा फहराया, इसलिए दुनिया 
उन्हें महान पर्यंटकके रूपमें भी याद रक्खेगी । 
परिषद्क संस्थापक और संरक्षक- 

जब सन्‌ १६२३ में महासभाका अधिवेशन दिल्लीमें हुआ, उस 
समय उसके म्‌खपत्र जैनगज़ट' की दशा सुधारनेके लिए उसके सम्पादकों- 
की निय्‌क्तिका प्रश्न आया । बैरिस्टर साहबका नाम जनताने तजवीज़ 
किया, परन्तु महासभाके सूत्रधारोंने उस योजनाकों ठुकरा दिया--उधर 
बृद्ध-विवाहादि कुरीतियोंके विरोधमें भी महासभा धीमे स्वरमें बोल 
रही थधी--समाजके सुधारवादी दलकों यह असह्य हुआ ! समाज एक 
समुदार संस्थाकों अपना प्रतिनिधि बनानेके लिए उत्सुक थी । परिणामत: , 
अ० भा० दि० जैन परिषद्‌” की स्थापना हुई । मूल संस्थापकोमें बैरिस्टर 
साहबका नाम उल्लेखनीय है । 

बह परिषद्के संस्थापक ही नहीं, उसके आजन्म संरक्षक भी रहे ! 
परिषदुन उनके संरक्षणमें पर्याप्त शक्तिका संचय किया और अपने निर्भीक 
सुधारों ढ्वरा समाजकों बहुत आगे बढ़ाया हैँ। दस्सा-पूजाधिकार, अन्त- 
जातीय विवाह, मरणभोज-निर्षेध इत्यादि सुधारका्य आज समाजको' 
संगठित और शक्तिशाली बना रहे हैं। बेरिस्टर साहबको परिषद्पर गर्व 
था--यूवककोंको वह बताते, भा० दि० जैन परिषद्‌' को देखिए--वह 
पूर्णतः कार्यमें लगा हुआ है । उसके विधानमें आवश्यकता हो तो परिवर्तन 
कर लीजिये; पर आप परिषद्‌र्में शामिल होइये और सुधार-कार्य कीजिये ।' 
उनके इस आद्वानको जैन यूवकोंने स्वीकारा और आज हज़ारों युवक 
परिषद्के सदस्य हें। समाजकी वह प्रतिनिधि सभा है । 


जैन-विश्वविद्यालयकी कामना ! 


पूज्य ब्र० सीतलप्रसादजीके अनुरूप ही बेरिस्टर साहबकी यह 
धारणा थी “जैन समाजको उन्नत बनानेके लिए--संसारमें सुख-शान्तिका 
सन्देश फैलानेके लिए एक जैनविश्वविद्यालय' स्थापित करना आवश्यक 
है। जिनविश्वविद्यालय से सम्बन्धित जेनशिक्षालयोंसे ही उच्चकोटिके 
वे विद्वान सिरजे जा सकते हैं, जो 'जैनस्प्रिद' से ओत-प्रोत हों और अहिंसा- 
शासनको विजयी बनानेके लिए अपना सर्वस्व' उसीमें लगानेकों तैयार 
हों। वे ही विद्वान दुनियाके केन्द्र-स्थानों---लन्दन, पेरिस, न्ययार्क 
आदियमें जैन सेंटरोंको स्थापित करके अहिसा संस्कृतिकी विजय-बैजयन्ती 
फहरा सकते हे ।” 

बैरिस्टर साहबने इस आवश्यक कार्यकी पूतिके लिए कई मरतवा 
उद्योग किया, परन्तु समाजका दुर्भाग्य, उनकी यह कामना अपूर्ण रही । 
तो भी उन्होंने अपनी विसात उसकी पूर्ति “श्री बॉँकेराय सोहनलाल जैन 
एकेडेमी” की स्थापना करके की, जिसका उद्देश्य अहिंसाधमंको दुनियामें 
फैलाना है । यह छोटा-सा प्रयास है, परन्तु है पवित्र और महान्‌ ! काश 
एक दिन वह “जैनविश्वविद्यालय”का एक अंग बनकर चमके ! 

सन्‌ १६३७ से बेरिस्टर साहबका स्वास्थ्य बहुत खराब हो गया 
था; परन्तु रोगशय्यापर लेटे हुए भी वे अपने 'मिशन' को पूरा करनेमें 
जागरूक थे--रुग्णावस्थामें भी बे धर्मको न भूले थे ! शरीरसे उन्हें ममत्व 
नहीं था । लन्‍्दनसे जब वह बम्बई आने लगे तो उनके अंग्रेज-मित्रोंने कहा 
कि वह यहीं इलाज करायें--क्षयका इलाज यहाँ भारतसे अच्छा होगा । 
यह सच था, और बैरिस्टर साहबने वहाँ इलाज कराया भी। किन्तु 
जब अपनेको. ज़्यादा शिथिल पाया वो वह भारतकों वापस आ गये । 
उन्होंने अपने अंग्रेज़ मित्रोंसे-कहा, “निस्सन्देह आप लोगोंकी चिकित्सा- 
प्रणाली श्रेष्ठ है; परन्तु आप व्यक्तिकी आत्माकी परवाह नहीं करते---अन्त 
समय तक दवाइयाँ देते रहते हें । हम भारतमें जीना ही नहीं, मरना भी 
जानते हैं। यदि हमारा मरण अवश्यम्भावी है, तो हम शान्तिके साथ 
उसका स्वागत करेंगे--यह बात यूरुपमें हमें कहाँ नसीब हो सकती है ?” 
बह भारत आये और बम्बई एवं कराँचीसें इलाज कराते रहे-- 
कुछ स्वस्थ भी हुए। जब सन्‌ १६४० में मेंने उनके अन्तिम दर्शन बम्बई- 
में किये तो में अवाक्‌ रह गया ! उनका शरीर बहुत क्षीण हो गया था--- 
वे कृशकाय थे; परन्तु उनका तेज और उनका प्रभाव वही पूर्वबत्‌ था 
उनमें धर्मप्रसारकी वही लगन थी। अपनी नवीन पुस्तकोंके प्रकाशन 
और प्रसारमें वह संलग्न थे। उनका धैर्य, उनका उत्साह अपूर्व था । 
एक उपाय 
उनकी एक धून थी और वह यही कि जैनशासन अपनी प्राचीन 
प्रतिष्ठा कैसे प्राप्त करे ? इसी धुनमें वह अपनी अन्तिम घड़ियों तक 
मिमग्न रहे---अपाय-विचय धर्मध्यानकी साक्षात्‌ मूर्ति ही बन गये थे वे । 
उनका वह 'एक उपाय' क्‍या था ? उन्हींके शब्दोंमें पाठक पढ़ें :-- 
“बह मात्र एक उपाय यह है कि हम अपने प्यारे जैनधर्मके प्रति 
लोगोंके दिलोंको मोह लें--उनको जीत लें ! यह कार्य जेसा दीखता है 
वैसा कठिन नहीं है । जीवनभर इस समस्याको हल करनेकी उधेड़-बुनमें 

रहकर में इसी परिणामपर पहुँचा हूँ कि जैन-सिद्धान्तकी विजय होगी । 
दुनिया एक रोज़ उसे अपनायेगी । किन्तु जैनसिद्धान्तका इस ढंगसे प्रचार 
करना चाहिए कि जिससे उसका प्रभाव लोगोंके दिलोंपर पड़े । शता- 
ब्दियों पहलेके उपायों द्वारा आज धर्मप्रचार करनेसे सफलता नहीं मिल 
सकती । जबतक जैनोंका रुपया मन्दिरों और रथयात्राओंमें खर्च होता 
रहेगा, तब तक दुनिया, जो मन्दिरों और रथयात्राओंका महत्त्व नहीं सम- 
भती, हमें एक बृतपरस्त दहक़ानी क़ौम ही समभेगी ! प्रत्येक कार्ये द्रव्य- 
क्षेत्रकालभावके अनुसार करना उचित हैं। अन्यथा असफलता ही 
नहीं, सर्वनाश होना सम्भव है !” 

यह एक उपाय है जिससे जेनशासन फिर चमक सकता हैं । यदि 
सचमृच हमारे हृदयोंमें बेरिस्टर साहबके कार्योका प्रभाव हँ--कतज्ञताका 
भाव है, तो हमारा कतंव्य हैँ कि हम अपने साहित्यको--बैरिस्टर साहबके 
साहित्यको दुनियाके कोने-कोनेमें पहुँचायें और ऐसे विद्वानू, त्यागी, बीर, 
पैदा करें जो सारे लोकमें जैनधर्मके सन्देशको फैलावें ! दुनियाकों सुख- 
शान्तिकी ओर बढ़ावें ! 
अन्तिम भाँकी ! 

मिस _फ्रेज़रका पत्र ता० २-६-४२ का कराँचीसे आया, वह दुःखद 
समाचार लिये जिसकी कल्पना भी तब नहीं थी ! बैरिस्टर साहब अच्छे 
हो रहे थे और यह आशा की जाती थी कि वह पूर्ण स्वस्थ होकर धर्म और 
जातिके उत्थान-शकटको आगे बढ़ानेमें युवकोंको उत्साहित करते हुए 
विचरेंगे---यूरुपमें अपने अधूरे 'मिशन' को पूरा करनेका उद्योग करेंगे, 
किन्तु विधिको यह स्वीकार न था। उक्त पत्रमें उनके निधनका संवाद 
पढ़कर बेकस' की हालत हो गई । लोकका सच्चा हितेषी सदाके लिए 
सो गया ! 

कराँचीके कतिपय दिग्म्बर और लगभग चार हज़ार श्वेताम्बर 
जैनोंको ही यह सौभाग्य प्राप्त था कि बैरिस्टर साहबकी अन्तिम घड़ियोंमें 
उनके अमूल्य प्रवचनसे लाभ उठावें । बैरिस्टर साहब बिल्कूल अपरिचित 

वहाँ पहुँचे थे; परन्तु अपने ज्ञान और प्रेमभावनासे सब ही जैनियोंके 
. हृदयोंको उन्होंने मोह लिया ! शर्वेताम्बर जेनी भाई दिल खोलकर उनसे 
मिलते थे--उनसे दिगम्बर और दवेताम्बर मतभेदपर दाशंनिक चर्चा 
करते थे--वह चर्चा प्रेमपूरक होती थी--द्वेष उससे नहीं बढ़ता था । 


उनका स्मारक 

धन्य थे कराँचीके ये श्वेताम्बरी तथा दिगम्बरी भाई, जिन्हें बैरिस्टर 
साहबके अन्तिम दर्शन नम्मीब हुए थे । उनकी शवयात्रामें वें शरीक हुए 
और दाह-संस्कार भी उन्होंने विधिवत्‌ कराया | 

उनका यह अन्तिम आदर्श मानो यही कह रहा है, “जैन-नेताओ ! 
मतवादमें मत बहो ! दिगम्बर-श्वेताम्बर कोई भी हो, वह जैनी है-- 
हमारा भाई ह--उससे मिलो और प्रेमका व्यवहार करो ! ” आज हम 
तीनों सम्प्रदायोंका संगठन चाहते हें---बैरिस्टर साहब अपने आदर्श उदा- 
हरणसे उसकी नींव डाल गये हे--जेन-नेताओंका कर्तव्य है कि उस नींवपर 
संगठनकी भव्य इमारत खड़ी करें ! यही बैरिस्टर साहबका सच्चा 
स्मारक होगा; इसीमें उनकी दिवंगत आत्माकों शान्ति तथा समाजका 
उद्धार है । 
उनके जीवन वश न 

बेरिस्टर साहब अपने कर्त॑व्य-पथपर दुढ़तासे आरूढ़ रहे। वह 
इस युगके सबसे बड़े जैनी और मानवताके रत्न थे। विश्वको अहिसाका 
पुजारी बनाकर उसे शान्त और सुखी देखनेका उनका स्वप्न यद्यपि सफल 
न हुआ; किन्तु वे अपने कतंव्यपालनमें अवश्य सफल हुए। उनका 
मशस्वी जीव न रहा---उन्होंने अपने मिशन” को सफल बनाया | जिस 
अमरत्वके लिए उन्होंने अपनेको उत्सर्ग किया, उसको अपने ग्रन्थ-रत्नोंमें 
सुरक्षित करके वह उसे साकार अमरत्व दे गये है । जिनके पास ज्ञाननेत्र 
हैं, वह उस अमरत्वका महत्त्व आँकें--स्वयं प्रतिष्ठित जीवन बिताकर 
मानव-जन्मका सुफल लें और दूसरोंको उसका रसास्वादन कराकर उन्हें 


४२० जैन-जागरणके अग्रदूत 


भी सुखी और अमर जीवन पानेमें सहायता दें । यही बैरिस्टर साहबके 
जीवनका सन्देश हैँ और वह अमर है । भले ही बेरिस्टर साहबका नश्वर 
शरीर पज्च्चभूतमें लीन हो गया है; परन्तु उनका यशाकार ज्ञान-शरीर तो 
हमेशाके लिए मुमुक्षुओंके सम्मुख रहेगा ! 


«>वीर चम्पतराय अंक 

के मुझे अक्सर याद अआआे हैं 


श्री कन्हेयालाल सिश्र प्रभाकर 


[१] 
हे से लोग भी इस दुनियामें हैं, जो खानेके लिए परसी-परसाई 
छु थाली पा जाते हैं और ऐसे लोग भी, जो अपनी उँगलियोंसे 
आटा गूंध, अपनी हथेलियोंसे रोटी थपक-सेक और अपने ही हाथसे तोड़े 
पत्तेपर उसे रख खा लेते हैं । 
पहले लोगोंकी भाग्यशीलतापर हम प्रशंसाके पुल बाँध सकते हें, 
पर जीवन तो दूसरे ही लोगोंके जीवनमें लहराता है, इसमें सन्देह नहीं । 
स्वर्गीय बाबू ज्योतिप्रसादजी जैन, सम्पादक जिनप्रदीप” इसी श्रेणीके 
पुरुष थे और यही कारण है कि मुझे अक्सर याद आते हैं वे ! 


श्री ज्योतिश्रसाद जेन रहे 


.उनका कमरा ही उनका राजभवन था। ऊपर चारों ओर चित्र, 
नीचे आलमारियोंमें पुस्तकें, एक ओर उनका पलंग, दूसरी ओर लिखने- 
के लिए तख्त, एक ओर नहानेकी बाल्टी-चौकी और कुछ क्रसियाँ, बस 
यही उनका परिग्रह था । 

एक बार मेंने कहा--बाबूजी, इधर कोनेमें एक मेज़ लगा दीजिये, 
तो अच्छा रहेगा और आप उसपर ही बैठकर लिखा कीजिये ।” 

बहुत सादगीसे बोले-“मेरे पास कोई मेज़ है ही नहीं ! ” 

उनकी सादगीमें उलभकर में बेवक़्फ़ बन गया-“वाबूजी, में अपनी 
मेज़ भेज दूँगा कल ! ” 

मुस्कराकर बोले-“फिर तो एक टोप भी भेजना ! ” 

अब में सुलका और शरमाया । वे कहने लगे---/उस जीवनमें शान 
ज़रूर है, पर आराम इसीमें है, तल्तपर डेक्सके सहारे लिख लेता हूँ, इसी 
पर थाली रख भोजन कर लेता हूँ, तकियेके सहारे तिरछा ही पढ़ता रहता' 
हूँ, आनेवाले ज़्यादा हो जायें, तो कई कुरसियोंका काम इससे ले लेता 
हूँ और ज़रूरत आ पड़े तो यह सोनेका भी काम दे देता हैं। भला, 
इसके मुक़ाबिलेमें मेज क्या चीज़ है ? ” 

उनके कमरेकी हर चीज़ अपनी जगहपर रहती थी। साफ़-सुथरी 
और व्यवस्थित । वे अपने इस कमरेमें स्वयं फाड़ लगा लिया करते थे । 
कई बार में पहुँच गया और चाहा कि भाड़ उनके हाथसे ले लूँ, तो 
बोले- “ना-ता, यह तो मेरा ही काम हैँ ! ” 

सफ़ाई और व्यवस्थाके सम्बन्धमें मुझमें जो गहरा संस्कार है, उसके 
लिए में बहुत कुछ उन्हींका ऋणी हूँ और अब भी जब कभी में अपनी 
कोठरी या कार्यालयमें स्वयं झाड़ू लगाता हूँ, तो वे मुझे याद आ जाते हैं । 

|.) 

वे अपने नगरके श्रेष्ठ नागरिक और जैन-समाजके सारे देझमें 
अग्नणी पुरुषोंमं थे, पर यह प्रतिष्ठा उन्हें वसीयतमें नहीं मिली थी, व 
लाटरीमें ही । यह उन्होंने अपने सतत श्रमसे उपारजित की थी--बे अपनी 

परिस्थितियोंके स्वयं पिता थे । 


बहुत साधारण-सी स्थितिमें वे जन्मे, पले और बढ़कर एक दिन 
जैनजागरणके दादाभाई स्वर्गीय बाबू सूरजभान वकीलके निकट आ खड़े 
हुए । उन्हें इस बालकमें कुछ चमक दिखाई दी और उन्होंने इसे अपने 
पास रख लिया। ये उनके पास कुछ काम करते, कुछ सीखते और कुछ 
सोचते । इस सोचमें ही उन स्वप्नों और संकल्पोंकी सृष्टि हुई, जिन्होंने 
इस बालकको भावीका विकास और भीतरका प्रकाश दिया। 


जवानी आते-न-आते वे अपनी जन्मभूमि देवबन्द (सहारनपुर, 
उत्तर प्रदेश) के सबसे बड़े आदमी--धनमें भी और प्रतिभामें भी-- 
लाला हरनाम सिंहके यहाँ मुनीम हो गये । उस यूगमें यह बड़ी बात थी । 
इस स्थानपर बेठे वे सरकारी अफ़सरों और जिलेके दूसरे बड़े आदमियोंके 
सम्पर्कमें आये और इससे उनमें स्वयं एक बड़प्पनकी सृष्टि हुई । 


लालाजी जीवनकी कलाके पण्डित थे, वे जीना जानते थे । साधन- 
सम्पन्न होकर भी सादे; वेश-विन्यासमें ही नहीं, जीवनमें सादे और शक्ति- 
सम्पन्न होकर भी नम््र, वाणीमें ही नहीं स्वभावमें--मानसमें करुण । 
स्वयं मेंने अपने बचपनमें उन्हें अपने बहलखानेकी छतपर गोबरके उपले 
उलटते देखा था और सुना था कि वे अपने बाग्रमें घास छीलनेमें भी न हिच- 
कते थे। 


बाबूजीपर लालाजीके इस जीवनका गहरा प्रभाव पड़ा और उन्हों- 
ने अपने स्थानका ऐसा अच्छा उपयोग किया कि वे शीघ्य ही अपने नगरके 
सबंप्रिय जोती मुनीम' हो गये, पर वे किसी स्टेटका हिसाब-किताब लिखने- 
को ही पैदा न हुए थे--उन्हें तो जीवनका हिंसाब-किताब लिखना था ! 
वे इसकी तंयारी करते रहे और यहीं बेठे-बेठ वे उर्दू मासिक जैन प्रचारक' 
के ऐडीटर (सम्पादक) हो गये। आगे चलकर उन्होंने नौकरी छोड़ 
दी और पूरी तरह सार्वजनिक जीवनमें रम गये। कहते हें जनताका 
रकक्‍खा हुआ नाम कभी नहीं बदलता, पर वे इसके अपवाद थे और जनताने 


श्रो ज्योतिश्नसाद जेन 8२७. 


ही 'जोती मुनीम” को “जोदी ऐंडीटर' घोधित कर दिया था । वे. अपने 
नगरमें जीवनके अन्ततक ऐडीटर साहब' रहे । 

जैन-प्रचारक' के बाद उन्होंने अपना जैनप्रदीप” मासिक निकाला, 
जिसके वे चपरासी भी थे और चेयरमैन भी | वें स्वयं डाक लाते, स्वयं 
उसका जवाब देते, आई-गई डाक रजिस्टरमें चढ़ाते, लेख लिखते, काट- 
छाँट करते, पते लिखते, चिपकाते, टिकट लगाते और सारी व्यवस्था 
कुछ इस तरह करते कि उनका अंक ३-४ घण्टेमें प्रेका पूरा डिस्पेच हो 
जाता; कामसे निपटकर उनके चेहरेपर एक ऐसा सलोना सन्तोष छिट- 
कता कि में देखता ही रह जाता ! 

[३] 

वे उर्देके लेखक थे, पत्रकार थे, पर हिन्दीके कवि थे । वे कविताएँ 
अपने उपनाम “जेनकवि' से लिखते और लेखादि पूरे नामसे । उनकी 
कविताओंमें भावुकता कम और यथार्थ अधिक हैँ । वे असलमें प्रचारक 
थे, सुधारक थे, निर्माता थे । उनका व्याख्यान, उनके लेख, उनका सम्पा- 
दन और उनकी कविताएँ उनका जीवनधर्म नहीं, उनके जीवनधर्मका 
साधन थे । 

वे विद्वान्‌ नहीं थे, जीवनकी पाठद्यालामें पढ़े थे, पढ़ते रहते थे । 
यही कारण है कि उनके लेखोंमें ज्ञान कम, जीवन अधिक होता था । इस 
जीवनके ही कारण जन-प्रदीप के ग्राहकोंमें अजैनोंकी संख्या भी कम 
नहीं थी ! भाषण हो या लेख और या फिर कविता, वे सरलतासे अपनी 
बात कहते थे और यही कारण है कि उनकी बात सीधी दिलों तक पहुँचती 
थी। 

जिनप्रदीप में उन्हें कभी आथिक लाभ नहीं हुआ, पर वह उनका 
क्षेत्र सारे जेनसमाजको बंनाय रहा, जिससे वे और “जनप्रदीप” दोनों 
निभते रहे। १६३० में गांधीजी और भगवान्‌ महावीर” नामक लेख- 
के कारण सरकारने जैनप्रदीप' पर जो पाबन्दी लगाई उसीसे वह बन्द 
हो गया, नहीं तो वह सदेव ठीक तारीखपर ही निकला । 


“४२६ जेन-जागरणके अग्रदूत 


[४] 
नाटा क़द, भरा-उभरा शरीर, भरी-मूँगी मूछें, चौड़ा ललाट, 
भीतर तक भाँकती-सी आँखें, धीमा बोल, सधी चाल और सदैव शान्त 


म्‌खमुद्रा, बस यही उनका अंग्रन्यास ! 


* मामूली कपड़ेका जूता प॑ रोंमें, नेड़े पाँ७चचिेका पाजामा, आम तौरपर 


कमीज़ और कभी-कभी बन्द गलेका कोट; कमीज़पर गांधी टोपी, तो 
कोटपर जरा तिरछा साफा; बस यही उनका वेश-विन्यास ! 


मिलनसार, अपनोंके लिए सदा चिन्तित और गैरोंसे सदाके लिए 
निश्चिन्त, जीवन नियमित, दृष्टि स्पष्ट, शक्ति सीमित, पर उसीमें सन्तुष्ट, 
समभदार साथी-कड़वाहट पीकर भी वातावरणकी मधुरता बनाये 
'रखनेवाले श्रेष्ठ नागरिक; बस यही उनका अन्तर-आभास ! 

१६२० में वे उभरकर समाजसे राजनीतिमें आये । बोले भी, 
गरजे भी, पर सरकारने उन्हें जेल न भेजा, तो वे मसमसाकर रह गये । 

१६३० में भी वे आन्दोलनमें आये तो सही, पर धारोंघार नहीं, 

'किनारे-किना रे, बचे-बचे; उनकी घरेलू स्थिति जेल जाने लायक़ न थी ! 
'एक दिन मेरी गिरफ्तारीकी सम्भावना चारों ओर फैली तो में उनका 
आशीर्वाद लेने गया । 

बोले-“तुम जा रहे हो और में यही धरा हूँ पहाड़का टीला-सा !” 

भाषामें ही नहीं, उनकी अभिव्यक्तिमें भी गहरी व्यथा थी । उन्हें 
सँभालते-से मेंने कहा---में आपका ही तो प्रतिनिधि हूँ ! ” 

बहुत ही डूबकर बोले--'मिरे भाई, इस मामलेमें तो में खुद ही 
अपनी न्‌ मायन्दगी कर सकता, तो ठीक था !” और कहकर वे इतने 
द्रवित हो गये कि रोकते-रोकते भी उनकी आँखें भीग ही गईं । 

अपनी परिस्थिति बताकर बोलें--'मभेरी यह कमज़ोरी ही है कि 
जालमें उलभ रहा हूँ । यों में आज मर जाऊं तो क्या परिस्थितियाँ न 
मिभेगी ?” 


श्री ब्योतिप्रसाद जे न ४२७ 


मेंने कहा--“जो परिस्थितियाँ हैं, उनमें में तो आपको जेल जानेकी 
सलाह दे नहीं सकता !” बोले- हाँ, वे तो हैं ही ऐसी ! ” 

इसके दूसरे दिन डिस्ट्रिक्ट मैजिस्ट्रेटने उनसे कहा--- ऐडीटर साहब! 
हमारे फ़ादरन, जब वह यहाँ कलक्टर थे, आपके अखबारका डिक्लेरेशन 
मंजूर किया था । हम नहीं चाहते कि हमारे समयमें वह बन्द हो, इसलिए 
आप हमको एक ख़त लिखो कि उस लेखका वह मतलब नहीं है, जो समभा 
गया है । बस हम अपना आड््डर वापस ले लेंगे ।” 

बाबूजीने उत्तर दिया--“कलक्टर साहब, आप मुभसे सलाह करके 
पाबन्दी लगाते, तो उसे हटानेके लिए भी मेरे ख़तकी जरूरत पड़ती । अब 
तो वह हटेगी, तो वैसे ही हटगी, जैसे लगी हैं । और उठकर चले आय । 

नगरके एक बड़े रईसने, जिसने कलक्टर महोदयको नरम किया 
था, उसी दिन म्‌भसे कहा--“आज ऐडीटर साहबने हमारे किये-धरेपर 
चौका फेर दिया !” में तुरन्त उनके घर गया, तो बहुत खुश थे । बोलें- 
“भाई, हम जेल नहीं जा सकते, तो इज्जतके साथ अपने घर तो रह 
सकते हैं ! ” 


उनके छोटे भाईकी अकालमृत्युने उन्हें फ्कफोर दिया था और 
उनकी ममताकी केन्द्र भतीजी पुष्पाके विवाहके तुरन्त बादके वंधव्यने 
तो उन्हें जीते-जी ही मार डाला था । स्वयं उनकी पत्नीको मरे युग बीत 
गया था और बहुत आग्रह होनेपर भी उन्होंने दूसरी शादी न की थी । 
'भाईके परिवारको ही वे अपना परिवार मानते थे, पर उनके मानसिक 
मोहका यह क़िला भी बुरी तरह टूट गिरा, तो जैसे वे स्वयं ही टूट गये । 

भतीजीके विधवा होनेपर उसके विवाहका प्रश्न भी उठा था ! 
इसपर वे बहुत गम्भीर रहे और कई बार मुभसे सलाह करते रहे, पर 
उत्तर भारतमें एक नई चन्दाबाईके निर्माणकी भावना उन्हें बहुत गहराई- 
में प्रभावित कर रही थी । एक दिन मुझसे कहा था--“विवाह तो हर 
'घड़ी हाथमें है, पर यह प्रयोग तो फिर न होगा । क्‍या राय हैं ?” मेंने 
कहा था--- आप अपनी आत्मा इसीमें लगा दें, तो यह सम्भव है, नहीं 


श्रे८ जन-जागरणके अग्नदृत 


तो विवाह ही श्रेयस्कर है !” बहुत गहरे होकर बोले- आत्मा लगाने 
को अब मुझे ओर करना ह्री क्या हे ? 

उनके अभागे जीवनचरित्र-लेखकने जेल न जाने और यह विवाह 
न करनेपर उनको बहुत हलके हाथों नापा है, पर उसकी बुद्धिमें यह बातः 
न आई कि उन्होंने पत्नीके मरनेपर, समय रहते, स्वयं भी विवाह न किया 
था। हाँ, यह तो स्पष्ट ही है कि वे एक सुधारक थे, कोई क्रान्तिकारीः 
नहीं ! 

नये लोगोंको वे आगे बढ़कर प्रोत्साहन देते थे, हिन्दू-जेन-एकताके 
प्रबल समर्थक थे, दिगम्बर-श्वेताम्बर सबके लिए अपने थे और संक्षेपमें: 
अपनी जगह खूब थे ! वे चले गये। 

वे आश्विन कृष्णा दशमी वि० सं० १६९३९ (१८८२ ई०) में जन्मे 
थे और २८ मई १६३७ अमावस ज्येष्ठ १६६४ में उनका देहान्त हो गया ! 

जनम-- १८८१ ई० 
स्वर्गंवास-- ५ जून १६३८ ई० 


श्री सुक्तेरकन्द एडकोकेट 


सल्‍- गोयलीय ड- 








बू सुमेरचन्दजीके निधन-समाचार जिस मनहस घड़ीमें म्‌भे 
बा... मिले, फिर ऐसी कुघड़ी किसीको नसीबन हो। यह 
अनहोनी बात जब उनके सम्बन्धीने मुझे बताई तो मानों शरीरको 
लक़वा मार गया । में उसकी ओर हतबुद्धि बना-सा देखता रहा। समभझ- 
में नहीं आया कि में उसका मुँह नोच लूँ या अपना सिर पीट लूँ। रुलाई- 
से गला रुँध रहा था, मगर घरवालोंके भयसे खुलकर रो भी न सका | 
रातको कई बार नींद उचाट हुई, क्‍या बाबू सुमेरचन्दजी चले गये ? 
दिल इस सत्य बातकों निगलनेके लिए तैयार नहीं होता था। मगर 
रह-रहकर कोई सुइयाँ-सी चुभो रहा था। और दिमाग़में यह फ़ितूर 
बढ़ता जा रहा था कि बाबू सुमेरचन्दजी अब देखनेको नहीं मिलेंगे । 


श्री सुमेरचन्द एडवोकेट छ्श१ 


खंडवा अधिवेशनके बाद ८ मई १६३८ को तो मुजफ्फ़रनगरकी 
मीटिगमें वह आये ही थे । काश | उस' समय मालूम होता तो जी भरकर 
उन्हें देख लेता । मुझे क्या मालूम था कि मीटिंगके बहाने उनके दर्शनार्थ॑ 
कोई आन्तरिक शक्ति मुजफ्फ़रनगर खींचे ले जा रही हैं। मुज़फ्फ़र- 
नगरकी मीटिंगका सँभालना उन्हींका काम था। कन्धेपर हाथ रखकर 
जो-जो बातें सुझाई, वह सब आज रुलाईका सामान बन रही हें । 

में कहता हूँ यदि उन्हें इस संसारसे जाना ही था तो जैसे दुनिया 
जाती हैं, वैसे ही वे भी चले जाते । व्यर्थंमें यह प्रीति क्‍यों बढ़ानी थी । 
समाजने उनका दामन इसलिए नहीं पकड़ा था कि मँझधारमें धोखा दिया 
जायगा । किसने कहा था कि वह इस भगड़ालू समाजको प्रीतिकी रीति 
बतायें, और जब प्रीतिकी रीति बताई ही थी तो कुछ दिन स्वयं भी 
तो निभाई होती । 

सहारनपुर-जेसी ऊसर ज़मीनमें किस शानसे और किस कौशलसे 
परिषद्‌का अधिवेशन कराकर सुधारका बीजारोपण किया; और रुड़की- 
में परिषद्के छठ अधिवेशनके सभापति होकर क्या-क्या अलौकिक कार्य . 
किये ? में यह कुछ नहीं जानता हूँ, में पूछता हूँ परिषद्के बारहवें अधि- 
वे शनके सभापति बनकर वह देहलीमें क्‍या इसीलिए आये थे कि इतना 
शीघ्‌ हमें यह दुदिन देखना नसीब होगा । यदि ऐसी बात थी तो क्‍यों 
वे सैकड़ों बार महगाँव-कांडके सम्बन्धर्में देहती आये ? क्‍यों वह सतना, 
खंडवा, लाहौर, फ़ीरोजपुर, रोहतक, मुज़फ्फ़रनगर, मेरठ, ग्वालियर आदि 
स्थानोंमें परिषद्के लिए मारे-मारे फिरे ? यदि परिषद्‌ उन्हें इस तरह 
छोड़नी थी तो अच्छा यही था कि वह परिषद्का नाम भी न लेते और 
इसे उसी तरह म॒तक-तुल्य पड़ी रहने देते । क्यों उन्होंने देहती अधिवेशन- 
में आकर परिषदर्मोे नवजीवन डाला, औंर क्‍यों सतना और खंडवामें 
पहुँचकर परिषद्‌्की आबरूमें चार चाँद लगाये ? बाबू सुमेरचन्द अब नहीं 
हें, वर्ना सब कुछ में उनका दामन पकड़कर पूछता । 

मैंने उन्हें सबसे पहली बार सन्‌ ३५ में जब देखा था, तब वह देहली 


“४ ड२ जैन-जागरणके अग्रदूत 


'में परिषद्के बारहवें अधिवेशनके सभापति होकर आये थे । बा० सुमेर- 
चन्दजी जितने बड़े आदमी थे, उतनी ही शानका देहलीवालोंने उनका 
स्वागत किया था। देव-दुलंभ जुलूस निकाला था। देहलीकी जनतामें 
'परिषद्-विरोधियोंने श्रम फैलाया हुआ था, किन्तु यह सब बा० सुमेरचन्दजी' 
के व्यक्तित्वका प्रभाव था, जो देहली-जैसे स्थानकी धाभिक जनता, परि- 
षदकी अनुयायी हो गई, और परिषद्को वह अभूतपूर्व सफलता प्राप्त हुई 
जो इससे पूर्व परिषद्को तथा अन्य जैन-सभाओंको नसीब नहीं हुई थी । 

खंडवा अधिवेशनमें जब विषय-निर्वाचनी समितिमें मन्दिर-प्रवेश 
प्रस्तावपर बहस करते हुए हम मनुष्यत्व खो बेठे थे, तब 
बा० सूमेरचन्दजी किस शानसे मुस्कराते हुए उठे, और किस' कौशलसे 
प्रस्तावका संशोधन करके परिषद्को मरनेसे बचा लिया था। वह सब 
आज आँखोंमें घूम रहा है । बा० सुमेरचन्दजीने कितनी आरजू-मिन्नत 
करके परिषद्के आगामी अधिवेशनका निमन्त्रण स्वीकार कराया था । 
उनकी आँखोंमें कौन-सा जादू था, उनकी वाणीमें ऐसी क्‍या शक्ति थी 
'कि अन्य सब स्थानोंके निमन्त्रण वापिस ले लिये गये, और देहली प्रान्तका 
ही निमन्त्रण सर्वसम्मतिसे स्वीकृत हुआ । 

बाबू सुमेरचन्दजी बातके धनी, समयके पाबन्द धर्मनिष्ठ पुरुष थे । 
जो बात कहते थे, तोलकर कहते थे । क्या मजाल, उनकी बात काटी 
जाय, मीटिगमें बैठे हुए सबकी बात बच्चोंकी तरह चुपचाप सुनते, बच्चों- 
की तरह हँसते, और जब वह बोलते तो बहुत थोड़ा बोलते । मगर जो 
बोलते वह सब सूत्ररूप, बा-मायने । हम कहते---यह बात आपने पहिले 
ही क्‍यों न कह दी, व्यथं हमें बकबादका मौक़ा दिया ।” वह खिलखिलाकर 
'हँस पड़ते और हम उनकी इस सरलताकी ओर नतमस्तक हो जाते । 
बा० सुमेरचन्दजी सहारनपुरके सबसे बड़े वकील थे । उन्हें लखनऊ, इलाहा- 
बाद, आगरा, कानपुर-जसे नगरोंमें वकालतके लिए जाना पड़ता था। 
उनके क़ानूनी ज्ञानका लोहा प्रतिदनन्द्दी भी मानते थे। मेंने कभी आपकी 
'त्यौरियोंपर बल पड़ते हुए नहीं देखा । आपत्तिके समयमें भी उन्होंने 

साहसको नहीं खोया । ऐन मौक़ेपर जिन सहयोगियोंने आपको धोका 
दिया, कभी उनके प्रति आपके हृदयमें अनादरभे घर नहीं किया । उल्टा 
लोगोंके आगे उनकी बेबसीकी वकालत की और उनके अन्य उत्तम गुणोंकी 
प्रशंसा करके जनताकी दुष्टिमें आदरणीय ही बनाये रक्‍्खा । 


बा० सुमेरचन्दजीको अपनी वकालतसे साँस लेनेको फुरसत ब थी । 
मगर परिषद्के लिए कितना समय देते थे, यह परिषद्वाले जानते हैं । 
महमाँनवाज ऐसे कि घरपर कसा ही साधारण-से-साधारण महमान आये 
तो उनके पाँवमें अपनी आँखें बिछा देते थे । अभिमान तो नामको भी न 
था। शायद ही उन्होंने अपन्नी उम्रमें किसी नौकरको अपशब्द कहे हों । 


देहली अधिवेशनमें सभापति-पदसे आपने कहा था-“सज्जनो, 
आज हम अपने में एक ऐ से सज्जनको नहीं देख रहे हैं जिसने अपनी सेवाओं - 
से हमारी समाजकों सदेवके लिए ऋणी बना दिया है । इनका शुभ नाम 
श्रीमान्‌ रायबहादुर साहब जुगमन्दरदासजी हें । आज हमारे बीच आप 
नहीं है, अब तो स्वर्गीय रत्न बन चुके हैं । आपकी सेवाओंका पूर्ण विवरण 
तो लिखा जाना कठिन है । में तो आपकी थोड़ी-सी भी कृतियोंका उल्लेख 
नहीं कर सका हूँ । हाँ ! इतना तो अवश्य कह सकता हूँ कि आप जैन- 
समाजके एक असाधारण महापुरुष थे। आपके वियोगसे जनसमाजकी 
जो क्षति हुई है, निकट भविष्यमें उसकी पूर्ति नहीं दीखती | आपकी 
उदार सेवाओंके लिए समाजका मस्तक आपके आगे भुका हुआ है । क्‍या 
में यह आशा कर सकता हूँ कि उदार जेन-समाज आपके उचित स्मारककी 
स्थापनापर विचार करेगी ।” 


में आज इतने दिनके बाद उक्त शब्दोंकी क्रीमत समझ पाया हूँ । 

यह उनका संकेत किसी अनन्तकी ओर था । खंडवाकी स्वागतकारिणीने 

जुगमन्दर-सभा-स्थान बनाकर आपके शब्दोंकों मान दिया था। क्‍या 

में आशा करूँ कि बा० सुमेरचन्दजीकी पवित्र स्मृतिर्में जैन-समाज कोई 

अलग स्मारकका आयोजन करेगी। बा० सुमेरचन्दजी कहनेको अब 
र्८ 

इस नव्वर शरीरमें हमारे साथ नहीं हें, मगर उनकी आत्मा, ऐसा मालूम 
होता है कि हमारे चारों तरफ़ मंडरा रही है । जिस दस्सापूजा-प्रक्षालकी 
अंभिलाषाको लेकर वह खंडवेसे आये थे और आते ही' जिसमें वह जुट 
गये थे, क्या वह कार्य पूरा करके हम उनकी इस अभिलाषाको पूर्ण करके 
उनकी आत्माकों शान्ति प्रदान कर सकेंगे ?* 

आा अन्दुकीय मिलके कर शआहों जारियां। 

तू हाय गुल पुकार पुकारूँ में हाय दिल ॥ 


---जैनसल्देश, आगरा 
ब९श८ 


॥ यह मेरा लिखा संस्मरण जेन सन्देशर्में एक नामके लोसी 
सज्जनने अपने नामसे छुपया दिया था । “गोयलीय 





जन्म--- नसीराबाद, १८७४ ई० 


स्वर्गवास-- लखनऊ, १७ सितम्बर १६५१ ई० 


जात्कमनकयका 


विकोल साहबने अपनो जीवनी स्वयं लिखकर एक बहुत बड़ी आव- 
श्यकताकी पूर्ति को है। यह जोवनी 'अज्ञात जीवन' शोौष॑कसे 
२० ३८२६ आकारके २४० पृष्ठोमें मुद्रित है। उसीपरसे हम यह संक्तिप्त 
सार दे रहे हैं ।] 
जं ति-मद, कुल-मदकी भावना हेय हैँ, किन्तु अपने पूर्बजोंकी 
गौरवगाथा उत्साहवद्धक तथा गक्तिप्रद होती हैं। हमलोग 
क्षत्रियकुलोत्पन्न, राजा अग्रकी संतान, बीसा अग्रवाल, जिन्दल गोचीय 
है'। रुईका व्यापार करनेसे रुईवाले सेठ कहलाते थे। व्यापार करते- 
करते बैश्य कहलाने लगे । इधर चार पीढ़ियोंसे अंग्रेजी सरकारकी चाकरी 
करनेसे वैश्य पदसे भी गिर गये और सेठके स्थानमें बाबू कहलाने लगे । 
में तो वकालतका व्यवसाय और संस्कृत भाषाका अभ्यास करनेसे अपने- 
को पृण्डित कहलानेका अधिकारी समभता हूँ । मेरे चारों पुत्नोंने भी वका- 
लतकी उपाधि प्राप्त कर ली है । मेरी छोटी बेटी शान्ति और पोती शारदा 
दोनोंने संस्कृत भाषामों एम० ए० की उपाधि प्राप्त कर ली है। मेरी 
कनिष्ठ पुत्र-वधू एम० ए० (97€शां०७७) पास है। मेरी बड़ी 
बेटीकी बेटी प्रेमलताने लन्दन विश्वविद्यालयससे बी० ए० (स्ल००७) 
डिगरी प्राप्त की है। कर्मणा वर्णाव्यवस्था सिद्धान्तानुसार हम लोग 
किसी प्रकारसे भी बनिये नहीं हैं । 
हमारे पुरखा ख़ास शहर दिल्लीके रहनेवाले थे। मेरे परपितामह 
सेठ चैनसुखदासजी नसीराबाद जा बसे थे। मेरे पितामह बनारसीदासजी- 
का जन्म वहीं हुआ था। वहीं वे उच्च पदाधिकारी हुए और वहीं 
३५ वर्षकी भरी जवानीसें १६५८ ई० में उनका शरीरान्त हुआ। * 

मेरे बाबा फ़ारसी विद्यामें निपुण और पारंगत थे। मेरे पिताजी 
भी फ़ारसी भाषामें धाराप्रवाह निःसंकोच बात कर लेते थे, और मेने 
भी फ़ारसीकी ऊँचे दरजेकी पुस्तकें पढ़ी हें । 

१८५७ के ग़दरसे कुछ पहिलेसे दादाजी, पिताजी और बुआजी 
दिल्‍लीमें रह रहे थे । बाबाजी अकेले ही नसीराबादमें थे। ग़दर शान्त 
हो जानेपर उन्होंने दो आदमी लेनेके लिए दिल्‍ली भेजे । लेकिन उनमेंसे 
एक आदमी रास्तेमें मार डाला गया और दूसरा आदमी उन सबको लेकर 
बौलगाड़ीसे नसीराबादको रवाना हुआ । रास्तेमें एक मुसलमान सिपाही 
मिल गया। वह फ़रुक़नगरका रहनेवाला था, और यह जानकर कि 
दादीजी फ़रुक़नगरकी बेटी हें, वह गाड़ीके साथ-साथ पेदल चलने लगा । 
आगे चलकर कुछ डाकुओंने गाड़ी घेर ली। सिपाहीने ललकारा-- 
“जब तक में ज़िन्दा हूँ गाड़ीपर हाथ न डालना |” उसने डाकुओंसे 
बातचीत की और उनसे कहा कि यह मेरे गाँवकी बेटी है । में थक गया 
हूँ । तुम लोग ऐसा बन्दोबस्त कर दो कि यह अपनी सुसराल नसीराबाद 
सही-सलामत पहुँच जाय ।” और दादीजी सकृशल नसीराबाद पहुँचा 
दी गईं । 

बाबाजीके देहान्तके बाद मेरी दादी, पिताजी और माताजीको 
लेकर दिल्‍ली आ गई थीं। पिताजीका प्रारम्भिक शिक्षण उस ज़मानेके 
रिवाजके अनुसार फ़ारसीमें हुआ । दिल्लीमें आकर उन्होंने घरपर 
अंग्रेज़ी पढ़ी । फिर स्कूलमें भर्ती हो गये। १८६५ ई० में वे एण्ट्रेस 
परीक्षामें उत्तीणं हुए और जुलाई १५६४५ में गुरुसराय तहसील (ज़िला 
भाँसी ) में अंग्रेजी भाषाके अध्यापक हुए । फिर अगस्त १८६७ में शिमले 
में ४० रु० मासिकपर सहायक अध्यापक नियत हुए, एक वर्ष बाद ४ रु० 
वेतन-वृद्धि हुई । 

शिमलेमं स्कूलके अतिरिक्त पिताजी सेनाके अंग्रेज्ञोंकी उर्दूका 
अध्ययन भी कराया करते थे और २० रु० मासिक प्रति घण्टके हिसाबसे 
वेतन लेते थे। १८७७ ई० में उन्होंने वकालतकी परीक्षा दी, किन्तु 


् 

पास नहीं हुए । 

. १८७७ ई७ में ३०-३५ वर्ष पीछे दिल्‍लीके बाज़ारोंमें रथोत्सव 
करनेका सौभाग्य जैनियोंकों प्राप्त हुआ। अधिकतर विष्नबाधा हमारे 
अग्रवाल वैष्णव भाइयोंते उपस्थित की थी। उनका सरदार रम्मीमल 
चौधरी था । दिल्‍लोके डिप्टी कमिश्नर कर्नल डे विसने जैनियोंकी विशेष 
सहायता की और अन्ततः गवर्नर सर लेपिल ग्रिफ़नसे स्वीकृति प्राप्त 
हुई। इस कायम पिताजीने अग्रभाग लिया था। रथोत्सवके शान्ति 
पूर्वक प्रबन्धकी ज़िम्मेदारी ११ जैनियों और ११ वेष्णबोंपर रक्‍्खी गई 
” थी। पिताजी उन ११ व्यक्तियोंमें थे। प्रबन्धक लिए करनाल, पानी- 
पत, अम्बाला और रोहतकसे भी पुलिस बुलाई गई थी। घण्टों पहलेसे 
रथोत्सवकी सड़कोंपर अन्य सड़कोंके मिलानके मार्ग बन्द कर दिये गये 
थे। कोतवालीके सामने रेलसे उतर हुए सेकड़ों जेनी पुलिसकी रोकसे 
विहल हो रहे थे। पिताजी यह देखकर कर्नेल डेविसके पास गये । 
उन्होंने पिताजीकी ज़िम्मेदारीपर नाका खोल देनेकी परवानगी दे दी । 
उत्सव सानन्द सम्पन्न हुआ । 

मेरा जन्म नसीराबादमें वेसाख कृष्ण ४, संवत्‌ १६३१ सन्‌ १८७४ 
को सूर्योदय समय हुआ । मेरे जन्मसे पहले ४ भाई-बहन गुजर चुके थे । 
इस कारण मेरे नानाजीके आग्रहसे मेरा जन्म उन्हींके घर हुआ । छठीके 
कछ दिन पीछे ही मेरे दोनों कान छेदकर बाली पहना दी गई थी; दोनों 
हाथोंमें कड़े भी । 

उन दिनों किरासन तेलका किसीने नाम भी नहीं सुना था। सरसों- 
के तेलसे दीपकका प्रकाश होता था । सोते समय दीपक बुझा दिया जाता 
था। एक रात सोते समय मेरे हाथका कड़ा कानकी बालीमें अटक गया । 
ज्यों-ज्यों में. हाथ खींचता था, कान बालीसे कटता जाता था और में जोर- 
जोरसे चिल्लाता जाता था । दीपक जलाया गया तो पता चला कि कान 
कट गया है और खून बह रहा हैँ । बायें कानकी लौ अब भी इतनी कटी 
हुई है कि उसमें सुरमा डालनेकी सलाई आरपार जा सकती है । इस 

घटनाके कारण नानाजीने मेरा नाम बूची (कवकटा) रख दिया | ' 

क़रीब दो वर्षकी उमरमें पिताजीके साथ में दिल्ली चला आया। 
उन दिनों चेचकका जोर था। मुझे भी चेचक निकली । शुभ कर्मोदयसे 
बच गया। चेहरेपर चेचकके दाग अबतक मौजूद हैं। चेहरे और बदन- 
का रंग भी मैला हो गया, गोरापन जाता रहा। अतः: मेरा नाम कल्लू 
पड़ गया । मिडिल परीक्षाके प्रमाणपत्रमें भी मेरा नाम कल्लूमल लिखा 
हुआ है । १८८७ में नवीं कक्षामें दाखिल कराते समय मेरा नाम अजित- 
प्रसाद लिखवाया गया। 

मेरी माताजीका १८८७ में क्षयरोगसे शरीरान्त हो गया । रातभर 
पिताजी मुझ छातीसे लगाये नीचे बैठकमें लेटे रहे और दादी आदि रोती- 
पीटती रहीं । 

. सालभरके बाद ही दादीजीके विशेष आग्रहपर पिताजीका पुन- 
विवाह हो गया । विमाता मूर्ख, अनपढ़, संकीर्णहदया थीं। पिताजी 
का प्रेम उसने मुझसे बटवा लिया । एक बार क़्तुब मीनार देखने गये । 
पिताजी, भाभी (विमाता) को पीठपर चढ़ाके ऊपर ले गये। में रोता ' 
हुआ साथ गया कि में भी पद्धी चढेगा, भाभीको उतार दो । पिताजीने 
थोड़ी दूर मुझे भी चढ़ा लिया और फिर भाभीको चढ़ा लिया । मुझे इससे 
दुःख हुआ । 

फिर पिताजीकी बदली रुड़की हो गई। रातको रोज़ में पिताजी 
से चिमटकर सोता । लेकिन' आँख लगते ही मेरी जगह भाभी ले लेती । 
दिनकी दुपहरीमें भी इसी बातपर तकरार होती । कुछ अरसे बाद दादी 
जी दिल्लीसे आ गईं, तब मुझे माँका प्यार नसीब हुआ, किन्तु दादीके 
साथ भी भाभीका बर्ताव ठीक नहीं रहता था । किसी-न-किसी बातपर 
आठवें-दसवें दिन दादी-पोते रो लेते थे । दादीजीको मरते दमतक चेन 
न॑ मिला । 

बचपनमें दादीजीके साथ रहनेसे मेरे जीवतपर धामिक क्रियाओंका 
गहरा प्रभाव पड़ा, और उस प्रभावसे मुझे अत्यन्त लाभ हुआ | में उनके 

सांथ हर रोद्ध दर्शन करने जाता था । 

सन्‌ १८६३ में बी०.ए० की परीक्षामें भी में फ़स्टं आया । मुझे 
कनिंग कॉलेज गोल्ड मेडिल मिला। मेरा नाम १८६३ की स्तातक- 
सूचीमें स्वर्णाक्षरोंमें कॉलेज हालमें लिखा गया था। उन दिनों आई० 
सी० एस० की परीक्षा भारतमें नहीं होती थी । पिताजीके पास इतना 
धन नहीं था कि वे मुझ लन्‍्दन भेज सकते। उनकी अनुमतिसे. बम्बई 
गया और सेठ माणिकचन्दजीसे मिला, किन्तु छात्रवृत्ति प्राप्त न हो सकी । 
लाचार भारतमें ही रहकर १८६९४ में एल-एल० बी० और १८६४५ में 
एम० ए० की परीक्षा पास कीं। मुझे थियेटर देखनेका व्यसन था, किन्तु 
परीक्षाकी तैयारीमें न देखनेका दृढ़ संकल्प कर लिया था, और उसे अन्त 
तक निभाया । 

अप्रैल १८६४५ में ५०० २० के स्टाम्पपर मेने हाईकोर्ट अलाहाबादसे 
बकालत करनेकी अनुमति प्राप्त कर ली। लेकिन मुझे वहाँ एक भी 
मुक़दमा नहीं मिला । कुछ दिनों बाद लखनऊ चला आया, और १० ₹ु० 
किरायेके मकानमें रहने लगा । एक मुंशी भी रख लिया। यहाँ मुझे 
काम मिलने लगा । और ३-४ वर्षके बाद कचहरीमें नाम फंलने लगा । 

१६०१ में मेंने रायबरेलीकी मुन्सिफ़ीका पद ग्रहण किया । १६०६९ 
ई० में ६२ वर्षकी उम्रमें मेरे घुटनेपर सिर रखे हुए पिताजीका प्राणान्त 
हो गया । रायबरेलीमें तीन माह मुन्सिफ़ी करनेके बाद में लखनऊ वापिस 
आ गया, और प्रयत्न करनेपर में सरकारी वकील हो.्रया। १६१६ 
में १५ बरस तक सरकारी वकालत करते-करते में उकता गया। 
सरकारी वकीलका वेतन उस समय २५ रु० श्रतिदिन था। सरकारी 
वकालतके १६ बरसके समयमें मेरा सतत उद्देश्य यही रहा कि में अन्याय 
या अत्याचारका निमित्त कारण न हो जाऊँ। मेने कभी 'गवाहोंको नहीं 
सिखाया, न ऐसी गवाहीपर ज़ोर दिया जो मेरी समभमें भूठ थी । सर- 
कारी वकौलका कर्तव्य है कि प्रजाके साथ न्यायपूर्वक व्यव॒हारमें सहायक 
हो + वह पुलिसका वकील नहीं हे, जैसा लोग साधारणतया समभते 

हैं। मेरा यह भी प्रयत्न रहा कि दैनिक फ़ीस २५ रु० के बजाय ५० रु० 
कर दी जाय, किन्तु असफल रहा । आख़िर असन्तुष्ट होकर १६१६ ई० 
में मेने त्यागपत्र दे दिया । 

सन्‌ १६१० में में आल इण्डिया जेन एसोसियेशनके वाधिक अधि- 
वेशनका अध्यक्ष निर्वाचित होकर जयपुर गया। पं० अर्जुनलाल' सेठी 
बी० ए० ने “जैन-शिक्षण-समिति' स्थापित कर रखी थी। एक आदश 
संस्था थी। श्री दयाचन्द गोयलीय छात्रालयके प्रबन्धक और समिति- 
में अध्यापक भी थे। श्री गेन्दनलाल सेक्रेटरी डिस्ट्रिक्ट बोर्ड रुड़की तथा 
भगवानदीनजी असिस्टेण्ट स्टेशन मास्टर, दिलली-निवासी जगन्नाथ जौहरी, 
भाई मोतीलाल गर्गसे भी वहाँ मिलना हुआ और सर्वेसम्मतिसे यह निश्चय 
हुआ कि एक ब्रह्मचर्य्याश्रमकी स्थापता की जाय। परिणामस्वरूप 
पहली मई १६११, अक्षयतृतीयाके दिन हस्तिनागपुरमें श्री ऐलक पन्ना- 
लालजीके आशीर्वादपूर्वक “श्री ऋष भन्नह्मचर्य्याश्रम की स्थापना हुई । 
अक्षयतृतीयाकी पुण्यतिथिमें राजा श्रेयांसने हस्तिनागपुरमें एक वर्षके 
उपवासके पश्चात्‌ भगवान्‌ ऋषभदेवको इक्षुरसका आहार दिया था । 

भगवानदीनजीने नौकरीसे त्यागपन्न देकर २६ वर्षकी आयुर्में ही 
आजन्म ब्रह्मचरय्यंत्रत ले लिया । तीन बरसके इकलौते बेटेको आश्रम- 
का ब्रह्मचारी बना दिया। उनकी पत्नी बम्बई श्राविकाश्रमर्में चली 
गईं। अधिष्ठाता पदका भार भगवानदीनजीने स्वीकार किया। मंत्रि- 
पद मुझे दिया गया | हस्तिनागपुर मेरठसे २६ मील दूर है। १६ मील 
घोड़ागाड़ीका रास्ता था, रोष ७ मील बैलगाड़ीसे या पैदल जाना पड़ता 
था। तीन दिनकी छुट्टीमें में भी चला जाया करता था । 

सरकार उन दिनों ऐसी संस्थाओंको सन्देहकी दृष्टिसे देखती थी । 
जहाँतक मुझे मालूम हुआ एक पुलिसका जासूस आश्रममें अध्यापकके 
रूपसे लगा हुआ था । 

जैन-समाजके पंडिताई पेशेवर और धनिकवर्गको भी आश्रमके 
काय्येंमें पूर्ण श्रद्धा नहीं थी । परिणाम यह हुआ कि ४ बरस पीछे मुझको 


झछ२ जैन-जागरणके अग्रदूत 


और भगवानदीनजीको त्याग-पत्र देना पड़ा और एक-एक करके मेन्दन- 
लालजी, ब्र० सीतलप्रसादजी, भाई मोतीलालजी, जोहरी जगन्नाथजी, 
बाबू सूरजभानजी आदि सभी आश्रमसे हट गये। नामको वह आश्रम 
अब भी मथुरानगरके चौरासी स्थानपर चल रहा है, किन्तु जो बात सोची 
थी, वह असम्भव हो गई । 

दृष्टान्तरूप इतना लिखना अनुचित न होगा कि जब मेने त्यागपत्र 
दिया, उस समय ६० ब्रह्मचारी आश्रममें थे। शिक्षणका प्रभाव उनपर 
इतना था कि एक दिन सबके साथ में भोजन करने बैठा । सब ब्रह्मचारी 
साधारणतया भोजन कर चुके, मुभसे खाया ही नहीं गया । तब भगवान- 
दीनजीने नमक दाल-शाकमें डाल दिया । फिर तो मेंने भी मोजन कर लिया । 
भगवानदीनजीने बतलाया कि बालकोंके मनमें यह दृढ़ श्रद्धा हैं कि भोजन 
स्वादके लिए नहीं, बल्कि स्वास्थ्यके लिए किया जाता है, जो भोजन अधि- 
ष्ाताजी देंगे, अवश्य स्वास्थ्यप्रद होगा । 

समस्त विद्यार्थी अपने जूछे बर्तन स्वयं माँजते, स्वयं कएँसे पानी 
भरते, अपने बस्त्र स्वयं धोते थे, और आज्ञाकारी इतने थे कि भगवान- 
दीनजीका इशारा पाते ही एक लड़का कुएँमें कूद गया, रस्सेसे उसे तुरन्त 
बाहर निकाला गया । एक बालक उस बियाबान जंगलमें ५-६ मीलकी 
दूरीसे आदेश मिलनेपर अकेला ही आश्रम पहुँच गया। बालक निर्भीक, 
'विनयी और आज्ञाकारी थे । 

१६१० ई० में लखनऊमें मकान बनवाया । अजिताश्रम उसका 
नाम रखा गया । १६११ में गृहप्रवेशके अवसरपर भारत-जैन-महामण्डल- 
की प्रबन्धकारिणीका अधिवेशन हुआ । फिर १६१६ में महामण्डल और 
जीवदया सभाके विशाल सम्पिलित अधिवेशन हुए। अजिताश्रमका 
सभामण्डप सजावटमें लखनऊभरमें सर्वोत्तम था। सभाध्यक्ष प्रख्यात 
पत्रसम्पादक मि० बी० जी० होर्नीमेन थे। वकक्‍ताओंमें महात्मा गांधी 
भी थे। अधिवेशनमें उपस्थिति इतनी अधिक थी कि छतों और वृक्षोंपर 
भी लोग चढ़े हुए थे। सामनेकी सड़क रुक गई थी, खड़े रहनेको भी कहीं 

जगह न थी । 5 
श्री सम्मेदशिख॑र, गोम्मटेश्वर, गिरनारजी आदि तीर्थोकी भक्ति- 
पूर्वक वन्दनाएँ कीं। १६१० में गोम्मटेश्वर स्वामीका महामस्तकाभिषेक 
था । उस ही अवसरपर महासभाके अधिवेशनका भी आयोजन किया गया 
था। पं० अर्जुनलाल सेटी, महात्मा भगवानदीत भी पधारे थे। एक रोज़ 
महात्माजीनें एक चट्टानपर अर्ध रख दिया, दूसरे दिन देखा कि वहाँपर 
सामग्रीका ढेर चढ़ा हुआ हैं । वह स्थान पूज्य मान लिया गया । जनता 

अन्धश्रद्धासे चलती है, विंचार-विवेकसे काम नहीं लेती । 
एक दिन यह चर्चा चली कि यात्राके स्मारक रूप कुछ नियम सबको 
लेना चाहिए। भगवानदीनजीने कहा कि सब लोग गालीका त्याग कर 
चलें, गालीका प्रयोग बुरा है। लेकिन इस कूटेवका ऐसा अभ्यास पड़ गया 
है कि किसीकी भी हिम्मत नहीं हुई कि गालीका यावज्जीवन त्याग कर 
दे। अन्ततः सबने यह नियम लिया कि जहाँतक बनेगा, गालीका प्रयोग 
न करेंगे। यदि करें तो प्रायश्चित्तस्वरूप दण्ड लेंगे। उस नियमका परि- 
णाम अच्छा हुआ । जब कभी ऐसा अशुभ अवसर आता है तो में उस दिन- 
की वार्ताको याद कर लेता हूँ और कषायावेगकों रोक लेता हूँ । परि- 
णामशुद्धिरूप त्याग, खाने-पीनेकी वस्तु-त्यागसे कई गुना अच्छा और 
पुण्याश्रवका कारण है, किन्तु ऐसी प्रथा चल पड़ी है कि त्यागीवर्ग तथा 
साधुवर्ग गृहस्थोंसे खाने-पीनेकी वस्तुओंका ही त्याग कराते हैं। यदि 
कषायका त्याग कराएँ तो जैनसमाज और जैनघमंका महत्त्व संसारमें फैल 
जाय, महती धर्मप्रभावना हो । 

#.. गिरनारजीसे हम लोग बम्बई आये, रास्तेमें गुरुवय्य वादिगज- 
केसरी पं० ग्रोपालदासजी बरैया, पं» माणिकचन्द कौन्देय, खूबचन्द, 
देवकीनन्दन, वंग्ीधर (शोलापुरवाले ), मक्खनलालंजीका भी साथ 
हो गया था। हमारे स्वागतके लिए स्टेशनपर बम्बईके प्रायः सभी दि० 
जैनसमाजके प्रतिष्ठित सज्जन उपस्थित थे। प्लेटफ़ार्मपर लाल बच्नात 

बिछाई गई थी। मुख्य बाज़ारोंमेंसे जुलूस निकालां गया। 

२८ दिसम्बर १६१२ को बम्बई प्रान्तिक सभाकी पहली बैठक 
शुरू हुई। पं० धन्नालालजीन मंगलाचरण किया। सेठ हीराचन्द नेमि- 
चन्दके प्रस्ताव करनेपर में सभापति चुना गया। मैंने अपने भाषणमें 
जातिभेद-सम्बन्धी कुछ बातें कहीं तो कुछ सभासद्‌ ऐसे बिगड़े कि उन्हें 
शान्‍्त करना दुष्कर हो गया। मूखंताके सामने बुद्धिको हारना पड़ा 
और अल्पजनमतन बहुमतको दबा लिया। केवल दस-बीस महात्माओंने 
ऐसा हुल्लड़ मचाया कि उस दिनकी सभाका काय॑ समाप्त कर देना पड़ा । 
बादमें मालूम हुआ कि बाहरके सेठ लोगोंकी तरफ़्से दो गुप्तचर भेजे 
गये थे और उन्हींकी कृपाकटाक्षसे यह सब काय्यं हुआ । उन्होंने बाज़ी- 
मार लेनेका तार उसी रोज दे दिया था। अन्ततः इस अधिवेशनमें सफ- 
लता अवब्य प्राप्त हुई। जो लोग अज्यान्ति उठानेवाले थे, और जिन्हें 
कुछ बाहरसे आये हुए महात्माओंने बहकाकर उत्तेजित किया था, उन्होंने 
पीछेसे पश्चात्ताप किया और उनमेंसे कई भाइयोंने मेरी बिदाईके समय 
स्टेशनपर आकर प्रेमपूर्वक बिदाई दी । 

पं० अर्जुनलाल सेठीको नज़रबन्दीसे मुक्त करानेमें मेने १६१३ 
से १६२० तक निरन्तर प्रयत्न किया । ब्र० सीतलप्रसाद, बैरिस्टर जग- 
मन्दरलाल तथा महात्मा गांधीन पर्याप्त सहयोग दिया, कोशिश की । 

... भेरा विवाह बाल्यावस्थामें ही कर दिया गया । माताजीके मरने 
के कुछ दिन बाद छह बरसकी उमरसें ही मेरी सगाई हो गई। पत्नी 
म्‌ भसे डेढ़ बरस छोटी थी। हम दोनों नई मन्दिरकी जनानी डचब्चोढ़ीके 
मैदानमें अनारके वृक्षके नीचे अनारकी कलियाँ चुन-चुनकर खेला करते 
थे। विवाह छह बरस पीछे हुआ । 

विद्योपार्जनका शौक़ मुझे बचपनसे था। अपनी वक्षामें सर्वोच्च रहता 
था। विवाहके समय १२ बरसका था। विषयवासना जागुत नहीं हुई थी । 
एंट्रेंस परीक्षामें उत्तीणं हो चुका था । मई १८८६ में पत्नी दिल्‍्लीसे लख- 
नऊ आई । सहवासके लिए मुझे और उसे लैम्प जलाकर कमरेमें बन्द 
कर दिया गया। वह लैम्पके पास बैठी रही, में पलंगपर लेटा रहा | हाथ- 

में लघुसिद्धान्तकौमुदी थी, व्याकरणके सूत्रोंकी पुनरावृत्ति कर रहा था। 
न में पत्नीके पास गया, न वह मेरे पास आई । उसने कई दफ़ा बाहर जाने- 
को दर्वाज्ा खटखटाया, और आख़िर दर्वाज़ा खोल दिया गया। इस 
तरहके बराबर प्रयत्न किये गये, परन्तु हम आपसमें वार्तालाप तक नहीं 
करते थे। 

सहर्धाभिणीका स्वास्थ्य प्रबल था । ३१ बरसके वेवाहिक जीवनमें 
छह बच्चोंकी जननी होनेपर भी उसको कभी हकीम, वेद्यकी आवश्यकता 
नहीं पड़ी । धामिक क्रियाकाण्डमें उसका गहरा श्रद्धान था। निर्जल 
उपवास महीनेमें एक-दो हो जाते थे। कभी-कभी निरन्तर दो दिनका 
'निर्जल उपवास हो जाता था। और भी अनेक नियमोंका पालन करती थी । 
पतली दबाका तो आजन्म त्याग था, केवल सूखी दवाकी छूट रखी थी, 
जिसके प्रयोगका कभी अवसर नहीं आया ! १६१८ की अष्टाक्निकामें 
दो रोजका उपवास करनेके बाद उसे हैज़ा हो गया और लाख प्रयत्न करने 
पर भी न बच सकी । 

गृहिणीके देहान्तके पहले ही मेंने सरकारी वकालतसे तो त्यागपत्र 
दे दिया था। उसके देहान्तपर सब क़ानूनी पुस्तकें तथा असबाब नीलाम 
करके दोनों कोठियाँ बेचकर, काशीवासके अभिप्रायसे बनारस चला 
गया । 

काशी-स्थाह्याद-विद्यालयकी प्रबन्धकारिणी-समितिका सदस्य में 
उसकी स्थापनाके समयसे बरसों तक रहा । जो बालक वहाँ भर्ती होते 
थे, उनको भोजन, बस्त्र, बिना दाम मिलते थे, और पढ़ाई नि:शुल्क 
थी ही। फिर भी कुछ विद्यार्थी ऐसी संकीर्ण प्रवृत्तिके थे कि समाजके 
प्रतिष्ठित सज्जनोंसे गुप्त पत्र लिखकर आर्थिक सहायता प्राप्त कर लेते 
थे। इस व्यवहारसे महाविद्यालयकी महिमामें बट्टा लगता था। एक 
सज्जनने कितने ही कपड़ेके थान भेंट किये । कमेटीने विद्याथियोंके वस्त्र 
एक प्रकारके बनवा देनेका प्रस्ताव किया । इसपर विद्यार्थियोंने विद्रोह 
मचा दिया कि हम सिपाहियोंकी-सी वर्दी नहीं पहनेंगे । हम अपने मसका 

कपड़ा और अपनी पसन्‍्दकी काटका वस्त्र बनवायेंगे। 

विद्यार्थियोंमं यह भी कुटेव थी कि रसोईके समय अपनी-अपनी' 
घीकी हाँडी लेकर जाते थे । कमेटीने निश्चय किया कि घी विद्याथियोंके 
पास न रहे । सब घी दालमें रंघते समय डाल दिया जाय और रूखी 
रोटी परसी जाये। इसपर भी विद्रोह बढ़ गया। उहृण्डताके कारण 
कुछ विद्याथियोंकों विद्यालयसे पृथक्‌ करना पड़ा । मामला फिर कमेटीके 
सामने पेश हुआ। मेंने इसपर प्रबन्ध-समितिसे त्यागपत्र दे दिया। 
जैन जातिके विद्याथियोंने महाविद्यालयकों गिराकर अनाथालय-सा बना 
दिया है, और इसी कारण कोई प्रतिष्ठित सज्जन अपने बालक इसे जेन- 
संस्था्में पठनाथ नहीं भेजते । 

१७ नवम्बर १९२२ को लखनऊसे दिल्ली पंहुँचा। पंचायती 
मन्दिरकी पत्त्चकल्याणक-प्रतिष्ठाके अवसरपर महासभाको निमन्त्रित 
करनेका प्रस्ताव मेंने ज़ोरसे भाषण देकर स्वीकार करा लिया, किन्तु 
मुख्य नेता, अधिकारप्राप्त पुरुषोंका सहयोग नहीं मिला। 

महासभाके अधिवेशनमें तुरन्त सदस्यपत्र भरवाकर सदस्य बना 
लिये गये | बेरिस्टर चम्पतरायजीके जैनगज़ट (हिन्दी) के सम्पादक 
होनेके प्रस्तावका समर्थत करनेको लाला देवीसहाय फ़ीरोजपुर खड़े 
हुए । उनको एक महाशयने पकड़कर बिठा दिया और अनियमित अनि- 
घिकार बहुमतसे एक पण्डितपेशा महाशयको सम्पादक बनानेका प्रस्ताव 
पास करा लिया । ऐसी खुली धाँधली देखकर कितने ही सदस्य उठ खड़े 
हुए और दूसरे मण्डपममें एकत्र होकर भारतवर्षीय दि० जैन परिषद्की 
स्थापना की। प्रथम अध्यक्ष रायबहादुर सेठ माणिकचन्दजी सेठी 
भालरापाटनवाले निर्वाचित हुए । ब्र० सीतलप्रसादजीने सदस्य-सूचीपर 
प्रथम हस्ताक्षर किये । 

तीर्थक्षेत्रकमेटीकी स्थापना जैनसमाजके वास्तविक दानवीर 
सेठ माणिकचन्दजीने की थी | वे स्वयं उसके महामनन्‍्त्री थे। रोज़ाना 
कार्यालयमें आकर ४-५ घण्टे कार्य करते थे । 

७ मार्च १६१२ को श्वेताम्बर जैन-संघकी ओरसे दिगम्बर जैन 
समाजके विरुद्ध हज्ञारीबाग़की कचहरीमें नालिश पेश की गई । उनका दावा 
था कि सम्मेदशिखरजी निर्वाणक्षेत्रस्थित--टौंक, मन्दिर, धर्मशाला 
सब इवेताम्बर संघ द्वारा निर्मित हुई हें। दि० जैनियोंको श्वेताम्बर 
संघकी अनुमतिके बिना प्रक्षाल-यूजा करनेका अधिकार नहीं है, न वह 
धर्मशालामें ठहर सकते हैं । इस मुक्दमेमें उभयपक्षके कई लाख रुपये 
व्यर्थ व्यय हुए ! 

१६१७ में में ओर भगवानदीनजी कांग्रेस अधिवेशनके अवसर- 
पर कलकत्ते गये और वहाँ महात्मा गांधीसे मिलकर निवेदन किया कि 
आप इस मुक़दमेबाज्ी और मनोमालिन्यका अन्त करा दें। महात्मा 
गांधीने हमारी प्रार्थना ध्यांससे सुनी और मामलेका निर्णय करना स्वीकार 
किया, और कहा कि चाहे जितना समय लगे, में इस भगड़ेका निबटारा 
कर दूँगा; किन्तु उभयपक्ष इक़रारनामा रजिस्ट्री कराके मुझे दे दे कि 
मेरा निर्णय उभयपक्षकों निःसंकोच स्वीकार और माननीय होगा । 

हम दोनों कितनी ही बार रायबहादुर बद्रीदासजीकी सेवामें उनके 
निवासस्थानपर गये और उनसे प्रार्थना की कि वह श्वेताम्बर समाजकी' 
ओरसे ऐसे इकरारनामेकी रजिस्ट्री करा दें । हम दि० समाजसे रजिस्ट्री 
करा देनेकी ज़िम्मेदारी अपने ऊपर लेते हेँं। लेकिन उन्होंने बातको 
टाल दिया और मेल-मिलापके सब प्रयत्न व्यर्थ हुए । परिणामतः जैन- 
समाजके प्रचुर द्रव्यका अपव्यय और पारस्परिक मनोंमालिन्यकी वृद्धि 
हुई। वकील और पैरोकार-मुख्तार अमीर हो गये। मैंने ७ वर्षतक 
१६२३ से १६३० तक तीर्थक्षेत्र कमेटीका काम किया | ४६,००० रु० 
मेरे नामसे तीर्थक्षेत्र कमेटीकी बहीमें दान खाते जमा हैं। 

१६२६ में काकोरी षड़यन्त्रका मुक़दमा चला ! मेंने रामप्रसाद 
- बिस्मिलकी निःशुल्क वकालत की । मेंनें उसे सलाह दी कि वह काकोरी 
डकैती करना और क्रान्तिकारी दलका सदस्य होता स्वीकार कर ले। 
में उसे प्राणदण्डसे बचा लूंगा; क्योंकि उसने किसी भी डर्कतीमें किसी 

“मी व्यक्तिकी जानकर हत्या नहीं की थी, किन्तु उसने मेरी सलाह 
“नहीं मानी, परिणामतः मैंने उसकी वकालत छोड़ दी और उसे फाँसी 
हो गई । है 
२३ जुलाई १६२६ को ब्र० सीतलप्रसादजी लखनऊ पधारे। 
'लखनऊकी जैनजनता स्वागतार्थ स्टेशन गई । वें अजिताश्रममें ही ठहरे । 
“उनको देवदर्शनका नियम था। अष्टमी-चतुदंशीको उनका प्रोषधोपवास 
होता था, और उस रोज़ सवारी भी इस्तेमाल नहीं करते थे। उनके 
“पधारनेके दूसरे दिल २४ जुलाईको चतुर्देशी थी। ब्रह्मचारीजी पैदल ही 
अहियागंज दर्शनार्थ गये और आये । गर्मीमें उनका इस प्रकार आना- 
' जाना मुझे बहुत खटका और भावावेशमें बाराबंकीसे एक प्रतिमा लाकर 
२४ जुलाईको अजिताश्रममें विराजमान कर दी । २७ जुलाईको अजिता- 
श्रम चैत्यालयकी नींव खुदनी प्रारम्भ हो गई । नींवकी पहली ईट ब्रह्म- 
चारीजीने जमाई, वह पवित्र समय मेरे और शेष अजिताश्रमवासियोंके 
जीवनमें चिरस्मरणीय रहेगा। १६ नवम्बरसे १८ नवम्बर तक मंत्रके 
आठ हज़ार जप होकर वेदी-प्रतिष्ठा हुई। चौककी पंचायतने ब्रह्मचारी- 
जीसे आग्रह किया कि अजिताश्नम्में चेत्यालयके लिए मूर्ति पसन्द कर लें 
और बाराबंकीकी मूर्ति वापिस कर दें। ब्रह्मचारीजीने ऐसा ही किया । 
बरह्मचारीजीने चतुर्मास अजिताश्नम्में करनेके समय जैनवाडमय 
अंग्रेज़ी माषामें प्रकाशनका निएचय किया। में और वे ग्रोम्मटसारका काम 
रशत्रिको तीन बजेसे छह बजेतक प्रतिदिन करते रहे । अगस्त १६२७ 
में श्री जे० एल० जेंनीका ४६ वर्षकी अवस्थामें आकस्मिक शरीर छूट 
गया। उन्होंने अपनी सम्पूर्ण सम्पत्ति जेनधर्म-प्रचारार्थ अपपंण कर दी। 
टूस्टकी सम्पत्ति अनुमानतः €० हज़ार होगी। 
आत्मानुशासन, समयसार, नियमसार, गोम्मटसार, जीवकाण्ड भाग १, 
अंग्रेज़ीमें श्रीयुत जें० एल० जैनी द्वारा अनुवादित भाष्य, उपोद्घात 
ओर. प्रावकथन सहित नवलकिशोर मुद्रणालयमें अत्यन्त परिश्रमसे शुद्ध ' 
करके छपवाये और प्रकाशित कराये । उनके शरीरान्तके बाद मेंने पुरु- 

शार्थसिद्धभ्॒पाय, ब्रह्मतारीजी और मेंने मिलकर कमंकाण्ड भाग २,.और 
श्री शरच्चन्द घोषाल मैजिस्ट्रेट कूचबिहारने परीक्षामुखम्‌का अंग्रेजीमें 
बृहद्‌ भाष्य और उपोदधातसहित अनुवाद किया। श्री घासीराम जैन 
प्रोफ़ेसर विक्टोरिया कॉलेज ग्वालियरने तत्त्वार्थेसूत्रके पंत्रम अध्याय 
के आधारपर उ>»7 ००४7००४५४ शीर्षक मौलिक ग्रन्थ लिंखा। .इस 
प्रकार 37९ 5806९व 80075 ० उ&7085 50565 में १२ पुस्तकें छुप 
चुकी हैँ। जिनमेंसे तीन कुमार देवेन्द्रप्रसादने आरासे प्रकाशित कीं। 
भावपाहुड और आत्ममीमांसा इस समय मेरे पास मुद्रणार्थ तैयार रखें हैं । 

१६२६ में में बीकानेर हाईकोर्टका जज नियुक्त हुआ | छह सौ 
रु० वेतन मिलता था । लेकिन स्वतन्त्र विचारका मनृष्य उन दिनों रिया- 
'सतोंमें नहीं निभ सकता था, अतः हम तीनों जज्ञ २-३ बरसके अन्दर 
वापिस आ गये । 

१६३० में लाहौरके प्रसिद्ध बैरिस्टरका जो कि मेरे सहपाठी थे 
सहसा देहान्त हो गया | उनके लिये हुए बहुतसे भुक्रदमे थे। वहाँ 
जाकर उन सबको निबटाया । 

यदि में निरन्तर सरकारी नौकरी करता रहता तो जज या कमि- 
इनर अवब्य हो जाता, परन्तु इसके आगे जीवन कितना शुष्क और 
'नीरस हो जाता ? दिन दफ्तरमें और रात क्लबों और पार्टियोंमें बीत 
जाती | मानसिक अभिवृद्धि और आत्मोन्नतिका कोई अवकाश न मिल 
पाता । अधिकार-सुख कितना मादक और सारहीन है। 

मेंने सरकारी वकालतसे १६१६ में त्यागपत्र दिया। इन ३२५ 
वर्षो्में कितना परिभ्रमण किया, कितने व्यक्तियोंस मिला, कितने हजार 
पृष्ठ लिख डाले, कितनी पुस्तकें पढ़ डालीं--सोचकर मुझे स्वयं आइचर्य्यं 
होता है। भारतका कोना-कोना मेंने छान डाला। कलकत्ता, पटना, 
इलाहाबाद, लखनऊ, लाहौर, बम्बई--प्रायः सभी हाईकोटोमें वकालत 
कर ली । देशके सभी नेताओंसे सम्पर्क रहा, मेरे जीवनका और जैनसमाज- 
का इतिहास तो लगभग तत्सम रहा है। संस्कृत और प्राकृतके जितने 

२६ 

जैन-ग्न्योंका अँगरेज़ीमें अनुवाद हुआ, उनके सम्पादन, मुद्रण या प्रकाशन 
में मेरा हाथ रहा है। बिरले ही किसी व्यक्तिने समाचार-पत्रका निरन्तर 
इतने वर्ष सम्पादन किया हो जितना मेंने गज़टका किया है! इतना बहु- 
मुखी और सम्पन्न जीवन व्यतीत करनेके बाद अब मुझे किस वस्तुका 
अभाव है ? 


--१७ जून १९०१ 


न--बल्>छियणटाम्श्ु.ब>- «५ 





जन्म-- हरदा, सी० पी० भाद्रपद कृष्ण १ 
संवत्‌ १६४६ 


स्वरगंवास-- इन्दौर, ७ जून सन्‌ १६४२ 

ब बूजीके दर्शनका सौभाग्य मुझे सन्‌ १६३६-३७ में हुआ था, 

उनके बारेमें मेंने इतना काफ़ी पढ़ा और सुना था कि मुझे 
उन-जैसे बहुमूखी नेताके पास जानेमें कौतृहल-मिश्रित भय-सा लग रहा 
था, पर मुभमें यह भाव केवल उसी समय तक रहा, जब तक उन्होंने मेरा 
परिचय-पत्र नहीं पढ़ लिया । उसके बाद तो मेंने महसूस किया कि में 
एक पिताकी स्नेहमयी छत्रछायामें आ गया हूँ । सबसे पहिले उन्होंने मेरे 
ठहरने और भोजनके बारेमें प्रशनन किया, निश्चिन्तता बतला देनेपर भी 
उन्होंने मुझे पहिले घरपर ही नाइता कराया और तुरन्त ही पत्रमें लिखित 
कार्यके लिए मुझे साथ लेकर एक प्रसिद्ध कोटाधीशके पास चल दिये । 
इतने बड़े कार्यकर्ता और साहित्यिकके समाज-सेवा सम्बन्धी कार्यके लिए 
यह तत्परता मेरे लिए नई बात थी। एक घण्टके अन्दर उन्होंने मुझे 
इन्दौरके प्रायः सभी प्रमुख व्यक्तियोंस मिला दिया और रास्तेमें प्रायः 
प्रत्यकका परिचय और पड़नेवाले स्थानोंकी चर्चा कर दी। इतने थोड़े 
समयमें इन्दौर-जंसे बड़े शहर और वहाँकी समाजके प्रमुख व्यक्तियोंका 
परिचय करानेके अद्भुत ढंग और प्रभावने मुझे आइचयेचकित कर दिया । 
हर स्थानपर मेंने देखा कि बाबूजीका बड़ा मात और प्रभाव था, प्रत्येक 
व्यक्ति नम्मतापूर्वक कहता था-“बाबूजी, जब आप कहते हैं, हमें क्या एतराज 
हैं ?' परिषद्‌-क्षेत्रोंमें उन दिनों इन्दौरके सम्बन्धर्में एक विशेष घारणा बनी 
हुई थी, अतः काफ़ी सोच-विचारके बाद इन्दौर डेप्युटेशन लानेकी बात 
निश्चय की गई थी और मुझे सफरमेनाके एक सिपाहीका कार्य सौंपा गया 
था। सबसे मिलकर मैंने मनमें सोचा कि हम लोग व्यर्थ ही घबरा 

रहे थे, इन्दौर तो हमरा घर-जैसा ही है, हालाँकि पीछे अनुभवने मुझे 
बताया कि इस सारी सफलताके पीछे तो बाबूजी थे । 
उसके बाद तो जबतक बाबूजी जीवित रहे, मुर्भे कई बार उनसे 
मिलने और उन्हें नज़दीकसे देखनेका सुअवसर प्राप्त हुआ । केवल इतना 
ही नहीं; मुझे उनका स्नेहभाजन होनेका सौभाग्य भी प्राप्त हुआ । जितना- 
जितना में उनके नज़दीक आता गया, बे मुर्भे उतने-उतने बड़े दिखाई 
देते गये। विद्वान, साहित्यिक, विचारक, सुधारक, देशभक्त होनेके 
साथ-साथ वे महामानव थे। प्रत्येक ईमानदार सार्वजनिक कार्यकर्ता 
की तरह वे भी अभावोंके बीचमें खड़े थे, पर उनके पास पहुँचनेवाला 
अनाथ, विद्यार्थी अथवा कोई भी ज़रूरतमन्द अपने आपको किसी धन्ना- 
सेठके पास पहुँचा हुआ अनुभव किया करता था। दूसरोंकी सहायता 
के लिए अपने घरके जेवर बेच देनेकी बात उनके सम्पर्कके प्रायः सभी 
लोग जानते हें। दूसरोंके लिए ही बाबूजी जैसा स्वाभिमानी व्यक्ति 
धघनवानों और राजाओंके यहाँ याचक बनकर जाता था, जबकि अपने 
किसी भी अभावमें वे किसीके आगे ज़बान नहीं खोंलते थे। मंध्य- 
भारतके प्रसिद्ध पत्रकार श्री कृष्णचन्द्र मुदूगल द्वारा बताया गया बाबूजी 
का' एक संस्मरण इस बातका प्रमाण है । देवास स्टेटमें बाबुजीको आम- 
न्त्रित करके उनका सम्मान किया गया था, राज्यके अतिथिके रूपमें वे 
वहाँ सम्मानित किये गये थे, उन्हें जो भेंट वहाँ मिली थी, उसे उन्होंने 
सार्वजनिक सम्पत्ति मानकर वहींकी किसी संस्थाकों दे दिया था, जबकि 
उनके पास इन्दौर पहुँचनके लिए खचे समाप्त हो गया था, और किसीके 
आगे हाथ फंलानेके मुक़ाबले उन्होंने अंपनी घड़ी बन्धक रखना पसन्द किया 
था। हमारे आजके जीवनमें कितने सार्वजनिक कार्यकर्ता हैं, जो किराया 
और भेंट स्वीकार नहीं करते हें । 
.. अपनी उत्कट देशभक्तिके कारण बे चार वर्ष इन्दौर राज्यसे 
निर्वासित रहे, अपने सुधारक विचारोंके कारण धनाढ्ययोंके साथ उनकी 
पटरी नहीं बैठती थी, अपनी स्पष्टवादिताके कारण वे साथियोंमें- आलो- 

चित होते थे, पर जहाँतक बाबूजीके व्यक्तित्वका प्रइन है, वे सर्वप्रिय थे, 
सर्वमान्य थे, सब लोग उतका आदर करते थे । 

उनका सार्वजनिक कार्य भी इसी प्रकार चतुर्मुखी था, मालवेकी 
कोई ऐसी संस्था नहीं थी, जिसमें बाबूजीका किसी-न-किसी प्रकार सह- 
योग न रहा हो, या वे उसके पदाधिकारी न रहे हों । कांग्रेस कमेटीके 
सभापति, मध्यभारत-हिन्दी-साहित्यसमितिके प्रचार-साहित्य व संयुक्त 
प्रधान मंत्री, राज्य-प्रजा संघकी व्यवस्थापक और कार्यकारिणीके सदस्य, 
अखिल भारतीयलमेच्‌ जेन-सभाके सभापति, म्यूनिस्पल कौन्सिलर आदि 
न जाने कितनी प्रवृत्तियोंसे वे सम्बन्धित थे, इसके अलावा प्रत्येक व्यक्ति 
और संस्थाका कार्य करनेमें कभी संकोच नहीं करते थे । जब भी उनको 
देखा, वें किसी संस्थाकी रिपोर्ट, किसी मीटिंगका कार्यक्रम, किसीका 
अध्यक्षीय भाषण, किसीका आय-व्यय लिखते ही मिले । 

इन सब विविध कार्यक्रमोंके बीच उनका ठोस साहित्यिक कार्य 
कभी बन्द नहीं होता था, सस्ता-मनोरंजक साहित्य न वे लिख सकते थे 
और न पढ़ ही सकते थे, बेंजामिन फ्रेन्‍्कलिनका जीवनचरित्र, गुरुदेव रवीन्द्र- 
नाथ सम्बन्धी जीवन-स्मृति, जेनधर्मका इतिहास (चार भाग), सुधार 
और प्रगति, मराठा और अंग्रेज (एक ऐतिहासिक ग्रन्थ) जेसी महत्त्वपूर्ण 
पुस्तकें उनके द्वारा लिखी गई देखकर उनकी रुचिका अन्दाज़ लगाया जा 
सकता हूं । इन्दौरमें हिन्दी-साहित्य-समितिकी स्थापना और प्रसारणामों 
पूर्ण सहयोग देकर कार्यको आगे बढ़ाना उन्हींका काये था। अ० भा० 
हिन्दी-साहित्य-सम्मेलन इन्दौरमें कराना, प्रथम बार उसके साथ सम्पादक- 
सम्मेलन, खादीप्रद्शनी और कविसम्मेलनका आयोजन बड़े-बड़े साहित्य- 
महारथियोंके सभापतित्वमें सम्पन्न करा लेनेके पीछे बाबूजीका परिश्रम 
और योग्यता कार्य कर रही थी । 

सामाजिक विचारोंमें वे कट्टर सुधारवादी होते हुए भी जनताको 
अपने साथ लेकर चलनेके पक्षमें रहते थे । अपनी बात वे निधड़क और 
जोरदार शब्दोंमें कहते थे और सिद्धान्त रूपमें कोई समभौता नहीं करते 


बाबू सूर अमल छ्चज 


थे। अन्यायके प्रति कुकना या समभौता करना, उनके स्वभावके विरुद्ध 
 था। इन्दौरके तात्कालिक शासकके चरित्र सम्बन्धी उच्छृंखलताओं 
को लेकर आपने इन्दौरमें जो आन्दोलन उठाया था, उसके बदले आपको 
और आपके साथियोंको इन्दौरसे निर्वासित किया गया था। आपके 
अन्य साथी माफ़ी माँगकर वापिस आ गये, पर आपने कोई आश्वासन 
देकर भी आना स्वीकृत नहीं किया था । 
पूरे मालवप्रान्तमें जब भी कभी कोई सावंजनिक हितका कार्य होता 
था, बाबूजी सब कुछ भूलकर सबसे आगे रहते थे । आजके अनेक कार्य- 
कर्त्ता बाबूजीके प्रोत्साहन, सहयोग और अनुभवसे आगे बढ़ पाये हैं। 
बहुतसे व्यक्तियोंको बाबूजीन सहारा देकर सावंजनिक जीवनमें उतारा 
हैं। एक शब्दमें यदि हम कहें, आजके जागृत मालवेके उत्थानमें 
बाबूजीका बड़ा हाथ है, तो कोई अतिशयोक्ति नहीं होगी । 


--२५९ श्रक्टूबर १९७१ 


बह देवता नहीं, मनुष्य था ! 
श्री दोलतराम मित्र 


“हमने माना हो फरिश्ते. शेख़जी ! 
आदमी होना बहुत दुश्वार है !!” 


बा सूरजमलजी जैन ता० ७ जून १६४२ को इन्दौरमें ५२ 
वर्षकी आयू पार करके उस पार चले गये । 

म० गांधीके कथनानुसार मृतकका तो गुणगान ही करना चाहिए | 
बाबूजीने मनुष्यत्व प्राप्त किया था, वे मनुष्य थे। फिर भी मुझे यह 
कह देनेमें ज़रा भी संकोच नहीं हो रहा है कि उनमें मनुष्योचित कमज़ोरियाँ 
भी थीं। ः 

यह मूरत सौम्य और प्रतिभाशाली थी। इस प्रतिमामें प्रशम, 
संबेग, अनुकम्पा और आस्तिक्य गुण भलकते थे । 


बाबू सूरजसल 9५७. 


शरीर रोगी था और आथ्िक स्थिति खराब थी, फिर भी परोपकार 
के लिए वे आपत्तियोंका खयाल न करते थे । 


द्विजेन्द्रलालरायन अपने उस पार” नाटकमें ऐसे (बाबूजी-जैसे) 
एक व्यक्तिकी कल्पना की है, जिसका नाम भोलानाथ है । आशा लेकर 
आये हुए ग़रीबके सामने अपनी आर्थिक स्थितिका खयाल छोड़कर इनका 
हाथ आगे बढ़ ही जाता था | इनके पास गया हुआ व्यक्ति कभी निराश 
होकर लौटता किसीने नहीं देखा । 

बाबूजीन अपना तन, मन, धन सबके लिए खुला रख छोड़ा थां, 
जिसका जी चाहता उपयोग कर लेता | लोगोंने दुरुपयोग भी किया, 
पर उन्होंने किसीकी शिकायल नहीं की । वे खुद या दोस्तोंके द्वारा यह 
ज्ञात हो जानेपर भी कि दूसरा उनका दुरुपयोग कर रहा है, वे उसे दुरु- 
फ्योग करने देते थे । यह बात उन्हें प्यारी थी । 

सेकड़ों छात्रोंको पढ़ाईसे तथा सेकड़ों गृहस्थोंकों रोज़ीसे लगानेमें 
उन्होंने अपनी सारी शक्ति खपा डाली | 

मतभेदी तो क्‍या मतद्वेषी लोगोंसे भी वे प्रेम करते थे । 


बाबूजी प्राचीन संस्कृतिके काफ़ी हिमायती थे। भले ही संस्कृति 
के किसी अंश या अंगको वे न अपना सके हों, परन्तु उसका उन्होंने कभी 
विरोध नहीं किया, जैसे नित्य देवपूजा । 

सुधारक भी बे पूरे थे। यह बात उनके लेखोंसे स्पष्ट जाहिर 
होती है । 

राजपुरुषोंका चित्त-हरण कर लेना कठिन काम हैं, उसे भी वें 
साध लेते थे, और उसका उपयोग वे असहाय लोगोंके बिगड़े काम बनाने 
तथा जेनधर्मेके प्रचारमें करते थे । जनहितके लिए वे राजपुरुषोंसे विरोध 
भी कर बेठते थे । एक बार ऐसा विरोध करनेके कारण उन्हें इन्दौरसे 
बाहर होना पड़ा था । 

बाबूजी कितने कर्मठ और प्रतिभाशाली व्यक्ति थे, इस बातका 


डण८ .. जेन-जागरणके अग्रवूत 


पता यों लग जाता है कि वे किसी समय एक साथ २१ पारमाथिक संस्थाओं 
“का नेतृत्व करते थे । 
बुद्धिमत्ता उनमें इतनी थी कि उनके साधारण, स्वाभाविक, नैसगिक 
ज्ञानके आगे विशेष ज्ञानीजनोंको क्ेंप जाना पड़ता था । 
उनका जैनधर्मपर श्रद्धान, कुलधर्मके रूपमें नहीं था, किन्तु परीक्षा- 
प्रधानताके रूपमें था। जैनधमे-प्रचारके लिए जो अष्टनिमित्त बतलाये 
गये हूँ, उनमेंसे बहुतसे निर्मित्तोंके जरिये उन्होंने जैनधर्मका प्रचार किया 
है । इस परसे यह कहना अत्युक्ति नहीं होगा कि वे मुक्तिके अधिकारी हैं । 
वे सबके थे, पर मेरी समभमें मेरे ज़्यादा थे । एक वक्त हम दोनों 
सुख-दुःखकी बातें कर रहे थे कि में अपने अश्रु-बिन्दुओंसे उनका पाद- 
प्रक्षालन करने लगा तो उन्होंने भी मेरा मस्तकाभिषेक कर डाला | वें 
मुझे एक चीज़ दे गये हं--मेंनें उनसे कुछ सीखा है । में उनका कृतज्ञ हूँ । 
में जानता हूँ, बाबूजीके निदक भी हैं । उसका कारण है-- 
“ट्विषन्ति मन्दाश्चरितं महात्मनाम ॥ 
“कालिदास । 
--अनेकान्त 
जून १९४२ 

फैफेकफिफिफिरिं केंकेसिंक के केक 

तप-त्यागकी मूत्ति 


भहात्माजी तप-त्यागकी साक्षात्‌ मूत्ति हैँ) जैनसमाज-सेवाकी ह 
लगनने उन्हें स्टेशनमास्टरी छोड़नेकों मजबूर कर दिया। ऋषभ- 
ब्रह्मचर्य्यश्रमके अधिष्ठाताका पद ग्रहण करते ही भरी जवानीमें गृहस्थी 
त्यग कर' ब्रह्मच्यंत्रत ले लिया और सर्देवको मोह-मायासे मुक्त हो 
गये, और ३२-३३ वर्षसे देश-सेवाकी दीक्षा लेकर निष्काम मानव- 

-सेवामें जुटे हुए हें । हमारी इच्छा थी कि देशके .इस निस्पृही महात्मा- : 
का संस्मरण उसके व्यक्तित्वके अनुकूल ही प्रकाशित हो, किन्तु खेद 
हूँ कि हम लिखानेमें सफलता न पा सके। 


--गोयलीय 


रेकिफिफेकिफिफिफि किक कक के फेक फकिकिंके दे! के के के कफ केक की के के के के के के के े! के फेक फेक! 


महात्काजी 
श्री जनेन्द्रकुमार 


से खन व्यक्तिके अन्तरंगकी अभिव्यक्ति हैं। महात्मा भगवान- 
दीनजीके सम्बन्धर्मं तो यह और भी बात है। क्योंकि शुद्ध 
आत्म-प्रयोजनको छोड़कर किसी और नाते उन्होंने लिखा है, ऐसा मुभे 
नहीं मालूम । उनके लेख-क्रमकको समभनेके लिए हमें उनकी जीवन- 
धाराका कुछ परिचय पाना चाहिए । 
उनकी मूलवृत्ति साधककी वृत्ति है। धर्मपुस्तकोंको उन्होंने विद्याके 
तौरपर नहीं, मानो साधनाके निमित्त पढ़ा। उस समय उनमें तीकब्र 
धर्मजिज्ञासा थी । धर्माध्ययनसे धर्माथ जीवन होम देनेकी ही तत्परता 
उनमें जागती गई । वह उनके आत्ममन्थनका समय था । उसका परिणाम 
यह हुआ कि नौकरीको और परिवारको भविष्यपर छोड़ वह घरसे निकल 
पड़े । धर्मकी प्यास उनमें उत्कट थी, और संयम-साधनाके बह ब्रती थे । 
तीर्थोंकी यात्रा की, जंगल-पहाड़ घूमे, अनेक संस्थाएँ देखीं और अन्‍्तमें 
ऋषभन्रह्माचर्याश्रम लेकर हस्तिनागपुरमें जम बैठे । 
यह काल साहित्य-रचनाकी दृष्टिसे महत्त्वपूर्ण है। धर्मोत्किण्ठा 
जागनेसे पूर्व देवकीनन्दन खन्रीकी 'चन्द्रकान्ता सनन्‍्तति' के मुक़ाबलेका 
एक तिलस्मी उपन्यास उन्होंने लिखा था। 
जीवनमें यह साधनाका काल उपस्थित होनेपर उन्होंने उस ग्रन्थ- 
को जला दिया। इस समय उन्होंने देवन्दिनी (डायरी) लिखी, जिसमें 
आत्म-मन्थनके अनुभव दर्ज किये । औरं कुछ भक्तिके पद-भजन लिखे। 
ब्रह्मचर्याश्रमके बालक अक्सर उत्तको बनाई प्रार्थना गाया करते श्रे। 
इसके साथ घामिक पुस्तकोंका अध्ययन करते समय, उचकी :कुझुजी और 

भाष्य भी आत्मलाभकी दृष्टिसे वह रचा करते थे । स्पष्ट है कि यह सब 
साहित्य-रचना मुद्रणमें नहीं आई, क्योंकि उसका ध्यान ही न था। पर 
जीवनमें उसका लाभ अवश्य भरपूर हुआ । 

बह्मचर्याश्रमका काल महात्माजीके जीवनका अत्यन्त स्मरणीय 
परिच्छेद है । पुस्तकोंसे जो स्फूर्ति प्राप्त की थी, वह यदि भावुक थी.तो 
आश्रम-जीवन उसके लिए कसौटी बन गया। यहाँ उनकी साधनामें जो 
रूढ़िवद्ध और सामाजिक था, वह कम होता गया और जो शुद्ध नैतिक 
और आध्यात्मिक था, वह प्रबलतर होता गया । इसी समय ब्रह्मचर्याश्रम- 
के इतिहासमें संघर्ष उपस्थित हुआ, जिसको में तो आज रूढ़ि और प्रगतिके 
संघर्षके रूपसें ही देखता हूँ । 

अस्तु, इस कालमें श्री नाथूराम प्रेमीने उनसे “जैनहितैषी'में कुछ 
लेख प्राप्त किये, जिनमें धघामिक श्रद्धाके साथ कामिक तेजस्विता भी 
देखी जा सकती है। आज भी वह लेख पुराने नहीं मालूम पड़ेंगे, उनमें 
फड़क है और सच्ची आन्तिका स्वर हैं; क्‍योंकि मूलमें घर्मनिष्ठा 
है और स्थितिसे तीत्र असन्तोष हैं । 

इस काल उन्होंने रजिस्टरोंमें जो अपने अध्ययन और अनुभवके 
परिणाम अद्धित किये, अथवा कि सहयोगियोंके साथ जो पत्रव्यवहार 
किया, वह भी यदि पाया और प्रकाशित किया जा सके तो साहित्यकी 
बह अनमोल निधि सिद्ध हो, ऐसा मेरा अनुमान है । 

किन्तु जीवन तो वरद्धनेशील है और हस्तिनापुरके ब्रह्मचर्याश्रमसे 
अलग होकर जल्दी ही उन्होंने अपनेको राष्ट्रिय क्षेत्रमें पाया। आन्दो- 
लनके आत्यन्तिक प्रारम्भ यानी सन्‌ १८ में ही वह जेल पहुँचे । 
इस कालकी उनकी अभिव्यक्तित राष्ट्रिय गौरवसे भरी हुई है। उन्होंने 
भाषण दिये, कविताएँ लिखीं और विविध प्रकारोंसे अपने विचार व्यक्त 
किये। पहली बार जेलमें दो मोटे रजिस्टर तो दोनों तरफ़ भरकर लिखे 
ही। यह राष्ट्रिय प्रवृत्ति ठेठ सन्‌ ३४ तक उनमें प्रधान रही | इसमें 
कमसे जीवच इतना भरा था कि मननको अवसर न था। जेल ही लिखने- 


अहारमा अगवानदीन . उ६३ 


के लिए जगह हो सकती थी । वह समय साहित्य-रचनाकी दृष्टिसे उनका 
कभी खाली नहीं गया। कमी मुझे उन जेलके रजिस्टरोंमें कॉकतेका 
सौभाग्य मिला है, मैंने पाया है कि उनकी अधिकांश अभिव्यक्ति अध्यात्म- 
मुखी है और अतिशय मूल्यवान्‌ है । मुझे भय है कि बहुत करके वह आज 
अप्राप्य है। 

सन्‌ २१ में अरविन्द घोषका तत्कालीन साहित्य महात्माजी इसी 
दृष्टिकोणसे पढ़ते और स्वीकार करते थे कि वह जेन-आत्मवाद और 
कर्मवाद तथा मुक्तिवादका शुद्ध समर्थन है । 

इस राष्ट्रिय और राजनंतिक अध्यायके बाद उनके जीवनका समन्वय- 
यूग आरम्भ होता है । इस कालमें उन्होंने अत्यन्त उपयोगी और रुचिकर 
बाल-साहित्यका निर्माण किया है, वह इतस्तत: पत्रोंमें भी छपता रहा है । 
यद्यपि रचनाकारका उनपर नाम नहीं रहा है। यह पद्यात्मक है, और 
किन्हीं उद्योगी जनको इन्हें पुस्तकाकार निकालनेका यत्न करना चाहिए । 

इसके साथ कुछ निबन्ध भी उन्होंने लिखे हैं। यथा-प्रयोजन ही 
अधिकांश बाध्य होकर ही वह लिखते हैं और उनके लेखोंका श्रेय उनसे 
अधिक “विद्ववाणी'के सम्पादकको है, जहाँ कि वे छपते रहे हैं। जैन 
संस्कृति' वाला लेख तो जैनियोंको विशेष रुचिकर हुआ हैं और जहाँ-तहाँ 
उद्धृत होता रहा है। उन निबन्धोंकी खूबी यह है कि भाषा एकदम सहज 
और बोलचालकी हैं और भाव वह है जो आध्यात्मिकोंके लिए भी गढ़ 
पड़ते हैं । अत्यन्त कठिन विषयको बेहद सरलतासे वे उपस्थित करते 
हैं। और किसी पक्षका खण्डन न करके सत्य पक्षको ऐसे चित्रित करते 
हैं कि मानो वह उन सबका समुच्चय ही हो । यही अपने जैनधमंकी अने- 
कान्त पद्धति है । 

उनके इस समूचे जीवनकालमें और उसमें सृष्ट साहित्यमें यहाँसे 
वहाँ तक एक विशेष निष्ठाकी रीढ़ देखी जा सकती है । उस निष्ठाको 
में नाम देना चाहूँगा आत्म-धर्मपरायणता । यह गुण उनके रखे प्रत्येक दाब्द- 
को स्पंदन और स्थायित्व देता है । इसीसे वह निस्तेज नहीं पड़ सकता ॥ 

तत्त्वाथंसूत्र उन्होंने अपने जीवनके पहिले उत्थानमें पढ़ा | तबसे 
मानो वह उनके समूचे आत्मदर्शनका मूलाधार ही बन गया है । उन्होंने 
'उसे अपने ही रूपसे मनन किया और मनमें बैठाया है । अपने आचरणको 
मी उसपर ही गढ़नेकी वेष्टा की है । हम उसे मोक्षशास्त्र कहते हैं। महात्मा- 
जी उसे अपने छाब्दोंमें स्वातंत्य-दर्शनसार' कहते हें। उस भावाथ्थें 
उक्त ग्रन्थका भाष्य उन्होंने शायद ऋषभ-ब्रह्मचर्याश्रममें रहते ही 
आरम्भ किया था । लेकिन वह बात अब भी उनके मनमें उपस्थित है और 
भला दिन होगा कि जब उस महान्‌ ग्रन्थका उस प्रकारका भाष्य महात्माजी 
सबके लाभके लिए लिखकर पूरा कर प्रकाशित होने दे सकेंगे । 


+-दिगरबर जैन 
दिसम्बर १९४३ 

राजा हरसुख्राय 


ँट गोयलोय इसे 








भी दिन थे, जब हमारे पूर्वज लक्ष्मीकी आराधना न करके 
उसपर शासन करते थे। धनको कौड़ियोंकी तरह बखेरते 
« थे, पर वह कभी कम न होता था। ग़्रीब-ग्ुरबाओंकी इमदाद करते थे, 
मगर डरते हुए । कहीं ऐसा न हो कोई भाई बुरा मान जाय और कह 
बैंठे--- हम ग़रीब हुए तो तुम्हें धन्नासेठी जतानी नसीब हुई !” धामिक 
तथा लोकोपयोगी कार्योर्में लाखों रुपये लगाते थे, परन्तु भय बना रहता 
था कि कहीं किसीको आत्म-विज्ञापनकी गन्ध न आ जाये। किये हुए 
धर्म-दानकी प्रशंसा सुन पड़ती थी तो बहरे बन जाते थे, जिससे आत्म- 
प्रशंसा सुनकर अभिमान न हो जाय। वे लक्ष्मके उपासक न होकर 
बीतरागके उपासक थे। लक्ष्मीको पूवेसंचित शुभ कार्योका उपहार न 
समभकर कुमार्गका प्रवत्तंक समभते थे। उनका विश्वास था-सुईके 
छिद्रमें हजार ऊँटोंका निकल जाना तो सम्भव, पर धनलोलुपका संसार- 
सागरसे पार होना सम्भव नहीं, इसीलिए वे लक्ष्मीको ठुकराते थे और 
उसके बलपर सम्मान नहीं चाहते थे; पर होता था इसके विपरीत । 
लक्ष्मी उनके पाँवोंसे लगी फिरती थी। कोयलोंमें हाथ डालते तो अश- 

फियाँ बन जाती थीं और साँपपर पाँव पड़ता था तो वह रत्न-हार बन 
जाता था। 

वे लक्ष्मेके लिए हमारी तरह वीतराग भगवानकों रिक्रानेका 
हास्यास्पद प्रयत्न नहीं करते थे । और न धेलेके खील-बताशे मेलेमें बाँटते' 
हुए मँगतोंके सरपर पाँव रखकर दानवीर कहलानेकी लालसा रखते 
थे। पाँच आनेकी काठकी चौकी मन्दिरमें चढ़ाते हुए उसके पायोंपर 
चारों भाइयोंका नाम लिखानेकी इच्छा नहीं रखते थे और न अपनी स्वर्गीय 
घर्मपत्नीकी पवित्र स्मृतिर्में सवा रुपयेका छतर चढ़ाकर कीति ही लूटना 
चाहते थे । उन्हें पद-प्रतिष्ठा तथा यश्-मानकी लालसा न होकर आत्मो- 
द्वारकी कामना बनी रहती थी । 

नेकी करके क॒एँमें फेंकनेवाले ऐसे ही माईके लालोंमें देहलीके राजा 
हरसु खराय और उनके सुपुत्र सुगनचन्दजी हुए हैं । सन्‌ १८०७ में देहली- 
के धर्मपुरे मोहल्लेमें राजा हरसुखरायजीने एक अत्यन्त दर्शनीय भव्य 
जिन-मन्दिरका निर्माण कराया, जिसकी लागत उस समयकी ८ लाख 
कूती जाती हैं। यह मन्दिर ७ वर्षमें बनकर जब तैयार हुआ तो एक 
दिन लोगोंने सुबह उठकर देखा कि मन्दिरका सारा काम सम्पूर्ण हो चुका 
हैं, केवल शिखरपर एक-दो रोज़का काम और बाक़ी हैँ, किन्तु तामीर 
बन्द कर दी गई है और राजा साहब, जो सर्दी-गर्मी, बरसातमें हर समय 
मेमार-मजदूरोंमें खड़े काम कराते थे आज वहाँ नहीं हैं । 

लोगोंको अनुमान लगाते देर न लगी। एक सज्जन बोलें---हम 
पहले ही कहते थे, इस मुसलमानी राज्यमें जब कि प्राचीन मन्दिर ही रखने 
दूभर हो रहे हैं, तब नया मन्दिर कैसे बन पायेगा ? ” 

दूसरे महाशय अपनी अकलकी दौड़ लगाते हुए बोल उठे--खैर 
भाई, राजा साहब बादशाहके ख़ज़ाञ्ची हैं, मन्दिर बनातेकी अनुमति 
ले ली होगी। मगर शिखरबन्द मन्दिर कैसे बनवा सकते थे ? अगर 
मन्दिरका शिखर बनानेकी आज्ञा दे दी जाय, तो मस्जिद और मन्दिर- 
में अन्तर ही क्या रह जायगा ? ” 

त्तीसरेने अटकल लगाते हुए कहा--“बेशक मन्दिरके शिखरको 
मुसलमान कैसे सहन क्र सकते हैं ? देखो न, शिखर बनता देख फ़ौरन 
तामीर रुकवा दी ।” 

किसीने कहा--अरे भाई, राजा साहबका क्‍या बिगड़ा, वे तो 
मुँह छुपाकर घरमें बैठ गये । नाक तो हमारी कटी ! भला हम किसी- 
को अब क्या मुँह दिखायेंगे । इस फजीतेसे तो यही बेहतर था कि मन्दिर 
की नींव ही न खुदवाते ! ! ! ” 

जिस प्रकार म्युनिस्पैलिटीका जमादार ऊँचे-ऊँचे महल और उसके 
अन्दर रहनेवाले भव्य नर-नारियोंको न देखकर गन्दगीकी ओर ही दृष्टि- 
पात करता है, उसी प्रकार छिद्वान्वेषी गुण न देखकर अवगुण ही खोजते 
फिरते हैँ। जो कोरे नुक्ताचीं थे, वे नुक्ताचीनी करते रहे; मगर जिन्हें 
कुछ धमंके प्रति मोह था, उन्होंने सुना तो अन्न-जल छोड़ दिया । पेट पकड़े 
हुए राजा हरसुखरायजीके पास गये और आँखोंमें आँसू भरकर अपनी 
व्येंथाको प्रकट करते हुए बोले--- 


“आपके होते हुए भी जिन-मन्दिर अधूरा पड़ा रह जाय, तब तो 
समभिए कि भाग्य ही हमारे प्रतिकूल हैं। आप तो फ़र्माते थे कि बाद- 
शाह सलामतने शिखर बनानेके लिए खुद ही अपनी ख्वाहिश ज़ाहिर 
की थी, फिर नागहानी यह मुसीबत क्‍यों नाज़िल हुई ? ” 

राजा साहबने पहले तो टालमदूलकी बातें कीं, फिर मुंह लटकाकर 
सकूचाते हुए बोले- भाइयोंके आगे अब पर्दा रखना भी ठीक नहीं मालूम 
होता । दरअसल बात यह है कि जा कुछ थोड़ी-सी पूंजी थी, वह सब 
खत्म हो गई, कर्ज में किसीसे लेनेका आदी नहीं, सोचता हूँ बिरादरीसे 
चन्दा कर लूं, मगर कहनेकी हिम्मत नहीं होती । इसीलिए मजवूरन 
तामीर बन्द कर दी गई है ।” 

सुना तो बाँछें खिल गई ---बस राजा साहब इतनी जरा-सी बात [” 
कहकर आगन्तुक सज्जनोंने अशर्फ़ियोंका ढेर लगा दिया और बोले--- 

“आपंकी जूतियाँ जाएँ चन्दा माँगने । हम लोगोंके होते आपको इतनी 
परेशानी !! लानत है हमारी जिन्दगीपर ! ! |” 

राजा साहब कुछ मुस्कराते और कुछ लजाते हुए बोले-- बेशक, * 
में अपने सहरधर्मी भाइयोंसे इसी उदारताकी आशा रखता था। मगर 
इतनी रक़मका मुझे करना क्‍या है, दो चार-रोज़की तामीर खर्चके लिए 
जितनी रक़मकी ज़रूरत है, उसे अगर में लूंगा तो सारी बिरादरीसे लूंगा, 
वर्ना एकसे भी नहीं ।” 

हील-हुज्जत बेकार थी, हर जैन घरसे नाम मात्रकों चन्दा लिया 
गया । मन्दिर बनकर जब सम्पूर्ण हुआ तो बिरादरीने मिन्नतें की-- 
“राजा साहब, मन्दिर आपका हैं, आप ही कलशारोहण करें ।” राजा साहब 
पगड़ी उतारकर बोलें---'भाइयो, मन्दिर मेरा नहीं पंचायतका है, सभीने 
चन्दा दिया हैँ, अतः पंचायत ही कलशारोहण करे और वही आजसे इसके 
प्रबन्धकी ज़िम्मेदार है ।” 

लोगोंने सुना तो अवाक्‌ रह गये, अब उन्होंने इस थोड़ी-सी रक़मके 
लिए चन्दा उगाहनेके रहस्यको समझा । 

यह मन्दिर आज भी उसी तरह अपना सीना ताने हुए गत गौरव- 
का बखान कर रहा हैं। इस मन्दिरकी निर्माण-कला देखते ही बनती 
हैं। समवसरणमें संगमरमरकी वेदीमें पच्चीकारीका काम बिल्कुल 
अनूठा और अभूतपूर्व है। कई अंशोंमें ताजमहलसे भी अधिक बारीक 
और अनुपम काम इस वेदीपर हुआ हैं। वेदीमें बने हुए सिहोंकी मूंछोंके 
बाल पत्थरमें खुदाई करके काले पत्थरके इस तरह अंकित किये गये हैं कि 
कारीगरके हाथ चूम लेनेको जी चाहता है और बेसाख्ता हरसुखरायजी- 
की इस सुरुचिके लिए वाह-वाह निकल पड़ती है। श्री जिनभगवान्‌का 
प्रतिबिम्ब इस वेदीमें जिस पाषाण-कमलपर विराजमान है, वह देखते 
ही बनता है। यद्यपि प्राचीन तक्षणकलासे अनभिज्ञ और जापानी टाइलों- 
से आकर्षित बहुतसे जैनबन्धुओंको यह मन्दिर अपनी ओर आकषित 
नहीं कर सका हैं, फिर भी जैनोंके लाख-लाख छुपानेपर भी विदेश्ोंमें इसकी 

भव्य कारीगरीकी चर्चा है और विदेश्ञी यात्री देहली आनेपर इस मन्दिर 
को देखनेका ज़रूर प्रयत्न करता है। यह मन्दिर १३२ वर्ष पुराना होने 
पर भी नये मन्दिरके नामसे प्रसिद्ध है । 

इस मन्दिरकी जब प्रतिष्ठा हुई थी, तो तमाम कीमती सामान 
मुसलमानोंने लूट लिया था, किन्तु बादशाहके हुक्मसे वह सब सामान 
लुटेरोंको वापिस करना पड़ा। हरसूखरायजी शाही ख़जांची थे और 
बादशाहकी ओरसे उन्हें राजाका खिताब मिला हुआ था। उन्हींके सुपुत्र 
सेठ सुगनचन्दजी हुए हैं। इन्हें भी पिताके बाद राजाकी उपाधि और 
शाही खजांचीगिरी प्राप्त हुई थी और वह ईस्ट इण्डिया कम्पनीके शासन- 
काल तक इन्हींके पास रही । 


--अनेकान्त, अप्रेल १९३९ ई० 


शिशि/#फैजे/े।ि/ि/ लिपि / ऐप लि! पे (सेशि (पैसे ध (पे रि/पि/प/रि/पि पति लि लिलिपिपि फिि/पिचिवि वि /फिफरिवफि/दिकि कि 

सेठ सुमतचन्द 


डे गोयलोय डॉ 








कु सुना आपने ? यह जो हस्तिनागपुर-तीर्थक्षेत्ररर खड़ा 

हुआ गगनचुम्बी विशाल जैनमन्दिर स्वच्छ घवल पताका 
फहरा रहा है, कब और कैसे बना ? देहलीके सेठ सुगनचन्दजीकी आन्त- 
रिक अभिलाषा थी कि हस्तितागपुर जैसे प्राचीन जैन-तीर्थ-स्थानमें एक 
जिनमन्दिर बनवाकर तीर्थक्षेत्रका पुनरुद्धार किया जाय, किन्तु उन दिनों 
जैनमन्दिर बनवाना मानो लन्दनमें कांग्रेस-भवन निर्माण करना था। 
एक ओर मुसलमानी बादशाहत मन्दिरोंके निर्माणकी आज्ञा नहीं देती 
थी, दूसरी ओर कुछ धर्मान्ध और ईर्ष्यालु हमारे पड़ोसी भी जैनोंका विरोध 
करते थे। वे विरोधी भावनाएँ आज इस संगठन और स्वतन्त्रताके युगमें 
भी बहुत कुछ अवशिष्ट बनी हुई हैं, कितने ही स्थानोंपर अब भी जैन- 
मन्दिर बनवाने और रथयात्राएँ निकालनेमें रुकावर्ट आती हैं और संकड़ों 
स्थानोंमें लाखों रुपया व्यय करके अदालतों द्वारा रथ-यात्राओंके अधिकार 
प्राप्त हुए हैं। अतः तबकी तो बात ही निराली थी। सेठ साहबकी 
मनोभिलाषाको मीरापुरके राँगड़ पूरी नहीं होने देते थे । वे मरने-मारने 
पर तुले हुए थे। उन दिनों हस्तिनागपुर और मीरापुर साढ़ौरा स्टेटमें 
सम्मिलित थे । 

भाग्यकी बात, दुष्काल पड़नेपर महाराज साढ़ौराको एक लाख 
रुपयेकी ज़रूरत पड़ी । सेठ सुगनचन्दजी साहुकारीके लिए काफ़ी विख्यात 
थे। अत: सब ओरसे निराश होकर महाराज साढ़ौराने अपना दीवान 
सेठ साहबके पास भेजा और बग्रैर कोई लिखा-पढ़ी कराये ही सेठ साहब- 
के संकेतपर मुनीमने एक लाख॑ रुपये गिन दिये । 

एक वर्षके बाद दीवान साहब जब एक लाख रुपया «ब्याज समेत 
चापिस देने आये तो सेठ साहबके मुनीमने रुपया लेनेसे इनकार कर दिया 
और कहा कि “हमारें यहाँसे महाराज साढ़ौराको कभी रुपया कर्ज नहीं 
दिया गया। 

दीवान हैरान था कि में स्वयं इस मुनीमसे एक लाख रुपये ले गया 
हूँ और फिर भी यह अनभिज्ञता प्रकट करता है ? एक लाख रुपयेकी 
रक़म भी तो मामूली नहीं, जो बहीमें नाम लिखनेसे रह गई हो । इससे 
तो दो ही बातें ज़ाहिर होती हें--या तो सेठ साहबके पास इतना रुपया 
है कि कुबेर भी हार मानें या इतना अन्धेर है कि कुछ दिनोंमें सफ़ाया होना 
चाहता है। आखिर दीवान-साहब तंग आकर बोले-- सेठ साहब, 
यह हमने माना कि आपने आड़े वक्‍तमें रुपया देकर हमारे काम साधे । 
मगर इसका यह अर्थ तो नहीं कि आप अपना रुपया ही न लें, और उसपर 
मी कहा जा रहा है कि रुपया क़र्ज़ दिया ही नहीं गया । अगर रुपया 
हम कर्ज न ले जीते तो हमारे पास आपकी तरह रुपया फ़ालतृ तो है नहीं, 
जो ब्यर्थ्में देने आते। में स्वयं मुनीमजीसे ता०. . को रुपया उधार 
लेकर गया हूँ। आखिर. . . . . . - १० 

सेठ साहब बातको ज़रा सँभालते हुए बोले--मुनीमजी, ज़रा 
अमुक तारीख़की रोकड़ बही फिर ध्यानसे देखो। आखिर एक लाख 
रूपयेका मामला है। दीवान साहब भी तो आखिर भूठ नहीं बोल रहे 
होंगे ।” 

मुनीमजीने रोज़नामचा उस तारीखका देखा तो गर्म हो गये। 
ताबमें भरकर बोले-- लीजिए, आप ही देख लीजिए, उधार दिया हो, 
तो पता चले । मुझे व्यर्थमें इतनी देरसे परेशान कर रखा है ।” 

सेठ साहब और दीवान साहबने पढ़ा तो लिखा हुआ था---दीवान 
'साहबके हस्ते महाराज साढ़ौराके पास एक लाख रुपया हस्तिनागपुरमें 
'जैनमन्दिर बनवानेके वास्ते बतौर अमानत जमा कराया ।” 

पढ़ा तो दीवान साहब अवाक्‌ रह गये । फिर भी रुपया जमा कर 

लेनेके लिए आग्रह किया, किन्तु सेठ साहबने यह कहकर रुपया जमा करने- 
में अपनी असमर्थंता प्रकट की कि-“जब मन्दिरके लिए रुपया लिखा हुआ 
है तो वापिस कैसे लिया जा सकता है ? धर्मके लिए अर्पण किया हुआ 
द्रव्य तो छूना भी पाप है ।” 

लाचार दीवान साहब रुपया वापिस लेकर महाराजाके पास पहुँचे 
और सारी परिस्थिति समरझाई और कहा कि जब अन्य उपायोंसे सेठ- 
साहब मन्दिर बनवानेमें असफल रहे तो उन्होंने यह नीति अछ्तियार 
की । अन्तमें महाराज साढ़ौराने कृतज्ञता स्वरूप राँगड़ोंको राजी करके 
जैनमन्दिर बनवा दिया। मन्दिर-निर्माण होनेपर सेठ साहबकों बुलाया 
गया और हँसकर उनकी अमानत उन्हें सौंप दी । 

सेठ साहबकी इस दूृरदशिताके कारण हस्तिनागपुरमें आज अमर- 
स्मारक खड़ा हुआ श्री शान्तिनाथ आदि तीन चक्रवर्ती तीर्थंकरों और कौरव- 
पाण्डव आदिकी अमर कथा सुना रहा है। हज़ारों नर-नारी जाकर वहाँ- 
की पवित्र रज मस्तकपर लगाते हें । सेठ साहब चाहते 'तो हर ईटपर 
अपना नाम खुदवा सकते थे, मगर खोज करनेपर भी कहीं नाम लिखा 
नहीं मिलता ! केवल वहाँकी वायु ही उनकी सुगन्ध-कीति फैलाती हुई 
भावुक-हृदयोंको प्रफुल्लित करती हुई नज़र आती हैं । 

सेठ सृगनचन्दजी और उनके पिता राजा हरसुखरायजीने भारतके 
भिन्न-भिन्न स्थानोंमें कोई ६०-७० जैन-मन्दिर बनवाये हें । 

दूसरोंको उपदेश देनेकी अपेक्षा स्वयं जीवनमें उतारना उन्हें अधिक 
रुचिकर था । उन्होंने मन्दिरमें देखा कि एक स्त्री आवश्यकता-से-अधिक 
चटक-मटकसे आती है। सेठजीको यह ढंग पसन्द न था। उन्होंने सोचा 
यदि यही हाल रहा तो और भी बहू-बेटियोंपर बुरा असर पड़े बगैर न 
रहेगा । बिरादरीके सरपंच थे, चाहते तो मना कर सकते थे, किन्तु मना 
नहीं किया और जिस टाइमपर वह फ़ैशनेबिल स्त्री दर्शना्थे आती थीं, 
उसी मौक़ेपर अपनी स्त्रीको भी जरा अच्छी तरह सज-धजसे आनेको कह 
दिया । शाही ख़ज़ांचीकी स्त्री, सजनेमें कया शक होता ? स्वर्गीय 

अप्सरा बनकर मन्दिरमें प्रविष्ट हुई तो सेठ साहबने दूरसे ही कहा- यह 
कौन रण्डी मन्दिरमें घुसी आ रही है ?” 

सेठानीने सुना तो काठमारी-सी वहीं बैठ गई, मानो शरीरको 
हज़ार बिच्छुओंने डस लिया। मन्दिरका व्यास सेठ साहबकी आवाज़ 
सुनकर आया तो सेठानीको देखकर भौंचक-सा रह गया । उससे उत्तर 
देते न बना कि सेठ साहब, यह रण्डी नहीं आपकी धर्मपत्नी हैं । व्यासको' 
निरुत्तर देख सेठ साहब वहाँ स्वयं आये और बोले-ओह ! यह सेठानी 
हैं, यह कहते हुए भय लगता था। खबरदार, यह वीतरागका दरबार 
हैं, यहाँ कोई भी कामदेवका रूप धारण करके नहीं आ सकता। चाहे 
बहू राजा हो या रंक, रानी हो या बाँदी । यहाँ सबको स्वच्छुता और 
सादगीसे आना चाहिए ।” 

सेठानीपर मुर्दनी-सी छा गई, न जाने वह कैसे घर पहुँची, और 
बह फ़ेशनेबिल स्त्री !! मन्दिरमें ही समा जानेकी राह देखने लगी ! 
सेठानीने घर आनेपर रोकर अपराध पूछा तो सेठजी बोले--दिवी,. 
अपराधी तुम नहीं, में हूँ ! मेने उस स्त्रीको समभानेकी शुभ भावनासे 
तुम्हारा इतना बड़ा तिरस्कार किया है । अपने समाजका चलन न 
बिगड़ने पाये इसी रखु्यालसे यह सब कुछ किया हैं ।”. उस दिनके बाद 
सेठजीके जीतेजी किसीने उनकी उक्त आज्ञाका उल्लंघन नहीं किया । 

एक बार सेठ साहबने नगर-गिन्दौड़ा किया । सारी देहलीकी 
जनताने आदर-पूर्वक गिन्दौड़ा स्वीकृत किया । केवल एक स्वामिमानी 
साधारण परिस्थितिके जेनीने यह कहकर गिन्दौड़ा लेनेसे इन्कार कर 
दिया कि “मेरे यहाँ तो कभी ऐसा टेहला होना है नहीं, जिसमें सेठ साहबके 
गिन्दौड़ोंके एवजमें में भी कुछ भिजवा सकूं, इसलिए में. . . . . . ।! 

सेठजीनें उस ग़रीब सहघर्मी भाईकी स्वाभिमान-भरी बात कमें- 
चारियोंसे सुनी तो फूलें न समाये और स्वयं सवारीमें बैठ नौकरोंको साथ' 
ले गिन्‍्दौड़ा देने गये। दुकानसे २०-३० गज़की दूरीसे आप सवारीसे' 
उतरकर अकेले ही उसकी दुकानपर गये और जयजिनेन्द्र करके उसकी 

दुकानपर बैठ गये । थोड़ी देर बाद बातचीत करते हुए दुकानमें बिक्रीके 
लिए रक्खे हुए चने और गुड़के सेव उठाकर खाने लगे। चने और सेव 
खबेके बाद पीनेको पानी माँगा तो ग़रीब जैनी बड़ा घबड़ाया। मेलौ-सी 
टूटी सुराही और भद्दा-सा गिलास, वह कंसे सेठ साहबको पानी पिलाये ? 
और जब सेठ साहबने माँगा है तो इन्कार भी कैसे करे ? उसे असमंजसमें 
पड़ा हुआ देख सेठ साहबने स्वयं ही हाथ धोकर पानी पी लिया । 

इशारा पाते ही कर्मचारी गिन्‍्दौड़ा ले आये। वह विचारा जैन 
अत्यन्त दीनता और लज्जाके साथ कुछ सटपटाता-सा बोला- ग़रीब- 
परवर, मुझे क्‍यों काँटोंमें घसीट रहे हें ? भला गिन्दौड़ा देनेके लिए आपको 
त्तकलीफ़ उठानेकी क्‍या ज़रूरत थी ? मुझे गिन्दौड़ा लेनेमें क्या उग्र 
हो सकता था, मगर. . . . . - श्ण 

“अजी वाह, भाई साहब ! यह भी आपके कहनेकी बात है, में 
तो खुद ही आपका माल बग्रैर आपसे पूछे लेकर खा चुका हूँ, फिर आपको 
अब एतराज़ करनेकी गुंजाइश ही कहाँ रही ? 

ग़रीब जैन निरुत्तर था, गिन्दौड़े उसके हाथमें थे, सेठ साहब प्यार- 
से थपथपा रहे थे और वह इस धर्मवत्सलताको देख भुका जा रहा था । 

एक नहीं, ऐसी अनेक किवदन्तियाँ हैं। कहाँ तक लिखी जायें । 

सेठ सुगनचन्दजीके पूर्वज सेठ दीपचन्दजी अग्रवाल जैन, हिसारके 
रईस थे। देहली बसाये जानेके समय शाहजहाँ बादशाहके निमन्त्रण 
पर वे देहली आये थे और दरीबेके सामने ४-५ बीघे ज़मीन बादशाह 
द्वारा प्रदान किये जानेपर आपने अपने १६ पृत्रोंके लिए पृथक्‌-पृथक्‌ महल 
बनवाये थे। बादशाहने प्रसन्न होकर सात पार्चेका (जामा, पायजामा, 
चादर जोड़ी, पेटी, पगड़ी, सिरपेच, कलगी, तुर्रा) खिलअत अता फर्माया 
था। ईस्टइण्डियाके शासनकालतक आपके बंशज ख़ज़ांची रहे ! 

मुझे यह लेख लिखनेके लिए बहुत-सी बातें वयोवृद्ध चन्दूलालजीसे 
भाई पन्नालालजीकी सहायतासे ज्ञात हुई थीं, जिसके लिए में उनका 
आभारोी हूँ । बाबा चन्दूलालजी भी उक्त सेठजीके वंशर्मेंसे ही थे । 


--भनेकास्त, सई १९६३५ ई० 


व्गजा 


लक्ष्मग दास 
सी. आई. है. 

महासभाके जन्मदाता 
वंशू-परिचय 
श्रो गुलाबचन्द्र टोंग्या 


400 लक्ष्मणदासजीके पृर्वज श्री जिनदासजी, जयपुर राज्या- 
न्त्गंत मालपुरा गाँवके रहनेवाले थे। आधिक स्थिति 
'ठीक नहीं होनेके कारण जिनदासजीके दोनों पुत्र--फतहचन्दजी, मनी- 
रामजी,--जयपुर चले गये। लेकिन वहाँकी भी व्यावसायिक स्थितिसे 
मनीराम-जैसे महत्त्वाकांक्षी परिश्रमी युवकको सनन्‍्तोष नहीं मिला । 
उनका उद्योगी स्वभाव किसी विशाल-क्षेत्रमें कूलाँचें भरनेको उतावला 
हो उठा । उन दिनों यातायातमें अनेक विध्न-बाधाओं और आपदाओं - 
का मुक़ाबिला करना पड़ता था। कोई साहसी युवक घरसे बाहर पाँव 
रखनेका प्रयत्न करता भी था तो उसके पाँवोंमें मोह-ममताकी जंजीर 
'इस तरह डाल दी जाती थी कि वह छटपटाकर रह जाता था । लेकिन 
मनीरामजी स्वभावत: स्वावलम्बी और इरादेके मज़बूत थे, उनके पथर्में 
यह सब विघ्न-बाधाएँ क्‍या आड़े आतीं ? ने जयपुरसे अज्ञात दिशाकी 
ओर निकल पड़े । 
“जो बाहिम्मत हैं उनका रहमते हक़ साथ देती है । 
क़दस ख़ुद आगे बढ़के मंज़िले मक़सूद लेती है ॥” 
“-गोयलीय 
भाग्यकी बात, जिस धर्मशालामें मनीरामजी विश्वाम कर रहे थे, 
उसीमें सेठ राधामोहनजी पारिख मुत्युशय्यापर पड़े हुए छटपटा रहे थे । 
स्वार्थी नौकर सामान लेकर चम्पत हो गये थे। राज्य-सम्मानित और 
घनिक होते हुए भी निरीह और लाचार बने मृत्युकी घड़ियाँ गिन रहे थे । 
उनकी यह स्थिति देखकर मनीरामजीका दयालु हृदय द्ववित हो 
उठा । पारिखजी जिस शोचनीय अवस्थामें पड़े हुए थे, उन्हें देखकर किसी 

को उनके धतसम्पतन्न होनेका ख्वाबोखयाल भी नहीं हो सकता था । मनी- 
“रामजीने मानव कतंव्यके नाते उनकी खूब निःस्वार्थ सेबा-शुश्रूषा की । 
पारिखजी स्वस्थ हुए तो मुसीबतके साथी मनीरामजीको वे अपने 

साथ ग्वालियर ले गये और उन्हें कपड़ेके व्यवसायमें लगा दिया । 

पारिखजी गुजराती वैद्य और वल्लभ सम्प्रदायी वैष्णव थे । जवा- 
हरातके अच्छे पारखी होनेके कारण पारखी नामसे प्रसिद्ध थे। जीवाजी- 
राघ सिन्धियाका शासतकाल था । उनकी महारानी बैजाबाईके पारिखजी 
“अत्यन्त विश्वस्त कृपापात्र थे। उन्हीं दिनों सिन्धिया फौज, उज्जैनकों 
लूटकर करोड़ों रुपया लाई। बैजाबाईने वह लूटका रुपया राज्यकोषमें 
रखना उचित न समभकर पारिखजीको १४ करोड़ रुपया मथुरामें मन्दिर 
बनवानेके लिए दे दिया । 

पारिखजी अपने साथ अपने विश्वस्त सखा मनीरामजीको भी मथुरा 
ले गये और वहीं स्थायी रूपसे रहनेका निश्चय कर लिया। पारिखजी 
बल्लभ-सम्प्रदायी वंष्णव थे । अतः उन्होंने इसी सम्प्रदायका एक विशाल 
मन्दिर करोड़ोंकी लागतका बनवाया, और उसके दैनिक आवश्यक व्ययके 
लिए एक बहुत बड़ी जागीर भी लगा दी, जिसकी आय वर्तमानमें दो लाखके 
अनुमान है । यह मन्दिर मथुराका सर्वश्रेष्ठ दर्शनीय मन्दिर हैँ । द्वारिका- 
'घीशकी मूर्ति स्थापित होनेके कारण द्वारिकाधीश-मन्दिर और सेठजी 
द्वारा बनवायें जानेके कारण सेठजीके मन्दिर नामसे समस्त भारतमें 
प्रसिद्ध है। वर्तमानमें भी इस मन्दिरका पूर्ण सम्बन्ध सेठ घरानेसे 
बना हुआ है । 

पारिखजी अपना समस्त कारोबार मनीरामजीको सौंपकर निरा- 
कलतापूर्वक जीवन व्यतीत करने लगे । पारिखजीके कोई सन्‍्तान नहीं 
थी । अतः जब मनीरामजीके यहाँ पुत्ररत्न उत्पन्न हुआ तो बहुत प्रसन्न 
हुए और गद्गद स्वरमें बोलें--यही बालक हमारा उत्तराधिकारी होगा 
और सेठ लक्ष्मीचन्द नामसे खूब यश:कीति प्राप्त करेगा । 

यद्यपि पारिखजी गृजराती वैश्य एवं धर्मसे वेष्णव थे, और मनीरामजी 

भारवाडी खण्डेलवाल जैन थे, फिर भी दो दारीर और एक प्राण 
थे। भले ही आज इस सम्प्रदायी और प्रान्तीयताके युगमें अटपठा-सा 
मालूम हो, लेकिन मनुष्य जब केवल मनुष्य था, उसपर जाति-सम्प्रदायके. 
आवरण नहीं चढ़े थे, तब यह सब कुछ सम्भव था । 
हाँ, तो सेठ लक्ष्मीचन्दजी वैष्णव कुलमें गोद गये, किन्तु जैनघर्मे 
पर उनकी श्रद्धाभक्ति अविचल बनी रही। उनका आचार-क्चिर 
सब जैन-घर्मानुसार रहता था। वें बहुत बड़ा संघ लेकर श्री सम्मेद- 
शिखरकी वन्दनाको भी गये थे । वे धामिक और श्रद्धालु तो थे ही, भ्रातु- 
बत्सल और उदार भी अत्यन्त थे। यद्यपि पारिखजीके यहाँ दत्तक चले 
जानेके कारण समस्त सम्पत्तिके केवल मात्र वही अधिकारी थे और उनके 
भाइयोंका कोई भी क़ानूनी अधिकार नहीं था, फिर भी उन्होंने अपने 
दोनों भाइयों-राधाकिशनजी, गोविन्ददासजीको सम्मानपूर्वक अपने 
साथ रखा, उनमें और अपनेमें कभी अन्तर नहीं समभा । 
दिधिका विचित्र विधान देखिए कि वेष्णवकुलमें गोद बले जानेपर 
भी लक्ष्मीचन्दजी जैनधर्मानुयायी बने रहे, लेकिन उनके दोनों सगे भाई 
वैष्णवकुलसे कोई सम्पर्क न होते हुए भी उस ओर भुक गये और सेठजी 
जब जैनसंघ लेकर तीर्थ॑यात्राको गये हुए थे, उनकी अनुपस्थितिका लाभ 
उठाकर रामानुज सम्प्रदायके धर्मंगुरु रंगाचार्य्यकी सीखमें आकर वृस्दावन- 
में एक विशाल मन्दिर बनवाना प्रारम्भ कर दिया। सेठ लक्ष्मीचन्दजी 
वापिस आये तो उन्हें मालूम हुआ कि ३० लाख व्यय हो चुके हैं। भाइयों- 
के इस व्यवहारसे उन्हें दुःख तो अवश्य हुआ, किन्तु ज़बानपर एक दाब्द 
भी नहीं लाये और जब एक चीज़की भाइयोंने नींव डाल दी है, तब वह 
पूर्ण होना ही चाहिए। हमारा आपसका मतभेद दूसरोंपर प्रकट न हो, 
इसीलिए स्वयं वृन्दावन रहकर उन्होंने अपनी देख-रेखमें मन्दिरका! 
$ यह सन्दिर एक विश्ञाल क़रिले-जेसा है। सात परकोटे हैं। सैकड़ों 
सलुष्योंके रहने योग्य स्वतंत्र मकान आदि हैं। प्रत्येक मकानमें एथक्‌- 

निर्माण कराया | सेठजीके बल-पराक्रम,धर्मप्रेम, साहस आदिकी कितनी 
ही बातें जनतामें सीने-ब-सीने चली आ रही हैं, उनमेंसे कूछ इस प्रकार हैं- 

१. सेठ लक्ष्मीचन्दजी वृन्दावनमें जब मन्दिर-निर्माण करा रहे थे, 
तब स्वयं भी मज़दूरोंका हर काममें साथ देते थे । एक बार एक पत्थरको 
यथास्थान ले जानेमें जब १५-२० मजदूर भी असफल रहे, तब सेठ लक्ष्मी- 
चन्द कमरमें रस्सा बंघवाकर पत्थरको घसीटते हुए यथास्थान रख आये । 

२. अपने पुत्र सेठ रघुनाथदासको ब्याहने दिल्‍ली गये तो बारात- 
के जुलूसका हाथी बिगड़ गया । जनतामें भगदड़ पड़ गई । सेठ लक्ष्मीचन्द- 
जीने सुना तो निर्भय होकर उसका दाँत पकड़ लिया और कार्य समाप्त 
होनेतक उसे बराबर बसमें किये रहे । 

३. सेठ लक्ष्मीचन्दती एक बार कलकत्ते गये तो एक शीशेके 
व्यापारीकी दुकानमें चले गये । एक भाड़का मूल्य पूछा तो इनके साधारण 
वस्त्र देखकर व्यापारी उपहास-सा करने लगा। सेठजी चुपचाप चले 
आये और आदमी भेजकर दुकानका रत्ती-रत्ती सामान खरीद मेंगवाया ! 
तब व्यापारीको अपनी मू्खताका पता चला । हि 

४. सेठजी कलकत्ते गये तो उन्हें यह खयाल न रहा कि यहाँ चार 
घोड़ोंकी गाड़ीमें निकलनेका उन्हें अधिकार नहीं है । अनायास ४ घोड़ों- 
की गाड़ीमें बैठकर निकल गये । क़ानूनकी इस अवज्ञापर मैजिस्ट्रेटने 
एक हज़ार रुपये जुर्माना कर दिया । सेठजी एक हज़ार भिजवाकर दूसरे 
दिवस छह घोड़ोंकी गाड़ीमें निकले तो दो हजार जुर्माना कर दिया गया । 
यह जुर्माना अदा करते रहे और धोड़ोंकी संख्या बढ़ाते रहे । अन्तमें 
जब ३२ घोड़ोंकी संख्या हुई तो मैजिस्ट्रेटने घवराकर वाइसरायको सेठजी- 
के इस सत्याग्रहकी सूचना दी, और वाइसरायको लाचार होकर ३२ 
'पथक्‌ कूप तथा बाटिकाएँ हैं। मन्दिरके बीचमें स्वर्णृ-स्तम्भ हैं, जो कि 
युन्दाबन भा्यमें बहुत दूरसे दीखने छगता है। लाखों रुपयोंके सोने- 
चाँदीके आभूषण, वाहन, बतनादि हैं। चार लाख रुपये वार्षिक झायका 
मन्द्रिके लिए सदेवको समुचित प्रबन्ध कर दिया। 

३१ 





ड्८र जैन-जागरणके अग्रदूत 


घोड़ोंकी गाड़ीमें निकलते रहनेका सदेवको अधिकार देना पड़ा | 

सेठ लक्ष्मीचन्दजीके पुत्र सेठ रघुनाथदासजी भी पिता-तुल्य जैन- 
धर्म-अ्रद्धालू और प्रतिभासम्पन्न थे। सेठ मनीरामजीने श्री जम्बुस्वामी 
सिद्धक्षेत्र चोरासीपर बृहत्‌ मन्दिरका निर्माण कराया तो मन्दिरके अनु- 
रूप ही विशाल एवं मनोज्ञ प्रतिमाकी आवश्यकता थी। सौभाग्यसे 
उ्तालियर राज्यमें खुदाई करते समय अभिलाषानुसार अजितनाथ भगवान्‌- 
की मूर्ति प्रकट हुई। ग्वालियर महाराजने मूर्ति ले जानेकी स्वीकृति 
भी दे दी । लेकिन इतनी विशाल मूर्ति चौरासीमें किस प्रकार ले जाई जाग, 
इसका कोई उपाय नहीं सूकता था । आखिर एक रात्रिकों सेठ मतीराग- 
जीको स्वप्नमें किसीने कहा--'ऐसा व्यक्ति जिसकी जैनधर्ममें अत्यन्त 
आस्था और भकित हो, शुद्धतापूवंक उठाकर गाड़ीमें रख देगा तो मूर्ति 
निरविष्त चौरासी पहुँच जायगी ।' युवक रघुताथदासजीने बाबाजीका 
यह स्वप्न सुना तो वे स्वयं इस कार्य्यको करनेके लिए तत्पर हो गये । 
अक्तिविभोर होकर पहले पूजा वन्दनगा की और जय बोलकर अकेले ही 
मूतिको उठाकर गाड़ीमें विराजमान कर दिया ! यह प्रतिबिम्ब आज 
भी चौरासीके मन्दिरमें मूलनायक प्रतिमाके रूपमें विराजमान है । 

सेठ रघुनाथदासजीके निःसन्‍्तान होनेके कारण उनके उत्तराधिकारी 
सेठ लक्ष्मणदासजी' हुए। आपका जन्म आश्िवन कृष्ण ८ वि० सं० 
१६१० में हुआ । और ४७ वर्षकी अल्पायुमें ही मार्गशीर्ष कृष्ण € वि० 
सं० १६५७ में स्वर्गंवास हो गया । 

भा० व० दि० जैन-महासभाके आप जन्मदाताओंमें थे । आपकी ही 
प्रेरणासे चौरासीपर महासभाने महाविद्यालय स्थापित किया और 
जैनगजटका प्रकाशन प्रारम्भ किया था । कातिक कृष्णमें प्रतिवर्ष ८ दिवस 
रथयात्रा महोत्सव होता था। यह उत्सव उस समय भारतके जैन 
उत्सवोंमें सबवेश्रेष्ठ महान्‌ उत्सव गिना जाता था । भारतवर्षके ख्यातिप्राप्त 
सेठ-साहुकार, विद्वान, संगीतज्ञ बहुत बड़ी संख्यामें एकत्र होते थे ॥* 

३ ये सेठ लक्ष्मीचन्द्रजीके भाई राधाकिशन जीके पुत्र थे। 

! आपको जनता तो आदर-प्रेमकी दृष्टिसि देखती ही थी, अंग्रेज 
सरकारने भी राजा और सी० आई० ई० की पदवीसे सम्मानित किया 
था। लाड्ड कजेन भी आपके यहाँ अतिथि रहे थे ; जयपुर, भरतपुर, 
घौलपुर, रामपुर, मैसोर, ग्वालियर-नरेशोंसे भी आपके मैत्री सम्बन्ध 
थे राजा साहबका रहन-सहन, आदर-प्रतिष्ठा राज्योचित थे और 
उस प्रान्तकी जनता इन्हें अपना अधिपति समभती थी। जैनधर्मी होने- 
'यर भी सभी धर्मोके प्रति आदर और प्रेमभाव रखते थे । हिन्दू-मुसलमान 
सभीको मुक्त कंठसे दान देते थे और उनके धामिक उत्सवरेंमें अत्यन्त 
'प्रेमससे सहयोग देते थे। हर सम्प्रदायी इन्हें अपना ही समझता था । 
बंगालमें जो सम्मान जगतसेठंको प्राप्त था, वही सम्मान इस ओर इस 
बंशकी प्राप्त था। प्रत्येक नगरमें इनकी कोठियाँ खुली हुई थीं। और 
जनता बेक्रिफक लेन-देन करती थी। आज जो कार्य बंक करते हैं 
वही इन गद्दियोंसे सम्पन्न होता था । मिस्टर ग्रोसने अपनी मथुरामेमोयर 
और सरकारी गज़टमें लिखा है कि--“बेंक आफ इँगलैण्डके चेकका भुग- 
'लान जिस तरह सब स्थानोंपर हो सकता था, उसी तरह एक समय था 
जब सेठजीकी हुंडीका भुगतान प्रत्येक स्थानपर होनेमें कोई कठिनाई 
नहीं हो पाती थी ।” 

व्यवसायके अधिक फंल जानेके कारण व्यवस्थाका समुचित प्रबन्ध 
न होनेंसे और कलकत्तेके मुनीमकी अदृरद्शिताके कारण- राजा साहब- 
का व्यवसाय फैल हो गया । इससे आपको बहुत सदमा पहुँचा, किन्तु 
अपने जीवनकालमें ही सबका एक-एक पैसा चुकता कर दिया। मृत्युके 
बाद भी इतनी विज्ञाल सम्पत्ति बची कि उचित देख-रेख न रहनेके कारण 
लाखों रुपयेकी वस्तुएँ नष्ट हो गईं । 
.._१ सर सेठ हुकमचन्दजी गत वर्ष चौरासी पधारे तो आपने फर्माया- 
“हमारी आँखों देखी बात है कि महासभाके अधिवेशनपर राजा साहबके 
अनुरोधपर समस्त भारतसे प्रतिनिधि चौरासीमें एकत्र हुआ करते थे । 


ओर राजासाहब स्वयं प्रत्येक डेरेपर जाकर भाइयोंके सुख-हुखके सम्बन्धमें 
चूछुताछु किया करते थे ।” । 


डनके उतक्तराकिकारी 


उस: गोयलीय इ्झ- 


रा लक्ष्मणदासजीको तो मेंने नहीं देखा, वे मेरे जन्मसे 
पूर्व ही स्वर्गवासी हो चुके थे। हाँ, उनकी राती साहिबा और 
दो पुत्रों--सेठ द्वारिकादास, दामोदरदासको देखा है। द्वारिकादासजी 
अत्पायुमें ही निधन कर गये थे। उन्हें चौरासीके मेलेमें जिनेन्द्र भग- 
वान्‌के रथपर सारथीरूपमें देखनेकी एक घुँधली-सी स्मृति शेष हैं । 
सेठ द्वारिकादासजीके निःस्सन्तान निधन कर जानेसे उनके छोटे 
भाई सेठ दामोदरदासजी उत्तराधिकारी हुए। इन्हें मेने सन्‌ १६१४ 
से १६१६ तकके अर्सेमें पचासों बार देखा है । 
ठिगना क़द, गोरा-चिट्ठा गठीज्ा जिस्म, किताबी चेहरेपर बड़ी- 
बड़ी रसीली आँखें सुनहरी पफ्रेमके चश्मेंसे विभूषित, सुतवाँ नाक, उन्नत 
ललाट | भगवान्‌की सवारीमें नंगे पाँव, धोती रईसाना ठाटसे पहनी 
हुई और जमीनमें घिसटती हुई, खुले गलेका कोट और सरपर लाल पगड़ी । 
पोशाक अत्यन्त भव्य और राजसी, गलेमें हीरेका क़ीमती कंठा, व्यक्तित्व 
अत्यन्त आकर्षक और भव्य । यद्यपि मसें भीग रही थीं, फिर भी चाल- 

डालमें संजीदगी, बातचीत गम्भीर और अधिकारपूर्ण | रथके साथ 
चलते तो भी ज़कं-बक वर्दीमिं दो सिपाही और प्राइवेट सेक्रेटरी साथ रहते 
थे। राजा-महाराजाओं-जैसा रोब-दाब होता था। हेर आदमीका 
हौसला उनसे वार्तालाप करनेका नहीं हो सकता था। चौरासी मेलेके 
'एक माह पहलेसे उनके रहने योग्य निवासस्थानकी तैयारियाँ होती थीं । 
क़ोमती दो मुश्की घोड़ोंकी लैण्डोपर सवार होकर आते थे। लैण्डोंके 
आगे-पीछे घोड़ोंपर चार बाबर्दी सिपाही रहते थे। कोचबानकी और 
साइसोंकी बर्दी भी बहुत सजीली होती थी । आपकी माताजी, भाभी, 
पत्नी घूंघट निकाले हुए रथके पीछें-पीछे अन्य स्त्रियोंके साथ चलती थीं । 


मथुरामें जमनाके किनारे विशाल महलमें रहते थे, जिसके 
एक भागमें जैन चेत्यालय था और दूसरी ओर रंगमहल था। रंगमहल' 
और चेत्यालय जनताके लिए खुले रहते थे । 


कुछ स्वार्थी महानुभावोंके बहकावेमें आकर सेठ द्वारिकादासकी 
'पत्नी पृथक्‌ रहने लगी थीं और मुक़दमेबाज़ी प्रारम्भ हो गई थी। नि- 
स्सन्‍तान होनेके कारण इन्होंने गोपालदासजीको गोद लिया था ! 

सेठ दामौदरदासजी भी भरी जवानीमें निस्सन्‍्तान स्वगंवासी हो 
गये । इनकी मृत्यु हुई तो समस्त मथुरामें और आस-पासके इलाकोंमें 
शोक छा गया। ऐसा मालूम होता था कि सारी मथुरा विधवा हो गई 
है और उसने काला लिबास पहन लिया है । 

सेठ दामोदरदासकी विधवा पत्नीनें भी सेठ मथुरादासकों दत्तक 
पुत्र बनाया ! और दुःख हें कि सेठ गोपालदास और सेठ मथुरादासजी 
भी अत्पायुमें ही निःसंन्‍्तान निधन कर गये ! वतंमानमें वह पुराना वेभव 
देखनेको नहीं मिलता है । फिर भी किसी न किसी रूपमें स्मृति शोष है । 
इन्हींके पूर्वज सेठ लक्ष्मीचन्द्रजीकी धन-वैभवकी धाक जनतामें ऐसी थी 
ईके आज भी लोग कह देते हैं कि तू कबसे सेठ लक्ष्मीचन्द बन गया है । 


४८६ .. जैन-जागरणके अप्नदूत 











बंशावली 
जिनदास 
। री | 
फतहचन्द मनी राम 
सैठ लक्ष्मीचन्द राधाकिशन गोविन्ददीस 
(पारिखजीके गोद) 
सेठ रघुनाथदास राजा लक्ष्मणदास 
सेठ द्वारिकादास सेठ दामोदरदास 
सेठ गोपालदास सेठ मथुरादासः 
सेठ भगवानदास 
(वर्तमान उत्तराधिकारी ) 


-+डालमियानगर, २२ अक्टूबर १९५१ 

स्वगवास--- 


जुलाई १६१४ 


१६ 


दानकीर सेठ मकाणिकचन्द्र 


श्री नाध्राम प्रेमी 


यु प्रकट करते हुए हमें बड़ा ही दुःख होता है कि ता० १६ 
जुलाई १६१४ की रातको २ बजे श्रीमान्‌ दानवीर सेठ 
माणिकचन्द्र हीराचन्द्र जे० पी० का एकाएक स्वर्गवास हो गया। दो 


सेठ माखिकचन्द्ध जे० पी० ॥ 


अष्टे पहले जिसकी कोई कल्पना भी न थी, वह हो गया। भारतके आकाश- 
से चमकता हुआ तारा टूट पड़ा । जैनियोंके हाथसे चिन्तामणि रत्न खो गया, 
समाज-मन्दिरका एक सुदृढ़ स्तंभ गिर गया। जहाँ जब जिसने यह 
खबर सुनी, वहीं भौंचक-सा होकर रह गया और हाय-हाय' करने लगा । 
मृत्युकी यह अचिन्त्य शक्ति देखकर विचारशील काँप उठे। 

सेठ माणिकचन्द्रजीसे हमारा जो कुछ परिचय रहा है, उससे हमारा 
हृदय कहता है कि उनके स्वर्गवाससे जैन-समाजकी जो बड़ी भारी हानि 
हुई है, उसकी पूर्ति होनेका इस समय कोई भी चिह्न नहीं दिखाई देता है 
और बह पूति आगे जल्दी हो जायगी, इसकी भी कम सम्भावना है । यद्यपि 
आज सारे जैनसमाजमें सेठजीकी कीति-पताका फहरा रही है और सभी 
लोग उनकी भुक्‍त कंठसे प्रशंसा कर रहे हैं, तो भी हमारा विश्वास है कि 
वास्तवमें सेठजी किस श्रेणीके पुरुषरत्न थे, इस बातकों बहुत ही कम 
लोग जानते हैं ? उनके हृदयमें जैनसमाजके प्रति जो भावनाएँ रहती 
थीं, जिन निष्कपट वृत्तियोंसे वे समाज-सेवार्मे अह॒निश तत्पर रहते थे 
और जिन शान्तता, उदारता तथा धीरतादि गुणोंसे उन्हें प्रत्येक काममें 
सफलता मिलती थी, उन सबके परिचय प्राप्त करनेका जिन्हें सौभाग्य 
प्राप्त हुआ है, वे उन्हें केवल दानवीर और धनी ही नहीं समभते थे, किन्तु 
एक महात्मा समभकर अतिशय पूज्य दृष्टिसे देखते थे। सेठजीने गत बारह 
वर्षोमें जो-जो काम किये हैं, उन सबपर दृष्टि डालनेसे यदि यह कहा जाय 
कि वे इस समयके युगप्रवत्तेक थे, उनके प्रयत्नोंने जैनसमाजमें एक नया युग 
उपस्थित कर दिया हैं, तो कुछ अत्युक्ति न होगी । केवल रथ-प्रतिष्ठाओं 
में और मन्दिर बनवानेमें ही लाखों रुपया प्रतिवर्ष खर्च करके सन्‍्तुष्ट 
हो जानेवाले जैन-समाजके धनियोंका चित्त विद्यामन्दिर स्थापित करने- 
की ओर आकषित करनेका प्रधान श्रेय सेठ माणिकचन्द्रजीको ही प्राप्त 
था। उनकी देशब्यापी अनन्यसाघारण कौतिने धनियोंपर वह प्रभाव 
डाला हैं, जो बीसों समाचारपत्र, पचासों उपदेशक और सैकड़ों सभा- 
ख्रमितियाँ नहीं डाल सकती हैं। यह आप ही के सभापति-पदका प्रभाव 

है जो सभा-सोसाइटियोंको बच्चोंका खेल समभकर उनकी ओर आँख 
ने उठानेवाले धनाढ्य लोग आज उन्हीं सभाओंके सभापति बननेके लिएः 
लालायित रहते हैं और अपने प्रसादलब्ध पुरुषोंके द्वारा इसके लिए प्रयत्कः 
तक कराते हैं । 


सेठजी केवल दानवीर ही न थे, वे कर्मवीर भी थे। धनवानोंमें 
दानवीर तो अनेक हें और आगे और भी हो जावेंगे, परन्तु सेठजी-जेसा 
करमंवीर होना कठिन हैँ। उन्होंने जैन-समाजके लिए अपने पिछले जीवन- 
में कई वर्षों तक अश्वान्त परिश्रम किया है । यदि उनकी पिछली चार- 
पाँच वर्षकी दिनचर्या देखी जाय, तो मालूम होगा कि जैनसमाजकी संस्था- 
ओंके लिए उन्हें प्रतिवर्ष कम-से-कम तीन महीने प्रवास-पर्यटनर्में रहना 
पड़ा है और अपने व्यापारादिके तमाम काम छोड़कर प्रतिदित चार-पाँच 
चण्टे प्रान्तिक सभा, तीर्थक्षेत्र कमेटी तथा अन्यान्य संस्थाओंके लिए देने 
पड़े हैं। समाजके किसी भी कार्यके लिए उनको आलस्य न था । हर समय 
हर कामके लिए वे कटिबद्ध रहते थे । इस समय दिगम्बर जैनियोंके जो' 
डेढ़ दर्जनसे अधिक बोडिग हाउस हैं, उनमें आपकी दानवीरताकी अपेक्षा 
कमंवीरताने अधिक काम किया हैं । दिगम्बर-समाजकों शायद ही कोई 
ऐसी संस्था होगी, जिसने सेठजीकी किसी-न-किसी रूपमें सहायता न पाई हो । 


सेठजी न अंग्रेजीके विद्वान थे और न संस्क्रतके, वे साधारण देशभाषाः- 
का पढ़ना-लिखना जानते थे, परन्तु उन्होंने अपने जीवनमें जो कुछ 
किया हैं उससे बाबू लोग और पण्डितगण दोनों ही बहुत कुछ शिक्षा प्राप्त 
कर सकते हैं । वे अपने अनुकरणीय चरित्रसे बतला गये हें कि कथनीकी. 
अपेक्षा करनीका मूल्य अधिक है--ज्ञानकी अपेक्षा आचरण अधिक आदर- 
णीय हैं। उनका अनुभव बहुत बढ़ा-चढ़ा था। जैनसमाजके विषयमें. 
जितना ज्ञान उनको था उतना बहुत थोड़े लोगोंको होगा । कभी-कभी: 
उनके विचार सुनकर कहना पड़ता था कि अनुभवके आगे पुस्तकों और 
अख़बारोंका ज्ञान बहुत ही कम दामोंका हैं। 

यदि संक्षेपमें पूछा जाय कि सेठजीने अपने जीवनमें क्‍या किया ? 
तो इसका उत्तर यही होगा कि जैन-समाजमेंसे जो विद्याकी प्रतिष्ठा उठ: 
गई थी, उसको उन्होंने फिरसे स्थापित कर दिया और जगह-जगह उसकी 
उपासनाका प्रारम्भ करा दिया। सेठजीके हृदयमें विद्याके प्रति असाधारण 
भक्ति थी । यद्यपि वे स्वयं विद्यावान्‌ न थे, तो भी विद्याके समान मूल्यवान्‌ः 
वस्तु उनकी दृष्टिमें और कोई न थी । उन्होंने अपनी सारी शक्तियोंकोी: 
इसी भगवतीकी सेवार्में नियुक्त कर दिया था। उनके हाथसे जो कुछ. 
दान हुआ है, उसका अधिकांश इसी परमोपासनीया देवीके चरणोंमें सम« 
पित हुआ है, पीछे तो उनकी यह विद्याभक्ति इतनी बढ़ गई थी कि उससे 
सेठजीको कंजूस.बना दिया था। जिस संस्थाके द्वारा या जिस कामके 
हारा विद्याकी उन्नति न हो, उसमें लोगोंके लिहाज़ या दबावसे यद्यपि 
वे कुछ-न-कुछ देनेको लाचार होते थे, परन्तु वे उससे दानके वास्तविक 
आनन्दका अनुभव नहीं कर पाते थे । 

सेठजीके हृदयमें यह बात अच्छी तरह जम गई थी कि अंग्रेजी 
स्कूलों और कालेजोंमें जो शिक्षा दी जाती है, वह धर्मज्ञानशून्य होतीः 
है । उनमेंसे बहुत कम विद्यार्थी ऐसे निकले हैँ जो धर्मात्मा और अपने 
धर्मका अभिमान रखनेवाले हों। अपनी जाति और समाजके प्रति भी 
उनके हृदयमें आदर उत्पन्न नहीं होता है; परन्तु वर्तेमान समयमें यहः 
शिक्षा अनिवार्य है। अंग्रेज़ी पढ़े बिना अब काम नहीं चल सकता हैं, 
इसलिए कोई ऐसा उपाय करना चाहिए जिससे उनके हृदयमें धर्मकाः 
अंकुर उत्पन्न हो सके । इसके लिए आपने “जैन बोडिग स्कूल” खोलना 
और उनमें स्कूल-कॉलेजके विद्याथियोंको रखकर उन्हें प्रतिदिन एक घंटः 
धर्मशिक्षा देना लाभकारी समझा । इस ओर आपने इतना अधिक ध्यान. 
दिया और इतना प्रयत्न किया कि इस समय दिगम्बर-समाजके लगभगः 
२० बोडिग स्कूल काम कर रहे हें। 

संस्कृत पाठशालाओंकी ओर भी आपका ध्यान था। संस्क्ृतकीः 
उन्नति आप हृदयसे चाहते थे, परन्तु इस ओर आपके दानका प्रवाह कुछ, 

“कम रहा है--पूर्ण बेगसे नहीं हुआ। इसका कारण यह था कि एक तो 
' कोरी संस्कृत-शिक्षाको आप अच्छी न समभते थे-इस समय वह जीविका- 
 निर्वाहके लिए उपयोगी नहीं और संस्कृत-पाठशालाओंकी पढ़ाईका पुराना 
ढचरा तथा उनके प्रबन्धकी कठिनाइयाँ आपको इस ओर प्रवृत न होने 

देती थीं। तो भी आप संस्कृतके लिए बहुत कुछ कर गये हैं। बनारस 

की स्याद्वाद पाठशालाने आपके ही लगातार उद्योगसे चिरस्थायिनी संस्था- 
का रूप धारण किया हैं। आपके बोडिग स्कूलोंमें वे विद्यार्थी प्रथम स्थान 

पाते हैं, जिनकी दूसरी भाषा संस्कृत रहती है और संस्कृतके कई विद्यार्थियों- 
को आपकी ओरसे छात्रवृत्तियाँ भी मिलती हैं । अपने पिछले दानमें 

थे जैन-परीक्षालयको स्थायी बना गये हैं। उक्त दानका और भी अंश 

संस्क्रतकी उच्नतिमें लगेगा । 

सेठजी बहुत ही उदारहृदय थे । आम्ताय और सम्प्रदायोंकी शोच- 

नीय संकीर्णता उनमें न थी । उन्हें अपना दिगम्बर सम्प्रदाय प्यारा था, 

'प्रन्तु साथ ही इ्वेताम्बर सम्प्रदायके लोगोंसे भी उन्हें कम प्रेम न था । 
“वे यद्यपि बीसपंथी थे, पर तेरह पंथियोंसे अपनेको जुदा न समभते थे । 
उनके अम्बईके बोडिग स्कूलमें सैकड़ों श्वेताम्बरी और स्थानकवासी 

'विद्याथियोंने रहकर लाभ उठाया है। एक स्थानकवासी बिद्यार्थीको 
उन्होंने विलायत जानेके लिए अच्छी सहायता भी दी थी। उनकी सु- 

प्रसिद्ध धर्मशाला होराबाग़र्में निरामिषभोजी हिन्दू मात्रको स्थान दिया 

जाता है। साम्प्रदायिक और धार्भिक लड़ाइयोंसे उन्हें बहुत घुणा थी । 

उनकी प्रकृति बड़ी ही शान्तिप्रिय थी। पाठक पूछेंगे कि यदि ऐसा था 

'तो वे मुक़हमेबाज़ीमें सिद्धहस्त रहनेवाली तीथेक्षेत्र कमेटीके महामंत्री 
क्यों थे ? इसका उत्तर यह है कि वे इस कार्यको लाचार होकर करते 
थे, पर वे इससे दुखी थे और अन्त तक दुखी रहे। तीर्थक्षेत्र कमेटीका 
काम उन्होंने इसलिए अपने सिर लिया था कि इससे तीक्थक्षेत्रोंमें सुप्रबन्ध 

स्थापित होगा, वहाँके धनकी रक्षा और सदुपयोग होगा। यात्रियोंको 
“आराम मिलेगा और धर्मकी बढ़वारी होगी । इस इच्छाको कार्यमें परि- 

णत करनेके लिए उन्होंने प्रयत्न भी बहुत किये और उनमें सफलता भी बहुत्त 
कुछ मिली। कुछ ऐसे कारण मिले और समाजने अपने विचार-प्रवाहमें उन्हें 
ऐसा बहाया कि उन्हें मुक़दमे लड़ने ही पड़े-पर यह निश्चय है कि इससे 
उन्हें कभी प्रसन्नता नहीं हुईं। अपने ढाई लाखके अंतिम दान-पत्रमें 
तीथ्थक्षेत्रोंकी रक्षाके लिए ब5ै6 भाग दे गये हैं, परन्तु उसमें साफ़ शब्दों- 
में लिख गये हें कि इसमेंसे एक पैसा भी मुक़दमोंमें न लगाया जाय, इससे 
सिर्फ़ तीर्थोका प्रबंध सुधारा जाय । 

जैनग्रन्थोंके छपाने और उनके प्रचार करनेके लिए सेठजीने बहुत 
उद्योग किया था। यद्यपि स्वयं आपने बहुत कम पुस्तकें छपाई हैं, परन्तु 
पुस्तकप्रकाशकोंकी आपने बहुत जी खोलकर सहायता की हैं। उन 
दिनोंमें जब छपे हुए ग्रंथोंकी बहुत कम बिक्री होती थी, तब सेठजी प्रत्येक 
छपी हुई पुस्तककी डेढ़-डेढ़ सौ, दो-दो सौ प्रतियाँ एकसाथ खरीद लिया 
करते थे, जिससे प्रकाशकोंको बहुत बड़ी सहायता मिल जाती थी । इसके 
लिए आपने अपने चौपाटीके चन्द्रप्रभ-चेत्यालयमें एक पुस्तकालय खोल 
रखा था। उसके ह्वारा आप स्वयं पुस्तकोंकी बिक्री करते थे और इस 
काममें आप अपनी किसी तरहकी बेइज्ज़ती न समभते थे । जैनग्रंथ-रत्ना- 
कर-कार्य्यालय तो आपका बहुत ही उपकृत हैं। यदि आपकी सहायता 
न होती, तो आज वह वत्तंमान स्वरूपको शायद ही प्राप्त कर सकता । 
आप छापेके प्रचारके कट्टर पक्षपाती थे; परन्तु इसके लिए लड़ाई-भगड़ा, 
खंडन-मंडन आपको बिलकुल ही पसंद न था। जिन दिनों अखबारों- 
में छापेकी चर्चा चलती थी, उन दिनों आप हमें अकसर समभाते थे कि 
“भाई, तुम व्यर्थ ही क्यों लड़ते हो ? अपना काम किये जाओ । जो शक्ति 
लड़नेमें लगाते हो, वह इसमें लगाओ । तुम्हें सफलता प्राप्त होगी | 
सारा विरोध शान्त हो जायगा ।” 

सेठजीके काम्रोंकोी देखकर आश्चर्य होता है कि एक साधारण 
पढ़े-लिखे धनिकपर नये ज़मानेका और उसके अनुसार काम करनेका 
इतना अधिक प्रभाव कैसे पड़ गया। जिन कामोंमें जैनसमाजका कोई 

“भी धनिक खर्च करनेको तैयार नहीं हो सकता, उन कामोंमें सेठजीने बड़े 
उत्साहसे द्रव्य खचे किया है । दिगम्बर जैन-डिरेक्टरी जो हाल ही में छप- 
कर तैयार हुई है-एक ऐसा ही काम था। इसमें सेठजीने लगभग 
१४५ हजार रुपये लगा दिये हें। दूसरे धनिक नहीं समझ सकते कि 
डिरेक्टरी क्‍या चीज़ है और उससे जैनसमाजकों क्‍या लाभ होगा। 
“विलायतमें एक “जैन-छात्रावास” बनवानेकी ओर भी सेठजीका ध्यान 
था, परन्तु वह पूरा न हो सका । 


दियम्बर जैन-समाजमें इस समय कई पक्ष या दल हो रहे हैं, जिसे 
'देखिये वही अपने पक्षके गीत गा रहा है और दूसरेको नीचा दिखानेका 
“प्रयत्न करता है; परन्तु सेठजीका पक्ष इन सबसे निराला था। उनकी 
दृष्टि सदा समूचे जेनसमाजके कल्याणकी ओर रहती थी। किसी भी 
पक्षसे वे द्ेष न रखते थे। जब कभी इन पक्षोंमें लड़ाई-फगड़ोंका मौक़ा 
आता था और वह शान्त न होता था, तब आप तटस्थवृत्ति धारण कर लेते 
थे । ऐसे अनेक मौक़े आये जब अख़बारोंमें आपपर बहुत ही अनुचित 
आक्रमण हुए हैं, परन्तु आपने उनमेंसे एकका भी खंडन या परिहार करने- 
का प्रयत्न नहीं किया है-सब चुपचाप सह लिया है । आप कहा करते थे 
कि “जो भूठा है उसे भूठा सिद्ध करनेका प्रयत्न करना व्यर्थ है। 
में यदि सच्चे जीसे काम करता हूँ, सच्चा हूँ तो मुझे अपयश नहीं 
मिल सकता ।” 


धनवैभवका मद या अभिमान सेठजीको छू तक न गया था। इस 
विषयमें आप जैन-समाजमें अद्वितीय थे। ग़रीब-से-ग रीब ग्रामीण जैनी- 
से भी आप बड़ी प्रसन्नतासे मिलते थे-उससे बातचीत करते थे और उसकी 
तथा उसके ग्रामकी सब हालत जान लेते थे। आप शामके दो घंटे प्रायः 
इसी कार्यमें व्यतीत करते थे। सैकड़ों कोसोंकी दूरीसे आयें हुए यात्री 
जिस तरह आपकी कीति-कहानियाँ सुना करते थे, उसी तरह प्रत्यक्षमं 
भी पाकर और मुँहसे चार शब्द सुनकर अपनेको कृतक्ृत्य समभने लगते 

ओ। आपका व्यवहार इतना सरल और अभिमान-रहित था कि देखकर 
आइचर्य होता था । 


विलासिता और आरामतलबी धनिकोंके प्रधान गुण हैं, परन्तु 
थे दोनों बातें आपमें न थीं। आप बहुत ही सादगीसे रहते थे और परिश्रम- 
से प्रेम रखते थे । अनेक नौकरों-चाकरोंके होते हुए भी आप अपने काम 
अपने हाथसे करते थे । इस ६३ वर्षकी उम्प्र तक आप सबेरेसे लेकर रात 
के ११ बजे तक काममें लगें रहते थे। आलस्य आपके पास खड़ा न होता 
था। परिश्रमसे घृणा न होनेके कारण ही आपका स्वास्थ्य बहुत अच्छा 
रहता था। आपकी शरीर-सम्पत्ति अन्त तक अच्छी रही-शरीरसे आप 
सदा सुखी रहे। सेठजीकी दानवीरता प्रसिद्ध है। उसके विषयमें यहाँ 
'पर कुछ लिखनेकी ज़रूरत नहीं। अपने जीवनमें उन्होंने लगभग पाँच 
लाख रुपयोंका दान किया है, जो उनके जीवनचरितमें प्रकाशित हो चुका 
है । उसके सिवाय अभी उनके स्वर्गवासके बाद मालूम हुआ कि सेठजी 
एक २॥ लाख रुपयेका बड़ा भारी दान और भी कर गये हैं, जिसकी बाक़ा- 
यदा रजिस्ट्री भी हो चुकी हैं। बम्बईमें इस रक़मकी एक आलीशान 
इमारत है, जिसका किराया ११००) महीना वसूल होता है । यह द्रव्य 
उपदेशकभंडार, परीक्षालय, तीर्थरक्षा, छात्रवृत्तियाँ आदि उपयोगी कार्यों 
में लगाया जायगा । इसका लगभग आधा अर्थात्‌ पाँच सौ रुपया महीना 
विद्याथियोंकी मिलेगा । 


सेठजीके किन-किन गुणोंका स्मरण किया जाय ? वे गुणोंके आकर 
थे । उनके प्रत्येक गुणके विषयमें बहुत कुछ लिखा जा सकता है। उनका 
जीवन, आदशे जीवन था । यदि वह किसी सजीव क़लमके द्वारा चित्रित 
“किया जावे तो उसके द्वारा सँकड़ों पुरुष अपने जीवनोंको आदर्श बनानेके 
लिए लालायित हो उठे । 


यदि अच्छे कामोंका अच्छा फल मिलता हूँ, तो इसमें सन्देह नहीं 
के दानवीर सेठजीकी आत्मा स्वर्गीय सुखोंको प्राप्त करेगी और अपने 


४९६ जेन-जागरणके अग्रदूत 
इस जन्मके लगाये हुए पुण्यविटपोंको फलते-फूलते हुए देखकर निरन्त 
तृप्तिलाभ करनेका अवसर पावेगी । एवमस्तु । 

“जैन द्वितैषी, अंक ८, सन्‌ १९१४ 





जेन्म--- 

सर बहन जैनसमाजके ख्यातिप्राप्त शिक्षाप्रसारक महान्‌- 
हितंषी दानवीर सेठ माणिकचन्द्रजीकी लाइड़ली और आदर्श 
पुत्री थीं। यह जैनसमाजका सौभाग्य था, जो मगन बहन जवानीकी चौखट- 
पर पाँव रखते ही विधवा हो गई। यदि वे विधवा न हुई होतीं और गृहस्थी- 
की गाड़ीकी जीवन भर ढोती रहतीं तो फिर यह महिला-समाजमें जीवन- 
ज्योति कंसे फैलती ? अतः हम उस मनहूस घड़ीका श्रद्धापू्वक अभि- 
वादन करते हूं, जिसमे मगन बहनके माथेका सिन्दूर पोंछा गया और हाथ 
की चूड़ियाँ तोड़ी गई । 

दुःखोंका पहाड़ उन्हींपर गिरता है, जो उसे उठाकर भी सीना तान- 
कर खड़े रहनेकी क्षमता रखते हें । सूथ्यं अपनी प्रखर रश्मियोंकों पहाड़ोंकी 
उन्हीं चट्टानॉंपर बखेरकर गौरव अनुभव करता है, जो उसके तेजको 
अविचल भावसे सह सके । कायरोंपर तो उसका साया भी पड़ जाता 
है तो मारे आत्मग्लानिके बादलोंमे मुंह छिपा लेता है। दुःखोंसे जूमने 
को हाथभरका कलेजा चाहिए। दुःख वह बरसाती बादल नहीं, जो 
अन्धेकी तरह चाहे जहाँ गिर पड़े । वह अपना निवास फौलादी जिस्ममें 
बनाता हैँ। 

दुःख ही सूंखका मूल है । रावण यदि सीता-हरण न करता, तो 
जशीलका माहात्म्य संसारको क्‍्योंकर विदित होता ? द्रौपदीका चौर-हरण 
न हुआ होता तो अबलाओंके आँसुओंकी शक्तिका पता कैसे लगता ? 
अंजना वनोंमे न धकेल दी जाती तो अपहता नारीको सात समुद्र पारसे 
भी उद्धार करके लानेका आदर्श उपस्थित करनेवाला हनुमान्‌ कंसे पेदा 
होता ? भाँसीकी रानी लक्ष्मीका सुहाम न लुटा होता तो स्वृतन्त्रता- 
सन्षमे प्रथम आहुंति देकर भारतके जन-जनकी श्रद्धा-भक्तिका पात्र कौन 
होता ? बाप गोरों द्वारा नहीं पीटे जाते तो पददलित भारतका उद्धार 
कैसे होता ? 

मगन बहन भी ऐसी ही रत्न थीं, जो दुःखके खरादपर चढ़कर 
अनमोल बन गई थीं। उनका जन्म श्रीमती चतुरबाईकी कखसे पौध 
कृष्ण १० वि० सं० १६९३६ (ई० स० १८७६) में हुआ | जब उन्होंने 
आँखें खोलीं तो धन-वैभव उनके चारों ओर बिखरा हुआ था। कीति 
और यश उनके आँगनमें छम-छम खेलते थे । सुरा-समृद्धि उन्हें पालना 
लाते थे ॥ 

उन दिनों स्त्री-शिक्षाका चलन नहीं था। धोबीके कपड़े लिख 
लेने लायक़ योग्यता पर्याप्त समझी जाती थी। दुधमुृही बच्चियोंकी 
शादी करना परम पुण्य समझा जाता था । जो माता-पिता अपने बालक- 
बालिकाओंको जितनी अल्प आयुरमं विवाह-बन्धनमें बाँध देते थे, वे उतने 
ही अधिक यश्ञ-कीतिके भागी होते थे। बहुत-से तो गर्भावस्‍थामें ही 
शादी कर देते थे! । 


१--हएं है कि १९३० में शारदाबिल पास हो जानेसे यह प्रथा 
अन्द हो गई है। १६३९ की सहंमशुमारीके आँऋडे बतलाते हैं कि 
4२७५१३४० जैनोंको संख्यामें १३४२४५ विधा और ५१९०३ 
विधुर थे। 


चु७क ' जैम-आभरथाके भश्नवृत 


सेठ माणिकचन्द्रजी इस प्रथाके प्रबल विरोधी थे। वे पर-उपदेश- 
कुशल न होकर अंपनेमें ही सुधार चाहते थे। इसी भावतासे प्रेरित होकर 
उन्होंने अपनी बड़ी पुत्री फूलकुमारीका विवाह १४५ वर्षकी आयु होनेपर 
भी नहीं किया । मगन भी १३ की हो गई थी। रूढ़िवादियोंकों चेन 
कहाँ ? नकटापन्थी तो किसीके चेहरेपर भी नाक नहीं देखना चाहते । 
अेमेगोइयाँ होने लगीं, खुसर-फ्सर चलने लगी। अपनी आँख फोड़कर 
दूसरोंका अपशकन करनेवाले, जब सेठजीको तिलभर भी विचलित न 
कर सके तो कूटुम्बियों और इष्ट-मित्रों द्वारा नाक कट जानेका हौआ 
दिखलाया गया । जब हौएका भी कुछ असर न हुआ तो अन्‍्तमें वह शक्ति 
छोड़ी गई, जिसके समक्ष सेठजी-जैसे इरादेके मज़बूतको भी भुक जाना 
पड़ा । और वह शक्ति यही थी कि सयानी लड़कियोंके उपयुक्त क्वारे 
वर कहाँ मिलेंगे ” आपकी तरह कौन भला आदमी अपने लड़कोंको 
बिन-ब्याह किये बूढ़े होने देगा ? बड़ी आयुके तो विधुर लड़के मिलेंगे, 
क्वारें तो मिलनेसे रहे ! 


इस आशंकाने सेठजीको विचलित कर दिया, वे फूलकुमारीका 
१५ वर्ष और सगनका १३ वर्षकी आयुर्मे विवाह करनेको बाध्य हो गये । 
अतः लड़कियोंकी शिक्षा साधारण प्राईमरी गुजरातीसे अधिक नहीं हो 
सकी । 


विवाह-शादियोंमें उन दिलों व्यर्थ ब्यय बहुत अधिक होता था। 
एक-दो माह पूर्व ही क्दुम्बी और रिश्तेदार बुलाने पड़ते थे। हज़ारों 
आदमियोंको भोज देना पड़ता था । बारातमें हज़ार-पाँच सौसे कम आदमी 
ले जाना असम्भव था। हाथी-घोड़े, रथ-मफोलीका ताँता लग जाता 
था। आतिशवाज़ी, फुलवाड़ी, बेश्या-नृत्य, नौटंकी विवाहके आवश्यक 
विधिविधानोंमें सम्मिलित थे। बरांतियोंकी तो ५-६ रोज दांवतें होती 
ही थीं, उनके वाहन--घोड़ों-बैलोंको भी भरपेट घी पिलाया जाता था । 
दृल्हा-दुल्हनके ऊपर अशर्फ़ी और रुपयोंकी बखेंर की जाती थी। और 

हजारों रुपया कमीन-कारुओंमें बॉँटा जाता था। बरातियोंका इतना 
समूह पहुँचता था कि मालूम होता था कि कोई आततायी अक्रमण करने 
आया है। | 


१--इस तरहकी कई बारातें मैंने भी अपने बचपनमें देखो हैं।. 
एक बारातमें फुलवाड़ियोंमें ०-१० के नोट ल्षमे देखे हैं और यह फुल- 
वाड़ी केवछ लुटानेके लिए बनाई जाती थी। एक बारातमें डेढ़ हज़ार 
आदमी गये थे । वेश्यानृत्य, नौटंकी, गाजे-बाजेमें दसबीस हज़ार रुपया 
स्वाहा हो जाना मामूली बात थी | मैंने अपनी श्रॉखोंसे तमाम दिल्खी 
शहरकी दावत देखी है। - इसी तरहको वैवाहिक फ़िजूलख़र्चियोंका एक 
रोज्ञ प्रसंग चल रहा था | हरएक एक-से-एक बढ़कर देखी-सुनी सुना रहा 
था कि सहारनपुरके चौधरी कुलवन्तराय जैनने जो दिलचस्प वाक़या 
बयान किया, उसके लिखनेका लोभ संवरण नहीं कर पा रहा हूँ। 
फ़र्मोया--- 

“हमारे यहाँ एक छबोली नामको जैन-सम्प्रान्त महिला काफ़ी प्सिद्ध 
हुईं है। जब वह विधवा हुई तो, उसके समधीने एक पत्नमें खिखा-- 
“समधीजीके स्वयंवास-समाचारसे हमें अत्यन्त दुःख हुआ | हमारी 
समभमें नहीं आता कि श्रव हम क्या करें ? हमने तो उन्हींकी लिहाज़से 
आपकी लड़कीका रिश्ता लिया था। रिश्ता छोड़ते हैं तो स्वर्ग्म॑ उनकी 
आत्माको कष्ट पहुँचेगा, नहीं छोड़ते हैं तो हमारी बारातका अ्रब ठीक-टठोक 
स्वागंत कौन करेगा ? आप ख्ती हैं, केसे सब प्रबन्ध कर सकेंगी ? अस्तु, 
आप जितने बारातियोंका निराकुल्नता पूर्वक स्वागत-सत्कार कर सकें, 
निःसंकोच लिख दें, हम उतने ही बाराती ले आएँगे। क्योंकि हम 
झापको बदनासीको अपनो बदनासमी समझते हैं ।” छुवीलोको इसकी 
चदोश्त कहाँ कि कोई उसकी रईसी ओर हन्तजाममें शकोशुब्द जाहिर 
करे । उसने एक बैलोमें पोश्तके दाने भरकर भिजवा दिये और दिखबा 
पिया कि--/इससे कम तो बाराती लाएँ नहीं, अधिक आप जिसना चाहें 


७५०२ जेन-जागरणके भग्रदूत 


इन व्यर्थके व्ययोंसे जो समाजका अहित हो रहा था, उससे सेठजी 
दुखी थे। अतः उन्होंने सामूहिक विवाहका सूत्रषात अपने ही यहाँसे 
प्रारम्भ किया। यानी फूलकुमारीका पाणिग्रहण श्री मगननलालसे और 
मगनबाईका श्री खेमचन्दसे एक ही वकक्‍तमें कर दिया । दोनों बारात एक 
दिन बुला लीं और एक ही दिनमें दोनोंका विवाह सम्पन्न हो गया । और 
बेटेवालोंके अत्यधिक दबाव डालनेपर भी दस हज़ारसे अधिक रुपया 
दोनोंकी शादीमें व्यय नहीं किया |! | 


ले आयें? । बेटेवालेने सुना तो होट चबा लिये। गांव-गांवमें ढोंडो 
पिटवा दो । ऐरे-गैरे नत्यूख़रोंको इतना भर लाया कि टिट्टीदुखका 
धोखा होता था। लेकिन ठहरने और भोजनकी इतनी सुन्दर सुब्यवस्था 
थी कि चाहनेपर भी बेटेवाला कोई बाल न निकाल सका । आख़िर हारकर 
उसने नाक काटनेका यह उपाय निकाछा कि चढ़तक चक्त छुबीलीके 
दर्वाज्ञेपर अशर्फ्रियोंको बखेर प्रारम्भ कर दी। उन दिनों बखेरका रिवाज 
था, किन्तु बेटीवालेके अनुनय-विनय करनेपर बखेर बन्द कर दी जाती 
थो। मगर छुबीली अनुनय-विनय क्यों करती ? उसने मकानको छुतपर 
अशर्फ़ियोंकी बोरियां रखवा लीं और अ्रशफियोंको छाजमें भर-भरकर बरा- 
तियोंपर बखेरने लगी | जिसका श्रर्थ यह था कि मेरे दर्वाज़ेपर बखेर इस 
तरह करना है तो करो, वर्ना बन्द करो । बेटेबाला कया खाकर इस 
तरहकी बखेर करता, चुप रह गया।”' ह 


३--विवाह-शादियोंम दिन-दूने बढ़ते हुए व्यय और उसके परि-. 
णामोंकी ओर बेरिस्टर जमनाप्रसादज्णी जजका ध्यान भी आकर्षित हुआ था । 
उन्होंने १९४५ में भारतवर्षीय मैनपरिषद्क वार्षिक श्रधिवेशनके अवसर 
पर जबलपुरमें ४-५ कन्याओंका सामूहिक विवाह सम्पक्ष कराया था + 
परिषद्के सभापति दानबीर साहू शान्तियसादजीने दरोंको तिलक लगा 
कर रुपये नारियल देकर आशीवांद दिया था। साहू श्रेयान्सप्रसादजीने 

दुर्भाग्यसे मंगतकों संसुरालका वातावरण अनुकूल नहीं मिला। 
पति दुराचारी, शराबी और सास ससुर धामिक संस्कारोंसे कोरे। घरेलू 
धन्धों और भगड़ोंमें ही मगनका सारा समय व्यतीत होता रहता था। 
उचित शिक्षाका प्रबन्ध तो दरकिनार, अवकाशके क्षणोंमें शास्त्र-स्वाध्याय 
भी उचित नहीं समझा जाता था | वनकी मैना पिजरेमें बन्द हो गई थी ! 

शादीके ३ वर्ष बाद यानी १६ वर्षकी अवस्थामें मगनके एक पुत्री 
हुई, वह सारे दुःख भूलकर अपनी पुत्रीमें ही मगन रहने लगी, किन्तु 
१॥ वर्ष की होकर वह भी चलती बनी। मगनकों इस मनबहलावके 
सम्बलके नष्ट हो जानेसे मर्मान्तक पीड़ा पहुँची, किन्तु सेठजीके धामिक 
उद्बोधनसे काफ़ी सान्त्वना मिली । 

दो वर्ष बाद एक और पुत्रीका लाभ हुआ, किन्तु १६ वर्षकी अवस्था- 
में मगनका सुहाग लुट गया। इस वज्मपातसे मगनका चित्त विज्षिप्त-सा 
हो गया । बूढ़ी माँ पछाड़ खाकर गिर पड़ी । बूढ़े सेठजीकी कमर टूट 
गई, किन्तु उन्होंने अपने हृदयके उबालको आँखों 'तक नहीं आने दिया । 
वे इस बहते हुए ज्वालामुखीको चुपचाप पी गये । वे डकराती हुई मम्रनकी 
अपने साथ बम्बई लिवा लाये और उचित अवसर देखकर सानन्‍्त्वना देते 
हुए बोले-- 

“मगन, सोच तो सही यदि संसारमें सुख होता तो तीर्थकर-चक्र- 
वर्ती इसका त्याग क्यों करते ? यह तो सदेवसे होता आया है। अपनी 


फूलमालाएं पहनाकर उनकी सुधारक बृत्तिका अभिनन्दन किया था। और 
जनसमूहने जयघोषके साथ अ्रपनो मंगल-कामनाएं ब्यक्त की थीं, इस 
कल्याणकारी प्रथाका रूढ़िवादियोंने घोर विरोध किया था और सेकडढ़ोंकी 
संख्यामें आततायों जज़ साहब पर टूट पढ़े थे। फिर भी जज्ञ साहबने 
शान्त और अहिंसक बनकर जिस दृढ़ताका परिचय दिया, वेसी दृढ़ता 
बिरले ही सुधारकोंम देखनेकी मिलतो है । काश, यह प्रथा जज़ साहबने 
चालू रखी होती तो हज़ारों द्ररिद्र बेटीवालोंका उद्धार होता रहता । | 


घु०४ सैन-कागरणके झग्रदूत 


समाजमें एक वर्षसे लेकर तेरी आयु तककी कई लाख विधवाएँ नारकीय 
प्रन्तणाएँ सहन कर रही हैं। तुझे जीवन-निर्वाहकी चिन्ता और कुटुम्बियों 
द्वारा दारुण क्‍्लेश पहुँचाये जानेका तो भय नहीं है। हमारी समाजमें 
तेरी हज़ारों बहनें ऐसी निराश्चिता हें कि जिन्हें बतंन माँजने, चक्की पीसने, 
गोबर थापने, पानी लाने, चर्खा कातने-जैसा कष्टकारक परिश्रम करने 
पर भी भरपेट भोजन नहीं मिलता। उनके बालक कीड़े-मकोड़ेकी तरह 
मर जाते हैं। विधवा स्त्रियोपर उनके देवर, ज्येष्ठ, सास, ससुर, ननद, 
जिठानी जो अत्याचार ढाते हैं, काम-वासनाके लोग कैसे जाल फंलाते हैं, 
और निर्दोष अबला भी समाजकी आलोचनाकी किस प्रकार लक्ष्य बनी 
रहती है ? उस ओरसे तू कबतक आँख बन्द किये बैठी रहेगी ? 

“पाखण्डियों-अत्याचारियों द्वारा तिरस्कृता न जाने कितनी बहनें 
आत्महत्या करनेपर मजबूर होती हैँ, न जाने कितनी धरसे निष्कासित 
करके तीर्थोपर भीख माँगनेकोी मजबूर कर दी जाती हैं, न जाने कितनी 
विधर्मियोंके और वेश्याओंके चंगुलमें फेसती हैं, ओर न जाने कितनी भूखी 
गायकी तरह खूंटेसे बंधी आँसू बहा रही हें । 

“अपने दुःख-सुखके लिए तो कीट-पतंग, पशु-पक्षी भी प्रयत्न करते 
हैं। यदि मानव भी व्यक्तिगत दुःख-सुखमें आसक्त रहा तो फिर पशु 
और मानवमें अन्तर ही क्या रह जायगा ? 

- “मगन, तू अपने दुःखको सारे विश्वका दु:ख बना ले, तू अपने बहते 
हुए आँसूओंको पीकर अपनी सन्तप्त बहनोंके रिसते हुए नासूरोंपर मरहम 
लगाना सीख । अपने इस वेधव्यकों अपने लिए वरदान समकू। और 
आज जो तेरी बहनें अज्ञान-अन्धकारोंमें भटक रही हें, उन्हें सम्यक मार्य 
दिखा दे। सदाचरणका कवच पहनकर ज्ञानका दीप हाथमें लेकर समूचे 
भारतमे घूम-घूमकर जीवन-ज्योति जला दे बेटी ! ” 

और सचम्‌च मग़नने अपने माथेके सिन्दूरकी तरह आँखोंके आँसू 
भी षोंछ डाले । वह शोकातुर अबला, सबला बनकर शोकातुर अबलाओं 
के आँसू पोंछनेको प्रस्तुत हो गई। 


अधिकारत्न सगनवाई जु०ध 


सेठजी महिलाओंकी दुर्दशाका कारण शिक्षाका अभाव समभते 
थे। अतः उन्होंने मगननके चारों ओर धामिक वातावरण बलेर दिया 
और आदशं शिक्षाका समुचित प्रबन्ध कर दिया। क्योंकि वे जानते 
थे कि यदि मगनके पास सदाचरण-कवच और ज्ञान-मशाल न होगी तो 
यह दूसरोंका तो उत्थान क्या करेगी, स्वयं ठोकर खाकर गिर पड़ेगी । 

मसन अब अपना समस्त समय जिनदर्शन, पूजा, स्वाध्याय और 
'प्ठन-पाठनमें व्यतीत करने लगीं, और थोड़े ही दिनोंमें अमरकोश, 
लघध्‌ कौमदी, न्‍्यायदीपिका, द्रव्यसंग्रह, तत्त्वार्थसूत्रका अध्ययन 'कर लिया। 
उस समयके प्रसिद्ध विद्वान ५ ० लालन जब कभी सेठजीके पास आते, मगन- 
को अध्यात्मरसका घण्टों अनुभव कराते । 

१६५६ में मगनका ललिताबाईसे परिचय हो गया'। १६५७ 
में मगनकी माताका भी देहान्त हो गया । सेठजी संसारमें अकेले रह गये, 
लेकिन इस दुःखको भी वे चुपचाप पी गये । युवा विधवा पुत्रीके सामने 
उन्हें हाय' कहते भी हया आई। अब उन्होंने मगनकी माताके कतंव्यका 
भर भी अपने ऊपर ले लिया और अपने ध्यानको चारों ओरसे समेटकर 
अगनको ही अपने जीवनकी साधना बनाकर जीने लगे । 

मग्ननकी माताका जिस वर्ष निधन हुआ, उसी वर्ष आकलूज-शोला- 
पचुरमें बिम्बप्रतिष्ठाके अवसरपर बम्बई प्रान्तिक सभाके अधिवेशनमें 
अगनन पहली बार भाषण दिया। 

समाजसेवाकी भावनासे प्रेरित होकर जब श्री सीतलप्रसादजी 
नौकरी आदिके बन्धनसे मुक्त होकर लखनऊ छोड़कर बम्बईमें सेठजीके 
चास रहने लगे, तब मगनको समाज-सेवाकी बहुत प्रेरणा मिली । उन्होंने 
सीतलप्रसादजीसे--पंचास्तिकाय, प्रवचनसार, समयसार आदि आध्यात्मिक 
मी लाल मी मजा की 28 अल ह 

१--यह शब्रुअय तीर्थके सुनीम धमंचस्व्रजोकी भावजी थीं, और 
आखबियवा थीं। यह भी उन दिनों संस्कृत और घमंशास्त्रका अभ्यास 
कर रहीं थीं। 


७०६ जैन-जागरणके अग्रदूत 


ग्रन्योंका मनन किया, जिससे संस्कृत और धर्मकी योग्यता बढ़ी । स्त्री- 
शिक्षा-प्रचारके लिए श्री सीतलप्रसादजी मगनकों निरन्तर प्रेरणा करते 
रहते थे कि जब तक स्त्रियोंमें शिक्षाका प्रसार नहीं होगा, उनका उद्धार 
होना असम्मव है। स्त्री-शिक्षाके लिए गाँव-गाँव और क़सबे-क़सबमें 
कन्याशालाएँ खुलवानी होंगी, और कस्याशालाएँ तभी खुल सकती हें,. 
जब उनमें शिक्षा देनेके लिए आसानीसे अध्यापिकाएँ मिल सकें । अतः 
अध्यापिकाएँ तैयार करनेके लिए हमें हर प्रान्तमं महिलाश्रम स्थापित 
करने होंगे, और इसका सूत्रपात अपने यहाँसे प्रारम्भ करना चाहिए ।' 

एक रोज़ प्रात:काल मगनके सामने श्री सीतलप्रसादजीने सेठजी 
को एक घण्ट तक इस सम्बन्धर्मं समझाया तो सेठजीपर इसका प्रभाव 
पड़ा । उन्होंने कहा--“आश्रम खोलनेसे पहले यह देखना चाहिए कि 
कोई विधवा यहाँ आती भी है या नहीं ? में अपने मकानमें २-४ कोठ- 
रियाँ खाली किये देता हूँ । पत्रोंमें नोटिस देकर पढ़नेवालियोंकों बुलाओ, 
उनके खानपान आदिकी सब व्यवस्था हो जायगी।” 

मगन बहनको इससे अपार हर्ष हुआ । उन्होंने १६ फ़रवरी १६०६ 
के जेनगज़टमें श्राविकाश्रम खुलनेकी सूचना और महिलाओंको ज्ञानो- 
पार्जनके लिए आश्रममें भर्ती होनेका निमन्त्रण छपवा दिया । यही छोटा- 
सा रूप शने-शर्न: इतता विकसित हुआ कि मगन बहनने अपने जीवन-काल 
में ही इसके लिए ६१६३३॥८)॥ का श्रौव्य फ़ण्ड एकत्र कर लिया भा, 
जो कि आज भी बेंकों और शेयसेमें सुरक्षित हैं, और इस धूृतैव्य फण्डके 
ब्याज तथा सामाजिक सहायतासे आश्रमका कार्य्य सुचारु रूपसे चल 
रहा हैं । 

आश्रमसे सुशिक्षित महिलाएँ, भारतके २७ भिन्न-भिन्न आश्रमों- 
कन्न्यापाठशालाओंकी मगन बहनके जीवनकालमें ही संचालन करने 
लगीं थी। उनकी प्रेरणासे बम्बई-दक्षिण प्रान्त्में १२, राजपूताना-मालवा 
में ६, भध्यप्रदेश-बरारमें ४, देहली-पंजाब प्रान्तमें ५, संयुक्तप्रान्तमें 
७, बंगाल-बिहारमें २, आश्रम और पाठशालाएँ स्थापित हो चुकी थीं ४ 

स्त्री-सभाओं, आश्रमों, पाठशालाओंका तो एक प्रकारसे सारे भारतमें: 
जाल-सा पुर गया था, जिनकी तालिका देना भी कठिनन्सा है ! 

श्री सीतलप्रसादजी समाजसेवाका ब्रत लेकर बम्बई तो पहले 
ही रहने लगे थे, किन्तु उनका मन तो सर्वस्व त्यागनेकों आकुल हो रहा 
था। कहीं इस शुभोपयोगमें कोई इष्ट-मित्र बाधक. न हो जाय, इस भयसे' 
उन्होंने अपना यह संकल्प किसीपर भी प्रकट नहीं होने दिया, और चुप« 
चाप १३ दिसम्बर १६०६ को सोलापुरमें ऐलक पन्नालालजीके समक्ष 
सप्तम प्रतिमाधारी त्यागी बन गये । सूर्य अपने तेजको बादलोंमें कितना' 
ही छिपाये, प्रकट हो ही जाता है । मगन बहन उनके वैराग्यमें भीगे हृदय 
से परिचित थीं । उनसे उपदेश श्रवण करते समय, अध्ययन करते समय, 
उनकी समाज-सेवाकी अहनिश लगन तथा सामायिक प्रतिक्रमणसे 
वह भले प्रकार समझ गई थीं कि इस मुमुक्षुकों घरमें बांधकर कोई न रख 
सकेगा । उसी आशंकाने श्री सीतलप्रसादजीके त्यागीवेशके वस्त्र तैयार 
कर देनेकी उन्हें प्रेरणा की । यह मगन बहनका परम सौभाग्य था कि 
दीक्षा लेत॑ ही ब्रह्मचारीजीने उनके तैयार किये हुए वस्त्र ग्रहण किये । 

फ़रवरी १६१० में सम्मेदशिखरपर पंचकल्याणक महीोत्सवके 
अवसरपर महासभाका भी अधिवेशन हुआ। मेलेमें तीस सह जनता 
एकत्र हुई। महिलाओंम श्री पार्वतीदेवी, ललिताबाई, चन्दाबाई, लाज-: 
वन्‍्ती, मगनबाई आदि भी गईं। मगनकी मुख्य प्रेरणासे महिलाओंकी 
६ सभाएं हुई। और तभी अखिल भारतवर्षीय दि० जैनमहिलापरिषद्‌ 
की स्थापना हुई, जिसकी अध्यक्षा पावंतीदेवी और मन्‍्त्री मगन बहन 
चुनी गई। 

मगनने तीथ्थयात्राओं, मेलेप्रतिष्ठाओं और सभाओंके उत्सवोंमें 
जाकर भारतके प्राय: सभी प्रान्तोंका भ्रमण किया और महिलाओंमें 
जागृति उत्पन्न की । 

उनके जीवनकालमें भारतके भिन्न-भिन्न भागोंमें भहिला परिषद्‌ 
के २० अधिवेशन अत्यन्त सफलतापूर्वक हुए। उनको इस पुनीत कार्य्य 

में. खललिताबाई और कंकुबाईका पूरा सहयोग मिला। इतम्रें परस्पर 
इतना गाढ़ा सम्बन्ध था कि अनजान जनता इन तीनोंको सहोदरा बहन 
समभतती थी । 

१६१३ में स्थाह्गाद विद्यालयके उत्सवपर जैन महामण्डलका भी 
'अधिवेशन हुआ। उसने मगनकी अनुपत्थितिमें उसकी सेवाओंकी अत्यन्त 
सराहना करते हुए जेन-महिला-रत्नकी उपाधि दी । 

६२ वर्षकी आयुर्मे १६१४ में सेठजीका स्वर्गवास हो गया, और 
७ फ़रवरी १६३० की रातजिकों अचानक हृदयगति बन्द हो जानेसे जेन- 
समाजकी यह ज्योति भी विलीन हो गई । उनके शवपर जैनधर्मंभूषण 
ऋ० सीतलप्रसादजीनें बारहभावना भाई और जैनधर्मंदिवाकर विद्या- 
चारिधि बैरिस्टर चम्पतरायजी अर्थके साथ इमशान तक गये । 


--डाक्मियानगर, 
है अक्तूबर १६०१ 

पं० हरनाथ द्विवेदी, काव्य-पुराण-तीर्थ 


है. 
स्मरण दो प्रकारका होता हैं निर्जीव तथा सजीव । जिसके 


संस्मरणसे सार्वजनीन कार्योके लिए कुछ भी प्रोत्साहन नहीं 
मिले, वही निर्जीव संस्मरण है अन्यथा सजीव | मानवरूपमें अवतीण्ं 
बाबू देवकुमारजीने औदार्यपूर्ण विश्वजनीन कार्योसे अपनेको अक्षरञ्नः 
अमर सिद्ध कर दिया हूँ । 

भूतकालकी पूर्णताकी पराकाष्ठाको पार किये हुए, अर्थात्‌ आजसे 
लगभग ४५० वर्षकी बातें लिख रहा हूँ, क्योंकि उन दिनों में १६-२० सालका 
नवयुवक था और अब मेरा अगला डग ७० की सीढ़ीपर जमा हुआ है । 
चस्तुतः ऐसे सजीव संस्मरणके लिए सजीव एवं स्फूर्तिप्रद लेखनीकी ही 
आवश्यकता होती हैँ, किन्तु उदारहदय निष्कलंकचरित्र, छात्रकल्प- 

वृक्ष, नेष्ठिक एवं शान्तिके एकान्तसेवी अपने आश्रयदाता स्व० बाबू 
देवकुमारजीके सजीव संस्मरणमें मेरी निर्जीव लेखनी एकाध पंक्ति 
लिखकर कतकृत्य होनेसे भला कब बाज आनेंवाली है और में भी अपनेको 
भाग्यशाली समभूंगा, पर पाठक इसे मखमलकी तोशक पर मूंजका 
घखिया ही समभे । 

हाँ !! ! बह दिन मुझसे भुलाये भी नहीं भूला जा सकता, जिस 
दिन मैली-क्चली मिरजई पहने, एक बड़ा-सा गमछा लिए और मलयज 
चन्दन ललाटपर लेप हुए मेने दो तल्लेकी पक्‍की इमारतके निचले भागके 
एक कमरेमें श्रीचन्दतमिश्रित.केसरके श्रीमुद्रांकित तिलकसे अंकित ललाट- 
बाले और तांबूल-रसका आस्वादन करते हुए आपको शान्त तथा गंभीर 
मुद्रामें देखा । बात यह थी कि दो ही तीन महीनेके पितृवियोगसे जर्जर 
में जीविकोपार्जन करनेके लिए आरा आया हुआ था। महामहोपाध्याय 
'पं० सकलनारायण शर्मा विद्यावाचस्पतिजी (गुरुवर्य) की शिक्षणशाला 
(नारायण विद्यालय) में प्रविष्ट भी हो गया था। संस्कृत कछांत्रोंके 
-अनन्य आश्रयदाता श्री गरुजीने मेरे भोजनादिका समुचित प्रबन्ध कर दिया 
था, किन्तु मुर्भे देती थी काव्यकी मध्यमा परीक्षा । पुस्तक मेरे पास थीं 
'सहीं । कई छात्रोंने मुभसे कहा कि “आप बाबू देवकुमारजीकी कोठीमें 
जाकर उनसे मिलें, वह आपकी पुस्तकें मँगवा देंगे। पढ़नेके निमित्त 
असमर्य और होनहार छात्रोंकी अनिवार्य आवश्यकताकी पूर्तिक लिए 
उन्हें आप आरामें वदान्य-वरेण्य राजा कर्ण ही समभें ।”” बस, देर अब 
किस बातकी | में कुछ पृष्प लेकर आपकी कोठीकों चला। पर छात्रोंसे 
आपकी सात्विक दानशूरताकी प्रचुर प्रशंसा सुनकर मेरे असात्त्विक अन्तः- 
करणमें समृदित छल-छझ्मने आपसे तत्कालीन आवश्यकतासे भी अधिक 
माँग करनेको मुझे प्रोत्साहित कर दिया। कुछ आशीर्वादात्मक इलोक 
पढ़कर दो-एक पृष्प आपके करकमलमें मेंने रख दिये । आपने मेरी ओर 
देखकर कहा- आपका घर कहाँ हैं ? कौन हैं ? क॑से आये ?” इनके 
उत्तरमें जाति-ग्रामादि कहकर कैसे आये ?” इसका उत्तर देते समय 

आपकी तेजस्विता पूर्ण आँखोंकी जाज्वल्य ज्योति मेरी तम:पूर्ण आँखोंमें 
पड़ते ही जिस प्रकार तपोनिष्ठ ऋषियोंके आश्रममें आय हुए हिसक जीव॑ 
भी उनके तप:प्रभावसे प्रभावित हो अपनी सहज-हिंसावृत्तिसे विरत हो जाते 
है, उसी प्रकार आप-जैसे आदर्श मानव-मुकुटके मिलनसे मेरी पूर्व-चिन्तित 
लोभग्रस्ति नौ-दो ग्यारह हो गई और भट अपनी प्रकृत माँग--काव्यकी 
मध्यमा दे रहा हूँ, पाठ्य पुस्तकें नहीं हें---आपके समक्ष मेंने प्रस्तुत की । 
आपने अपने सहज सौम्यभावसे कहा कि “पुस्तकें जहाँ मिलती हों वी ० 
पी० से भेज देनेको लिख दें। बी० पी० आ जानेपर डाकियेको लिये 
यहाँ आइयेगा-कोठीसे रुपयं मिल जायेंगे ।” मेंने तत्क्षण जीवानन्द 
विद्यासागर कलकत्तेकों पुस्तक वी० पी० से भेज देनेको लिख दिया। 
पुस्तक यथासमय आ गई', तथा कोठीसे रुपये भी मिल गये । 

अस्तु, अब मेरा अध्ययन सुचारु रूपसे चलने लगा। मेरे गुरुजी 
आरा-नतागरीप्रचारिणी सभाके संस्थापक, मन्‍्त्री या यों कहिए उसके 
सर्वे-सर्वा थे । हिन्दीके प्रायः सभी समाचारपत्र वहाँ आया करते थे । 
अतः मुझे भी हिन्दीकी कुछ गन्ध लगे गई थी। गुरुजीसे बा० देव- 
कुमारजीकी बड़ी मधुर मैत्री थी। सभाके लिए आर्थिक साहाय्यकी आब- 
इयकता होलेपर गुरुजी आपसे उसकी प्र््तिकी अपेक्षा करते थे। क्योंकि 
सार्वजनीन साहाय्यापेक्ष्य कार्योमें आपकी औदायंपुर्ण दानघारा बड़े प्रखर 
वेगसे प्रवाहित होती थी। एक दिन गुरुजीने मुभसे कहा कि “बाबू देव- 
कुमारजीने अपने षष्ठवर्षीय बच्चेको हिन्दी पढ़ानेके लिए मुझसे एक 
छात्र देनेको कहा हैँ । तुम्हें ही वहाँ भेजनेकों मेंने सोचा है । एक पत्र 
में दिय देता हूँ, इसे लेकर तुम उनसे मिलो ।” 

उन दिनों दुर्दान्त दमेकी व्याधिसे ग्रस्त हीनेंके कारण आप कोठी 
छोड़कर सपरिवार अपनी मैनेजरी कोठीमें ही रहा करते थे । मैने कहीं 
जाकर भ्‌रुजीका दिया हुआ परिचयपत्र आपको दे दिया । पत्र पढ़कर और 
मेरी ओर देखकर आपने कहा कि “परीक्षा पास कर ली ।” मेंने संक्‌- 
चित होकर कहा, नहीं श्रीमान्‌ ! क्यों ? मैंने कहा कि पाँच प्राणीके 

भरणपोषणके अस्त-व्यस्तोंस समुचित अध्ययन नहीं होनेके कारण में 
असफल रहा। कुछ चिन्तित हो ठुड्डीपर हाथ रखकर आपने कहा- 
“आपके ऊपर परिवार-पोषणका भी भार है ? साधारणतया कितनेमें 
आप अपनी गुजर कर लेते हैं ?” मैंने कहा कि “दस रुपयेमें ।” वस्तुतः 
मेरे जैसे साधारण व्यक्तिके लिए जब कि पक्की तौलसे १४ सेरका चावल, 
१३ सेरका आटा, १३ सेर की दाल और १ ० में पौने दो सेरका धी 
मिलता था-प्रति व्यक्ति २ रु० मासिक भोजनाच्छादनके लिए पर्याप्त थे । 
इन दिनों तो प्रतिप्राणीके ३५ रु० पड़ जाते हें पर भोजनाच्छादन अनुपाततः 
निकृष्ठतम । आपने कहा कि १० रु० के लिए कितने घंटे लग जाते हैं । 
कहा कि ४-६ घंटे । आपने कहा कि पंडितजीसे मेने कहा था कि १२ बजे 
से ४ बजेतक हिन्दी पढ़ानेके लिए एक छात्र दें, जिन्हें १० ० वेतन 
मिलेगा । पर में अब सोच रहा हूँ कि आप १२ से २ ही बजेतक पढ़ायें और 
१२ रु० मासिक आपको कोठीसे मिलेगा, किन्तु परिश्रम करके इस 
साल परीक्षा पास कर लें। अन्यथा में समभूंगा कि आप विद्यार्थी नहीं 
प्रत्युत केवल अर्थार्थी हें। परीक्षा पास कर लेनेपर आपकी वेतनवृद्धि 
की भी चेष्टा की जायगी । आप आज ही से पढ़ाना प्रारंभ कर दें। मुझे 
तो मुँहमाँगी-मुराद मिली-मनमें कहा कि में आज अपने सौभाग्य-सुरतरुके 
आश्रयमें आ गया। अस्तु, चि० बड़े बब्बू (बा० निर्मेलकुमारजी) बुलाये 
गये । आप भीतर बँगलेसे निकल आये । अवस्था लगभग आठ सालकी 
होगी । दुबले-पतले लालिमा लिये हुए तेजस्विताकी प्रतिमृति चि० 
निर्मलकुमारजीको देखकर मुझे बड़ी प्रसन्नता हुई । 'यही पं० जी आजसे 
आपको पढ़ायेंगे-किताब कापी लेते आइये” । बाबू साहबके निकट ही 
एक क़ालीन बिछी चौकीपर में बैठ गया । चि० बड़े बब्बू हिन्दीकी एक 
पुस्तक और दो-एक कापियाँ लिये मुझ अदुृष्टपूर्वे अध्यापकको एकटक 
देखने लगे । मेंने पढ़ाना प्रारम्भ कर दिया। यों मेरा अध्यापन अवि- 
चिछन्न रूपसे चलने लगा। प्रतिदिन आपके निकट मुझे पढ़ाना पड़ता 

था। भले ही विशेष पढ़े-लिखे न हों, पर ब्राह्मण प्रकृत्या अपनेको बणे- 

३ 

ज्येष्ठ तथा ज्ञानज्येष्ठ समभनेमें भूल नहीं करते थे। अतः मेरी धारणा 
थी कि बाबू साहब एक बड़े जमींदार हें। थोड़ें-से पढ़े-लिखे होंगे। आपको 
हिन्दीकी विशेषज्ञता कहाँ ? यही कारण था कि बिना कुछ सोचे-समभे: 
निर्भीकतापूर्वक पढ़ाता था। एक दिन किसी दोहेका अर्थ उल्टा-सीधा 
पढ़ा रहा था। आप भट टोक बैठे-पं० जी क्या पढ़ा रहे हैं ? मेंने कहा 
कि यह दोहा । आपने कहा इसका अन्वय और छाब्दार्थ तो कहिये । 
मैंने ज़रा सँभलकर अन्वय और, शब्दार्थ कह दिया । तब इसका अर्थ 
क्या होगा ? उसका प्रक्ृत अर्थ भी मुझसे आपने कहलवा दिया । और 
कहा कि पहले आपके कथित अर्थसे इस अथंमें कुछ अन्तर है ? मैंने संकु- 
चित होकर कहां कि में अशुद्ध पढ़ा रहा थां। भेरे सिरपर मानो सौ घड़े 
पानी पड़ गये । स्तब्ध और कुण्ठितकण्ठ देखकर मुझे आइवासन देते 
हुए आपने कहा कि अध्यापकको छात्रोंको पढ़ानेमें जल्दबाजी नहीं करनी 
चाहिए । आप दोहेका अन्वय तथा शब्दार्थ जानते हुए भी इनका सदुपयोग 
नहीं कर, झीघ्तामें मनमाना अशुद्ध अर्थ कर रहे थे । अस्तु, अबसे ऐसी 
शीघ्ता पढ़ानेमें न करें| मेने डरेपर आकर गुरुजीसे यह घटना कही | 
आपने कहा कि बाबू देवकुमारजी अन्यान्य ज़मींदारों और कोठीवालोंकी 
तरह गद्दीपर बंठे निरक्षरताका निदर्शन बन हमेशा चापलूसोंसे घिरे रहकर 
अपने जीवनको क्ृतक्ृत्य तथा धन्यधन्य समभनेवालोंमेंसे नहीं हें । यह 
एक सुदक्ष, ग्रेजुएट, उर्दू-फ़ारसीके अतिरिक्त हिन्दीके अच्छे ममंज्ञ हें। 
अपने सामाजिक पत्र “हिन्दी जेन गज़ट” के सफल सम्पादक हैं। जैन 
महासभाके किसी वार्षिकोत्सवके वह सभापति भी हो चुके हें, जिनका 
गवेषणापूर्ण भाषण मेंने जन पत्रोंमें पढ़ा है। आप पटना ला कालेजमें भी 
६-७ महीने' तक अध्ययन कर चुके हें। बा० देवकुमारजी संस्कृतके 
अधिक जानकार नहीं होनेपर भी संस्कृतके अनन्य प्रेमी हैं। क्योंकि 
अपने एकमात्र अनुज बा० धर्मकुमारजीको अंग्रेजीके साथ संस्कृतके एक 
अच्छे पण्डित रखकर उच्च शिक्षा दिलवाई। बा० घर्मकुमारजी धारा- 
प्रवाह संस्कृत बोलते और लिखते थे। क्योंकि, व्युत्पत्तिके साथ 

उन्होंने कौमुदी पढ़ ली थी। ऐसे होनहार एवं १८ वर्षकी उम्ममें ही 
बी० ए० में पढ़नेवाले अपने दक्षिण भुजतुल्य भाईकी अग्रत्याशित मृत्यु हो 
जानेके कारण बा० देवकुमारजीके स्वास्थ्यको बड़ा गहरा घकका लगा है । 
इनका उत्तरोत्तर ह्वासोन्‍्मुख स्वास्थ्य देखकर भावी दुर्घटताकी चिन्ता 
हम मित्र-मण्डलीको सदा डाँवाडोल किये रहती है। संस्कृत पंडितों 
तथा छात्रोंके लिए देववृक्षप्रतिम बा० देवकुमारजी स्वास्थ्य-सम्पन्न होकर 
चिरायुष्मान रहें, यही शुभ कामना सबोंके अन्तस्तलमें सदा जागरूक 
रहती है। इनकी दुष्टान्तभूत चरित्रनिर्मेलता, सत्यवादिता, सहृदयता, 
विद्यारसिकता एवं परदुःखकातरता आरा अग्रवाल मण्डलीको ही नहीं, 
प्रत्युत बड़े-से लेकर छोटे तक सर्वेसाधारण जनताको इनमें सच्ची श्रद्धा 
प्रकट करनेको विवह् किये रहती हैं। तुम अपना अहोभाग्य समझो 
कि इनके आश्रयमें पहुंच गये । तुम्हें २ घंटेके ४ रु० के बदले १२ रु० 
मासिक छात्रवृत्ति दे रहे हें न कि पाठनवृत्ति । 

मेरा अध्यापत अबाध गतिसे चलने लगा, एवं गुरुजीसे बाबू साहबका 
प्रकृत परिचय पा और गुणवर्णन सुनकर में बड़ा ही प्रभावित हुआ तथा 
साथ ही अब आपको बहुत निकटसे देखने भी लगा । आपके यहाँ अन्यान्य 
विषयोंके विद्वानोंका भी समागम रहता था। कभी किसी मौलवीको 
हाथमें तसवीर लिये बातें करते देखता था तो कभी किसी पण्डितको 
तात्त्विक विचार करते । मयूरपिच्छवारी कौपीनी जैन साघधुओंके आगे 
तो भक्तिविद्धुल एवं प्रणत मैंने आपको अनेक बार देखा था । हाँ, आरा 
के आस ही पास रहनेवाले पं० मुरलीधर शर्मा नामक एक अच्छे नैयायिक 
विद्वानू सदा आपके पास रहा करते थे। जब-तब बाबू साहबकी पं० 
जीसे शास्त्रीय विचार-विनिमय करते भी में देखता था। पं० जी बड़े 
ही निःस्पृह, चिन्तनशील, आध्यात्मिकतासे ओत-प्रोत तथा ज्ञानगरिमासे 
गंभीर प्रकृतिके जान पड़ते थे, किन्तु दुःखकी बात है कि पण्डितजीने 
अपने लिए “व्याघृचर्मावृत शुगाल' की लोकोक्तिको ही चरितार्थे कर 
दिखाया । क्योंकि कालान्‍्तरमें मुझे ज्ञात हुआ कि पं० जीके गाँवके निकट 

ही बाबू साहबके सैकड़ों बीघे जीरातके खेत हैं। दर्शनशास्त्रकी पाठ- 
शाला खोलकर में निश्चिन्त हो घरपर ही छात्रोंको पढ़ाना चाहता हूँ यह 
कहकर आपसे ४५० बीघे जमीन उन्होंने वृत्ति रूपमें लिखवा ली, जिसका 
मूल्य कमसे कम ५० हज़ार रुपये होता है, किन्तु प्रस्तावित पाठशाला 
अपने रूपमें न रहकर पं० जीके परिवार-पोषणमें ही परिणत हो गई । 
अन्तमें पं० जीने बहुत दिनों तक पागल होकर बड़े कष्टसे ऐहिक लीला 
समाप्त की । किसीने सच कहा हैं-“धोखा खाना कहीं अच्छा है, धोखा 
देनेकी अपेक्षा ।” ह 

बाबू साहबमें एक अपूर्वता मेने यह देखी कि आप कभी हँसते नहीं 
थे। आपसे बातें करते अन्यान्य शिक्षित समुदायको प्रसंगानुसार ठहाका 
लगाते में भले ही देख लूँ। हाँ-पण्डिताचायें स्वामी नेमिसागर वर्णीके 
साथ जब धामिक बातें छिड़ जाती थीं तो हास्यप्रसंगपर कभी-कभी आपके 
अशान्त मुखमंडलपर स्मितमुद्राकी एक क्षीण रेखा बिजली-सी कौंध जाती 
थीं । वस्तुतः: हमारे पण्डिताचाय वर्णीजी महाराज विशुद्ध वीर, करुण, 
हास्य एवं शान्तरसका अवतरण करनेमें सिद्धस्त हैं। आप ही जेसे कमे5 
सच्चे साधुओंकी समाजको आवश्यकता है । 

में ऊपर एक जगह कह आया हूँ कि आप सावेजनीन कार्योर्मे भाग 
लेना अपना पुनीत करत्तंव्य समभते थे । ऐसी दशामें अमर भाषा संस्कृत 
की दौहित्री, प्राकृतकी पुत्री तथा अन्यान्य अपश्रश भाषाओंकी सहेली 
आयेभाषा हिन्दीकी ओर आपकी सदय दृष्टि होनी अस्वाभाविक बात 
नहीं थी । उन दिनों गुरुजीके सम्पादनमें आरा नागरीप्रचारिणी सभासे 
पुस्तकें प्रकाशित होती थीं। तकंश्ञास्त्र नामकी भी एक पुस्तक प्रकाशित 
हुई थी। एक बार सभामें एक विशेष बेठकका आयोजन हुआ था । 
उस बैठकमें सम्मिलित हो आपने उक्त पुस्तकके लेखकको एक सुबर्णपदक- 
से पुरस्कृत कर सम्मानित किया था। युगोंकी बात है, पूज्य गुरुजीके 
मुँहसे मेंने सुना था कि जिस समय बाबू देवकुमारजी मृत्युशय्यापर पड़े 
हुए अन्यान्य अपनी संस्थाओंके लिए निर्बाघ स्थायी रूपसे मिलनेवाली 

मासिक वृत्तिके निमित्त अपनी लाखोंकी भू-सम्पत्ति अन्तिमवृत्ति दानपत्र 
(,रव० ४४७) में लिखवाकर उसे राजमुद्रांकित ('धिव्ट्रांआवप्टपे ) 
कर रहे थे, उस समय उन्होंने आरा ना० प्र० सभाको भी याद कर मुझे बुल- 
वाया था, किन्तु पारववर्ती लोगोंने ठालमटूल कर दिया। अत््यथा सभाके 
लिए भी कुछ न कुछ मासिक वृत्तिकी स्थायी व्यवस्था अवश्य कर देते । 
जो हो, आपकी अन्तिमावस्थाकी सच्चेष्टाने हिन्दीकी व्यापकता तथा 
प्रामाणिकताके प्रसारके लिए अलक्षित रूपसे अमूल्य तथा असीम 
“जैन सिद्धान्त भवन (परशल एशाएशां उछंत 0प९आ७] 4व 0००9 ) 
में इकट्ठा रक्खा हैं। यहाँ हिन्दीके प्राणस्वरूप अपभ्र शकी अपूर्व निधियाँ 
संचित हैं, जो देशी भाषाओंकी एक सबल श्वृंखला हैं । साथ ही इस “जैन 
सिद्धान्त भवन” को प्राक्कालीन विषयकोविदोंकी जिज्ञासा-पिपासाकी 
परितृष्तिके लिए उनके साध्यकी सिद्धिका असाधारण साधन समभना 
कोई अत्युक्ति नहीं कहा जायगा । 

आप धार्मिक शिक्षा तथा संस्कृत-प्रसारके प्रबल पक्षपाती थे । 
क्योंकि आपने थच्चोंको धमंशिक्षापूर्वक संस्कृत पढ़ानेके निमित्त पं० 
लालारामजी शास्त्री (संभवत: किसी प्रतिमा विशेषकी दीक्षा लेनेसे 
अब आपका परिवर्तित नाम ज्ञानानन्दजी है) को बड़े आग्रहके साथ बुलाकर 
सम्मानपूर्वक रक्खा था। चौबीसों घंटे शास्त्रीजीकी ही देखरेखमें रहकर 
दोनों बच्चे कातन्त्र व्याकरण पढ़ते तथा धर्मशिक्षा ग्रहण करते थे । आपकी 
हादिक इच्छा रहती थी कि आराकी जैन जनता अपनी सामाजिक रीति- 
नीतिकी विशुद्ध परम्पराका पालन करनेमें कभी शिथिलता नहीं आने 
दे। क्योंकि आप कहा करते थे कि अपने धममका मर्मे नहीं जानने एवं 
दैनिक कार्य-क्रममें धर्मको प्राधान्य नहीं देनेसे भारतीयताकी समुज्ज्वल 
प्रभा सदाके लिए निर्वाणप्राय हो जायगी । अंग्रेज़ी-दाँ लोगोंसे बातें करनेमें 
बड़ी दृढ़ता एवं निर्भकतासे कहा करते थे कि भारतवर्षकी आध्यात्मि- 
कता एवं संस्कृतिके सुललित सुवर्णसूत्रकों पाइचात्यशिक्षा-दीक्षित बहु- 
संख्यक भारतीय अपने कन्धेसे उतार फेंकनेमें ही अपनी नव्य भव्यता 

तथा आत्मसम्मानवृद्धिकी समुचित सुव्यवस्था समभते हें। सच बात तो 
यह है कि पूर्वपुरुषोंके सुसंस्कार अथवा कुसंस्कार आगे आनेवाली पीढ़ियों- 
में अलक्षित रूपसे संक्रान्त होते रहते हैं। और उन संस्कारोंका हास 
अथवा विकास मात्रानुसार हुआ करते हैं । आपके पितामह बाबू प्रभु- 
दासजी संस्कृतके म्मज्न तथा धर्मप्रवण व्यक्ति थे । यह रहस्य मुझे तब 
ज्ञात हुआ जब में “जैन-सिद्धान्त-मवन, आरा” में पुस्तकालयाध्यक्षके 
पदपर रहकर स्वर्गीय सेठ पद्मराज रानीवालेके सम्पादनमें भवनसे निकलने- 
वाले “जैन सिद्धान्त भास्कर” में निर्जीव-सी कुछ तुकबन्दियाँ दिया करता 
था। उसमें आदिपुराणके मंगलाचरण और प्रशस्ति भी मुझे देनी पड़ी । 
मवनमें संरक्षित आदिपुराणकी प्रति बड़ी जीणं-शीर्ण थी! उसे बार- 
बार उलटते-पुलटते मुझे देखकर बाबू साहबके पू० मामा बाबू बच्चूलाल 
जीने कहा कि पण्डितजी आदिपुराणकी इसी प्रतिका चि० निर्मलकुमारके 
प्रपितामह बाबू प्रभुदासजी प्रतिदिन स्वाध्याय करते थे, और सब 
लोग उन्हें पण्डित कहा करते थे। यही कारण हैं कि परम्परागत यह 
संस्कार उत्तरोत्तर विकासोन्मुख दृष्टियोचर हो रहा है। 

एक उल्लेखनीय बात में भूल ही रहा हूँ । बात यह थी कि काशी- 
की यशोविजय दवेताम्बर जैन पाठशालाके अधिष्ठाता परम विद्वान्‌ श्री 
घमंविजय सूरिजी महाराज पाठकशालाके १५-२० छात्रों तथा एक व्या- 
करणाध्यापकके साथ आरामें, पधारे थे। यहाँ आपका शुभागमन कैसे 
हुआ था, यह मुझे ज्ञात नहीं । क्योंकि आरामें श्वेताम्बर साधु एक भी नहीं 
था । बहुत संभव है कि धार्मिक भावनासे ओत-प्रोत बाबू साहब आरा- 
की जनताको क्ृतार्थ करनेके लिए श्री सूरिजी महाराजको आग्रहपूर्वक 
यहाँ लिवा लाये हों । आप हो सूरिजी महाराजके अनन्य आतिथ्य थे । 
श्री सूरिजी चार-पाँच दिनों तक यहाँ रह गये थे। एक बड़े भारी जैना- 
चार्य आये हुए हैं, नगरमें इसकी बड़ी घूम थी। श्री शान्तिनाथजीके 
विशाल मन्दिरके सुविस्तृत प्राछुृगणमें प्रतिदिन आपका प्रवचन होता था, 
जिसका सदुपयोग जैच-मंडली बड़ी श्रद्धासे करती थी। श्री सूरिजीके 

विदाईके दिन बाबू साहबने पू० गुरुजीको भी बुलाया। आपका अन्‍्ते- 
वासी में भला क्‍यों नहीं साथमें रहता ? आपने श्री सूरिजीसे परिचय 
दिया कि हमारे यह पं० जी बिहारके गण्य-मान्य विद्वानोंमें हें। और हम 
सबोंका सौभाग्य है कि आप यहींके रहनेवाले हैं। सूरिजीने अपनी सहज 
शान्तिशीलताकी सुधाधारा प्रवाहित करते हुए जैनदर्शन तथा षड्दर्शन 
सम्बन्धी विचार-विनिमय करके कहा कि आप जैसे सह्दिवेचक विद्वान 
ही जैनदर्शनके स्याद्वाद सिद्धान्तके प्रति जो अन्यान्य ब्राह्मण विद्वानोंके 
हृदयमें भ्रान्त्र धारणा घर कर गई है उसे दूर कर सकते हैं। अच्तमें 
गुरुजीसे आपने कहा कि मेरे साथमें कुछ छात्र आये हुए हैं। इनकी आप 
परीक्षा लें। गुरुजी प्रत्येक छात्रसे पाठ-विषयक मामिक बातें पूछुकर 
उनके संतोषजनक उत्तरसे अत्यधिक प्रभावित हुए। अन्तमें सब 
छात्रोंको “राजते महती सभा” यह समस्यापूर्ति करनेको दी। सबोंने 
बहुत शीघ्र भावपूर्ण समस्यापूरति करके दे दी, किन्तु प्रज्ञाचक्षुजीने 
सब पूर्तियोंसे विशिष्ट वीररसाप्लुत ओजोगृणगर्मित अपनी सुन्दर 
पूर्ति सिहनाद स्वरमें कह सुनाई। गुरुजीने सूरिजीसे कहा कि प्रज्ञा- 
चक्ष्‌ कालान्तरमें बड़े अपूर्व विद्वान्‌ होंगे। यह दिव्य दृश्य देखकर उस 
समय बा० देवकुमारजीका रोम-रोम मानो ह्ष-गद्गद, भक्तिविह्लुल एवं 
तन्मय-सा हो रहा था । ज्ञात होता था कि आपकी धर्मप्रवणता तथा विद्या- 
रसिकता रूपी उत्ताल तरंगमय समृद्र अपनी मर्यादाकः अब उल्लंघन 
करना ही चाहता है। अन्तर्मे आपने प्रचुर मात्रामें बहुत मूल्यवान्‌ द्रव्यादि- 
से सभी छात्रों और अध्यापक महोदयकों पुरस्कृत कर अपनी अनुत्तर 
उदारता एवं वीतरागताका परिचय दिया। अन्ततोगत्वा आपके भक्ति- 
भरित तथा सात्त्विक आतिथ्य-सत्कार और नैष्ठिकतासे परम प्रसन्न एवं 
भ्रभावित होकर सूरिजीने कहा कि बा० देवकुमारजी बड़े ही निशछल 
एवं दूरदर्शी जैन धर्मात्मा हें। यदि अन्यान्य धनी-मानी जैनी भी आप ही 
के समान धर्म और विद्याके प्रचारसे समाजोत्थानकी चेष्टा करें तो जैन- 
धर्मंका महत्त्व व्यापकताकों धारण कर ले और “जैन” शब्दके पीछे जो 

इवेत्ताम्बर और दिगम्बर ये मतभेदसूचक शब्द जुड़े हुए हँ-कालान्तरमें 
निरथंकसे जान पड़ने लगे। 

दक्षिण प्रान्त हिन्दु और जैनधर्मका एक दुल॑ब्छ्य दुर्गग्सा है। 
अथवा सनातन भारतीय संस्कृतिका एक जीता-जागता मूत्त प्रतीक उसे 
कहा जाये तो कोई अत्युक्ति नहीं होगी । मेरे संस्मरणीय बाबू साहब 
अपने प्रभविष्ण्‌ भ्राताके निधनजन्य औदासीन्‍्यसे उद्भ्रान्त-से हो दक्षिण- 
तीथेयात्राकी धुनर्में लग गये और अविलम्ब स्वजन परिजन दल-बलके 
साथ सपरिवार यात्राको निकल पड़े | साथ ही वहाँ स्वामी नेमि- 
सागरजी वर्णीका सम्मिलन सोनेमें सुगन्धका काम कर गया । वहाँ आप- 
की दर्शनीय वस्तुओंमें प्राथमिकता थी श्ञास्त्र-भांडार की । धर्मकी 
ज्ञानगरिमाका अनन्य साधन शास्त्रोंको दीमक, कीड़ों-मकोड़ोंका खाद्यान्न 
बनते देखकर आपके रोंगटे खड़े हो गये। दक्षिणके शास्त्र-भाण्डारके 
अधिपति ज्यास्त्रोंका दर्शन कराना श्ञास्त्रापपमान समभते थे, किन्तु 
बहुत अनुनय-विनय करने तथा वर्णीजीके सहयोगसे शास्त्रोंके दर्शन करनेमें 
आपको अधिक अड़चन नहीं पड़ी । जिस जनधर्मका देव, शास्त्र, गुरु/ 
इन त्रिदेवोंके अतिरिक्त दूसरा कोई आधार हे ही नहीं, उसके एक महत्त्व- 
पूर्ण सर्वोत्तम अंग (शास्त्र) की ध्वंसोन्मुखता देखकर भला किस धर्मात्मा 
का हृदय नहीं दहल उठेगा ? अस्तु, भाण्डारोंमें अरक्षित शास्त्रोंकी अपनी 
ओरसे अलमारियों तथा वेष्टनके कपड़ेका पर्याप्त प्रबन्ध कर बहाँ तात्का- 
लिक राक्षाकी व्यवस्था अपनी ओरसे आपने कर दी । दक्षिण प्रान्तस्थ 
सभी शास्त्रागारोंकी आपने छान डाला। जहाँ जेसी आवश्यकता थी, 
उसकी पूति कर शास्त्ररक्षा करता ही एकमात्र ध्येय अपना बनाते हुए 
तीर्थप्रवाससे आप लौटे, किन्तु स्वास्थ्य आपका साथ देनेसे विरक्‍्त हो 
चला । अतः मृत्युमहोत्सवका दिवस' निकटस्थ देखकर शास्त्ररक्षा-विषयक 
अपना अन्तिम उद्गार निम्नांकित रूपमें प्रकट किया, जो भवनमें संर- 
क्षित आपके चित्रके नीचे अंकित है- 

“आप सब भाइयोंसे और विशेषतया जेन-समाजके नेताओंसे 

मेरी अन्तिम प्रार्थना यही हूँ कि प्राचीन शास्त्रों और मन्दिरों और शिला- 
लेखोंकी शीघ्रतर रक्षा होनी चाहिए. क्‍योंकि इन्हींसे संसारमें जैनधर्मके 
महत्त्वका अस्तित्व रहेगा। में तो इसी चिन्तामें था, किन्तु अचानक 
काल आकर मुर्भ लिये जा रहा है । मेने यह प्रतिज्ञा की थी कि जबतक 
इस कार्यकों पूरा न कर दूँगा, तब तक ब्रह्मचयंका पालन करूँगा । बड़े 
धोककी बात है कि अपने अभाग्योदयसे मुझे इस पररुपविद्र कार्यके करने- 
का पुष्य प्राप्त नहीं हुआ, अब आप ही' लोग इस पवित्र कार्यके स्तम्भ-स्वरूप 
है, इसलिए इस परम आवश्यक कार्यका सम्पादन करना आप सबका परम 
कतंव्य है ।” 


यह भीष्मप्रतिज्ञा आपने तीस वर्षकी अवस्थामें की थी। जैन- 
समाजके प्रति आपका यह कारुणिक अतएव माभिक निवेदन पढ़कर मुभे 
रामवनवासकी वात याद आ जाती है। अवध-नरेश राजा दशरथकी 
आज्ञासे राम, सीता और लक्ष्मणको सुमन्तने रथमें बेठाकर बनमें पहुँचा 
दिया हैं। वटवृक्षके नीचे राजवेश-भूषाका परित्याग कर वदठक्षीरसे 
रामचन्द्रजी अपनी तथा लक्ष्मणजीकी जटाकी रचना कर तपस्वी वेषकी 
सज्जारों सज्जित होने लगे। उसे समय वृद्ध सचिव सुमन्तजीने यह 
दुदृ श्य देखकर कहा था “हा! हन्त ! दुर्देव !(!! जिन रघुवंशी 
राजाओंन चौथेपनमें राज्य-शासनभार अपने परत्रोंको सौंपकर संन्यास 
निम्ित्त वनका आश्रय लिया था, उसी रघ्‌कुलके ये नवांकुर दुधमुंहे बच्चे 
बनमें तपस्वियों-जेसा बाना बनाकर रह रहे हैं ।” में जैन सिद्धान्त-मवनमें 
वर्षों लगातार लायब्रेरियनके पदपर रह चुका हूँ । तीर्थयात्रियोंमें बहु- 
संख्यक जेन यात्री भग्नमें आपके चित्रके नीचे समुद्धत आपका हृदय- 
द्रावक मासिक निवेदन पढ़कर रो पड़ते थे, और विवश हो मेरी भी 
आँखें मर आती थीं। 


बाबू साहब बड़ी अबोधावस्थामें अपने दीनों बच्चोंको छोड़ गये 
थे, किन्तु बाघके बच्चोंको सिखावें कौन ? यह जनश्रुति चरितार्थ 


ज२२ लजैन-जागरणके अग्रदूत 


हो रही है । आपके चि० पुत्र और पोते आपकी लक्ष्यसिद्धिके लिए अथकः 

परिश्रम कर रहे हे । इसके निदर्शनरूप आपके नामका देवाश्रम नामका 

शू्‌ विशाल प्रासाद तथा जैन सिद्धान्त-भवनका भव्य भवन ही पर्याप्त हैं । 

आपकी अनुजवध्‌ ब्रह्मचारिणी पण्डिता चन्दाबाईजीने तो जैन बाला- 

विश्वाम द्वारा आपकी कीतिमें चार चाँद लगा दिये हैं। सच पूछिए तो 

बा० देवकुमारजीकी वेश्युतरूप चेष्टासे सबके संब अनुप्राणित हो रहे हें । 
““ज्ञानोदय काशी, 


अगस्त १६५१ 





जन्म--- १८७७ ई० 


स्वगवास--- १० अगस्त १६२३ ई० 


सेठ जम्बूफसाद जेन रहस 
श्री कन्हेयालाल मिश्र प्रभाकर 


६ साः समाज सो जाये, कोई साथ न दे, तब भी में लड़गा ! ” 
राज्यने सम्मेदशिखरजीका तीर्थ इवेताम्बर समाजको बेच 
दिया था और उससे तीन प्रइन उभर आये थे । श्वेताम्बरोंका आग्रह था कि 
हम दिगम्बरोंको इस तीथ्थंकी यात्रा न करने देंगे, यह दिगम्बरियोंका 
घोर अपमान था, यह पहला प्रदन । राज्यकों तीर्थ बेचनेका अधिकार 
नहीं है, क्योंकि तीर्थ कोई सम्पत्ति नहीं है, यह दूसरा प्रश्न । और तीर्थ 
के सम्बन्धमें दिगम्बरोंके अधिकारका प्रइन । 
दिग्रम्बर समाजका हरेक आदमी बेचन था, पर कोरी बेचेनी क्‍या 
करेगी ? यहाँ तो आगे बढ़कर एक पूरा युद्ध सिरपर लेनेकी बात थी, 
उसके लिए प्रायः कोई तैयार न था। इतने विशाल समाजमें एक सिर 
उम्रकर उठा, एक क़दम आगे बढ़ा और एक वाणी सबके कानोंमें प्रति- 
ध्वनित हुई-- 


“सारा समाज सो जाये, कोई साथ न दे, तब भी में लड़ंगा । यह 
दिगम्बर समाजके जीवन-मरणका प्रश्न हैं। में इसकी उपेक्षा नहीं कर 
सकता !” 

यह सहारनपुरके प्रख्यात रईस ला० जम्बूप्रसादजीकी वाणी थी, 
जिसने सारे समाजमें एक नवचेतनाकी फुहार बरसा दी । मीठे बोल 
बोलना भले ही मुश्किल हो, ऊँचे बोल बोलना बहुत सरल है । इस सरलता- 
में कठिनताकी सृष्टि तब होती है, जब उनके अनुसार काम करनेका समय 
आता है। लालाजीने ऊँचे बोल बोले और उन्हें निबाहा, ५० हजार 
चाँदीके सिक्के अपने घरसे निकालकर उन्होंने खच्॑च किये और श्री ला० 
देवीसहायजी फीरोज़पुर-निवासी एवं श्री तीर्थक्षेत्र कमेटी बम्बईके कन्धेसे 
कन्धा मिलाकर पूरे ढाई वर्ष तक रात-दिन अपनेको भूले, वें उसमें जुटे 
रहे और तब चेनसे बैठे, जब समाजके गलेमें विजयकी माला पड़ चुकी । 

मुक़दमेके दिनोंमें ही उनकी पत्नीका भयंकर आपरेशन हुआ । 
मृत्यु सामने खड़ी थी, जीवन दूर दिखाई देता था, सबने चाहा कि वे पास 
रहें, पर उन्हें अवकाश न था, वे न आयें। यह उनकी धुन, उनकी लगन 
की एक तस्वीर है, बहुत चमकदार और पूजाके लायक़, पर यह अधूरी 
है, यदि हम यह न जान लें कि तब लाला अम्बूप्रसाद किस स्थितिमें थे, 
जब समाजके अपमानका यह चैलेंज उन्होंने स्वीकार किया था। 

सन्‌ १८७७ में जन्मे और १६०० में इस स्टेटमें दत्तक पुत्रके रूप 
में आये । तब वे मेरठ कालिजके एक होनहार विद्यार्थी थे। १८६३ में 
उनका विवाह हो गया था, पर विवाहका बन्धन और इतनी बड़ी स्टेटकी 
प्राप्ति उनके विद्या-प्रेमको न जीत सकी और वे पढ़ते गये, पर कृटुम्बके 
दूसरे सदस्य स्टेटके अधिकारी बनकर आये और मुक़दमेबाज़ी शुरू हुई । 
यह जीवन-मरणका ग्रइन था; कॉलेजको नमस्कारकर वे इस' संघर्षमें आ 
कूदे और १६०७ में विजयी हुए। स्व० पण्डित मोतीलाल नेहरू प्रिवी- 
कौंसिलमें आपके वकील थे और आपकी विजय, किसी विवाहित युवाके 
दत्तक होनेकी पहली नज़ीर थी । यह विजय बहुत बड़ी थी, पर बहुत 
मेहगी भी । स्टेटकी आर्थिक स्थितिपर इसका गहरा प्रभाव पड़ा था 
और आप उसे संभाल ही रहे थे कि शिखरजीका आह्वान आपने स्वीकार 
कर लिया । 

हमने ला० जम्बूप्रसादजीको नहीं देखा, पर इस सारी स्थितिकी 
हम सही-सही कल्पना करते हैं, तो एक दृढ़ आत्माका चित्र हमारे सामने 
आ जाता है। आँधियोंमें अकम्प और संघर्षोमें शान्त रहनेवाली यह 
दुढ़ता, परिस्थितियोंकी ओर न देखकर, लक्ष्यकी ओर देखनेवाली यह 
वृत्ति ही वास्तवमें जम्बूप्रसाद थी, जो लाला जम्बूप्रसाद नामके देहके भस्स 
होनेपर भी जीवित है, जागृत है, और प्रेरणाशील है । 

इस तस्वीरका एक कोना और हम #ाँक लें । अबतक देखे तीनों 
कोनोंमें गहरे रंग हैं, दुढ़ताके और अकम्पके, पर चौथे कोनेमें बड़े 'लाइट 
कलर' हें--हल्के-हल्के किलमिल और सुकुमार । 

धर्मके प्रति आस्था जीवनके साथ लिये ही जैसे वे जन्मे थे । कॉलेज 
में भी स्वाध्याय-पूजन करते और धर्म-कार्योमें अनुरक्त रहते । कॉलेजमें 
उन्हें एक साथी मिले ला० धूमसिह । ऐसे साथी कि अपना परिबार छोड़कर 
मृत्युके दिन तक उन्हींके साथ रहे । ला० जम्बूप्रसादके परिवारमें इसपर 
ऐतराज़ हुआ, तो बोले--में यह स्टेट छोड़ सकता हुँ, धूमसिहको नहीं 
छोड़ सकता, और वाक़ई जीवनभर दोनोंने एक दूसरेको नहीं छोड़ा । 

दत्तक पुत्रोंका सम्बन्ध प्रायः अपने जन्म-परिवारके साथ नहीं 
रहता, पर वे बराबर सम्पकंमें रहे और सेवा करते चले । अपने भाईकी 
बीमारीमें १०० रु० रोज़पर वर्षों तक एक विशेषज्ञको रखकर, जितना 
खर्च उन्होंने किया, उसका योग देखकर आँखें खली ही रह जाती हैं ! 

१६२१ में, अपनी पत्नीके जीवनकालमें ही आपने ब्रह्मचर्यका ब्रत 
ले लिया था और वैराग्यभावसे रहने लगे थे। अप्रैल १९२३ में वे देहली- 
की बिम्बप्रतिष्ठामें गये और वहाँ उन्होंने यावन्मात्र वनस्पतिके आहार- 
का त्याग कर दिया । जून १९२३ में उन्होंने अपने श्रीमन्दिरकी बेंदी- 
प्रतिष्ठा कराई और इसके बाद तो वे एकदम उदासीन भावसे सुख-दु:खर्मे 
समता लिये रहने लगे । 

आरम्भसे ही उनकी रुचि गम्भीर विषयोंके अध्ययनमें थी---कॉलेज 
में बी० ए० में पढ़ते समय, लॉजिक, फिलासफी और संस्कृत साहित्य 

उनके प्रिय विषय थे । अपने समयके श्रेष्ठ जैन विद्वान्‌ श्री पन्नालालजी 
न्यायदिवाकर सदैव उनके साथ रहे और लालाजीका अन्तिम समय तो 
पूर्णतया उनके साथ शास्त्रचर्चामें ही व्यतीत हुआ । 


उनकी तेजस्विता, सरलता और धर्मनिष्ठाके कारण समाजका 
मस्तक उनके सामने झुक गया और समाजने न सिफ़ उन्हें तीर्थेभक्त- 
शिरोमणि” की उपाधि दी, अपना भी शिरोमणि माना । अनेक संस्थाओं- 
के वे सभापति और संचालक रहे और समाजका जो कार्य कोई न कर 
सके, उसके करनेकी क्षमता उनमें मानी जाने लगी । 


समाजकी यह पूर्जा पाकर भी, उनमें पूजाकी प्यास न जगी। 
उन्होंने जीवनभर काम किया, यशके लिए नहीं, यह उनका स्वभाव था, 
बिना काम किये वे रह नहीं सकते थे । उनकी मनोवृत्तिको समभनेके 
लिए यह आवश्यक है कि हम यह देखें कि सरकारी अधिकारियोंके साथ 
उनका सम्पर्क कैसा रहा ? 


उनके नामके साथ, अपने समयके एक प्रतापी पुरुष होकर भी, कोई 
सरकारी उपाधि नहीं है। इस उपाधिके लिए खुशामद और चापलूसी- 
की जिन व्याधियोंकी अनिवायंता है, वे उनसे मुक्त थे । उनके जीवनका 
एक क्रम था--आज तो सरकारी अधिकारी ही अपने मिलनेका समय 
नियत करते हैं, पर उन्होंने स्वयं ही सायंकाल ५ बजेका समय इस कार्यके 
लिए नियत कर रकखा था। ज़िलेका कलक्टर यदि मिलने आता, तो 
उसे नियमकी पाबन्दी करनी पड़ती, अन्यथा वह प्रतीक्षाका रस लेनेके लिए 
बाध्य था । | 

लखनऊ दरबारमें ग्रवनेरका निमन्त्रण उन्हें मिला। उन्होंने यह 
कहकर उसे अस्वीकृत कर दिया कि में तो ५ बजे ही मिल सकता हूँ, विवश, 
गवर्नर महोदयकों समयकी ढील देनी पड़ी । आजके अधिकांश धनियों 
का नियम तो दारोगाजीकी पुकारपर ही दम तोड़ देता हैं। कई बार 
उन्हें जॉनरेरी मजिस्ट्रेट बनानेका प्रस्ताव आया, पर उन्होंने कहा-''मुझे 

अवकाश ही नहीं हैं ।” यह उनके अन्तरका एक और चित्र है, साफ़ और 
गहरा । 

१० अगस्त १६२३ को वे यह दुनिया छोड़ चले । मृत्युका निमन्त्रण 
माननेसे कुछ ही मिनट पहले उन्होंने नये वस्त्र बदले और भूमिपर आनेकी 
इच्छा जताई । उन्हें गोदमें उठाया गया और नीचे उनका शव रखा 
गया । जीवन और मृत्युके बीच कितना संक्षिप्त अन्तर । ला० जम्बूप्रसाद, 
एक पुरुष, संघर्ष और शान्ति दोनोंमें एक रस ! वे आज नहीं हैं, किन्तु 
उनकी भावना आज भी जीवित है । 


--अ्नेकान्त १९४३ 

“निवास-स्थान ? 

“ललितपुर ।' 

“ललितपुर ? कौन-सा ललितपुर ?' 

“ललितपुर, ज़िला राँसी ।' 

ज़िला. . .आ. . .आ भाँसी ई. . .ई, सेठ मथुरादासका ललितपुर ?! 

अब मेरी बारी थी । साइचयं मेंने उत्तर दिया--सेठ मथुरादास ? 
सेठ मथुरादासको तो में जानता नहीं। आप शायद किसी दूसरे ललित- 
पुरकी बात कह रहे है ?' 

खेर, होगा । आप जाइए । कमरा नं० ११ खाली हूं, उसमें 
सामान रख लीजिए । 

उस समय मेरी आयू लगभग १६-१७ वर्षकी रही होगी। बात 
इन्दौरकी एक धर्मशालाकी हैँ । कमरा प्राप्त करने जब में व्यवस्थापक 
के पास गया, उस समय जो बातें हुईं, वही ऊपर अंकित हैं । उस समय 
मेरा ज्ञान, अनुभव और परिचय आदि इतना अत्यल्प था कि यदि में सेठ 
मथूरादासको नहीं जान सका तो यह उचित तथा स्वाभाविक ही था। 
किन्तु, नहीं जानता', उस समय यह मैंने कह तो दिया, पर मेरे सहज 
जिज्ञासु और कतूहलप्रिय हृदयमें, सेठ मथुरादासजीके प्रति परिचयेच्छा 
अवश्य ही अंकुरित होकर रह गई और उसीका परिणाम हूँ यह लेख । 
आख़िर कौन हें ये सेठ मथुरादास, जिनके नामसे ही ललितपुरको लोग 
जानने लगे हें, इस कौतूहलने मुझे शान्त नहीं रहने दिया और इसीलिए 

जब यात्रासे घर वापिस आया तो यथावसर भौर यथाप्रसंग मेंने बड़े- 
चुजूगोंसे पूछ-ताछ प्रारम्भ की । उत्तर-स्वरूप उनसे जो कुछ सुननेकों 
मिला, वह आज भी मेरे सश्रद्ध हृदयकी चिर-स्मरणीय निधि है, और 
आज जब कि मुभमें इतनी समझ आ गई हे कि में हिन्दुस्तान, गाँधीका 
हिन्दुस्तान”, इस उक्तिमें निहित भावको जल्दी ही ग्रहण कर लेता हूँ, तब 
सोचता हूँ कि सेठ मथुरादासजीसे सम्बन्धित यह जन-कथन, “ललितपुर, 
सेठ मथुरादासजीका ललितपुर', क्या ऐसी ही बड़ी उबितयोंका छोटा 
“संस्करण नहीं हैं। गाँधीके नामसे, संसार हिन्दुस्तानकों जानता है, पर 
क्या यह भी सच नहीं हे कि-मेरे छोटे-ले ललितपुरको लोग सेठ मथुरादास 
'के नामसे जानते है ? 
भर ्र भर 

इकेहरा-छरेहरा शरीर, ठिगना क़द, ऊँचा और चौड़ा ललाट, गौरा 
रंग, दोनों आँखोंके आकारमें इतना कम और सूक्ष्म अन्तर कि वह दोष 
न होकर कटाक्ष बन गया। पहनावेमें महाजनी ढंगकी बुन्देलखंडी 
'धोती अथवा सराई (चूड़ीदार पायजामा), तनीदार अँगरखा, सिरपर 
मारवाड़ीसे सर्वथा भिन्न बुन्देलखंडी लाल पगड़ी, गलेमें सफ़ेद दुपट्टा । 
स्वभाव, मानो मोम और पाषाण--दोनोंका सम्मिश्रण | क्षण भरमें 
सावेश, क्षण भरमें करुण । बादाम या नारियलकी भाँति ऊपरसे कठोर, 
भीतरसे कोमल--अन्तःसलिल, पाषाणके नीचे प्रवहमान निर्भर । 
बिना गाली दिये बात नहीं करेंगे, किन्तु गाली वह जो शब्दोंसे तो गाली 
लगे किन्तु भावनामें आशीर्वाद-सी । स्वभावकी इस अप्रियकर विशिष्टता 
के होते हुए भी लोकप्रिय इतने कि सरकारकी ओरसे कई वर्षों तक स्थानीय 
स्युनिसिपल बोर्डके वाइस चेयरमैन नियुक्त होते रहे । एक बार अखिल 
भआरतवर्षीय परवार-सभाके सभापति भी चुने गये थे। धर्मसाधना उनकी 
प्रकृति थी और आयुर्वेद हॉबी। फलत: धामिक और आयुर्वेदिक दोनों 
ही विषयोंके सुन्दर भ्रंथोंका विशाल संग्रह किया। पुस्तकालय, और 
आओऔषधालयकी स्थापना की । 

दूर-दूर तक उनकी प्रसिद्धिका प्रमुख कारण था, उनका वह समम 
और उदार हृदय, जो क्षेत्रपालजीकी धर्मशालासे प्रतिदिन २-४ किन्‍्हीं 
भी .अनजान-अपरिचित यात्रियोंकों सस्नेह अपने घर लिवा लाया करता 
था और उन्हें सप्रेम तथा ससम्मान भोजन कराके सन्तुष्ट और सुखी होता 
था। उनके इस स्वभावसे सामंजस्य करनेकी दिशामें धरकी महिलाएँ 
इतनी अभ्यस्त हो गई थीं कि १५-२० भित्तिटके भीतर गरम पूड़ी और 
दो साग तेयार कर देना उनके लिए अत्यन्त सामान्य बात थी। न जाने 
किस समय अतिथि आजाएँ और भोजन बनाना पड़ जाय, चूल्हा कभी 
बूभ ही न पाता था| 

ललितपुरका सुप्रसिद्ध मंदिर क्षेत्रपाल' उन्हींके परिश्रम और संर- 
क्षणका फल है। एक बार स्थानीय वैष्णबोंने उसपर अपना अधिकार 
घोषित किया था, किन्तु यह सेठ मथुरादासजीका ही साहस था कि उन्होंने 
उसको अदालती और ग्ैरअदालती--दोनों ही तरीक़ोंसे लड़कर जेन- 
मंदिर प्रमाणित और निर्णीत कराया । उनके लिए क्षेत्रपाल सम्मेद-- 
शिखर और गिरिनार-सा ही पूज्य था। किस प्रकार उसकी यशोवृद्धि 
हो, प्रसिद्धि हो, आथिक स्थिति सुदृढ़ हो, वह तीथ्थ, यात्रियोंके लिए 
आक्ंणका केन्द्र बने--यही उनके जीवनकी सबसे बड़ी महत्त्वाकांक्षा 
थी । उनका प्रिय क्षेत्रपाल, जेनगति-विधियोंका एक सक्रिय केन्द्र बन 
सके, इसीलिए उन्होंने, वहाँ अभिनन्दन पाठशालाकी स्थापना की, जो 
अभी थोड़े दिनों पहले ही बन्द हुई हैं। क्षेत्रपालके प्रति, सेठजीके मोह 
की पराकाष्ठा थी कि वे अपने पीनेके लिए जल भी, एक मील दूर क्षेत्रपाल 
स्थित कुएँसे ही में गाया करते थे। क्षेत्रपालके निकटस्थ कुछ भूमि, उन्होंने 
स्थानीय जैन-समाजसे कुछ विशेष शर्तोंपर प्राप्त कर, अपने लिए एक 
बग्नीचेका निर्माण कराया था, जो आज भी हूं। प्रतिदिन प्रात:काल ही 
इस बग्रीचेसे फूलोंकी एक बड़ी टोकरी: उनकी दृकानपर पहुँच जाया 
* करती थी कि नगरके किसी भी व्यक्तिको-विशेषतया हिन्दुओंको, जिन्हें 
पूजाके लिए फूल अभीष्ट होते हें, वें सहज-सुलभ हो सकें। जब तकः 

जीवित रहे, प्रतिदिन प्रातः और सायंकाल क्षेत्रपाल जाकर पूजन करना 
त्तथा शास्त्र-प्रवचन सुनना--उनकी नियभित रुचि थी।। क्षेत्रपालमें 
सून्दर धामिक ग्रंथोंका संग्रह हो सके, इस इच्छासे उन्होंने न केवल बहुत 
से बहुमूल्य ग्रंथोंको प्रयत्नपूर्वक प्राप्त ही किया बल्कि बहुत-से लिखघारियों 
(हाथसे ग्रंथोंकी नकल करनवाले लेखकों) को आश्रित रखकर उनसे 
भी ग्रंथ लिखाये। 

उनकी पारिवारिक आर्थिक स्थितिकी आज जो सबलता हैँ, उसका 
बहुत बड़ा श्रेय उनके व्यवसाय-कौशलको ही' है । बम्बई, टीकमगढ़, मह- 
रौनी, पछार, बामौरा, चेंदेरी, हरपालपुर आदि-आदि कई मंडियोंमें 
उनकी गद्दियाँ थीं, जिनकी सुव्यवस्था वे अपने सुयोग्य भतीजे पन्नालालजी 
टडेयाके सहयोगसे करते थे । 

उनकी अनुकरणीय विशेषता थी कि इतने निपुण और बड़े व्यौपारी 
होनेपर भी बनियापन' उन्हें छ नहीं गया था । उनके मुनीम, नौकर-चाकर 
जहाँ उनकी गालियाँ सुननेके अवश पात्र थे, वहाँ उनके अत्यन्त उदार संर- 
झक्षणके अधिकारी भी । सम्मेदशिखरके आसपास, सम्भवतः कलकत्ता 
या पटना, व्यावसायिक का्यसे जाकर भी, उनका एक मुनीम बन्दनार्थ 
'शिखरजी भी क्‍यों नहीं गया, इसपर उस मुनीमको उन्होंने इतना डाटा 
कि उसे दूसरी बार, ऐसा ही अवसर आनेपर शिखरजीकी यात्रा करनी 
ही पड़ी | मार्गमें क्यों उस मुनीमने अपनी एक वक्‍तकी खुराक़में केवल 
सीन आने ही खर्च किये और इस प्रकार सेठ मथुरादासकी मुनीमीके पद 
को लज्जित किया, इसपर उन्होंने उसको इतती' गालियाँ दीं कि सुनने 
बालोंको कानोंपर उँगलियाँ रख लेनी पड़ीं । नौकरी करते-करते जो नौकर 
या मुनीम मर गया, उसके बाल-बच्चोंको आजीवन पेंशन देना और उनके 
सुख-दुःखकी खोज-खबर एक कौदुम्बिककी भाँति ही रखना---आज कितने 
'चनी ऐसा करते हैं ? सेठ मथुरादासके लिए यह सामान्य बात थी ! 

वयोवृद्ध चोधरी पलटूरामजी, जो आज भी जीवित हैं और सेठ 
अथ्रादासजीकी चर्चा आते ही जिनके नेत्र सजल तथा कंठ आादे हो उठता 

है, उनके एक प्रकारसे दाहिने हाथ ही थे। ललितपुर-समाजमें, चौधरी' 
जी अपनी पंचायत-चातुरीके लिए विख्यात हैं। व्यवहार-कौशलकी 
यह देन---उन्होंने सेठ मथुरादासजीके चरणोंमें बैठकर ही प्राप्त की थी--- 
इसको वे आज भी गर्व और कृतज्ञतासे स्वीकार करते हैं, और इन पंक्तियों: 
* का लेखक चौधरीजीके प्रति कृतज्ञता प्रकट करता हूँ कि सेठजीके सम्बन्ध 
में इतनी अधिक और प्रामाणिक सामग्री उन्होंने उसको दी । 
सेठजी, एक बार, एक विवाहमें सम्मिलित होने मुँगावली गये । 
चौधरी पलट्राम भी साथ थे | सहसा न जाने क्या सूक्री कि चौधरीजीको: 
बुलाकर बोलें--अरे, पल्टुआ ! (चौधरीजीके प्रति यही उनका स्नेह- 
सिक्‍त सम्बोधन था) सुना है, यहाँ जज साहब रहते हैं ? उनसे मिलना 
चाहिए ।' चौधरीजीने उत्तर दिया--अच्छी बात है, शामको चले 
जले ।' इस सुकावपर चौधरीजीको उन्होंने इतनी गालियाँ दीं कि चौधरी 
सहमकर रह गये । बोले, अबे पल्टुआ ! इतना बड़ा हो गया, पर तुभमें 
इतनी अक़ले नहीं आई ? में मिलने जाऊँगा ? अबे, वह कामकर कि 
. जज साहब खुद अपने डेरेपर मिलने आयें । 
चौधरीजीमें, चातुर्य जन्मजात रहा है, तत्काल बोले--'ठीक है; 
दोजिये मुझे तीन सौ रुपये--ऐसा ही होगा ।” रुपयोंकी व्यवस्था हो 
गई। बाज़ार जाकर चौधरीजीने दो-चार स्थानीय पंचोंको साथ लिया + 
सस्तेका ज़माना था। बहुत-सी धोतियाँ, कम्बल, कापियाँ, किताबें, पेंसिलें, 
दावार्तें आदि खरीदीं। स्थानीय पाठशालाओंके विद्याथियोंको सूच्ति 
किया। गाँवमें जो ग़रीब थे, उनको ख़बर कराई । सामानको एक 
सार्वजनिक स्थानपर व्यवस्थित किया। पंचोंकों लेकर जज साहवके 
बेंगलेपर पहुँचे । निवेदन किया कि आज सायंकाल, स्थानीय विद्यार्थियों 
और ग़्रीबोंको, सेठ मथुरादासजी ललितपुरवालोंकी ओरसे पुरस्कार 
वितरित किये जायेंगे; सेठजीकी इच्छा है कि यह कार्य आपके कर-कमलों 
से सम्पन्न हो । जन्न साहबने प्रस्तावको सहर्ष स्वीकृत किया । कार्य हुआ ? 
सेठजीकी उदारतासे जज़ साहब इतने प्रभावित हुए कि दूसरे दिन उनके 

डेरेपर पहुँचे और उनको अपने घर भोजनके लिए निमंत्रित किया । चौधरी 
जी कह रहे थे कि जज साहबने उस दिन जो स्वागत-सत्कार किया, वह 
आज' भी उनकी स्मृति हरा है । 
अपने जीवनमें उन्होंने शायद ही कोई यात्रा ऐसी की हो, जिसमें 
मार्ग-व्यय आदिके अतिरिक्त २००-४०० रु० उनके और भी खर्च न 
हुए हों । विवाह-बारात आदिकी यात्राएँ भी उनके इस स्वभावकी अप- 
वाद नहीं थीं। किसीकी भी वारातमें जाते समय घरसे १०-२० सेर 
मिठाई-पूड़ी, काफ़ी पान-सुपारी, इलायची आदि साथमें ले जाना और 
रास्ते भर शरातियोंकी इसे प्रकार खातिर करते चलना, मानों उन्हींके 
लड़केकी बारात हो, आज किसके द्वारा यह उदारता साध्य है ? तीथे, 
विमान, अधिवेशन आदि धामिक या सार्वजनिक यात्राओंके समय समस्त 
सहयात्रियोंके सुखदु:खका दायित्व, मानों नेतिक रूपसे वे अपना ही सम- 
ऋते थे, और अपनी इस वृत्तिके प्रभावमें पेसा तो उदारतापूर्वक वे 
खं करते ही थे, अवसर आ पड़नेपर तन-मन देनेमें भी उन्हें संकोच नहीं 
होता था । एक बार प्रवासमें उनके सहयात्री श्री दमरू कठल जब बीमार 
हो गये थे, तो उनके पाँव तक उन्होंने बभिकक दाब थे ! 
अपने नगर लेलितपुर और प्रदेश वुन्देलखंडके प्रति उनके हृदयमें 
नैसगिक ममता थी। एक बार, कुण्डलपुरमें महासभाके अधिवेशनके 
समय, एक व्यवित द्वारा बुन्देलखंडके प्रति अपमान-जनक शब्द कहे जाने 
पर, उन्होंने इतना सख्त रुख़ अख्तियार किया कि आराके प्रसिद्ध रईस 
और अधिवेशनके सभापति स्वयं देवकुमारजी उन्हें मनानेके लिए आये 
और मुद्दिकलसे उन्हें शान्‍्त कर सके । ललितपुरके प्रति लोगोंमें सम्मानः 
की भावना आये---उनका सर्देव यही प्रयत्न रहा करता था। मसस्‍्तापुर- 
रथ-यात्राके समय वे तत्कालीन भावी सिंघईसे अपना यह आग्रह स्वीकार: 
कराके ही माने थे कि पहले ललितपुरके विमानोंका स्वागत किया जाय | 
उस समय समाज-सुधारकेः न तो इतन पहलू ही थे और न उनके 
प्रेरक बहुत-से दल ही। समाजमें नारीकी स्थित्तिके सम्बन्धमें उसका: 


घ३३ जैन-जागरणके अग्रदूत 


दृष्टिकोण बिलकुल सीधा-सादा था | एक इसी विषयमें ही क्यों, जीवनके 
प्रत्येक क्षेत्रमें वे मर्यादा' के हामी और पोषक थे। मंदिरोंमें स्त्रियाँ 
अधिक तड़क-भड़कसे न आयें, उनकी गतिमें नारी-सुलभ लज्जा हो, न कि 
उच्छृंखल चंचलता, उनकी पैनी दृष्टि सदेव यह मार्क' करनेके लिए तत्पर 
रहा करती थी। एक बार, सम्मेदशिखर क्षेत्रपर पंजाब प्रदेशकी कुछ 
स्त्रियाँ कुएंपर बैठी हुई नग्न स्तान कर रही थीं | यह दृश्य, सेठजीसे न 
देखा गया । उसी समय कई थान मँगवाकर, कुछ बल्लियाँ खड़ी करके 
उनके सहारे एक पर्दा-सा तनवा दिया । 

उनकी धर्म-साधना केवल पूजा-पाठ तक ही सीमित नहीं थी । 
सम्भवतः यदि कभी अवसर आ जाता तो धर्मके लिए अपने प्राण दे देनेमें 
भी उन्हें संकोच न होता । एक बार, स्थानीय जैन मंदिरपर, होली खेलने- 
वाले कुछ लोगोंने गोबर फेंक दिया । ख़बर सेठजी तक पहुँची । सब 
काम छोड़, उसी समय एस० डी० ओ० के पास दौड़े गये । एस० डी० 
भो० अंग्रेज़ था, पर चचिल-परम्पराका नहीं | सेठजीका बहुत सम्मान 
करता था। तत्काल मौक़ेपर पहुँचकर जाँच कराई। अपराधियोंकी 
खोज की । जिन लोगोंने यह निद्य हरकत की थी, उन्हींसे गोबर साफ़ 
कराया गया। नसेनी भी उनको नहीं दी गई। एक दूसरेके कन्धोंपर 
चढ़कर ही उन्हें गोबर पोंछना पड़ा । 

इसी प्रकार अहिंसा परमो धर्म” भी उनका मात्र मौखिक सिद्धान्त 
ही नहीं था। व्यवहारमें भी उसका प्रयोग उन्हें अभीष्ट रहता था । 
एक बार एक गाय भागती-भागती आई और सेठजीके मकानमें घुसती 
चली गई । पीछे-पीछे उसका स्वामी क़साई भी दौड़ता हुआ आया । 
सेठजीने स्थिति समझी और नौकरोंकों आदेश दिया कि वह घरकी अन्य 
गाय-भेंसोंके साथ थान” पर बाँध दी जाय | क़साई, क़साई पीछे था 
और व्योपारी पहले। मौक़को ताड़ गया। गायके अनाप-शनाप दाम 
माँगने लगा, किन्तु सेठजीके आगे उसकी एक भी चालाकी न चली । 
उन्होंने चार भले आदमियोंको बुलाकर निर्णय लिया और उचित मूल्य 
देकर उस क़साईको बिदा किया। 


सेठ मधुरादास टडेया जु३७ 


निरन्तर देना, और बदलेमें कुछ भी पानेकी आशा न करना, उनके 
जीवनका यह आदर्श था। एक बार टीकमगढ़की एक स्त्री' अपने तीन 
'भूखे-प्यासे बच्चों-सहित उनके दरवाज़े आ गिरी । बोली, जैन है, तीन 
दिनसे निराहार हूँ। सेठजीने .तत्काल उसको ससम्मान प्रश्नय दिया। 
उसके स्नानादिकी व्यवस्था की । भोजनकी सामग्री दी, बत॑न दिये कि 
बह स्वयमेव शुद्ध विधिपूर्वक बनाकर खा ले | सेठजीको कृतृहल हुआ 
कि स्त्री, वास्तवमें, जैन है या यों ही भूठ बोलती है । पल्ट्राम चौधरी- 
को साथ लेकर, छिपकर उसकी भोजन बनानेकी विधिका निरीक्षण करने 
लगे | स्त्री रसोई बना रही थी, उधर बच्चे भूखके मारे चिल्ला रहे थे । 
स्त्रीन पहली ही रोटी तबेपर डाली कि बच्चोंका धैर्य समाप्त हो गया । 
थे उसी अधकच्ची रोटीको ले लनेके लिए लपके । सेठजीसे यह करुणाजनक 
दृश्य न देखा गया । उसी समय नौकरके हाथ थोड़ी-सी मिठाई भेज 
दी | क्षुधातुर बच्चोंकों सब्र कहाँ ? एक बच्चेने एक साबित लड्डू अपने 
छोट-से मूँहमें दूंस लिया और उसे निगलनेके लिए व्याकुलतापूर्वक रुआसा 
हो उठा । जेसे-तैसे स्त्रीने उसके मुँहमेंसे लडड़को तोड़-तोड़कर निकाला 
और फिर अपन हाथों थोड़ा-थोड़ा-सा खिलायों। तत्पश्चात्‌ हाथ धोकर 
रोटियाँ सेंकने लगी । वह जेन थी और विधिपूर्वक ही उसने भोजन बनाया 
खाया । सेठजी सनन्‍्तुप्ट हुए, किन्तु साथ ही क्षुधाजनित व्यथाको साक्षात्‌ 
देख इतने विगलित भी हुए कि वे उस दिन एकान्तमें बंठकर घंटों रोते 
रहे । उस स्त्री और उसके बच्चोंको रोटी-कपड़ों और बेतनपर नौकर 
रख लिया। मरते समय वेतन-स्वरूप जमा हुए उसके रुपये तथा अपनी 
ओरसे भी २५० रु० देकर उसको इन शब्दोंके साथ बिदा किया कि शायद 
उनकी मृत्युके बाद उनके उत्तराधिकारी उसके साथ निर्वाह न कर सकें, 
अत: बह जाये और उन रुपयोंसे कोई छोटी-मोटी पूँजीकी जीविका प्राप्त 
करके गुज़र करे । " 

चाहे पारिवारिक हो चाहे सामाजिक, चाहे नागरिक हो, चाहे 
आदेशिक, जीवनके प्रत्येक क्षेत्रमें उनकी उदारता स्पष्टतया परिलक्षित थी । 

अपनी पुत्री शान्तिका विवाह किया तो इस धूमधामसे कि बारात देखनेके 
लिए आसपासके गाँवसे इतने आदमी आये कि उस दिन प्रत्येक घरमें 
२-२, ४-४ अतिथि ललितपुरसें थे । प्रत्येक नागरिकके घर मिठाई बायने” 
के रूपमें पहुँचाई गई । कोई भी सामाजिक त्योहार या पर्व ऐसा नहीं 
होता था, जिसपर सेठजीकी ओरसे समस्त समाजकी पंगत” नहीं की 
जाती हो । जिस नगर या गाँवकी यात्रा की, वहीं ग़रीबों और विद्यार्थियों: 
को पुरस्कार वितरित किये | कोई भी याचक चाहे वह चन्दा लेनवाला हो, 
चाहे सामान्य भिक्षुक, कभी उनके दरवाजे से खाली हाथ वापिस नहीं गया + 

सेठ पन्नालाल टड़ैया, उनके सुयोग्य भतीजे थे । पुत्र एक ही हें--. 
हुकमचन्द टड़ेया, बिल्कुल वही रूपरंग; आज भी हैं। मथुरादासजी 
की न्याय-प्रियता, उदारता, स्वाभिमान-भावना और व्यवहार-कौशल--- 
सौभाग्यवश, स्वभावकी सभी विशिष्टताएँ पन्नालालजीको वंशोत्तराधि- 
कारमें मिली थीं। सेठ मथुरादासजी द्वारा स्थापित बहुत-सी परम्पराएँ 
सेठ पन्नालालजीने बहुत दिनों तक यथारूप प्रचलित रखीं। कालबश 
आज सेठ पन्नालालजी भी स्वर्गस्थ हें । सेठ मथुरादासजी और पन्नालाल- 
जीकी महानताके अवशेष, यद्यपि उनके वत्तंमान वंशज अभिनन्दनक्‌मार- 
जी टड़ेया तथा जिनेश्वरदासजी और हुकमचन्दजी द्वारा आज भी कुछ- 
कुछ सुरक्षित हैं, किन्तु निश्चय ही तुलनाकी दृष्टिसे वे पासंग भी नहीं 
है, किन्तु जहाँ तक मथुरादासजी तथा पन्नालालजी द्वारा अपनाई गईं 
विशेषताओंसे तुलनाका प्रश्न है, वहीं तक यह बात घटित है। नगरके 
अन्यान्य परिवारोंकी तुलनामें तो आज भी इसी वंशका पलड़ा भारी 
ठहरेगा, इससे इनकार नहीं किया जा सकता । 

सेठ मथुरादासजीका जन्म लगभग सं० १६२६-३० में और मृत्यु 
सं० १६७५ में हुई । धन्य हैँ उनके पिता सेठ मुन्नालालजीको, जिन्होंने: 
ऐसे पृत्र-रत्नको प्राप्त किया था। 

१८ जुलाई १९७१ 

सर मोतीसागर 


रैफिफिंडेफिरिकेकिकेरे एफ किए ऐेकिकेरे एके केफेके केकिसेफिफिफेरि के हे हे के फेफिफि दे डक के के के. 








्सि ब्ि 








मोतीसागर जीका नाम न था, दूरसे प्र बार देखा 

भी था । १६३० के असहयोग आन्दोलनमें तीन माहकी 

मुझे सज़ा मिली कि जेंलमें ही १२४ धाराके अन्तगंत दो वर्षकी 
क़दका हुक्म और सूना दिया गया । कहीं दूसरे कार्यकर्त्ताओंके 
साथ भी इस तरहका ग्रेरकानूनी व्यवहार न हो, इसी आशंकासे 
काँग्रेस-कार्यालयसे अपील करनेका आदेश प्राप्त हुआ । अपीलको 
धन कहाँसे आवे, इस दर्देसरसे तो चुपचाप जेल काटना ही 
& ेयस्कर समझा गया। न जाने सर मोतीसागर जीके काममें 
यह भनक कंसे पड़ी ? चटपट उन्होंने निःशुल्क अपीलकी पैरवी 

की ज़िम्मेवारी स्वयं अपने आप ले ली। ज़रूरी काग़ज़ात भी 
मेंगवा लिये और अपील सुनवाईकी तारीख भी निश्चित्त हो 
गई। लेकिन भाग्यकी अमिट रेखाएँ कौन मेट सकता हैं? 
अपीलकी तारीखसे दो दिन पूर्व अकस्मात्‌ उनका स्वर्गवास हो 

गया। मुझे लाहौरसे तार मिला + मेने विषाद भरे स्वरमें 





कहा-“यहाँ न्यायकी आशा न देख, थे ईश्बरकी अदालतमें फरि- 
याद करने गये हैं । इन्साफ़. होनेपर ही - आएंगे ।! 
लेकिन उनका साधु और परोपकारी मन इस दुनियासे ऐसा 
उचाट हुआ कि वापिस आनेका नाम तक नहीं लिया । 
-गोयलीय 
३१ अक्टूबर १९५१ 








सर मोतीसागर ; एक राजा साधु 


श्री कपहेयालाल सिश्र प्रभाकर 


पाए भी एक तस्वीर होती है और दूरकी भी । पासक; तस्वीरमें 
हाथ-नाक ही नहीं, तिल और रेखाएँ भी साफ़ दिखाई दे जाती 
हैं। दूरकी तस्वीरमें यह सब बात तो नहीं होती, पर चित्रकार अच्छाहो,,. 
तो भिलमिल वातावरणका एक अद्भुत सौन्दर्य उसमें अवश्य होता है । 

स्वर्गीय सर मोतीसागरको मैंने कभी नहीं देखा, पर उन्हें प्री तरह 
जाननेवालोंसे उनके सम्बन्धमें इतना सुना है कि मुझे अक्सर ऐसा लगता: 
है कि में बहुत दिन उनके पास रहा हूं । भावनाकी इसी छायामें जब-जब 
में उनकी समीपता अनुभव करता हूँ, मुझे लगता है, में एक ऐसे व्यवितत्व- 
के पास बंठा हूँ, जिसमें पुराने युगके दो व्यक्तित्व एक साथ समाये हुए हें:- 
एक चमकदार राजाका और दूसरा शान्‍्त साधुका, और हशक्तिके साथ 
भक्तिका ऐसा सरल स्पर्श मुझे मिलता है कि जैसे अभी-अभी में किसी 
उपवनसे घूमकर लौटा हूँ । 

>८ है | 

तीन संस्मरणोंमें उनके तीन चित्र हें, जो मिलकर उनका एक 
ऐसा चित्र बनाते हैं, जिसमें एक्स-रेकी तरह उनका अन्तःकरण तक 
साफ़ दिखाई देता हैं ? 

कालेजके विद्यार्थी-साथियोंमें मोतीसाम रकी सच्चरित्रताका आतडू 
था। वे न कभी किसी अइ्लील बातचीतमें भाग लेते, न कार्यकलापमें । 
इससे साथी उनका आदर तो करते, पर कुढ़ते भी और सदा इस फ़िकमें 
रहते कि क॑से इसकी भगताई ढीली पड़े । 

एक दिन मोतीसागरके पिताजी कहीं बाहर गये थे कि कुछ साधथियों- 
ने उनसे कहा-मोती ! कल शामको हम तुम्हारे घर आवेंगे !” के 
बहुत खुश हुए । 

दूसरे दिन शामको २०-२५ साथी उनके बड़े कमरेमें आ जमे । 
'हँसी-मजाक़की बातें होती रहीं कि रातके & बज गये और € बज गये कि 
एक वेश्या और उसके साजिन्दे भी कहींसे चुपचाप वहाँ आ बैठे । 


रातमें २-३ बजे तक खूब नाच-गाना हुआ और अन्तमें साथियोंने 
“चन्दा कर उस वेद्याको बिदा किया। मोतीसागरने किसी बातमें कोई 
हिस्सा नहीं लिया, पर वे चुपचाप वहाँ बेठे रहे । 
| दौरेसे लौटकर किसी तरह पिताजीको यह बात मालूम हो गई, तो 
उन्होंने पूछा-“मोती ! मेरे पीछे मेरे कमरेमें वेश्याका नाच हुआ था ? ” 

मोतीसागरने सिर भुकाकर कहा- जी हाँ ।” बड़ी तगड़ी लताड़े 
तो पड़ी ही, अपने पिताकी मानसिक व्यथाकी चोट भी उन्हें सहनी पड़ी । 
सोतीसागरके पिता रायबहादुर श्री सागरचन्द अपने समयके वर्च॑स्वी 
वशिक्षाशास्त्री थे। वे अपने पुत्रका यह कारनामा सुनकर बहुत ही व्यथित 
हुए, पर मोतीसागरने उनसे अपने साथियोंके बारेमें एक शब्द भी न कहा । 


बादमें जब उन्हें मोतीसागरके साथियोंकी धृत्तेताका पता चला, 
तो उनका बोक हल्का हुआ | इसके लिए वे स्वयं उस वेश्यासे मिलने 
गये थे | “तुमने यह बात उस समय मुझे क्‍यों न बताई और खड़े-खड़े 
भिड़कियाँ खाते रहे ?” इस प्रश्नके उत्तरमें मोतीसागरने कहा-मुझे 
यह अच्छा नहीं लगा कि अपनेको कलंकसे बचानेके लिए, में आपकी आँखों - 
में अपने साथियोंकों गिरा दूं ! ” 

न टर् रथ 

मोतीसागरके पुत्र श्री प्रेमसागरने एक दिन श्रीरामकिशोर ऐडवो- 
केटसे कहा-बाबूजी, मुझे आपका जीवन-परिचय चाहिए। एक मेरे 
मित्र पत्रकार हैं, उन्हें ज़रूरत है ।” 

रामकिशोरजीने अपना परिचय दूसरे दिन एक फुलिस्केप शीटपर 
टाइप कर दिया, पर वह किसी पत्रमें नहीं छुपा । एक-दो बार उन्होंने 
इस बारेमें पूछा और बात अपने घरकी हो गई । 


सर मोतोसागर जे 


इस घटनाके कुछ मास बाद भारत-सरकारकी जो सम्मान-सूची 
छपी, उसमें श्री रामकिशोरको भी राबबहादुरकी उपाधि दी गई थी। 
उन्हें आइचये हुआ और उन्होंने मोतीसागरसे पूछा-“यह तुम्हारे प्रयत्नों- 
का फल है हज़रत !” वे बोले- जी नहीं, यह आपकी योग्यताका फल है ! ” 
*& श्रीरामकिशोरकों जब चीफ़ कमिश्नरके दरबारमें रायबहादुरकी 
उपाधि दी गई, तो चीफ़ कमिश्नरने रायबहादुर रामकिशोरका जो परि- 
चय पढ़ा, वह वही फुलिस्केप शीट थी, जो कभी उन्होंने स्वयं टाइप करके 
ओमसागरकों दी थी। दस्बारसे लौटते: समय रामकिशोरजीने अपने 
#मत्र मोतीसागरकों १०० उलाहने दिये, पर उन्होंने एक बार भी यह स्वीकार 
लहीं किया कि उनके इस सम्मानमें मेरा हाथ है । 
् 2८ १८ 
मोतीसागर पंजाब कौंसिलके लिए खड़े हुए, तो मनोहरलाल 
(बादमें सर और मिनिस्टर) उनके सुक़ाबले आये, पर चुनावसे चार 
कदिन पहले ही वे समझ गये कि मोतीसागरकी जीत १०० फ़ीसदी निश्चित 
हैं। मोतीसागरको तो उनके मित्र विजयकी पेशगी बधाई भी दे चुके 
थे कि जीतकर वे मिनिस्टर बनेंगे । 
तीन दिन पहले मनोहरलाल रातमें स्वयं उनके पास आये और 
बोले-“मोतीसागर, तुमपर तो भाई, चारों ओरसे भगवान्‌के वरदान 
बरस रहे हैं, इसलिए कौन्सिलकी मेम्बरीका तुम्हारे लिए इतना महत्त्व 
नहीं है, पर में मेम्बर हो गया, तो मेरा जीवन बन जायेगा । 
मोतीसागरने उनके पक्षम्में अपना नाम वापिस लेनेका पत्र लिखकर 
उन्हें दे दिया । दूसरे दिन यह ख़बर फैली तो घरवालोंने आपको बहुत 
लथेड़ा, पर आप चुप ही रहे और स्वयं मनोहरलालको बधाई देने गये । 
>८ > >८ 
मोतीसागरने एक साधारण चकीलके रूपमें भारतकी राजधानीमें 
अपना जीवन आरम्भ किया और कुछ ही दिनोंमें वे इस पेशेकी चोटीपर 
चहुँचे । रायसाहब हुए, रायबहादुर हुए, दिल्‍ली विश्वविद्यालयके वायस- 

चांसलर हुए, डाक्टर हुए और दिल्‍लीसे पंजाब हाईकोर्ट तक ऐसे छाये कि 
जस्टिस होकर सर हुए । जीवनभर लक्ष्मी उनपर मेंडराती फिरी, सम्मान 
उनका अनुचर रहा और सफतता उन्हें घेरे रही। 

उनकी असाधारण सफलताका रहस्य क्‍या है? एक दिल मेंते 
उनके जीवनसाथी रायबहादुर श्री रामकिशोरजीसे पूछा, तो बोले-“नेक- 
नीयती और मेहनत |” 

वे कमाना भी जानते थे और ख्ना भी, पर उनके आश्रित खोना 
ही जानते थे। इस तरह उन्होंने लाखों कमाये, लाखों खर्चे, लाखों खोये 
और लाखों छोड़ गये । सबसे बहुमूल्य वस्तु जो वे छोड़ गये, वह वे छात्र 
हैं, जिन्हें सहायता देकर वे पतपा गये और जो आज जीवतके विभिन्न 
क्षेत्रोंमे काम कर रहे हैं। 

उनके जीवनका एक महत्त्वपूर्ण कार्य था-भारतमें सिनेमाकों जमाने- 
में लाखों रुपये खर्च करना, लाइट आफ एशिया' और अनारकली” उनके 
महत्त्वपूर्ण निर्माण थे। पहला चित्र तो सारे संसारमें यशस्त्री हुआ था। 
हिमांशुराय ही इसमें बुद्ध थे। अनारकलीमें कलाके जो ऊँचे प्रयोग किये 
गये थे, आजका सिनेमा उनसे बहुत नीचे है । 

कंमाकर उन्होंने कभी गवे नहीं किया और खोकर न कभी अफसोस | 

अपने ही पैरों उठकर वे अपने समयमें समाजके सबसे ऊँचे शिखरतक 
पहुँचे थे, पर उनके स्वभावकी नम्रता कभी कम नहीं हुई । वे जिस उत्साह- 
से अपने प्रान्तके गवर्नरसे मिलते थे, उसी उत्साहसे अपने बाग़के मालीसे 
भी बातें करते थे। वे अपने पृत्र-पुत्रियोंको जिस लाड़से पोषते थे, उसी 
लाड़से अपनी बूढ़ी (दुनियाकी भाषामें- बेकार) घोड़ीकों भी और वह 
भी इस हृदतक कि जब साइसने एक दित उससे कहा- तेरे बाबूजी मर गये” 
तो वह एक लम्बी साँस लेकर इस तरह बैठी कि फिर न उठी ! 

रायबहादुर साहू जुगमन्‍्दरदास 


बॉ: गोयटीय उस 


नाता १६२७ की बात हैँ कि दिल्‍्लीके उत्साही कार्यकर्त्ता 

मेरे परमस्नेही बन्धु ला० पन्नालालजीने मुझे सूचना दी कि 

साहू जुगमन्दरदास दिल्ली आये हुए हैं और दरीबेमें रायबहादुर लक्ष्मी- 

चन्द्र पानीपतवालोंकी कपड़ेकी कोठीमें ठहरे हुए हैं, उनसे चाहो तो मुलाक़ात 
कर सकते हो । 








रायबहादुर जुगमन्दरदास जुड्क 


मेरा रायबहादुरसे इससे पूर्व कोई परिचय नहीं था। नाम उनका 
अक्सर सुना था, परन्तु साक्षात्कार नहीं हुआ था। सामाजिक क्षेत्रमें 
अ्रवेश किये मुझे २-३ वर्ष हो हुए थे। इसलिए मेरा अनुमात था कि 
थे मुझे नहीं जानते होंगे; किस्तु उन्होंने यह अनभिज्ञता प्रकट नहीं 
होने दी । है 

उन दिनों मेरा अपना व्यवसाय चौपट हो गया था । दिन-रातकी 
लेक्चरबाज़ी और इधर-उधरकी दौड़-धूपने नौकरीका बन्धन स्वीकार 
कर लेनेको मजबूर कर दिया था। इसी सिलसिलेमें यह मुलाक़ात की 
गई थी । | 


मुझे देखते ही वे बोले-“पण्डितजी, आप नजीबाबाद तशरीफ़ 
क्यों नहीं ले चलते. . . . . . / 8 

में बीचमें ही बात काटकर बोला-“रायबहादुर साहब, बेअदबी 
माफ़, में पण्डित नहीं हूँ, कृपया आप मुझे गोयलीय कहें ।” 

उन्होंने मुस्कराते हुए कहा-““बहुत मुनासिब है पण्डितजी,” और 
इस सम्बोधनकों मेरे साथ वे जीवनभर चिपकाये रहे । पण्डितजी कहते 
थे और ओठों-ओठढोंमें मुस्करा लेते थे। में भी उनकी इस सितमज़रीफ़ी 
पर हँस देता था । ह | 

जब उन्होंने नजीबाबाद रहनेका निमन्त्रण दिया तो मेरे मुंहसे 
यकायक निकल गया-“आप रायबहादुर हैं, में एक देशभक्त हूँ, मेरा 
आपके यहाँ निर्वाह कंसे होगा ? 

फ़र्माया-“रायबहादुर भी इन्सान हो सकते या नहीं, आप इसकी 
एक बार परीक्षा तो कर लीजिये ।” 

मेरा मुंह बन्द हो गया। मेंने निवेदन किया-“अभी तो मुझे अपने 
एक लेखके सिलसिलेमें मेवाड़ जाना है । फिर वहाँसे आनेपर २८ फ़रवरी- 
को सायमन कमीशन बहिष्कारके सम्बन्धर्में कार्ये करना है। यदि 
आप आज्ञा दें तो भार्चके प्रथम सप्ताहमें उपस्थित हो सकता हूँ ।” 

फ़र्माया-- हम तो आपको जल्दी ही चाहते हैं। यूँ आप स्वतन्क 
हैं, जब भी तशरीफ़ लायें, काम होगा ।” 

२८ फरवरीको सायमन कमीशन' का बहिष्कार-कार्य सम्पन्न करके 
में २६ फ़रवरीको नजीबाबाद पहुँच गया। अपनी कोठीके सामने ही 
मुझे मकान दे दिया गया। 

“रायबहादुर भी इन्सान होते हैं” इस वाक्यको उन्होंने कहाँ तक 
निभाया, पहले इसीका उल्लेख कर देना आवश्यक प्रतीत होता है- 

उनकी जितनी डाक आती थी, मुझे उसे खोलकर पढ़नेकी इजाजत 
थी । एक रोज़ हर रोज़के दस्तूरके मुताबिक़ मेंने डाक खोली तो उसमें 
जैन-समाजके धनिक और जीहुजूर वर्गका एक पत्र मिला, जिसमें राय- 
बहादुर साहबसे जोरदार शब्दोंमें जैन-समाजकी ओरसे सायमन कमीशन 
का स्वागत करनेके पक्षमें लिखा गया था। मेंने यह पत्र पढ़ा तो जैसे 
साँपपर पाँव पड़ गया । काटो तो शरीरमें रक्तकी एक बूंद नहीं । यह 
“जीहुजूर अपने स्वार्थंथ लिए समाजकी आड़ लेकर स्वागत करेंगे और 
इस स्वार्थियोंके कारण सारी समाज देझ-द्रोहके कलंककी भागी होगी ।” 
उसी आवेशमें मेंने एक विरोधी लेख लिखकर अर्जुन' देहलीको भेज 
दिया । जब में लेख पोस्ट कर रहा था तो श्री शान्तिप्रसादजीने देख लिया । 
ये उन दिनों १०वींमें पढ़ते थे, परन्तु बड़े ज़हीन और विनयी थे । बोले- 
“पण्डितजी, बुरा न मानें तो एक बात कहूँ, आपको रायबहादुर साहबकी 
डाक खोलनेकी तो इज़ाजत है, परन्तु उसका व्यक्तिगत उपयोग करनेका 
अधिकार नहीं ।” 

में उसी आवेशमें बोला-दिशभक्तिमें सभी कुछ जायज है। 
आप इसकी चिन्ता न करें ।” 

शान्तिप्रसादजी तो चुप हो गये और स्कूल चले गये, परन्तु मेरे 
हृदयमें उनका यह वाक्य घर कर गया । सचमुच यह तो अनधिकार चेष्टा 
है । विरोध करना है तो रायबहादुर साहबको जताकर विरोध करो और 
आवश्यकता पड़े तो नौकरी भी छोड़ दो । यह कहाँकी देश-भक्ति है कि 

भालिकको पता भी न चले और उसकी डाकका यों गुप्तरूपसे 
उपयोग किया जाय ।* 


अतः वह लेख में पोस्ट आफ़िससे वापिस ले आया और त्याग- 
'पत्र लिखकर जेबमें इस ख़यालसे रख लिया कि इसका उत्तर यदि स्वीकृति- 
में गया तो में त्याग-पत्र देकर गाँव-गाँवमें घृमकर इस योजनाके विरुद्ध 
प्रचार करूंगा। दस्तूरके मुताबिक मुझे तीन बजें बुलाया गया, मुझे 
देखते ही बोले- आपने यह पत्र देखा ?” में कुछ कहूँ कि वे स्वयं ही 
बोलें- सारा भारत इसका विरोध कर रहा है और हमारी समाजके यें 
भाँड़ स्वागत करनेपर उतारू हें ? पढ़कर जी बड़ा खराब हो गया है 
क्‍या जवाब देना चाहिए इस पत्रका ?” फिर बोलें-“ऐसे बेह॒दे पत्नोंका 
जवाब ही क्या ? रद्दीकी टोकरीमें डालिए साहब, इस पत्रको ।” 

उन्होंने डालनेको कहा था, मैंने वह फाड़कर डाला कि कहीं राय- 
बहादुरीका जोश फिर न उभर आये और आँख बचाकर अपना त्यागपत्र 
भी फाड़कर फेंक दिया ! 

दूसरी घटना इस प्रकार हैं-साइमन-बहिष्कारका नेतृत्व करनेपर 
लाहौरमें लाला लाजपतरायपर साउण्ड्सने लाठियोंका प्रह्मर किया 
था। उसी चोटसे लालाजीका स्वर्गवास हो गया था। सारे भारतमें 
'इस अत्याचारके विरोध-स्वरूप हड़ताल और सभाएँ हुईं। हमने भी 
नजीबाबादमें बड़े जोशोखरोशके साथ हड़ताल कराई, जुलूस निकाला, 
और सभामें आग्लेप भाषण दिये। 

जब जुलूस निकल रहा था तो रामबहादुर साहब अपनी कोठीपर 
खड़े जुलूसको देख रहे थे । जब हम लोग यह गान गाते हुए उनके सामनेसे 
गुज़रे- 

“दुष्टोंकी मुक्ती करनेको हम रणका साज़ सल्नावेंगे ।” 

सो मुस्करा पड़े । बादमें लोगोंसे मालूम हुआ कि उन्होंने हमारें इस कार्य- 
की बड़ी सराहना की थी । इस कार्यकी रिपोर्ट पाकर पुलिस सुपरिष्टेण्डेण्ट 

और कलेक्टर नजीबाबाद आये और मुझे बुलाकर ऐसे कार्य न करनेकी 
चेतावनी दी । खैर, मेरे ऊपर तो इस चेतावनीका असर क्या खाक पड़ता + 
हाँ, नौकरी छुट जानेकी आशंका अवश्य हो गई। क्योंकि रायबहादुर- 
का इन दोनों आफिसरोंसे घनिष्ठ संबंध था, परन्तु हुआ आज्ञाके विप- 
रीत । मुभे देखते ही मुस्कराते हुए बोले-/खूब साहब ! अब तो कलक्टर 
और कप्तान हुजूरकी त्ोकरी देने तजीबाबाद आते हेँ। यहाँ उम्रभर- 
में यह रुतबवा हासिल न कर सके जो आपने चन्द रोज़में हासिल कर 
लिया ।” 

में बैठा हुआ मुस्कराता रहा। फिर बोले-“पण्डितजी, परवाह 
न कीजिये इन बन्दरघुड़कियोंकी, आप अपने मनके हौसले निकाले जाइये । 
मेरे होते हुए आपका बाल भी बाँका नहीं हो सकता, परन्तु ज़रा हाथ- 
पाँव बचाकर काम कीजिये । एकदम आगमें न कूद पड़िये ।” 

तीसरी घटना इस प्रकार है- 

बिजनौरमें डिस्ट्रिक्ट बोडेने एक बृहत्‌ नुमाइशका आयोजन किया 
था। रायबहादुर बोड्के चेयरमैन होनेके नाते नुमाइशके कर्ता-धर्ता 
थे। बिजनौरके एक मुख्य नेता इस नुमाइशमें विलायती बस्त्रोंका 
बहिष्कार कराना चाहते थे। वे काॉँटेसे काँटा निकालनेकी तरकीब 
सोचकर मेरे पास आये और उन्होंने उस योजनाको दबाकर, 
शहरमें निकलनेवाले जुलूसमें व्याख्यान देनेका आग्रह किया। मेरीं 
अभिलाषा क़तई इस जुलूसमें सम्मिलित होनेंकी नहीं थी। भेरे मना 
करनेपर उन्होंने रायबहादुरसे भी मुझे भेज देनेका आग्रह किया । राय- 
बहादुर मुझसे बोले-पण्डितजी ! क्या हज है, अगर इनका काम आपके 
जानेसे बनता है तो अवश्य जाइये, मेरी ओरसे इस नेक कार्येमें क्या बाधा 
हो सकती है ? ” 

अब में विचित्र परिस्थितिमें हो गया |. मेरा जी नहीं चाहता था 
कि में किसी जुलूसमें भाग लूं। २-४ रोज नुमाइश देखने आया था, अतः 
मेरी रुचि किसी अन्य कार्यकी ओर नहीं थी, परन्तु अब परिस्थिति 

'ऐसी हो गई कि में मानो गिरफ्तारीके भयसे जातेसें आना-कानी कर रहा. 
हैँ । खेर, बमनसे जाना पड़ा, और स्थान-स्थानपर व्याख्यान भी देने 
पड़े । थोड़ी देरमें जुलूस बहिष्कास्की नीतिको लेकर जब नुमाइशमें 
घुसा तो मैंने जानेसे इनकार कर दिया। रायबहादुरकों पता लगा तो 
बोले-“पण्डितजी, आप बहिष्कारमें शामिल क्‍यों नहीं हुए ? ” 

मेंने कहा- यदि में शामिल होता तो ये नुमाइशके दुकानदार आपको 
कितना परेशान करते ? कि “एक तरफ़ तो आप हमें इतनी दूर-दरसे: 
बुला लेते हैं। दूसरी तरफ़ अपने आदमीसे बहिष्कार कराते हैं ? 
यह क्‍या मज़ाक़ बना रक्‍्खा है आपने ?” अभी कांग्रेसने बहिष्कारका 
आन्दोलन नहीं छेड़ा है । जब छेड़ेगी तब में पहले आपके यहाँसे सम्बन्ध*' 
विच्छेद करूँगा और तब इस आन्दोलनमें हाथ बटाऊँगा। यह धोखा- 
घड़ी और विश्वासघाती नीति मुझे पसन्द नहीं । इसका अर्थ तो यह 
हुआ कि में कोई ज़िम्मेवारीका कार्य संभाल ही नहीं सकता। चाहे 
जहाँ धोखा दे सकता हूँ ।* 

बोले-मुझे आपसे इन्हीं वाक्योंकी आशा थी, मेंने तो आपको 

इसीलिए इजाजत दे दी थी कि कहीं आप अन्यथा न समझ जाएँ ।” 


चौथी घटना भी सुनिये- 


एक रोज़ उनके यहाँ कलेक्टर आये । कलेक्टर कायस्थ थे और 
शेरोशायरीका शौक़ फ़र्माते थे। रातका वक्‍त था, जब आये तो सबके 
उठनेपर में भी उठने लगा तो रायबहादुरने मुझे बेठे रहनेका ही संकेत 
किया । चुनांचे में बेठा रहा । कलेक्टर आये और कोई न उठे यह उन 
दिनों अनहोनी बात थी। कलक्टरके बैठते ही आपने परिचय दिया- 

“थे अनन्य देशभक्त और सुधारक हैं । ये कृपापूर्वक मेरे साथ रहते 
हैं, हमको इनपर बड़ा गे है । बहुत अच्छे सुखनफ़हम हैं । भगतसिहने.- 
असेम्बलीपर बम फेंका तो किसी शायरने क्‍या खूब शेर कहा है, आप. 
इनकी ज़बाने मुवारिकसे सुनिये।” कलेक्टरकी ख्वाहिशपर मेने बक़ (देहलवी- 

नहीं, शायद बिजनौरी) का यह शेर सुनाया- 
बक़ गिरनेको गिरी लेकिन ज़रा बचकर गिरी । 
आँच तक आने न पाई ख़ानये सेयाद पर ॥ 

शेर सुनकर कलक्टर भूम उठा । शेरकी उम्दगी और बुलन्दखयालीकी 
वजहसे उसे यह भी ख़याल न रहा कि किस वातावरणको लक्ष्य करके 
यह झोर सुनाया गया हैं। उसने उठकर मुभसे हाथ मिलाया और भूम- 
फ्रूमकर कई बार शेर सुना । 

दिल्‍ली बड़्यन्त्रके मुख्य कार्यकर्ता श्री विमलप्रसाद जैनका मुझे 
तार मिला कि में नजीबाबाद छोड़कर तुरन्त दिल्ली पहुँचूँ । उन दिनों 
लाहौर-षड्यन्त्रके जो अभियुक्त फ़रार थे, वे किसी सुरक्षित स्थानमें 
रहकर कार्य कर सकें, इसी योजनाके अनुसार विभलजीकी इच्छा थी कि 
में एक मकान मेरठमें लेकर अपनी माँके साथ रहूँ । रायबहादुरको इस 
तारका कुछ आभास मिल गया। वे नहीं चाहते थे कि में इस आगमें 
कूदूँं, किन्तु स्वयं कहनेका साहस भी नहीं होता था। अतः उन्होंने 
एक ऐसे बिद्वान्‌को इस कार्यके लिए बुलाया, जिनका मुभपर काफ़ी प्रभाव 
था। रायबहादुरने कहा-में इसे कांग्रेसमें कार्य करनेसे नहीं रोकता, 
परन्तु जानपर खेल जानेवालां खेल इसे में नहीं खेलने देना चाहता । 
यह अपनी माँका इकलौता पुत्र है ? कृपया आप उसे किसी तरह इस आग- 
में कूदनेसे बचाएँ । 

उन विद्वानने अनेक उतार-चढ़ावकी बातें समभाई, जो कि सम्भव 
हो सकती थीं, परन्तु मेरा दिल्ली जाना अनिवार्य्य था। जब चलने 
लगा तो मेरे सरपर हाथ रखकर बोलें-“यों आप हमारे गुरुतुल्य हैं। पर 
में तुम्हें अपना बच्चा समभता हूँ। इसी नाते कहता हूँ कि काम सब 
कुछ करो में रोकता नहीं, परन्तु तुम्हारी जान हमारी समाजकी अमानत 
है। उसे खोनेका तुम्हें अधिकार नहीं, में उसी जानकी तुमसे भीख माँगता 
हैँ 7" 

मेरा जी चाहा कि इस पितृतुल्य स्नेहीके पाँव छ लूँ, परन्तु अहंकार- 

ने भुकने ही न दिया । स्टेशनपर सब लोग बिदा करते आये तो आप 
चुपचाप खड़े रहे । जब गाड़ी चली तब भी कुछ न बोल सके, केवल सरपर 
हाथ फेरकर रह गये । 

बमुशिकल नजीबाबाद गये हुए मुझे ४-५ रोज़ हुए थे। रातके 
क़रीब ८ बजे होंगे । में और रायबहादुर बेठे हुए सामाजिक चर्चा कर. 
रहे थे कि मंगू मुनीमने दर्वाज़ेके बाहरसे ही कहा-“वहाँ ताली रखी है 
क्‍या ?” ताली वहीं रायबहादुरके सामने डेस्कपर पड़ी हुई थी, जब 
सुनीमने उक्त जुमलेको कई बार दृहराया तो रायबहादुर तो चुप रहे, 
लेकिन में उठकर ताली मुनीमको दे आया । मेरे ताली देते ही मुनीमकी 
तरफ़ संकेत करते हुए वे बोले-'भैयाजी, ताली यहाँ रख दो ।” मुनीमने 
ताली वहाँ रख दी । लेकिन वह वहीं खड़ा रहा और बोला-“इजा- 
जत हो तो ताली ले जाऊँ, कोठेमेंसे बहुत जरूरी सामान निकालना है” 
और रायबहादुरकी मौन सम्मति देखकर वह ताली उठाकर ले गया । 
अब में हैरान कि यह क्‍या बात हुई ? मेरे मनोभावको वे ताड़ गये । 
बोले-'पण्डितजी ! आयुमें आप भले ही छोटे हैं, किन्तु आप हम लोगों 
के गुरुपदपर प्रतिष्ठित हैं, इस पदकी प्रतिष्ठा आपको और हमें सदेव रखनी 
होगी । इस मुनीमने आपको यों ही पण्डत-बण्डत समभकर यह हरकत 
की । उसने जो बाहरसे तालीको पूछा, उसका मंशा यही था कि आप 
उठकर उसे ताली दे दें और उसे जूते खोलनेकी ज़हमत न उठानी पड़े, 
और आपने उसकी मंशा पूरी भी कर दी । मेंनें उससे इसीलिए ताली रखवा 
ली कि उसे मालूम हो जाय कि उसने आपको ग़लत समका | अगर 
में उस वक्‍त चुप हो जाता तो आपसे फिर यह नौकरों-जैसे कामकी आशा 
रखता ।” उनकी बात सही निकली | दूसरे रोज़से मेंने देखा मुनीमजी 
मुझे बड़े अदबसे प्रणाम करते, गुरुजनों-जैसा आदर देते और मेरे हर 
कामके लिए तत्पर रहते । 

इस घटनाके २-४ रोज़ बाद ही उनसे एक तहसीलदार मिलने 
आये । में अखलाकन अपने स्थानसे तनिक सरक गया और अपनी जगह- 


जप . जेन-जागरणके अग्रदूत 


पर उनको बैठने दिया। राग्बहादुरकों यह अच्छा मालूम नहीं दिया | 
उन्हें वहाँसे उठाकर अपने बायें तरफ बिठाया । जब वे चले गये तो फ़र्माया- 
“आप किसी आफ़िसर या रईसके आनेपर न कभी उठें और न उनको अपनी 
जगहपर बैठनेको कहें, आपके यह गौरवके अनुकूल नहीं ।” मेंने कहा- 
“रायबहादुर साहब, मुझे तो मालूम भी न था कि ये तहसीलदार हैं और 
मालूम होता भी तो मेरे ऊपर उनकी तहसीलदारीका कया खाक प्रभाव 
पड़ता । मेंते तो सभ्यताके नाते एक आगन्तुककों योग्य स्थान देतेका. 
प्रयत्त किया था ।” रायबहादुर बोले-“पण्डितजी, आपके भावको में सम- 
भता हूँ, परन्तु इन सरकारी आफ़िसरोंकों हम लोगोंकी नम्नता और 
शराफ़तमें भी जीहुजूरीकी गन्ध आती हैं। वें समभते हें कि हम यह. 
सब व्यवहार उनकी पद-प्रतिष्ठाके रौबके कारण करते हैं। इसीलिए 
मेंने उसको आपकी जगहसे उठाकर नीचेकी तरफ़ बैठाया, ताकि उसे 
गलतफ़हमी न हो! ।” 
>< ८ भर 

साहवंशमें नौकर रख लेनेके बाद पृथक करनेका रिवाज नहीं 
था, स्वयं नौकरी छोड़कर बेशक चला जाय, लेकिन इनके यहाँसे जवाब 
शाजोनादर ही किसी नौकरकों मिला होगा । छोटे-मोटे कुसूर नज़रन्दाज 
कर दिये जाते थे। एक मुलाज़िम किसानोंसे ज़मींदारी वसूल करनेपर 
नियत था । उसका कहना था कि “मालिकके यहाँसे जब अपने घर जाओं, 
कुछ-न-कुछ लेकर जाओ । अगर कुछ भी हाथ न लगे तो बुहारीकी एक 
सीख ही उठाकर ले जाओ । खाली हाथ घर पहुँचनेसे मालिकका असगुन' 
होता है। क्योंकि बाल-बच्चे आशा लगाये होते हैं कि अब्बाजान कोई 


. १--७क्त स्थलॉर्मे मेरे आत्म-विशानकी गन्ध-सी श्राती है, किन्तु, 
इन सबका उछ्लेख संस्मरणमें करना मुझे आवश्यक प्रतीत हुआ, इसीसे 


यह रष्टता हो गई है | आशा है, पाठक मेरे इस हलकेपनको नज़रन्दाज़ 
फर्मायेंगे । 


रायबहादुर जुगमन्दरदस जजज, 


चीज़ लाएंगे और जब वे खाली हाथ देखते हैं तो मालिकको कंजूस कहकर 
भन ही मन कोसते हैं। इसलिए मालिककी दुआए-खैरके लिए भई भला: 
मानो या बुरा मुझे तो यह नाग़वारेखातिर कॉम करना ही पड़ता है ।” 
इसका एक करिश्मा सुनिये- 

एक रोज आँख बचाकर शीशमके दो तख्ते उठाकर बह ३०-४५- 
कदम ही गया होगा कि रायबहादुरके पिता साहू मुसद्दीलालने भाँप लिया । 
वे लपककर कोठीके बाहर आये और उसे आवाज़ देने लगे। लेकिन 
वह आवाज़को अनसुनी करके बढ़ता ही गया। उसकी इस हरकतपर 
खड़े हुए साहू साहब सोच ही रहे थे कि “नौकर क्या है, पूरा डाक्‌ है। 
अभी तो सुना ही करते थे, आज आँखोंसे देख लिया और बुलानेपर 
भी वापिस न आया ।” कया करें और क्या न करें, इसी पसोपेशमें साहू 
साहब खड़े थे कि दूसरी गलीका चक्कर काटकर उन्हीं दो तख्तोंको 
बग्नलमें दाबे हुए फिर कोठीकी बग़लवाली गलीसे गुज़रा। साहू साहब 
को देखते ही फ़र्शी सलाम भुकाया ! 

क्यों भई ! इधर कहाँसे, यह बग्नलमें तख्ते कैसे हें ? ” 

हुजूर क्या अज्ञे करूँ ? बुजुर्ग सही फ़र्मा गये हें- 

मौत, मुक्रदमा, मान्दगी, सन्दा और मकान ! 
इतने सम्समा जब लगें, कैसे बचेंगे प्रान ॥ 

हुजूर आपके गुलामको मकान तो क्‍या बनवाना था, एक किवाड़ों 
की जोड़ी बदलवानी थी। सुबहसे यह तीसरा पहर हो गया, खातीने 
नाकमें दम किया हुआ है। कभी कहता हैं यह तख्ते छोटे हैं, कभी कहता 
है पतले हैं, कभी आमके लानेको कहता है, कभी शीशमके मेँगाता है $ 
अभी-अभी बमुश्किल ५ मिनिट भी न हुए होंगे, लेकर गया था कि वें 
भी नापसन्द कर दिये ।” 

साहू साहब खामोश और वह फिर एक फ़र्शी सलाम झुकाकर 
हज़ारों दुआएँ देता हुआ घरकी तरफ़ रवाना । ह 


जज जैन-जागरणके अगप्रदूत 


एक रोज़ शुरपटेका वक्त था। रायबहादुर सहनमें आरामकर्सी 
भर तशरीफ रखते थे कि मिस्सरजी २-२॥ सेर घी एक लोटेमें भरकर 
बाहर जा रहे थे कि उन्होंने भाँप लिया । आवाज़ दी, लेकिन जवाब नदारद, 
फिर २-३ आवाज़ दी तो जवाब मिला-आता हूँ हुजूर, आता हूँ, जरा 
किसानोंको पानी पिला दूं । 


“पहले इधर बात सुनो” मगर वहाँ कौन सुनता है, जब लोटा 
“साफ़ कर लिया तो आकर बोला-फ़र्माइए हुजूर क्‍या हुक्म था ? 

“तुम उस वक्‍त क्यों नहीं आये ।” 

“हुज्लर एक वकतमें क्या-क्या काम करूँ ? घण्टे भरसे पानीकी 
रौल मची हुई थी, बिचारे किसान पानीको तड़प गये, आख्लिर मुझसे 
न देखा गया तो सब काम छोड़कर नीचे दौड़ा आया । क़्सूर हुआ सरकार, 
-अब हुक्म दीजिये, ताबेदारको क्या उजू हो सकता है ? ” 

“तुम उसी वक्‍त क्यों नहीं आये ? 

“हुजूर तो सब नौकरों-जैसा मुझे भी चोर समझते हें। अच्छा 
'साहब ! मालिकके सामने क्‍या हुज्जत ? हम चोर हमारा बाप चोर, 
“अब तो आप खुश । बड़े रख गये, आप निकाल दीजिये ! नौकरी की है 
'त्तो सभी बोहतान सुनने पड़ेंगे । हाय रे ज़माने और वाह रे पापी पेट ।” 

रायबहादुर चुप हें और मिस्सरजी बड़-बड़ करते हुए चले जा रहे हैं । 

एक कहारका छोकरा बिवाहके अवसरपर बहुतसे कपड़े चुराकर 
'ले गया, और बाज़ारमें नीलाम करने लगा, पुलिसको झक हुआ तो 
“गिरफ्तार करनेपर उसने बतलाया कि वक्‍तन-फवक्तन मुझे रायबहादुरके 
यहाँसे बतोर खैरात मिलते रहे हें। पुलिसको यक्रीन न आया और 
'छसे हवालातमें ठोंक दिया। छोकरेके माँ-नाप घरपर आकर रोये तो 
रायबहादुरने कहलवा भेजा कि छोकरा छोड़ दिया जाय, ये कपड़े 
“हमारे यहाँसे बतौर इनाम इसको मिलते रहे हे । 

८ र्र >< 


राबबहादुर जुगमन्दरदास पणक- 


रागबहादुरके सामाजिक विचार क्या हैं, वे रूढ़िवादी हैं या सुधारक,.. 
यह जान लेना आसान नहीं था। वे दलबन्दीके दलदलमें फेंसना मायूब 
समझते थे । दोनों ही दलोंके प्रमुख व्यक्तियोंसे उनका घनिष्ठ संबंध था । 

महासभाके महामंत्री चैनसुखदास छावड़ासे व्यक्तिगत पत्रव्यवहार 
चलता था। अलीगढ़के हकीम कस्याणराय उनके पुराने मित्रोंमें थे और: 
शादी-ग्रमीमें एक दूसरेके यहाँ आते-जाते रहते थे । यहाँ तक कि हकीम- 
जीके यहाँ एक श्ादीमें ऑफ़ीसर्सको दिये जानेंवाले भोजके वे बानी-मुबानी 
तजवीज़ किये गये थे, और इस भोजके सिलसिलेमें जिस रोज़ वे अलीगढ़ 
जानेवाले थे, उनकी बड़ी लड़की चम्पा बिस्तरे मर्गपर पड़ी हुई दम तोड़ 
रही थी, किन्तु रायबहादुर भोजके सिलसिलेमें उसी रातको अलीगढ़ 
जानेको बज़िद थे । फ़र्माया- मैंने वायदा किया है, न पहुँचूंगा तो हकीम- 
जी क्या कहेंगे ?” मेने इसरार किया-“आप ऐसी स्थितिमें वहाँ जायेंगे 
तो हकीमजी खुश होनेके बजाय दुखी होंगे। आप चलें शादीमें, में 
भी आपके साथ चलकर आपके इस कठोर आचरणका पर्दाफ़ाश करूँगा । 
आप अपनेपर ही नहीं, इस व्यवहारसे हकीमजीपर भी सितम कर रहे 
हैं ।/ बमुश्किल रुके, मगर न पहुँचनेका काफ़ी मलाल रहा। इसी 
तरह सहारनपुरके सेठ जम्बूप्रसाद, रायबहादुर हुलासरायसे भी उनके 
पारिवारिक-जैसे सम्बन्ध थे। दिल्लीके रायबहादुर पारसदास, लाला 
जग्गीमल आदिसे काफ़ी घनिष्ठता थी, दिल्लीमें वे इन्हींके यहाँ ठहरते 
थे। सेठ देवीसहाय फ़ीरोज़पुर, सेठ मथुरादास मथुरा आदि सभीसे 
उनके सम्बन्ध थे । 

महासभाके कोषाध्यक्ष बा० नवलकिशोर उनके परम मित्र थे।: 
यहाँ तक कि इस मेत्री-सम्बन्धनी चिरस्थायी बनाये रखनेके लिए राय-. 


१---यह पहाड़ी धीरज, दिल्‍्लीम॑ ज्ञा० बशेशरनाथसे विवाही थी, 
महीनोंसे बीमार थी और उसी रातको सर गई। रायबद्दादुर उसकी 
जलती चिताको देख सके । 


कि जेन-जागरणके अग्रवूत 


चहादुरने अपनी छोटी पुत्री पद्मश्रीका रिश्ता ही उनके पुत्र लक्ष्मीचन्धसे 
कर दिया था, जो कि उन दिनों लन्दनमें पढ़ते थे और वर्तमानमें वे किसी 
बड़े ओहदेपर हैं। शादी होनेसे पूर्ष ही लड़कीका देहान्त हो गया, और 
बा० नवलकिशोर भी अन्तकाल फ़र्मा गये, मगर उनके लड़केने रायबहादुर- 
का वैसा ही अहतराम किया जो सगे चाचा-ताऊका किया जा सकता हैं 
'और इस वज़अजदारीकों यहाँ तक निभाया कि अपने पिताकी जगह राय- 
' बहादुरकों समझा और एक आई० सी० एस० होते हुए भी जहाँ रायबहादुर- 
से उनकी शादी करना चाही, एक अक्नीदतमन्द औलादकी तरह खुशी- 
खुशी कर ली । हि 
रायबहादुर किसी ज़मानेमें महासभाके महामंत्री रह चुके थे, परि- 
बदके मुख्य संस्थापकोंमें थे। उसके प्रथम अधिवेशनके सभापति रह 
चुके थे और जीवन-पर्यन्त कोषाध्यक्ष रहे । परिषद्के प्राण बा० राजेन्ध- 
कुमारजी उनके आत्मीयोंमें थे। बा० सूरजभानजी बकीलका वे बहुत 
'श्रद्धा-भक्तिसे ज़िक्र करते थे और उन्हें अपने सामाजिक क्षेत्रका गुरु मानते 
थे। पं० जुगलकिशोरजीका बहुत आदर करते थे। उनको शास्त्र- 
'प्रवचनके लिए भी बुलाया था और उनके लिखें कई ट्रेक्टींको प्रकाशित 
'करनेमें आर्थिक सहायता भी देते रहते थे। श्री अर्जुनलाल सेठीके वे 
अत्यन्त सम्मानपूर्वक मुझसे संस्मरण सुना करते थे और जिन दिनों उनके 
नेतृत्वमें महासभाके डेपुटेशनमें सेठीजी, ब्र० सीतलप्रसादजी, बा० सूरज- 
भानजी आदि गये थे, उन दिनोंकी याद करके उनको आँखें गीली हो जाती 
थीं, उस वक्‍तका लिया चित्र भी उन्होंने मुझे बड़े चावसे दिखाया था । 
'देवबन्दके बा० ज्योतिप्रसादजीसे उनकी मित्रता थी। पत्रव्यवहारके 
अतिरिक्त शादी-ग़मीमें भी आते-जाते थे । सहारनपुरके बा० सुमेरचन्द- 
जी ऐडवोकेट उनके परम मित्र थे। यहाँ तक कि सहारनपुरमें परिषद्‌- 
'का अधिवेशन हुआ तो रायबहादुर ही सभापति बनाये गये और अगले 
'चर्ष १६३६ में जब परिषद्का अधिवेशन दिल्लीमें हुआ तो उससे दो- 
तीन माह पूर्व रायबहादुरका स्वगंवास हो चुका था । उस दिल्‍ली अधि- 

चेशतके, सभापतित्व पदसे बा० सुमेरचन्दजीने जिन व्यथा-भरे शब्दोंमें 
रायबहादुरको स्मरण किया, उससे उपस्थित जनताकी आँखें गीली हो 
"गई थीं । 

स्थितिपालक या सुधारक व्यक्तियोंसे ही नहीं, उनका जैनसमाज- 
“की सभी वर्गकी संस्थाओंसे कुछ-म-कुछ सम्बन्ध रहता भरा! । परिषद्के 
भी कोषाध्यक्ष थे और कट्टर रूढ़िवादी हस्तिनापुर पंचायत कमेटीके भी 
कोषाध्यक्ष थे | स्थाह्माद विद्यालयकी अन्तरंग समितिके भी सदस्य थे । 

मुझे इस तरहकी हरदिलअज़ीज़ी पसन्द नहीं, मुझे इस शब्दसे 
ही चिढ़ है। में हरदिलअज़ीज़ीको मिर्जापुरी लोठेसे मुशाबहत देता 
हूँ और इसे एक तरहकी गाली समझता हूँ। यह क्‍या मज़ाक़ कि गंगा 
गये तो गंगादास और जमना गये तो जमनादास बन गये । आदमी एक 
तरफ़ होके रहे, चाहे किसीका भी बनके रहे । 

परन्तु धीरे-धीरे उनके मनोभाव जाहिर होने लगे। उन दिलों 
अजमेरसे श्री फतहचन्द सेठी “जैनजगत्‌” निकालते थे और साहित्यरत्न 
पं० दरबारीलालजी उसका सम्पादन करते थे। उसमें सव्यसाचीके 
नामसे धारावाही लेखमाला प्रकाशित हो रही थी, उसे वे बड़े मनोयोगसे 
सुनते थे। में उस लेखमालाका लेखक श्री अर्जुनलाल सेठीको समझता 
था, परन्तु रायबहादुरने पहला ही अंश सुनकर बता दिया कि यह पं० 
दरबारीलालजीकी क़लमका चमत्कार है और पण्डितजी जब (सन्‌ रष्में) 
दशलाक्षणीमें शास्त्र-प्रवचन करने पधारे, तब आपने इस गवेषणापूर्ण 
लेखके लिए पण्डितजीकी काफ़ी सराहना की ! 

पं० दरबारीलालजीको उन दिलों शास्त्र-प्रवचनके लिए बुलाना 
हँसी-खेल नहीं, बड़े कलेजेका काम था । अन्तर्जातीय विवाह-आन्दोलनके 
'पण्डितजी मुख्य प्रेरक थे, उन्होंने रूढ़िवाद-गढ़पर ऐसी करारी चोटे कौ 
थीं और उनके हमलोंका इस खूबीसे जवाब दिया था कि लोग सकतेमें आ 
गये थे, और जब पण्डितजीके दिये हुए शास्त्र-प्रमाणों और युक्तियोंका 
जवाब न सूझ पड़ा तो रूढ़िवादी दलने बहिष्कार-नीतिका सहारा लिया | 

केवल बहिष्कार ही नहीं किया, पारिवारिक भरण-पोषणसे तंग आकर 
इस आन्दोलनको छोड़ दें, इसलिए आश्थिक कष्टमें डालनेके लिए उस 
संस्थासे भी पृथक्‌ कर दिया, जहाँ वे अध्यापन कार्य करते थे । और दिल्ली- 
में उनकी व्याख्यान-सभामें अहिसाके पुजारियोंने जो हिसाका ताण्डव किया 
था और रूढ़िवादी जिस तरहका उनकी सभाओंमें उत्पात मचाते थें, 
उसको देखकर सुधारकोंका पण्डितजीको निर्मन्त्रित करनेका साहस नहीं 
होता था। 


यों मनमें सुधारक होना और बात है, परन्तु पंचायती बहिष्कारका 
सामना करना मज़ाक नहीं, बड़े दिलगुर्देका काम है। इष्ट-मित्र यहाँ 
तक कि बाप-भाई और सन्‍्तान भी विरोधरमें खड़े हो जाते हैं, और पार- 
स्परिक सम्बन्ध विच्छेद हो जाते हैं । 


“दशलाक्षणी पवर्में शास्त्र-प्रवचन करने पण्डित दरबारीरालजी 
नजीबाबाद जायेंगे, रूढ़िवादियोंने सुना तो घबराहट फैल गई । “उनको 
हरगिज्ञ न बुलाया जाय/-इस तरहके सेठों, रायबहादुरों और पण्डितोंके 
पत्रोंके ताँते लग गये । पहले तो मेंने इन पत्रोंकी कोई परवा नहीं की, किन्तु 
जब रायबहादुरके स्नेंही मित्रोंके पत्र आने लगे तो मेरा दिल धक-धक 
करने लगा कि कहीं ऐसा न हो कि रायबहादुरका मन डोल जाय और 
कह दें कि भई क्‍यों व्यथमें बेठे-बिठाये झगड़ा मोल लें और पण्डितजीका 
निमन्त्रण स्थगित कर दें। किन्तु वाह रे रायबहादुर ज्यों-ज्यों विरोधी 
पत्रोंका ताँता बेंधता गया, उनको बुलानंका साहस भी बढ़ता गया, और 
मुझसे बोले- ऐसे जितने पत्र आएँ मुभे बग्रेर दिखाये ही फाड़कर फेंकते 
जाओ और पण्डितजीको सख्त ताक़ीद लिख दो कि वे हर हालतमें यहाँ 
जरूर पधारें, ऐसा न हो कि किसी अनिवाय्य कारणबश आना स्थागित 
कर दें ।” 

पण्डितजी नजीबाबाद आये और उनका खूब स्वागत-सत्कार 
किया गया। 

उन्हीं दिनों ब्र० सीतलप्रसादजीका बहिष्कार मुनि-संघने गाँव- 
गाँव और खेड़े-खेड़ेमें घूमकर कराया था । सनातन जैनसमाजकी स्थापना 
करनेसे पूर्व ब्रह्मचारीजीने स्वयं उन संस्थाओंसे त्यागपत्र दे दिया था, 
जिनसे उनका तनिक भी सम्बन्ध था, ताकि उनके सम्पकंके कारण किसी 
संस्थाको हानि न पहुँचे । काशी-स्याद्गाद-विद्यालयके अधिष्ठाता-पदसे 
भी वे मुक्त हो चुके थे और वे अपनी समझसे उससे क़त्तई सम्बन्ध विच्छेद 
कर चुके थे, किन्तु भूलसे कार्यकारिणीमें उनका नाम बना रहा । अधि- 
कारी नहीं चाहते थे कि ब्रह्मचारीजीका लेशमात्र सम्बन्ध भी विद्यालय- 
से रहे । अतः उन्होंने विधानके अनुसार कार्यकारिणी समितिके सदस्योंसे 
सम्मतियाँ माँगीं। रायबहादुर भी कार्यकारिणीके सदस्य थे, उनके 
पास पत्र पहुँचा तो उन्हें इससे बड़ी व्यथा पहुँची और पत्नके उत्तरमें जो 
उन्हींने माभिक शब्द लिखे वे तो अब मुझे स्मरण नहीं रहे, परन्तु आशय 
यही था कि एक तरफ़ तो आप विद्यालयके उत्सवोंके अध्यक्ष ऐसे जैनेतर 
व्यक्तियोंको बनाते रहते हें, जिनसे हमारा पूरब-पश्चिमका मतभेद है, 
दूसरी ओर आप एक ऐसे व्यक्तिको विद्यालयका सदस्य भी नहीं रहने 
देना चाहते, जिसके घोर परिश्रमसे विद्यालय इतनी उन्नति कर सका हैं, 
भौर जिसका हर श्वास जैनधर्मके लिए उत्सगे है ! ब्रह्मचारीजीकी सेवाएँ 
विद्यालय कभी भुला नहीं सकता ।” 

महावीर-जयन्तीका प्रसार भी उन दिनों बड़े बेगसे बढ़ता जा रहा 
था | जगह-जगह बड़ी धूम-धामसे महावीर-जयल्तियोंक आयोजन होते 
थे । यह शुभ कार्य भी कुछ लोगोंकी आँखोंमें खटकने लगा, और इसके 
विरोधमं जैन गज़टमें न्‍्यायालंकारं पं> मक्खनलालजीने सम्पादकीय 
वक्तव्य तक लिखा। इन लेखोंको पढ़कर रायबहादुरको बहुत क्लेश 
पहुँचा और उन्होंने सन्‌ २६ में जैनमित्र मण्डल द्वारा आयोजित वीरजयन्ती 
महोत्सवके अध्यक्ष-पदसे इन जैनधर्म-प्रसार-विरोधी विचारोंकी कड़ी 
भत्सेना की । 

रायबहादुरका सभी वर्गके व्यक्तियोंसे स्नेह ओर मेत्री सम्बन्ध 

रद 

था। वे व्यर्थकी तू-तू-में-में में पड़नेके पक्षपाती न थे । अपने सुलझे हुए 
विचार रखते थे। जैन-संगठनके अभिलाषी और हृदयसे सुधारक थे । 

रायबहादुर ज़ाहिरामें न खदरपोश थे न कांग्रेसी । वे ऑनरेरी 
मजिस्ट्रेट, मुन्सिफ़ और ट्रेज़रर थे। इसलिए आम जनता उन्हें भी जी- 
हुज्ूर समझती थी । लेकिन वे जीहुजूर कतई नहीं थे। सरकारी ऑफ़ि- 
ससंकी हाँमें हाँ मिलाना वे खिलाफ़ेशान समभते थे, और देशविरोधी 
कार्य्योंमें उनसे सहयोगकी आशा किसीको हो ही नहीं सकती थी। वे 
अत्यन्त स्वाभिमानी और आन-मानके आदमी थे । 

एक बार एक नया डिप्टी कलेक्टर नजीबाबाद आया तो राय- 
बहादुरसे घरपर मिलने नहीं आया । उसे आशा थी कि अन्य रईसों 
और सरकार-परस्तोंकी तरह रायबहादुर भी डाक-बँगलेपर आकर हाज़िरी 
देंगे । लेकिन यह क़तई तामुमकिन थां। प्रथा अभीतक यह चली आ 
रही थी, नया डिप्टी कलेक्टर पहले घरपर हाज़िरी दे जाता था, तब राय- 
बहादुर उसके बँगलेपर मिलने जाते थे । 

डिप्टी कलेक्टर घरपर मिलने नहीं आया, तो रायबहादुरने इसे 
अपना अपमान समभा, और उसकी इस हरकतकी सूचना कलेक्टरको 
दे दी। इसीतरह एक बार पुलिस सुपरिण्टेण्डेण्टकके किसी व्यवहारसे 
नाराज होकर कलेक्टरको लिखा-आप ज़िलेके कलेक्टर हैं तो में जिले- 
का चेयरमैन हूँ। इस जिलेमें अमन-चेन बनाये रखनेके लिए मेरी भी 
सरकारकों उतनी ही आवश्यकता है, जितनी कि आपकी । सरकारको 
मेरी मान-प्रतिष्ठाका ख़याल रहेगा तो मेरी सेवाएँ भी उसको मिलती 
रहेंगी । जिलेके उच्च अधिकारियोंके मौजूदा व्यवहारको देखते हुए 
मुझसे सहयोगकी क्‍या आशा की जा सकती है ?” 

चूंकि अब भारत स्वतन्त्र हो गया है, और जनता बड़ें-से-बड़े मंत्री 
और अधिकारियोंकी नि:शंक आलोचना करती है, इसलिए आज इस 
पत्रकी कोई भी अहमियत मालूम न दे, किन्तु अंग्रेजोंके शासनकालमें 
रायबहादुर और खानबहादुर तो कुजा, सर और मिनिस्टर भी इस तरह- 

के पत्र लिखनेकी हिम्मत नहीं कर सकते थे। यह इन्हींका कलेजा था 
जो इतना रोष और धमकीसे भरा पत्र लिख सके । इस पत्रके लिखनेके 
बाद पुलिस सुपरिण्टेण्डेप्ट और डिप्टी कलेक्टरपर खासी भाड़ पड़ी और 
जब तक वे लोग जिलेमें रहे, ठीक-ठीक रहे । 

देशके अन्य ज़मीदारों और रईसोंकी त्तरह रायबहादुरने भी स्वराज्य 
आन्दोलनमें भाग नहीं लिया और राजनंतिक-क्षेत्रसे सदेव अलग रहे। 
काश वे देशके आत्दोलनमें कूद पड़े होते तो यू० पी० के ही नहीं, सारे भारत 
के एक सम्मान्य नेता हुए होते । उनकी परिष्कृत बुद्धि, सूझ, हाजिरदमागी 
और सुब्यवस्थाके शत्रु-मित्र सभी क़ायल थे । प्रतिह्वन्द्रीकी इस खूबीसे 
पटखना देते थे कि चारों शाने चित्त भी गिरे, मगर पीठके मिट्टी भी न 
लगने पाये और देखनेवाले ही नहीं स्वयं प्रतिद्वन्द्री भी उठकर उनके इस 
जातुय्यंकी मुक्तकंठसे सराहना करें । 

रायबहादुर डिस्ट्रिक्ट बोडेके ६ वर्ष चेयरमैन रहे । लगातार दो 
चुनावोंमें विजय प्राप्त की, और विजय भी मामूली नहीं, शायद सारे 
संसारमें अपने ढंगकी निराली और यकताँ । सन्‌ १६२८ का दूसरा चुनाव 
स्वयं मेंने अपनी अँखोंसे देखा है। डिस्ट्रिक्ट बोडेके कूल सदस्य २६ 
या र८ थे। इनमें ११ मुसलमान, ६ चौहान, ५ जाट, ३ तगे, २ वैश्य 
और १ रायबहादुर जैन थे। अब २२ वर्षके बाद ठीक-ठीक संख्या तो 
स्मरण नहीं रही, सम्भव है उक्त संख्यामें १-२ का हेर-फेर हो, परन्तु 
अनुपात लगभग यही था । लिखनेका तात्पय केवल इतना है कि रायबहा- 
दुरके अतिरिक्त एक भी सदस्य उन्हें वोट देनेके पक्षमें नहीं था, किन्तु 
इनका साहस देखिये कि फिर भी चेयरमैनीके लिए खड़े हुए और साम- 
दाम, दण्ड-भेदका ऐसा जाल फेंका कि बहुसम्मतिसे चेयरमैन चुन लिये 
गये, और इस सौजन्यपूर्ण ढंगसे कि विरोधी उम्मीदवारने भी चुनाव- 
स्थलपर मुबारिकवाद दी और उनके भद्र व्यवहारकी मुक्त कंठसे सराहना 
की; और परिहास करते हुए यह भी कहा--“'हम तो रायबहादुरको 
अपना उस्ताद मानते हें, और उस्तादसे पटखना खानेमें कोई बेइज्ज़ती 

नहीं ।” तभी रायबहादुरकी ओरसे किसीने कहा--जब यह बात है 
तो उस्तादसे कुश्ती क्‍यों लड़ते हो ?” जवाब मिला “उस्तादसे शागिर्द 
कुश्ती हमेशा लड़ते आये हैं, वर्ना दाँव-पेंच कैसे आये ?” इसपर खूब 
क़हक़हा लगा। पक्ष-विपक्षके सभी आदमी खुशी-ख़ुशी सहभोज और 
और फोटो ग्रूपमें शामिल हुए, और खूबी यह कि चेयरमैन चुने जानेपर 
इस सृव्यवस्थित ढेंगसे बोडेका कार्य्य चलाया और बोडेके सदस्योंसे ऐसा 
व्यवहार रखा कि कभी अविद्वासका प्रस्ताव आने तककी नौबत नहीं 
आई । 

रायबहादुर इतने व्यवहारकृशल और जाहिरा रख-रखावके क़ायल 
थे कि बड़े-से-बड़े प्रतिद्न्द्रीसे भी प्रकट रूपसे मनोमालिन्य नहीं रखते थे । 
सामना होनेपर बड़े तपाकसे मिलते थे। शादी-ग्रमीमें शामिल होते थे । 
एक-दूसरेके यहाँ ठहरते थे, खाना खाते थे और ज़वानपर एक भी हफ़॑ 
शेसा मत लाते थे, जिससे उसकी दिलशिकनी हो । 

सन्‌ २५ या २६ में कौंसिलोंके चुनावमें बिजनौर ज़िलेसे स्वराज्य 
थार्टीकी ओरसे बा० नेमिसरन जैन बी० ए० एल्‌-एल० बी० और हिन्दू 
महासभाकी तरफ़्से रायबहादुर खड़े किये गये। नजीबाबाद पोलिंग 
स्टेशन संघर्ष-केन्द्र बना हुआ था। दोनों पक्षोंके हिमायती जान लड़ा 
रहे थे। लाठियाँ तनी हुई थीं और कब क्या हो जाय, इसकी आशंका 
पल-पल बनी हुई थी, तब भी रायबहादुर और बा० नेमिसरन एक ही 
जगह बेठे हुए हास-परिहास कर रहें थे। उनको देखकर ऐसा मालूम 
होता था, गोया दो सगे भाई कौतृहलवश्ञ चुनाव-संघर्ष देखने चले आये हों । 

इलेक्शनोंकी हार-जीतकों अवसर लोग जीवन-मरणका प्रदन 
बना लेते हें, और अनन्य मित्र भी एक-दूसरेके शत्रु हो जाते हें। और 
इलेक्शन सम्बन्धी बदले हर तरहसे लेनेके प्रयत्न किये जाते हैं; परन्तु 
रायबहादुर इन इलेक्शनोंकी हार-जीतको शतरंजकी बाजी जितना भी 
महत्त्व नहीं देते थे। जीतनेपर न बे उफनते थे, न एक हल्का शब्द 
कहते थे और न हारनेपर मायूस होते थे, न किसीसे बदला लेते थे। 

जीत-हार दोनों ही अवसरोंपर संजीदगीका दामन पकड़े रहते थे। वही 
खन्दापेशानी, वही बामज्ञाक़ तबियत और वही दैनिक कार्य । लमहेमरको 
भी किसी बातमें फ़क़ नहीं पड़ता था । 

सन्‌ १६२६ में म्यूनिस्पल इलेक्शनमें उनकी पार्टी हार गई तो 
स्वभावतः उनके हितैषी मित्रोंकी बहुत व्यथा पहुँची । लेकिन आप 
उसी तरह मुस्कराते रहे और बोलें--भई ! अगर हार व हो तो जीतका 
लुत्फ़ भी क्‍या ? ” 

दूसरे रोज़ रायबहादुरके यहाँ विजयी पार्टीके नेता अपनी लड़कीके 
विवाहके अवसर पर-बरतंन, सवारी, क़ालीन आदि माँगने आये तो आप 
बड़े तपाकसे उनसे मिले, और अपने छोटे भाई साहू रामस्वरूपजीको 
उलाहना देते हुए बोले--भैयाजी, अपनी ही लड़कीकी शादी हो और 
हमें मालूम तक न हो, शादीकी तारीख तो मालूम रहनी ही चाहिए थी 
और संब आवश्यक सामान अपने उस मकानमें पहुँच जाना चाहिए था ।” 
विरोधी नेता उनके इस सौजन्यपूर्ण व्यवहारसे पानी-पानी हो गया ।' 

रायबहादुर अत्यन्त व्यवस्थित ढंगसे रहते थे और फूहड़पनको 
कतई पसन्द नहीं करते थे । जिस भाषामें पत्र भेजते, पता भी उसी भाषा 
में लिखते थे । एक बार हिन्दीके पत्रपर मेंनें स्थानका नाम अँगरेज़ीमें लिख 
दिया तो बे इस ढंगसे मुस्कराये कि में कट-सा गया। लिफ़ाफ़े और कार्डों 
पर यथास्थान टिकिंट लगवाते, तनिक भी इधर-उधर लग जाने या उल्टा 
चिपक जानेको मायूब समझते और ठीक न होनेपर फाड़कर फिकवा 
देते, किन्तु उल्टा-सीधा बेतरतीब पोस्ट न कराते । 

वे पत्र-व्यवहारमें बहुत सावधानी बरतते थे । एक-एक शब्द बहुत 
सोच-समभकर लिखते-लिखाते थे। सरकारी आफ़िससंके पत्रोंमें ड्राफ्ट 
करनेवाले ऐसा शब्द डाल देते कि जिससे तनिक भी खुशामद या जीहुजूरी 
की बू आये तो “हम भाँड नहीं हैं जो उसकी खुशामद या तारीफ़ करें'- 
कहकर वह शब्द निकलवा देते थे। चाहे वह शब्द वहाँ कितना ही भौज़ 
और सही क्‍यों न हो । 

रायबहादुर खुशपोश, खुशअखलाक़, हाज़िरजवाब, महमाँनवाज्, 
मिलनसार और बडी वज्धअ-क़तअके आदमी थे । 
आज उनको स्वर्गासीन हुए १७-१८ वर्ष हो गये, परन्तु उनकी 
व्यवस्था, सभा-संचालन, भाषणशैली, पत्रोंमें भाव व्यक्त करनेके तरीके 
भुलाये नहीं भूलते । 
--“जानोदय, काशी 
' अ्रप्रैल्ञ १९७५१ 

सलच्ट गोयलीय सस-- 








रा यबहादुर॒सुलतानसिह दिल्लीके प्रतिष्ठित और जनप्रिय 

ऐसे नागरिक थे, जिनपर हर देहलवीको नाज़ था। जाहिरा 
'में उनके साथ सरकारी उपाधि चिपकी हुई थी, किन्तु अन्तरंगमें वे खरे 
देशभक्त थे। उनके यहाँ वाइसराय, चीफ़ कमिइनर और राजा-महा- 
राजा भी अतिथि रूपमें आते रहते थे, और देशके सर्वोच्च नेत्ता--महात्मा 
गांधी, पं० मोतीलाल नेहरू, सरोजिनी नायडू-आदि जब भी देहली 
त्शरीफ़ लाते, उन्हींके यहाँ क़याम फ़र्माते थे । उन्हींके यहाँ कांग्रेस-वकिंग 
कमेटीकी बैठक होतीं और उन्हींके यहाँ अंग्रेज़ी सरकारसे लोहा लेनके 
दाव-पेच सोचे जाते थे । 

उनका भरद्रव्यवहार, नम्रतापूर्ण आतिथ्य, उदार स्वभाव और 
रहन-सहनके उच्च स्तरसे यह तो अनुमान लगाया जा सकता हूँ कि अति- 
थियोंको आवश्यकतासे अधिक सुविधाएँ उनके यहाँ मिलती होंगी और 
जो एकबार उनके स्नेहपाशमें बँध गया, वह जीवनभर बँधा रहकर, उनके 
यहाँके अतिरिक्त अच्यत्र ठहरनेकी कल्पना भी नहीं कर सकता होगा | 
लेकिन देशके इन महान्‌ नेताओंका इतना अधिक विश्वास और स्तेह वे 
कंसे प्राप्त कर सके, यह जिज्ञासा उनकी जीवितावस्थामें भी मेरे मनर्भे 
उठा करती थी, किन्तु खेद हैँ कि कभी साक्षात्‌ परिचयका अवसर ही 
प्राप्त न हो सका । 

मेरी प्रबल अभिलाषय थी कि उनके संस्मरण, परिचय और नेताओं 
को उन दिनोंकी मीठी स्मृतियाँ स्वयं श्रीमती रायबहादुर अपने मुबारिक 
क़लमसे लिखकर अता फ़र्मायें तो इतिहासकी एक बेशबहा क़ीमती वस्तु 
बन जाये, किन्तु उनकी व्यस्तताके कारण मनकी मुराद पूरी न हो सकी । 

मुझे हर्ष हे कि रायबहादुर साहबका संस्मरण मेरी प्रार्थनाको 
मान देकर भारतीय ज्ञानपीठ-लोकोदय-ग्रन्थभालाके यशस्वी सम्पादक 
श्री लक्ष्मीचन्द्रजी जैनकी विदुषी पत्नी श्रीमती कुन्थाजनने लिख देनेकी 
कृपा की हैं। रायबहादुरसाहब आपके फूफा थे, उन्हींके आँगनमें खेलते- 
पढ़ते बचपन गुजरा है, उनके निकट सम्प्कमें रही हें और संस्मरण लिखने 
से एक सप्ताह पूर्व उनके यहाँ रहकर आईं हें । 

१६३० में असहयोग-आन्दोलन जब पूरी जवानीपर था, तभी राय- 
बहादुर साहबका निधन हो गया। निधनकी ख़बर जेलमें पहुँची तों 
बन्दी नेताओंके मुँह शोकाकुल हो गये, और बड़ी कातरतासे एक-दूस रेका 
मुँह देखने लगे। मुझ रंगरूटकी बुद्धिमें इस शोकका कारण समभऊमें 
नहीं आया तो एक नेतासे मिभकते हुए पूछा--कांग्रेस तो सरकारी 
उपाधिधारियोंसे बहुत ही घृणा करतो हे, देशद्रोही समझती है और 
उनके लिए 'टोडी बच्चा हाय-हाय'के नारे लगवाती हे, फिर रायबहादुर 
सुल्तानसिहकी मृत्युपर इस क़दर बेचेनीका इजहार क्‍यों किया जा रहा 

है ?” के रुँधे कंठसे बोले---“तुम नहीं समझ सकते कि रायबहादुर कितने 
कामके थे। वे क्‍या गये, दिल्‍ली कांग्रेसका स्तम्भ गिर गया। उनके 
बलपर हम न जाने कितने खेल खलते थे ।” 
उनकी अनुशासनप्रियताका तो एक उदाहरण “वह भव्य व्यक्तित्व” 
मिलेगा । उनकी ग़रीबपरवरीका एक वाक़या मुझे भी याद आ गया है । 
रायबहादुर एक रोज़ अपनी जायदादके सामनेसे गुजर रहे थे, 
'एक दुकानमें मालिन बैठी देखकर एक मूली खानेको उठाने लगे तो उसने 
हाथ भटक दिया। वह इन्हें पहचानती नहीं थी, और किराया-मुंशी 
आगे बढ़ गया था । मुंशीने मुड़कर देखा तो मालिनपर बरस पड़ा। राय- 
बहादुर मुंशीको समझाते हुए बोले--“यह बहुत गरीब मालूम होती है, जो 
मूलीके इतने टुकड़का भी ज्ञाया जाना बर्दाश्त नहीं कर सकती, इसका 
छह माहका किराया माफ़ किया जाता है ।” मालिनको वास्तविक स्थिति 
विदित हुई तो वह अपना ओढ़ना रायबहादुरके पाँवोंमं डालकर सुबकने 
लगी । रायबहादुरकी जेबमें जितने रुपये थे, उस ओढ़नेमें डालकर बे 
आगे बढ़ गये। 
वे खुशपोश ऐसे थे कि आज भी लोग उनकी मिसाल पेश करते हैं । 
-+डालमियानगर, 
२ नवम्बर १९७१ 


+- +*--०3७०७०७०--०७ “८ 


कह मध्य व्यक्तित्व ! 
ओमतो कृन्या लक्ष्मोचन्द जेन बो० ए० (आनर्स) बो० टी० 


सर १६३० के वे तूफ़ानी दिन ! देशकी स्वतन्त्रताका आन्दोलन 

जोरोंपर था। मीलों लम्बं जुलूस, लाख-लाख आदमियोंकी 
सभाएँ, भंडाभिवादनके रोमाज्चक दृश्य, नेताओंके भव्य दर्शन, लपकती 
लौ-से भाषण और शमाॉपर भूलसनेवाले परवानों-ला हौसला ! लाठी, 
गोली और संगीन. . .सब नज़ारे सामने थे। वातावरणमें और मनमें 
वही एक तान गूँजती थी-- 

सर फ़रोशीकी तसज्ना श्रब हमारे दिलसें है । 
देखना है ज़ोर कितना बाज़्ए-क्रातिलमें है | 

उन दिनों में देहलीके इन्द्रप्रस्थ गल्स हाई स्कूलमें नवीं क्लासमें 
पढ़ती थी । जैन-महिलाओं व लड़कियोंकी वौलिटियर कोर [स्वयं-सेविका 
दल) की संचालिका थी, इसलिए ऐसी लगतसे काम करती थी, जैसे आन्दो- 
लनकी सफलताका भार मेर ही कन्धोंपर हो । लालाजी (पिताजी) के 
'उत्साहका सहारा हृदयसे तो प्राप्त था, पर बाहरी रूपसे एक हद तक । 
बह हद यह थी कि मेरे ताऊजी लाला रतनलाल गवर्नमेंट कौलिजके 
'प्रिन्सिपल थे और रायसाहब' थे, और मेरे फूफा, लाला सुल्तानसिहजी, 
“रायबहादुर' थे । स्वयम्‌ पिताजी उन दिनों इम्पीरियल बेंकमें खज़ाज्ची 
थे ) अनेक सरकारी अधिकारी मित्रताके नाते लालाजीको सावधान 
'करते रहते कि राष्ट्रिय आन्दोलनमें लड़कीको आगे बढ़नेसे रोकें । 
में घरमें यह बातें सुनती तो थी, पर हतोत्साहित नहीं होतीं थी । 
इसका सबसे बड़ा कारण यह था कि मेरी बुआजी (मिसिज़ सुल्तानसिह ) 
'ऑल इण्डिया विमेंस कॉनफ्रेंसकी प्रेसीडेण्ट थीं और राष्ट्रिय काम करने 


णछ७रे जैन-जागरणके अग्नदूत 


वाली प्रमुख महिलाओंको सदा निकटतम सम्पकंमें रखती थीं। एक 
दिन में बुआजीके पास बैठी हुई थी कि श्रीमती अरुणा आसफ़अली आईं 
और बुआजीसे बोलीं--“बहुजी, प्रेजिडेण्ट विद्ुलभाई पटेलका टेलिग्राम 
आ गया है, वह कल दिल्‍ली पहुँच रहे हैं । उन्होंने प्रेस-रिप्रेजेंटटिंव (पत्र- 
कारों) से' कहा है कि लैजिस्लेटिव एसैम्बलीकी प्रेज़िडैण्टदिप छोड़नेके 
कारणोंपर और अपने आइन्दाके प्रोग्रामके बारेमें उन्हें जो कुछ कहना है, 
बह दिल्लीके पब्लिक जलसेमें ही कहेंगे, इसलिए कल साढ़े पाँच बजे जलसा 
बुलाया है । सरस्वती-भवनमें महिलाओंकी जो मीटिंग कल रखी है, उसे 
पोस्टपोन (स्थगित) कर दिया जाये । आपकी इजाज़त लेने आई हूँ ।” 

“हाँ, मीटिंग तो पोस्टपोन ही कर देना चाहिए । प्रेज़िडण्ट विदुल- 
भाई पटलके इस्तीफ़ेसे अंग्रज्ञोंमे काफ़ी बेचेनी है। अभी इनके (राय-: 
बहादुर सुल्तानसिहके) पास शिमलेसे किसीका टेलीफोन था। शायद 
सरदार पटेल यहीं ठहरें, --बुआजीने मिसिज़ आसफ़जलीको बताया। 

जब मिसिज्ञ आसफ़अली थोड़ी देर बात करके चली गईं तो बुआजी 
बोलीं---कुन्था, कल साढ़े पाँच बजे जल्सेमें चलना । गाड़ी भेज दूंगी; 
कम्पनी बागमें मीटिंग है ।” 

में जब घर वापिस आई तो देखा सब जगह मोहल्लेभरमें, बाज़ारों- 
में प्रेजिडेण्ट पटलके इस्तीफ़ेकी धूम है । लोग खुश थे और जुलूस-जल्सेके 
ऐलानके इन्तज़ारमें थे। लालाजीने मुझसे कहा-“बेटा, कल तुम्हें प्रेंजिडेण्ट 
पटेलके विजय-तिलक करना हे,-सब तस्यारी कर लेना ।” 

अगले दिन शामको साढ़े पाँच बजे कम्पनीबाग़्में बुआजीके साथ 
जल्सेमें पहुँचे तो फूफाजी भी साथ थे । हम लोग मंचपर बैठे । प्रेज़िडेष्ट 
विट्टलभाई पटेल जब जसल्सेमें पहुँचे तो आसमान नारोंसे गूँज उठा । लाखों 
की भीड़ थी। जोशका ठिकाना न था। में अपने साथ एक चाँदीकी 
थालीमें रोली और अक्षत व अपने हाथसे काते हुए सूतके कुछ तार लेती 
गई थी । बुआजीने वह देखकर पूछा कि “यह क्या हैं”. ..में उत्तर देलेमें 
शभिभक रही थी, इसलिए लालाजीने कहा कि "इसका विचार प्रेज़िडैण्ट पलटे 

के विजय-तिलक करनेका हें-आपकी क्‍या राय हैं ?/--बुआजी अभी 
कुछ सोच भी न पाई थीं कि फूफाजीको फंसला करते देर न लगी । ज्यों ही 
मिस्टर आसफ़्अलीन जल्सेकी कारवाई शुरू होनेका ऐलान किया कि 
फूफाजीन मुझे दोनों हाथोंका सहारा देकर मंचपर खड़ा कर दिया और 
थाली मेरे हाथोंमें पकड़ा दी। मिस्टर आसफ़्अलीन लाउड स्पीकर 
पर ऐलान कर दिया “अब हमारे अजीज और मोह॒त्तरिम (आदरणीय) 
नेताको तिलक किया जायेगा । विजयतिलक देहलीकी जनताकी ओरसे 
यह बच्ची करेगी । रायबहादुर साहबसे पूछकर उन्होंने आगे ऐलान किया । 
“इस बच्चीका नाम कन्थकुमारी जैन हैँ । यह जैन वौलिण्टियर कोरकी 
कंप्टेन हैं ।” मिस्टर आसफ़्अलीन अपनी तरफ़्से यह भी ऐलान कर 
दिया कि “तिलक करनेके बाद यह बच्ची तक़रीर भी करेगी ।” 
जिस महापुरुषके चरणोंको छना भी सौभाग्य था, उसके महामहिम 
मस्तकपर जनताकी ओरसे विजय-तिलक करना जीवनकी अमूल्यतम 
वरदानमयी घटना है । उस उल्लासमें मेंने दो मिनिटके भाषणमें क्या 
कहा, वह न तब याद रहा न आज याद है । याद है केव्रल वह प्रशस्त मस्तक, 
माँ भारतीकी स्फटिकोज्ज्वल पीठिका-सा जिसको आज भी मन ही मत 
नमस्कार कर लेती हूँ, और याद हैं वह फूफाजी, जिनके वरद हाथोंका 
सहारा पाकर में मंचपर खड़ी हो सकी थी । 
८ £र् रथ 
फूफाजीके सम्बन्धर्में लिखते हुए मुर्भे जो घटनाएँ याद आती हैं और 
जिनकी स्मृति मेरे मनपर अमिट है, उनका यदि उल्लेख करूँ तो रायबहादुर 
लाला सुल्तानसिहके सम्बन्धर्मं एक राष्ट्रिय-प्रकारकी धारणा बनती हैं, 
किन्तु यह धारणा आंशिक रूपसे ही सत्य है, क्योंकि लाला सुल्तानर्सिहजी 
भ्रतिष्ठित रईस, बिरादरीके अगुआ, सामाजिक सुधारोंके समर्थक और 
सरकार द्वारा सम्मानित प्रमुख नागरिक पहले थे, और राष्ट्रिय सहयोगी 
बादसें । फिर भी उनकी कोठीमें होनेवाली गार्डन पार्टियाँ, जिनमें वाइस- 
राय और चीफ़ कमिश्नर आते थे; अथवा उनके अतिथि-भवनमें ठहरने 

वाले महाराजा काइमीर, महाराजा मैसूर और महाराजा जयपुरकी स्मृति 
की अपेक्षा, मेरे मनमें राष्ट्रिय नेताओंके सम्पर्क की ही छाप अमिट है । 
मेंने फूफाजीके यहाँ ही महात्मा गांधीके दर्शन किये । वहाँ ही महाकवि 
रबीद्नाथके मुखसे कविता-पाठ सुना। वहाँ ही श्रीमती सरोजिनी 
नायड्से परिचय प्राप्त किया । उस दिन होलीका दिन था। बुआजीने 
मे और मेरे प्तिको विदेष रूपसे आमन्त्रित किया था, क्योंकि हमारे 
विवाहके बाद यह पहली होली थी । श्रीमती सरोजिनी नायडू उस रोज़ 
बुआजीके यहाँ ठहरी हुई थीं। बुआजी हम दोनोंको उसी तरह 
रंगमें भीगे और गुलालसे पुते, श्रीमती नायड्के पास ले गईं और परिचय 
करा दिया। प्रफुल्लित आनन और मधुर कण्ठसे श्रीमती नायडूने कहा- 
“()॥ प०ण्त रैेल्क्पाातपि-नाग्राश'5उरत . 000०075, ग्रीए९ 7ंदाप४॥798 
870. प्ै80॥9.' (कितने सुन्दर ! रंगोंमें डबें-कृष्ण और राधा-से ! )' 


गत ५० वर्षों भारतवर्षकी राजधानी देहलीमें जेनसमाजके जिन 
व्यक्तियोंने सावंजनिक ख्याति, राजकीय प्रतिष्ठा और बिरादरीका 
आदर तथा स्नेह पाया है, उनमें रायबहादुर लाला सुल्तानसिहका स्थान 
निःसन्देह बहुत ऊँचा है। नई दिल्‍लीका निर्माण होनेसे पहले, काइमीरी 
गेट देहलीका सबसे अधिक सम्‌द्धिशील बस्ती था, जहाँ बड़ी-बड़ी अंग्रेज़ी 
दुकानें, विशाल कोठियाँ, विख्यात होटल और बेंक आदि थे। करोड़ों 
रुपयेकी लागतके इन विज्ञाल भवनोंमेंसे अधिकांशका स्वामित्व राय- 
बहादुर सुल्तान सिहको प्राप्त था। मेंने स्वयम्‌ सुना है, उनके अंग्रेज मित्र 
उन्हें “िं78 ० ६&88&॥706८ 6०६८?-कश्मीरी गेटके बादशाह-- 
कहा करते थे । कश्मीरी गेट ही क्‍यों, दरीबा, चेलपुरी, दरयागझंज, दिल्ली 
दरवाज़े आदि अनेक स्थानोंमें उनकी दुकानें और कोठियाँ थीं, जिनसे 
लाखों रुपयेकी आमदनी थी । शिमला, कसौली, मंसूरी, देहरादून आदि 
श्रायः सभी पहाड़ी स्वास्थ्यप्रद स्थानोंमें उनकी कोठियाँ थीं। 


- लाला सुल्तान सिहजीका मुख्य व्यवसाय साहुकारा, लेन-देन, ज्ञमी- 

दारी और बेंकोंका संचालन था। इन्होंने देहली, शिमला, मेरठ आदि 
स्थानोंके इम्पीरियल बेंकके मुख्य कार्यालय और समस्त शाखाओंके खज़ानों 
की सँभाल और संचालनका उत्तरदायित्व ले रक्खा था। इतने बड़े 
बैंकिंग व्यवसायकी ज़िम्मेदारी ब्रिटिश गवनंमेंटने जिनके ऊपर छोड़ी हुई 
थी, उनकी निजी समृद्धि, ईमानदारी और व्यावसायिक निपुणतापर 
सरकारको कितना भारी विश्वास होगा ? जैनसमाजके प्रधान व्यक्तियों 
का इतिहास देखनेपर बार-बार जो बात सबसे ऊपर उठकर सामने आती 
है, वह यही है कि संसारके जिस अर्थ, कडचनको लेकर षड़्यन्त्र, विश्वास- 
घात और विद्रोह हुए हें, तथा साम्राज्योंके ध्वंस और निर्माणमें जिस धन 
ने मूल प्रेरणा दी है, उसकी रक्षाका अविचल विश्वास और उत्तरदायित्व 
यदि किसी समाजने अपित किया है तो वह जैनसमाज ही हैं। भारतीय 
इतिहासके प्रत्येक युगमें इसके उदाहरण मिलेंगे । रायबहादुर सुल्तान- 
सिंहने विश्वास और प्रामाणिकताकी इस ऐतिहासिक परम्पराको उस 
समय सफलतासे निभाया, जब कि इस उत्तरदायित्वका सम्बन्ध संसारके 
सबसे बड़े साम्नाज्यके राज्यकोषसे था। 

रायबहादुर सुल्तानसिंहका जन्म सन्‌ १८७६ में कृताना (तहसील 
सोनीपत) के ज़मीदार, दिल्लीके रईस श्री निहालचन्दजीके यहाँ हुआ 
था। इनके पिता इन्हें बहुत ही छोटी उम्रमें छोड़कर स्वर्गस्थ हो गये थे 
और इनका लालन-पालन इनके दादा ला० शौसिहरायने किया, जो कि 
उस समय जैन-समाजके सरपंच और अग्रणी थे। अपने दादाकी मृत्यके 
समय भी लाला सुल्तानसिह नाबालिग थे, इसलिए सरकारकी ओरसे 
एक अंग्रेज़ अधिकारी इनका ट्रस्टी बना दिया गया था। दादाकी मृत्युके 
समय इनकी सम्पत्ति केवल सात लाख रुपये समझी जाती थी, परन्तु 
रायबहादुर साहबने छोटी उम्रसे ही अपनी होशियारी, मेहनत, कुशाग्रबुद्धि 
तथा लगनसे अपने खान्दानी कामको इतना बढ़ाया और अपने पौरुष 
और साहससे वह धन और यश कमाया कि यह अथन पीछे करोड़ों रुपये 
की सम्पत्ति छोड गये । 


५७६ जैन-जागरणके अग्नदूत 


इन्होंने जितनी शानसे द्रव्य-उपार्जन किया, उतनी ही उदारतासे 
“उसे व्यय भी किया । नई दिल्लीसें इन्होंने जिस कोठीका निर्माण कराया 
था, वह उस समयतककी सबसे विशाल और आधुनिकतम कोठी थी । 
'वह कोठी अब महाराजा पटियालाने खरीद ली है । इस कोठीमें जहाँ अंग्रेज़ी 
'माचघर था, वहाँ प्रा्थंना-भवन भी कम आकर्षक नहीं था । उसका विशाल 
गुलाब-बाग्न अद्वितीय था, क्योंकि इतने प्रकारके स्वदेशी-विदेशी गुलाबोंका 
'एक ही स्थानमें और कहीं मिलना असम्भव था । 

धनिक वर्गमें वैभव और ऐश्वरयके प्रदर्शनमें जो एक मूक प्रतियोगिता 
“चला करती है, उसमें रायबहादुर सुल्तानसिह प्राय: सदा आगे ही रहे । 
'नई कार, नया वायलैंस, नई तरहकी लिफ़्ट, कोठीका नया डिजायन, 
'सूटका तया कट, सबसे पहले इनके यहाँ देखनेको मिलता था । नया बाइस- 
राय यदि पहली बार किसी रईसकी गाडंन पाॉर्टीमें शामिल होगा, तो 
इनके यहाँ । नया चीफ़ कमिश्नर यदि सबसे पहले किसी नागरिकसे मिलना 
आहेगा तो इतसे । मतलब यह कि राज्य, समाज और जनता उस जमाने 
में रईसीके जिस रूपसे प्रभावित होती थी और जिसका प्रदर्शन उस जमान 
का फैशन था, उसमें इनसे बाजी लेना मुश्किल था। इनके लड़के 
श्री रघुवीरसिहका विवाह हुआ तो देहलीमें, जिस चार धोड़ोंकी गाड़ीमें 
केवल वायसराय ही निकल सकते थे, वेसी चार-चार घोड़ोंकी आठ गाड़ियाँ 
बारातमें निकलीं। अपनी सवारीके लिए इन्होंने विलायतसे घोड़े 
मँगवाये, जिनके रहनेंके लिए विशेष अस्तबल बनवाये, जिन्हें पंखों तथा 
ख़सकी टट्टियोंसे ठंडा रक्खा जाता था। ये खुद बहुत अच्छे तराक थे 
और व्यायाम करनेका शौक़ रखते थे, घरमें ही अखाड़ा बनवा रक्‍्खा था 
और एक पहलवानकी नियत किया हुआ था, जो कुश्ती लड़ना सिखाता 
था। एंक क़िस्सा-गो (कहानी सुनानंवाला) भी नियत था, जो प्रत्येक 
दिन आकर सारे शहर और समाजकी खबरें सुना जाता था और दिल 
बहलानेकों कभी-कभी 4देलचस्प कहानी भी कह जाता था । 

यह बात नहीं कि लाला सुल्तानसिहकी प्रतिष्ठा केवल उनके 

धन-वेभव, उनकी रायबहादुरी अथवा राजकीय सम्प्कोके कारण रही 
हो । उनके अग्रणी होनेका मुख्य कारण यह था कि वे विचारों, भावनाओं 
और आदशेके निर्वाहमें भी अग्रणी थे। यद्यपि कॉलिजकी पढ़ाई उन्हें 
ऐफ-ए (इण्टरमीडियेट) में ही छोड़नी पड़ी, क्योंकि उनकी आँखें कमज़ोर 
हो गई थीं, किन्तु ज्ञानकी पिपासा और अनुभवकी खोज उन्हें सारे जीवन 
ही रही । उनके विचार उदार और दृष्टि अत्यन्त व्यापक थी । पश्चिमी 
प्रभावोंमें उन्होंने केवल वही अपनाया जो दृष्टिकों उदार और मनको 
महत बनानेमें सहायक हो सका । यही कारण हैं कि उन्होंने अपने व्यक्ति- 
गत सम्पर्क और अपने पुत्र श्री रधुवीरसिहकी शिक्षाके लिए दीनबन्धु 
श्री सी० एफ० ऐण्ड्यूज़ और मिशन कॉलिज देहलीके प्रिन्सिपल श्री एस० 
के० रुद्र-जेसे विशिष्ट विद्वानों तथा राष्ट्रियताके समर्थकोंको नियुक्त 
किया । दिल्लीके डायरेक्टर ऑफ ऐशज्यूकेशन श्री चटर्जी और उनकी 
धर्मपत्नी श्रीमती चटर्जी, जो अत्यन्त उच्च शिक्षा प्राप्त सुसंस्क्ृत महिला 
थीं, इनके यहाँ मित्र और शिक्षकके रूपमें आते-जाते थे। ऐसे व्यक्तियों 
के निरन्तर सम्पर्क द्वारा लाला सुल्तानसिहको पूर्व और पश्चिसकी संस्क्ृति- 
योंका व्यवहारगम्य सुन्दर सामञ्जस्य प्राप्त हुआ था। इन्होंने £ बार 
विदेशोंकी यात्रा की और इस प्रकार अपने अनुभवोंको समृद्ध तथा व्यवसाय 
को उन्चत किया । उस समय विदेश-यात्रा करना बहुत ही असाधारण 
और विचित्र बात समझी जाती थी, इसकी सामाजिक प्रतिक्रियाकों 
भेलने के लिए पर्याप्त साहसकी आवश्यकता थी । 

उनके व्यक्तित्वकी प्रमुख विशेषता थी कि बह समाज व देशके 
हर काममें बड़ी तत्परता और उत्साहसे भाग लेते थे और हर श्रेणीके 
उच्चतम व्यक्तियोंसे उनका व्यक्तिगत संम्पकं था | उनका अपने जेनधर्म 
पर दृढ़ विश्वास था और जीवनकी इतनी व्यस्तताओंके बीच भी वह 
नित्यपाठ करना नहीं छोड़ते थे । इन्होंने सन्‌ १६०० में जैन-यात्रा- 
संघ चलाया, जिसमें ४०० के लगभग स्त्री-पुरुष व बच्चे थे । सन्‌ १६२३ 
में देहलीमें जो विशाल पंच्रकल्याणकप्रतिष्ठा हुई थी, उसको सफल 

बनानेमें इन्होंने रात-दिन एक कर दिया था और कई प्रकारके मतभेद 
होनेपर भी, इन्हींके नेतृत्वके बलपर इतना विशाल आयोजन सम्पन्न हो 
सका । शिमलेका जेन-मन्दिर जिस भूमि-स्थानपर बना हुआ हैं, वह 
इनकी माताकी जन्मभूमि थी, जो इनके नाना द्वारा इनकी माँको दहेज़में 
मिली थी और जिसे इन्होंने धर्मकायंके लिए दानमें दे दिया । जहाँ जैन- 
जाति और जैन समाजके वह प्राण थे, बहाँ उनकी उदारता और उत्साह 
अन्य जातियोंके लिए भी कम न था। वह हर वर्ष ही रामलीला कमेटीके 
प्रेजिडेप्ट होते थे, और रामलीलाके जुलूसके साथ-साथ घोड़ेपर सवार 
होकर सारे प्रदर्शनका नेतृत्व करते थे । जब देहलीमें अखिल भारतवर्षीय 
वैष्णव कॉन्फ्रेंस हुई, जिसके सभापति महाराजा दरभंगा थे, तो उस समय 
इन्हें ही स्वागताध्यक्ष चुना गया । उस समय इनकी आयु २०-२२ वर्षसे 
अधिक न थी। जब मुहर॑मके दिनोंमें मुसलमानोंके ताजिये निकलते 
थे, तो यह ऑनरेरी मैजिस्ट्रेट तथा प्रमुख नागरिककी हँसियतसे स्वयम्‌ 
घोड़पर ताजियोंके साथ-साथ रहते थे। किसी भी प्रकारके सार्वजनिक 
संकटके समय भीषण परिस्थितियोंमें भी यह सहायतार्थ आगे ही आगे 
रहते थे । सन्‌ १९१२ में जब दिल्लीमें चाँदनी चौकमें जुलूस निकलते 
समय लाड्ड हाडिगपर बम गिरा, तब जितनी स्त्रियाँ जुलूस देखने सड़क- 
के किनारे इधर-उधर खड़ी थीं, वे सब पुलिस द्वारा पंजाब नेशनल बेंकमें 
बन्द कर दी गई, उस समय यह वहाँ पहुँचे और अपनी व्यक्तिगत जमानत 
देकर सबको रिहा करवा लाये । देहलीमें गृड़वालोंका बहुत ही पुराना 
और क़दीमी खानदान था पर, अभाग्यवश जब उनके व्यवसायने पलटा खाया 
और दिंवाला देनेकी नौबत आ गई, उस समय इन्होंने ही उनको हर प्रकार 
की मदद देकर उन्हें दिवालिया होनेसे बचा लिया । 

प्रारम्भमें दिये गये संस्मरणोंसे इस बातकी भाँकी मिलती है कि 
रायबहादुर साहबके व्यक्तिगत सम्बन्ध प्रायः सभी प्रमुख राष्ट्रिय नेताओं 
से थे और राजनतिक मामलोंमें उनकी पूरी दिलचस्पी थी । सन्‌ १६१८ 
में देहलीमें होनेवाले कांग्रेसके वाषिक अधिवेशनके वह मुख्य कार्यकर्त्ता 

थे। उसी समयकी एक घटना इनके उदार और असाधारण दृष्टिकोण 
का परिचय कराती है। कांग्रेसके अधिवेशनके समय कार्यकारिणीकी 
बंठक हो रही थी और केबल कुछ गिनेचुने व्यक्ति ही उसमें सम्मिलित 
हो सकते थे। उस समय द्वारपर जो स्वयंसेवक ड्यूटीपर था, उसको 
आदेश था कि वह उसी व्यक्तिको अन्दर जाने दे, जिसके पास 
कार्यकारिणी समितिके भेम्बर होनेंका पास” हो । रायबहांदुर साहब 
अपना पास! लाना भूल गये और मीटिंगमें सम्मिलित होनेके 
लिए अन्दर जाने लगे। वौलिटियरने उन्हें द्वारपर ही रोक दिया और 
अन्दर नहीं जाने दिया । वहाँ उपस्थित अन्य व्यक्तियोंने यह देखा तो 
उस दौलिटियरको बहुत डाँटा-डपटा पर रायबहादुर साहब उस स्वयं- 
सेवककी कतंब्य-परायणतासे बहुत प्रभावित हुए,--वह खुले अधिबेशनमें 
उसे मंच पर ले गये और उसकी कतेंव्य-परायणताकी प्रशंसा करते हुए 
उसे एक स्वर्ण-पदक दिया। 


सन्‌ १६२१ में गांधीजीन जब अपना प्रथम उपवास किया तो वहे 
इन्हींकी कोठीमें ठहरे हुए थे । वर्षों तक यह पंजाब स्टेट कौंसिलके मैम्बर, 
म्यूनिसिपल कमिश्नर तथा ऑनरेरी मजिस्ट्रेट रहे । 

शिक्षा-प्रचारके कार्योमे इन्होंने सदा ही तन, मन और धनसे पूर्ण 
सहायता की । दिल्‍्लीका इन्द्रप्रस्थ गर्ल ज़ स्कूल और कॉलिज जो आजकल 
न केवल दिललीकी बल्कि भारतवर्षकी उच्च कोटिकी संस्थाएँ ह, इन्हींके 
प्रयत्नसे स्थापित हुई और इनके आजीवन सभापतित्वमें पनपीं | यह 
विख्यात स्कूल इनकी ही जायदादमें स्थित है । देहलीके तिब्बिया कॉलिज, 
लेडी हाडिंग मेडिकल कॉलिज, हिन्दू कॉलिज, सब ही की स्थापनाके अवसर 
पर इन्होंने बहुत बहुत दान दिया और जीवनभर इन संस्थाओंको चलाने, 
बढ़ाने और सुधारलेमें प्रयत्नशील रहे । इन्हींके शिक्षा-प्रेमके फलस्वरूप 
आज भारतकी अनन्य और अद्वितीय संस्था मौत हाई स्कूल नई देहली 
ने देशविदेशोंमें मौरवशील स्थान प्राप्त किया है। इनके इकलौते सुपुत्र 
ला० रघुवीरसिहने अपना समरत जीवन इस ही संस्थाको बनानेमें लगा 


' जुछ० जेन-जागरणके अग्रदूत 


दिया और पिताकी इतनी बड़ी पूंजी और व्यवसायोंके संबद्धनकी उपक्षा 
करके एक त्यागी तपस्वीकी भाँति अपना घन, मन और लगन इसीपर न्यौ- 
छावर कर दिया। शिक्षाकी आधुनिकतम पद्धतियोंको अपनाकर, 
पदिचिमी देशोंके सुसंगठित्त पब्लिक स्कूल्सके ढंगपर भारतीय बच्चोंके 
अनुकूल शिक्षाका इतना बड़ा सफल प्रयोग देशमें शायद ही कहीं हुआ है । 


सामाजिक कुरीतियोंकों हटाने व आधुनिक विचारोंको कार्या- 
न्वित करनेमें भी रायबहादुर साहब सर्देव पहला क़दम उठाते थे। उस 
समय रईसोंके लड़कोंकी शादीमें वेश्या-नृत्य होना एक आवश्यक चीज़ 
समझी जाती थी । पर आपने इस क्‌ रीतिपर सबंग्रथम कुठाराघात किया 
और अपने एकमात्र पुञ्र॒रघुवीरसिहकी शादीमें वेश्या-नृत्य न कराकर 
उसके स्थानपर बारातका अन्य अनेक प्रकारके खेल-तमाशोंसे मनोरम्जन 
किया। जेनियोंमें सबसे पहले इनका पौत्र वीरेन्द्रसह मिलिटरी ऐकेडमी 
देहरादूनमें फौजी शिक्षाके लिए गया। उस समय वह केवल १०-११ 
वर्षका था और फौज़में काम करनेकी आज्ञा देना बड़े साहसका काम था । 


अंग्रेज़ी सभ्यताकी उत्तम चीज़ें सब इनके घरमें विद्यमान थीं, पर 
प्राचीनताके अच्छे पहलू भी इनके यहाँसे लोप नहीं हो पाये । घरके 
अन्दर जानेपर वही भारतीय वातावरण दृष्टिगोचर होता था। घर हमेशा 
भरा और काम-काजमें व्यस्त नज़र आता था। कहीं गेहूँ चुने जा रहे हें 
तो कहीं सब्जियाँ सवारी जा रही हे,-तो दूसरी ओर मिठाई बनानेका 
काम जारी है । कहीं अंग्रेजोंक खानेकी तय्यारी हो रही है तो दूसरी ओर 
पंडितोंकी रसोईका आयोजन हो रहा है । 


इनके घरमें सदेव ही कुटुम्बियों और रिश्तेदारों तथा मिलने-जुलने 
बालोंका ताँता लगा रहता था। दूर-दूरके रिइतेदार और नातेदार 
भी इनकी सहानुभूति और सहायतासे वड्न्‍्चित न रह पाते थे। (हर एककी 
कठिनाईको दूर करना और उनकी समस्याओंको सुलभाना ये अपना 
पहला कतंव्य समभते थे ।) इन्होंने अपने बेकोंसें सेकड़ों जैत-बन्धुओंको 


रायबहादुर सुलतानसिंह जद क 


स्थान दे रक्‍्खा था तथा जैन व्यापारियोंकों सब प्रकारकी सुविधा देने 
का प्रयत्न करते थे । 

सर्वसाधारणके लिए भी यह तत्परतासे सहायता करते थे । इनकी 
दरीबेवाली साहूकारेकी कोठीमें सदेव सदाव्रत बँटता था और दातव्य 
औषधालय चलता था। 

रायबहादुर साहबको प्रत्येक कार्यक्षेत्रमें अपनी धर्मपत्नी श्रीमती 
सुशीलादेवीसे पूरा-प्रा सहयोग मिला और यही कारण है कि उनके 
किये हुए कामोंमें दुयुनी चमक और उज्ज्वलता दिखाई देती थी। राय- 
बहादुर साहँबका प्रथम विवाह सन्‌ १८६० मे देहलीके प्रसिद्ध जैन पंडित 
रिखबदासजीकी सुपुत्रीसे सम्पन्न हुआ था और उन्हींसे एक इनके एकमात्र 
पुत्र ला० रघुवीरसिह हैं । पहली पत्नीकी मृत्युके पश्चात्‌ सन्‌ १६०४ 
में आपका विवाह श्रीमती सुशीलादेबीसे हुआ जो ला० अजोध्याप्रसाद 
सर्राफ सहारनपुरकी पुत्री हैं। श्रीमती सुशीलाजी शादीके समय बहुत 
ही साधारण-सी शिक्षिता थीं, परन्तु रायवहादुर साहबके शिक्षा-प्रेम, 
व स्त्रियोंके प्रति आदर-भावनाने उन्हें अपनी पत्नीको उत्तम-से-उत्तम 
' शिक्षा देनेकी प्रेरणा दी और श्रीमती सुशीलादेवीने भी अत्यन्त उत्साह 
और लगनके साथ अपने आपको सब प्रकारसे योग्य बनानेका प्रयत्न किया । 
जब तक रायबहादुर साहब जीवित रहे, वह उनकी परछाईकी तरह हर 
कार्यमें उनके साथ-साथ रहीं । रायबहादुर साहब उनको कई बार अपने 
साथ विदेश-यात्राकों लेकर गये और एकबार तो भिस्टर और मिसिज 
चटर्जीको भी अपने साथ योरुप केवल इसलिए ले गये, कि उनकी उपस्थिति 
से बुआजी विदेशके वातावरण व सभ्यतासे भलीभाँति जानकारी प्राप्त 
कर सके। उन्हींकी इस उच्च भावना और प्रयत्नके फलस्वरूप बुआजी 
समाज और देशके बड़ें-से-वड़े जिम्मेदारीके कामको सफलतासे निभा 
सकी (और अब भी उनकी अनुपस्थितिमें निभानेका साहस कर सकी 
हैं) रायबहादुर' की पत्नी होते हुए भी और रायबहादुर साहबका ऊँचे 
दर्जेके सरकारी सम्बन्धका पूरा-पूरा ज्ञान रखते हुए भी बुआजी राष्ट्रिय 


ज८२ जेन-जागरणके अग्रदूत 


कार्य्योमें बराबर दिलचस्पी लेती रहीं और स्वयम्‌ सक्रिय क्षेत्रमें उतरीं । 
सन्‌ १६३० में जब पुलिसने महिलाओंके उस जुलूसपर लाठी चलाई जो 
कचहरीपर पिकेटिग करने गया हुआ था, उस समय बुआजी उस जुलूस 
की अग्रणी महिलाओंंमेंसे थीं॥ लाठी और - गोली चलनेपर भी वह 
उस स्थानसे विचलित नहीं हुईं, जहाँ यह पिकेटिगके लिए खड़ी हुई थीं । 
वह वर्षों ऑल इण्डिया विमेंस कॉन्फ्रेंसकी प्रेजिडण्ट रही हें । इन्हींकी 
मूल प्रेरणासे आज सरस्वती-भवन, जो कि देहलीमें महिलाओंकी सबसे 
उन्नत और जाग्रत संस्था है, चल रहा हैं । आज इस संस्थाके आधीन 
शरणार्थी कैम्प, दस्तकारी स्कूल, हिन्दी भाषाकी विशेष क्लासें, ग़रीबोंके 
लिए औषधालय, संगीत स्कूल आदि कई योजनाएं चालू हैं, जिनकी देख- 
भालका बहुत बड़ा भार इन्हींके ऊपर हैं । देहलीमें, विशेषकर महिला- 
समाजमें कोई सामाजिक या सांस्कृतिक योजना ऐसी नहीं है, जिसमें इनकी 
सहायता या सहयोगकी आवश्यकता न पड़ती हो। यह सब कामोंमें 
आज भी अग्रणी रहती हें । 

उदारता, समाज-सेवा तथा उच्च आदशेके प्रति कर्तव्यकी जो 
भावना रायबहादुर साहब अपने जीवनमें बुआजीके हृदयमें जागृत कर 
गये, वह आज भी ज्यों-की-त्यों स्थिर है और उनके जीवनका अधिकांश 
भाग इसी प्रकारके कामोंमें व्यतीत होता हें। रायबहादुरसाहबका 
स्वरगंवास सन्‌ १६३० में अकस्मात्‌ ही एक बहुत छोटे अर्सेकी वीमारीमें 
हो गया था । घरवालों और मित्रोंके हृदयपर एक गहरी चोट लगी, जो 
अब भी टीस-टीस उठती है । उनके दिवंगत होनेसे समाजकी प्रतिष्ठा 
और समाजके जीवनमें जो अन्तराल पड़ गया हैं, वह आज २१ वर्षोमें 
भी पूरा नहीं हो पाया है । 


--डालमियानगर, 
२ नवम्बर १६७१ 

जन्स 
वर्तमान आयु-- 


राज-कापि 


सः सेठ साहब जैनधमंके पूर्ण श्रद्धाल और ज॑नसमाजके अनन्य 
हितैषी हैं। जितनी लगनसे आपने लक्ष्मीका वरण किया, 
उतनी ही बैरामग्ययूणं भावनासे उसका त्याग भी कर दिया | पुराणोंमें 
अतुल धन-सम्पदा-त्यागके उदाहरण पढ़ा ही करते थे, आपने प्रत्यक्ष 
दिखला दिया । आप जैनसमाजके स्देव आइे वक्‍ृतमें काम आये हैं। 
तीर्थोकी रक्षा, मन्दिरोंका निर्माण, जीरणोड्डार, विद्यालयों, औषधालयोंके 
संचालव आदि आपकी मुख्य प्रवृत्ति रही हें। जहाँ भी और जब भी 
समाजको किसी कठिनाई या आपत्तिका सामना करना पड़ा हैँ। 
आपने तुरन्त तन, मन, धनसे सहायता की है । यदि कतिपय पण्डित 
आपको रूढ़िवादी विचारोंमें न फेंसाये रहते, आपको जैनधमंके प्रसारका 
अवसर देते, और आपकी सहायतासे देश-विदेशमें जेन-विद्वान्‌ प्रचारके 
लिए फल जाते, तो जो स्थान आज बौद्धधर्ममें अशोकको, जेनधर्म॑में 
सम्प्रति और खारबेलको प्राप्त है; वही ऐतिहासिक स्थान सर सेठ 
साहबको मिला होता । 
सर सेठ साहब दि० जैनमहासभाके उसके जन्मसे ही स्तम्भ रहे हैं । 
अत: कृतज्ञतास्वरूप इसी मईमें उसने प्रस्तुत पुस्तकसे दूनी आकारके ४२८ 
पृष्ठोंका अभिनन्दन ग्रन्थ भेंट किया है । जिसमें १४४ पृष्ठोंमें आपकी 
जीवनी, ८० लाख दानकी सूची और ४८ पृष्ठोंमें देशके नेताओं, 
आदिकी श्रद्धाञअ्जलियाँ हें। आप निम्न उपाधियोंसे विभूषित हें--- 
दानवीर, ठोथभक्त-शिरोमणि, जैनधर्मभूषण, जैन-दिवाकर, जैन- 
सम्राट, रायबहादुर, राज्यभुषण, रावराजा, श्रोमन्‍्त सेठ, के० टी० झाई० | 
““-गोयलीय 


फूज्छ काकाजी 
रा० ब० सेठ हीरालाल काइलोवाल 


ञआाः मेरे हर्षकी सीमा नहीं है। संकोचसे मेरी लेखनी रुक भी 
रही है । में उन महान्‌ व्यक्तिको किन दब्दोंमों अपने हृदयके 
श्रद्धास्तेह और प्रेमकी पुष्पाञज्जलि चढ़ाऊँ, जिनके चरणोंमें पिछले 
पचास वर्ष मेने दुनियां राजसी ठाठ-बाटसे जीवनका सुख उठाया 
और समाजकी सेवामें भी यथाशक्ति योगदान दिया। पूज्य काका 
साहबकी विशेषताओंको, उनके जीवनकी सफलताओंके रहस्योंको 
और उनके गुणोंकों मुझसे अधिक जाननेका कब किसे मौक़ा मिला 
होगा ? आधी झताब्दीका यह लम्बा इतिहास जैन-समाजकी नव- 
जागृतिका स्वर्णयुग है और पूज्य सेठ साहब इस जागृतिके जनक 
होनेके नाते, उनके जीवनकी विविध घटनाओंका उल्लेख एक अलग ग्रन्थ- 
का विषय है। अत: आज मनमें उमड़नेवाली भावनाओंको दबाकर 
में उन चन्द संस्मरणों तक ही सीमित रहूँगा, जिनमें कि पाठकोंकों सेठ 
साहबकी जीवनकी चमकदार झाँकी दिखला सकू। 
भारतमें व्यवसायी अनेक हुए, धन भी अनेकोंने कमाया और दान- 
धर्ममें भी लगाया; किन्तु रावराजा सर सेठ हुकमचन्दजी-जैसा व्यव- 
सायी कलेजेवाला व्यापारी न तो मैने देखा और न सुना, जिसने न 
केवल व्यवसाय-क्षेत्रमें प्रतापी प्रभाकरकी तरह नाम कमाया। बल्कि 
रईसी रहन-सहन, दान-धर्म, समाज-सेवा और राज-निष्ठामें उनसे 
आगे बढ़ा हो । याद हैं मुभे वे दित जब एक बार नहीं, अनेक बार अकेले 
और बेधघड़क काका साहबने भारतके बाज़ारोंको कॉनेर किया था। देश 
ही नहीं, विदेशों तकमें सनसनी फैली हुई थी कि सेठ हुकमचन्द 
क्या कर रहा है ? वह फ़ेल हो जायगा । लोग उनको डरानेकी तरह- 

 त्तरहकी बातें करते। जीवन-मरणकी उन उत्तेजनाकी घड़ियोंमें भी 
सेठ साहब हमेशा प्रसन्नमुख रहते । शान्तिके साथ सबसे मिलते-जुलते 
और सलाहकारोंकी सलाहपर हँसकर रह जाते । वे आधी-आधी रातमें 
स्थिर मनसे आगामी कलका प्रोग्राम बनाते और तारबाबू बनकर में उनके 
नगर-नगरके बाज़ारोंमें तुफ़ान बरसानेवाले खरीद-बिक्री के तारोंके 
मज़मून लिखता | कानोंकान किसीको ख़बर लगे बिना रातोंरात तार 
दूसरे दित बाज़ारोंमें पहुँचते और सेठ हुकमचन्दकी अचानक खरीदी 
बेचवालीसे बाज़ारका संतुलन उलट-पुलट जाता। 

कमाल इस बातका है कि हर कानेरके मौक़ोंपर विजयश्रीने काका 
साहबके भंडारमें करोड़ोंकी सम्पदाके साथ प्रवेश किया और उनको 
'यशस्वी बनाया, जब कि ऐसे कानेरों' में कभी किसीको भी पूरी कामयाबी 
नहीं मिली है। 

उनकी सफलताका मुख्य कारण है, उनका तेजस्वी व्यक्तित्व । 
इस तेजमें वे एक कोमलता भी लिये हुए हैं । जब वे महसूस करेंगे कि 
उनकी धारणा ग़लत है, वे एक क्षणका समय लगाये बिना उसे स्वीकार 
कर लेंगे। जब, उन्हें मालूम हुआ कि सामनेवाला व्यापारी आथिक 
संकटमें है और रुपया चुकानेकी सामर्थ्य उसमें नहीं है, तो वे उसे बिगाड़ने 
को कभी तैयार न होंगे, बल्कि उसे माफ़ कर देंगे, किन्तु जब वे यह मानते 
हों कि वे सही मार्गपर हैं, उनके विचार व कार्यमें त्रुटि नहीं 
है, तो थे सामनेवालेको बोलनेका भी मौक़ा नहीं देंगे। अपने 
व्यक्तित्व और आत्मबल तथा इच्छाके द्वारा वे दूसरेको निरुत्तर कर 
देंगे । 

सेठ साहबको धनका लोभ कभी नहीं हुआ । हो भी क्‍यों ? उन्होंने 
इतना कमाया और ऐसे कमाया कि वाह ! तभी वे उसका उपभोग 
भी कर सके । धनने उन्हें दबाया नहीं, बल्कि वे धनपर हावी रहे । यही 
कारण है कि उन्होंने अपने जीवनमें बीस-बाईस लाखका एक बड़ा घारमिक 
ट्रस्ट बना दिया। लाखोंका दान-धर्म उन्होंने प्रकट-अग्रकटमें किया, 

उसका पूरा-पूरा कोई हिसाब नहीं है। किसी भी शुभ कार्यके लिए देनेमें 
उनको हिचक नहीं होती, किन्तु वे बिना जाँचे समझे कभी नहीं देते । 
दानका उन्हें शौक़ रहा है और कुछ-कुछ में भी उनसे यह स्वभाव पा सका 
हूँ । मुझे इस बातका दुःख नहीं कि उस स्वभावसे अनेक बार में ठगा गया 
हूँ, किन्तु मुझे तो इसमें मी कुछ ऐसा मज़ा मिला है कि सेठ साहबकी आज्ञा 
भी कई बार चाहते हुए भी पालन नहीं कर सका हूँ । सेठ साहबकों ठगना 
टेढ़ी खीर है । 

पूज्य काका साहबमें जो एक अलौकिक गुण है, वह है किसी भी काम 
करनेका विचार आते ही उसको पूरा करनेकी शीछता | वे कलपर कोई 
काम छोड़नेको कभी प्रस्तुत न होंगे। आँधी, पानी, अँधेरी रात और 
भयंकर बाधाएँ ही क्‍यों न हों ? एक-दो नहीं, पच्चीस आदमियों- 
को अँधेरी रातमें जगाना पड़ता हो और कितने ही खाते-बहियोंकी 
जाँच-पड़ताल क्‍यों न करती पड़ती हो, वह होगा और होकर 
रहेगा । सेठ तब तक चेन न लेंगे, जब तक कि काम पूरा न कर 
लेंगे । हम लोगोंको सेठ साहब हमेशा उसके लिए उपदेश देते 
रहते हैं, किन्तु हम कहाँ हैं, उन जैसे दुघेर इच्छा-कार्य शक्तिवाले ? आज 
बृद्धावस्थामें भी उस स्वभावके कारण उनमें वही चंचलता है और जीवन 
शक्तिकी प्रेरणा । 

बहुत कम लोग जानते हैं कि पिताश्रीके इस यशस्वी जीवन-महलकी 
नींव रखनेका सौभाग्य किसे प्राप्त है ? मुझे मालूम है, यह मन्दसौर- 
वाली माताजी थीं, सेठ साहबकी प्रथम स्वर्गीय पत्नी, जिन्होंने उनके 
व्यवसायी जीवनके पुण्य प्रभातमें केवल सोहल वर्षकी आयुर्में ऐसा प्रकाश 
फलाया कि जीवनका सारा छाँचा बदल गया । पतनकी ओरसे मुँह मोड़कर 
उत्कर्षकी ओर जो पग उठाया, तो पीछेकी ओर मुड़कर कभी भाँका भी 
नहीं ! 

१०-१५ लाखकी अपनी जायदादकों अपनी व्यवसाय-कुशलतासे 
आपने .१ ०-१५ करोड़से भी अधिक बढ़ा लिया, किन्तु वे हमेशा इस बातको 

जानते रहे कि सट्टेसे आनेवाली सम्पदा कभी उसी तरह जा भी सकती 
है। अतः उन्होंने अपनी सम्पत्तिको स्थायी उद्योग-धन्धोंमें लगाया। 
मध्यभारतमें उद्योगोंके जन्मदाताके नाते उनका नाम सदेव औद्योगिकोंमें 
आदरपूर्बक लिया जाता रहेगा । मिल ही नहीं, अन्य विविध कारखानोंमें 
और व्यबसायोंमें भी उन्होंने शपया लगाया । स्वयं तो लगाया ही, अपने 
भाइयों और अन्य रिब्तेदारों तथा व्यापारियोंकों भी उद्योगोंको अपनाने 
की प्रेरणा दी । हम लोगोंको हमेशा यही सीख देते रहे कि हम सट्टेमें 
न पड़ें। १६४६ ईस्वी में संयत जीवनका श्रीगणेश करते समय, उन्होंने 
आम-सभामें हमें फिर यही सलाह दी। उसे आज्ञाके रूपमें मेंते माना 
और तबसे सट्टा मेरे जीवनसे ख़त्म हो गया। 

सेठ साहब समाज-सेवाके काममें सदेव आगे रहे ॥ अपने व्यस्त 
जीवनमें भी उन्होंने समाजकी सेवाके लिए सदैव समय निकाला । ग़रीब- 
अमीरका भेद-भाव भूलकर सबका हर्ष-शोकमें साथ दिया। दिगभ्वर 
जैन-समाजमें जो क्रीतियाँ सेठ साहबके प्रयत्नोंस हटीं, वह कौन नहीं 
जानता । देशके चारों कोनेमें जहाँ भी और जब भी समाजके हित या 
जैनधर्ंके सिद्धान्तों, आचार्यों एवं धर्म-तीर्थो-मन्दिरोंपर प्रहार हुए, सेठ 
साहब बहाँ दौड़कर पहुँचे । तार-टेलीफोनका ताँता उन्होंने लगाया। 
अधिकारियोंको न्‍्यायके लिए प्ररित किया और तब चैन लिया, जब उस 
अन्यायको समूल नष्ट कर दिया | यदि यह कहा जावे तो अत्युक्ति न 
होगी कि समाजका उनसे बड़ा हितेषी और सेवक कहीं नजर नहीं आता । 
अपने तेजस्वी व्यक्तित्व, धनकी शक्ति और मिलनसारी स्वभावके कारण 
सेठ साहबने जिस कामको भी हाथमें लिया, पूरा किया। यह 
हमारा सौभाग्य है कि वे आज हमारे बीच मौजूद हैं और अमीरीसे 
दूर रहते हुए भी समाज-सेवाके किसी कामसे स्वयंको दूर नहीं 
करते । 

नंगे-पाँचों, सिर खुला हुआ, देहपर एक धोती बाँधे और 
: ओढ़े,--जब कुछ लोगोंने उन्हें हमारे प्रान्तके सुयोग्य मुख्यमंत्री बाबू 

तज़्तमलजी जैनकी कोठीपर ऐन दिनमें देखा, तो सहसा: पहिचान न सके 
कि क्‍या यही अनेक पदवियोंसे विभूषित सर सेठ हुकमचन्द हैं, जो बढ़िया 
अल्लेदार सामस्ती जरीकी पगड़ीमें मलमलका अचकन और चुस्त पैजामा, 
गलेमें हीरों-पन्नोंका कंठा और हाथमें अमूल्य हीरोंकी अनेक अँगूठियाँ 
धारण करनेवाला--निराली आन-बान और शानका साहूकारोंका बेताज- 
का बादशाह कहलाता हैं ? 

सादगीकी एक प्रतिमूर्ति बुढ़ापेके बोझसे कमर भुकाये; किन्तु 
सिंहकी दबंग चालवाले, जी हाँ यही वह सर सेठ हैं, जो आज साधुत्वको 
सर करनेके लिए वेभव-विलासको अच्छे उच्छिष्ट आमकी गृठलीकी 
तरह फेंके हुए हें । कहाँ तो इन्द्रभवनोंमें राजसी-पलंगोंपर बिहार करने- 
बाला श्रीमंत और कहाँ साधु-संतोंके बीच भगवत्‌-भजनमें लीन रहने 
और भगवान्‌के नामकी माला फेरनेवाला यह संन्यासी व्यक्ति ! कितना 
बड़ा परिवर्तन है यह ! क्या कोई महसूस कर सकेगा इस व्यक्तिके अन्दर 
छिपी हुई अगाधता को ! जीवन भर जिसने मायाको प्यार किया, 
दुलार किया और जिसके मनुहारमें वह मंचलता रहा,--इंठलाता और 
अठखे लियाँ करता रहा, अब उससे रूठे हुए हें वह ! 


उनका मेरे प्रति जो प्रेम हैं, क्या उसका प्रतिदान में कभी दे सकूंगा ? 
एक अत्यन्त ग़रीब घरसे वे मुझे उठा लाये थे ५० वर्ष पूववे, जब कि में 
सिर्फ़ तीन वर्षका ही तो शिशु था। उन्होंने मुझे कभी यह महसूस न 
होने दिया कि में माता-पिताके प्यारसे कभी एक क्षणके लिए भी 
वंचित हुआ। मुझ गोद लाये बालकको उन्होंने अपने स्वयंके सुपूत्रसे 
भी अधिक लाड़-प्याससे रखा। चि० राजकुमारसिहके जन्मके 
बाद भी मेरा दुलार कम नहीं हुआ और जब पृज्य कल्याणमलजी 
साहबका स्वर्गवास हुआ, तो उनकी फ़र्मका वारिस बना दिया। इतना 
ही नहीं; अपनी सम्पत्तिका भी लगभग एक करोड़ रुपया मुझे 
और दिया । इस कार्यमें भी सेठ साहबने जिस दूरदर्शितासे, मेरे हितका 
और समस्त परिवारकी भलाईका ध्यान रखा, इसे कौन नहीं मानेगा ? 

में उनके अहसानोंसे कितना दबा हुआ हूँ ? 

आज एक पुत्र अपने पिताकों उनकी मौजूदगीसें किन छब्दोंमे श्रद्धां- 
जलि दे, समझ नहीं पा रहा हूँ। मुझे संकोच है, तो इतना ही कि हम 
उनकी उच्चता और गंभीरताको पा न सके, उनके वारिस होकर भी । 
आज जब अपने भावोंको उनके समक्ष प्रकट करनेका सुअवसर मिला 
है, तो में तो परमेश्वरसे यही प्रार्थना करूँगा कि परिवारके लिए, समस्त 
जैन-समाज एवं व्यापारिक समाजके लिए वे शतायु हों और हम सबपर 
उनकी सरपरस्ती बनी रहे। 

आज सेठ हुकमचन्दजी हमारे बीच मौजूद हें । अतः उनके प्रखर 
व्यक्तित्वका महत्त्व हम समझ नहीं पा रहे हें । मेरी मान्यता है कि भारत- 
के व्यावसायिक एवं औद्योगिक गगनमण्डलभें फिर कभी सेठ साहब-जैसा 
प्रतापी सितारा प्रकट होना असंभव नहीं, तो अत्यन्त कठिन अवश्य है ॥ 

भारतीय ज्ञानपीठ काशी के 


[ हिन्दी बन्थ ] 
, झुक्तिदृत [पौराणिक रोमांस|--श्री वीरेन्द्रकुमार जैन एम. ए. ५) 
. दो हज़ार वर्ष पुरानो कहानियाँ--डॉ ० जगदीशचन्द्र जैन एम. ए. ३) 
. पथ-चिह्न स्म्ति-रेखाएँ और निबन्ध]--.श्री शान्तिप्रिय द्विवेदी २) 
. पाश्चात्य तकशाख्र (अप्राप्य)--श्री भिक्षु जगदीश काश्यप एम.ए. ६) 
 शेर-ओो-शायरी [द्वितीय संस्करण]--श्री अयोध्याप्रसाद गोयलीय ८) 
. मिलन-याम्रिनी [गीत]--कविवर वच्चन ४) 
, बंदिक साहित्य--श्री रामगोविन्द त्रिवेदी ६) 
. मेरे बापू--श्री हुकुमचन्द्र 'तन्‍्मय' २॥) 
. पंच-प्रदीपष (गीत )--श्री शान्ति एम. ए. २) 
- भारतीय विचारधारा (दाशेनिक विवेचन )--श्री मधुकर २) 
. ज्ञानगंगा (श्रेष्ठतम सूक्तियाँ)--श्री नारायणप्रसाद जैन ६) 
. गहरे पानी पेठ (११८ भर्मस्पर्शी कहानियाँ) 
--श्री अयोध्याप्रसाद गोयलीय २॥) 
१३. वर्द्धमान [सहाकाव्य|--श्री अनूप शर्मा ६) 
१७. शेर-ओ-सुख़न--श्री अयोध्याप्रसाद गोयलीय ८) 
१५. जैन जागरणके श्रअदूत--श्री अयोध्याप्रसाद गोयनीय ५) 
३) 
) 
) 


न_ा ३3] ७ &<&#७ -+-& ०6 #ा0 ७0 ७ 


न ७9 0 

१६. हमारे आराध्य--श्री बनारसीदास चतुर्वेदी 
१७. आधुनिक जैन कवि--श्री रमा जैन ३॥॥ 
१८. हिन्दी जैन साहित्यका संक्षिप्त इतिहास २॥॥% 


भारतीय ज्ञानपीठ काशी 

१९. 


२०. 


२१. 
१२. 
२३. 
२४. 


२५. 


२६. 

सुरुचिपूर्ण प्रकाशन 


कुन्दकुन्दाचार्य के तीन रल--लेखक-गोपालदास जीवा भाई पटेल । 
अनुवादक-शोभाचनद्र भारिल्ल २) 
जैन शासन [द्वितीय संस्करण])--श्री सुमेरचन्ध दिवाकर ३) 
( ग्राहत-संस्कृत-यंथ | 
महावन्ध (महाधवल सिद्धान्त-शास्त्र )- 
सं०-श्री सुमेरचन्द्र दिवाकर एम. ए., एल-एलनबी. १२ ) 
करलक्खण-- (सामुद्विक गास्त्र ) १) 
मदन पराजय--( हिन्दीसार सहित ) 5) 
क॒न्नड़ प्रान्तीय ताडपन्नीय ग्रन्थसूची १३) 
तस्वार्थबृत्ति (हिन्दी सार सहित) 
सम्पादक-प्रो० महेन्द्रकमार न्यायाचा्य॑ १६) 
न्याय विनिश्षय विवरण (प्रथम भाग)... 
सम्पादक-प्रो० महेन्द्रकूमार व्यायाचार्य १५) 
. सभाष्य रलमंजूषा (छन्दाःशास्त्र) २) 
. नामसाला (सभाष्य) ३॥ ) 
. केवलज्ञानप्रश्नचूड़ामणि (ज्योतिष-प्रन्थ) . ४) 
. आदिपुराण (प्रथम भाग ) १०) 
. आरदिपुराण (द्वितीय भाग) १०) 
- समयसार (अंग्रेजी) ८) 
. कुरल काज्य (तामिल भाषाका पज्चम बेंद ) ४) 


पोस्ट बाक्स नं० ४८, बनारस १ 

ज्ञानोदय [ मासिक पत्र 


कु 
ह। 
शै 
होगी । जनता अपनावेगी ।” 


| “ज्ञानोदर्या बहुत ही उत्तम है। कालान्तरमें इसकी विशेष उन्नति 


-छ्ुल्लक गणेशप्रसाद वर्णी 
“ज्ञानपीठके अन्य प्रकाशनोंकी भाँति ज्ञानोदय सुन्दर और शिक्षप्रद 


5. 
पै 
। 
। ॥ 
ई श 
पै 
" है 
| ! 
॥। 
; हे । -सम्पूर्णानन्‍्द ! 
ह “ज्ञानोदयका क्षेत्र जैसे-जेसे पुनीत तथा व्यापक होता जायगा उससे है 
$ निरीह जगत्‌को अवश्य सांस्कृतिक प्रेरणा मिलेगी । पत्र सुरुचिपूर्ण हें ।” 
| -सुमित्रानन्दन पंत है 
४ “इतनी उदार श्रमण संस्कृतिकी पत्रिकाकी बडी आवश्यकता थी |” ' 
है “राहुल सांकृत्यायन ॥ 
']ु “जैन समाजके जितने पत्र है, उनमें-से अगर एक पत्र उठानेका ही 
$ मुझे अधिकार हो तो में निएचय ही ज्ञानोदय उठाऊँगा ।" है 
हे -विजयचन्द्र जैन बी० ए० । 
है “बिश्व-कल्याणकी भावनासे पूत सत्यं शिव सुन्दर का समन्वय ॥ 
$ करनेवाले जैन धर्मका कलात्मक दर्शन ही ज्ञानोदयका मुख्य उद्देश्य है। # 
$ इस नयनाभिराम श्रमण संस्कृतिके अग्रदूतका में हृदयसे स्वागत करता हूँ ।” १ 
है -भ्रोचन्द्र जैन एम० ए० ५ 
हे “हिन्दीका यह अनुपम पत्र हैं और बड़ा ऊंचा आदर्श लेकर निकला है ।* ९ 
है -साहित्यसन्देश 
॥।' “भारतीय ज्ञानपीठके इस सांस्कृतिक प्रकाशनका भारतीय जनता है 
$ स्नेहके साथ सत्कार करेगी।” । 
” -लोकवाणो ५ 
है “'ज्ञानोदय सचमुच श्रेष्ठ कोटिका पत्र है ।' । 
है -विश्वदर्शन 
एक वर्षमें ९६० पृष्ठ ७  वा्िक मुल्य ६ रु० / 
फ् 

ज्ञानपीठके /?$? के प्रकाशन 


+ नलजूजकक +३- +-+ 


[ जो छुद्वित हो चुके हैं, केवल बाइडिंग शेष है ] 


१, हमारे आराध्य-ये रंखाचित्र श्री बनारसीदास चतुर्वेदीकी सर्वोत्तम 
कृति है | इसमें उन्होंने अपनी आत्मा उँडेल दी है । 


२. रेखाचित्र 9 हिन्दीके तपस्वी सेवक श्री बनारसीदास चतुर्वेदीकी 
३. संस्मरण ५ जीवेन-व्यापी साधना । 


४. भारतीय ज्योतिष-ज्योतिषके अधिकारी विद्वाग्‌ श्री नेमिचद्धजी 
जैन ज्योतिषाचार्यकी प्रामाणिक कृति । 


५, रजत-रश्मि [एकांकी नाटक]-डॉ० रामकुमार वर्मा। 


[ झ॒द्रित हो रहे हैं ] 


. राजवार्तिक [ हिन्दी-सार सहित ] 
२. न्यायविनिश्चय विवरण [ द्वितोय भाग ] 
३, वसुनन्दि-श्रावकाचार 

नोट--जो १०) भेजकर स्थायी सदस्य बन जाय॑गे उन्हें सभी ग्रन्थ 
पौने मुल्यमें प्राप्त होंगे । 

न १९४१ हीं प्रकाशित पुसावें 

50: 68 ।0॥। 


मारतीय ज्ञानपीठ कार्षणे 








